
PREFATA 


Cartea pe care o prezentăm cititorului prin rîndurile 
de față este rezultatul muncii stăruitoare a unuia dintre 
cei mai tineri medievisti români. Ea alătură, de fapt, sub 
aceleași coperţi, două studii distincte, pe care le-am putea 
socoti ca apartinind, unul, istoriei universale, iar cel de-al 
doilea, istoriei naţionale, dacă asemenea deosebiri nu ar 
fi, în planul cercetării, în bună măsură otioase si nu lip- 
site de primejdii. Dar, deși referindu-se la societăţi dife- 
rite si distanțindu-se chiar din punctul de vedere cro- 
nologic, ele nu au mai putin o unitate tematică si, așezate 
alături, nu sînt lipsite de capacitatea de a arunca o anu- 
mită lumină unul asupra altuia. 


Partea I a cărţii lui Andrei Pippidi are ca obiect al 
cercetării „Condiţia prizonierilor în perioada Războiului 
de 100 de ani“. Este vremea când, în urma transformărilor 
social-politice intervenite, armatele ce se înfruntă capătă 
proporții nemaiîntilnite pînă atunci, iar conflictele mili- 
tare — cu fire ce le leagă de cele mai multe ori între 
ele — cunosc o extindere teritorială nebănuită altădată. 
Acestea fac ca și chestiunea prizonierilor să ocupe un 
loc de prim ordin în preocupările societăţii, şi cu deose- 
bire în cele ale clasei nobiliare, iar studiul ei, legat de 
istoria militară în care își are geneza, poate să lumineze, 
prin amploarea pe care o capătă fenomenul, aspecte esen- 
tiale ale istoriei generale, cum sînt structurile sociale și 
transformările lor, principiile juridice în curs de elabo- 

rare si etica de clasă, sau evoluția care se petrece în do- 
meniul profund al mentalitätilor colective. De aceea nici- 
odată în cursul epocii medievale studiul condiţiei prizo- 
nierilor nu oferă mai mult interes ca în perioada Războ- 
iului de 100 de ani si nici nu se poate bucura de o infor- 
matie mai bogată. 

Cu toate acestea, atare studiu n-a fost întreprins pină 
acum în mod sistematic și cu toate implicaţiile pe care 
le comportă. Atinsă fugar în lucrări generale ori altmin- 
teri orientate sau beneficiind de contribuţii legate de 
anumite personaje si momente, chestiunea prizonierilor 
s-a învrednicit abia de curînd de un capitol într-o carte 
închinată legilor războiului în evul mediu tirziu (M. H. 
Keen), care nu poate înlocui, firește, ampla tratare care 
se cere. Pe aceasta și-a propus s-o dea Andrei Pippidi 
în lucrarea sa si, în ce mă privește, socot că a izbutit. 
Reusita sa se datorește celor trei factori care asigură 
îndeobște calitatea oricărei încercări istoriografice. 

1. Informaţia. Fără a putea spune că este exhaustivă, 
finind seama de întinderea în timp si în spațiu a con- 
flictului, informaţia este uimitor de bogată. Autorul s-a 
adresat mai cu seamă izvoarelor narative, atit de atente 
la înregistrarea datelor de această natură, cum este în 
primul rînd vastul repertoriu de știri al lui Froissart, dar 
alături de acestea a folosit în chip larg izvoarele docu- 
mentare de care a putut dispune. În ce privește biblio- 
grajia modernă, ea merge de la lucrările cele mai recente 
pînă la vechi articole uitate de mult prin periodice. Este 
piduitoare stăruința cu care Andrei Pippidi a ştiut să 
exploateze toate resursele oferite de bibliotecile din țară 
— publice si particulare — la care o situație favorabilă 
i-a îngăduit să adaoge sporul de informaţie dobîndit în 
mari biblioteci străine. Pe lingă întinderea ei, informaţia 
folosită are și calitatea de a acoperi — chiar dacă nu 
în mod egal — întreaga problematică a subiectului, aşa 
cum a fost definită de autor. 

| 2. Problematica. Andrei Pippidi a urmärit soarta prin- 
silor în război din momentul căderii lor în mâinile ina- 
micului şi — în cazul cînd nu erau uciși îndată şi, 
supraviețuind condiţiilor captivităţii, reușeau să se răs- 
cumpere — pînă la acela cînd se găseau eliberaţi. Dealt- 

minteri, în condiţiile în care se desfășurau conflictele în 
veacurile XIV—XV, celor prinşi în bătălie sau în urma 
cuceririi unui oraș li se adăogau toți aceia care ajungeau 
în puterea bandelor de briganzi — formă de război parti- 
cular în marginea celui interstatal și în strinsă legătură 
cu el — sau, pe mare, într-aceea a corsarilor și piraților. 
Peste tot, răscumpărarea constituie țelul principal si de 
aceea și în cartea lui Andrei Pippidi ea formează, într-un 
anumit sens, tema centrală. 

Privită din această perspectivă, problema prizonierilor 
se leagă atît de conceptele de pace și război, care în- 
seamnă atitudini etice si mentalități profunde ale epocii 
date, cât si de felurile reale — dincolo de obiectivul 
determinat al conflictului — care decid participarea la 
război și, în bună măsură, modalitățile desfășurării lui. 
Și, pentru că e vorba de un moment al unei evoluţii în 
timp, avem a face, în concret, si cu o legătură strinsä 
cu „înzestrarea, structura și spiritul armatelor“, care, la 
rîndul lor, nu fac decât să exprime structura societăţii 
și relaţiile social-economice și politice din sînul ei. Din 
practica de tot mai întinse proporții, si dincolo de ati- 
tudinile individuale, se naște — în absența încă a unor 
reglementări internaţionale — o cutumă care guvernează, 
în mod general, condiţia juridică a prizonierilor și de 
care se leagă, fără a coincide întru totul, atitudinile opi- 
niei publice față de aceștia. 

Condiţiile de viață ale prizonierilor, studiate într-un 
capitol special, constituie si ele, față de numărul aces- 
tora, nu numai o chestiune de moravuri si de comportări 
sau de destine individuale, ci si o problemă socială. Dar 
în istoria socială — pe care dealtminteri nu o părăsim 
nici o clipă — ne aflăm din plin în capitolul privind 
răscumpărările, care nu întimplător, alături de cel con- 
sacrat condiţiei juridice, este cel mai întins al lucrării. 
Avem, aici, cercetate cu minufiozitate si cu atenția cerută 
de chestiunea cursului monetelor și a puterii de achiziţie 
a banului, aspectele economice ale acestei consecinţe 
— şi în bună măsură și cauză — a războiului care sînt 
capturile de prizonieri, cu efectele pe care un atare tran- 
sfer de bunuri le poate avea asupra condiţiei materiale 
şi poziţiei în societate a grupurilor sociale implicate în 

război — îndeosebi pături ale clasei nobiliare —, un 
război care, expresie el însuși a stadiului de dezvoltare 
a societății, contribuie puternic la transformarea ei. 

În acest chip, pe un fond de istorie militară, se gre- 
fează o largă problematică de istorie social-economică, 
ca şi de istoria instituțiilor, a formelor juridice și a men- 
talitätilor. 

3. Metoda. Nu mă gîndesc atît la metoda clasică de 
interpretare a documentelor, care — chiar și dacă con- 
cluziile autorului pot fi discutate în unele amănunte ale 
lor — este excelentă, ci la capacitatea de a surprinde 
legăturile între manifestările variate pe care le-am evocat 
ocupîndu-mă de problematică, viziunea organică a socie- 
tății, convingerea că polemologia este si trebuie să fie 
o modalitate a istoriei sociale. În bună metodologie mar- 
xistä, Andrei Pippidi distinge permanent stările de con- 
știință de realitatea obiectivă şi caută continuu legăturile 
multiple dintre acești doi factori, după cum nu operează 
cu o noţiune globală și simplificatoare de societate feu- 
dală, ci stăruie a discerne interesele, atitudinile si men- 
talitätile fiecărei pături sociale, cu conditionarea lor de 
clasă, ca şi consecințele procesului studiat pentru fiecare 
dintre ele. 


Partea a Il-a a lucrării, ceva mai puţin întinsă, trece 
la probleme ale istoriei românești. Tinind seama, atît 
de natura situațiilor, cât și de posibilitățile informaţiei, 
ea se deosebește de cea dintii, atit ca structură, cît si 
ca spaţiu cronologic îmbrățișat. În ce-l priveşte pe cel 
din urmă, cum o documentare mai substanţială începe 
relativ tîrziu, dar în schimb situaţii de natură asemănă- 
toare se păstrează îndelung, autorul s-a simţit în chip 
firesc îndemnat să coboare pînă la veacul al XVIII-lea. 

Dacă pentru Apus problema prizonierilor de război 
era insuficient tratată — si este meritul lui Andrei Pip- 
pidi de a ne fi făcut s-o vedem mai limpede pentru 
perioada Războiului de 100 de ani —, în ce privește 
țările române, deși s-au aflat permanent „în calea rău- 
tăților“ si, ca atare, viața societății românești a rămas 
în cursul întregului ev mediu legată strîns de evenimen- 
tele militare, cercetările pregătitoare erau ca şi absente, 

iar documentaţia, cu toată relativa ei abundentă, se men- 
ține foarte adesea în termeni vagi, fără a avea caracterul 
atît de circumstantiat al celei apusene. Autorul nu s-a 
lăsat impresionat de aceste dificultăți și a reușit să le 
învingă în bună măsură, oferindu-ne capitole noi si 
bogate, chiar dacă nu totdeauna atît de ferm închegate 
pe cît ar fi dorit singur si am fi dorit si noi. În orice 
caz, studiul său va sta ca o temeinică bază de plecare 
și de referire pentru orice alte cercetări viitoare. 

Și în această parte, ca si în cea precedentă, Andrei 
Pippidi a făcut un întins efort de informare, punind la 
contribuţie, pe lîngă izvoarele narative și documentare 
interne, numeroase altele din afară, îndeosebi otomane 
şi polone. În această din urmă direcţie sînt de așteptat 
încă noi informaţii, deși cîte ceva vor mai da, fără îndo- 
ială, dar probabil mai ales pentru veacurile al XVII-lea 
și al XVIII-lea, și arhivele interne. 

Cît despre interesul autorului, el rămîne îndreptat, 
la fel ca în partea I, deopotrivă spre aspectele de men- 
talitate si de psihologie de clasă, ca si spre cele sociale 
și economice. De aici noutatea atîtor observaţii, care 
luminează societatea noastră medievală si ne fac să sur- 
prindem mai clar condițiile ei de existență materială si 
psihică. 

Partea a Il-a se deschide printr-un capitol de carac- 
ter general, intitulat „Uzanţe si legi ale războiului anti- 
otoman“, care îmbrățișează numeroase probleme și unde 
partea cea mai substanțială privește reglementarea în 
sistemul juridic al țărilor noastre — de drept scris sau 
cutumiar — a situaţiei celor duși în captivitate și a bunu- 
rilor lor. Scurtul capitol „Românii în comerțul cu sclavi 
din Marea Neagră“ servește ca un fel de prolog, căci 
reunește știri din sec. XIII—XV legate de comerțul de 
sclavi organizat de negustorii creștini si în care intră, 
alături de români nord-dunăreni, si vlahi balcanici. Pen- 
tru cei dintîi, din păcate, condiţiile ajungerii în capti- 
vitate rămîn doar să fie bănuite din informaţiile laco- 
nice ale izvoarelor. 

Cu capitolul următor, „Incursiunile turco-tătare în 
țările române ca sursă de prizonieri“, intrăm în miezul 
materiei, a uneia din cele mai triste materii privind tre- 

cutul nostru. Este un capitol deosebit de bogat si de bine 
informat, pentru care autorul aduce in sprijin si stiri 
nelegate direct de români, dar care se referă la situații 
similare. Fără a putea ajunge, din pricina naturii izvoa- 
relor, la aprecieri cantitative globale, nu lipsesc, pentru 
anumite momente, nici cele de această natură, care des- 
chid largi perspective asupra efectelor economice și demo- 
grafice ale contactelor noastre militare cu turcii și cu 
aprigii lor auxiliari, tătarii. Situaţia prizonierilor români 
este confruntată cu situația prinșilor luați de aceștia din 
urmă, a cărei largă examinare se face în două capitole 
deosebite, după cum e vorba de prinşi otomani sau de 
prizonieri din armate creștine, între care un loc impor- 
tant îl aveau românii înșiși. Cu aceste capitole, avem 
imaginea completă a situaţiilor create de evenimentele 
militare, cu reacțiile românești față de prizonierii proprii 
şi cu soarta românilor căzuți în mîinile dușmanului. 

Paginile substanţiale si atît de noi ca problematică 
a unei cercetări de sine stătătoare, pe care ni le dă An- 
drei Pippidi în partea a Il-a a lucrării sale sînt, fără 
îndoială, un cîştig în sine. Alăturarea de cea dintii a 
acestei părți care evocă o lume depărtată si diferită, în 
cadre cronologice la fel deosebite si, cu toate perspec- 
tivele răsăritene pe care le deschide, restrinsă teritorial 
la singure chestiunile românești, poate apărea puţin for- 
fată. Și totuşi, oricît de deosebite ar fi ca materie, această 
tovărășie nu numai că nu strică ci, prin punctele de 
comparație pe care le oferă, poate fi subiect de fecundă 
meditație. Mai mult, dacă si partea românească este tra- 
tată într-un spirit de istorie universală, vecinătatea în- 
săși a unor asemenea cercetări poate fi un stimul într-o 
direcţie ale cărei deschideri de orizont constituie însăși 
chezășia progresului istoriografiei noastre. 


M. BERZA 

CUVINT INAINTE 


Dezvoltarea istoriografiei în zilele noastre tinde să 
părăsească anumite domenii, cultivate odată cu precă- 
dere, pentru a păși pe alte cărări, mai putin bătute. În 
acest sens, Albert Soboul observa cu dreptate: „Istoria 
bătăliilor, astăzi cu totul părăsită, poate şi trebuie să fie 
istorie socială. Este vădit faptul că importanța arma- 
telor, structura lor, echipamentul și spiritul lor sînt strîns 
legate de mediul economic și social din care provin ele 
si în care au fost organizate; tot atît de vădit este și 
faptul că ele reflectă acest mediu, precum el le explică: 
polemologia (care, fără îndoială, depășește cu mult isto- 
ria bătăliilor) aparţine istoriei sociale“ 1. Programul de 
cercetare schițat aici în cîteva rînduri e atrăgător și 
destul de vast pentru a ocupa vreme îndelungată pe 
„polemologi“ sau mai degrabă pe istorici, în înțelesul 
cel mai cuprinzător al cuvîntului. 

Privind din această nouă perspectivă, cîte mai sînt 
încă de descoperit cu privire la relația dintre „stări sufle- 
tești și războaie“ — studiată acum treizeci de ani de 
N. Iorga — cu condiția să fie puse în legătură cu situa- 
tiile economice si sociale a căror reflectare capricioasă 
sînt cele dintii! Astfel s-ar bucura de interesul cuvenit 
legile războiului medieval, parte din imagine a unei 
societăți care, nici ea, nu respectă întotdeauna propria-i 
etică. Aplicarea mai mult sau mai puţin consecventă, a 
legilor moralei medievale avea urmări — adesea dra- 

matice — asupra situației prizonierilor. Dar, pină acum, 
un asemenea subiect n-a ispitit aproape pe nimeni. Me- 
mită, de aceea, amintite, deși se ocupă de altă perioadă 
decît lucrarea de față, articolele Oliviei Anderson, The 
Treatment of Prisoners of War in Britain during the 
War of Independance? și The Establishment of British 
Supremacy of Sea and the Exchange of Naval Prisoners 
of War, 1689—1783 3. Abia în ultimul timp a fost pre- 
zentată la Universitatea din Lausanne teza lui Pierre 
Ducrey, Le traitement des prisonniers de guerre dans 
la Grèce antique 4 Că atari preocupări răzbesc anevoie 
o dovedește chiar faptul că o lucrare de specialitate cum 
este primul volum din Histoire universelle des armees 
(apărut în 1965, sub conducerea lui Jacques Boudet) nu 
menționează defel problema complexă a captivilor : sol- 
datii pe care-i manevrează unii istorici sînt încă de 
plumb ! Așa se face că, nu de mult, un învățat francez 
era silit să constate lipsa unei monografii despre prizo- 
nierii celui mai mare război al Evului Mediu: „Chestiu- 
nea prizonierilor de război în vremea Războiului de o 
sută de ani ar merita un studiu complet, pentru care 
n-ar lipsi documentele“ 5. Lacuna a fost numai în parte 
împlinită prin capitolul închinat prizonierilor în lumi- 
noasa carte a lui Maurice H. Keen, The Laws of War in 
the Late Middle Ages (Londra— Toronto, 1965). 

Pe cît de rare sînt contribuţiile referitoare la acest 
aspect, pe atît de întinsă este literatura consacrată, în- 
deosebi în apusul Europei, Războiului de o sută de ani. 
Întreprinzînd această cercetare în 1970, nu mi-am ascuns 
greutățile ei si de la bun început mi-am dat seama cîtă 
îndrăzneală cuprinde rîvna de a citi fie si numai o parte 
din nenumăratele studii în jurul secularului conflict 
anglo-francez. Despre dificultățile intimpinate în întoc- 
mirea si apoi parcurgerea bibliografiei va fi vorba mai 
departe. Dar un avantaj n-a întirziat să se înfățișeze: 
tocmai depărtarea în spațiu, atît de păgubitoare pentru 
documentare, îngăduie, cu toate pericolele simplificării, 
o viziune mai detașată a dramei care, astfel, își dezvă- 
luie resorturile pe care se poate să nu le observe cine 
le privește prea de aproape £. 

Istoriografia modernă franceză, spre deosebire de cea 
engleză — mai puţin supusă vicisitudinilor politice —, 
şi-a îndreptat periodic atenția asupra Războiului de o 
sută de ani, si anume la răstimpuri care corespund exact 
epocilor postbelice din ultimul secol. Îndată după înfrîn- 
gerea suferită în războiul franco-prusac, în 1874, Viollet- 
le-Duc publică volumele V si VI din celebrul său Dic- 
tionnaire raisonné du mobilier francais, în care tratează, 
oarecum neașteptat, despre armele ofensive și defensive. 
Prefaţa exprimă amărăciune și dorința, neobișnuită la un 
savant, de a face să pătrundă în spiritul compatriotilor 
săi „dragostea pentru meseria armelor“. Un an mai tir- 
ziu apare o Histoire du sentiment national pendant la 
guerre de Cent Ans, a unui anume Guibal?; nu întîm- 
plător subiectul va fi reluat de Georges Grosjean, Le 
sentiment national dans la guerre de Cent Ans (Paris, 
1928). În intervalul cronologic care desparte cele două 
cărţi avusese loc primul război mondial. Acesta a indrep- 
tat iarăși către amintirile glorioase de odinioară interesul 
istoricilor francezi, de la eruditi provinciali, ca E. Au- 
dinet, Les lois et coutumes de la guerre à l’époque de la 
guerre de Cent Ans d’après les chroniques de Jehan 
Froissart 8, pînă la medievisti de renume — Pierre Cham- 
pion, de pildă, care în introducerea la volumul II din Le 
proces de condamnation de Jeanne d'Arc (Paris, 1921), 
compară „miracolul de la Orleans“ cu „miracolul de pe 
Marna“, eroina lui fiind „întruchiparea Franţei eterne“. 
La rîndul său, al doilea război mondial va culege o nouă 
recoltă de studii, uneori insuficient informate chiar din 
cauza împrejurărilor în care au fost scrise: Pierre Cam- 
bier, La vie économique en France à la fin de la guerre 
de Cent Ans (Paris, 1942), Jacques d'Avout, La querelle 
de Armagnacs et des Bourguignons (Paris, 1943), Au- 
guste Bailly, La guerre de Cent Ans (Paris, 1943), René- 
Adrien Meunier, Les rapports entre Charles VII et Jeanne 
d'Arc (...) contribution à l’étude de la construction de la 
France au XV-e siècle (Poitiers, 1945), Edmond Perroy, 
La guerre de Cent Ans (Paris, 1945), Robert Boutruche, 
La dévastation des campagnes pendant la guerre de Cent 
Ans et la reconstruction agricole de la France (Paris, 
1947). Construcţie, război, reconstrucţie... Se vede bine 

ce au comun scrierile acestea, altminteri de valoare ine- 
galä. Ele ar reprezenta un bilant desigur incomplet al 
istoriografiei franceze relative la aceste probleme, însă 
insirarea titlurilor de mai sus caută să sugereze doar 
liniile mari si să indice perioadele de „virf“ în dezvol- 
tarea studiilor istorice în jurul Războiului de o sută de 
ani. 

În Anglia, cercetările paralele au beneficiat de edi- 
tarea, încă de la mijlocul secolului al XIX-lea, a colec- 
tiei „Master of the Rolls“ (Rerum Britannicarum Medii 
Aevi Scriptores), care a continuat culegerea, cu vreo sută 
de ani mai veche, a lui Rymer — vestitele Foedera. Pe 
baza documentelor au fost redactate marile biografii ale 
regilor învingători în Războiul de o sută de ani: a lui 
Eduard al III-lea, de Newhall, si a lui Henric al V-lea, 
de Wylie. Contribuțiile următoare au adîncit, fără să le 
schimbe însă esenţial, cunoștințele despre istoria militară 
britanică a secolelor XIV și XV. De curind a început în 
istoriografia anglo-saxonă o interesantă dezbatere des- 
pre cauzele’ si efectul 10 războaielor cu Scotia și Franţa, 
năzuind să reconsidere domnia urgisitului Eduard al 
II-lea 11. 

Fără a fi putut fi o călăuză sigură în noianul de cărți 
şi articole, aceste consideraţii preliminare au arătat greu- 
tatea de a străbate un material imens, cu zestrea destul 
de săracă a bibliotecilor noastre 12. 

Textele epocii, care conțin numeroase atestări despre 
prizonieri, sînt mai cu seamă izvoare narative, apoi docu- 
mente. Se găsesc de obicei în ediţii învechite și inco- 
recte, ceea ce explică de ce franceza lui Froissart nu e 
aceeași la Kervyn de Lettenhove, care a transcris „foto- 
grafic“, si la Buchon, care nu s-a ferit de modernizări 
ortografice, pentru a face textul cît mai lizibil 13. În cele 
mai multe cazuri, luîndu-se în considerație anumite nece- 
sitäti editoriale, citatele au fost traduse. 

Sint aici prezente numai concluziile unei cercetări 
care, pentru a fi completă, ar fi trebuit mult extinsă... 
„Dar un singur om nu poate nicidecum ști totul“ — cum 
spune Froissart despre înaintașul său Jehan le Bel — 
„căci războaiele acestea erau atit de mari și de grele 

si de înrădăcinate în toate părțile încât lesne ai putea uita 
cîte ceva, dacă nu iei bine seama“. 

Alăturarea în cuprinsul aceluiași volum dintre un 
studiu asupra prizonierilor de război în Occident în seco- 
lele XIV—XV și o contribuţie referitoare la această pro- 
blemă în ţările române, într-o perioadă mai tirzie si mai 
îndelungată (secolele XV—XVII), este datorată necesi- 
tätii resimtite chiar de autor de a compara condiţiile 
războiului în două regiuni diferite ale Europei. Limitele 
cronologice ale părții a doua diferă de ale celei dintii 
din cauza materialului documentar, redus la citeva men- 
tiuni răzlețe în primele secole de existență ale statelor 
feudale românești. Ulterior, numărul documentelor crește, 
ca și varietatea situaţiilor pe care le înfățișează, impu- 
nind tratarea multor chestiuni legate de operațiile mili- 
tare desfășurate pe ambele maluri ale Dunării. Paginile 
următoare vor avea deci în vedere atît atitudinea unor 
populații implicate în conflictele din spaţiul carpato-pontic 
(turci, tătari, genovezi, poloni, unguri) față de captivii 
lor români, cît si tratamentul prizonierilor străini din 
partea românilor învingători. Ca și în cazul situațiilor 
din Occident, luate în consideraţie mai sus, prin perspec- 
tivele pe care le deschide asupra legilor medievale ale 
războiului cercetarea poate dezvălui unele aspecte inte- 
resante de ideologie și mentalități și pune în lumină, 
de la o mărturie la alta, evoluția unei anumite concepții 
despre lume si societate. | 

Cu toate acestea, subiectul a fost rareori abordat. În 
afarä de temeinicul studiu al lui M. Dan si S. Belu, 
Despre robi în Imperiul otoman (eu citeva date privitoare 
la ţările române) 4 și de unele date din lucrarea lui 
N. Grigoraș, Robia în Moldova (de la întemeierea sta- 
tului pină la mijlocul secolului al XVIII-lea) 15, cu greu 
s-ar mai găsi alte referiri la tema noastră. Din biblio- 
grajia relativă la regiunile învecinate, semnalăm contri- 
bufiile Bistrei Cvetkova 16, lui D. Angelov” si P. F. 
Sugar 18, ultima, pe care am folosit-o mai asiduu, bazin- 
du-se pe arhiva conților Batthyany de Körmend, si în 
general toate trei fiind dependente de sursele otomane. 

Prin urmare, fără iluzia de a împlini lacuna existentă 
în domeniul abordat, ne propunem să discutăm aici unele 

reacţii ale societăţii medievale românești față de război: 
luarea de prizonieri, executarea sau deținerea lor în cap- 
tivitate, schimbul sau răscumpărarea lor etc. În funcţie 
de condiţiile ajungerii lor în puterea altuia variază drep- 
turile prinsilor, evident determinate si de poziţia lor 
socială. Consecințele economice ale sistemului răscumpă- 
rărilor, practicat pe scară largă pe toată frontiera Du- 
nării, ca și la alte hotare ale teritoriului locuit de români 
în Evul Mediu, merită, de asemenea, o analiză care n-a 
mai fost întreprinsă pînă acum. Cele mai multe din 
aceste chestiuni sînt prea vaste pentru a putea fi tratate 
aici cu întreaga atenţie cuvenită. A răspunde unora din 
întrebările pe care ele le sugerează este, deocamdată, 
ceea ce urmărește încercarea de față. 

O constatare se cere făcută din capul locului si anume 
că, într-o măsură mai mare decit în apusul Europei, vio- 
lenta constituie trăsătura caracteristică a vieţii de stat 
a Moldovei și Tării Românești. Manifestările ei le vom 
întilni adeseori în cursul paginilor ce urmează. Brutali- 
tatea cu care erau tratați prizonierii, mergind pînă la 
masacrarea lor, era, chiar dacă ținem seama de dife- 
rențele de clasă, generală în lumea medievală. Spre deo- 
sebire însă de Occident, unde cruzimea sălbatică a oa- 
menilor izbucnește numai în intervale delimitate între 
declaraţii de război si tratate de pace — acţiuni legate 
de o formă superioară de organizare a raporturilor inter- 
statale —, umilintele și primejdiile ajung aproape a face 
parte din traiul zilnic al locuitorilor acestei regiuni pe 
care vecinătatea a două sau, mai tirziu, trei mari im- 
perii o expune oricind cotropirilor. Sîntem un popor care 
și-a păstrat continuitatea vieţii de stat și unitatea etnică 
în ciuda faptului că diferitele state mari cu care a venit 
în contact àu năzuit să-l supună, să-l „federeze“, pen- 
tru a-i încredința straja hotarelor lor întinse peste vatra 
lui. Această psihologie „specială“ explică de ce, în viziu- 
nea cronicarului, pacea, atît de rară si de intens dorită, 
devine o binefacere dumnezeiască. Din consemnarea, 
aparent banală, a faptului se desprinde parcă o emoție 
stăpînită : „După ce au venit Ilies-vodä domni în țară, 
pre acie vreme era pace“ 19, 

În cuvinte si mai expresive, Neculce evocă bunăsta- 
rea trecută a Moldovei: „Dabije-vodă aice în tară dom- 
nindii cu pace și cu domnie asedzatä, cu țară înteme- 
iată“ 20. Prin contrast, frazele cronicii ilustrează atmos- 
fera de neliniște si nesiguranță în care a trăit autorul 
ei, dominată de permanenta ameninţare a războiului și 
de anarhia internă. Aceeași imagine sumbră se oglindește 
și în scrierea anterioară a lui Grigore Ureche care, la 
un moment dat, exclamă : „să cunoaște că cum nu-i dis- 
călicată țara de oameni asäzati“, pentru a repeta mai 
departe : „cum fu prea scurtii viiața domnului dintăi, 
așa si domnii ce vor fi înainte, adesea să vor schimba si 
între domniia Moldovei multă neasezare va fi“ 21. 

Agravarea continuă a instabilității politice duce la 
conturarea unei filozofii proprii, pe care tot Neculce o 
va formula sententios prin acumularea unor proverbe 
din ce în ce mai grăitoare: „Paza bună trece primejdia 
rè, mielul blind suge la două maice, capul plecat nu-l 
prinde sabia“ 22. Întreita recomandare a prudentei și chiar 
a duplicității, larg puse în practică de boierii moldoveni, 
culminează cu ultimul adagiu, inspirat de-a dreptul din 
realitatea cîmpurilor de luptă. 

Foarte clar recunoscută de contemporani, diferența 
dintre gradul de dezvoltare al țărilor române si cel atins 
de societatea feudală din apus a produs, pe alocuri, un 
adevărat complex de inferioritate exprimat în cronicile 
noastre 23. Se ştie că, la rindul lor, unii călători străini 
au înregistrat cu dispreț moravurile „orientale“ care-i 
întîmpinau aici. Viziunea acestor martori ai apăsătoa- 
rei dominatii otomane era influențată în primul rind de 
conștiința situaţiei avantajate în care se găseau ţările lor 
de baștină. 

Această inegalitate de care trebuia să ţină seama un 
domn vasal își află cea mai dură afirmare în răspunsul 
baronului Heissler dat după bătălia de la Zărnești, în 
care fusese luat prizonier, consolărilor ironice ale lui 
Constantin Brîncoveanu : „eu [...] am căzut în robie si, 
de sînt si rob, astăzi am căzut în robie, iară tu ești rob 
de cînd te-au făcut tată-tău“ 2%. Relaţiile turco-române 
sînt astfel reduse la esenţial de apostrofa pătimașă a ge- 
neralului austriac. Cu același prilej, un cronicar, desigur 

prezent la scenă, observă că „nu ca un prins si robit 
răspundea“, uitind că învinsul fusese altădată îndreptă- 
tit să trateze ca un egal cu principii. leșindu-și din fire, 
acesta nu izbutește în definitiv decit să se facă ridicol 
printr-o emfază nepotrivită cu totala sa neputinţă. In- 
direct, martorul ne previne că libertatea este condiţia 
neapărată a adevăratei demnități. 


NOTE 


1 A. Soboul, Description et mesure en histoire sociale, în 
L'histoire sociale, sources et méthodes, Paris, 1967, p. 9. 

2 Bulletin of the Institute of Historical ‘Research, XXVIII, 
1955, p. 68—83. 

3 English Historical Review, LXXV, 1960, p. 77—89. 

4 Paris, 1968. 

5 André Bossuat, Les prisonniers de guerre au XV-e siecle : 
la rançon de Guillaume, seigneur de Châteauvillain, Annales de 
Bourgogne, XXIII, 1951, fasc. 1, p. 7. Autorul a văzut limpede 
consecinţele sociale ale răscumpărărilor care, secătuind resursele 
materiale ale multor familii nobiliare, au contribuit la restruc- 
turarea clasei feudalilor. 

6 Mai există un exemplu, al suedezului Michael Nordberg, 
a cărui documentată lucrare Les ducs et la royauté. Études sur 
la rivalité des ducs d'Orléans et de Bourgogne, 1392—1407, 
Uppsala, 1964, a fost initial, ca şi prima parte a studiului nos- 
tru, o teză de licenţă. 

1 De asemenea, Charles Lenient, La poésie patriotique en 
France au Moyen Age, Paris, 1881. 

8 Mémoires de la Société des Antiquaires de l'Ouest, 3-e 
série, t. IX, 1916—1917, p. LXIX—CVI. 

9 G. P. Cuttino, Historical Revision : the Causes of the Hund- 
red Years War, Speculum, XXXI, 1956, p. 463-477. 

10 Vezi articolele lui K. D. Mac Farlane si M. M. Postan din 
Past and Present, n-rele 22, 1962, si 27, 1964. 

11 Barnaby C. Keeney, Military service and the development 
of nationalism in England, 1272—1327, Speculum, XXII, 1947, 
p. 534—549, şi Maurice R. Powicke, Edward II and military 
obligation, ibidem, XXXI, 1956, p. 91—119. 

1? Au fost consultate fondurile urmätoare : Biblioteca Aca- 
demiei R. S. România, Biblioteca Centrală de Stat — secţia de 
literatură străină, Biblioteca Institutului „N. Iorga“ şi cea a 
Institutului de Istoria Artei, cea a Institutului de Studii sud-est 
europene, Biblioteca Facultăţii de Istorie din Bucureşti, Biblio- 
teca Publică şi Universitară din Geneva, Biblioteca Institutului 
de cercetări istorice din Londra, Biblioteca Universităţii din Cam- 

bridge şi Biblioteca Bodleiană din Oxford. Totodată, s-au dove- 
dit de mare ajutor unele biblioteci particulare. Lucrarea lui 
Ph. Contamine, Guerre, État et Société à la fin du Moyen Age. 
Étude sur les armées des rois de France, 1337—1494, Paris, 1972, 
a apărut, din păcate, prea tîrziu pentru a putea fi utilizată. 

13 Colecţia lui Buchon, „le Panthéon littéraire“. a inspirat 
iniţiativele româneşti din acel timp: pe Kogălniceanu si Băl- 
cescu. Pentru încă una, mai putin cunoscută, vezi I. Bianu si 
I. Bogdan, O publicație de documente istorice plănuită la 1856, 
Buletinul comisiei istorice a României, I. 1915. p. 315—319. re- 
luat recent de N. Camariano, Despre plănuita colecție de izvoare 
istorice din 1856, în Omagiu lui P. Constantinescu-lasi, Buc.. 
1965, p. 471—479. O scrisoare din 29 decembrie 1856 a lui A. Lévy, 
C. A. Rosetti şi E. Grant, publicată de Marin Bucur, Documente 
inedite din arhivele franceze privitoare la români în sec. XIX, 
I. Buc., 1969, p. 276—278. se referă la acelaşi proiect, ceea ce 
editorul n-a observat. 

14 Anuarul Institutului de istorie din Cluj. IV, 1961, p. 7—68. 

15 Anuarul Institutului de istorie şi arheologie „A. D. Xe- 
nopol“, IV. 1967. p. 31—78 : ibid., V. 1968, p. 43—83. Cf. criticile 
si completärile aduse de V. Mihordea, În legătură cu istoricul 
robiei în ţările române, Studii. 23, 1970, p. 152—156. 

16 Robstvoto v osmanskata imperiia i po specialno v bäl- 
garskite zemi pod turska vlast, Istoriceski Pregled. X. 1954, 2, 
p. 82—98. 

17 Robstvoto v srednevekovna Bălgariia, ibid., II. 1945—1946, 
2, p. 152—159. 

18 The Ottoman „professional prisoner“ on the Moslem bor- 
ders of the Empire in the sixteenth and seventeenth centuries, 
Études balcaniques, 2, 1971, p. 82—91. 

19 Ion Neculce, Letopiseţul țării Moldovei, ed. Iorgu Iordan, 
Bucureşti. 1955, p. 129. 

20 Jbid., p. 127. 

21 Grigore Ureche, Letopiseţul Țării Moldovei, ed. P. P. Panai- 
tescu, Buc., 1955, p. 61, 66. i 

22 Neculce, op. cit., p. 204. 

23 Acelaşi Neculce (p. 215), vorbind de un popor vecin dar 
care a aparținut altei arii culturale, polonii. constată cu amă- 
răciune : „să ţine pre mare, după cum li să şi cade să să tie. 
că n-au călcare de nime şi sînt nelipsiti di cele trebuitoare... si 
nu știu pedeapsa sărăciii acestii lumi ca noi“. Vezi alte măr- 
turii despre suferința nesigurantei permanente, adînc resimlite 
de contemporani, în articolul nostru, prilejuit de aniversarea 
lui Dimitrie Cantemir : Cărturarul între cărturarii vremii sale, 
în „Viața Românească“, 9, 1973, p. 84—86. Acelaşi amestec de 
luciditate şi frustrare se recunoaşte într-o întreagă direcţie a 
culturii româneşti moderne, ilustrată de Eugen Lovinescu (Istoria 
civilizației române moderne, Bucureşti, 1924—1925, 21972). 

24 Istoria Țării Românești de la octombrie 1688 pină la mar- 
tie 1717, ed. C. Grecescu, Buc.. 1959, p. 32. E interesant de con- 

fruntat această versiune cu cea, mai bogată în amănunte dar 
îndulcită din complezenţă pentru domn, a istoriografului ofi- 
cial Radu Greceanu: „Atunce şi domnul Costandin vodă, mer- 
gind la Tucheli, s-au înpreunat şi cu Haizler, cu carele dînd 
mîna, au säzut între Tucheli şi între Haizler şi cîte cevasi vo- 
roavă domnul cu Haizler făcînd, îl înbuna cu cuvinte de mîn- 
giere pentru ale vremii şi ale lumii întîmplări. Care cuvinte de 
cea semeatä şi nebunească megalopsihiia lui Haizler putin să 
atingea, că nu ca un prinsu şi robit răspundea, că şi atunci 
firea lui cea înnaltă vrea să-şi arate micsorind lucrurile si 
biruintele ce să făcuse, ca şi o nimica arătîndu-le, zicînd că cu 
atîta lumea nu piiare şi de au perit lumea aceia, mai sînt 
şi alţii, ca şi acestea nebunesti grăia răspunsuri“ (ed. A. Ilies, 
p. 78—79). 

CONDITIA PRIZONIERILOR 
ÎN PERIOADA RĂZBOIULUI 
DE O SUTĂ DE ANI 


I. O SUTĂ DE ANI 
DE RĂZBOI EUROPEAN! 


În „marea cronică a Londrei“, la anul 1336, citim: 
„În același an, în lunile iunie și iulie, în felurite părți 
ale cerului s-a ivit o stea cu coadă“ 2. Spre spaima con- 
temporanilor, semnul prevestitor de rele s-a repetat și 
în 1337, cînd un călugăr necunoscut din mănăstirea Saint- 
Albans notează : „În anul acela, către mijlocul lui au- 
gust [...] a apărut o cometă, vestind poate pentru viitor un 
război cumplit între regate, și arunca raze spre răsărit 
precum și spre apus“ 3. 

Pentru a ilustra în chipul cel mai evident mesajul 
„stelei cu coadă“, iată ce scria, curind după aceea, un alt 
monah, de astă dată la Malmesbury : „La anul Domnului 
1338 s-a născut o mare dihonie între regii Angliei si 
Franţei, dintr-aceea că regele Franţei uzurpase pe nedrept 
multe päminturi și cetăţi în Gasconia și în alte părţi de 
peste mare si le stăpinea fără dreptate“ 4. În cîteva rîn- 
duri laconice e consemnată data izbucnirii unui război 
singeros, cel mai lung pe care l-a cunoscut Evul Mediu, 
ca și cauza pe care i-o atribuia cronicarul, împărtășind de 
altiel părerea tuturor compatriotilor săi din acel veac. 
Într-una, ca și în cealaltă, el greșea. 

Să lăsăm deocamdată la o parte problema datei. La 
întrebarea : cine poartă vina războiului, contemporanii 
au dat răspunsuri deosebite, după cum se vede din spu- 
sele unui sol englez, în cursul tratativelor de la Pont 
Saint-Ouen în iunie 1449, deci tirziu de tot, aproape de 

sfirşitul luptelor : „Domniile voastre, ambasadori ai Fran- 
tei, ziceti că noi sîntem agresorii, iar noi spunem dim- 
potrivä“ (Vos, domini ambazxiatores Francigeni, dicitis 
nos esse aggressores et nos dicimus contrarium 5). Nici 
pină astăzi nu există un acord intre istorici in această 
chestiune. Întrebarea trebuie pusă în termeni mai pre- 
ciși : ce clasă avea interesul să poarte războiul, ori, mai 
exact, se credea îndreptățită să aștepte avantaje de pe 
urma lui? S-a spus pe bună dreptate: „Războiul de o 
sută de ani se datorește nu ambitiei de cucerire a rega- 
litätii engleze, nu unei depline constiinti definitive a rega- 
lităţii franceze, reprezentind poporul francez, nu unui 
avint cuceritor din partea englezilor, constituiți ca nati- 
une — pînă atunci nu erau constituiți ca naţiune si limba 
lor de stat era limba franceză — si nici capacităţii po- 
porului francez de a intelege necesitatea apărării unui 
anumit teritoriu definit, fără care viaţa lor naţională ar 
fi fost necontenit ameninţată si nu s-ar fi putut con- 
solida, ci unui alt fapt: „existenţei unei clase luptătoare, 
care nu-şi mai găsește rostul în altă parte, și care [...] 
provoacă lupta, o întreţine și, numai în momentul cînd 
această clasă este zdrobită [...] numai atunci războiul 
se ispräveste [...]“ 7. Într-adevăr, sub aparențele înșelă- 
toare ale prosperității, economia seniorială (după toate 
modificările prin care trecuse în secolul al XIII-lea : evo- 
lutia de la renta în produse la cea în bani și valorificarea 
domeniului 8) vădea primele semne ale unei crize din care 
nu avea să-și mai revină. Din cauza acestui început de 
criză a economiei feudale, atit feudalii francezi cît şi cei 
englezi au căutat pentru averile lor un temei nou într-o 
îndeletnicire veche — războiul. Într-adevăr, aceasta 
constituise și pină atunci principala ocupaţie a nobili- 
mii 9 

Prada si răscumpărarea prizonierilor au reprezentat 
dintotdeauna o notabilă sursă de inavutire. Asemenea te- 
luri nu-s nici ele cu totul străine curentului de cruciadă 
din prima jumătate a veacului al XIV-lea; între 1331 
şi 1337, Filip al VI-lea al Franţei părea mai atras de 
proiectul unei expediţii în Tara Sfintä decit în regiuni 
mai apropiate, ca Guyenne sau Flandra !. Pentru spi- 
ritul cavaleresc, ţările depărtate prezintă o atracţie deo- 

sebită : Gaston al III-lea, conte de Foix, ia parte alături 
de Teutoni la înrobirea slavilor din Prusia orientală 11. 
Ciţiva nobili francezi ajung și în 1373 „în smircurile si 
mlaștinile îngheţate ale Prusiei“ 12, fiind urmaţi în 1390— 
1391 de un mare senior englez, Henry de Derby, viitorul 
rege Henric al IV-lea 13. În continuarea pelerinajului său, 
acesta va poposi la Veneţia în noiembrie 1392, înapoin- 
du-se din Palestina abia in martie 139311. Tot în 1393, 
în răgazul îngăduit de pacea vremelnică dintre Franţa 
și Anglia, are loc aventura lui Philippe d'Artois în Un- 
garia 15. Numai dezastrul de la Nicopole, trei ani mai 
tirziu, avea să curme, pentru un timp, succesiunea expe- 
ditiilor peste mări, al căror fir se reînnoadă în faza finală 
a Războiului de o sută de ani, după pacea de la Arras, 
cînd proiectele de cruciadă ale lui Filip cel Bun — care 
pricinuiseră peregrinările neobositului Guillebert de 
Lannoy — capătă un început de realizare prin partici- 
parea burgundă la campania de la Varna 16. Cucerirea 
Constantinopolului, în 1453, care coincide cu bătălia de 
la Castillon, marcînd sfîrșitul războiului, va da ocazia 
compunerii alegorice La complainte de Grèce a lui Jean 
Molinet, poet de la curtea Burgundiei, care chema — pen- 
tru a cita oară? — în ajutorul creştinilor răsăriteni pe 
„prea puternicul leu al apusului“ 17. Dacă adăugăm că 
eroul scoţian James Douglas a pierit în luptă cu maurii 
din Grenada, imprejurarea sugerează, singură, destinul 
acestor insträinati, ultimii cavaleri rătăcitori. 

Institutie de clasă, monarhia feudală nu se putea lipsi 
de sprijinul aristocrației. Pentru plăcerea ei se organi- 
zează acele turnire (,turneamenta et hastiludia“) lău- 
date de Robert de Avesbury 18, a căror menire este să 
înlocuiască războiul indispensabil. Din același motiv, în 
așteptarea plecării în cruciadă, regele Franţei tolerează 
participarea cavalerilor săi la orice operaţii militare de 
peste mare 1%. Nu făcuse oare acest drum, în 1326, Jean 
de Hainaut, pentru a impune pe regina Isabela, cu com- 
plicitatea baronilor englezi 20 ? De la acea „descălecare“ 
nu trecuseră decit zece ani. Dealtfel, folosirea în Anglia 
a mercenarilor din Brabant și Hainaut era o tradiţie încă 
din secolul al XII-lea. În aceeași vreme, cavaleri neer- 
landezi luptau în Scotia 21. 

Aici ostilitätile durau din 1314. După bătălia de la 
Bannockburn în care Eduard al II-lea a fost învins, după 
campania fără consecinţe din 1322 și după cea din 1327— 
1328, care a dus la încheierea victorioasă a primului răz- 
boi pentru independenţa Scoției 22, David, fiul nevirstnic 
al lui Robert Bruce, a domnit numai trei ani. În 1332, 
pretendentul Edward Balliol, fiu de rege scoţian %, dar 
mai pästrindu-si în Picardia castelul familiei, a debarcat 
la Kinghorn, cîștigind cu trupe engleze biruinţa de la 
Dupplin — Muir asupra regentului Donald de Mar, înco- 
ronîndu-se apoi la Scone 4. O nouă victorie a englezilor, 
la Halidon Hill, în 1333, scăzuse încă numărul parti- 
zanilor lui David Bruce, refugiat în Franţa. Potrivit 
alianţei din 1326 (tratatul de la Corbeil), Franţa era 
datoare să-i dea ajutor. Această acţiune, în vederea că- 
reia, din primăvara lui 1336, ostașii francezi apăreau 
pe coasta scoțiană, nu a pornit pe seama regalității, ci 
era un act de iniţiativă cavalerească, asemănător cu cele 
amintite mai sus, pe care Filip al VI-lea nu a vrut să-l 
dezmintă %, Englezii au căutat atunci un alt teatru de 
luptă, mai prielnic, deoarece o experienţă proaspătă îi 
învățase că „regatul Scoției nu-i o ţară pentru iernat 
sau oștit într-însa“ 26, cîtă vreme, după mărturia aceluiași 
autor contemporan, „mai bun și mai folositor este răz- 
boiul în Franţa, căci Franţa e dulce ţară, cu meleaguri 
plăcute și primitoare și vreme blindă și rîuri line si case 
frumoase [...]“ 27. Ne va fi deci îngăduit să socotim că 
säminta războiului fusese aruncată încă din anii 1326— 
1327. Războiul de o sută de ani a început în Scoţia. 

Să nu ne amăgească pretenţiile tirziu ridicate de 
Eduard al III-lea la tronul Franţei: un alt episod în 
desfășurarea conflictului dovedește că Plantagenetii se 
pricepeau să folosească în scopuri politice și militare 
combinaţiile matrimoniale. În 1369, arena de luptă se 
mutase în Peninsula Iberică și, ștergînd rușinea înfrîn- 
gerii de la Najera (1367), du Guesclin dobîndise victoria 
de la Montiel. Chiar în anul următor, 1370, căsătoria 
fiicelor lui Pedro cel Crud cu fiii regelui Angliei John 
de Gaunt și Edmond de Langley a arătat că politica en- 
gleză se orienta rapid către noul front deschis dincolo 
de Pirinei. De aceea, la 1381, în fruntea escadrei trimise 

în sprijinul lui Fernando I al Portugaliei contra lui 
Juan I de Castilia, va fi Edmond, conte de Cambridge, 
soțul principesei castiliene Isabela, iar în 1386—1388, 
cind intervine fără succes în Spania, fratele aceluia, 
John, duce de Lancaster, va fi si rege nominal al Casti- 
liei, în virtutea drepturilor soţiei sale Constancia 28. 

Totuşi, în alt moment e puţin probabil ca intervenţia 
îranceză în Scoţia să fi provocat războiul. Dar în același 
an hotăritor, 1337, la 24 mai, Filip al VI-lea, după pilda 
predecesorului său, Carol al IV-lea 29, confiscă ţinutul 
Guyenne 3%. Era urmarea acţiunii unui alt grup social a 
cărui influenţă crescuse simţitor din zilele lui Filip al 
IV-lea cel Frumos : oamenii de lege, consilierii si admi- 
nistratorii de origine burgheză de care se înconjurase 
monarhia franceză. În divergență cu feudalii din antura- 
jul regal, acești juriști au elaborat un program de guver- 
nare care tindea la unificarea și centralizarea statului. 
Principala problemă politică ce li se înfățișa era inter- 
pretarea prevederilor tratatului de la Paris din 1259. Sub 
acest raport, ei n-au pierdut nici un prilej să afirme 
dreptul regelui Franţei de a exercita „superioritas et 
` resortum“ în Guyenne 3l. Confiscarea anterioară a feu- 
dei engleze din sudul Franţei pricinuise cîteva ciocniri 
între armatele engleze și franceze, ca amplificare a unor 
incidente locale. De astă dată, ,legistii au contribuit 
la izbucnirea unui război pustiitor, plătind astfel un preţ 
foarte scump pentru realizarea teoriilor lor. 

Pe lingă acestea încă o problemă a complicat jocul 
intereselor, împletirea de näzuinti și greșeli politice care 
au făcut războiul de neînlăturat. În vecinătatea de nord 
a Franţei, Flandra apuseană fusese bintuită între 1323 si 
1328 de o mare răscoală ţărănească 3%. În legătură cu ea, 
mișcări sociale avuseseră loc în 1326—1328 si în orașe, 
sub conducerea tesätorilor, ca la Bruges, unde nu se pier- 
duse amintirea ,Utreniilor“ din 1302, îndreptate atit îm- 
potriva patriciatului cît si a ocupanților francezi 3. Din- 
tre efectele acestor revolte urbane, care au influenţat 
direct și dramatic industria textilă, una dintre cele mai 
importante a fost desigur ordonanța lui Eduard al II-lea 
de la Kenilworth (1 mai 1326), care instituia, pentru doi 
ani, un regim ,protectionist“ al tesätoriei de postav în 

Anglia 34. Pentru lina dărăcită si toarsä în gospodăriile 
țărănești din Yorkshire 35, Eduard al III-lea a stabilit în 
1332—1334 exportul controlat prin porturile engleze și 
a oprit importul postavului flamand, ceea ce păgubea ora- 
sele Bruges, Ypres si Gand, readuse sub ascultarea conte- 
lui Louis de Nevers, după bătălia de la Cassel : sacii de 
lină au luat drumul Anversei, în urma tratatului cu Ioan 
al III-lea, duce de Brabant 36. Presiunea economică din 
anii neutralității, 1338—1340, a determinat în cele din 
urmă oraşele flamande să se supună regelui Angliei 3. 
Acesta a fost recunoscut drept suzeran al lor, ca rege 
legitim al Franţei 38. 

Consideratiile de mai sus, întrucitva diferite de cele 
din preambulul obișnuit al lucrărilor despre Războiul 
de o sută de ani, urmăresc să pună în lumină complexi- 
tatea relaţiilor diplomatice din ajunul războiului și marele 
număr de state care s-au găsit direct sau indirect anga- 
jate in conflict. Datorită fărimiţării feudale, în jurul 
Franţei și Angliei gravitează diverse formaţiuni statale, 
ale căror forte armate și importanţă strategică sînt cu 
totul inegale si care, dealtfel, nu vor ezita să treacă din-. 
tr-o tabără într-alta, la fel ca simpli particulari, după 
cum se schimbă sorții de izbindă, așa încît rînduirea 
lor în două „blocuri“ ar fi zadarnică. Cităm, așadar: 
Imperiul (Ludovic de Wittelsbach l-a proclamat pe 
Eduard al Angliei vicar al său în 1337, räminind aliatul 
lui pînă in 1341) 39, ducatele Austriei, Brabantului, Bur- 
gundiei și Bretaniei, arhiepiscopatele de Besancon, Ma- 
ienta si Colonia, episcopatele de Liège, Toul si Metz, 
comitatele de Hainaut, Gueldres și Juliers, regatele 
Scoției, Castiliei, Aragonului și Navarrei 40. 

La hotarul celui din urmă, un mic principat terito- 
rial oferă un exemplu din cele mai caracteristice. Con- 
tele de Foix, Gaston al III-lea, era vasalul regelui Ara- 
gonului pentru feudele din sud, situate în Roussillon și 
Catalonia, vasal al regelui Franţei pentru ţinuturile 
estice Foix, Nebouzan, Lautrecois și Albigeois, vasal al 
regelui Angliei, în calitatea acestuia de duce de Guyenne, 
pentru Marsan și Gavardan, aflate în partea de nord a 
stäpinirilor sale, atit de risipite geografic. Pentru Béarn 
era, în teorie, vasalul regelui Angliei, dar fără să de- 

pună efectiv omagiul ^t. Rivalitatea cu vecinul său din 
Languedoc, contele d'Armagnac — vasal şi rudă a lui 
Ioan cel Bun — îl îndeamnă pe acest mare senior să 
încheie la 12 iulie 1356, în preajma înfringerii fran- 
cezilor la Poitiers, un tratat de întrajutorare cu regele 
Aragonului, Pedro al IV-lea Ceremoniosul, îndreptat 
contra Franţei și Castiliei #2. 

Războiul de o sută de ani a fost cel dintii conflict 
armat cu caracter european. Spre deosebire de härtu- 
ielile răzlețe între feudali care îl precedaseră, el a ab- 
sorbit toate resursele unor regiuni întinse 4%. 

Ordinea evenimentelor fiind prea bine cunoscută, 
nu e nevoie decit de unele precizări în legătură cu epi- 
soadele principale ale războiului. Timp de nouă ani 
(între 1340 și 1345 — armistiţiile de la Esplechin și 
Malestroit) cei doi adversari rămîn mai mult sau mai 
putin pe poziţiile iniţiale, în Flandra și în Bretania, 
unde se înfruntă în lupta pentru succesiunea ducelui 
Ioan al III-lea fratele său Jean de Montfort si nepotul 
lui prin alianţă Charles de Blois. Pe cîmpul de bătălie 
de la Crecy, cavaleria franceză suferă prima înfrîngere 
mai însemnată 4, Cauza Franţei a fost tot atît de greu 
încercată în octombrie 1346 cînd, la Nevils Cross, 
regele Scoției David al II-lea e învins, rănit și prins de 
englezi 45. După moartea, în 1350, a lui Filip al VI-lea, 
războiul continuă pe plan local, în Picardia, în Poitou, 
în Guyenne, întrerupt trei ani de un nou armistițiu 
(1352—1355). În 1355, Regele Navarrei, Carol al II-lea 
cel Rău, pretendent și la coroana Franţei, și fratele său, 
Philippe d'Evreux, în 1356, cheamă pe englezi în Nor- 
mandia, unde posesiunile lor ereditare aveau o bună 
poziţie strategică. La 19 septembrie 1356, lingă Poi- 
tiers, oastea franceză e nimicită. loan al II-lea cel Bun 
e, la rindu-i, învins si dus în captivitate, la Londra — cu 
el, alți 1700—2 000 de prizonieri 46. Nu îintirzie urma- 
rea in Scotia : rămas singur arbitru al situaţiei de acolo, 
după renunțarea lui Balliol „dezmoștenitul“ la tron 
— la Roxburgh, în ianuarie 1356 —, Eduard al III-lea 
s-a hotărit să recunoască drepturile lui David Bruce, în 
sfirsit eliberat în schimbul unei răscumpărări de 100 000 
de mărci, prin tratatul de la Berwick (1 octombrie 

1357) 47, Franţa cunoștea în această vreme puternice 
främintäri interne : ridicarea la arme a ţăranilor, în 
1357—1358, a fost folosită de răsculații parizieni care 
însă păstrau legături cu facțiunea feudală a lui Carol 
de Navarra, tocmai cel ce a condus reprimarea Jac- 
queriei 48. Dictatura trecătoare a prepozitului negusto- 
rilor din Paris s-a sfîrşit tragic, vădind incapacitatea 
păturii orăşeneşti avute de a-și asigura conducerea răs- 
coalei 4%. După înăbușirea acesteia, o bună parte din 
Franţa și-a găsit un echilibru instabil în pacea de la 
Brétigny (8 mai 1360), ratificată in aceeași toamnă la 
Calais. Răscumpărarea lui loan al Il-lea era fixată la 
3 000 000 scuzi, de fapt mai puţin de jumătate din cea 
la care se obligase regele Scoției 5. Ostilitățile continuau 
totuși în Bretania, unde nu le-a pus capăt decit în 1364 
moartea ,sfintului“ Charles de Blois in bătălia de la 
Auray 51. Ele au fost reluate cu mai multă îndirjire în 
toată fara, sub domnia lui Carol al V-lea, începută în 
ajunul biruintei de la Cocherel. În conflictul dinastic iz- 
bucnit în Castilia, despre care a mai fost vorba, englezii 
sustinurä pe Petru I, iar francezii pe alt fiu, din flori, 
al lui Alfons al XI-lea, Henric de Trastamara. Si aici 
acţiunile independente ale unor trupe indisciplinate par 
a îi precedat sau chiar atras după sine intervenţia rega- 
litätii 5. Din această nouă măsurare de forte Anglia va 
ieși înfrintă, supremaţia ei navală statornicită după lupta 
de la Sluys (1340) fiind acum ameninţată de flotele unite 
ale Franţei și Castiliei 5. Armistițiul de la Bruges, din 
1375, nu a fost respectat de nici una din părţi. Dovadă: 
raita de pradă care străbate Franţa în 1380 și campania 
din 1382 împotriva „glugilor albe“ — breslașii din Bru- 
ges, Gand și Ypres — pusă la cale de unchii regelui 
minor al Franţei, Carol al VI-lea, dintre care Filip de 
Burgundia, ca ginere si moștenitor al contelui Flandrei, 
era principalul interesat în îinfringerea orășenilor răs- 
culati. Operatiile din 1383, consecinţă a succesului fran- 
co-burgund de la Roosebeke, au dus iarăși la alungarea 
englezilor din Flandra 54. În schimb, mercenarii englezi 
ai regelui Portugaliei, Joa5 I, au luat parte la bătălia de 
la Aljubarrota, în august 1385, obţinînd o victorie cate- 
gorică asupra aceluiași inamic. 

Explicaţia intreruperii pentru multă vreme a lup- 
telor în Franţa, ca și pe fronturile secundare, trebuie 
căutată în tulburările sociale din Anglia : îndeosebi ma- 
rea răscoală din 1381 a ţăranilor, între care erau multi 
foști soldaţi, ca Wat Tyler, și mai mulţi eretici din secta 
lollarzilor 55. Această mișcare populară a fost conside- 
rată de către clasa dominantă ca deosebit de primejdi- 
oasă pentru privilegiile ei și pentru însuși edificiul sta- 
tului feudal. Din încercarea de guvernare autoritară a 
lui Richard al II-lea a rezultat deci lovitura de stat no- 
biliară care a înscăunat pe Henric al IV-lea. Împotriva 
noului rege, Franţa a căutat să folosească nemulțumirile 
interne și, iarăşi, pe vecinii celtici ai Angliei — aliin- 
du-se în 1404 cu Owen Glendower, căpetenia unui clan 
din Wales. Scotia, în cei 18 ani ai captivitätii lui Iacob I 
(1406—1424), n-a întreprins nici o acţiune ofensivă con- 
tra Angliei. În Franţa se constată aceeași împărţire a 
clasei stăpinitoare în grupări vräjmase între care lupta 
a ajuns la o asemenea înverșunare încit amindouä tabe- 
rele au cerut o intervenţie militară engleză. Ea s-a pro- 
dus întîi în octombrie 1411, la apelul lui loan fără Tea- 
mă, ducele Burgundiei, a cărui rivalitate cu Ludovic de 
Orleans dezläntuise războiul civil56. Parisul redevine 
scena unei aprige crize sociale, căreia efemera „ordo- 
nantä din 1413 îi caută în zadar remediul 5. În curînd, 
un nou dezastru, la Azincourt — la 25 octombrie 1415 —, 
vine să agraveze ravagiile războiului care aduce consa- 
crarea dinastiei de Lancaster cu ajutorul. burgunzilor si 
bretonilor 58. Pecetluită prin tratatul de la Troyes *? 
(mai 1420), infringerea Franţei a determinat o întorsă- 
tură hotăritoare în istoria îndelungatului conflict. „So- 
licitare stimulantă“, ar zice Toynbee... 

Pină către 1425, războiul era purtat de o singură 
clasă, aceeași în principalele ţări care se înfruntau în 
luptă, avind nu numai aceeași poziţie în societate și ideo- 
logia comună ce decurge de aici, ci chiar același sînge, 
fiindcă, de multe ori, familiile marilor seniori englezi 
sint de origine franceză, îndeosebi urmașii curtenilor 
angevini ai celor dintii Plantageneti și, mai rari, cobori- 
tori ai cuceritorilor normanzi. Ca urmare, aceștia din 
urmă au domenii în Franţa și Irlanda 60. Între interesele 

lor din prima etapä, dacä nesocotim particularismul local, 
nu e o deosebire prea mare. În orice caz, concepţia lor 
despre război si convențiile sale crutätoare e aceeași. Bätä- 
lia de la Verneuil a fost ultima pe care au pierdut-o cava- 
lerii francezi pătrunși de aceste idei. Ceea ce a urmat 
era reacţia altui mediu social. Din clipa în care Ioana 
d'Arc, pästorita lorenă, reușește despresurarea Orlean- 
sului — momentul culminant, cum s-a arătat de atitea 
ori —, războiul a intrat într-o nouă fază a cărei desfä- 
surare aproape că nu mai interesează aici. Victoriile de 
la Formigny si Castillon au fost cistigate ca rezultat al 
unei noi concepţii tactice, la baza căreia sta întrebuința- 
rea artileriei, dar, mai ales, ele s-au datorat dirzeniei 
apărătorilor pe care Franţa nu i-a găsit, crunti și neîn- 
duplecati, decît in adincurile poporului. 

Ce importanţă are, în 1435, pacea de la Arras, care 
reprezintă doar revenirea celui mai puternic vasal al re- 
gelui Franţei, ducele Burgundiei, la datoria de care ui- 
tase atita timp? Abia peste cincisprezece ani, un croni- 
car englez va însemna cu ciudata indiferenţă a celor care 
au trăit departe de cimpul de luptă : „This same yeer, in 
the fest of Saint Mighelle in Monte Tumba, Roon was 
lost and yolden to the Frensshemenne... and the next 
yeer aftir, alle Normandy was lost“ 6. Adică : „În același 
an, de ziua Sfintului Mihail de la munte, Rouen fost-a 
pierdut și închinat francezilor... iar în anul următor, în- 
treaga Normandie a fost pierdută“. Acestea au legătură 
numai cu hotarele: Franţei, impuse de concepția natio- 
nală la inchegarea căreia a contribuit războiul. Memoria 
contemporanilor nici nu retinuse sorocul de „o sută de 
ani“ 6. Lor însă nu putea să le scape manifestarea unei 
crize economice de dimensiuni nemaïintiîlnite pînă 
atunci 8. Dar, mai presus de orice, devastärile care mar- 
chează pretutindeni drumul armatelor au ruinat o mare 
parte din teritoriul Franţei. Prilejuită adesea de lovitu- 
rile războiului, de cheltuielile răscumpărării din capti- 
vitate a seniorilor luaţi prizonieri de englezi, destrăma- 
rea unor patrimonii nobiliare are inevitabil repercusiuni 
sociale. O ierarhie nouă zămislită din război, dintr-o în- 
treagă serie de exiluri, confiscări și uzurpări, e mărturia 
modificărilor profunde pe care le-au suferit de-a lungul 

acestei perioade structurile clasei feudale 5%. Ceea ce, în 
ultimă instanţă, adevereste observaţiile despre caracterul 
războiului, din care am citat și la începutul acestui ca- 
pitol : „De la un capăt la altul n-avem a face decit cu 
ultimele manifestări [...] ale unei clase care şi-a pierdut 
măsura [...] fiindcă primejdia de moarte o aștepta. Toate 
societăţile mintuie, nu cum ar crede cineva, printr-o epui- 
zare adormită, ci prin extraordinare zbuciumări, care 
pentru un observator superficial ar părea că sînt semne 
de vitalitate [...] și care nu sînt decît premergătoarele 
unui sfirsit apropiat. Asa a fost pentru cavaleria aceasta, 


pentru care steagul sub care lupta n-avea nici o impor- 
tanță“ 65, 


NOTE 


1 Cf. N. Iorga, Essai de synthèse de l’histoire de l'humanité, 
II, Histoire du Moyen-Age, Paris, 1927, p. 489—516 (capitolul XX 
poartă titlul Essor de la chevalerie française — cent ans de 
guerre européenne). 

2 The Great Chronicle of London, ed. A. H. Thomas si 
J. D. Thoruley, Londra, 1938, p. 34. 

3 Chronicon Angliae ab anno 1328, p. 6. 

1 Eulogium, ed. F. Scott, Haydon, III, Londra, 1863, p. 202— 
203. Acelaşi, despre o furtună care a primejduit înaSoierea regelui 
în Anglia, credea că a fost stirnită prin vrăji („per nigroman- 
ticos et maleficos“) (ibid., p. 206). 

5 J. Stevenson, Narratives of the expulsion of the English 
from Normandy, Londra, 1863, p. 404. 

6 Nu poate fi vorba de a încerca aici un rezumat al dife- 
ritelor opinii emise asupra acestei chestiuni, sarcină îndepli- 
nită de articolul, mie inaccesibil, al lui Philippe Wolff, Un pro- 
bleme d'origines : la guerre de Cent Ans, în Hommage à Lucien 
Febvre, Paris, 1954, p. 146 şi urm. Va fi de ajuns să amintesc 
că în 1902 A. Coville, Les premiers Valois et la guerre de Cent 
Ans, p. 35—40, enumerind cauzele războiului, invocă interesele 
comerciale comune ale Angliei şi Flandrei, conflictele din Gu- 
yenne şi intervenţia franceză în Scotia, dar, încă de la p. 3, 
susține că „un obscur dar deja foarte puternic sentiment natio- 
nal se opunea instalării în Franța a unui rege englez“, apără- 
torii acestui sentiment naţional fiind baronii... În acelaşi an a 
apărut lucrarea lui E. Deprez, Les preliminaires de la guerre de 
Cent Ans, care, fiind elaborată mai ales pe baza corespondenței 
lui Benedict al XII-lea, tinde să exagereze importanţa diplo- 
matiei pontificale (hotärît, regele Franţei nu era decit o jucărie 
în mîinile papii“ — p. 168). În rest, accentuează însemnătatea 

tratatului de la Paris din 1259 ca obîrsie a conflictului (p. 1—26) 
si analizeazä indelung situatia feudei contestate, Guyenne, Soco- 
tind că pretenţiile Plantagenetului la tronul Franţei nu erau 
decît „un artificiu politic“ (p. 236). Şi în cartea din 1937, scrisă 
în colaborare cu J. Calmette, La France et l'Angleterre en con- 
flit, Deprez consideră chestiunea dinastică tot ca un pretext în 
competiţia dintre cele două puteri occidentale: „Englezul din 
veacul al XIV-lea este pătruns de această idee, se gîndeşte fără 
încetare la provinciile pierdute din vremea lui Filip-August, 
vrea să reconstituie imperiul anglo-normand“ (p. XIV) sau „cu- 
ceririle continentale vor servi drept colonii de exploatare“ 
— iar ideea de British Empire! — şi anume: „Flandra pentru 
lina ei, Bretania şi Aunis pentru Sarea lor“ etc., deci conside- 
rente economice au înriurit politica engleză într-un sens naţional. 
La care N. Iorga răspunde, în Patru conferințe despre istoria 
Angliei, Buc., 1928, p. 45—48 : „Nici închipuire !... Eduard vine 
contra lui Filip de Valois, fiindcă se considera din neamul lui 
Filip cel Frumos, nu în calitate de rege englez deci, ci ca rege 
legitim francez, care se coboară în Franța ca să cistige moste- 
nirea sa“. Istoricul român s-a oprit la acelaşi aspect pur formal 
al conflictului — „Este un proces de moştenire purtat cu armele 
în mînă : aceasta este definiția Războiului de o sută de ani... Nu 
poate fi vorba, prin urmare, de lupte între două naţiuni; este 
o luptā de caracter dinastic“ (Stări sufleteşti şi războaie, Buc., 
1939 p. 55—56) si în alte scrieri: Probleme de istorie universală 
si românească, Vălenii de Munte, 1929, p. 48—49, Un profesor 
francez: Charles Bémont, Buc., 1940, p. 7—8, Condițiile cola- 
borărilor internationale, Buc., 1940, p. 75, si Oameni reprezen- 
tativi în purtarea războaielor, Buc., 1943, p. 109—110 — deoarece, 
în concepția lui Iorga, „Evul Mediu e o epocă în care oamenii 
trăiesc cu idei, nu cu interese” (Stări sufleteşti şi războaie, p. 49). 
Astăzi, în schimb, V. H. H. Green, The Later Plantagenets, Lon- 
dra, 1962, p. 169, declară : „Motivarea războiului cu Franța prin 
pretențiile lui Eduard al III-lea la tronul francez, moştenirea 
mamei sale, Isabela, este o legendă tradițională, deşi aceasta n-a . 
avut aproape nimic de-a face cu izbucnirea, în cele din urmă, a 
ostilităților.. un conflict dinastic s-a suprapus doar peste pro- 
blema Gasconiei*. i 

1 N. Iorga, Istoria poporului francez — o încercare de expli- 
cație, Buc., 1919, p. 217—218, şi Istoria literaturilor romanice, I, 
Buc., 1968, p. 361—362: „o stare de suflet, a unei întregi clase, 
cere o asemenea scenă pentru manifestarea calităţilor şi apărarea 
intereselor ei“ (ibid., p. 309). 

8 Minuţios studiate de Georges Duby, L'économie rurale et 
la vie des campagnes dans l’Occident médiéval, II, Paris, 1962, 
p. 462—537. 

9 Vezi pretioasele indicaţii ale lui Marc Bloch, La société 
féodale, Paris, 1968, p. 403—416, care subliniază „vocația răz- 
boinică“ a clasei dominante. 

10 E. Deprez, Les préliminaires de la guerre, passim. Si ad- 
versarul lui se pregătea în 1334 să izbăvească Sfintul Mormint, 

„de quo nihil postea factum fuit“, cum spune cronica lui Adam 
de Murimuth, ed. E. Maunde Thompson, Londra, 1889, p. 73. 

11 P, Tucco-Chala, Gaston Fébus et la vicomté de Béarn 
(1343—1391), Bordeaux, 1959, p. 74—79. Îmbarcîndu-se la Bruges 
în septembrie 1357, contele de Foix s-a indreptat cätre Norvegia 
şi Suedia de miazăzi, pentru isprăvi cinegetice, ca apoi să se 
întoarcă prin Germania. 

12 Jean Cabaret d'Orronville, ed. J. Buchon, Choix de chro- 
niques et memoires, Paris, 1843, p. 122—123. Jean de Grailly, 
captal de Buch vasal gascon al regelui Angliei, întreprinde 
aceeași călătorie. În general, cruciadele din Prusia trădează es- 
tomparea treptată a idealului religios. 

13 Ed. Perroy, The Diplomatic Correspondence of Richard II, 
Glasgow, 1935, p. 77: la 27 ianuarie 1390, Richard al II-lea scrie 
lui Wladislaw Jagello despre „praedilectus consanguineus noster... 
filius et heres carissimi patrui nostri Johannis ducis Aquitaniae 
et Lancastrie, in partibus Prucie jam existens“. 

14 Contele Riant a editat trei documente în legătură cu acest 
călător în Archives de l'Orient tatin, II, 2, p. 238—240. 

15 Aspectul de divertisment nobiliar e prezent în relatarea 
lui Jean Juvénal des Ursins, ed. Michaud și Poujoulat, Paris, 
1836, p. 396: „Le comte d'Eu, desplaisant qu'il n'avoit fait quel- 
que exploict de guerre sur le Sarrasins, sceut par le rapport de 
gens de bien que le roy de Boheme sentoit mal en plusieurs 
articles de la foy et ne valoit gueres mieux que Sarrasin, et pour 
ce se bouta au dit royaume. Et mit le roy et tout le pays en sa 
subjection et s'en retourna a grand honneur et louange“. Cf. 
Histoire de M-re Jean de Boucicaut, ed. Th. Godefroy, Paris, 1620, 
p. 79: „Il avoit, comme vaillant chevalier qu'il estoit, et grand 
voyageur selon son jeune aage, ja este en plusieurs parts avau 
le monde en maints honorables voyages“. Philippe d'Artois, deși 
prinţ de sînge, a cunoscut robia musulmană la Damasc, Beirut 
şi Brusa, unde a şi murit. 

16 A. Grunzweig, Philippe le Bon et Constantinople, Byzan- 
tion, XXI, 1954, p. 46—61 ; C. Marinescu, Philippe le Bon, duc de 
Bourgogne, et la Croisade (I) în Actes du Vl-e Congres interna- 
tional des études byzantines, Paris, 1951, şi (II) în Bulletin des 
études portugaises et de l’Institut français au Portugal, XIII, 
1949, p. 3—25. De reţinut legătura între căsătoria portugheză a 
lui Filip şi politica sa de cruciat, v. Yvon Lacaze, Philippe le Bon 
et le probleme hussite: un projet de croisade bourguignon en 
1428—1429, Revue historique, CCXLI, 1969, p. 69—98. 

11 Jean Molinet, Les faictz et dictz, ed. Noel Dupire, II, 
Paris, 1937, p. 9—26. 

18 De gestis mirabilibus regis Edwardi tertii, ed. E. Maunde 
Thompson, Londra, 1889, p. 286. 

19 Atitudinea lui Filip al VI-lea de Valois între Cassel şi 
Crécy corespunde mai puțin decit s-a crezut de cele mai dese 

de a menţine în jurul unei dinastii noi solidaritatea clasei do- 
minante. În cuvintele lui N. Iorga, Istoria poporului francez, 
p. 232—233 : „Regalitatea fusese anexată la cavalerie, întrebuin- 
tatā pentru cavalerie, confiscată de dînsa“. Vom reveni mai de- 
parte la cartea foarte sugestivă în acest sens a lui Raymond 
Cazelles, La société politique et la crise de la royauté sous Phi- 
lippe de Valois, Paris, 1958. 

20 În descrierea lui Adam de Murimuth, p. 46—50, inter- 
ventia străină e corelată cu o mare răscoală populară: „ita 
fuerunt omnes incarcerati quasi per totam Angliam liberati". 
Cf. The Great Chronicle of London, p. 31. 

21 J. de Sturler, Les relations politiques et les échanges 
commerciaux entre le duché de Brabant et l Angleterre au Mo- 
yen-Age, Genève, 1936, p. 32. 

22 Ronald Nicholson, The Last Campaign of Robert Bruce, 
English Historical Review, LXXVII, 1962, p. 282—246. Pînă la 
31 martie 1327, oastea engleză fusese reținută în Guyenne. 

23 John Balliol a domnit între 1292 şi 1296 şi a murit în 1313, 
căsătorit cu Isabel, fiica lui John de Warenne, conte de Surrey. 

A William Croft Dickinson, Scotland from the Earliest Times 
to 1700, Londra, 1962, p. 170—180. Vezi şi Ferdinand Lot, L’art 
militaire et les armées au Moyen-Age, I, Paris, 1946, p. 325—329. 

25 V. H. H. Green, op. cìt., p. 172, recunoaşte că refuzul Fran- 
tei de a se retrage din Scotia a făcut rāzboiul inevitabil. 

26 Froissart, Oeuvres, X, ed. Kervyn de Letteahove, p. 398. 

= Ibid., XIII, p. 96. ; 

28 Historia de España, III, Barcelona, 1959, p. 116—120. Vezi 
monografia lui P. E. Russell, The English Intervention in Spain 
and Portugal in the time of Edward III and Richard II, Oxford, 
1955. | 

29 E. Déprez, op. cit., p. 19—20, 59. Se resimte lipsa unei 
biografii a ultimului Capetian. Vezi Jules Viard, Philippe VI de 
Valois — la succession au trâne, Le Moyen Age, 2-e serie, XXIII, 
1921, p. 218—222. 

3 Froissart, XVIII, p. 34—37, ordinul regal către seneşalul 
de Périgord. 

31 G. P. Cuttino, Historical Revision : the Causes of the Hun- 
dred Years War, Speculum, XXXI, 1966, p. 463—477. Autoru! însă, 
destul de curios, nu precizează cărui grup social-politic îi apar- 
ține această idee premergătoare teoriei moderne a suveranității. 
Contradictiile din interiorul clasei conducătoare sînt excelent 
prezentate de R. Cazelles, La société politique et la crise de la 
royauté, passim. 

32 H. Pirenne, Histoire économique et sociak du Moyen Age, 
Paris, 1969, p. 169—171. 

33 Idem, Les anciennes démocraties des Pays-Bas, Paris, 1910, 
p. 178—194. 

3 J. de Sturler, op cit., p. 225—226 şi 384—385. Să nu se uite 
că Anglia era atunci angajată într-un război pe două fronturi, în 
Guyenne şi în Scoţia. 

35 G. M. Trevelyan, Illustrated English Social History, Londra, 
1964, I, p. 28 si 50. 

35 A. Coville, op cit., p. 40, si J. de Sturler, op cit., p. 332, 
487—489 (schimburile comerciale cu Brabantul vor scädea dupä 
1347, datorită atragerii ducatului în sfera alianțelor franceze, 
Ciumii Negre şi concurenţei postăvăritului englez). Tratatul, edi- 
tat de Kervyn de Lettenhove în anexă la vol. XVIII al operelor 
lui Froissart, a fost încheiat la 13 iulie 1337. 

31 Spunînd despre cavaleri că au fost ,comisii-voiajori ai 
negustorilor din Londra si din Gand“, Michelet găseşte o for- 
mulă de whig din secolul al XIX-lea. În realitate, marii negus- 
tori englezi au fost numai bancherii regelui Eduard, după fali- 
mentul celor italieni, a căror soartă o va avea şi „compania 
Linii“ în 1340, cf. E. B. Fryde, The Last Trials of Sir William 
de La Pole, Economic History Review, XV, 1962, p. 17—30. Men- 
talitatea medievală era mai sensibilă la constrîngerea spirituală ; 
de aceea au fost aduşi din Anglia 300 de preoţi pentru a sluji 
în Flandra, după ce papa Olement al VI-lea excomunicase pe 
rebeli, clerul local temindu-se de sancţiuni (Froissart, III, p. 211). 

38 Într-o interesantă declaraţie de la 23 martie 1339, Eduard 
al III-lea subliniază că, în cadrul unirii personale dintre cele 
două state, „moşia“ lui engleză nu va fi subordonată Franţei 
(ibidem, XVII, p. 129—130). N. Iorga, Essai de synthèse, II, p. 496, 
a relevat faptul că în aceeaşi epocă Luxemburgul se uneşte cu 
Cehia si Bavaria cu Brandenburgul. 

39 E. Deprez, op. cit., p. 150—152, 195—197. Mai tîrziu, Carol 
al IV-lea de Luxemburg se va alia cu Filip al VI-lea al Frantei, 
prin tratatul de la Metz (28 decembrie 1347). 

40 Armistițiul de la Vannes din 19 ianuarie 1347 nu resta- 
bilea doar pacea între regii Frantei si Angliei, ci privea si orasul 
Louvain, pe arhiepiscopul, capitlul si oraşul Cambrai, odată cu 
castelele din ţinutul împrejmuitor, pe ducele de Bretania, merce- 
narii spanioli, catalani, genovezi şi provensali, vicontele de Fron- 
sac, seniorii de Tyvelion, Vermyn, Roye şi alţii mai mărunți. 

41 P. Tucoo-Chala, op. cit., p. 45. 

42 Ibid., p. 72. 

43 Jacques Heers, L'Occident au XIV-e et XV-e siècles, Paris, 
1963, p. 92. Vezi însă observaţiile lui Robert Boutruche, La crise 
d'une société, p. 190—191, 215—231, despre „eclipsele“ războiului 
şi încercările vremelnice de restaurare. 

44 J. Viard, La campagne de juillet-août 1346 et la bataille 
de Crecy, Le Moyen Age, XXVII, 1926, p. 1—89. Pentru diferența 
de răsunet, e interesant de comparat descrierea luptei la Frois- 
sart, scrisă ca de obicei pe baza „interview“-urilor unor martori 
oculari, şi notita ştearsă din analele unei mănăstiri engleze, 
Chronicon Monasterii de Melsa, III, ed. E. A. Boud, Londra, 1868, 
p. 58—59, consemnind-o ca un fapt divers ce a avut loc în timpul 
lui Hugh de Leven, al 15-lea abate. 

45 W. Croft Dickinson, Scotland, p. 180—181. Vezi în special 
W. N. Balfour-Melville, Papers Relating to the Captivity and 

Release of David II, Miscellany of the Scottish Historical So- 
ciety, IX, 1958, p. 1—56. Despre lupta dintre uzurpatorul Balliol 
şi viitorul Robert al II-lea vezi J. H. Ramsay, Edward Balliols 
Scottish Expedition in 1347, English Historical Review, XXV, 
1910, p. 307. 

46 F, Lot, L'art militaire et les armées, I, p. 452—464. 

47 Textul reprodus de Gordon Donaldson, Scottish Historical 
Documents, Edinburg, 1970, p. 63—64. Pacea nu va dura decit 
doi ani, pînă la noua alianţă dintre Franţa si Scotia în primăvara 
1360, înainte de tratatul de la Brétigny (F. Lot, op. cit., p. 366). 

48 Se înţelege că în schitarea fugară a celor mai de seamă 
evenimente din cursul războiului, ar fi de prisos a mai stărui 
asupra acestor mişcări sociale, privinţă în care principalul a fost 
spus în citeva pagini de prof. M. Berza, Răscoalele in Evul Me- 
diu, Studii, XI, 1958, p. 86—90. 

49 A. Coville, Les premiers Valois, p. 99, 110—111, 140—141, 
deşi cunoaște originile patriciene ale lui Etienne Marcel, cerce- 
tate de S. Luce, La France pendant la guerre de Cent Ans, Paris, 
1923, p. 49—58, si mai recent expuse de R. Cazelles, op. cit. 
p. 239—241, face din el un dușman înverşunat al elementelor 
avute şi fruntaș al micii burghezii... În acest caz se aplică afir- 
matia lui Pirenne, referitoare la cei doi Van Artevelde : „Negreșit, 
ambiția personală sau resentimentele particulare i-au adus adesea 
partidului popular auxiliari neasteptati, care însă nu şi-au putut 
păstra influenţa asupra lui decât în măsura în care s-au identifi- 
cat cu necesităţile şi tendinţele sale“ (op. cit., p. 201). 

50 Vezi, mai departe, capitolul X, calculul în livre de Tours. 
A vorbi, ca Fr. Funck-Brentano, Le Moyen Age, p. 441—442, 
de „o sumă fabuloasă“ sau „o cifră formidabilă“ este o exa- 
gerare. 

51 Acest oştean ascetic a fost beatificat în 1371 (J. Huizinga, 
Le declin du Moyen Age, Paris, 1932, p. 221—222) şi între con- 
temporani i se spunea curent .sfintul Charles de Blois“ (Froissart, 
XI, p. 39). Pietatea lui nu era severă: dintr-alt izvor aflăm că a 
compus cîntece şi versuri (Chronique de Du Guesclin, ed. Buchon, 
Choix de Chroniques, p. 27). ` | 

52 Rymer, Foedera, III, 2, p. 103: la 6 decembrie 1365, regele 
Angliei, aflînd că „unii ostaşi si alţi supuşi de sub ascultarea 
noastră adunaţi în așa-zise companii“ se pregăteau să atace Cas- 
tilia, a dat poruncă lui John Chandos, Hugh Calverley și altora 
să împiedice „ca vreunul din aceia să intre în regatul sau în altă 
stăpinire a regelui Spaniei, vărul nostru“. Acesta va fi detronat 
de fratele său în aprilie 1366. Cf. F. Lot, op. cit., I, p. 440—443 ; 
Historia de España, III, p. 98—110. | 

53 Charles Oman, The Art of War in the Middle Ages, II, 
Londra, 1924, p. 200—201. O escadră engleză e risipită în iunie 1372 
(J. W. Sherborne, The Battle of la Rochelle and the War at Sea 
1372—1375, Bulletin of the Institute of Historical Research, XLII, 
1969, p. 17—29). Colaborarea lui Henric al Il-lea cu Franta se 

.manifestä şi în războiul cu Navarra, Carol al II-lea fiind susținut 
de englezi, în 1377—1379 (Historia de España, III, p. 111—115). 

& J. Calmette, Les grands ducs de Bourgogne, Paris, 1949, 
p. 58—74. 

55 Henry Knighton, Chronicon, II, ed. J. Rawson Lumby, 
Londra, 1895, p. 131—147. Cf. o altă cronică, Continuatio Eulogii, 
care povesteşte cu însufleţire moartea conducătorului răscoalei : 
«Primarul Londrei zise: „Cum vorbeşti tu cu regele? Roagä-te 
de el şi scoate-ţi căciula“. — „Tu eşti trădător“, îi zise celălalt... 
Iar regele întreba pe Robert Knolles : „N-au să ne omoare cumva 
ăştia ?» („Maior Londoniae dixit : — „Quomodo loqueris tu Regi ? 
Supplice sibi et depone capicium tuum“. — „Tu es proditor“, 
dixit alter... Et Rex interrogabat Robertum Knollis: „Nonne oc- 
cidentur isti ?“). În legătură cu politica continentală a regelui, 
vezi Richard H. Jones, The Royal Policy of Richard II: Abso- 
lutism in the Later Middle Ages, Oxford, 1968. 

56 O analiză pătrunzătoare a situaţiei din anii 1392—1407, la 
M. Nordberg, Les ducs et la royauté, passim. Nu e cazul să facem, 
ca J. Calmette, op. cit., p. 140, n. 1, deosebirea fără temei între 
alianţa anglo-burgundă şi folosirea de către adversarii lui loan 
a unor lefegii englezi în 1412. Condiţiile tratatului de la 8 mai 
1412 între Henric al V-lea, ducii de Berry, Orléans si Bourbon, 
conții de Alençon şi Armagnac, sînt redate de Monstrelet, p. 253. 
Despre convenţia de la Buzanqais, vezi René Lacour, Une incur- 
sion anglaise en Poitou en novembre 1412, Poitiers, 1934. 

51 A. Coville, Les Cabochiens et l'ordonnance de 1413, Paris, 
1888. J. Calmette, op. cit., p. 119—147, descrie „teroarea“ burgun- 
dă la Paris cu o tendinţă, supărătoare pe alocuri, de a moder- 
niza evenimentele şi personajele : pe Ioan fără Teamă îl vede ca 
pe un demagog depăşit de „frenezia subversivă“ a maselor, sus- 
ținut de universitarii politicieni. 

68 Un aliat mai putin cunoscut al lui Henric al V-lea este 
îratele său vitreg, Ioan al V-lea de Bretania (Montfort), studiat 
recent de G. Akenhead Knowlson, Jean V duc de Bretagne et 
l'Angleterre, 1399—1442, Cambridge-Rennes, 1964. 

59 George Chastellain, Chronique du duc Philippe, ed. Buchon, 
Paris, 1837, p. 65, descrie astfel intrarea trupelor engleze în ca- 
pitala Franţei: „Aceasta era cetatea Parisului, vechi scaun al 
măririi regeşti a Franţei, care acum părea schimbată ca nume şi 
stare, deoarece acest rege şi mulțimea de popor englez care era 
cu el făcea dintr-însa o nouă Londră, atit prin graiul lor, cit 
şi prin felul lor aspru şi mindru de a vorbi şi de a se räspindi, 
în sus şi în jos, prin tot oraşul, care fu luat în stăpînire de ei, 
şi umblau tot cu fruntile ridicate ca cerbii, privind pe de lă- 
turi şi îndărăt şi trufindu-se, spre ruşinea şi nenorocul france- 
zilor, al căror singe îl vărsaseră în rîuri imbelsugate la Azin- 
court“, 

& R, Cazelles, op cit., p. 138—139. 

6 An English Chronicle, of the reigns of Richard II, Hen- 
ry IV, Henry V and Henry VI, ed. J. S. Davies, p. 63. 

5 În memoriile sale, Jacques du Clercq (ed. Buchon, Paris, 
1838, p. 25) vorbeşte de războaie care au durat „treizeci de ani“, 
începînd din 1407. La rîndul său, Froissart, XI, p. 3, consideră 
că în „ultimii cincizeci de ani“, faptele de arme s-au înmulţit cit 
în trei sute de ani. 

#3 Cercetători recenți, ca Ph. Contamine, Azincourt, p. 15—16, 
tind să o pună şi pe seama altor factori decit războiul: mari 
schimbări climatice au provocat, pare-se, serii anormale de 
recolte rele, raritatea metalului preţios corespunde scăderii pro- 
ductiei în minele din Germania şi Cehia, epidemiile, care se 
abat cu o frecvenţă aproape ciclică asupra Europei, au accentuat 
curba demografică descendentă ce se remarcă între 1340 şi 1470 
(în Franța, populaţia pierde 7 000 000 din 21 000 000 locuitori, în 
Anglia de la 4 500 000 se ajunge la 3 000 000). 

4 În această privinţă, cartea lui R. Boutruche, La crise d'une 
société : segneurs et paysans du Bordelais pendant la Guerre de 
Cent Ans, Paris, 1947, e de neînlocuit. 

5 N. Iorga, Istoria poporului francez, p. 227. 

II. RĂZBOI ȘI PACE 
ÎN EVUL MEDIU 


În cele ce urmează va fi vorba despre două noţiuni 
foarte răspindite în literatura medievală. Cum ar fi putut 
fi altfel cînd, într-o măsură mult mai mare decit în zilele 
noastre, ele își puneau pecetea pe întreaga viață mate- 
rială și spirituală a oamenilor timpului! Deși războiul 
era purtat de un singur grup social, relativ puţin nu- 
meros — de unde numărul redus al efectivelor aruncate 
în luptă —, consecinţele sale erau îndurate de toată 
populaţia. Chiar în regiunile rămase neatinse, el își făcea 
simțită prezenţa prin obligaţiile fiscale sporite si contri- 
butiile extraordinare tot mai frecvente sau prin munca 
de construcţie și întreţinere a fortificațiilor care cerea 
necontenit mînă de lucru. 

Cele de mai sus sînt fapte economice. Dar va trebui 
să așteptăm secolul lui Grotius pentru ca un general să 
mărturisească : „Economia nu-i o știință din cele mai 
putin necesare si mai putin esenţiale pe care ar trebui 
să le cunoască un mare comandant“ t, În Evul Mediu 
îndeobște, elementul moral predomină încă asupra celui 
economic. În această concepţie, veacuri de-a rîndul pacea 
nu se mărginește la lipsa ciocnirilor armate, ci este o 
anumită atitudine a spiritului uman, tinzind la realizarea 
unui echilibru, a unei armonii. Între oameni, pacea, ca 
și războiul, erau, în gindirea teologică a vremii ma- 
nifestări ale Providenţei 2. De aceea, pacea între creștini 
a fost mereu ţinta strădaniilor Bisericii, căreia îi revine 

rolul de arbitru al conflictelor internationale #. Lumea 
feudală era însă caracterizată printr-o ierarhie a puteri- 
lor riguros stabilită (a cărei expresie este cunoscuta „fa- 
milie a monarhilor“) care este însăși negația ideii de 
comunitate internaţională în înţelesul modern 4 Cu ex- 
ceptii tot mai rare, ca recunoașterea arbitrajului pontifical 
sau al vreunei alte autorităţi sprijinite de un mare 
prestigiu moral, apelul din 1263 la Ludovic cel Sfint 
fiind explicabil prin faptul că, din timpul vieţii, regele 
Franţei era privit ca un intercesor pe lingă divini- 
tate, — nici un suzeran nu admite ca legăturile sale cu 
vasalii să fie considerate drept relaţii între egali. 
Aceeași concepţie se manifestă și în ordinea politică 
internă, fiind una din piedicile în calea păcii. O pagină 
din cronica heraldului burgund ,Linä de aur“ este deo- 
sebit de elocventă în acest sens. După prima convenţie 
de la Arras, în 1414, „cei din Paris, auzind vestea tra- 
tatului încheiat de rege, fără a le da de știre, cu ducele 
de Burgundia si nemulțumiți de aceasta, au mers la ducele 
de Berry, guvernatorul orașului lor, ca să-l întrebe cum 
era tocmită pacea și ce îndemnase pe rege şi sfatul său 
să o facă fără a-i chema, zicînd că li se cuvenea să o 
ştie și că era drept să fie și ei cuprinși în tratat, care 
duce de Berry le răspunse: «Nu vă privește cîtusi de 
putin, nici nu trebuie să vă amestecați în treburile mon- 
seniorului rege sau ale noastre, care sintem de un singe 
cu ei, căci noi ne certăm între noi cînd ne place și cînd 
ne place ne și împăcăm»“ 5. Textul citat dezvăluie cum 
nu se poate mai limpede punctul de vedere al marilor 
feudali asupra războiului și a păcii. Lor le aparţine în 
exclusivitate dreptul de a hotări în problemele politice. 
Un alt izvor contemporan sugerează spiritul în care 
erau încheiate tratatele de pace, întreruperi vremelnice 
ale ostilităţilor. „În trecuta lună august, Richard Scott, 
scutier, împuternicit de către regele Angliei ca să ve- 
gheze asupra păstrării păcii în ţinutul Limousin, a venit 
să mă vadă la Roc de Vendas, castel pe care-l întărisem. 
Mi-a poruncit în numele regelui Angliei să părăsesc acel 
fort şi să-l dezarmez și să tin și să păzesc pacea, cu 
ameninţarea de a fi altminteri surghiunit si socotit răz- 
vrătit, nesupus si trădător faţă de regele Angliei... Dar, 

între patru ochi, m-a rugat să pästrez castelul si să mă 
apăr cum voi putea mai bine“ 6. Acestea sînt mărturisi- 
rile lui Aymerigot Marcel, vestit tilhar al cărui nume 
răsună de-a lungul multor pagini din Froissart. Dacă nu 
le lipseau înaltele încurajări, de ce ar mai fi respectat 
tratatele asemenea aventurieri, ca Pierrot le Béarnais, 
de o tot atît de tristă celebritate? „— Pe Sfîntul Ioan! 
răspunse Pierrot, nu voi păzi nici o pace cît voi mai 
putea călări, fiindcă trebuie și noi să trăim“ 7. 

În ciuda acestor umbre, pacea creștină nu-și pierde 
propovăduitorii. Unul din cei mai patetici, dar și mai de- 
pärtati de împlinirea visurilor lor, va fi husitul Petru 
Chelëicky, precursor al pacifismului anabaptist, autorul 
unui tratat, scris în 1420, O boji duchovnim (Despre 
războiul spiritual) 8. Pe cînd taboritii considerau pe ad- 
versarii lor ca unelte ale Necuratului contra cărora tre- 
buie luptat cu armele, Chelticky spunea fraţilor săi întru 
credinţă : „nu ne războim împotriva cărnii si singelui, 
ci a impärätiilor, a puterilor, a mai-marilor întunericului 
acestei lumi și a räutätii celor sus-pusi. De aceea [...] luaţi 
paloșul Duhului, după cuvîntul Domnului“. Convingerea 
lui pașnică rämînea nezdruncinată chiar de războinicele 
epistole ale Sfîntului Pavel, invocate de taboriti, căci 
apostolul nu putuse vorbi decit despre romanii păgini 
în mijlocul cărora trăise. Armele pämintesti sînt bune 
contra dușmanilor omenești, recunoaște Chelticky, dar 
nu contra vrăjmașului care säläsluieste în noi înșine, 
căci „Diavolul e mai puternic decit Žižka“. Abia dacă 
mai e nevoie să amintim că, faţă de biserica „militantă“ 
catolică romană, care în atitea rînduri n-a şovăit să în- 
trebuinteze forţa ca singur mijloc eficace de apărare a 
păcii, poziţia lui Chelëicky este a unui eretic. 

Cu mult mai devreme, în jumătatea ortodoxă a crești- 
nätätii medievale, fatalismul unor teoreticieni ai pasivis- 
mului bizantin ajunsese la concluzia că dacă năvălirile 
unor cotropitori străini sînt o pedeapsă dumnezeiască, 
orice rezistenţă li s-ar opune ar fi o impietate?. „Bi- 
zantul refuzind cu îndărătnicie să lupte pentru propria-i 
credinţă“, cum o spune autorul citat, singurele operaţii 
militare erau prilejuite de războaie civile. La baza acestei 
atitudini, în care unii au văzut o adevărată „inerție 

morală“, sta, în parte, prejudecata religioasă — întrucît 
unii Sfinţi Părinţi condamnaseră omuciderea în orice 
împrejurări — dar, mai ales tendinţa de izolare a „noii 
Rome“ într-o himerică superioritate care-i interzicea să 
ia act de existenţa altor state. Poate că această concepţie 
nu era decit ultimul avatar al ideii politice de par 
romana 10. 

* Am văzut pacea sub forma de idee morală si de idee 
politică. Ea sfirşește prin a deveni o temă literară, mai 
mult sau mai puţin goală de conţinut. O experienţă 
personală îi dă încă prizonierului de la Azincourt, 
Charles d'Orleans, o putere de expresie neobișnuită la 
stihuitorii vremii si accente înduioșătoare ca în acele. 
versuri în care-și amintește de patrie: „Către pămîntul 
Franciei, la Dover, peste mare / Mi se-ntimplă odată să 
privesc / Şi-mi amintii de dulcea încîntare / Pe care-obis- 
nuiam acolo s-o găsesc“ („En regardant vers le pays de 
France / Ung jour m'avint a Dovre sur la mer / Qu'il 
me souvint de la doulce plaisance / Que souloie ou dit 
pais trouver“). Încheierea este următoarea : „Pacea-i te- 
zaur, care nu poate fi îndeajuns lăudat / Urăsc războiul, 
şi nici nu-l preţuiesc. / Pe drept sau pe nedrept, destul 
m-a-mpiedecat / Să văd Francia pe care dator sînt s-o 
iubesc“ („Paix est trésor qu'on ne peut trop louer. / Je hé 
la guerre, point ne la dois priser /, Destourbé m'a 
longtemps, soit tort ou droit / De veoir France que mon 
coeur amer doit“) 11. Ca un ecou îi răspunde în tînguirile 
sale pentru infringerea de la Nicopole Eustache 
Deschamps, al cărui ideal obișnuit e viaţa pastorală: 
„Guerre mener n'est que dampnation“ 12. Mai tirziu, 
veselul Jean Molinet va ticlui chiar un „testament de la 
guerre“, in care zugrăvește pagubele pricinuite de răz- 
boi 13 cu o vehementä cam prozaică. 

Textele cele mai convingătoare — literar — sînt însă 
cele, deloc inferioare ca număr, în care se susţine teza 
contrarie. Froissart, de pildă, care oglindește întotdeauna 
psihologia clasei feudale, după avintul bucolic cu care 
se bucurase de venirea verii : „cînd vine anotimpul cel 
plăcut al verii si frumoasa lună mai“ 14, precizează : „cînd 
vine anotimpul cel plăcut al verii și ţi-e mai mare dra- 
gul să mergi la oaste și să dormi pe cîmp“ 15. Un ase- 

menea entuziasm nu era nou in literatura medievală 16. 
Froissart, exclamind cu mindrie : „Regatul Franței n-a 
fost nicicind atît de greu lovit încît să nu găsească apă- 
rători“ 17, și-a luat sarcina să scrie „pentru ca cinstitele 
isprăvi și nobilele vitejii care s-au săvirșit în războaiele 
dintre Franţa și Anglia să fie cuviincios însemnate și să 
le fie pomenirea veșnică“ 18, El care, cu excepţia bătăliei 
de la Cocherel, s-a ţinut departe de cîmpurile de luptă, 
urmărește cu nesat desfășurarea războiului în toate epi- 
soadele sale și celebrează virtuțile militare. Cineva l-a 
întrecut totuşi: un tovarăș de luptă al Ioanei d'Arc, 
Jean V de Bueil, conte de Sancerre, căruia îi datorăm, în 
memoriile sale romantate, Le jouvencel, elogiul cel mai 
sincer și mai fără complexe al războiului : „Veselă treabă 
e războiul, multe lucruri bune ai prilejul să vezi și multe 
să înveţi, care-ţi prind bine. Cînd e pentru o cauză 
dreaptă, înseamnă. împlinirea unei judecăţi, apărarea 
dreptului. Şi eu cred că Dumnezeu iubește pe cei care-și 
pun capul în primejdie la război“. Întreaga pagină vi- 
brează de o sensibilitate ascuţită, căreia nu i s-a dat cea 
mai fericită întrebuințare : „Cind vezi că ai dreptatea de 
partea ta și că ai tăi se bat bine, îţi dau lacrimile de 
bucurie, ti se topește inima de mindrie si de înduioșare, 
väzindu-ti prietenul cum înfruntă vitejește primejdia 
pentru a îndeplini poruncile Domnului nostru [...] Te 
cuprinde o asemenea desfätare că cine n-a încercat-o nu 
e în stare să spună ce plăcere este“ 19. Lacrimi de bucu- 
rie ! Mai departe nu putea ajunge uluitoarea exaltare a 
idealului războinic 2. Totuși, tabla de valori morale a 
autorului, ca și a lui Froissart, seamănă cu cea propusă 
de scriitorii care slăveau pacea. De o parte ca și de cea- 
laltă, sînt pretuite aceleași însușiri : dreptatea, evlavia, 
lealitatea, vitejia, vechi virtuţi, „les vertus anciennes“?i, 
Deslușim astfel ambivalenta fundamentală a spiritului 
medieval, împărţit între aspirația spre pace și fascinația 
războiului. Este ceea ce explică dezvoltarea extraordi- 
nară a concepției care îngăduie concilierea lor în for- 
mula războiului drept 22. 

Originile ei directe au fost căutate la prea fericitul 
Augustin, deși se pare că înaintea lui, un alt teolog 
african, Sfîntul Atanasie din Alexandria, rezumase învă- 

tätura creștină a secolului al IV-lea în aceste cuvinte 
energice : „Nu se cuvine să ucizi, totuși să-ţi răpui duş- 
manii în război este legiuit şi vrednic de laudă“ 2%. În- 
dată după aceea, la pasajul din Evanghelia după Matei 
(XXVI, 52): „Cine trage sabia de sabie va pieri“, epis- 
copul de Hippona da următoarea explicaţie: „Merită să 
piară de sabie acela care, fără porunca sau îngăduinţa 
autorităţii legiuite, se pregăteşte cu arma să verse sin- 
gele cuiva“. Dimpotrivă, nu trebuie pedepsit cel care 
luptă „ex auctoritate principis vel judicis“ (Contra Faus- 
tum, XXII, 70). Căci „rinduiala firească a muritorilor 
înclinată spre pace cere ca dreptul de a porni război 
să fie în sarcina principelui“ (ibid., XXII, 74) 24. Această 
morală realistă s-a impus cugetării medievale prin mijlo- 
cirea lui Toma de Aquino. Ilustrul scolastic, în Summa 
theologica, stabilea condiţiile unui război drept : să izvo- 
rască din auctoritas principis si să aibă un caracter pre- 
ventiv sau defensiv — deci intenţia de „a răzbuna o 
nedreptate“ 25. Graţian, autorul celebrei Concordantia 
discordantium canonum, împărtășește și el concepţia, care 
avea să stăpinească tot mai mult viaţa omenirii, că un 
război dus pentru o cauză dreaptă nu e condamnabil. 
Cele trei țeluri legitime care, așadar, absolvă de păcat 
„pe ostaș sînt formulate în termeni primejdios de vagi: 
a) „a respinge dușmanii“ (propulsare hostes), b) „a recu- 
pera pierderile“ (repetere res), c) „a răzbuna ofensele“ 
(ulcisce injurias) 26. Din nevoia de a fixa marginile drep- 
tului într-o atit de gingasä materie, revine asupra pro- 
blemei și călugărul catalan Raimundo de Peñafort, gene- 
ralul ordinului Predicatorilor, trecut după moarte în 
rîndul sfinţilor bisericii catolice. În Summa de Casibus 
Poenitentiae — sistematizare a dreptului canonic intoc- 
mită din însărcinarea papei Grigorie al IX-lea — capitolul 
De raptoribus et praedonibus (II 5) enumeră 5 condiţii 
ale războiului drept 27: să fie purtat fără ură (deci evi- 
tind violenţa criminală); să fie purtat de laici; să ur- 
mărească redobindirea avutiei răpite sau apărarea. pa- 
triei ; să întărească pacea ; să fie autorizat de Biserică 
sau de principe. Pravila contemporană a regelui Casti- 
liei, Alfons al X-lea cel Intelept, Las siete partidas, nu 
cunoaște decit trei motive care să justifice războiul : cres- 

terea si consolidarea credintei prin nimicirea dusmanilor 
ei (chiar monarhul cäruia i se atribuie aceastä legis- 
latie a cucerit Murcia de la mauri), apărarea leală a 
regelui și onoarea regatului 28. La rîndul său, nepotul 
de frate al lui Alfons, infantele Juan Manuel, expune în 
Libro de los estados părerea că războiul reprezintă jude- 
cata lui Dumnezeu, neputindu-se încheia decit prin biru- 
inta celui care luptă pentru dreptate cu mijloace drepte 2%. 
În chilia lui de la Celestinii din Paris, Philippe de Mé- 
zières, care fusese cancelar al Ciprului si nu mai era 
acum decit „un vieil solitaire“, scrie în 1397 o Epistre 
lamentable et consolatoire, prilejuită de lupta de la Ni- 
copole. Caracteristicile pe care le recunoaște la un război 
drept — identificat de el cu cruciada — sînt: lege, 
disciplină cavalerească, supunere și dreptate %. Drumul 
era astfel deschis pentru teoreticienii spanioli din vea- 
cul al XV-lea, de la Rodrigo Sanchez de Arevalo, care 
pretinde că războiul este natural, necesar și folositor, 
și pină la Martin de Azpilcueta, după care singurul scop 
al războiului e pacea, tot o idee augustiniană îl. Iezui- 
tul Luis de Molina avertizează că „atit războiul drept 
cît și cel nedrept trebuie să fie explicate și cercetate 
mai mult în lumina principiilor de dreptate decit în 
a aceluia de caritate“ 32. 

Cei mai de seamă juriști pe care avea să-i dea Spa- 
nia sînt însă doi precursori direcţi ai lui Grotius: Bal- 
tasar de Ayala și Francisco de Vitoria. Opera celui dintii, 
De jure et officiis bellicis et disciplina militari, tipărită 
la Douai în 1582 și dedicată lui don Alessandro Farnese, 
comandantul trupelor lui Filip al II-lea în Tärile-de-Jos, 
face deosebirea cuvenită între „dușmanul legitim“ („el 
legitimo y justo enemigo“) și „răzvrătiți sau tilhari“ („el 
rebelde y el ladron“), orice cruzime fiind îngăduită îm- 
potriva răsculaților „care poartă un război nedrept“ 33, 
Monarhia absolută a convertit în folosul său vechea mo- 
rală a Evului Mediu care, astfel confiscată si denaturată, 
devine punctul de plecare al dreptului internaţional 
modern. 

În schimb, distincţia tradiţională între războaie drepte 
și nedrepte reprezintă mai mult decît menţinerea unei 
convenţii scolastice la Francisco de Vitoria care, într-un 

curs universitar din 1534, trateazä si el problema dacä 
războiul reprezintă un păcat de moarte („an bellare sit 
semper peccatum mortale“) 34%. Spre deosebire de contem- 
poranii săi, dominicanul de la Salamanca declară că 
deosebirile religioase și dorinţa de glorie sau de cistig 
a capetelor încoronate nu sint cauze drepte, singura 
justificare a războiului fiind răspunsul cu armele la o 
nedreptate 3%. Cu atita consecvență a aplicat el această 
idee încit, convingindu-se că suveranul său, Carol Quin- 
tul, nu lupta pe căile Domnului, a înfierat cucerirea de 
către spanioli a Americii, în legătură cu care, dealtfel, 
un alt dominican, Sepulveda, scrisese de pe poziţii opuse 
De las justas causas de la guerra coritro los Indios %. 

Mai curind decit un caz izolat de conștiință, cată să 
vedem aici efectul conflictului tot mai vădit între morală 
și politică. Această contradicţie e reliefată, printre altele, 
și de sentința amară a lui Machiavelli: „E drept acel 
război care e trebuincios“ (quella guerra è giusta che 
gli è necessaria)*!. Secolul care văzuse apärind Princi- 
pele (1523) nu avea să se încheie înainte de tipărirea 
Eseurilor lui Bacon (1597). În eseul al XIX-lea, „despre 
cirmuire“, se intilneste următoarea reflecţie : „E inaccep- 
tabilă părerea acelor învăţaţi care pretind că nu poate 
să fie război drept fără o provocare prealabilă. Căci, îna- 
inte să fi fost dată vreo lovitură, teama de o primej- 
die amenințătoare este, neindoielnic, o cauză legitimă 
de război“ 3. ` 

Tonul ginditorului englez e al unui om politic, res- 
pingind cu hotärire — si nu numai aici — o morală so- 
cotită perimată de generaţia lui. Cît de fecunde fuseseră 
principiile ei au spus-o alţii adeseori 3%. Desprindem doar 
un fragment dintr-o pagină sugestivă a lui Johan Hui- 
zinga : „Starea de război era în chip deslușit deosebită 
atit de starea de pace pe de o parte cit și de violenţa 
criminală pe de alta. Pe deasupra combatantilor plutea 
ideea unei colectivităţi care își considera membrii ca 
«omenire», recunoscindu-le dreptul de a fi trataţi ca 
oameni. Numai teoria «războiului total» a părăsit ultimele 
rămășițe ale funcției ludice a războiului“ 40. 

Asupra acestui pasaj merită să zăbovim o clipă: 
fiind — teoretic — deopotrivă de departe de pace și de 

crimă, ce este atunci războiul, în concepţia Evului Mediu ? 
O încercare a sorții ca altele — jocurile de noroc, rămă- 
șagul, duelul si ordalia 41. Trăsătura specifică de întrecere 
a războiului medieval, în care fiecare bătălie se färimita 
în mai multe lupte corp la corp, se luminează printr-un 
exemplu, ales la întîmplare dintre situatiile-model de 
purtări cavalerești în care abundă povestirea lui Frois- 
sart. 

Olivier de Mauny răspunde sfidării lui John Bolton 
(„Jehan Bolleton“) : are loc un duel în văzul celor două 
ostiri si al locuitorilor unui oraș asediat: „și îndelung 
luptară unul cu altul vitejeste [...] astfel cei din oraș și 
doamnele care erau acolo înăuntru avură mare plăcere 
să-i privească“ („et se combattirent moult vaillament 
l’un contre l’autre longuement [...] et aussi ceulx de la 
ville et les dames qui la dedans estoient, prindrent grant 
plaisir a eulx regarder“ #2. 

Durata prelungită dă de gindit: lupta celor doi n-a 
fost, probabil, decît o curtenitoare măsurare a puterilor 
fără alt rost decit desfătarea spectatorilor. à 

Dar dacă. elementul ludic al războiului e lesne de 
demonstrat, — mai trebuie adăugat că acesta e un joc 
cavaleresc, rezervat unei .elite aristocratice. Acţiunile os- 
tenilor de rînd au un alt mobil și ascultă de alte rinduieli. 
De aceea, la asediul castelului Duras, în 1377, fiind 
făgăduită o răsplată celui care va ajunge cel dintii pe 
ziduri, „pofta de cîştig făcu pe multi oșteni săraci să 
înainteze“ („la convoitise de gaignier fist avanchier plu- 
sieurs pours compaignons“), dar cronicarul ţine să sub- 
linieze că „cavalerul nu-și punea viaţa în primejdie pentru 
a dobindi cei 500 de franci, ci pentru onoarea lui“ („li 
chevaliers ne s'aventuroit mies pour le proufit des V c. 
frans, fors pour son honneur et pour l’avancement de son 
corps“ 43. Grija cu care Froissart delimitează o categorie 
de alta arată că între ele nu exista o simplă emulatie, 
ci o adevărată rivalitate, lăsînd să se întrevadă un anta- 
gonism de clasă. Cavalerii tind să-și însușească o seamă 
de atitudini și atribute „nobile“, pe care le refuză plebei 
militare : dezinteresul și chiar curajul. 

În secolele XIV—XV, ideologia acestui strat social 
cunoaște un număr cu atit mai mare de coduri și tra- 

tate (ca Livre de chevalerie al lui Geoffroy de Charny 
ori L'arbre des batailles de Honoré Bonet, despre care 
va fi vorba la vreme), cu cît rinduielile pe care näzuiau 
să le statornicească erau, de fapt, în plină transformare. 
Feudalitatea crepusculară cultiva astfel o imagine idea- 
lizată a trecutului 44 

Una din schimbările majore petrecute în mentalitatea 
cavalerească a fost, indiscutabil, ceea ce s-a numit „le 
clivage national de la chevalerie“ 45. Dezvoltarea progre- 
sivă a caracterului naţional al unor ordine laice ca Jar- 
tiera, în Anglia, și Steaua, în Franţa, este confirmată de 
faptul că, deși amindouä au fost proiectate din 1344, la 
crearea celui dintii, către 1348—1349, au fost admişi 
cavaleri francezi, pe cînd, trei ani mai tirziu, cel de-al 
doilea nu mai primește străini în tagma lui 46. Faptul 
nu are cum să ne mire, date fiind mărturiile din aceeași 
epocă despre un adevărat „patriotism“ medieval. Bună- 
oară, îndemnul către Filip al VI-lea: „Fă-i pe Englezi să 
vadă dară/ Că Gasconia nu-i a lor tarä/ Te fă domn 
drept peste hotare/ În tot olatul de peste mare./ Să fie 
marea frontiera/ Dintre Franţa si Englitera“. („Fais-leur 
tantôt apercevoir/ Que Gascogne est de toi tenue;/ Et 
te fais seigneur droit clamer/ De tout ce qui est deça 
mer./ Soit la mer borne et desservrance/ De l’Ancleterre 
et de la France“). Dacă nu sînt apocrife, versurile acestea 
dezvăluie o concepţie extrem de timpurie a teritoriului 
national 47. 

Necesitatea unor relaţii pașnice între popoare este 
întrevăzută de cronicarul Jean de Wavrin, care luase parte 
la bătălia de la Azincourt în tabăra franceză #8, subli- 
niind nu numai credinţa religioasă comună — argument 
curent în Evul Mediu — ci și vecinătatea celor două 
state — idee politică nouă. Astfel, uciderea francezilor 
învinși la Pont-sur-Seine, în 1423 — „era mai mare jalea 
să vezi pe niște creștini și vecini ucigindu-se unii pe 
alţii, dar aşa se întîmplă la război“ („estoit pitié a veoir 
des crestiens et voisins ainsi occir l’un l’autre, mais ainsi 
va ès faits de guerre“ 49). 

Din comentariul final se desprinde, ca o realitate tul- 
burătoare, „normalitatea“ violenţei într-un veac care, 

pentru a relua formula celebră a lui Huizinga, „mirosea 
a sînge și trandafiri“ 50. 

Scene de o brutalitate înfricoșătoare se repetă la fie- 
care pagină și autorul, un ostaș, nu poate fi bănuit că 
dramatizează : în lupta de la Verneuil „era mare gro- 
zävie şi nespusă jale să vezi astfel pe creștini nimicin- 
du-se unul pe altul, sîngele morţilor întinși la pămînt 
și al răniților curgea șiroaie pe cimp“ („estoit grant hor- 
reur et pitié irreparable de ainsi veoir christienete des- 
truire lun lautre, le sang des mors estendus sur terre 
et des navrez couroit par grans ruisseaulx parmy le 
champ“ 51). În sfîrşit, în 1391, Aymerigot Marcel declară 
înaintea judecătorilor săi: „am făcut tot ce se poate 
face și trebuie făcut la război, ca de pildă, a prinde fran- 
cezi, a-i pune să se răscumpere, a jefui și prăda ţinutul, 
a porunci unor cete de ostași să intre în regatul Franței 
si să dea foc pe unde merg“ („jai fait tout ce que l’on 
peut faire et doit faire de bonne guerre, comme prendre 
Francais, les mettre a rancons, pris et pille sur le pays, 
mené routes de gens sous mon gouvernement par le 
royaume de France et y bouter et faire bouter feux“ 52). 
Orice urmä de dezaprobare eticä a dispärut. În sinceri- 
tatea lor, asemenea texte contureazä profilul moral al 
oamenilor vremii, accentuîndu-le îndeosebi trăsăturile 
negative, pe care cercetarea istorică are datoria să nu le 
uite. Totodată, ele pun în lumină și condiţia prizonierilor 
de război, la cunoașterea căreia tind să contribuie capi- 
tolele următoare. 


NOTE 


1 Henri duc de Rohan, Le parfait capitaine, autrement l'abrégé 
des guerres des Commentaires de César, augmenté d'un traité de 
Pinterest des princes et estats de la chrestienté avec la préface 
à Monsieur le cardinal duc de Richelieu, Paris, 1658. p. 38. 
Vezi si scrierea contemporană a castelanului de Lwow Andrei 
Maximilian Fredro, Militarium, seu Axiomatum belli ad karmo- 
niam togae accomodatorum libri duo, Amsterdam, 1668. 

2 Roger Bonnaud-Delamare, Fondement des institutions de 
pair au Xl-e siecle, în Mélanges d'histoire du Moyen Age dé- 
dies à la mémoire de Louis Halphen, Padis, 1951, p. 19—26. 


49 


https://biblioteca-digitala.ro / https://www.acadsudest.ro 


3 Formulele succesive de organizare a păcii în Evul Mediu, 
întîi cea ierarhică, sub hegemonia imperială, apoi cea federativă, 
în cadrul căreia rolul principal revine papalității, au fost exa- 
minate de G. I. Brătianu în Revue historique du sud-est euro- 
péen, XXII (1945), p. 78—89. Cf. idem, Le conseil du roi Charles, 
essai sur Linternationale chrétienne et les nationalités à la fin 
du Moyen Age, ibidem, XIX, 2 (1942), p. 291—361. 

4 P. Chaplais, Réglement des conflits internationaux franco- 
anglais au XIV-e siecle (1293—1377), Le Moyen Age, LVIE (1951), 
p. 292. Totuşi, după Brătianu, L'organisation de la paix, p. 83—84, 
reciprocitatea îndatoririlor dintre suzeran şi vasal avea să in- 
fluenteze cu vremea : raporturile între state, punind oprelisti 
ierarhizării. Tot aici, p. 81, opoziţia dintre par justa şi par 
iniqua. 

5 Lefevre de Saint-Remy, Memoires, Paris, 1838, p. 379. Ace- 
laşi cronicar, alături de admiraţia, „profesională“ în cazul lui, 
pentru clasa feudală, nu arată decit dispreţ pentru poporul de 
rind („les communes gens de Paris de petit estat“) ca, de pildă, 
cînd nişte cavaleri „uciseră asemenea scirnävii* („occirent plu- 
sieurs merdailles d'icelles communes"), p. 436. 

6 Ph. Contamine, op. cit., p. 84. 

1 Froissart, XIII, p. 65 (acest răspuns e dat chiar lui Marcel, 
într-un neuitat dialog nocturn, cu ploaia şiroind pe zalele călă- 
retilor adunați pentru a ataca fără veste un oraş). 

8 Howard Kaminsky, Peter Chelticky: Treatises on Chris- 
tianity and the Social Order, Studies in Medieval and Renais- 
sance History, I, Lincoln, 1964, p. 106—179, fixeazä locul acestui 
ginditor utopic în curentul de stînga husit. 

9 V. Laurent, L'idée de guerre sainte et la tradition byzan- 
tine, RHSEE, XXIII (1946), p. 71—98. 

10 În legătură cu supraviețuirea ideii imperiale de dominație 
universală, ca şi a celei de veșnicie a Romei, semnalăm două 
studii remarcabile: Robert Folz, L’idée d'Empire en Occident 
du V-e au XIV-e siecle, Paris, 1953, şi François Paschoud,. Roma 
Aeterna. Etudes sur le patriotisme romain dans l'Occident latin 
à l'époque des grandes invasions, Neuchâtel, 1967. 

1 Le Roux de Lincy, Recueil de chants historiques fran- 
çais depuis le XIl-e jusqu'au XVIII-e siècle, I, Paris, 1847, 
p. 312—313. 

12 E. Deschamps, Oeuvres, ed. Gaston Raynaud, I, p. 161. 
Dar acelaşi poet curtean, cu oportunismul propriu poziției sale 
sociale, sustinuse cu zece ani înainte: „Vaillant cuer peut en 
tout temps faire guerre“ (ed. de Queux de Saint-Hilaire, VI, 
nr. 1145). 

13 J, Molinet, Les faictz et dictz, ed. N. Dupire, II. p. 718— 
724. 

14 Froissart, XII, p. 151. 

15 Ibid., VIII, p. 224. 

16 Marc Bloch, La société féodale, Paris, 1968, p. 409, citează 
versurile lui Bertrand de Born, trubadur din veacul al XII-lea. 

1 Ediția Buchon, I, Paris, 1852, p. 3. 

18 Ibid., p. I. Asa de putin se îndoia Froissart de recunoas- 
terea posterităţii încît citează complimentul lui Gaston de Foix, 
care „bine îmi zicea că istoria pe care o scriam va fi în viitor 
mai lăudată decit oricare alta“ (ed. Kervyn de Lettenhove, XI, 
p. 3). Cuvinte revelatoare pentru concepţia scriitorilor medievali 
despre ei înşişi, valoarea operei lor sau însuşi gestul de a scrie, 
de comparat cu mărturisirile altor contemporani. De pildă, „eu, 
Christina de Pisan, femeie trăind în bezna nestiintei, tinjind. 
după înțelegerea cea limpede, dar dăruită de D-zeu şi de fire 
cu nemăsurată rîvnă de a învăţa, după chipul strămoșilor şi 
înaintaşilor noştri. care ne sînt pildă, întreprind acum, din mila 
lui D-zeu şi prin strădania gindului meu, o nouă lucrare în 
proză“. (Le livre des faits et bonnes moeurs du sage roy Charles, 
ed. Michaud şi Poujoulat, Nouvelle collection de mémoires pour 
servir à l’histoire de France, I, Paris, 1836, p. 591) sau: „eu, 
Enguerrand de Monstrelet, născut din neam nobil, locuind, pe 
vremea alcătuirii acestei cărți, în cinstitul oraş Cambrai [...] încă 
din tinereţea mea şi de cînd mă ştiu, am avut aplecare să văd 
şi să ascult astfel de istorii, sau altele asemenea, şi foarte bucu- 
ros m-am ostenit şi m-am trudit, făcînd si mai departe la fel 
după putina mea pricepere pînă am ajuns mai în vîrstă“ (Chro- 
niques, Paris, 1842, p. 1). El însuși istoric, Olivier de la Marche: 
își spune părerea despre „răposatul domn George Chastelain, ca- 
valer, cunoscut al meu, de baştină din Flandra dar scriind în 
limba franceză, si care atîtea frumoase şi rodnice lucruri a făcut 
pe vremea mea, că lucrările sale, faptele şi graiul său cel iscusit 
îi vor aduce mai multă faimă şi cinstire peste o sută de ani 
decit în ziua de azi“, ori despre ,jupin Jehan Molinet, om vene- 
rabil şi canonic, pe care-l ştiu harnic şi grijuliu să însemneze: 
toate împrejurările înălţătoare şi pilduitoare care i-au ajuns la. 
cunoştinţă” (Memoires, ed. Buchon, Paris, 1836, p. 297). 

19 Apud M. Defourneaux, La vie quotidienne en France, 
au temps de Jeanne d'Arc, Paris, 1952, p. 184—185. 

2 Mărturia citată e un interesant document pentru acea 
istorie a sensibilităţii medievale așteptată de Lucien Febvre, 
Combats pour l'histoire, Paris, 1965, p. 221—238, dar la care 
se gîindea deja marele Gibbon, uimit să găsească la Villehardouin 
dovada emoţiilor contagioase de care se lăsau copleșiți pînă și 
cavalerii cei mai brutali (Ed. Gibbon, Histoire de la décadence: 
et de la chute de l’Empire romain, II, Paris, 1837, p. 711, n. 1). 

21 Yves Renouard, L'ordre de la Jarretière et l’ordre de 
l'Etoile, p. 293, n. 20, Ioan al II-lea comandă lui Pierre Bersuire 
tălmăcirea celor trei decade din Titu Liviu cunoscute pînă atunci, 
prin 1352—1356, „à l'usage de ceux qui voudront savoir l'art 
de chevalerie et prendre usage aux vertus anciennes“. Despre 
Henric al V-lea se va spune mai tîrziu că „păstra bine disciplina 
cavalerească precum făceau odinioară romanii“ (Lefèvre de 
Saint-Remy, p. 68). 

22 Jaime Peralta, Baltasar de Ayala y el derecho de la guerra, 

Madrid, 1964, p. 35, afirmă că „cea mai de seamă contribuţie a 
Evului Mediu la doctrinele privitoare la relaţii internaţionale a 

reprezentat-o învierea doctrinei romane a războiului drept“. Cf. 
J. von Elbe, The evolution of the concept of the just war, Ame- 
rican Journal of International Law, XXXIII, 1939. 

23 V., Laurent, art. cit., p. 75—76. | | 

2 A. M. Vanderpol, La doctrine scolastique du droit de 
guerre, Paris, 1919, p. 16, 311. Celelalte citate datorită cărora 
poate fi stabilit locul războiului în doctrina augustinianä, la 
Goffredo Quadri, IL pensiero filosofico di S. Agostino, Firenze, 
1934, p. 213—218. | 

25 J. Peralta, op. cit., p. 36—38. Cf. A. Vanderpol, op. cit. 
p. 52. 
d 26 Peralta, op. cit., p. 38—40. 

21 Ibid., p. 40—41, şi Vanderpol, op. cit, p. 55. 

2 Peralta, op. cit, p. 41—42. Cf. N. Iorga, Istoria literaturi- 
lor romanice, I, p. 160—162. 

29 Ibid., p. 347—350, şi Peralta, op. cit., p. 43—44. 

3 Froissart, XVI, p. 446—450. De remarcat că prin neînde- 
plinirea acestor condiții se explică infringerile de la Crécy şi 
Poitiers. 

31 Peralta, op. cit., p. 44—50. Alte contribuții la teoria drep- 
tului internațional (ibid., p. 54—59) vin din partea lui Juan 
Gines de Sepulveda, autorul unei Exhortacion al Emperador 
Carlos V para la guerra a los Turcos, Domingo de Soto, Fer-. 
nando Vazquez de Menchaca, Diego de Covarrubias, Domingo 
Banez si Francisco Suarez. În legătură cu această şcoală stă si 
Erasmus. Vezi Jose A. Fernandez, Erasmus on the just war, 
Journal of the History of Ideas, XXXIV, 1973, p. 209—226. 

32 Ibid., p. 59—60 : „Atît războiul drept cît si cel nedrept 
trebuie să fie explicate şi cercetate mai mult în lumina princi- 
piilor justiției decît a celor ale carităţii“. N-am putut consulta 
cartea lui Manuel Fraga Iribarne, Luis de Molina y el derecho 
de la guerra, Madrid, 1947. 

33 Lucrarea, de mai multe ori citată, a istoricului chilian 
J. Peralta nu reține decît aspectele pozitive ale concepției lui 
Ayala. 

3 Din bibliografia vastă a subiectului amintim pe James 
Brown Scott, The Spanish Origin of International Law, Francisco 
de Vitoria and his Law of Nations, Oxford, 1934 (analiză prolixă 
şi destul de superficială a unor texte traduse în limba engleză) 
şi Jean Baumel, Les leçons de Francisco de Vitoria sur les 
problemes de la colonisation et de la guerre, Montpellier, 1936 
(ediție criticä a textului latin, cu traducere francezā). 

35 J. B. Scott, op. cit., p. LIII —LIV şi CXVII. O cauză ase- 
mänätoare pledează Las Casas, despre care vezi P. Chaunu, Las 
Casas et la première crise structurelle de la colonisation espag- 
nole (1515—1523), Revue historique, 465, 1963, p. 59—102. 

16 De Indis noviter inventis, ed. Scott, p. I—XLVI. Vezi, 
p. 84—85. scrisoarea lui Carol din 1539, contra „unor clerici care 
au cutezat så discute în predicile şi disertatiile lor dreptul 
Nostru la insulele Indiilor şi la pămînturile de peste Ocean“. 
Pentru a combate teza că „indienii“ au fost predestinati să de- 

vină sclavii spaniolilor, teologul de la Salamanca nu soväie să 
invoce opinia lui Aristotel despre sclavie. Vezi Lewis Hanke, 
Aristotle and the American Indians. A study in race prejudice 
in the modern world, London, 1959; P. Chaunu, Notes péru- 
viennes (XVI-e, XVII-e, XVIII-e siècles). Aristote et le Potosi, 
Revue historique, 1960, p. 59—74 Cf. D. M. Pippidi, Probleme 
ale sclaviei in ,Economicele“ pseudoaristotelice, Studii clasice, 
XII, 1970, p. 178—179. 

37 N. Machiavelli, IL principe, Milano, 1928. p. 78. 

35 Fr. Bacon, Essais, trad. E. Rocart, Bruxelles, 1945, p. 70. 

39 De exemplu, John Hale, War and Public Opinion in the 
Fifteenth and Sixteenth Centuries, Past and Present, 22, 1962, 
p. 18—19. 

40 J. Huizinga, Homo ludens, p. 135—136. Istoricul olandez 
care avea să-şi sfirşească viața îndată după eliberarea dintr-un 
lagăr de concentrare scria aceste rînduri în 1988. 

41 Huizinga, op. cit., p. 137—141, făcînd cu dreptate legătura 
între cruzimea duelului si epocile cu o puternică amprentă no- 
biliară. N. Iorga, Istoria literaturilor romanice, I, p. 309: „lungul 
război [le un sport pentru cavaleria de caracter francez din 
amîndouă regatele“. 

4 Froissart, VI, p. 24. Cf. ibid., VIII, p. 23, despre un cava- 
ler scoțian ,härtuindu-se si făcînd mari măiestrii cu armele 
vreme de mai bine de un ceas, a ränit pe unul sau doi din ai 
lor. Şi-i făcea atîta plăcere să se lupte încît uita de sine iar 
oamenii din cetate îl priveau de la poartă şi din turnurile de 
pază, minunîndu-se [...] care măiestrie a armelor a fost strasnic 
pretuitä de toți cei de faţă, atît francezi cit şi englezi“. 

43 Froissart, IX, p. 21—22. 

44 J. Huizinga, The Political and Military Significance of 
Chivalric Ideas in the Late Middle Ages, în Men and Ideas, 
New-York, 1966, p. 197: „Orice ar fi fost cavaleria pe vremea 
cruciadelor, este îndeobşte admis astăzi că în veacurile al XIV-lea 
sau al XV-lea ea nu mai era decît o supravieţuire destul de 
artificială a unor lucruri de mult moarte, un fel de renaştere 
forțată şi nesinceră a unor idei secătuite de valoare reală... un 
fenomen superficial şi neînsemnat: o modă literară şi sportivă 
a nobilimii şi nimic mai mult. Dar, chiar dacă n-ar fi fost 
decit atit, tot ar fi un fapt istoric de covirşitoare importanţă. 
Căci ar indica o tendinţă în spiritul epocii de a reface în viața 
reală o imagine ideală a trecutului“. Autorul susţine că înflori- 
rea idealurilor cavalereşti a fost un preludiu naiv şi imperfect 
al Renaşterii — precizăm, al unei Renasteri, cea a cărei aristo- 
cratică întruchipare este „curteanul“ lui B. Castiglione. 

45 Y. Renouard, art. cit., p. 297. 

46 Un tip reprezentativ de cavaler medieval cum e Enguer- 
rand VII de Coucy, menit să moară în robia turcească după 
Nicopole, înapoiază regelui Angliei insignele ordinului Jartierei 
la 26 august 1377, din cauza conflictului franco-englez „la guerre 
est entre le roy de France, mon naturel et suzerain seigneur, et 
vous“) (Rymer, III, 3, p. 68—69). 

41 G. Grosjean, Le sentiment national dans la guerre de 
Cent Ans, p. 19, citează pe „Jubinal* adică probabil, Michel- 
Achille J., autorul unei culegeri inaccesibile de texte, Jongleurs 
et trouvères (1835). 

48 Lefèvre de Saint-Rémy, p. 397: „aceasta o ştiu, ca adevăr 
adevărat, de la bastardul de Wavrin, Jehan, senior de Forestel, 
căci în lupta aceea el era de partea francezilor, iar eu de partea 
cealaltă a englezilor“. Informindu-se, ca Froissart, prin contac- 
tul direct cu martorii, cronicarul burgund a ascultat şi povesti- 
rile altui participant la luptă, vechea noastră cunoştinţă Guil- 
lebert de Lannoy (ibid., p. 404—405). 

19 J. de Wavrin, Recueil des, chroniques et anciennes his- 
tories de la Grant Bretagne, II, Londra, 1879, p. 30. Editorul 
W. Hardy reproduce în notă varianta din alt manuscris: „les 
François qu dedens estoient furent mis piteusement à mort, mais 
tels denrées vent-on en guerre“ („Francezii care erau înăuntru 
au pătimit jalnică moarte, dar asta-i marfa ce se vinde la râz- 
boi“). 

50 Contrastul dintre barbarie si aspectul curtenitor superfi- 
cial al războiului e remarcat şi de F. Shears, The Chivalry of 
France, în volumul îngrijit de E. Prestage, Chivalry. A Series of 
Studies to illustrate its Historical Significance and Civilizing in- 
fluence, Londra, 1928, p. 73. 

51 J. de Wavrin, II, p. 112. Pentru comparație cu moravurile 
răsăritene, vezi mai jos, p. 229 si urm. 

52 Registres criminels du Châtelet, ed. Duples-Ogier, II, 
P. 177—213, apud Contamine, Azincourt, p. 73 si urm. Merită 
relevat faptul că, apărîndu-se de învinuiri, Aymerigot nu măr- 
turiseste decît actele acceptate de contemporani ca „normale“. 

III. CONDIŢIA JURIDICĂ 
A PRIZONIERILOR DE RĂZBOI 


Ce soartă aveau învinșii? Ce se întîmpla cu prizo- 
nierii ? Cît de diferită era situaţia lor faţă de cea a unui 
om liber și ce urmări putea ea avea asupră-le, după 
recăpătarea provizorie a libertăţii ? Ce prevedeau legile 
războiului și în ce măsură erau ele aplicate? Sint în- 
trebări care s-au pus în chip inevitabil și care nu și-au 
găsit cu îndestulătoare precizie dezlegarea. Pinä la înce- 
putul secolului nostru, răspunsurile primite erau vagi și, 
citeodatä, cotradictoriil. Judecätile severe rostite de 
majoritatea autorilor în legătură cu etica medievală a 
războiului au rareori concizia afirmațiilor lui Ed. Rom- 
berg : „Pînă la războiul de treizeci de ani, orice militar 
prins pe cîmpul de luptă sau orice locuitor al unei for- 
tärete luate cu asalt era considerat ca proprietatea celui 
care-l prinsese și-și avea de răscumpărat libertatea prin 
plata unei sume de bani“ 2. 

În realitate, Evul Mediu a recunoscut două feluri de 
războaie, bellum mortale („guerre mortelle“ sau „guer- 
riable“) — care nu admitea răscumpărarea — si bellum 
hostile, purtind denumirile de „guerre ouverte“ ori 
„couverte“, după cum beligerantii erau conducătorii unor 
state sau feudali care întreţineau discordii locale 3. De- 
sigur, cu mult mai frecvente decit lupta pe viaţă și pe 
moarte erau conflictele dintr-a doua categorie si, în con- 
secinţă, „răscumpărarea poate fi considerată principala 
problemă pe care o aveau de înfruntat învinșii, dacă 

aveau norocul să supraviețuiască. Situaţia în care un om 
liber devenea proprietatea temporară a altuia se con- 
funda în antichitate cu sclavia. Fără ca aceasta din urmă 
să fi dispărut cu totul în Evul Mediu, eliberarea în 
schimbul unei răscumpărări reprezintă practica generală 
în secolele XIV—XV. În schimbarea statutului juridic al 
captivitätii, un rol de netăgăduit l-a avut concepţia reli- 
gioasă creștină. Dar consecinţele infringerii sint în con- 
tinuare hotărite de un alt factor, interesul economic, 
politic sau militar al învingătorului 4. 

Urmărind reconstituirea vieţii prizonierilor, investi- 
gatia noastră pornește de la termenii în care un text 
contemporan precizează de la bun început o deosebire 
de tratament între cavaleri și oștenii de rînd — discursul 
lui La Hire către tovarășii săi: „Poate că noi, căpitanii, 
vom putea cu preţul aurului să scăpăm de spinzurätoare, 
dar voi niciodată“. Chiar dacă nu le citim în limba în 
care au fost pronunţate, ci în latina searbădă a unui diac 
normand — „Forsan nos capitanei patibulum, auro soluto, 
redimere poterimus, sed vos nequaquam“ 5 —, cuvintele 
de mai sus îşi păstrează întreaga elocventä. Pentru defi- 
nirea situației, își are importanţa ei lauda adusă de Frois- 
sart aurului si argintului — „căci acesta e metalul cu 
care se cîştigă dragostea gentilomilor și a cavalerilor 
săraci“ 6. Ce departe sîntem de exclamatia anonimului 
din secolul al XI-lea căruia i se datorează epopeea Garin 
le Loherain: „inima unui om pretuieste cît tot aurul 
dintr-o țară“! Un timid protest contra contemporanilor 
insetati de cîştig se întrevede numai la Geoffroy de 
Charny, din al cărui elogiu al virtuților militare, intitulat 
Livre de chevalerie, extragem acest pasaj! : „Se mai în- 
timplä si oameni din aceia care au mare poftă de cistig 
si care, cînd e de luptat, se uită mai mult la prizonieri 
si la alte prăzi si care, cînd i-au dobindit, mai degrabă 
se gindesc cum să-și pună la adăpost prizonierii sau prada 
decit să ajute la ciștigarea bătăliei. Si aşa se poate 
prea bine ca lupta să fie pierdută din pricina lor. De 
aceea, trebuie să ne ferim de cistigul ce aduce pierderea 
cinstei, vieții si averii. Ci, în meseria armelor, trebuie 
pus mai mare pret pe onoare care durează veșnic decit 


56 


https://biblioteca-digitala.ro / https://www.acadsudest.ro 


pe chiverniseală și pradă care se pot pierde într-un 
ceas“ 8. 

Despre dezbateri aprinse între cavaleri în jurul legi- 
lor războiului există unele, dar rare, menţiuni docu- 
mentare’. Abia la Honore Bonet, al cărui Arbre des 
batailles s-a bucurat de o intensă circulaţie în epocă, 
influentind. și cunoscutul tratat Le rosier des guerres, 
apare cu claritate constiinta drepturilor prizonierilor. 
»— Întreb ce drept dădea legea veche unui oștean cînd 
lua pe altul prizonier. Şi răspund că prinsul era șerbul 
celui care-l prinsese, putind fi vîndut cum se vinde o 
prepelitä unui cavaler sau o oaie la tirg. Așijderi, cel 
care-l prindea îl putea ucide ori să se poarte cu el după 
bunul său plac. Luaţi seama, rogu-vă, dacă acum un 
creștin ia prizonier pe altul, l-ar putea oare trata după 
legile de odinioară ? Vă răspund drept că nicidecum, căci 
aceste legi nu s-au obișnuit vreodată între creștini și 
neomenoasă faptă ar fi să-ți vinzi fratele creștin“ 10, 

După același tipic al întrebării și răspunsului, Fran- 
cisco de Vitoria se pronunţă în problema „dacă e îngă- 
duit la război să fie luaţi oameni în robie“ în felul ur- 
mător : „zic eu că, într-adevăr, precum se dovedește prin 
dreptul ginţilor, nimeni nu osindeste o asemenea pur- 
tare, nici nu cere să fie eliberaţi prinșii, ci aceștia pot 
fi ţinuţi în captivitate pînă ce se răscumpără. Al doilea, 
zic că nu e îngăduit să fie uciși“. Deosebirea dintre pri- 
zonierii de război și sclavi e repusă în evidenţă, Vitoria 
argumentind că, deşi „s-a văzut aceasta pe vremea ro- 
manilor“ şi chiar într-o epocă mai nouă cu „indienii“ 
sau maurii, „acum creștinii nu pot fi robiti nici măcar 
într-un război drepti 11. 

Masiva compilaţie a lui Grotius, dependentă în mare 
parte de clasicii greci și latini, conţine următoarea for- 
mulare categorică : „În chip firesc, adică în afara ori- 
cărei fapte omenești sau în starea primitivă a naturii 
umane, nici un om nu e sclav“ 12. În capitolul al XIV-lea 
al cărţii a III-a, intitulat Măsura ce trebuie păstrată cu: 
privire la prinşii de război, se întilnește observaţia : „la 
popoarele la care acest drept al sclaviei nu e în uz, cel 
mai bun lucru va fi să se facă schimb de prizonieri sau, 
cel puţin, să fie eliberaţi în schimbul unui preţ drept 


57 


https://biblioteca-digitala.ro / https://www.acadsudest.ro 


de răscumpărare. Cît de mare trebuie să fie acest pret 
nu se poate statornici pe deplin, dar omenia ne învaţă 
să nu pretindem o sumă atit de mare incit după plata 
ei prinsul să ducă lipsă de lucrurile ce-i sint de tre- 
buinţă“ 13. Legiuitorul olandez adaugă chiar că „răs- 
cumpărarea celor prinşi e socotită ca o cauză foarte în- 
dreptätitä, mai ales de creștini“. Negreșit, textul citat e 
dintr-o epocă mult mai tirzie decit cea a Războiului de 
o sută de ani, dar confruntarea cu izvoarele istorice de- 
monstrează că, oricît de diferită ar fi starea de lucruri 
în fapt, teoria pe care ea se sprijină este incă aceeaşi, 
ceea ce confirmă din nou întirzierea dreptului scris față 
de realitatea pe care ar năzui să o reflecte. 

Cu șase veacuri în urmă, Bertrand du Guesclin se 
înfățișa învingătorului pe cimpul de luptă de la Najera, 
„envers luy s'inclina à ung genoil et dit: «A vous, mon- 
seigneur le Prince de Galles, me rens-je prisonnier et 
non à aultre»“. lată-i față în faţă pe cei doi oameni. Asa 
cum îi știm din efigiile lor funerare de la Saint-Denis 
si de la Canterbury, să ni-i închipuim în această clipă: 
prizonierul a îngenuncheat, din cauza rangului înalt al 
celuilalt. „Cu bunăvoință primi prinţul credinţa lui Ber- 
trand si îl dete în seamă captalului de Buch, care-l puse 
pe prizonier să-i jure lui credință“ 14, Atitudinea făcea 
parte dintr-un adevărat ritual ale cărui detalii sînt indi- 
cate cu precizie în ordonantele de la Durham ale lui 
Richard al Il-lea: „Dacă cineva ia un prizonier, să-i 
ia credinţa și, totodată, coiful sau mănușa dreaptă ca 
zălog“ 15. Ofranda mänusii drepte simbolizează ,cre- 
dința“ unui vasal faţă de senior sau a cavalerului creștin 
faţă de divinitate 16. Ceremonia omagiului vasalic mai 
cuprindea un gest: sărutarea pe gură (de pildă, „les 
mains du dit roy d'Angleterre mises entre les mains du 
dit roy de France, baisa en la bouche le dit roy d'Angle- 
terre“ 17). Singura referire la acest obicei, pentru momen- 
tul luării în captivitate, este, destul de curios, tocmai 
de la sfîrşitul secolului al XV-lea, gestul fiind amintit 
în memoriile lui Guillaume de Villeneuve, nobil francez 
prins de napolitani la 1495 si încătușat pe o galeră 18. 
Dealtfel si în jurisprudenţa timpului se considera că 
între învins si biruitor se stabilește un contract asemă- 

nător cu cel dintre vasal si seniorul feudal: „După cum 
vasalul este îndatorat față de senior prin jurämint și 
credinţă, tot astfel prizonierul este legat faţă de invin- 
gător prin credință și captivitate“ 1: Pe cînd însă, în 
cazul omagiului, „nodul format däinuia, în principiu, cit 
viețile pe care le unea“ 2, această legătură durează nu- 
mai pînă la plata răscumpărării. Totuși, dacă în acest 
interval unul dintre cei doi moare, dispariţia lui nu 
stinge datoria 21. „După părerea mea“, intervine si Gro- 
tius, „chestiunea poate fi rezolvată uşor astfel: dacă 
prinsul a murit în închisoare, preţul nu e datorat, de- 
oarece făgăduiala cuprindea și condiția — dacă va fi 
eliberat —, și un mort nu poate fi eliberat. Dimpotrivă, 
dacă prizonierul a murit pe cînd se afla în libertate, se 
datorează plata preţului“ 22. 

Tot o trăsătură comună cu relaţiile de vasalitate este 
reciprocitatea obligaţiilor, presupusă de condiţia ca atit 
prizonierul cit și cel căruia îi jură credinţă să fie cava- 
leri. Ioan al II-lea la Poitiers va căuta deci să se predea 
unui cavaler și, fiindcă nu îl găsea în gloata dușmană 
care-l împresurase, el și-a prelungit cîtva timp rezistenţa, 
povestită de Froissart într-una din cele mai însufleţite 
pagini ale cronicii sale: „Acolo se stirni așadar mare 
buluc și înghesuială asupra regelui Ioan din riîvna de a-l 
prinde ; și îi strigau cei care-l cunoşteau și erau mai 
aproape de el: «Dă-te prins, dă-te prins, sau ești mort». 
Atunci, cel care avea să-l ia prizonier înaintase „prin 
îmbulzeală, cu puterea braţelor și a trupului, căci era 
înalt si vinjos, și îi zise regelui într-o bună frantuzeascä, 
la care regele se opri să-l asculte: «Sire, sire, preda- 
ti-vä». Regele care se vedea la mare ananghie si prea 
incoltit de dușmanii săi, înţelegind că degeaba se mai 
apăra, întrebă, privindu-l pe cavaler: «Cui să mă pre- 
dau ? Cui? Unde-i vărul meu, prinţul de Wales ? Dacă-l 
văd, voi vorbi cu el» «Sire», răspunse Denis de Morbeke, 
«el nu e de faţă dar predati-vä mie si eu am să vă duc 
la dinsul». «— Cine ești ?» spuse regele. «— Sire, sînt 
Denis de Morbeke, un cavaler din ‘Artois, dar îl slu- 
jesc pe regele Angliei, deoarece nu mai pot trăi în re- 
gatul Franţei si am pierdut tot ce aveam acolo». Atuncea 
îi răspunse regele Franţei precum am aflat mai tirziu, 

sau cam așa : «Tie mă predau» si îi întinse mänusa lui 
dreaptă“ 33. 

Cu alt prilej, „fu luat prizonier contele de Suffolk 
de un scutier numit Guillaume Regnault, dar contele l-a 
făcut atunci cavaler pe acel Guillaume Regnault“ 24. Se 
manifestă aici izbitor puterea tradiţiilor clasei feudale 
care funcţionează în mod automat. Un complex de con- 
ventii este restrins deci la un singur strat social, cava- 
lerii, căci acest scutier, din mica nobilime, era, se pare, 
fratele bastard al lui La Hire %. 

După ce a fost dezarmat %, prizonierul e încredințat 
stăpinului său spre pază. Pentru a fi recunoscut, el 
poartă în secolul al XV-lea unele semne exterioare, 
citeodatä aceleași care disting pe dușmani. Bunäoarä, 
înainte de lupta de la Azincourt, Henric al V-lea a po- 
runcit tuturor oștenilor săi să-şi coasă pe straie crucea 
sfintului Gheorghe, semn pe care-l vor primi și prizo- 
nierii, dar precautia nu-i ferea pe aceștia de loviturile 
francezilor, ci dimpotrivă 27. l 

Precum rezultă din documente, în Evul Mediu nu 
se făcea deosebirea, atît de firească în zilele noastre, 
dintre militari si civili. De aceea, foarte adesea asistăm 
la luarea în captivitate a unor oameni pașnici a căror 
singură vină era de a locui în teritoriul inamic. Răs- 
cumpărările lor îmbogățeau pe cei care i-au prins si, 
totodată, scădeau resursele adversarului. Astfel, în sep- 
tembrie 1432, Ambroise de Loré näväleste la Caen asu- 
pra unui bilci ţinut în afara fortificațiilor orașului „și 
acolo prinseră mai multi englezi si pe aproape toți 
fruntașii tirgului {...] iar la o troiță, lîngă un vad, puse 
să se oprească toată trupa cu prizonieri cu tot si acolo 
făcu o strigare cu surle în numele regelui Franței si al 
ducelui de Alençon, al cărui locotenent era, că, sub ame- 
nintarea streangului, orice om ar avea prizonier pe vreun 
preot sau altă față bisericească, să-i dea drumul numai- 
decit, fără răscumpărare ; de asemenea, toți cei cu salv- 
conduct de la regele Franţei sau de la alți seniori și 
căpitani să fie puși în libertate pe dată; asijderi, bă- 
trînii, copiii si sărmanii plugari care nu trebuie prinși 
(«qui ne sont pas de prinse») să fie cu toții trimişi 
acasă“ 28. Scrupulele arătate cu acest prilej de Ambroise 

de Loré erau rareori impärtäsite de tovaräsii säi de arme, 
ca si de vrăjmașii săi. 

Într- adevăr, nici excepţia cea mai firească, a EA 
lor, de la asprimea războiului nu pare să fi fost totdeauna 
respectată 2%. În 1432 englezii „luară mai multi prizo- 
nieri si, printre ei, cîteva femei, de neam nobil precum 
si de altele, pe care le țineau închise cu sträsnicie, ce- 
rîndu-le bani multi, cum e obiceiul cu bărbaţii“ 30. Altă- 
dată, ducesa de Bretania, al cărei soț era aliatul Angliei, 
cade în mîinile francezilor „și făcea destulă gălăgie, pînă 
cînd l-a văzut pe ducele de Bourbon, si îi zise doamna 
ducelui : «Hei, drägutule vere, sînt oare prizonieră ?». 
Răspunse ducele de Bourbon : «Nu, doamnă, căci nu 
ne războim cu femeile»“ 3t, În schimb, englezii nu soväie 
să ia prizonieră chiar pe stareta Sfintei Treimi din Caen, 
Georgette de Molay, cu toate că, fiind călugăriță, ar fi 
beneficiat — ca întreg clerul — de imunitate 3?. În 
aceeași situație se află în 1411 episcopul de Noyon si 
abatele de Forest-Moutier, eliberați apoi cu prețul unei 
mari răscumpărări 33, Participarea la bătălii a unor pre-- 
lati în calitatea lor de mari feudali atrăgea după sine 
aceleași pericole ca pentru seniorii laici: arhiepiscopul 
de Sens, Guillaume de Melun, e pe lista prizonierilor 
de la Poitiers 34. 

Deși abundent atestate, cazurile de întemnitare a 
unor copii („kidnapping“) nu ne interesează aici %. 

În pasajul citat mai sus, Jean Chartier apreciase că 
nu pot fi luați prizonieri nici „jeuns enfans“, nici „povres 
laboureurs“. În ce-i privește pe cei din urmă, juris- 
prudenta medievală confirmă categoric indicatia cro- 
nicarului. Honoré Bonet arată că „după dreptul scris, 
văcarii si toţi plugarii care-și cîștigă viaţa la arat cu 
boii, cînd muncesc pe brazdă și cînd se întorc de la 
tarini, sint în siguranţă. Si negresit așa trebuie să fie, 
pentru binele tuturor, fiindcă din munca lor trăim cu 
toţii“ 36. Totusi, o încheiere pe baza acestor singure 
izvoare ar fi înșelătoare. De fapt, țărănimea era supusă 
exactiunilor si jafurilor din partea ambelor tabere %. 

Aceeași primejdie îi ameninţa si pe orășenii care, 
din interese comerciale, părăseau adăpostul incintelor 
fortificate : locuitorii din Châtillon-sur-Loing „n-au putut 

să-și vadă de negustorie decît după ce au plătit, aproape 
toţi, răscumpărări mari“ 38, Purtarea lui Bertrand du 
Guesclin față de negustori, la cucerirea orașului Ren- 
nes, a.fost probabil neobișnuită, de vreme ce cronicarul 
a stăruit asupra ei mai îndelung: „el puse în libertate, 
fără răscumpărare, pe toţi negutätorii străini care adu- 
seseră merinde pentru oaste [...] dar le ceru fägäduiala. 
că niciodată nu vor mai aproviziona oștirea ducelui. de 
Lancaster“. Mai mult, li se plătiră alimentele confiscate 
în ziua cînd fuseseră prinși, dar despăgubirea fu plătită 
din ordinul lui du Guesclin de orășenii din Rennes 3%. 

O altă categorie despre care aflăm că era ocrotită 
de legile războiului o constituie pelerinii. Cel dintii caz 
pomenit de izvoarele acestei perioade este al cavaleru- 
lui englez Robert de Littlebury, a cărui răpire pe dru- 
mul întoarcerii de la Avignon a provocat un adevărat 
scandal în relaţiile internaţionale 40. Îndreptindu-se către 
Roma, în iarna anului 1389, arhidiaconul Andrew Baret, 
auditor al curiei pontificale, a fost luat prizonier de. 
către seniorul de Cortona care-i cerea 1000 de florini 
ca răscumpărare îl. Se vede că o asemenea soartă îi 
pindea îndeosebi pe compatrioţii săi, fiindcă și în 1384 
John de Harleston, ce străbătea Renania în drum spre 
Loreto, a fost aruncat în lanţuri de un nobil german ale 
cărui domenii le devastase cu patru ani în urmă și care 
acum pretindea „contra omnem justiciam“ o răscum- 
părare de 30 000 de franci “2. Pentru a înlătura părerea 
că acestea erau doar acte răzlețe ale unor feudali pră- 
dalnici și că armatele regulate ar fi avut mai multe 
scrupule, amintim că în 1451, Hector de Saveuse, „care 
härtuise multă vreme trupele regale ce asediau cetatea 
Arras, fu prins pe cind făcea un pelerinaj la Liesse de 
către oștenii regelui si dus la Paris“ 43. 

Nici măcar imunitatea ambasadorilor nu era întot- 
deauna respectată. Din declaraţia de război franceză 
din mai 1369 reiese că Prinţul Negru „a poruncit să fie 
întemnițați magistrul Bernard Polot si monseniorul Je- 
han de Chaponval, trimiși de regele Franţei ca să-i în- 
mineze prinţului scrisori ale regelui [...] și i-a ţinut multă 
vreme în captivitate și i-a osindit la moarte, în dis- 
preţul și ciuda regelui si a suveranităţii sale“. Stephen 

Wilton si Robert Clifton, soli englezi la Sigismund de 
Luxemburg, au fost în 1436, la înapoierea lor prin Bra- 
bant, arestaţi și închiși din ordinul ducelui Filip cel 
Bun 44, Ce-i drept, diplomaţii medievali nu ocoleau cîm- 
purile de luptă, dovadă că, în 1322, cînd oastea engleză 
a fost înfrîntă în pădurea Blackmoor, „fură prinși de 
scoțieni contele de Richemond și domnul de Sully, solul 
regelui Franţei“ (capti fuerunt per Scotos comes Riche- 
mundiae et dominus de Sullyaco, nuncius regis Fran- 
ciae) #. 

Dacă de la ambasadori trecem la rezultatele acţiunii 
lor, la tratatele încheiate mai ales în primul deceniu al 
războiului, și aici problema prizonierilor ocupă un loc 
de seamă 46. În mai 1322, conții de Gueldres si Juliers 
şi arhiepiscopul de Colonia încheind o alianţă cu Filip al 
VI-lea, mienită să apere Franţa de un atac din partea 
excomunicatului Ludovic de Bavaria, se angajează să-i 
predea regelui pe toţi prizonierii, cu condiţia ca acesta, 
la rîndu-i, să le plătească răscumpărarea, „dacă noi sau 
vreunul dintre noi ori din oamenii noștri am fi prinși 
în slujba mai sus arătată“ 47. Regăsim aproape aceleași 
prevederi într-o clauză a tratatului din 1337 prin care 
un alt aliat ecleziastic al lui Filip de Valois, Adolf de 
La Marck, print-episcop de Liege, menţiona că „dacă 
s-ar întîmpla ca vreunul dintre noi ori din oamenii nos- 
tri să fie prins la război, Doamne fereste, s-a legat si 
ne-a făgăduit cu cinstit si credincios jurämint să ne plă- 
tească si să ne sloboadă pe cheltuiala si cu primejdia lui, 
despăgubindu-ne pentru suferinţele și cheltuielile noas- 
tre, cît mai curînd se va putea, și de asemenea să ne 
dea indărăt si să ne înapoieze nouă și slujitorilor noștri 
toţi caii noștri de luptă pe care i-am pierde în zisul 
război [...] iar toţi prizonierii pe care, în zisul război, i-am 
lua noi şi slujitorii noştri amintiţi să fie ai regelui Fran- 
tei, în afară de caii și armele lor, precum si de alte averi 
pe care le-ar avea asupra lor, pe care le vom păstra pe 
placul nostru“ 45. Prin armistițiul de la Tournay (25 sep- 
tembrie 1340) se acordă, pe toată durata lui, libertate 
prizonierilor, care însă jură să se întoarcă în captivitate, 
dacă nu-și vor fi plătit răscumpărarea între timp 49. Alte- 
ori, prizonierii erau sloboziti fără răscumpărare, ca în 

ianuarie 1343, prin armistițiul de la Vannes 5. Prizo- 
nierii burgunzi vor fi si ei eliberaţi fără răscumpărare, 
în urma tratatului de la 18 decembrie 1385 dintre Gand 
si Filip cel Indräznet, dar acesta înţelege să-și exploa- 
teze victoria asupra orășenilor răzvrătiți si poruncește 
ca prizonierii flamanzi să fie eliberaţi numai după ce-și 
vor plăti răscumpărările, precum și cheltuielile întreţi- 
nerii în captivitate („en paiant leurs raenchons et des- 
pens raisonnables“) 5. Interesante sînt și condiţiile ar- 
mistitiului anglo-scotian de la Hawdenstank (16 martie 
1398), care dispune eliberarea prizonierilor din ambele 
tabere, fără nici o răscumpărare, adăugindu-se preciza- 
rea că, dacă vreo sumă a fost plătită ea trebuie restituită 
fără intirziere 52. Urmau să fie eliberaţi, fără răscumpă- 
rare, toţi cei luaţi prizonieri în timpul unui armistițiu 53. 

Schimburile de prizonieri sînt încă rare5t. Un caz 
însă merită să ne reţină luarea-aminte, deoarece se referă 
la raporturile dintre aliaţi. În 1340, doi mari seniori en- 
glezi, William Mountacute, conte de Salisbury, si Robert 
Ufford, conte de Suffolk, au fost prinși de francezi la 
asediul orașului Lille 55. Aici au fost „duși în piaţă, în- 
temnitati și puși sub pază grijulie, căci aveau să fie dă- 
ruiti regelui Franţei [...] și îi duseră la Paris 12 burghezi 
din Lille, împreună cu 100 de ostași“ 56. În același timp, 
nobilul scoţian John Randolph, conte de Murray, se gă- 
sea întemnițat în Anglia din august 133557 După o 
scurtă întrerupere a captivitätii în august-septembrie 
1340 58, el revenise la Londra cînd, la 25 octombrie, Edu- 
ard al III-lea porunci să fie adus la Windsor în cea mai 
mare grabă („cum omni celeritate qua fieri poterit“). 
Chiar a doua zi, Murray, prizonier al regelui, era cedat 
contelui de Salisbury, captiv în Franţa, spre a înlesni 
un schimb. Ca urmare, la 8 februarie 1341, i se acorda 
lui Murray un salvconduct pentru a călători în Franţa, 
sub escorta a 20 de călăreţi, „pentru anume treburi atin- 
gătoare de slobozirea lui“ („pro quibusdam negotiis deli- 
berationem suam contingentibus“) 59%, iar în vederea îna- 
poierii sale, la 20 mai, un ordin regal glăsuia: „vă tri- 
mitem pe acest conte [...] ca să-l ţineţi și să-l împiedicaţi 
să treacă în părțile Franţei sau ale Scoției“ 60. Totuși, 
Murray va primi din nou, în iulie 1341, încuviințarea de 

a merge în Scoţiati. Despre rezultatul tratativelor ne 
informează Froissart : în schimbul eliberării prizonieru- 
lui scoţian, Salisbury avea să se întoarcă slobod din 
Franţa, pe cînd răscumpărarea lui Suffolk era fixată la 
20 000 de livre 62. Consimtämintul lui Filip al VI-lea de 
a se despărţi de prinșii de la Lille n-a putut decit să în- 
tărească legăturile de alianţă dintre Franţa si Scoţia 63. 

Dintre aspectele solidarităţii între state în problema 
prizonierilor, extrădarea e, poate, cel mai puţin cunos- 
cut. De aceea, un eveniment ca moartea regicidului Tho- 
mas de Gournay necesită un comentariu amănunţit. Des- 
‘pre acest personaj, învinuit de asasinarea lui Eduard 
al II-lea, în 1326, cronica spune doar: „a fost prins în 
părţile de peste mare și dus îndărăt în Anglia, pentru 
a-și primi pedeapsa meritată pentru isprăvile lui, însă 
pe drum a fost decapitat în mijlocul mării, vorbindu-se 
că pricina ar fi fost ca să nu învinuiască pe marii se- 
niori si înalții prelați și pe alţii din Anglia de compli- 
citate în uciderea regelui“ 6%. Documentele mai adaugă 
și alte detalii la tabloul sumbru al execuţiei pe puntea 
unei corăbii. Astfel, în mai 1331, Gournay fusese arestat 
la Burgos „infra regnum Ispaniae“, de unde urma să fie 
dus „sub salva et secura custodia usque civitatem nos- 
tram Baioniae“. El era la Bayonne, aflată în stăpinirea 
Angliei, în februarie 1332, pe cînd călăii lui erau pe 
drum 65. E de presupus că transfugul englez ar fi putut 
scăpa de moarte dacă Alfons al XI-lea al Castiliei n-ar 
îi întreținut cele mai prietenești relaţii cu Eduard al 
III-lea, fiul și succesorul regelui asasinat. Urmașul aces- 
tuia, Richard al II-lea, si el, „din respectul și afecțiunea 
deosebită pe care le purtăm persoanei prea iubitei noas- 
tre rude, Carol, rege al Navarrei“, va autoriza în 1379 
pe Charlot de Beaumont, trimis de vindicativul monarh 
să aresteze pe toţi trădătorii pe care i-ar găsi în Nor- 
mandia — pe atunci teritoriu englezf6. De asemenea, 
în 1392, după fuga lui Pierre de Craon de la Paris, Yo- 
landa de Bar, regina Aragonului și Majorcăi, într-o scri- 
soare către Carol al VI-lea, îndruma cercetările justiţiei 
franceze spre Barcelona 67. 

Alteori, suveranii și marii seniori se atrag cu vicle- 
nie în capcană, tratatele si legăturile dinastice fiind rupte 

îndată după încheierea lor. Dealtfel, acestea sint situaţii 
frecvente, ilustrative pentru criza de autoritate ce ca- 
racterizează lumea feudală în acest amurg al Evului Me- 
diu. La 5 aprilie 1356, văr, nepot de văr și ginere al re-. 
gelui Franţei loan al II-lea, Carol cel Rău a fost arestat 
de către ruda sa, deși Navarra își recistigase indepen- 
denta încă din 1328 68. Se naște intrebarea: regele Na- 
varrei este oare prizonier de stat sau prizonier de răz- 
boi? Căci ostilitățile încep, numaidecit, între cele două 
state 69. 

Dar se întimplă și cazuri în care unii prizonieri de 
stat devin prizonieri de război. În lipsa ducelui Robert 
de Bar, deţinut ani de zile la Metz de oräsenii cu care 
era în conflict 0, fiul său Henric îi revendică mosteni- 
rea, dar e aruncat el însuși în temniţă de către propria 
lui mamă Yolanda de Flandra 1. Regele Franţei inter- 
vine în favoarea tinărului Henric 72 contra acestei Yolanda, 
care mai sävirsise si alte crime #3. Consilierii ei sînt 
închiși o vreme în mai multe castele, apoi în orașul Bar, 
într-o captivitate destul de ușoară, avînd dreptul să se 
plimbe prin împrejurimi — „și odată, dimineaţa, cind 
merseseră la plimbare prin locuri pe unde umblau de 
obicei mai multi ostași din garnizoana de la Clermont- 
en-Argonne au dat năvală, tisnind dintr-o ascunzătoare 
din apropierea acelui oraș, Bar, și le tăiară calea dintre 
locul acela unde veniseră să se plimbe și oraș și îi ur- 
măriră și îi impresurarä si din faţă si din spate, așa 
încît îi prinseră si îi duseră acolo la Clermont și acolo 
îi tinurä în temniță pînă la plata răscumpărării“ 74. 

Nu lipsește însă nici situaţia inversă: prizonieri de 
război ajung prizonieri de stat. Însuși conetabilul Fran- 
tei; Raoul de Brienne, fiind luat prizonier la Caen, în 
1346 75, a rămas trei ani în Anglia unde mai de mult fu- 
sese trimis ca sol 6. Se pare că bunele lui raporturi cu 
nobilimea engleză au trezit bănuieli, determinînd, după 
întoarcerea în ţară, arestarea (16 noiembrie 1350) și uci- 
derea lui fără judecată 77. 

Unul din exemplele precedente, cel al prizonierilor 
englezi trimiși regelui Franţei de orășenii din Lille, ori- 
entează analiza noastră către o nouă problemă. După 
cum vom avea prilejul de a o arăta, tratamentul capti- 

vilor era direct înriurit de poziţia lor socială si impor- 
tanta lor politicä. Înainte de toate, acest element ho- 
tăra dacă prinsul urma să rămină în seama celui care-l 
luase prizonier sau avea să fie predat unui superior mai 
apropiat de el ca stare socială. lată de ce după bătălia de 
la Poitiers, Denis de Morbeke l-a condus pe regele Ioan, 
prizonierul său în cortul prinţului de Wales 8, Obligatia 
era dealtfel recunoscută atît de cutumă cît si de dreptul 
scris 19. „Dreptul de a opri pe acești prinși este de obicei 
acordat persoanelor care i-au prins“, va scrie Grotius, „în 
afară de persoanele de rang înalt, deoarece, după obice- 
iurile celor mai multe popoare, dreptul asupra acestora 
din urmă revine statului sau căpeteniei“ 80. E de prisos 
a sublinia analogia cu prevederea după care monarhului 
îi revenea o proporţie fixă din prada dobinditä în luptă 81. 
Rangul era principalul determinant al preţului de răs- 
cumpărare, dar în asemenea cazuri preţul unui prizonier, 
dincolo de un anumit grad, scădea în loc să crească — 
dovadă ' dispoziţia cuprinsă în codul castilian Las siete 
partidas, potrivit căreia regele ar fi putut cumpăra cu 
100 de maravedis un prizonier evaluat la 1000 de ma- 
ravedis 82. Aproximativ un secol mai tirziu, în 1352, Edu- 
ard al III-lea al Angliei face în această privinţă reco- 
mandările cele mai precise : „Seniorul nostru regele a 
poruncit, sub ameninţarea de trădare, ca nici un duce, 
conte, baron, viconte sau alt mare senior să nu rămînă 
prizonier în Bretania, ci să fie arătat de îndată căpita- 
nului de Bretania și, în cazul că răscumpărarea lui ar 
depăși 4 000 de scuzi de aur, prizonierul să fie predat 
căpitanului în numele regelui, iar regele îi va plăti cît 
i se cuvine celui care l-a prins“ 8%. Forma de donaţie pe 
care o iau asemenea acte nu trebuie să ne înșele: pri- 
mul stăpîn al prizonierului căpăta o recompensă, chiar 
dacă documentele o trec adesea sub tăcere 84, După vic- 
toria englezilor la Caen (29 iulie 1346), într-un post-scrip- 
tum al scrisorii lui Bartolomew de Burghersh către ar- 
hiepiscopul de Canterbury se spune: „Regele dorește 
ca toţi prizonierii să fie trimiși în Anglia, fără să fie 
eliberați cu răscumpărare sau altminteri“ 5. Cu alte cu- 
vinte, regele iși rezerva dreptul de a decide în ultimă 
instanţă asupra tuturor prizonierilor. Eduard al III-lea 

nu pierdea nici un prilej ca sä-si afirme pretentia in 
termenii cei mai räspicati 56. Aceasta nu înseamnă însă 
că nu intilnea și rezistenţă. Dimpotrivă, în repetate rîn- 
duri el osindeste neascultarea poruncilor sale de către 
unii care nădăjduiau astfel un cîştig mai bun. De pildă, 
la 13 decembrie 1346, condamnă cu toată hotărirea tran- 
zactiile particulare datorită cărora unii prizonieri sco- 
tieni își putuseră recăpăta libertatea : „Ni s-a dat ştire 
că “unii din părțile de miazănoapte, prizonieri de vază 
din Scotia, prinși de curînd în bătălia de lingă Dunhelm 
precum și cu alte prilejuri, pe aceleași meleaguri, au 
fost eliberaţi de către cei care-i aveau în pază, pentru 
răscumpărări sau altminteri, iar altora, prin felurite vi- 
clenii, li s-a îngăduit să fugă, în ciuda, necazul și pa- 
guba noastră, ba și cu primejdia pustiirii acelor ţinuturi 
de care a fost vorba“ („datum est nobis intelligi quod 
quam plures de partibus Borealibus, nonnullos prisones 
de Scotia, nuper in bello apud Dunelmum et alibi in 
eisdem partibus captos, a custodiis suis, auosdam per 
redemptiones et alio modo, deliberarunt et quosdam, 
coloribus exquisitis, evadere permiserunt in nostri con- 
temptum, dampnum, prejudicium et destructionis par- 
tium praedictarum periculum manifestum“) 87. La aceeași 
primejdie făcuse aluzie regele și la 8 decembrie, justifi- 
cind închiderea în turnul Londrei a celor 54 de nobili 
scoțieni prinși la Nevill's Cross — „pentru a îndepărta 
primejdiile care, prin fuga și eliberarea prizonierilor din 
Scoţia au venit asupra noastră și a întregului nostru re- 
gat al Angliei în vremea de mai demult“ („pro evitandis 
periculis, quae per evasiones et deliberationes prisonum 
de Scotia nobis et toti Regno nostro Angliae ante haec 
tempora evenerunt“) 88, 

Raoul de Brienne fusese executat din ordinul propriu- 
lui său suveran. Asemenea măsuri extreme erau luate 
destul de rar împotriva unor adversari învinși. Numai 
interesul politic putea indreptäti pînă la un punat ceea 
ce, altminterea, trecea drept o dezonoare 8. Timp de o 
sută de ani, situații de acestea trebuie să se fi ivit pre- 
tutindeni, fără a atinge însă nicăieri cruzimea crîncenă 
a morții lui Petru I al Castiliei, răpus de mina fratelui 
său la Montiel %, Era doar inevitabil ca vasalii socotiți 

trădători de seniorul lor să-și primească pedeapsa in cli- 
pa în care cădeau în miinile sale : unul a fost decapitat în 
1411 „din porunca regelui si a marelui său consiliu“ 
(„par ordonnance du roi et de son grand conseil“ 91). 
Pentru cronicar, e indiscutabilă motivarea execuţiei lui 
Guillaume de Graville, după lupta de la Cocherel, „căci 
în regatul Franţei era născut și îşi avea feuda de la acest 
rege“ %. lată de ce era atit de important de stabilit al 
cui supus era prizonierul %3 

Pentru a infrina abuzurile autoritätii regale si a stä- 
vili violenta feudalilor, dreptul consuetudinar al acestei 
perioade își înmulțește prevederile ocrotitoare faţă de 
prizonieri, cunoscute laolaltă sub denumirile de fès d'ar- 
mes, droit d'armes, loi d'armes, lex armorum, jus armo- 
rum sau jus belli. 

Principalul argument pentru respectarea obligațiilor 
este reciprocitatea lor. Un cavaler îi spune prizonierului 
său, la tocmeala răscumpărării: „Adu-ţi aminte că mă 
port bine cu tine și așa să te porţi si tu cu ai noștri 
dacă, printr-o întimplare a războiului, ar ajunge și ei 
la aceeași soartă“ — învoială cu care e de acord și prin- 
sul %, Altădată, spre a-l îndupleca pe Eduard al III-lea, 
Gautier de Mauny îi pune în vedere eventualele repre- 
salii din partea adversarilor: „Rea pildă ne daţi. Cînd 
veţi pofti să ne trimiteţi să apărăm vreo fortăreață, nu 
ne vom mai duce de bună voie, dacă îi osinditi pe acești 
oameni la moarte [...] căci, într-o întîmplare asemănă- 
toare, ne-ar face și nouă la fel“. Comentariul cronicaru- 
lui subliniază faptul că acest mod de a gindi se bucura 
de o largă adeziune în rîndurile clasei feudale : „Această 
pildă înmuie tare inima regelui Angliei, căci cei mai multi 
dintre baronii aflaţi de față îi săriră în ajutor cu vor- 
ba“ %. Într-o împrejurare asemănătoare, ducele de Lan- 
caster, vrind să omoare pe francezii asediați în castelul 
Mont Paon, este rechemat la respectul uzanțelor cava- 
lerești : „Monseniore, zise mareșalul, binevoiti a le în- 
gădui să se răscumpere, ca între oameni curtenitori, 
fiindcă de s-au apărat si au ţinut vitejește castelul în 
puterea lor, nu trebuie să le purtăm pică, ba chiar în 
starea în care se găsesc ei acum pot oamenii noștri să 
ajungă de azi pe miine, încît dati-le dreptul armelor“ %. 

Expresia de „droit d'armes“ revine mereu în legătură cu 
legile războiului, fără să se refere totuși la o noţiune 
precisă, fiind mai degrabă un ansamblu de cutume. În- 
vinsii o invocă adesea: „Cei trei francezi ziseră într-un 
glas, inminindu-i spadele lor : «Sintem, seniore, ai dom- 
niei voastre, prin dreptul cuceririi ; purtati-vä deci cu 
noi după legea armelor» („li III Francois d'un acord di- 
sent en rendant leurs espées : «Signeur, nous sommes 
vostres et nots avès conquis ; si ouvrès de nous au droit 
d'armes“) %7.. Într-un cuvînt, lex armorum era o lege in- 
ternationalä care se aplica pretutindeni în timp de 
război. 

Prevederile sale concordă întru totul cu legile onoa- 
rei cavalerești. De aceea, pe cînd francezii pretindeau 
feudalilor gasconi prizonieri să întoarcă armele împotriva 
regelui Angliei, englezii erau scutiți de această obliga- 
tie %. Într-o altă scenă din Froissart, toate făgăduielile 
regelui Angliei nu-i pot indupleca pe niște cavaleri fran- 
cezi să-i dezvăluie vadul pe unde se putea trece rîul 
Somme : ei îl refuză „pour leur honneur“ 99, 

Prinsului, chiar întemnițat sau de-a dreptul ținut în 
lanțuri, nu i se cere nimic potrivnic onoarei sale, deci 
nici să treacă la dușman sau să săvirșească o trădare 100, 
Zadarnic am căuta un text care să reflecte mai expresiv 
pasiunea dovedită de oamenii vremii în apărarea acestor 
șubrede drepturi decit dialogul dintre Henric al V-lea 
si bastardul de Vauru în cronica lui Robert Blondel. In- 
spirată dintr-un eveniment real, petrecut la 10 mai 1422, 
ziua în care englezii au cucerit orașul Meaux, discuţia 
este imaginară, ceea ce însă nu scade valoarea acestei 
pagini 101: „Tu, bastardule, știi că. viaţa si moartea ta 
sint în puterea noastră“, începe regele să-l apostrofeze 
cu asprime pe prizonier, pentru a-l pune apoi înaintea 
alternativei : să treacă în slujba sa, ori să moară 102. 
Răspunsul e o solemnă tiradă care deține locul prin- 
cipal în economia scenei și .de-a lungul căreia se 
arată indreptätirea prizonierului de a refuza propunerea 
dezonorantă ce i s-a :făcut: „Prin dreptul războiului 
(jure belli), nu ai voie, prea puternice principe, să-mi 
ceri mie, prizonierul tău, nimic care să nu fie drept și 
cinstit. Nimic mai nedrept, mai rușinos nu poate sävirsi 

un cavaler decit, ispitit fiind de o înaltă favoare sau de 
vreun cistig ori de frica de moarte, cälcind legämintul 
faţă de domnul său firesc și suprem, să jure credinţă 
dușmanului. Așadar, dacă ti-as făgădui ceea ce îmi ceri 
şi nu ti-as răspunde adevărat, ca un nemernic si ca un 
călcător al dreptului, aș pingäri printr-un sperjur impiu 
credința şi onoarea. Dacă-mi iei viața, nu-mi räpesti 
credința, nici cinstea, nici gloria“ 18, În ciuda acestei ple- 
doarii, prizonierul este decapitat. Dar adevăratul motiv 
al execuţiei sale ni-l destăinuie George Chastellain : „nu- 
mitul bastard, odinioară, vreme îndelungată, spinzurase 
atitia englezi și burgunzi, încît acum regele englez se răz- 
buna pentru trecut“ 104. Astfel, cronicarul a prefăcut pe 
bastardul de Vauru, figură întunecată de gentilom-til- 
har, într-un martir al onoarei cavalerești — Blondel fiind 
si el părtaş al facțiunii conduse de contele d'Armagnac, 
cu un program politic ,antienglez“. 

E locul să ne întrebăm dacă stäruinta cu care con- 
temporanii luau apărarea prizonierilor si căutau, după 
putinţă, să-i ferească de moarte, izvora numai din consi- 
deratii umanitare 1%5. Un factor economic iindea să măr- 
ginească drepturile învingătorului asupra învinsului și 
anume interesul celui dintii de a primi răscumpărarea. 
Din acest punct de vedere, sistemul a avut un indiscutabil 
rol pozitiv. Conflictul între puterea centrală si stäpinii 
prizonierilor care se opuneau uciderii lor n-a întirziat 
să-și afle soluţia: într-un asemenea caz, „regele plăti 
dinainte răscumpărarea celor care-i prinseseră“, porun- 
“cind apoi decapitarea. vinovaţilor 16, „Omul care omoară 
prinsul altuia va trebui să-i plătească răscumpărarea“, 
hotăra, cam în aceeași vreme, lordul Archibald Douglas, 
cîrmuitor al Mărcii scoțiene 1%. După mărturia altui text, 
dacă cineva ucidea un prizonier care nu-i aparţinea, era 
închis pînă la plata amenzii, pe care o putem bănui egală 
cu răscumpărarea 108. 

Această situaţie constituia deci o flagrantă abatere 
de la legile războiului. Documentele menţionează și al- 
tele, mai toate legate de neplata răscumpărării. Cind, 
la 12 decembrie 1347, Eduard al III-lea poruncea bali- 
vilor şi juratilor din Jersey să prindă pe un oarecare 
Guillaume La Coste, regele îi lămurea că, deși omul a 

fost prins de un nobil englez „prin părțile Normandiei, 
pe cînd noi înșine eram acolo“, după ce a fost slobozit 
pentru un timp ca să stringă răscumpărarea, nu s-a mai 
întors si, de aceea, cată să fie adus înapoi, conform drep- 
tului armelor si convenției de armistițiu („secundum jus 
armorum et formam treugarum“) 10%. Cu aceeași nemul- 
tumire călugărul din Melsa face loc în analele sale ur- 
mătorului episod : „unui oarecare prizonier francez, după 
ce a făgăduit să se întoarcă în chip cinstit cu banii răs- 
cumpărării sale, în ziua și la locul asupra cărora s-au 
înțeles, i s-a îngăduit să se înapoieze liber la ai săi. 
Cind, în ziua hotărită, englezii s-au apropiat de locul 
ales ca să primească de la prizonierul francez datoria, 
s-au repezit asupra lor francezii așezați la pindă, vreo 
500 de călăreţi, și au prins 16 soldaţi englezi și trei scu- 
tieri“ 110. Am văzut mai sus că asemenea încălcări ale 
unor înțelegeri anterioare erau condamnate și în textul 
convențiilor internaţionale, însă zădărnicia acestor clauze 
reiese din lipsa oricărei sancțiuni efective. 

O mare parte din exemplele înșirate de-a lungul aces- 
tui capitol fac aluzie la o uzantä larg răspîndită si fără 
de care celelalte acte privind răscumpărarea n-ar mai 
avea, de-a dreptul, nici un înţeles. Anume, atunci cînd 
stăpinul său găsea de cuviinţă, prizonierul era pus în 
libertate, cu condiţia să se întoarcă la sorocul stabilit 
cu suma răscumpărării. O asemenea practică s-a impus 
desigur din lipsa de numerar care sporea dificultăţile 
feudalilor de a face față unei cheltuieli adesea foarte 
mari, într-o perioadă de' criză seniorială. Termenul fixat 
era de trei-patru luni lil. Desigur, tentatia de a nu ţine 
seama de obligaţii trebuie să fi fost mare, de vreme ce 
toate culegerile de legi ale războiului nu contenesc să-i 
amintească unui prizonier slobozit vremelnic datoria de 
a se înapoia, chiar dacă n-a reușit să-și agonisească răs- 
cumpărarea 12, Pilda romanului Regulus devenea, din 
acest punct de vedere, cu atît mai recomandabilă cu cît 
era mai inactuală. Cum vor fi stat lucrurile în realitate 
se poate întrevedea din corespondenţa lui Carol al V-lea 
cu Engerger d'Amboise, înscris în 1366 pe lista ostati- 
cilor din Anglia ai regelui, în locul contelui de Blois 
Guy de Châtillon care, si el, tinuse șase ani locul fra- 

telui său, Louis. „Stăpinul meu temut“, scria vicontele 
d'Amboise, „binevoieşte a afla că în bătălia-de la Poi- 
tiers am fost luat prizonier împreună cu regele, părintele 
tău, Dumnezeu să-l ierte, și pus la o răscumpărare așa 
de mare încît a trebuit să vînd domeniul meu de la 
Chevreuse și datorez încă o grămadă de bani [...] deci 
nenorocită ar fi ziua în care m-am născut dacă m-aș în- 
toarce ca ostatic în Anglia, fiindcă am fost prins în luptă 
și m-am sărăcit ca să-mi plătesc răscumpărarea. Si mi-au 
spus cei cu care m-am sfătuit că aș fi de două ori pri- 
zonier& 113, 

Prizonierului care se întorcea acasă i se acorda un 
salvconduct din partea stăpinului său, uneori întărit cu 
pecetea regească 114, Totodată, el adopta si un semn dis- 
tinctiv care urma să-l ocroteascä pe drum 115. Îndatori- 
rile captivului în perioada în care i se îngăduia să-și re- 
vadă patria sint expuse amănunţit într-un salvconduct 
emis de regele Angliei la 7 iulie 1358, pentru „noble 
homme Bonabes de Rouge, sir de Derval, son prison- 
nier de guerre“ 116, Între altele, „nu se va înarma îm- 
potriva nimănui pe lume, nici nu va trata, nu va mij- 
loci, nici va face sau va îngădui să fie făcut în taină ori 
fățiș, ceva care să aducă pagubă sau supărare regelui 
sau moștenilor săi, supușilor, slujitorilor sau aliaţilor săi, 
precum si päminturilor lor, ținuturilor, castelelor, ora- 
șelor, cetăților, fortäretelor sau altor locuri din regatul 
Angliei ori din afara lui“ 117. Apoi „se va întoarce la 
Londra si se va înfățișa acolo în temnita regelui si a 
mostenilor săi, de hramul Tuturor Sfinţilor, anul viitor, 
dacă nu cumva ar fi stingherit și împiedicat de o ade- 
vărată si cinstită boală trupească, de moarte bună, fără 
de fapta, silnicia ori vina cuiva, sau de vint potrivnic 
pe mare“. Dacă întirzie din alte motive, chezasii lui 
vor avea de plătit o amendă de 12 000 de scuzi. Aceeași 
sumă o datorează dacă „ar fi ucis, prins sau întemnițat 
de regele Franţei sau de altcineva din regatul Franţei, 
sau prin fapta, cuvîntul ori mijlocirea cuiva care nu face 
parte dintre adevărații supuși ai regelui Angliei“. Dacă 
însă prizonierul ar fi ucis în luptă, deci într-o flagrantă 
călcare a obligaţiilor sale, chezasii urmează să fie întem- 
nitati. Mentionatä si cu altă ocazie, instituţia chezasilor, 

asemănătoare cu aceea a ostaticilor, avea un rol însem- 
nat în regulile privitoare la răscumpărare. Neîndoielnic, 
chezașii trebuiau să aparţină aceleiași clase sociale ca și 
prizonierul. Răspunderea lor pentru faptele acestuia re- 
zultă din formula jurämintului : „pe credinţa și jurămin- 
tul trupului nostru, pe pecetea cu herbul nostru şi pe 
cinstea noastră, a moștenilor noștri ori a pärtasilor nos- 
tri, si pe chezășia tuturor averilor noastre sau mosteni- 
rilor, precum și ale urmașilor noștri de faţă și viitori“ 
(„par la foy et serment de nostre cors, sur le séellé de 
nos armes et honneur de nous, nos hoirs ou aians cause, 
et sur l'obligation de tous nos biens meubles et héritages 
et ceulx de nos hoirs presens et a venir“) 118. 

Acordate pe baza unei chezäsii, salvconductele se pot 
împărți în trei categorii, deși fără deosebiri formale : 
cele pentru prizonierii regelui 11%, cele pentru prizonierii 
unor feudali 120, în sfirsit cele pentru solii veniţi să tra- 
teze eliberarea unor prizonieri ori pentru escorta lor 121. 
Aceste documente nu erau o garanţie prea sigură, după 
cum au învăţat in 1452 trimișii orășenilor din Gand care, 
bizuindu-se pe cuvintul lui Filip cel Bun, „zăboviră atita 
pe drum încît salvconductul lor expiră, iar ei fură prinși 
și aduși îndărăt la Bruges, între care erau doi din cei 
mai mari dușmani pe care-i avea ducele“ 122. Să credem 
că numai întimplarea l-a ajutat de astă dată pe ducele 
Burgundiei să pună mîna pe vrăjmașii lui. Nu putem însă 
uita prilejurile in care chiar protecţia unui salvconduct 
în regulă s-a dovedit neîndestulătoare. Așa, de pildă, la 
18 ianuarie 1420, garnizoana din Roye, încrezătoare în 
salvconductul dat de Jean de Luxembourg, conte de 
Ligny, se retrăgea potrivit condiţiilor capitulării („leurs 
corps et leurs biens sauves“), cînd a fost atacată „fellon- 
nement“, deci contra legilor războiului, de un puternic 
detașament englez 123. O treime din cei loviți prin sur- 
prindere au fost prinși și siliţi să se răscumpere. Pentru 
a-l salva pe unul dintre ei, cavalerul burgund Hector de 
Saveuse a recurs la un subterfugiu : l-a luat el prizonier, 
cu gindul de a-i da drumul după aceea. Englezii însă i 
l-au confiscat, obiectînd cu cinism: „Nu aveți dreptul 
să-l luaţi, deoarece are un salv-conduct de la căpitanul 
vostru“ (Point ne vous appartient de le prendre, quand 

il a saulf-conduit de vostre capitaine) 124 tägäduind cu 
alte cuvinte valabilitatea documentului numai pentru ei. 

Spre deosebire de această împrejurare, în care au fost 
duși în captivitate oameni liberi, jurămintele erau încă 
mai des violate în cazul unor prizonieri, care se vedeau 
astfel nevoiţi să plătească două răscumpărări. În această 
situaţie e, de exemplu, Robert Chesnel, prins în mai 
1364 la Cocherel, și care, pe lingă cei 12 000 de florini 
ceruti de navarrezul Gaudry de Bellore, mai trebuie să 
ii dea 5 000 de livre si lui Jean le Galois d'Achy, deoa- 
rece acesta l-a luat prizonier mai tîrziu, fără să-i pese 
de salvconductul cu care el plecase „în căutarea banilor 
cu care să se răscumpere“ („pro dicta redemptione procu- 
randa“) 125. Tot atît de caracteristic este cazul lui Willi- 
am Lydell, cavaler scoţian, care în 1359 și-a împlinit 
datoria față de John Standish, după care alţi englezi 
„l-au dus pe acest William într-un loc necunoscut de 
dinsul si l-au întemnițat cu toată asprimea“ 126. Aseme- 
nea conflicte se puteau produce și din cauza evadării 
unor prizonieri care treceau astfel dintr-o captivitate în- 
tr-alta. Atunci, fugarul devenea proprietatea legală a 
celui care l-a prins. De aceea, Honore Bonet formulează 
principiul că primul stäpin își va recăpăta prizonierul 
doar în schimbul răscumpărării întregi 127, cîtă vreme 
în secolul al XV-lea suma va fi redusă la cheltuielile de 
întreţinere 128. O problemă care i-a preocupat pe ca- 
zuiștii medievali este dacă un prizonier care a fugit din 
pricina maltratărilor e dator sau nu să se întoarcă 1%. 
Concluzia lui Honoré Bonet este că prinsul are dreptul 
să evadeze dacă în închisoare i-a fost pusă viaţa în pri- 
mejdie 1%. Dispoziţiile acestea şi-au găsit aplicarea în 
1369, după bătălia de la Lusignan, cînd Simon Burley 
a fost luat prizonier de Jean IV de Bueil, de la care îl 
răscumpără Carol al V-lea pentru a-l încredința spre 
pază doamnei de Dampierre, Agnes de Sechelles, al cărei 
soț, Hugues de Châtillon, mare maestru al arbaletierilor, 
fusese prins de englezi în lupta de la Abbeville. Înainte 
să fi fost pus la cale un schimb, Burley fuge, fiind prins 
de un soimar al lui Raoul de Renneval. Acesta din urmă, 
sub pretextul condițiilor neomenoase de captivitate în- 
durate de prizonier înainte de evadare, refuză să-l res- 

tituie, ba chiar, împreună cu un „socius in armis“ — par- 
tener de afaceri mai degrabă decit tovarăș de arme — 
numit Enguerrand d'Eudin, pretinde 3 300 de florini ca 
răscumpărare. Agnes de Dampierre, avind răspunderea 
prizonierului faţă de rege și soţul ei, protestează și, după 
doi ani de judecăţi, Parlamentul îi condamnă pe cei doi 
cavaleri, fără ca Burley să fie încă eliberat 131, 

Aceeași instanţă, în competenţa căreia intra și inter- 
pretarea legilor războiului, hotărăște, în pricina dintre Du 
Guesclin si William Felton, că cel dintii fusese deţinut 
silnic si pe nedrept („mauvaisement et sans droicture“), 
ca ostatic, timp de un an 1%2. Durata unor procese atingea 
si douăzeci de ani. Bunăoară, Jean de Melun, prins în 
1359 de către un scutier englez cu numele de Henry 
Poinffroit, îl dă în judecată pe acesta, sub cuvint că „pe 
vremea cind l-a luat prizonier, zisul Henry era el însuși 
prizonierul unui francez și, de aceea, nu putea să ia pe 
altul prizonier“. În 1380, nevrind să recunoască sentinţa 
Parlamentului, favorabilă seniorului francez, Poinffroit 
era încă deţinut în închisoarea Châtelet din Paris 133. 

Dar, pentru motive lesne de inteles, nu toate conflic- 
tele de această natură ajungeau înaintea Parlamentului. 
De cele mai multe ori ele erau judecate de cel care exer- 
cita comanda superioară a corpului din care impricinatii 
făceau parte 13%. John II Talbot, conte de Shrewsbury, 
are astfel de hotărît soarta unui prizonier de rang înalt: 
seneșalul Guyennei, Oliver de Coëtivy, prins în ziua cu- 
ceririi Bordeaux-ului (23 octombrie 1452) de către Ber- 
thelot de la Rivière si Louis de Brutailhs, simpli scutieri 
gasconi, cu complicitatea unui tirgovet din partea locu- 
lui, Arnaud Bec, care pretindea jumătate din răscumpă- 
rare. „După ce a ascultat această poveste“ — spune un 
act de la 4 februarie 1453 — „monseniorul locţiitor i-a 
spus lui Berthelot că jumătate din seneșalul prizonier. 
îi aparţinea lui, deoarece Arnaud Bec nu-l putuse prinde 
singur și căutase să-l ascundă, dar că și cealaltă jumătate 
îi revenea deopotrivă, întrucît Berthelot si Louis sävirsi- 
seră crima de a se asocia cu Arnaud, împotriva unei or- 
donante emise de el, Talbot, ca locţiitor al regelui An- 
gliei“ 135, În cele din urmă deci, prizonierul e confiscat 
de general în folosul lui si, judecind ca leul din fabulă, 

Talbot proceda aidoma altor feudali englezi care, în um- 
bra războiului, au acumulat cistiguri apreciabile din răs- 
cumpărări. 

Arbitrajul comandantului nu era singura cale de a 
pune capăt unei dispute. Atit cavalerii cit și scutierii 
recurgeau uneori la duelul judiciar, ca la un privilegiu 
nobiliar. Mai totdeauna el era consecinţa unei tentative de 
a lămuri conflictul prin jurămînt. Dacă amîndouă părţile 
infruntau această încercare, era limpede că una din ele 
jurase fals. Care anume, urma să dezvăluie proba spadei. 
În perioada războiului franco-englez, îndeosebi în prima 
jumătate a secolului, autoritatea pămintească obișnuia 
să-și recunoască neputinta, lăsînd pe nevinovat să-și do- 
vedească singur dreptatea și tot singur să-l pedepsească 
pe vinovat. Regele Eduard al III-lea încuviinţează o or- 
dalie, ca pe un act absolut normal : „cum scumpul si cre- 
dinciosul nostru Richard de Totesham, cavaler, ne-a dat 
de ştire că seniorul de Garensères s-ar cădea să-i fie 
prizonier pe cuvint, precum și cu alte condiţii pe care 
numitul Richard l-a silit să le primească pe vremea cînd 
l-a prins la război, pe care condiţii și prinsoare seniorul 
de Garensères le dezminte și e gata să o dovedească în 
luptă ca un cavaler [...] Noi, voind ca dreptul și legea ar- 
melor să fie păzite și păstrate de toți supușii noștri, pre- 
cum și de ceilalţi, am dat și dăm, prin această scrisoare 
a noastră, învoire numitului Richard ca să înfrunte pe 
seniorul de Garenseres după dreptul si legea armelor“ 136, 

Într-a doua treime a veacului al XV-lea duelurile sînt 
mai rare, oamenii preferind o formă mai putin nemiloasă 
de a restabili dreptatea. În iulie 1431, procesul dintre doi 
scutieri, Louis de Molpre și Pierre Pelerin, dintre care în- 
tiiul susţinea a-l fi luat prizonier cu un an în urmă pe 
celălalt, care tăgăduia, este judecat pe baza depozitiilor 
unor martori. Bun prilej, depozitiile acestea, ca să inte- 
legem ce repede se desfășura, în iuresul unei bătălii, sce- 
na căreia, la începutul capitolului, i-am precizat gesturile 
și cuvintele ei rituale. Mai mult, vălmășagul luptei, des- 
pärtind pe cei doi îndată după schimbul de nume, îi îm- 
piedica să reţină detalii pe care să-și sprijine mai tirziu 
reclamatiile. După un an, episodul s-a șters din mintea 
martorilor, iar amănuntele de îmbrăcăminte pe care le 

dau sînt de o precizie suspectă 137. Alteori, conflictul se 
iscă în jurul unui prizonier de vază, pe care mai multi 
revendică cinstea de a-l fi prins 138, 

Exemplele de mai sus, prin varietatea lor, sînt reve- 
latoare pentru lipsa unei autorităţi supreme care să ve- 
gheze la aplicarea legilor războiului. Papalitatea nu mai 
îndeplinește acest rol. Atunci, cui să ceară dreptate cel 
al cărui prins, eliberat pe chezășie, zăbovește sau refuză 
să plătească răscumpărarea ? Date fiind relaţiile carac- 
teristice societăţii feudale, orice prizonier are un suze- 
ran, căruia creditorul ii va adresa plingerea. Căci senio- 
rul nu era numai ocrotitorul vasalului, ci și un judecător 
al său. Astfel, un francez, urmärindu-si datornicul en- 
glez, se poate prezenta cu un salvconduct la curtea An- 
gliei, in „sala albă“ de la Westminster, la scaunul de 
judecată al lordului-conetabil și al lordului-mareșal, doi 
înalţi demnitari ereditari 13%. În aceeași situaţie, un englez, 
dacă primea autorizaţia regelui — fără de care s-ar fi 
făcut vinovat de trădare, potrivit statutului „praemuni- 
re“ —, se înfățișa dinaintea conetabilului Franţei : „Mon- 
seniorul conetabil trebuie să aibă știre despre toţi cei 
care sînt prizonieri si care, din pricina războiului, sînt 
închiși, precum si despre răscumpărarea lor și despre 
dezbaterea dintre ei și stäpinii lor“ (Honoré Bonet) 140. 
După natura delictelor, acestea intrau în jurisdicţia co- 
netabilului sau a „curţii mareșalilor“. Colegiul heralzi- 
lor, care cu vremea se va mărgini doar la atribuirea și 
interpretarea blazoanelor, funcţiona și ca o curte de apel. 
Citeodată interveneau guvernatorii de provincie, adică, 
pentru englezi, seneșalul Guyennei sau căpitanul de Ca- 
lais 141, 

La cucerirea orașului Le Mans, în 1428, englezii au 
luat atîtia prizonieri încît au trebuit să formeze anume 
o curte marţială însărcinată cu lichidarea neînțelegeri- 
lor, sub conducerea lordului Scales 142. Instituţia aceasta 
amintește mai curînd de tribunalul cavaleresc convocat 
după bătălia de la Najera, decît de judecătorii creaţi în 
urma armistiţiului de la Calais. Într-adevăr, în 1347 se 
prevăzuse : „Dreptate să se facă de o parte și de alta 
tuturor celor care ar avea să se plingă de prizonierii care 
le-au călcat credinţa [...] si de aceea sînt aleşi de amin- 

două părţile judecători ca să facă dreptate“ 143. În celă- 
lalt caz, la 4 aprilie 1365, Arnoul d'Audrehem, mareșal 
al Franței, prins în lupta din ajun, era acuzat că își în- 
călcase cuvîntul dat, luînd armele împotriva regelui An- 
gliei înainte de a-i fi plătit întreaga răscumpărare dato- 
rată de nouă ani, încă de la Poitiers. Mareșalul, judecat 
de 12 cavaleri — 4 englezi, 4 gasconi si 4 bretoni — va- 
sali ai regelui Angliei, fără participarea aliaţilor spa- 
nioli, s-a dezvinovätit, arätind că luptase numai contra 
lui Pedro de Castilia. Cu toate că obligaţia obișnuită a 
prizonierilor era de a nu se înarma „în nici un caz“ (con- 
tre aucune personne du monde), fiindcă astfel își puneau 
viaţa în primejdie, iar răscumpărarea devenea și mai pro- 
blematică, verdictul i-a fost favorabil lui Arnoul d'Au- 
drehem 144. 

O ultimă întrebare se pune acum: ce urmări aveau 
îndeobște sentintele acestor tribunale cavalerești ? Erau, 
în primul rînd, un efect de opinie publică (opinie de 
clasă, mai bine zis), uneori complicat de o condamnare 
religioasă. Așa captalul de Buch se angajează în 1364 să 
suporte consecinţele unei eventuale trădări a obligaţiilor 
sale de „loyal prison“, anume : „doresc și consimt să fiu 
socotit viclean, hain și necinstit cavaler şi ca, pentru 
sperjur și minciună, blazonul meu să fie întors cu susul 
în jos [...] eu însumi supunindu-mă pentru îndeplinirea 
celor mai sus arătate jurisdicției si autorităţii sfîntului 
nostru părinte papa și curiei sale, de care accept să fiu 
pedepsit prin sentinţă de excomunicare“ 145, Aluzia din 
pasajul citat privește așa-numita subversio armorum, 
răsturnarea herbului, cu un sens dezonorant 146, Proce- 
deul e menţionat si în cazul cavalerului Piere de Tour- 
nebut căruia, în 1372, englezii „i-au răsturnat pe nedrept 
blazonul cu susul în jos, din care pricină el, soţia lui si 
copiii, cîti i-au mai rămas, sînt pe cale de a fi cu totul 
lipsiţi si säräciti și să-și piardă onoarea si starea“ 147. 
Subversio armorum nu se obișnuia între aliaţi. Dacă te- 

` meiul certei dispărea după un timp sau dacă se constata 
altminteri nedreptatea sanctiunii, avea loc erectio armo- 
rum, restabilirea echilibrului normal al blazonului ca des- 
păgubire pentru afrontul adus și în semn de restaurare 
a păcii 148, 

Însă acestea erau numai semnele exterioare ale hotä- 
ririlor judecătorești si, de multe ori, mai eficace decit ele 
se vădeau confiscările, datorită cărora, încetul cu încetul, 
s-a impus respectul legilor prin care condiţia juridică a 
prizonierilor căpăta hotare mai precise şi mai statornice. 


NOTE 


1 Edouard Romberg, Des belligérants et des prisonniers de 
guerre, Bruxelles, 1894, p. 9. Dacă opiniile sale şi ale lui Fer- 
nand Verraes, Les lois de la guerre et la Neutralité, I, Bruxelles, 
1906, p. 131 şi 143, sint categoric depäsite, merită în schimb amin- 
tită, cu cuvenitele retuşuri critice, imaginea oferită în 1921, deci 
îndată după încheierea păcii de la Versailles, într-o Europă nouă 
şi încrezătoare în viitor, de J. Huizinga, Men and Ideas, p. 203: 
„Noţiunea unui drept al naţiunilor a fost precedată şi pregătită 
de idealul cavaleresc al unei vieţi frumoase de onoare şi loia- 
litate“. Istoricul olandez rămăsese la aceleași concluzii în 1938 
(idem, Homo ludens, Torino, 1949, p. 297). 

2 Romberg, op. cit., p. 12. 

3 M. H. Keen, op. cit., p. 104. 

4 Constiinta decäderii vremelnice a prizonierilor era expri- 
mată de Owen Glendower, räspunzind unei provocări la duel: 
„Eşti prizonier, nu m-aş alege cu nici o laudă luptindu-mä cu 
tine ; nu-ţi eşti singur stăpin, ci ești al celui care te-a luat pri- 
zonier, dar cînd vei fi liber vom mai vorbi noi“ (Froissart, 
VIII, p. 145). 

5 Robert Blondel, p. 193—194. 

6 Froissart, ed. Buchon, I, p. 8. 

T Idem, ed. Kervyn de Lettenhove, I, 3, Bruxelles, 1873, 
p. 471—472. 

8 Interesantele rînduri ale lui G. de Charny par inspirate 
de realitatea cimpurilor de luptä pe care le cunostea bine. Tot 
el e autorul unui manuscris inedit, adresat cercurilor din jurul 
regelui Ioan şi, în primul rînd, cavalerilor ordinului „Notre Dame 
de la Noble Maison“, care se referă la probleme controversate 
de etică a războiului. Pentru noblețea şi ştiinţa lui, îl respectă 
chiar unii adversari, ca cronicarii Adam de Murimuth, p. 129, 
şi Robert de Avesbury, p. 408. Această pură figură cavalerească 
a avut singurul sfirşit cu putinţă, pierind la Poitiers în apă- 
rarea flamurii cu flori de crin. 

$ George Chastellain, p. 38. 

10 Ph. Contamine, op. cit., p. 114, A. Vanderpol, op. cit. 
p. 353—354, care trimite şi la Tractatus de bello al lui Giovanni 
di Legnano sau Summa Sylvestrina de S. Mozzolino di Prierio, 
citează şi el: „si est tres grant inhumanite et tres laide chose 
de vendre son frère chrestien comme une beste“. 

11 J, Baumel, op. cit., p. 42—48. 

12 Hugo Grotius, Despre dreptul räzboiului si al päcii, trad. 
G. Dumitriu, Buc., 1968, p. 685. 

13 Ibid., p. 749—757, 819. Ed. Romberg, op. cit., p. 13. n. 1, 
menționează faptul că în veacul al XVII-lea, în războiul fran- 
co-spaniol din Italia, răscumpārarea unui simplu soldat repre- 
zenta leafa lui pe o lunä, pe cînd cea a unui cäläret se ridica 
la un sfert din solda anuală. 

14 Chronique de Du Guesclin, p. 50. 

15 Black Book of the Admiralty, I. p. 457, apud Keen, op. cit., 
p. 166, n. 1. 

16 Vezi versurile 2365, 2 373 si 2389 din La chanson de Ro- 
land. Cf. ibid., p. 331: „Împăratul îi întinde mănuşa lui cea 
dreaptă“ („Li Emperere li tent son guant, le destre“), cu sensul 
de acreditare a unui trimis. 

17 Froissart. XVIII, p. 21, la 6 iunie 1329. Comentat cu multă 
pătrundere de M. Bloch, op. cit., p. 210, ritualul e inițial profan. 
O singură dată intervine un element religios. jurāmîntul pe 
evanghelie, în 1364; vezi Michaud-Poujoulat, Nouvelle collec- 
tion de mémoires, I, p. 579. 

18 Buchon. Choix de chroniques, p. 275. Nu lipseşte niciodată 
dezarmarea prizonierului. Eustache de Ribaumont, predîndu-se 
lui Eduard al III-lea, „bailla au roy son espée et li dist: 
„Chevaliers, je me rens vostre prisonnier“ (Froissart, V, p. 244). 

19 Pozzo, De re militari, IX, 2, apud Keen. op. cit., p. 157. 

20 M. Bloch, op. cit., p. 211. > 

21 Rymer, II. 4, p. 114, în octombrie 1341, un senior francez, 
după moartea celui care-l luase prizonier, John de Brocas, a 
plătit 40 de florini fratelui, fiului si unchiului defunctului. 
Guillaume de Châteauvillain, prins în 1430 şi liberat pe chezäsie 
în ‘1431, nu își plătise încă răscumpărarea întreagă cînd moare 
în 1439, iar datoria va fi lichidată doar de nepotul său Jean 
în 1455 (A. Bossuat, Les prisonniers de guerre au XV-e siecle, 
p. 20—30). Vezi si la Froissart, XVIII, p. 511—543, răscumpărarea 
contelui de Pembroke, care a dat naştere unor lungi şi încurcate 
procese. 

22 Problema era tratată si de G. de Charny, ap. Contamine, 
op. cit., p. 108. 

23 N. Iorga, Textes historiques du Moyen Age, Paris, 1933, 
p. XL. 

% Jean Chartier, Chronique de Charles VII, ed. Vallet de 
Viriville, I, p. 82. Francezul primeşte aşadar investitura din partea 
unui adversar căci. mai presus de deosebirile etnice, cavalerii 
formează încă o confrerie internaţională (dar vezi supra, cap. II, 
nota 45). 

25 G. de Charny (ap. Contamine, op. cit., p. 109) se întreabă 
dacă un oştean de rînd are dreptul de a lua prizonier pe un 
cavaler. Într-un asemenea caz, avansarea lui e asigurată: 
„sus-numitul scutier a devenit cavaler prin cinstea si cistigul ce 
le-a avut de pe urma prizonierului säu* (Froissart, V, p. 432). 

26 în seara luptei de la Poitiers, englezii .fissent désarmer 
leurs prisonniers“ (îbid., p. 435), si la Azincourt „les desarmerent 
de la tête“ (Lefèvre de Saint-Rémy, p. 401). 

21 Contamine, op. cit., p. 175. Cf. Le jouvencel, II, p. 236 
(ap. Keen, op. cit., p. 104). 

28 J. Chartier, I, p. 151—152. Pentru a stabili proporţiile şi 
rentabilitatea unei asemenea operaţii, să se reţină că, în afară 
de cei 1000 de prizonieri eliberaţi în împrejurările arătate în 
text, „alţi 500 şi mai bine au fugit acasă, fără cei care au rămas, 
în număr de peste trei mii“. 

23 La 24 iulie 1430, episcopul de Beauvais cere să-i fie pre- 
dată Ioana d'Arc, .desi s-ar părea că nu trebuie socotită pri- 
zonieră de război: („combien qu'elle ne doive point estre de 
prise de guerre, comme il semble“) (P. Champion, op. cit, 
I, p. 9). 

3 Monstrelet, II, p. 657. Cronica de la Valenciennes, citată 
de Kervyn de Lettenhove în notele la Froissart, V, p. 473, men- 
ționează captura contesei d'Aumale, eliberată însă curînd la in- 
terventia regelui Angliei. 

31 J. Cabaret d'Orronville, ed. Buchon, p. 114. Cf. Froissart, 
VIII, p. 103. Marguerite de Mornay, ostatecă pentru soțul ei, 
Gilbert de Frenay, rāmîne 5 ani şi 5 luni în lanțuri (A. Bossuat, 
art. cit., p. 32). 

32 J.: Viard, La campagne de juillet-août 1346 et la bataille 
de Crecy, Le Moyen-Age, XXVII, 1926, p. 28, n. 2. Vezi si Rymer, 
III, 1, p. 2—3, despre Bérenger d'Aumont, arhidiacon de Paris. 

33 Monstrelet, II, p. 228. Intre prizonierii amintiţi de .bur- 
ghezul din Paris“ (p. 140—141) erau „călugări, călugărițe, preoţi, 
femei, copilasi, bătrîni de cite şaizeci şi optzeci de ani si nici 
unul nu scăpa din mîinile lor fără să plătească o răscumpărare 
mare sau să moară“. 

3 Robert de Avesbury, p. 470. Cf. Rymer, III 1, p. 169—170, 
si III 2, p. 57—55. 

35 Chronique de lq Pucelle, ed. Vallet de Viriville, p. 413— 
418, în 1423, burgunzii care cuceriseră castelul Marchenoir au 
cerut .un muy d’avoine* (18 hectolitri de ovăz) ca răscumpărare 
pentru un sugar. V. la Monstrelet, p. 220, un fiu în virstă de trei 
ani al ducesei de Bourbon, răpit pentru a fi apoi schimbat cu un 
bätrin nobil burgund ; un copil de școală in 1426 e închis 14 luni, 
altul doi ani (A. Bossuat, Les prisonniers de Beauvais et les 
rançon du poète Jean Regnier, Mélanges L. Halphen p. 30). Pierre 
de Tournebut se plinge că „i-au murit doi copii la duşmanii noştri 
din castelul Saint-Sauveur [...] din marile suferinti si chinuri pe 
care le-au îndurat de la dușmanii noştri“ (L. Delisle, Mandements 
et actes divers du roi Charles V, Paris, 1874, p. 482, 488). Cf. 
Contamine, op. cit., p. 175. Regulamentul este ca „nimeni să nu 
facă prizonier un copil de mai putin de 14 ani, decît dacă este 
fiul unui senior, unui gentilom de vază sau al unui căpitan”. 

36 [bid., p. 114 Această concepţie socială, vizibilă şi în 
L'apparicion maistre Jehan de Meun, opuscul didactic al aceluiaşi 
autor (v. capitolul următor), ar merita o cercetare mai atentă. 

3 De exemplu, vezi povestirea amănunţită a färädelegilor 
bastardului de Vauru, în Journal d'un bourgeois de Paris, 
à la fin de la Guerre de Cent Ans, Paris, 1963, p. 76—78. 

38 Contamine. op. cit., p. 129. Cf. Journal d'un bourgeois de 
Paris, p. 150. 

33 Chronique de Du Guesclin, p. 9—10. Cf. A Roll of the 
Preceedings of the King's Council in Ireland, ed. J. Graves, Lon- 
dra, 1877, p. 159—161. La 2 martie 1393, contele de Ormond, loc- 
tiitor al regelui în Irlanda, poruncea să fie confiscată „o barcă 
echipată şi încărcată de merinde, griu, bere, arme, artilerie și alte 
bunuri [...] pentru a aproviziona, a ajuta si a sprijini pe irlan- 
dezii vrăjmași“, recomandind cu acelaşi prilej: „arestaţi fără 
întîrziere pe toţi negustorii care au echipat acea barcă, precum 
şi pe corăbierii şi marinarii din barcă“. 

40 E. Deprez, Les préliminaires de la guerre, p. 214. În mai 
1339, papa Benedict al XII-lea intervenea pentru eliberarea pri- 
zonierului la castelanul de Beaucaire si chiar la regele Frantei. 

41 Ed. Perroy, Diplomatic Correspondance, p. 76, 217—218. 
La 9 februarie 1390 florentinii răspund unui apel al regelui 
Richard al II-lea, iar în septembrie clericul englez e pus în 
libertate. 

42 Ibid., p. 28—31, 196—197. Richard se adresează împăratului 
si ducilor de Teschen, Luxemburg si Lorena, în ajutorul cälä- 
torului englez. Bruno de Rappolstein, care-l luase prizonier, era 
din 1383 burghez al oraşului Strasbourg dar, ca răspuns la pre- 
siunile exercitate asupră-i de „landvogt“, în 1386 se declară 
vasalul regelui Franței, fără a cărui incuviintare nu mai poate 
elibera prinsul. Între timp acesta suferă „immensa dampna et 
sui corporis incarceracionem“ pînă în 1389. 

43 Lefèvre de Saint-Rémy, p. 381, şi Monstrelet, p. 353. 

44 Fr. Funck-Brentano, Le Moyen-Age, p. 450, si M.R. 
Thielemans, Bourgogne et Angleterre, relations politiques et éco- 
nomiques entre les Pays-Bas bourguignons et l'Angleterre, 1435— 
1467, Bruxelles, 1966, p. 73, n. 45. 

15 Adam de Murimuth, p. 37—38. Riscurile meseriei sînt 
subliniate și de G. P. Cuttino, English Diplomatic Administration 
1259—1339, Londra, 1940. Heralzii beneficiau. în principiu, de 
imunitatea diplomatică, vezi însă aventura unuia întemnițat trei 
săptămîni, „în fiare, cu pîine şi apă“, la A. Bossuat, art. cit., 

31. 

46 Va continua sä-l pästreze vreme de patru secole, cäci ul- 
timul tratat în care se mai prevede explicit restituirea prizo- 
nierilor fără răscumpărare este cel de la Amiens (1802). Cf. 
F. Verraes, op. cit., I. p. 143. 

47 Froissart, XVIII, p. 24. 

48 Ibid., p. 43. 

49 Robert de Avesbury, p. 319. Textul clauzei a ajuns pînă 
la noi şi în versiunea altui cronicar, Henry Knighton (ed. J. R. 
Lumby, II, p. 21). V. mai jos, n. 56, 62. De asemenea. Rymer 
II 1, p. 24, şi Avesbury, p. 401. 

50 Ibid., p. 346. 

51 Froissart, X, p. 430. 

52 Rymer, III 4, p. 143. Ibid., p. 151, ca aplicare a clauzei 
după care urmau să fie sloboziti toți cei prinşi după începerea 
tratativelor la Dunfermline (2 octombrie 1397), imputernicitii 
scoțieni şi englezi intruniti la 28 octombrie 1398 decid eliberarea 
echipajului unei corăbii scoțiene. 

53 Ibid., III 1, p. 159—160, la 8 noiembrie 1357, regele Eduard 
se informează dacă Archibald Douglas, John Gordon si alţi 
nobili scoțieni au fost într-adevăr .prinşi în vreme de pace, după 
cum susțin. 

54 Adam de Murimuth, p. 21, menţionează din 1314 schimbul 
între contele de Hereford, prins în lupta de la Bannockburn, şi 
episcopul de Glasgow, „pe care de mai multă vreme îl ţineau în 
Anglia" [...] „insă toţi ceilalți prinşi s-au răscumpărat cu banii 
lor“. Schimbul a 13 englezi cu 18 bretoni la G. A. Knowlson, 
op. cit., p. 52. Vezi încă Pierre de Fenin, p. 611; J. de Wavrin, 
III, p. 74—75; Monstrelet, II, p. 617; Lefèvre de St.-Remy, 
p. 485. Cf. Froissart, XIII, p. 64: „Aveţi ciţiva prizonieri vasali 
ai delfinului de Auvergne si ştiţi că sintem aliați cu el [...] 
Am vrea să-i schimbăm cu alți prizonieri pe care-i avem în 
garnizoană“. 

'55 Un cleric ca Adam de Murimuth îşi îngăduie cu acest 
prilej o impunsäturä îaţă de trufaşii feudali: „acolo fură îm- 
presurati de o mulţime de ostași şi, din prosteasca lor cutezanfä 
[propter eorum stultam audaciam] au fost prinşi şi trimişi regelui 
Franţei în captivitate“. p. 104. 

56 Froissart, III, p. 125, 128. Cf. Murimuth, p. 105: „Pe 
aceştia regele Franţei a vrut să-i ucidă în chip ruşinos, însă, 
îndemnat de sfatul regelui Cehiei, i-a cruțat şi l-a trimis pe 
contele de Salisbury la castelul Montargis, iar pe celălalt conte 
într-o altă fortăreață spre a fi ţinuţi acolo sub bună pază“. Vezi 
şi Chronicon monasterii de Melsa, II, p. 43. 

57 Detinut întîi la York, apoi la Nottingham (Rymer, II 3, 
p. 132—133). prizonierul a fost inchis la Windsor în ianuarie-mai 
1336 (ibid., p. 141, 148) şi la Winchester în mai-septembrie (ibid. 
p. 151), de unde în octombrie a fost dus la Turnul Londrei 
(ibid., p. 161, 196). 

58 Rymer, II 4, p. 79, 81—82. 

59 Ibid., p. 90. 

60 Ibid., p. 100. 

$1 Ibid., p. 105, 107, cu numai 12 însoțitori. 

6&2 Dacă suma indicată de Froissart, III, p. 464-465, este 
exactă, cele 1500 livre oferite de regele Angliei nu-i puteau fi 
de mare ajutor (Rymer, II 4, p. 107—108, la 25 iulie 1341). 

& În oastea franceză luptau şi oşteni din Tara Galilor 
(„Houwel Flinc”) la Froissart, XVIII, p. 506—508). Aceşti auxiliari 
nu recunoșteau cutuma franceză, cf. Keen, op. cit., p. 18, n. 3, 
citind dintr-un document inedit din 1427: „et supposé quil y 
eut usage aucun [...] se seroit au regard des subgez tant seule- 
ment, et non mie des Ecossais ou alies“. 

64 Adam de Murimuth, p. 54. 

© Rymer, IL 3, p. 65—67, 74. Alţi duşmani ai regelui Angliei 
întemnițați în Navarra apar în iunie şi august 1332 şi in fe- 
bruarie 1333, ibid., p. 79, 81, 86. 

66 Ibid., III 3, p. 83. 

67 Froissart, XV, p. 32—33: „Pe acest cavaler care nu vrea 
să-şi spună numele, noi l-am pus la popreală în temniţă şi bă- 
nuim, deoarece îl vedem tare tulburat, că el este cavalerul de 
care întrebaţi. Deci binevoiti a trimite încoace în cea mai mare 
erabă oameni care să-l cunoască pe seniorul Pierre de Craon, 
căci aceluia pe care-l ţinem la închisoare nu-i vom da drumul 
pînă în ziua cînd vom avea de la domniile voastre răspuns“. 
Cum însă P. de Craon se refugiase în Bretania, bănuielile se vor 
dovedi neîntemeiate si nädäjduim că necunoscutul a fost eliberat. 

68 La R. Delachenal, Histoire de Charles V, I, Paris, 1916, 
p. 144—157, 164—165, 324, cititorul va găsi întreaga bibliografie 
privitoare la episodul de la Rouen şi captivitatea la Louvre, 
Châtelet, Crevecoeur şi Arleux, pînă la evadarea din 9 noiembrie 
1356. 

65 Nu intră în categoria de care ne ocupăm Olivier de Clisson, 
arestat în 1387 din ordinul ducelui Bretaniei (Froissart, XII, 
p. 162—172), nici Ioan al V-lea de Bretania, prins în 1420 pe 
podul de la Loroux de câtre nepotul său, Olivier de Blois-Pen- 
thievre (G. A. Knowlson, op. cit., p. 113—117). 

10 L. Delisle, op. cù., p. 297—300, la 10 noiembrie 1369. 

11 Ibid., p. 386, la 19 ianuarie 1370: „prea iubita noastră 
şi scumpă vară, contesa de Bar, mama sa, l-a prins şi închis, si 
îl ţine încă prizonier fără să vrea să-i dea drumul, spre marea 
lui suferinţă, pagubă şi năpastă“. Probabil pentru a-i determina 
eliberarea e trimis la Bar Aleaume Boistel, „mastre des requestas 
de nostre hostel“, la 6 octombrie 1371 — ibid., p. 421. 

12 Prins în lupta de la Nicopole, va muri în captivitate la 
Vidin (L. de Mas-Latrie, în Mélanges historiques, III, p. 167—168, 
si Froissart, XVI, p. 60. 

13 Mulțumită publicaţiei lui Delisle, p. 511—514, 515, 560—561, 
740—741, se pot reconstitui toate etapele procesului: evadarea 
contesei de Bar din turnul Templului, prinderea ei, eliberarea 
în 1373, împăcarea dintre mamă şi fiu în 1374 şi gratierea de- 
finitivă în 1377. 

14 Ibid., p. 512—513. 

15 De către sir Thomas Holland, prieten si tovaräs de arme 
din campaniile contra maurilor şi slavilor (J. Viard, art. cit., 
p. 24). Vezi Chronicon monasterii de Melsa, III, p. 55, si R. de 
Avesbury, p. 414. 

76 Pagart d'Hermansart, Ambassade de Raoul de Brienne, 
comte d'Eu et de Guines, connétable de France, en Angleterre 
(1330), Bulletin historique et philologique, 1896, p. 165—168. 
Cf. Delachenal, op. cit., p. 67. 

11 După sugestia lui R. Cazelles, op. cit., p. 138—139, 247— 
252, conetabilul — cel mai mare feudal din nordul Norman- 
diei —, ar fi uneltit cu Eduard al Angliei şi cu Amedeu al 
VI-lea de Savoia. 

38 Rymer, III 1, p. 161, la 20 decembrie 1357: „numitul 
Denys [...] a adus de față pe zisul nostru adversar si l-a predat 
prea iubitului nostru fiu mai mare Edward print de Wales, care 
a fost căpetenia oştirii noastre în lupta aceea, precum se cu- 
venea să facă potrivit lealitätii şi legii armelor. Iar după aceea, 
cînd numitul Denys s-a infätisat dinaintea noastră, cu cugetul 
curat şi de bună voia sa [...] ne-a dat nouă şi a trecut asupra 
noastră orice drepturi sau pretenții pe care le-ar fi avut față 
de persoana zisului nostru adversar“. 

19 Exceptiile sînt rare. „Fiecare şi-a adus prizonierii, care 
doi, care trei, care patru şi s-a retras fiecare sub cortul său, 
căci cine lua un prizonier, prinsul acela era al lui şi îl putea 
elibera sau pune să se răscumpere după bunul său plac“ (Frois- 
sart, V, p. 434—435). 

80 Grotius, op. cit., p. 691. Vezi la Froissart, III, p. 347, şi 
Michaud-Poujoulat, Nouvelle collection de mémoires, I, p. 579, 
declarația unui cunoscut comandant din tabāra engleză, luat pri- 
zonier de un simplu scutier care şi-a cedat toate drepturile 
regelui: „Je, Jehan de Grailly, captal de Buch, reconnois qu’à 
la bataille de Cocherel, Rolant Bodin, escuyer, m'ayant fait son 
prison, il m'a depuis quitté ma foi, en transportant tout le 
droit qu’il avait sur moi au roi de France“. 

81 M. H. Keen, op. cit., p. 147: o treime în Anglia şi regatele 
spaniole pe cind în Franța „orice depăşea suma de 10000 de 
franci“. 

82 J. Peralta, op. cit., p. 110. 

83 Froissart, XVIII, p. 342—343. 

% Ibid., p. 506—508, la 10 ianuarie 1372: „noi, Thomas de 
Percy, cavaler din regatul Angliei, däm de ştire că, după ce 
am fost prizonierul lui Houwel Flink, din Tara Galilor, care ne-a 
prins în bătălia ce a avut loc în acest an lîngă oraşul Soubise, 
în ținutul Guyenne, numitul Houwel Flink, de bunăvoia lui, ne-a 
declarat liber de orice credinţă, jurämint sau obligaţie pe care 
o aveam față de dinsul ca prizonier al său. Îndată după aceea, 
în aceeaşi zi şi chiar în acel loc, cu voia şi consimtämintul 
deplin şi în prezenţa lui Houwel Flink, ne-am predat regelui 
Franţei şi am devenit prizonierul său“. 

8 Adam de Murimuth, p. 204. 

6 H. Knighton, II, p. 44: „În vremea aceasta regele Eduard 
trimise la toţi vice-comitii şi celorlalţi, la fiecare, vorbă ca nici 
un scoțian prizonier să nu fie eliberat în schimbul unei räscum- 
părări — oricare ar fi —, ci toţi scotienii prinși să fie ţinuţi 
sub straşnică pază, iar regele va plăti tuturor celor care- i-au 
prins răscumpărarea cuvenită. Porunca aceasta a ieşit în toate 
părţile regatului Angliei, sub pedeapsa cu moartea și trunchierea 
mădularelor“. 

81 Rymer, III, 1, p. 1—2, cf. și la 17 decembrie. Vezi ibid., 
p. 23, un ordin din 18 octombrie 1347, ca să fie întemnițați cei 
care au primit răscumpărarea lui Gerald de Wydryngdon şi a 
altor prinși scoțieni „împotriva proclamatiilor şi oprelistilor 
noastre“. 

8 Ibid., II. 4, p. 208. Cf. Froissart, V, p. 176: „contesa de 
Montfort a lăsat oamenilor ei libertatea de a fixa singuri con- 
ditiile pentru prizonierii lor, altminteri n-ar mai fi slujit-o, aşa 
însă pe oricine puneau mîna era cistigul lor“. 

8 După mărturia lui Adam de Murimuth, p. 105, odată, cava- 
lerescul rege Ioan al Cehiei ar fi împiedicat uciderea unor pri- 
zonieri. 

% Spre deosebire de Cronica lui Du Guesclin (p. 65—66), 
care relatează scena cu o intenție apologetică mai clară decît 
oriunde, din cauza rolului îndoielnic jucat de eroul său în acea 
împrejurare, o cronică citată de Kervyn de Lettenhove, în notele 
la Froissart, III, p. 531—532, aduce mai multe detalii, între care 
cuvintele cavalerului Le Begue de Vilaines: „Hei, rege Henric, 
ai grijă ce faci! Petru e prizonierul meu cinstit, cinstit l-am 
dobindit si ti l-am adus astfel; dacă îl omori în mîinile mele 
ai să ai mai puțini prieteni şi cine prieteni n-are, n-are nici 
căutare ; dar, dacă vrei, ţi-l pot da pe Petru cu condiţia să-mi 
plätesti pentru el răscumpărarea cuvenită“. Nici urmă de omenie 
ori de reprobare față de crima iminentă, numai teama de a nu 
pierde răscumpărarea : această totală indiferență morală pare 
să contrazică legile eticii feudale. Totuşi, Petru este însuşi tipul 
„tiranului“ medieval, iar tiranicidul nu era numai permis, ci 
considerat chiar ca manifestarea justiției divine. 

91 Monstrelet. p. 222. „Lui Pierre de Saquenville, care era 
prizonier, regele porunci să i se taie capul fiindcă îl trădase“ 
(Chronique de Du Guesclin, p. 21). Aceeaşi soartă o are în 1414 
si Enguerrand de Bournonville (Monstrelet, p. 336—337, Lefèvre 
de St.-Rémy, p. 371. şi Journal d'un bourgeois de Paris, p. 29—30). 

52 Chronique de Du Guesclin, p. 21. Suzeranitatea asupra 
Normandiei fiind revendicată de trei regi, ai Franţei, Angliei 
si Navarrei, situaţia locuitorilor acestei provincii era cea mai 
grea: „celux qui Normans estoient et le parti du roy de Navarre 
avoient tenu, eurent briefvement les testes tranchees en la place 
du marchié“ (ibid., p. 22). 

% Dezbaterile dintre solii Angliei şi Franţei în 1449 în jurul 
lui Gilles de Bretagne (Narratives of the expulsion of the En- 
glish from Normandy, p. 430, 470, 476, 480, 485) au învederat 
concluzia că acesta, breton de origine, supus şi vasal al regelui 
Franței, a locuit vreme îndelungată în Bretania, avînd acolo 
„moștenirea sa, apanajul, reşedinţa si toată averea“ şi că, prin 
urmare, pentru orice fărădelege se cade să fie judecat şi pe- 
depsit de către regele Franţei. Una din cauzele condamnării lui 
A. Marcel a fost că, fiind el vasalul episcopului de Limoges, al 
cărui suzeran era regele Franței, nu avea dreptul să slujească 
pe regele Angliei (Contamine, op. cit., p. 85). 

4 Froissart, XIII, p. 56. Invingätorii de la Aljubarrota spu- 
neau învinşilor: „ne vom purta bine cu voi. așa cum am vrea 
să o faceți şi voi cu noi, dacă am fi în starea în care vă găsiţi“ 
(ibid., XI, p. 178). 

% Ibid., V, p. 201. Henry de Pennefort, ameninţat cu streangul 
de ducele de Bretania, îi răspunde mustrător: „puteţi să faceţi 

cu mine ce poftiti, căci mă ţineţi în temniţa voastră, dar ar fi 
o nelegiuită cruzime ca eu, care am fost luat prizonier, după 
dreptul armelor, să pier cu ruşine, şi toți v-ar ţine de rău 
pentru asta“ (ibid., III, p. 350). 

% Ibid., VIII, p. 69—70. 

97 Froissart, VIII, p. 43. 

% Ibid., IX, p. 13. 

% Ibid., V, p. 11, deşi printre „oamenii de rînd“ („les gens 
de menre estat“) se va găsi unul care, în schimbul eliberării şi 
răsplăţii. le arată vrăjmaşilor vadul de la Blanche Taque. Vezi 
un caz asemănător, ibid., II, p. 173. 

100 Keeen, op. cit., p. 158. 

101 J, Juvenal des Ursins, p. 563, cu data greşită, şi Pierre de 
Fénin, p. 613, amintesc execuţia bastardului, fără comentarii. 

102 R. Blondel, p. 182: „arrenunciato Delphino nobis fidem 
praseta, ct te in nostros hostes fidelia arma gesturum jura, et 
multa ac ampliora beneficia et summos honores a nostra 
majestate consequeris. Sic autem, te crudeli et turpissima morte 
necari faciemus“. 

103 Ibidem, p. 183. 

14 Chronique du duc Philippe, p. 104. Cf. Journal d'un bour- 
geois de Paris, p. 76—78. Totuşi, Bérard III d'Albert, din ra- 
mura mezină a unei mari familii feudale din sud-vestul Franţei, 
fiina luat prizonier în bătălia de la Eymet, în 1377, părăsește 
tabăra engleză (R. Boutruche, La crise d'une société, p. 393). 
Despre alţi transfugi, v. Blondel, p. 120; Berry, p. 289—290 : 
Froissart, III, p. 418. Cf. Chronique de Du Guesclin, p. 93: luat 
prizonier în 1380, seniorul de Denois „a făgăduit că se va face 
francez şi de aceea ducele îl crutä de plata răscumpărării, dar 
fără intirziere a trecut de partea englezilor, ceea ce l-a făcut de 
ocară“. 

‘105 V, supra, n. 90. 

106 Monstrelet, p. 353, şi Lefèvre de St.-Remy, p. 381, Of 
Monstrelet p. 220: „regele a plătit răscumpărările celor mai 
multi dintre prizonierii prinşi la Saint-Cloud [...] cărora apoi 
li s-a tăiat capul“. 

107 Keen, op. cit., p. 160, n. 1. 

108 Contamine, op. cit., p. 175. 

109 Rymer, III 1, p. '25, aluzie la armistițiul de da Calais. 
Vezi şi Journal d'un bourgeois de Paris, p. 159. 

110 Chronicon monasterii de Melsa, III, p. 67. Cronicarul 
adaugă : „insă prizonierii s-au răscumpărat după aceea“. De re- 
ținut că au fost prinşi de cinci ori mai multi cavaleri decât 
scutieri. 

111 Rymer, III 1, p. 161, seniorul d’Albignae primeşte, la 
28 decembrie 1357, un salvconduct valabil pînă la Paști („ad 
festum Paschae proximum in Angliam rediturus“). Ibid., p. 184, 
la 28 iulie 1359, un prizonier breton fägäduieste să vină indärät 
de Crăciun. 

12 Honoré Bonet, L'arbre des batailles, ap. Contamine, op. 
cit., p. 205. 

1133 G. F. Duckett, Original Documents relating to the Hosta- 
ges of John King of France and the treaty of Brétigny in 1360, 
Londra, 1890, p. 40—41. Ibid., p. 41—45, regele stäruie cu ame- 
nințări iar Engerger îi răspunde că a plătit 5000 scuzi „vechi“ 
(= circa 4750 fr.) şi mai e dator 3200 franci. Prevederile tra- 
tatului de la Calais (Rymer, III 2, p. 27) precizau că osta- 
tecii vor fi eliberaţi fără răscumpărare „dacă nu li s-a ho- 
tărit o răscumpărare printr-o înţelegere mai dinainte“ (în acest 
caz, datoria era veche de 10 ani), iar cel ce nu se va supune 
„va fi silit de regele Franţei să se întoarcă în Anglia ca pri- 
zonier“. Știm însă că loan cel Bun se dovedise incapabil să-și 
convingă propriul fiu, Louis d'Anjou, să revină în Anglia. 

14 De pildă, Rymer, III 3, p. 13, 17—18, pentru Jean de Neu- 
ville, prizonierul lui William . Latimer în 1373—1374 — acelaşi 
se întilneşte în 1377 ca prizonier al lui Guy de Brienne f{ibid., 
p. 54), ceea ce înseamnă probabil că între cei doi a avut loc o 
tranzacţie, căci, aceştia fiind ani de pace, cavalerul n-a putut îi 
de două ori prins în luptă. 

115 V, supra, n. 27. Uneori, un băț alb. 

116 Rymer, III 1, p. 170—171. El mai fusese în Anglia cu zece 
ani în urmă, pentru a negocia răscumpărarea lui Charles de 
Blois (ibid., p. 35—36). 

117 Conditie cu atât mai importantă în cazul lui Du Guesclin, 
care „pină la plata întregii sale răscumpărări nu se putea înar- 
ma“ (Chronique de Du Guesclin, p. 55) sau Charles de Blois 
— „fiind eliberat pe cuvînt, nu putea pune mîna pe arme“ (ibid., 
p. 9). Unii reluau totuşi armele, luptind „secrètement“, ca L, de 
Launoy (Monstrelet, p. 342), însă „secundum racionem et jus 
armorum communiter observatum“ nu puteau lua prizonieri 
(P. C. Timbal, La Guerre de Cent Ans vué a travers les regis- 
tres du Parlement, Paris, 1951, p. 309. 

118 P. Marchegay, La rançon d'Olivier de Coetivy, seigneur 
de Taillebourg et sénéchal de Guyenne, Bibliothèque de l’École 
de Chartre, XXXVIII, 1877, p. 14—16 (mai 1454). 

119 Rymer, III 1, p. 52, 141 — „Johannes de Faveraliis (Jean 
de Favras ?) „qui muper apud bellum de Poyters de guerra per 
gentes nostras captus fuit, ad civitatem Burdigalae pro redemp- 
tione sua solvenda profecturus existat“. 

1% Ibid., p. 158 (16 oct. 1357, Tristan Kerety, prinsul lui Mat- 
thew de Gournay), 161 (16 dec. 1357, John de Lisle, prizonierul 
prinţului de Wales), 165 (24 apr. 1358, Jean Quaykyn, prins de 
Martin Ferrer) 184 („Jacobus Penquadyk, prisonarius Johannis 
de Dalton, chivaler“). 

121 Ibid., II 3, p. 124, la 2 aprilie 1385 William Keith si Geof- 
frey Ross conduc pe Richard Talbot, fost în captivitate în Sco- 
ţia. Între 8 mai 1347 şi 25 februarie 1349, avem nu mai putin de 
9 salveonducte pentru emisari scoțieni în legătură cu răscumpă- 
rarea lui David Bruce (ibid., III, 1, p. 10, 24, 32, 35, 37, 38, 43, 
47). La 16 iulie 1349 (ibid., p. 49). Duncan Campbell şi Gilbert de 
Levenox vin „la cavalerul Andrew Campbell, prizonierul nos- 
tru scoţian, aflat în turnul nostru al Londrei [...] pentru a-i duce 

sus zisului Andrew cele de trebuintä pentru trai“. Cf. ibid. 
III, 3, p. 59. 

122 J, de Wavrin. V, p. 220. 

123 Monstrelet. p. 471, dă cifra de 2000 de soldați şi nu- 
mele comandantului, John Cornwall, lord Fanhope, confundat de 
Chastellain, p. 33, cu contele de Huntingdon. 

124 Vezi epilogul la Monstrelet, p. 472. Nesocotirea salvcon- 
ductului a fost izvorul unei lungi dusmänii între familiile de 
Luxembourg şi de Croy. - 

1235 P, C. Timbal, op. cit, p. 315—322. Siméon Luce, His- 
toire de Bertrand du Guesclin, I, p. 169—170, citează un docu- 
ment inedit despre captura lui John Berkeley, prizonier al lui 
Jean de Chaponnais, de către Guillaume de Saint-Hilaire, Olivier 
de Porcon si Jean Hogar (1357). 

126 „Contra legii armelor şi contra bunei credinte* (Rymer, 
III, 1, p. 178). 

127 Contamine, op. cit., p. 205. 

128 Le jouvencel, II, p. 95, apud Keen, op. cit., p. 177. 

129 Contamine, op cit., p. 109. 

13 P, Champion, op. cit., II, p. 356: „Dacă, ajungînd în pri- 
mejdie să se îmbolnăvească si să piară, ar găsi mijlocul să fugă, 
n-ar fi socotit vinovat cu nimic. Tot astfel, dacă stăpînul său 
ar fi un om atit de crud încît să obisnuiascä a-şi omori pri- 
zonierii“. 

131 P, C. Timbal, op cit., p. 322—329. 

132 Chronique de Du Guesclin, p. 14—15, 16—17. 

133 Timbal, op cit., p. 307—315. În procesul, început în 1438, 
dintre moştenitorii lui G. de Châteauvillain si creditorii de- 
functului care-l luaseră prizonier în 1430, Parlamentul dā sen- 
tinta abia în 1447 (A. Bossuat, art. cit., p. 25). 

14 Un caz din 1432 este relatat de cronicarul J. Chartier, 
I, p. 154. 

135 P. Marchegay, art. cit., p. 10—11. Răscumpărarea putea fi 
cerută doar de un oştean, spre deosebire de „civili“, care tre- 
buiau să predea prinşii autorităților militare (Keen, op. cit. 
p. 19). 

136 Rymer, III, 1, p. 70, la 27 iulie 1351. Keen, op. cit., p. 41— 
42, semnalează un duel judiciar din aceeaşi cauză în 1396, în- 
tre Jacques Breton şi Louis de Caze, în prezența contelui d'Ar- 
magnac. Tot aşa, „le bon duc de Lancastre" asistă la duelul 
dintre Du Guesclin şi cavalerul englez care îl luase prizonier 
pe fratele sãu Olivier, în timpul unui armistițiu, rezultatul lup- 
tei fiind proorocit de „o domnisoarä care se pricepea să citească 
în stele“ (Chronique de Du Guesclin, p. 12—13). Cf. Rymer, III, 
3, p. 90—91. 

137 Ulysse Chevalier, Recueil de documents concernant le 
Dauphiné, „Mémoires publiés par la Société de statistique de 
l'Isère“, VI, 1874, p. 338—369 (apud Contamine, op. cit., p. 116— 
126). 

188 Rymer, III. 1, p. 161: drepturile lui Denis de Morbeke 
asupra prizonierului său, Ioan al Il-lea, îi sînt contestate de 

cätre Bernard de Troye la 20 decembrie 1357 (si la 13 ianuarie 
1360, ibid., p. 193). Acesta din urmă declară cu tărie la 1 iulie 
1361 că „ìn ziua luptei de la Poitiers eu l-am prins pe regele 
Franţei... Şi al meu adevărat prizonier este“ (Froissart, XVIII, 
p. 394—396). Fratele lui, Pierre de Troye, primeşte ca răsplată 
40 sous „din milostenia regelui“ (Rymer, III, 2, p. 113, 18 iulie 
1366). Pină in 1368 nu mai putin de 5 rivali solicitau o recom- 
pensă pentru aceeaşi ispravă (G. F. Duckett, op. cit., p. 60—61, 
şi Dorothy M. Broome, The ransom of John II King of France, 
Camden Miscellany, XIV, L, 1926). 

139 G. D. Squibb, The High Court of Chivalry, Oxford, 1939 

140 Contamine, op. cit., p. 115. 

141 Keen, op. cit., p. 25—29. 

142 Ibid., p. 33. Thomas de Scales (1399—1460), căsătorit cu 
Emma, fiica lui sir Simon Whaleszurgh, ucis la 18 iulie- 1460 de 
Yorkişti la Londra (Dictionary of National Biography, L, 1897, p. 
395—396). 

143 Robert de Avesbury, p. 401: .si toți aceia care ar voi 
să ceară un salvconduct ca să meargă după prizonierii lor sau ca 
să trimită să-i cheme, să-l capete pentru a se putea ține de cuvînt 
ori a veni să răspundă înaintea judecătorilor“. 

14 V, supra, n. 117. Cf E. Molinier, Etude sur la vie d’Ar- 
noul d'Audrehem, marechal de France, Mémoiris présentés par 
divers savants à l'Académie de, Inscriptions, 2-e série, VI, 1883, 
p. 179—181 şi E. Delachenal, op. cit., III, p. 411—414. Că 
fapta lui nu era considerată dezonorantă o dovedeşte nu numai 
poemul francez care, ca pentru un erou, foloseşte o imagine îm- 
prumutată din Cîntecul lui Roland, unde e descris Carol cel Mare 
„cu barba înspicată“: „Cest Annoul d'Odrehem à la barbe 
florie / Il a este très bon tous les jours de sa vie / Vers son 
maistre loiaux sans penser vilonnie“, ci chiar cuvintele croni- 
carului castilian Ayala : „era buen caballero“. 

145 Michaud-Poujoulat, Nouvelle collection de mémoires, I, 
p. 579. 

146 În 1402, Waleran de Luxembourg sfidează pe Edward 
de Rutland, „spînzurînd o momiîie cu picioarele în sus“ (Mons- 
trelet, p. 24). În Journal d-un bourgeois de Paris, p. 163—164, se 
descrie foarte amănunţit procedeul, în mai 1438, în legătură 
cu trei cavaleri englezi acuzaţi de sperjur. 

HT L. Delisle, op. cit., p. 481—483. V. ibid., p. 486—489 acelaşi 
era gata să răspundă „par raison et droit d'armes“, deci prin- 
tr-un duel judiciar duşmanilor care l-au luat prizonier, deoa- 
rece îi răsturnaseră blazonul. 

145 Timbal, op. cit., p. 307—315, totodată Parlamentul condam- 
nā pe H. Poinffroit la plata unei amenzi de 500 livre. 

IV. SCHIMBĂRI ÎN STRUCTURA, ÎNZESTRAREA 
ȘI SPIRITUL ARMATELOR 
ÎN TIMPUL RĂZBOIULUI DE O SUTĂ DE ANI 


Lucrarea de fatä nu şi-a propus să fie o contribuţie 
de specialitate la istoria militară, ceea ce ar fi impus un 
alt plan si cercetări mult adincite într-un domeniu, pină 
acum, străin autorului. Se întîmplă însă ca perioada stu- 
diatä să fie una în care armamentul, tactica și strategia 
din ţările apusului Europei au cunoscut modificări com- 
parabile doar cu „revoluţia“ secolului al VIII-lea în teh- 
nica militară, menite, așadar, să influențeze si condiţia 
prizonierilor. După cum, despărțite de mediul economic 
si social, aceste prefaceri ar fi de neînțeles, tot așa, pen- 
tru a avea o imagine cît mai completă a situaţiei capti- 
vilor în veacurile XIV si XV, trebuie ţinut seama de 
caracterele armatelor din care făcuseră parte și de dife- 
rentele dintre ele în ceea ce privește efectivele, struc- 
tura, înzestrarea, gîndirea militară etc. 

Ciudat războiul acesta, în care una din principalele 
țări beligerante se proclamă în stare de pace atita timp 
cît duce lupta pe teritoriu străin 1! De fapt, cu excepţia 
panicii din vara lui 1386, Anglia n-a avut niciodată să se 
teamă de o debarcare franceză mai amenințătoare decât 
incursiunile periodice pe coasta Kentului sau a Corn- 
wallului. La această impresie de pașnică siguranţă în 
care trăia majoritatea poporului englez, contribuia desi- 
gur şi faptul că la război au luat parte efective relativ 
neînsemnate : 4000 de ostași în 1373, 6000 în 1415 
10 000 în 1417, cel mult 12000 in 1359—1360 ?. Aceste 

trupe reprezentau între 0,3 si 10/ din populaţia Angliei 
si a Tärii Galilor, îndeosebi nobili şi slujitori de-ai lor, 
fără vreun rol în producţia materială. E adevărat că nici 
de partea cealaltă nu se înșiră forte superioare numeric : 
ostirile pe care le comandă ultimii Capetieni depășesc ra- 
reori 10 000 de oameni 3. 

În Franţa, ca și în Anglia, oastea se compunea, pe 
atunci, din contingentul recrutat de pe domeniul regal și 
din detașamentele marilor feudali alcătuite, la rindul lor, 
din vasalii adunaţi de pe întinsul senioriilor. „Familia re- 
gis“, trupele personale ale monarhului, care în timp de 
pace cuprindea 30—40 de cavaleri și 60—90 de sergenti, 
forma un corp de elită î. Infanteria, împărţită în „sute“ 
și „mii“, n-avea la început alt rol decit de a acoperi cava- 
leria, în intervalul dintre sarje. După o părere traditio- 
nală, bătăliile medievale se desfășurau într-o dezordine 
singeroasä 5. Opinia diferită, emisă recent, are în vedere 
manevrele cavalerilor în grupuri compacte („conrois“), 
de cite 12—40 de călăreţi, uniţi prin solidaritatea stirpei 
(„lignage“) din care se trăgeau. De asemenea, criticii 
sint în dezacord cu privire la valoarea generalilor me- 
dievali 7. Eduard al III-lea a fost caracterizat ca „un foar- 
te competent tactician, dar un strateg tare nedibaci“ 8. 
Politica militară din ultimii săi ani de domnie, bazată pe 
cavalcade devastatoare, a fost socotită de Oman și de cer- 
cetătorii francezi ca fără o ţintă precisă. Mai de curînd, 
aceste härtuieli au fost interpretate ca expresia unui plan 
de lungă durată, tinzînd să provoace dușmanul la luptă 
în cîmp deschis ori să-i macine resursele materiale ?. În 
linii mari se poate totuși spune că, din vremea lui Edu- 
ard al II-lea, biruintele scotienilor le-au arătat englezilor 
avantajele mobilităţii, ceea ce a avut drept urmare, în 
perioada dintre Bannockburn și Crecy, o schimbare a 
tacticii care avea să-și dea roadele în Franţa si chiar îm- 
potriva greoaiei cavalerii spaniole la Aljubarrota 10. Se- 
colul al XIV-lea, început prin victoria de la Courtrai 
(1302) a tesätorilor flamanzi, vede înmulţindu-se pretu- 
tindeni înirîngerile cäläretilor împlătoșaţi : în 1311, lîngă 
lacul Copais, izbinda companiei catalane, în 1315, la 
Morgarten, biruinţa muntenilor elveţieni etc. Sortii se 
schimbă abia odată cu reformele militare ale lui Carol 

al VII-lea (1439—1448), care au dus la instituirea unei 
armate permanente 11. 

Problema se pusese și înainte. scurta durată” a servi- 
ciului militar obligatoriu adäugîndu-se numărului mic de 
ostași ca greutăţi principale intimpinate de comandanţi 
in anii premergători Războiului de o sută de ani. „Cre- 
dincioasele orașe“ consimteau să întreţină pe cheltuiala 
lor pedestrimea numai 40 de zile, termenul prevăzut de 
îndatoririle vasalice 12. De aceea, regele Angliei a luat 
iniţiativa să-și plătească trupele în campaniile din Sco- 
ua, sistemul angajamentului pe bază de contract răs- 
pîndindu-se apoi pină la a deveni aproape singurul mod 
de înrolare pentru expedițiile în Franţa 13. În această 
larä existau de la sfirșitul secolului al XIII-lea corpuri 
mercenare, mai ales din regiunile mosană și renană. Fi- 
lip al VI-lea, in prima fază a Războiului, a folosit arba- 
letieri genovezi, trecind numai după aceea la plata pro- 
priilor săi supuși. Lefegiii erau sub ordinele unor pro- 
fesionisti, de obicei mici proprietari de pămînt scäpätati 
care găsiseră un mijloc rapid de îmbogăţire. Acest strat 
social ne interesează cu deosebire, căci ascensiunea lui 
s-a datorat în mare parte răscumpărărilor sau negocierii 
prizonierilor. Ei încheiau contracte anuale, pe de-o parte 
cu regele, pe de alta cu subalternii lor 14. Noul sistem 
sporea eficienţa trupelor. dar, desigur, nu făcea să creas- 
că si efectivul lor. Chiar așa, monarhii englezi izbuteau 
cu greu sá le plătească soldele 15. Expedientele la care 
recurgeau pentru această anevoioasă operaţie financiară 
sint sugerate de următoarea discuţie dintre Henric al 
IV-lea și niște negutätori de lină din Calais: „Prin ur- 
mare, regele de multă vreme nu avea cu ce-și plăti sol- 
datii din garnizoana de la Calais ; deoarece aceștia au 
pus stăpinire pe sacii de lină ai negustorilor care se aflau 
acolo, iar negustorii s-au plâns regelui, și regele le-a ce- 
rut să-i împrumute bani, negustorii se codeau. — „Voi 
aveţi aur“, zise atunci regele, „iar eu vreau aurul, unde 
este ?* („Vos habetis aurum“, dixit rex, „et ego volo ha- 
bere aurum, ubi est ?%) 16, 

Asupra acestor soldați, în adevăratul înţeles al cuvin- 
tului, regele are o autoritate mai mare decit înainte, dar 
îndată ce intirzie simbria se îndesesc dezertările, făcînd 

necesară ordonanța de la York a lui Eduard al III-lea 
pentru arestarea fugarilor „de arrestando et capiendo 
omnes illos qui se ab exercitu regis retraxerunt sine li- 
cencia regis“ 17. Ce reprezenta de fapt solda în secolele 
XIV—XV ? Deși cifrele de care dispunem sînt destul de 
rare, ele îngăduie totuși reconstituirea unei curbe care, 
la fiecare categorie, crește pe la mijlocul veacului, odată 
cu intetirea ostilităților franco-engleze. E însă locul să 
amintim că, în condițiile de criză monetară și demogra- 
fică accentuată, ultima datorindu-se mai cu seamă epi- 
demiilor de ciumă, toate salariile au o tendință ascen- 
dentă, înregistrind apoi în ultimii ani ai secolului al 
XV-lea o ușoară scădere. Rezultatul, banal în fond, se 
reazimă pe citeva date precise. 

Între 1332 și 1337, leafa pe o zi a mercenarilor din 
Tärile de Jos era de o livră de Tours (20 sous) pentru un 
stegar („banneret“), 10 sous pentru un simplu cavaler și 
6 sous pentru un scutier 18. Din socotelile lui Jean Le 
Mercier, vistiernic regal, în 1368—1369, rezultă pentru 
cavaleri simbria îndoită de 40 și 20 sous, cîtă vreme un 
scutier căpăta 10 sous, iar un arcas 51%. Sumele rămîn 
neschimbate pînă în 141720. În tabăra engleză nivelul 
soldelor era, pentru gradele superioare, ceva mai ridicat, 
din moment ce, în 1348, Bertrand de Montferrand, co- 
mandantul castelului Lézignan, era retribuit cu 4 șilingi 
pe zi (20 sous de Bordeaux sau 24 sous de Tours), cava- 
lerii de sub ascultarea lui primind 2 șilingi (12 sous) ?1. 
Plätiti cu un șiling zilnic, scutierii aveau astfel echiva- 
lentul lefii pe care ar fi dobindit-o în oastea franceză. 
După sfirsitul Războiului, în timpul unor operaţii mili- 
tare de mai mică anvergură în Scoţia și Irlanda, trupele 
engleze erau plătite cu cîte 18 pence pe zi pentru un lăn- 
cier — un penny valorind o jumătate de sou — deci 9 
sous, iar pentru un arcaș, pedestru sau călare, cîte 3— 
4 sous 22. Şi sub Eduard al III-lea simbria anuală putuse 
cobori la 60 sau chiar 40 șilingi (respectiv 360 sau 240 
sous). 

Acestei structuri puternic diferențiate din punct de 
vedere social și economic îi corespundea o mare varie- 
tate a armamentului. Bineînţeles, armele cele mai costisi- 
toare erau folosite doar de clasa feudală. Întretinerea 

unui cal sau a mai multora nu era, de asemenea, la în- 
demina oricui. Preţul unei armuri, in Anglia, pare să fi 
oscilat în jurul unei livre sterline, deci o jumătate sau 
o treime din leafa pe un an a unu! oştean de rînd | 
Dealtfel, în vremea Războiului de o sută) de ani, ar- 
murierii făuresc platose din ce în ce mai complicate, 
mai rezistente și mai grele. În legătură cu ele, Michelet 
a observat într-una din scăpărările de superioară inteli- 
gentä care luminează paginile lui : „Aceste platose groase, 
aceste fortărețe mișcătoare de oţel, fac cinste mai ales 
prudentei celor care se incotosmänau cu ele... De cîte 
ori războiul devine meserie şi negustorie, armele defen- 
sive se îngreuie astfel“ 24. Într-adevăr, războiul tinde 
acum să devină o meserie, si incă una profitabilă 25, Se 
constată „profesionalizarea“ unui strat social. Care e 
principalul cistig pe care o parte din mica nobilime îl 
urmăreşte, în concurenţă dealtfel cu marii seniori ? 
Răscumpărarea prizonierilor! Numărul acestora crește 
tocmai din cauza armamentului împovărător care prote- 
jează dar reduce mobilitatea luptătorilor 26. 

Pentru a străpunge cuirasele, singura armă a rămas 
timp îndelungat arcul. După 1300 se ivește un model 
mai lung, mai greu și mai puternic. Arcașii încep să în- 
calece, ceea ce nu se mai văzuse pină atunci în încăieră- 
rile de la frontieră între „borderers“ englezi si scoțieni 27. 
Bătaia arcului atingea cel putin 220 m, trimitind 12 să- 
geţi pe minut 2%. Curind aceste performante au fost între- 
cute de armele de foc. Michelet credea că artileria a fost 
întrebuințată pentru prima oară în bătălia de la Crécy 29. 
Istoricul englez Tout a dovedit că praful de pușcă era 
utilizat atit în Anglia cît și în Franţa, încă din 1333— 
1334 %, Cu afirmaţia altui învățat că de la 1325 întreaga 
Europă occidentală cunoștea existenţa tunului si a pul- 
berii, dezbaterea nu s-a apropiat de sfirsit 31. Ceea ce e 
clar însă este că cele dintîi apariţii ale artilerie. au avut 
mai degrabă un efect psihologic, întrucît amestecul de 
cărbune, sulf și salpetru nu era încă perfect. Abia către 
1420, descoperirea pulberii gräuntite a transformat tunul 
într-o armă cu adevărat ucigătoare 22, 

Negresit, noile arme aveau să imprime caracterele 
une! strategii deosebite faţă de cea medievală, însă în 


96 


https://biblioteca-digitala.ro / https://www.acadsudest.ro 


perioada Războiului de o sută de ani predomină încă me- 
todele cavaleriei 3. Despre felul ei de a lupta am văzut 
părerea lui Geoffroy de Charny, reprodusă într-un capitol 
anterior. Nerăbdarea fiecărui cavaler de a lua cît mai 
multi prizonieri färîimita unitatea de front a unei sarje 
şi-l făcea pe fiecare în parte mai vulnerabil. Prin urmare 
situaţia se putea schimba pe neașteptate „și de temut e 
cistigul care face pe om să-și piardă onoarea, viața și ave- 
rea“, după cum încheie Charny %. 

Mentalitatea feudală nu pare totuși să fi considerat 
captivitatea ca un rău iremediabil. Resemnindu-se lesne 
cu nestatornicia sorții, orice senior şi-ar fi putut spune 
în sinea lui ceea ce scria Froissart cu bun simţ și cu darul 
său obişnuit de a exprima concis si plastic psihologia con- 
temporanilor : „Fugind, se întîmplă adesea ca cineva să 
dea peste primejdii mai mari decît în toiul unei bătălii, 
căci în fugă, din goana cailor, din lovituri, i se poate 
trage și moartea, pe cînd în luptă, cînd vezi că ești la 
ananghie, te predai și scapi numai prizonier, căci cine 
e prins nu e mort“ %. 

Raritatea masacrelor de prizonieri indreptätea această 
cugetare a cronicarului, conferindu-i simplicitatea con- 
vingătoare a truismelor. Ea este, între alte cîteva împre- 
jurări, la Azincourt, cînd prinșii francezi au fost uciși 
într-un moment de panică provocată în tabăra engleză 
de atacul unui detașament neînsemnat. E interesant că 
cei care au încercat atunci să obţină în ultimul moment 
victoria, chiar cu sacrificiul prizonierilor, au fost după 
aceea pedepsiţi de ducele Burgundiei. Ei erau, dealtfel, 
numai niște oșteni de rînd („aucuns gens d'armes de 
petit estat“) 36. Din vorbele dispretuitoare ale lui Pierre 
de Fenin se desprinde aceeași ostilitate între cavaleri și 
simpli ostași, dezvăluită de un text din Froissart citat 
mai devreme (cap. II) si care, în ultimă instanţă, a culmi- 
nat printr-o veritabilă criză, transmitind și în rîndurile 
armatei främintärile de o violenţă fără precedent care agi- 
tau societatea vremii. 

E foarte ușor să-i atribuim acestei crize o dată : 1356. 
Înfringerea de la Poitiers, mult mai gravă decît cea de 
la Crécy, a prilejuit izbucnirea conflictului, dînd în vileag 
neîncrederea maselor populare în conducerea marilor feu- 

dali, bänuiti de trädare. Expresia cea mai cunoscutä a 
„opiniei publice“ contemporane este Cîntecul jalnic des- 
pre bătălia de la Poitiers 31. Plingerea atiîtätoare la răs- 
coală lovește aprig pe nobilii care au fugit de pe cimpul 
de luptă pentru a prelungi războiul aducător de cistig : 


„Quant virent que nostre ost pooit bien desconfire 

L'ost des Anglois, si disrent : se les alons occire 

Guerres seront faillies : ce sera pour nous pire, 

Car nous perdrons chevance; mier est de nous enfuire“3% 


(„Cînd aşadar văzură că-i putea birui 

Pc englezi oastea noastră, ziseră : de-i ucidem, 
Se va sfirşi războiul şi rău de noi va fi, 

Căci vom pierde ciştigul ; la fugă s-o întindem !“) 


Mai bine decit istoricii de mai tirziu, autorul anonim al 
acestor stihuri a văzut în interesele clasei stäpinitoare 
cauza războiului. Luciditatea lui era numai în parte întu- 
necată de ură, cind îi invinuia pe cavaleri că fug pentru 
a prelungi războiul si că se lasă luaţi prizonieri în inte- 
legere cu dușmanul : 


„Pour leur grant convoitise, non pour honneur conquerre, 
Ont fait tel paction avec ceux d'Angleterre : 

Ne tuons pas l'un l’autre, faisons durer la guerre, 
Feignons estre prisons ; moult y pourrons acquerre“. 


(„Din lăcomie, nu de dragul cinstei, 

Ei s-au tocmit aşa cu capii oastei: 
Crutindu-ne, lungind războiul aprig, 
Prinşi să ne dăm, vom dobindi câştig“) 


Acesta era sentimentul general încercat de țărănime 
si de pătura săracă a oraşelor %. După altă mărturie, 
„cavalerul și scutierul care se întorseseră de la război erau 
primiți cu atita ură și ocară de tirgoveti încît se fereau 
cit puteau să intre în orașe“ 10. Deosebit de rău erau pri- 
miti nobilii prizonieri care se întorceau acasă ca să adune 
pe seama ţăranilor banii răscumpărării. Unul din aceștia, 
Jean de la Ferte-Fresnel, senior de Gace, în octombrie 
1356, pe cînd ostilitățile continuau în Navarra, a fost ata- 

cat pe drum de o ceată de țărani care strigau: ,Astia 
sint dintre trădătorii care cu gind rău au fugit de la 
oaste“ ! („Isti sunt de proditoribus, qui per suam mali- 
ciam de exercitu aufugerunt“) îl. Mecanismul „terorilor“ 
care cuprind o societate la un moment dat a fost studiat 
de mai multe ori 42. De fiecare dată teama unei compli- 
citäti între dușmanii externi si cei interni inzeceste vio- 
lenta ridicării la arme a claselor asuprite, lărgește baza 
socială a revoltei și, uneori, îi oferă chiar pretextul. In- 
teresant e faptul că aceeași psihoză colectivă reapare în 
condiţiile altui dezastru militar, cel din 1455. „Burghezul 
din Paris“ va scrie după bătălia de la Azincourt: „Niti- 
odată, de cînd s-a născut Hristos, nu s-a făcut în Franţa 
alita sumedenie de prizonieri, de către sarazini ori alți 
vrăjmași [...] încât se spunea pe faţă că cei care se lăsa- 
seră prinși se purtaseră nevrednic si necinstit faţă de cei 
care muriseră pe cîmpul de luptă“ 43. Zvonul cules de cro- 
nicar, care era totuși un patriot foarte moderat, nesinthi- 
sindu-se prea mult de trecătoarea stăpinire străină, e cu 
atît mai grăitor. Si totuși, oricît de insistent i-ar povätui 
Froissart pe cavalerii ajunși la strimtoare să se predea, 
cum se bat oamenii aceștia ! 

Începînd cu cei mai de vază, căci nu odată regii își 
puneau în joc coroana și viața pe cîmpul de bătălie. Îna- 
inte de a cădea în mîinile dușmanilor, la Nevill's Cross 
(17 octombrie 1346), David Bruce e de două ori rănit la 
cap — fierul unei săgeți i-a rămas înfipt în teastä 32 de 
ani 4%. Charles de Blois, la Roche-Derrien (20 iunie 1347) 
nu e luat prizonier decît după 17 răni 4, iar în lupta de 
la Auray (29 septembrie 1364), cînd cei doi pretendenți 
la ducatul Bretaniei s-au înfruntat sub steagurile sfintului 
Gheorghe ocrotitorul englezilor și al veneratului de local- 
nici sfint Yves, se apără cu îndîrjire pînă la moarte ff. 
Regele Majorcăi, Iacob al II-lea, e și el ucis în bătălia 
de la Lluchmayor (25 august 1349). Exemplele s-ar putea 
inmulti, dar ar fi de prisos. Tema principală a unei culturi 
de tip războinic, ca cea feudală, se desprinde din două 
note : vitejia și onoarea 47. Cea dintii era însușirea esen- 
tialä a cavalerului, iar cealaltă näzuinta lui statornică. 
Singura atitudine posibilă pentru un nobil era eroismul. 
Pentru clasa lui mîndră de privilegiul armelor, a sîngera 

in slujba regelui insemna justificarea pozitiei sale domi- 
nante în societatea medievală, de fapt însăși baza tuturor 
privilegiilor. Contemporanii aveau conștiința, initial, con- 
fuză, apoi din ce in ce mai limpede, a acestui lucru. De 
aceea, acuzaţiile stăruitoare împotriva seniorilor și a răi- 
lor sfetnici, nelipsite din schema mentală a oricărei răs- 
coale, au o deosebită valoare documentară nu pentru ade- 
vărata comportare a cavaleriei franceze în Războiul de 
o sută de ani, ci pentru spiritul polemic ce însufleţea 
un anumit mediu urban, ostil clasei feudale și dispus 
la o alianţă cu țărănimea. Astfel se înţelege, in Cîntecul 
jalnic de la Poitiers, indicind calea către formarea arma- 
telor naţionale, îndemnul final către delfinul Carol, duce 
de Normandia : 


„Ducelui vostru deie-i Domnul sfaturi bune, 

Să-l apere ostașii cu spada şi lancia, 

Ca pe dușmani deplin să se răzbune 

Si să-l vedem curind domnind în Francia ! 
Spuneti-i, sfetnici, voi, să nu uite să-l cheme 

Pe Jacques Bonhomme, țăranul, în ajutor la vreme“. 


(Dieu doint a nostre duc faire telle alliance/ De gens fermes, 
entiers et de si grant puissance, / Que des anemis puissent pranre 
entire vengence/ Si qu'ancore puissions veoir nostre roy en 
France !/ S'il est bien conseillé, il n'obliera mie/ Mener Jaque 
Bonhomme en sa grant compagnie !“) 4, 


Dind numai in parte ascultare acestui sfat, Carol al 
V-lea va forma corpuri noi de oaste cu ajutorul oräse- 
nilor („tous bourgeois et autres gens de bonnes villes et 
plat pais“) 49. Fără îndoială, măsura s-a dovedit neîndes- 
tulătoare, fiindcă, după trecerea a trei decenii de la Poi- 
tiers, revine recomandarea de a fi trimiși la război ţăranii, 
„les gens de labour“. Cel care redeschide problema e 
Honore Bonet. Citind pe tacticianul din veacul al IV-lea 
Vegetiu, prelucrat de Hraban Maur din secolul al IX-lea 
si tradus în al XIII-lea de Jean de Meung, el scrie: 
„Vegeţiu, meșter mare-n ostäsie/ Laudă a plugarilor 
vrednicie“ („Ly grans maistres d'armes Vegèce/ Nous dist 
que les laboureux sont pour les armes prouffiteux“). 

Caracterizare reluată, cu mult optimism, mai departe : 


„Voi credeți că la arme n-au cuvint: 
De-ar fi numai niţel deprinsi 

Cu zale să fie incinsi, 

Războiul l-ar duce cu mai mare avînt 
Decît nobilii toți de pe-al Angliei pământ, 
Numai să aibă în fruntea lor 

Căpetenie franceză cu spor“. 


(; Vous tenez qu'ilz ne vaudront rien:/ S'ilz avaient un peu 
coustumé/ Simple cote en leur costé,/ I1Z nous feroient plus grant 
guerre/ Que touz les gentilz d'Angleterre,/ Mais qu'ilz eussent 
ordonnance/ D'un bon capitaine de France“). 


Versurile sînt culese din poemul L’apparicion maistre 
Jehan de Meun, scris în 1398 pentru consolarea captivi- 
lor de la Nicopole 50. Aici autorul desfășoară o întreagă 
teorie, înșirînd avantajele pe care le-ar prezenta — orga- 
nizati și duși la luptă — ţăranii obișnuiți cu viaţa grea. 


„De pânea tare, de culcusul pe pămint, 
Nu se tem, nici de ploaie, nici de vînt. 
Si foamea si osteneala ştiu sä-ndure, 
Brafe vinjoase au să țină o secure, 

Să dea nepotolit lovituri crunte, 

Căci sint deprinsi greul sä-nfrunte. 
Atita doar trebuie să invete 

A purta platoșe mărețe“ 


(„Ne craignent mal lit ne mal pain/ Ne vent, ne pluye, ne trop 
fain ;/ Et tous les travaux scevent porter/ Et ont bras usez pour 
donner/ Grans coups et longuement tenir / Car ont usé paine 
souffrir ;/ Sy ne fault que les coutumer/ Tant seulement har- 
noys porter“). 


Dar, cu toatä lauda adusä destoiniciei celor multi si 
truditi, Bonet, de pe pozitii de clasä nu se sfieste sä arate 
că aceștia s-ar cuveni să ia locul seniorilor în războiul 
care seceră tot mai multe vieţi, pentru a o cruța pe a lor. 

„De-ar fi ori bolnavi, ori răniţi 

Nu sint atit de präpädifi 

Cum este un subțire nobil 

Cind de mincat n-are destul, 

Pină să uite de necaz și chin. 

De bună seamă, paguba-i mai mică 

De mor in luptă oameni de nimică; 

Și cind le zac în ocnă oasele 

Păcatul și rusinea sint mai grele 
Pentru boieri ca pentr-un biet creștin“. 


(„S'ils sont malades ou navres/ Ils n’en sont mie sy greves/ Comme 
sont les hommes gentilz/ Quant de nourriture sont vilz./ Pour 
passer tout mal, tout tourment./ Et sy y a moins perdement/ 
S'ilz sont en la bataille mors ;/ Et se en prison est leurs corps, 
Crestians n'y ont pas tel dommaige/ Ne tel honte com de pa- 
raige“ 51. 


Sub impresia de liniștit cinism pe care o lasă această 
pagină se întreabă cineva dacă Bonet nu voia să comu- 
nice unui lector prevenit tocmai efectul contrar, să suge- 
reze ironic bicisnicia nobilimii incapabile de a mai răs- 
punde la chemarea datoriei. Cituși de putin! Autorul 
e doar un specialist în chestiunile de onoare cavale- 
rească, un admirator sincer și naiv al clasei feudale, 
pasionat de toate elementele vieţii războinice, ca și Frois- 
sart, cleric si el 52. 

Ceea ce el nu observa, alţii văzuseră înaintea lui, și 
anume că războiul nu putea rămîne un joc eroic decit 
atita vreme cît era rezervat unei elite aristocratice. Parti- 
ciparea altor clase sociale avea să dea la iveală deser- 
tăciunea complicatului cod elaborat de Honore Bonet și 
de alţii, pentru a-i substitui o morală mai simplă și mai 
aspră. 

Un baron francez, Henri des Vaux, se predă lui Bar- 
tholomew de Burghersh, multumindu-i că îl ia prizonier, 
ca un cavaler pe altul, arătînd deci că știa ce soartă 
l-ar fi așteptat în mîna ţăranilor răsculați. „Rămiînem 
prizonierul vostru, după bunul vostru plac, și vă mul- 
tumim pentru curtenie, căci, dacă täränoii („Jacque Bon- 
homme“) care au domnit cîndva peste această ţară, ar 
Îi pus mîna pe noi [...] n-am fi scăpat aşa de uşor“ 53, 

A spune că clasa feudală trăia in teama permanentă de 
răscoale e în ultima jumătate a secolului al XV-lea mai 
putin decît oricînd un șablon. 54 Fără a-şi pierde din in- 
tensitate, lupta de clasă a exploatatilor împotriva exploa- 
tatorilor în Franţa, în cel dintii pătrar al veacului urmă- 
tor, se adaptează formelor războiului civil. 

Conflictul înregistrat de istorici ca Jacques d'Avout, 
printr-o definiţie surprinzător de superficială, ca „la que- 
relle des Armagnacs et des Bourguignons“, nu a opus 
numai două facţiuni nobiliare. Esenţial este că în situa- 
tia de efervescenţă socială creată de război, sub aparenţa 
slujirii intereselor uneia sau alteia dintre grupările senio- 
riale, se desfășoară o largă mișcare populară antifeudală. 
Nu numai că plebea orașelor ia în mfîini puterea în 
marile centre, ca Parisul „cabochian“, dar țărănimea ac- 
tioneazä independent. Caracterul complex al relaţiilor 
între clase în viltoarea războiului reiese deosebit de su- 
gestiv din episodul relatat de cronicarul burgund Mon- 
strelet. În 1411, contele de Roussy, „burgund“ si el, 
înfruntă în castelul său un adevărat asediu din partea 
ţăranilor din împrejurimi care, pentru ocazie, arborau 
florile de crin ale monarhiei și adoptaseră chiar numele 
de „copii ai regelui“ (urmașii lor, șuanii, vor purta nume 
asemănătoare). După cîteva zile, cei din castel erau gata 
să capituleze. Atunci se produce intervenţia unor feu- 
dali locali, din tabăra regelui. venind. chipurile. în 
ajutorul ţăranilor, care nu erau pentru ei decît o gloată 
fără căpătii. „Si vint en leur aide et pour les conduire 
le bailli de Vermandois, c'est ă savoir Le Brun de Barrois, 
chevalier, et le prévôt de Laon“. Ei sînt însă întimpinati 
ca niște eliberatori de către asediați. „Et lors ledit comte, 
voyant la force et la violence d’iceux, doutant être pris 
de force par les dits paysans, se rendit lui et son châtel 
audit bailli de Vermandois, lequel le reçut; et après 
qu’il eut mis garnison dedant ledit châtel de par le roy, 
emmena ledit comte et ses gens prisonniers en la ville 
de Laon, où ils furent par très long espace, et depuis en 
payant gran finances, furent délivrés“ 55. 

Povestirea unui alt asediu, din 1426, dovedeste, de 
asemenea, că ţăranii nu luau prizonieri, nici nu respec- 
tau un salvconduct : „localnicii îi asediară fără întirziere 

si in cele din urmă îi incoltirä așa de tare încît fură 
nevoiţi să plece din castel, fără să ia nimic cu ei, avind 
salvconduct ca să-și vadă de drum în pace. Cu toate 
acestea, la ieşirea din castel, numitul Jean Blondel a fost 
omorît de ţărani, precum și capelanul care săvîrșise tră- 
darea a fost decapitat# 56. 

În paralel, care e atitudinea orășenilor față de pri- 
zonierii de război ? Ne-o arată exemplul lui Eustache 
d'Aubercicourt care, în 1359, în lupta de la Nogent-sur- 
Seine, a fost luat prizonier de „un cavaler al contelui 
de Vaudemont, pe nume Henri Kevillart, care avu mult 
de furcă pînă să-i scape viaţa, căci oamenii de rînd din 
Troyes prea îl urau pentru frumoasele isprăvi cavalerești 
și măiestriile cele mari cu armele [„pour les belles ba- 
cheleries et grans appertises d’armes“] pe care le făcuse 
pe vremuri si acum voiau să-l ucidă“ 57, Desigur, orășenii 
din Troyes — cei mai săraci, caracterizați prin expresia 
„li commun“ — nu apreciau acţiunile războinice cu care 
se mîndrea acest feudal crud și prădalnic. Se întîmplă 
chiar ca, împotriva voinţii mulţimii, seniorul ecleziastic 
al orașului, nobil el însuși de cele mai multe ori, să ia 
partea vreunui  cavaler-tilhar. „Fu adus la Reims“ 
— scrie, despre unul, Froissart 58 — „și eliberat a doua 
zi de arhiepiscop și de cavaleri, ca să se ţină ei de jură- 
mint 5%. Concepţia aristocratică despre onoare și de- 
spre sfintenia cuvîntului dat este acum contestată cu vehe- 
mentä. S-ar părea că dezacordul asupra tratamentului 
prizonierilor acoperă o ciocnire între interese de clasă 
apărate atît de aprig încit, pe un „desperado“ care tero- 
rizase ţinutul multă vreme, „gloata voia să-l omoare 
chiar în brațele nobililor“. („li commun le volloient tuer 
entre les mains des gentilshommes“) 6. Într-un context 
identic, Guillaume Cousinot relatează că în 1429, la Jar- 
geau, „sărăcimea s-a răsculat, ucigind prizonierii englezi 
ai nobililor“ (les gens du commun occioient entre les 
mains des gentilshommes tous les prisonniers anglois 
qu’ils avoient pris à rançon îl. 

Acest refuz de a lua prizonieri să fie oare efectul 
unei mentalități mai fruste sau simpla consecinţă a fap- 
tului că, neavind dreptul să ia prizonieri pentru ei în- 
sisi, oamenii de rînd nu puteau nădăjdui bogatele răs- 


104 


https://biblioteca-digitala.ro / https://www.acadsudest.ro 


cumpărări care erau câștigul cuvenit al seniorilor ? Dacă 
pronuntata dihotomie dintre clase nu e o impresie inse- 
lătoare lăsată de lectura izvoarelor — și, în acest caz, 
însăși originea erorii ar scuza-o —, atunci devine evident 
că, de la un capăt la altul al Războiului, -purtarea în- 
vingătorilor față de învinși se integrează logic între ma- 
nifestările de conștiință socială. Atitudinea acelorași 
cavaleri va fi deci curtenitoare sau nemiloasă, după pozi- 
ţia socială a prizonierilor lor 62. Ce altceva spusese doar 
La Hire ? Viaţa căpeteniilor e asigurată în schimbul răs- 
cumpărării, iar pentru ceilalți — streangul. 

Așadar, reacția populară se înţelege mai bine, cu 
toată brutalitatea ei, avind în vedere 'că încă din 1365 
Guillaume de Marle, prinzînd mai multi ostași englezi 
în bătălia de la Vignée, „curînd după aceea i-a înecat 
pe toţi [...] deoarece luptau pentru jaf și n-aveau nici un 
titlu seniorial“ („ilz faisoient guerre de compaignie et 
n'avoient point de titre de seigneur“) 63. Războiul medie- 
val nu cunoștea deci legi decît pentru seniori. Purtat de 
țărani si de meșteșugari, el nu va mai fi stăvilit de nici 
o lege. Acesta e sensul noţiunii „guerre de compaignie“, 
în cuprinsul căreia ultimul cuvînt are nevoie de cîteva 
lămuriri. 

Denumirea de companii a fost purtată de la sfîrșitul 
secolului al XIII-lea de bandele de mercenari în solda 
regelui Aragonului care, pînă la pacea de la Calta- 
bellota (1302), au dus lupte grele cu Angevinii în Sicilia 
și sudul Italiei. Faimoasa companie catalană care, îndată 
după aceea, a trecut prin foc și sabie Asia Mică, Tracia, 
Macedonia, Epirul, Tesalia si Beotia, era și ea formată 
din aventurieri indisciplinati, oșteni de meserie 64. „Fără 
război n-ar putea trăi“, spunea despre ei Muntaner, ex- 
primind o filosofie pe care am mai întâlnit-o („il fault 
les compaignons vivre“) la Froissart 6. Ca și în „marile 
companii“ din timpul Războiului de o sută de ani, s-a 
amestecat aici pleava tuturor neamurilor. Oricît ar părea 
de ciudat, acești mercenari pribegi aveau o etică a lor 
comună, încă de caracter cavaleresc 65. Totuși, alături 
de cîţiva nobili declasati, cei mai multi dintre ei erau de 
origine plebeiană, iar „democraţia“ rinduielilor lor a fost 
observată în numeroase rînduri. Ceea ce nu s-a remar- 


105 


https://biblioteca-digitala.ro / https://www.acadsudest.ro 


cat îndeajuns este că nu avem înaintea noastră un sin- 
gur fenomen, ci două, sub același nume, cum se întîmplă 
citeodatä în istorie. 

În anii intervențiilor engleze și franceze în Spania, 
„compania“, formă iberică de organizare militară pe care 
şi-o dădea stratul inferior al cavaleriei, s-a răspîndit și 
dincoace de Pirinei. Din 1362 avusese prima afirmare 
răsunătoare, victoria de la Brignais ĉĉ. În februarie 1367, 
Carol al V-lea mărturisea că „unii oameni, alcătuiți în 
companii sau altminteri, au intrat în ţinutul Norman- 
diei şi-l jefuiesc, îl pradă, îl strică și îl nimicesc, prind 
oameni ca să le plătească răscumpărare [...] și fac multe 
rele peste măsură de mari, spre sila, necazul și paguba 
noastră, adevărat prăpăd pentru acest ţinut și acești su- 
puși ai noștri, care lucru ne supără tare“ 67, Cu aceeași 
descurajare, monarhul comunica și în noiembrie 1368: 
„Companiile se află încă în regatul nostru și călăresc 
prin el în lung și în lat, de la un ţinut la altul, făcînd 
cit pot mai multe pagube și stricăciuni“ 68. Doi ani după 
aceea, cronicarul Jean de Venette dădea glas bucuriei 
pe care i-o pricinuia decadenta „companiilor“ 6%. De fapt, 
deși brigandajul endemic s-a prelungit în Franţa, aceste 
trupe neregulate își pierdeau treptat importanţa. 

De o reaparitie a lor în 1413 nu poate fi vorba. Căci 
o altă clasă se ridica acum la arme, cu mînuirea cărora 
nu fusese deprinsă în trecut. Din noile companii făceau 
parte ţărani și meșteșugari. Avintul lor n-a întirziat să 
neliniștească pe marii feudali, dovadă ordonanța de la 
8 februarie, emisă chiar în timp ce-și desfășurau lucră- 
rile Stările Generale „revoluţionare“ din 1413, prin care 
se interzicea „ca plugari sau breslași sau alţi oameni de 
rînd să se adune ori să se stringă laolaltă, ca armată, 
comună sau companie, ori altfel, ca tilhari, așa cum s-a 
mai întimplat în anii trecuţi, ci să-și vadă fiecare de 
meseria: sau.de plugăria lui“ 70. 

În lipsa altor informaţii, presupunem numai că această 
înarmare populară în armate, comune sau companii („par 
manière d'armée, de communes ou de compagnie“) a 
fost un fenomen de tranzitie intre räscoalele din secolul 
al XIV-lea și acţiunea Ioanei d'Arc. Trecind peste mo- 
mentul 1413, există o legătură organică între cele două 


106 


https://biblioteca-digitala.ro / https://www.acadsudest.ro 


faze ale aceluiași proces de desteptare socială si natio- 
nală a maselor populare francezet. „Din dorinţa de 
pace, în numele celor storsi pinä la ultima vlagă [...] 
s-a ridicat täranca de la Domremy“ 72. Condiţiile social- 
economice noi îngăduiau la 1429 monarhiei de Valois să 
mobilizeze pentru rezistenţă forte însemnate, mai hotă- 
rîte si mai bine înzestrate, adaptate la tehnica „mo- 
dernă“, a căror biruintä pe cimpul de bătălie era inevi- 
tabilă. Ea fusese doar profetitä cu un veac în urmă: 
„Spuneţi-i sfetnici, voi, să nu uite să-l cheme/ Pe Jaques 
Bonhomme, ţăranul, în ajutor la vreme“ (s’il est bien 
conseille il n'oubliera mie/ Mener Jaques Bonhomme en 
sa grand compagnie“). La sfirsitul Războiului, lupta îm- 
potriva cotropitorului englez devenise în chip precum- 
pănitor o formă de acţiune a celor multi și asupriti. Nu 
e greu de văzut că iniţiativa acestei mișcări n-a aparţinut 
regalității care, timp de două generaţii, i s-a opus, ci 
ea a izvorit din „suferinţa unei täränimi călcate în pi- 
cioare de ostiri. Se poate zice chiar că Ioana însemna o 
mișcare contra războiului, fie și a celui purtat de fran- 
cezi împotriva englezilor“ 13. Dind glas astfel unei aspi- 
ratii seculare, Burghezul din Paris, un contemporan al 
Ioanei, pe care totuși n-a înţeles-o, ajungea să spună: 
„nobilii nu pofteau decît războaie și urau poporul, fiindcă 
acesta dorea numai pacea“ 74, excesiva simplificare din 
cuvintele lui nefiind decît ecoul unui secol de năpraz- 
nice zguduiri sociale. 


NOTE 


1 Year Books of the Reign of King Edward the Third, ed. 
Luke Owen Pike, Londra, 1888, XIV, p. 127—132. În procesul 
pentru arenda unei ferme, în 1340, una din părţi îşi explică ne- 
putinţa de a plăti „din pricina războiului dintre rege şi duşmanii 
săi din Franţa“, la care cealaltă obiectează că „războiul nu s-a 
întimplat în această ţară“, iar tribunalul îi dă dreptate. 

2 Cifrele aproximative sînt luate din lucrarea de mai multe 
ori citată a lui Philippe Contamine, Azincourt, p. 12. K. B. Mac 
Farlane. War, the Economy and Social Change. England and the 
Hundred Years War, Past and Present, 22, 1962, p. 5 socoteşte 
că la Poitiers englezii şi gasconii la un loc erau 7000. Pentru 
exagerările cronicarilor, vezi J. H, Ramsay, Edward Balliol's Scot- 
tish Expedition în 1347, p. 307, unde o armată de 320 000 oameni, 

după aprecierea contemporanului H. Knighton, este redusă, pe 
baza statelor de plată păstrate, la... 480 de soldaţi ! 

3 Ferdinand Lot, La France des origines ă la guerre de Cent 
Ans, Paris, 1941, p. 189. Armata contelui de Foix număra 1200 
pedestrași şi 1 044 călăreţi (P. Tucoo-Chala, Gaston Febus et la 
vicomte de Bearn, p. 155—161). 

4 Charles Oman, A History of the Art of War, II. p. 

5 N. Iorga, Desvoltarea așezămintelor politice şi Stai ale 
Europei, II, Buc., 1921, p. 11: „Războiul de o sută de ania fost un 
război individualist de cavaleri, fiecare operind mai mult pe 
sama lui“. 

6 Ar fi imprudent să stăruim, în lipsa unei cunoştinţe di- 
recte a lucrărilor lui J. F. Verbruggen, La tactique militaire des 
armées de chevaliers, „Revue du Nord“, XXIX (1947), p. 161—180, 
şi De Krijgskunst im West-Europa im de Middleeuwen IX-e tot 
begin XIV-e euw, Brussels, 1954. 

1 Pentru V. H. H. Green, The Later Plantagenets, p. 174, ei 
erau mai toţi incapabili să-și adapteze planurile la o strategie 
pe termen lung. 

% Charles Oman, op. cit., II, p. 111. 

SR. C. Smail, The Art of War in Medieval England, ed. A. 
Lane Poole, I, Oxford, 1958, p. 157—158. : 

10 Ibid., p. 151; Oman, op. cit, p. 199—19%; A. Hamilton 
Thompson, The Art of War to 1400, Cambridge Medieval History, 
VI, Cambridge, 1929, p. 197. 

11 Bălcescu nu şovăia să afirme că „armata românească a 
fost cea dintii armată permanentă din Europa. Este de crezut 
că ea îşi avea începutul de la Radu Negru“! (Opere, II, ed. 
Gh. Zane, Buc, 1940, p. 48—49). O viziune mai exactă a înce- 
puturilor armatei românești se află la N. Iorga, Istoria armatei 
românești, I, Buc., 1929, (reeditată 1970) si R. R. Rosetti, Isto- 
ria artei militare a românilor Buc., 1947. 

12 M. R. Powicke, Edward II and Military Obligation, Specu- 
lum, XXXI, 1956, p. 92—119. Cf. Ch.-V. Langlois, Le service mili- 
taire en vertu de l'obligation féodale, în L'armée à travers les 
âges, Paris, 1899 p. 65—86. 

13 B. C. Keeney, Military Service and the Development of 
Nationalism in England Speculum, XXII, 1947, p. 534—549. V. si 
J. W. Sherborne. Indentured Retinues and English Expeditions 
to France English Historical ie 79, 1964 p. 718—746. 

14 R. C. Smail, art. cit., 146—147. Cf. Rotulorum originalium 
in curia scaccarii dbbrertatio tempore. regis Edwardi III, II, 
Londra, 1810, p. 150: Thomas Fabel „finem fecit cum rege pro 
quadraginta 'solidos per unum anum de ordine militari susci- 
piendo“, pe cînd lui Geoffrey Simon din Canterbury i se plăteau 
10 mărci. 

15 E. B. Fryde, Materials for the Study of Edward III's Credit 
Operations, 1327—1348. Bulletin of the Institute of Historical Re- 
search, XXII (1949), p. 105—138, XXIII (1950), p. 1—30. Cf. 
J. L. Kirby, The Financing of Calais under Henry V, ibid. 
XXIII (1950), p. 165—177, punînd accentul pe faptul că, în 1421, 

Calais costa o treime din venitul anual al Angliei: 15 500 livre 
pentru plata unei garnizoane care, în 1413, număra 1120 de 
oșteni. 

16 An English Chronicle, p. 142. Pentru comparaţie, vezi Ju- 
venal des Ursins, p. 375, care povesteşte că în 1388 un sihas- 
tru — „o cucernică ființă, ducând o viață aspră şi grea“! — a 
venit la Carol al VI-lea să-i spună „că avusese o vedenie dum- 
nezeiască şi că, dacă nu va scădea birurile, Dumnezeu se va mi- 
nia pe dînsul, pedepsindu-l. Și astfel n-ar putea avea urmaşi în 
viaţă“, ameninţare întărită de moartea primului delfin şi a 
principesei Jeanne, încît „fu regele cît pe-aci să scadă birurile. 
Dar cînd ajunse la cunoștința ducilor de Berry şi de Burgundia 
că regele avea această dorinţă, ei veniră la dînsul, spunîndu-i 
că pustnicul nu era decît un nebun şi că nu se cădea să-i dea 
ascultare. Si că, de n-ar fi birurile, n-ar avea cu ce să poarte 
războiul [...] Atîta au stăruit încât pînă la urmă regele s-a răz- 
gîndit si birurile au urmat ca si pînă atunci“, În 1391 a mai 
venit un schivnic, dar n-a fost primit. 

17 Rotulorum... abbreviatio, TI, p. 100. 

18 Froissart, XVIII, p. 23—24. Scutierii primeau 7 sous într-un 
oraș asediat, din cauza scumpetei, dar cei din Liege numai 5 
sous (ibid., p. 43). 

19 Ph. Contamine, op. cit., p. 150. 

2 R, Lacour, Une incursion anglaise en Poitou en novembre 
1412, Poitiers, 1934, p. 25—26, unde apar lefurile pe o lunä ale 
mercenarilor ducelui de Berry. 

21 R. Boutruche, La crise d'une société, p. 352. 

22 Agnes Conway, Henry VIls Relations with Scotland and 
Ireland, 1485—1498, Cambridge, 1932, passim. 

23 M. R. Powicke, art. cit., p. 101. Cf. Rotulorum... abbre- 
viatio, Il, p. 151, lui William Gros i se dau „sexaginta solidos 
solutos in hanapio“ (probabil o cană de argint cu acest pret). 
Am căutat în zadar precizări la Ch.-V. Langlois, Le service mi- 
litaire soldé, în L'armee à travers les âges, p. 88—109. 

24 J. Michelet, Pages choisies, I, p. 62. Fraza următoare, cu o 
atrăgătoare deschidere de orizont: „Aşa mergeau la război ne- 
gustorii din Cartagina şi din Palmira“, accentuează interpretarea 
mercantilă dată de istoric Războiului. Vezi cap. I, n. 37. 

25 Cuvîntul „mestier“ se întîlnește la Geoffroy de Charny 
(Froissart, I, 3, p. 472). 

26 V, H. H. Green, op. cit., p. 175—176. 

2T R. C. Smail, art. cit., p. 148. 

2 P. Lacombe, Les armes et les armures, Paris, 1868, p. 129. 
Bibliografia cea mai recentă privitoare la această armă este citată 
într-un excurs erudit al cărții lui Lynn White jr., Medieval Tech- 
nology and Social Change, Oxford, 1962, p. 151—152. 

29 Op. cit., p. 66. Aceste probleme îl pasionau şi pe un con- 
temporan al lui Michelet, care totuşi i-a fost un înverşunat ina- 
mic politic, pe însuşi Napoleon al II-lea, în lucrarea Du passé 
et de lavenir de Vartillerie (Oeuvres, IV, Paris, 1856). 

30 T. F. Tout, Firearms in England in the Fourteenth Century, 
Engl. hist. Rev., XXV, 1911, p. 666—702. 

#1: C. Oman, op. cit., II, p. 212—213. 

32 L. White, op. cit., p. 100—101, la care se adaugă intere- 
sante observații despre răspîndirea tunului în țările islamice, 
focul grecesc în Europa, bombarde şi tunuri cu aburi. 

3 Poate primul studiu despre tactica armatelor franceze în 
Evul Mediu, excepţional de bine informat pentru epoca lui, 
aparține cunoscutului arhitect Viollet-le-Duc, Dictionnaire rai- 
sonné du mobilier français, VI, Paris, 1874, p. 363—424. 

4 Vezi cap. III. n. 8. 

35 Froissart, XI, p. 177. 

36 N. Iorga, Textes historiques du Moyen Age, p. XLIV: 
„furent depuis grandement blasmez et ausi en furent-ils prins 
par le duc Jean“ Cf. Monstrelet, p. 376 : „furent depuis prins et 
détenus prisonniers long espace”. 

37 Editat întiia dată de Charles de Robillard de Beaure- 
paire, în Bibliotheque de l'Ecole de Chartes, 3-e série, II, p. 257 
si urm. 

38 Froissart., VI, p. 448. 

35 Vezi La complainte du pauvre commun et des pauvres 
laboureurs de France, în textul cronicii lui Monstrelet, p. 525— 
528. 

40 Froissart. VI, p. 4. În programul Jacqueriei, puternica 
tendinţă antinobiliară îşi găsea justificarea în acuzaţia de tră- 
dare „națională“ : „Ziceau ei că orice nobil din regatul Franţei, 
cavaler şi scutier, făcea de ocară şi trăda regatul“ (ibid., p. 45). 

11 R, Delachenal, op. cit., 1, p. 248, n. 2. 

12 Vezi reflectiile despre "la grande Peur“ ale lui Georges 
Lefebvre. Le meurtre du comte de Dampierre, Revue historique, 
CXCII (1941). 

43 Journal d'un bourgeois de Paris, p. 35. 

44 Froissart, V, p. 133. Cf. Adam de Murimuth, p. 219, pri- 
zonicrul n-a putut fi transportat la Londra decit după Anul 
Nou din cauza rănilor („propter duas plagas quas habuit in ca- 
pite cum duabus sagittis percussis“). 

45 Spre deosebire de cronicile engleze (Robert de Avesbury, 
p. 389; Henry Knighton, II, p. 49; Chronica monasterii de 
Melsa, III, p. 64), aşa-zisa Chronique de Du Guesclin al cărei ca- 
racter literar e afirmat de la primele cuvinte („cy commence le 
rommant Bertrand du Guesclin“), dă unele detalii interesante : 
„După bătălie, veniră slujitorii englezi să caute pe câmp şi să 
despoaie morții. Acolo era şi un slujitor cu numele de Coffin 
care îl găsi pe Charles ca mort si vru să-l dezbrace. Akelui 
Coffin i s-a predat Charles cu jurämint, rugîndu-l să se ducă să-i 
spună soţiei lui că el e încă viu şi că-l va îmbogăţi“ (p. 7). 

46 Froissart, VII, p. 54, povesteşte recunoaşterea cadavrului 
cu miinile încleștate pe baltag : „contele de Montfort porunci să 
fie întors cu fruntea la lumină, căci zăcea cu fața în jos. Si 
cînd îl văzu la chip, căzu pe gînduri şi prinse a lacrima şi zise: 
„Hei, monseniore Carle, monseniore Carle, bunule văr, cîte ne- 

norociri s-au întîmplat în Bretania din îndărătnicia domniei 
tale! Aşa să-mi ajute Dumnezeu, îmi pare rău că te-am găsit 
astfel“. O altă versiune legendară a sfârşitului lui Charles de 
Blois care, muribund, ţine adversarului său un lung discurs pen- 
tru a-i argumenta drepturile lor respective, înainte de a primi 
lovitura de graţie, ar îngădui datarea timpurie a cronicii lui 
Du Guesclin (ed. Buchon, p. 26—27), din perioada dizgratiei lui 
Olivier de Clisson, asupra cäruia se aruncä vina acestei crime, 
deci din anii 1393—1407. 

47 Pe planul moral, se înțelege. Pe planul institutional cu 
implicaţii etice, noţiunile majore sînt noblețe şi cavalerie. Cf. 
G. Duby, La vulgarisation des modèles culturels dans la société 
féodale în Niveaux de culture et groupes sociaux, Paris, 1967, 
p. 37. 

48 Froissart, VI, p. 449. 

49 Ibid., XVIII, p. 505—506 : „să fie înarmaţi cum se cuvine 
si încälärati, iar ceilalți care n-ar putea avea cai, să fie îndes- 
tulător înarmaţi, fiecare după starea şi puterile sale“ (17 sept. 
1369). 

50 Nu „în lupta contra abuzurilor preotimii din vremea sa“, 
cum credea N. Iorga, Istoria literaturilor romanice, I, p. 304, 
fără să fi văzut probabil textul, căci ediția baronului Bignon, 
singura pîmă în 1926, e foarte rară. 

51 Versurile 543—590 (ediţia Ivor Arnold, L'apparicion maistre 
Jehan de Meun et le Somarium super materia Scismatis d'Honoré 
Bovet, Paris, 1926, p. 27—29). Si Christine de Pisan, II, p. 22, e de 
acord că „cei din popor fiind mai zdraveni sînt buni în lupta pe 
jos“. 

5 O biografie de Ivor Arnold în ediția citată, p. I—XI. 
N-am väzut articolul lui G. W. Coopland, The Tree of Battles 
and some of its sources, Revue d'histoire du droit, V, 2, Haar- 
lem, 1923, p. 173. 

53 Froissart, VI, p. 250. 

5 În 1384, după Juvénal des Ursins, p. 361: „țăranii, plu- 
garii şi mesteçugarii din Auvergne, Poïtou si Limousin se răs- 
culau, bîntuiau peste tot pe cîmpuri si făceau nenumărate bles- 
temății“ („les paisans, laboureurs et gens mécaniques en Au- 
vergne, Poictou et Limosin se mettoient sus et tenoient les 
champs et faisoient maux innumerables“). 

55 Monstrelet, p. 223—224 : „de asemenea fu prins de ţărani 
arhidiaconul din Brie, în turn la Andelys, care arhidiacon era 
fiul natural al regelui Armeniei“. Guyot de Lusignan, fiul lui 
Leon al V-lea, a fost lăsat în viaţă, si, după patru ani, va fi 
printre prizonierii de la Azincourt. Cf. Journal d'un bourgeois 
de Paris, p. 35, si N. Iorga, Brève histoire de la Petite Arménie, 
Paris, 1930, p. 153. 

56 Monstrelet, p. 585. 

51 Froissart, VI, p. 166, 174. Cf. R. Delachenal, op. cit., II, 
p. 41. Vezi ibid., I, p. 437—438, 442, despre mercenarii englezi 
luați prizonieri în räscoala pariziană de la 21 iulie 1357, elibe- 
rati după o săptămînă de Etienne Marcel. 

58 Froissart, VI, p. 188. 

5 Un conflict asemănător între un înalt prelat si enoriaşii 
săi răzvrătiți apare în împrejurările morții lui Jean de Ségur, 
victima unei răscoale a tirgovetilor din Troyes. Cavalerul „trase 
la episcop acasă şi acesta îl primi cu bucurie, zicindu-i : «Jehan, 
vei locui la mine două zile sau trei si între timp eu îţi voi 
pregăti banii ce-i am de plătit». Jehan de Ségur se învoi cu usu- 
rintä, căci se încredea în salvoonduct, dar, cînd colo, poporul 
din oraş, cum prinse de veste de venirea lui, se adună de pre- 
tutindeni şi începu să mormäie şi să ocărască pe episcop, spu- 
nind : «Cum îşi bate joc domnul episcop de noi, căci adäpos- 
teste sub acoperişul lui pe vrăjmaşul nostru. pe cel mai mare 
tilhar din regatul Franţei, cel care a făcut mai multe rele şi 
mirşave fapte, ba mai vrea incă să-i dăm şi banii noştri ca să 
bată război cu noi; cu asta nu ne împăcăm»“. Vreo 6000 de 
oameni înarmaţi atacă palatul episcopal şi-l omoară pe senio- 
rul de Ségur, cu toate că „acei cavaleri care se aflau de faţă“ 
şi episcopul i-au luat apărarea „ca oameni buni, drepţi şi 
viteji“. 

60 Ca şi pentru nota precedentă, v. Froissart, VI, p. 180— 
182, 187. 

61 Chronique de la Pucelle, p. 299. Jean Chartier, I, p. 82, 
spune doar că prizonierii „fură ucişi, cei mai mulţi, din pricina 
dihoniilor dintre francezi”. Cf. J. de Wavrin, II, p. 286—287. 

62 J. Boudet, Histoire universelle des armées, I, p. 268, tinde 
să arate că în cruzimea faţă de prizonieri nu există un criteriu 
social : „Flamanzii comunelor nu sînt mai îndurători la Courtrai 
decit cavalerii francezi la Cassel“. Dar nu e tocmai din cauza 
luptei de clasă ? 

63 Chronique normande du quatorzième siecle, ed. Auguste 
si Emile Molinier, Paris, 1882, p. 166 (apud Keen, op. cit., p. 100, 
n. 1). Nu ştim dacă aceşti prizonieri englezi au fost räzbunati. 
În schimb, Robert Knollys porunceste să fie executați prizonierii 
francezi, ca represalii pentru decapitarea unor englezi, subli- 
niind că atit calitatea lor de ostateci, cît şi originea nobilă ar 
fi trebuit să-i ferească de moarte“ (car ils sont gentils et n'ont 
point desservy mort) (Froissart, XI, p. 42—43). 

În lipsa unei monografii mai noi decît a lui G. Schlum- 
berger, Expedition des „Almogawres“ ou routiers catalans en 
Orient, de lan 1302 à Van 1311, Paris, 1902 (reed, 1924), vezi 
N. Iorga. Ramon Muntaner et l'Empire byzantin, în Contributions 
catalanes à l'histoire byzantine, Paris, 1927 (retipärit în Etudes 
byzantines, II, Buc., 1940, p. 341—372, şi tradus, cu o prefaţă de 
F. Soldevila, Ramon Muntaner i limper bizanti, Barcelona, 
1961). Pentru un rezumat clar si bine informat al faptelor, cf. 
J. Longnon, L'empire latin de Constantinople et la principauté 
de Morée, Paris, 1949, p. 295—301. 

% N. Iorga, Contributions catalanes, p. 32—39, subliniază frec- 
venta expresiilor „cavaller savi e bo“ „bon cavaller“, „bon e 
lleial“ sau chiar „un dels mellors cavallers del mon“, din lu- 
me deci. 

66 Vezi capitolul I, nota 52, despre ,certeines compaignies“ 
în 1365. 

67 L. Delisle, op. cit., p. 217. Pierre de Fenin se plinge că 
aceştia erau „oameni neîndurători, care luau de. oriunde răscum- 
părări, fără a cruța pe nobil sau pe omul de rînd“. 

68 Delisle, op. cit., p. 236. Probleme analoage erau puse la 
aceeaşi dată în Italia de prezența condottierilor englezi şi ger- 
mani. 

69 Traducerea franceză la Funck-Brentano, op. cit., p. 449 
(originalul latin, editat de H. Géraud în 1843, nu mi-a fost ac- 
cesibil). Un tip de mercenar a îost studiat de A. Coville, Ar- 
naud de Cervole, archipritre de Vâlines, în L'armée à travers 
les âges, p. 47—80. Mai vezi J. M. Richard, Documents relatifs 
aux Grandes Compagnies (1326—1366), Bulletin historique et phi- 
lologique, 1895, p. 539—547 ; si Charles Samaran, Pour l'histoire 
des Grandes Compagnies, Le ,vuidement“ de Chateau — Goutier 
par les Anglais (1369) în Mélanges Halphen, p. 641—644. 

1 Monstrelet. p. 319—322, rezumat de Lefèvre de Saint-Rémy, 
p. 366, Cf. si edictul de la 10 februarie, la Monstrelet, p. 322—327. 

71 N. Iorga, Istoria poporului francez, p. 237—238. 

12 Idem, Patru conferințe despre istoria Angliei, p. 48: „De 
la început, mişcarea Ioanei d'Arc ne apare populară, mistică, 
pe de o parte, cu un caracter national ocazional, impus numai 
de împrejurări“. Mai tîrziu, istoricul e îndemnat să estompeze 
si mai mult al doilea aspect, vorbind despre „fenomenul reli- 
gios şi popular mai mult decît national care e Ioana d'Arc“ 
id, Condiţiile colaborărilor internationale, p. 75). Ce-i drept, 
pasajele care ar ilustra o timpurie manifestare a conștiinței 
nationale nu sînt greu de găsit. Bunäoarä, pe la 1440, Juvénal 
des Ursins, p. 368, socotea că „Un francez poate lupta cu un 
englez, dușmanul său de moarte, oriunde l-ar găsi („un Fran- 
çoys pouvoit combattre un Angloys, son ennemy mortel, en 
tous lieux qu-il le trouvoit“), iar Monstrelet, II, p. 799—800, con- 
damna prädäciunile sävirsite de framcezi în regiunea Abbeville, 
supusă ducelui de Burgundia, „comme s'ils eussent été Anglois“. 

13 N. Iorga, Evoluţia ideii de libertate, p. 147. Această ob- 
servatie originală n-a fost relevată după cum merita, la timpul 
său. De comparat cu părerea lui Pierre Champion Le proces 
de condamnation de Jeanne d'Arc, II, Paris, 1921, II, p. LXXIX), 
că eroina nu iubea războiul din vremea ei „fiindcă nu era nici 
strălucitor, nici cavaleresc“ ! 

“+ Journal d’un bourgeois de Paris, p. 53. 

V. SOARTA PRIZONIERILOR 
DUPĂ O BĂTĂLIE 


Sub acest titlu am strîns laolaltă unele date referi- 
toare la diferite categorii de operaţii militare — cu ex- 
ceptia asediilor, studiate aparte. Ceea ce aseamănă, din 
punctul nostru de vedere, condiţiile foarte deosebite 
în care se înfruntă două armate este faptul că duc, toate, 
la captura. unui număr de prizonieri. Despre atitudinea 
corsarilor, piraţilor și tîlharilor faţă de prinșii lor va fi 
vorba cu alt prilej. De astă dată ne interesează raportu- 
rile umane între învingători și învinși, în măsura in care 
se întrevăd din documente, aspecte economice si politice 
ale captivitätii, precum și o reacţie care-și are asijderi 
importanţa sa, citeodată politică, dar de cele mai multe 
ori militară : masacrele prizonierilor. Înainte de a în- 
cheia, ne vom strădui să aducem imaginii schitate astfel 
unele completări, pe baza informațiilor despre lupta anti- 
otomană în izvoarele occidentale, deoarece cruciada re- 
prezintă un caz de expediţie militară supusă unor legi 
speciale. 

Cel dintii element de care trebuie ţinut seama în le- 
gäturä cu prizonierii este jurämintul de credinţă. Din 
momentul prestării lui, ei aparţin, după cum am văzut, 
unui străin pe care abia l-au întrebat de nume (deși, 
mai rar, se poate să fie o veche cunoștință, un prieten 
sau o rudă chiar, luptind în cealaltă tabără). Acest ju- 
rămînt este singurul temei legal al captivitätii !. Oricit 
de des am culege din izvoare pasaje ca cele ce urmează, 

în care trec, pentru o clipă, cuvintele si gesturile de 
atîtea ori repetate, tot nu ar fi de prisos pentru a în- 
telege deplin si temeinic un act cu asemenea consecințe. 

Un cavaler îi spune altuia pe care l-a doborit la 
pămînt, dar care așteaptă ajutor de la tovarăși: „Pre- 
dă-te, seniore de Lagurant, fii prizonierul meu chiar 
dacä-ti vine cineva în ajutor ; altfel, ești mort. Seniorul 
de Lagurant care trăgea nădejde ca oamenii lui să-i sară 
în ajutor, tăcu mile si nu răspunse nicidecum. Cînd 
Bernard Courant văzu că n-are să se 'aleagă cu nimic 
altceva, se aprinse de mînie si îi implintä în crestet un 
pumnal pe care i-l ţinea ridicat deasupra capului“ 2. Tot 
într-o asemenea încăierare crîncenă, sir Thomas de Ber- 
keley e rănit. Atunci dușmanul său: „îl întrebă foarte 
curtenitor dacă n-ar vrea să se predea. Seniorul de Ber- 
keley îi răspunse: ba da, că i se predă bucuros, pentru 
că l-a luat prizonier vitejeste. Atunci scutierul îl puse 
să-i jure credinţă, ca prizonier, și-i și scoase fierul spadei 
din rana de la coapsă și îi obloji rănile cum se pricepu 
mai bine și îl sui pe calul său și îl duse la pas pînă la Châ- 
tellerault“ 3. Aceeași binevoitoare atenţie i s-a arătat si 
lui sir Ralph Percy de către lordul Maxwell, care l-a luat 
prizonier în noaptea bătăliei de la Otterbourne : „cava- 
lerul scoţian îl întrebă pe sir Ralph Percy cine era, căci 
era bezna așa de deasă încît nu-l vedea, și sir Ralph 
era așa de greu rănit că nu mai putea lupta si îi curgea 
sîngele șiroaie, slăbindu-i puterile. El răspunse : «sînt 
Ralph Percy». Atunci zise scotianul : «Sir Ralph, de-i 
vine ori ba cineva în ajutor, ești prizonierul meu. Eu 
sint Maxwell». «Bine», spuse cavalerul, «acum ai grijă 
de mine, fiindcă sînt greu rănit în mai multe locuri»... 
Atunci el își chemă oamenii și-l dete pe sir Ralph pe 
mîinile lor, li-l încredinţă, iar ei îi oblojiră rănile și-i 
șterseră sîngele“ 4, 

Importanţa locului pe care îl ocupă, în schema con- 
ventiilor, jurămîntul, era resimţită de oamenii Evului 
Mediu, foarte atenţi la aspectele formale ale vieţii. Se- 
niorul de Lagurant preferase să moară decit să se pre- 
dea, despre Eustache d'Aubercicourt Froissart daclară 
prudent — dar ne putem îndoi de sinceritatea lui — că 
nu știe dacă el jurase credinţă lefegiilor germani care 

l-au prins la Poitiers 5. În orice caz, atunci cînd soarta 
luptei s-a hotărît în favoarea a lor săi, n-a şovăit să-i 
ia la rîndul lui prizonieri, pentru a obţine apoi de la 
ei o sumă însemnată („depuis fist-il ce jour mainte aper- 
tise d'armes, et prist et fiança des bons prisonniers dont 
il eut ou temps avenir grant finance“). Prizonierii 
„buni“ sînt cei ce plătesc o răscumpărare mare : cuvîntul, 
celebrul cuvint pus de Alfred Jarry în gura persona- 
jului său Ubu, „grant finance“, revine de nenumărate 
ori în vocabularul contemporan. 

Cifra răscumpărării era stabilită de obicei în cursul 
unei adevărate tocmeli, la încheierea căreia contribuiau 
uneori relaţiile amicale dintre cavalerii aflaţi în tabere 
adverse. Într-un asemenea caz, povestit de Froissart, pri- 
zonierul avea prieteni influenţi care s-au tirguit pentru 
el, mijlocindu-i eliberarea în aceeași zi. 

„Atunci căzură ei la învoială ca el să plătească o 
răscumpărare de o mie de scuzi vechi pe care urma să-i 
aducă ori să-i trimită pină la Crăciunul viitor la Tret, 
pe Meuse, sau să vină atunci spre a fi întemnițat. Astfel 
a jurat seniorul de Faignolles. Deci l-a adus neamtul în 
cortul monseniorului Jehan de Hainaut care mult s-a 
minunat văzindu-l [...] si i-a poftit la dinsul la cină pe 
seniorul de Faignolles și pe cavalerul german, însă după 
masă veni iarăși v6rba despre răscumpărare și seniorul 
de Beaumont 7 îi zise neamtului : „Seniore de Hosteberch, 
fii ceva mai blind cu seniorul de Faignolles“ [...] La care 
cavalerul neamt s-a rușinat și i-a răspuns : „Monseniore, 
Dumnezeu mi l-a scos în cale tocmai când aveam mai 
tare nevoie de el, fiindcă ieri seară îmi pierdusem toţi 
banii la zaruri“. Atunci au izbucnit în rîs cavalerii [...] 
Pe urmă începură ei să se tirguiască și să strice prima 
tocmeală si mijlociră așa că fu nevoit să-l scutească de 
jurământ si de închisoare în schimbul a 600 scuzi vechi 
pe care seniorul de Beaumont avea să-i plătească nu- 
maidecit și îi si plăti pînă în seară, ca împrumut senioru- 
lui de Faignolles, căruia îi dobîndi îndărăt și calul“ 8. 

O expunere atit de amănunțită a împrejurărilor în 
care se hotăra soarta unui prizonier nu se mai întâl- 
nește nicăieri în textele de care dispunem. E adevărat 
că pasajul citat se referă la un caz particular. Mai ade- 

sea, cronicarul pune în scenă personaje anonime și colec- 
tive, al căror dialog e cu atât mai interesant. După afir- 
matia că trupele: anglo-portugheze „au luat peste o mie 
de prizonieri de care s-au bucurat peste măsură“, el 
adaugă : „se îngrijeau foarte bine de prinșii lor și le 
ziceau chiar : „Nu vă fie teamă de nimic. Aţi fost luaţi 
prizonieri cinstit si vitejeste [...] acum trebuie să veniţi 
în frumosul oraș Lisabona, acolo nu veţi duce nici o 
lipsă“. Iar cei cărora le grăiau astfel le răspundeau: 
„Mulţumim domniilor voastre“ 9. De ori de cite ori are 
prilejul, Froissart scoate în evidenţă însușirile de omenie 
ale biruitorilor care, la Poitiers, de pildă, și-au primit 
prizonierii cu toate onorurile („les honorèrent tant qu'ils 
purent“) 10. După ziua hotărîtoare de 19 septembrie 
1356, „seara au fost prinși cu duiumul cavaleri și scuti- 
eri, care se legară singuri să se răscumpere faţă de cei 
care-i luaseră prizonieri, căci îi lăsau foarte curtenitor 
să-și hotărască singuri prețul, nici nu-i sileau în vreun 
fe], ci numai îi întrebau cu jurămînt cît ar putea plăti 
fără să se încarce prea tare, și îi credeau prea lesne pe 
cuvînt, sorocindu-i să aducă suma de florini făgăduită 
pînă la sărbătoarea Crăciunului, în orașul Bordeaux, 
cu chezășia credinței lor, sau altminteri să vină în acea 
zi ca să fie întemnițați“ 11, 

După fiecare bătălie se face numărătoarea prizonie- 
rilor. Pierderile dușmanilor nu se apreciază însă după 
numărul, ci după calitatea celor prinși. De aceea, li se 
menţionează totdeauna rangul. Cu ocazia luptei de la 
Nevill's Cross, o însemnare cuprinde o lungă serie de 
nume de prizonieri 12: „Isti sunt capti in bello: David 
rex Scotiae, comes de Fyth, comes de Mentyfe, comes 
de Wygton, comes de Carryk, dominus Willelmus 
Duglas et frater ejusdem Willelmi, dominus Willelmus 
de Lemyston dominus Willelmus de Rameseye et filius, 
dominus Malcolmus Flemyng, dominus David Banaude, 
dominus Johannes Seyntclere, dominus Willelmus Mou- 
bray“. Același cronicar înșiră 35 de mari seniori prinși în 
bătălia de la Poitiers „și, înafară de aceștia, 2 000 de inși, 
dintre care 1 000 de oșteni“ 13. Cu multă grijă se descrie 
și intrarea în Londra a Prințului Negru, în suita căruia 
puteau fi văzuţi prizonierii în frunte cu regele Franţei, 


117 


https://biblioteca-digitala.ro / https://www.acadsudest.ro 


la 24 mai 1356, „la trei ceasuri după amiază“ 14, Alţi 
prizonieri vor lua parte la alaiul învingătorului de la 
Azincourt, al cărui triumf se sărbătoreşte la 23 noiem- 
brie 1415 15. 

Evident, pe cronicari ca si pe oșteni nu-i interesează 
decât prizonierii nobili 16. Simplii ostași, fără titlu sau 
avere, sint înghesuiți într-o notitä succintă. La 12 iulie 
1346, la Caen, „au fost prinși contele de Eu, seniorul 
de Tankarville și încă 100 de cavaleri si 600 de sol- 
daţi“ 17. Trei ani mai tirziu e prins de englezi Geoffroy 
de Charny impreună cu 30 de ostași („et XXX alii 
Francigeni cum eo“)18 Existenţa unor asemenea ano- 
nimi ne e destăinuită întimiplător, ca în cazul icelor 80 
de bretoni conduși de Guillaume d'Aigreville în 1392, 
cărora inamicii „deși prinși și puși la răscumpărare 
le-au îngăduit să plece“ 19. În legătură cu captura duce- 
lui d'Alençon si a altor seniori la Verneuil, in 1424, 
Monstrelet rezumă : numai aceștia fură cei de seamă, 
pe lingă care au mai fost mulţi alţii, dar nu le pot 
spune tuturor pe nume“ (ceux furent les principaux, 
mais moult en y eut d’autres que je ne puis pas tous 
nommer) 20. 

Imprecizia izvoarelor oglindeste o indiferentä fatä 
de viaţa omenească, iar dovezi în acest sens nu sint 
greu de adunat. Înaintea bătăliei de la Crevant, s-a po- 
runcit în tabăra anglo-burgundă să nu fie luat nici un 
prizonier pînă când va fi hotăriîtă soarta luptei 21. „Fut 
ordonné que nul de quelque estat qu’il feust ne s’en- 
hardist de prendre prisonier au jour de la bataille tant 
que on verroit tout plainement que le chambp seroit 
guaignié et se on en trouve aulcun il soit prestement 
occis avec celui qui laura prins, s'il en parle ou fait 
aulcun refus“ 22. Se omoară fără crutare si în lupta de 
la Baugy, unde ducele de Clarence cade „la un ceas cînd 
nimeni n-avea încă vreme de luat prizonieri“ 2. Prizo- 
nierii sînt alteori uciși în plină desfășurare a bătăliei, 
din cauza unei manevre amenințătoare a adversarului. 
La Aljubarrota, englezii dau acest sfat aliaţilor lor por- 
tughezi : „E mai bine să ucizi decît să fii ucis. Dacă nu-i 
vom ucide noi, au să scape, pe cînd vom fi în toiul lup- 

tei nevoiţi să ne apărăm, apoi au să ne omoare ei, căci 
nimeni nu trebuie să se încreadă în duşmanul său“ 24. 
Principiul cuprins în ultimele cuvinte venea în contra- 
dictie cu seculara morală cavalereascä. Totuși, o scuză 
asemănătoare va invoca Robert Radmayne, biograful 
lui Henrik al V-lea, pentru masacrul prizonierilor de 
la Azincourt — regele s-ar fi temut atunci „ca nu cum- 
va, dacă unii din prinși ar pune mina pe arme, să-și 
măcelărească stăpinii“ 3%. Nimeni altul nu mai îndrăz- 
neste să justifice fapta, cu atît mai condamnabilă în 
ochii contemporanilor cu cit era o gravă impietate, ne- 
socotind jurămintele schimbate între prizonieri si cei 
care-i aveau în pază 26. Aceștia din urmă suferiră și o 
grea pagubă : „cei care-i prinseseră nu voiau să-i omoa- 
re, deoarece cu toții așteptau de la ei cite o mare răs- 
cumpărare. Atunci, cînd regele Angliei prinse de veste 
că nimeni nu voia să-și ucidă prizonierul, a chemat pe 
un gentilom cu două sute de arcași și i-a poruncit ca 
toţi prizonierii să fie omoriţi“ 27. De aceea, Froissart 
exclamă : „Uitaţi-vă ce nenorocire, căci au pierit în 
acea sîmbătă seară multi prizonieri buni, de la care ar 
ji cîştigat, una peste alta, patru sute de mii de franti, 
de care le-a părut targ rău pe urmă“ %. 

Teama unei revolte nu pare să fi fost principalul 
dintre motivele reale care îi îndemnau pe învingători 
să-şi sacrifice captivii, deși izvoarele furnizează date 
despre cîteva acţiuni răzlețe ale prizonierilor2. De 
multe ori, scopul urmărit era satisfacerea lăcomiei os- 
tașilor de rînd %. Dacă o intenţie politică nu e lămurit 
exprimată în cazul decapitării a 100 de scoțieni, după 
victoria englezilor, în 1373, la Halidon Hill 3t, în schimb 
execuțiile ordonate de episcopul loan de Bavaria la 
Liege și Tongres în septembrie-octombrie 1408 urmă- 
reau suprimarea în masă a unor opozanți. Războinicul 
prelat era fratele reginei Franţei, al contelui de Hai- 
naut si Olanda, Wilhelm al IV-lea de Wittelsbach, si al 
ducesei de Burgundia, Margareta. Cum i se zicea cum- 
natului său Ioan fără Teamă, el primi numele de loan 
fără Milă, după ce, cu trupe adunate de la toate aceste 
rude a biruit la Othee pe contracandidatul ales de oră- 


119 


https://biblioteca-digitala.ro / https://www.acadsudest.ro 


seni 32, În urma luptei, vreo 20 de fruntaşi ai răscoalei 
„şi-au pierdut capetele, unul după altul, de mîna că- 
lăului. De asemenea unii clerici și cîteva femei, din 
pricina aceleiași conspirații, au fost osinditi la moarte 
si inecati în rîul Meuse“. Iar a doua zi, o adunare no- 
biliară la Tournay condamnă pe cei din Liege să pri- 
mească în fiecare an scabini numiţi de episcop, desfi- 
inteazä breslele, hotărăște extrădarea fugarilor si dis- 
trugerea fortificațiilor, supune ţinutul la un impozit ex- 
traordinar etc. 3. 

Se cuvine totuși relevat că, înafară de represiunea 
sălbatică a unor răscoale, nu se cunosc în această peri- 
oadă execuţii masive de prizonieri, ca urmare a unor 
bătălii. Concepţia medievală a relaţiilor internaţionale 
nu le admite, cel puţin în occidentul Europei. Deoarece, 
în 1347, Eduard al III-lea avea tendinţa să considere si- 
tuatia din Scotia ca o problemă de politică internă en- 
glezä, doi dintre prizonierii de la Nevill’s Cross au 
fost judecaţi și condamnaţi la moarte. John Graham, 
conte de Menteith, a fost decapitat, dar Duncan, conte 
de Fife, a fost grațiat, fiind de sînge regal3f. Câte unui 
cavaler francez rebel faţă de suveranul său i s-a pus și 
capul da preţ35. Uneori eliberarea prizonierului în 
schimbul unei răscumpărări ficti — ca cei 10000 de 
franci pe care Guillaume de Graville, prins la Cocherel, 
se angajează a-i plăti lui Guy le Baveux, — izbutea 
numai cu greu să-i scape viaţa 3%. 

Cind rangul înalt al prizonierilor îi punea la adă- 
post de violenţă, soarta care îi aştepta era o captivitate 
îndelungată, după cum rezultă din cuvintele atribuite 
lui Henric al V-lea pe patul de moarte — cu care prilej 
ar fi prezis si conflictul dintre fratele său Humphrey si 
unchii lui: „Vă poruncesc totodată să nu dati drumul 
din închisoare bunului nostru văr de Orleans, contelui 
de Eu, seniorului de Gaucourt, nici lui Guichard de Si- 
zay, pînă când feciorasul nostru va crește în vîrstă, cât 
despre ceilalți, faceţi cum veţi găsi cu cale“ 37. Docu- 
mentele dezvăluie rapacitatea tranzacţiilor al căror 
obiect erau prizonierii de o deosebită importanţă poli- 
tică, cele din jurul lui Charles de Blois, de pildă. Aces- 

ta, în 1347, se predase unui simplu. slujitor si nu unui 
nobil cum cerea regula 3. Comandantul englez, sir Tho- 
mas Dagworth, a ridicat pretenţii asupra celui prins 
„şi i-a cerut să i se predea lui. Neprimind ducele, Dag- 
worth l-a azvirlit într-un beci gol, pe niște paie, apoi 
a chemat patru arcași și a vrut să-i pună să tragă în 
duce, dacă acesta nu i s-ar preda lui. Charles i-a răs- 
puns că, fiind gentilom, nu-i va jura credinţă altuia 
decît celui căruia i-o făgăduise“ 40. Răspunsul e o lecţie 
de morală cavalerească din cele îndrăgite de mediul că- 
ruia i se adresau cronicarii. 

Cazul Ioanei d'Arc e o excepţie. Se știe că, la Com- 
piegne, la 23 mai 1430, ea a căzut întimplător în pute- 
rea lui Jean de Vendôme, senior de Préaux, Vaussay si 
Bonneval îl. „Fecioara a fost smulsă jos de pe cal de 
un arcaș, în preajma căruia se afla bastardul de Ven- 
dôme, care după ce ea i s-a predat, a dus-o îndată la 
Marigny, unde a fost pusă sub bună pază“ 42, Acest 
aventurier lupta sub steagul unui mare feudal proen- 
glez, Jean de Luxembourg-Ligny 43, cu care s-a grăbit 
să o negocieze. Pentru 10 000 de livre, Fecioara a fost 
răscumpărată de ducele Filip al Burgundiei. La 14 iu- 
lie 1430, pe cînd Ioana se afla încă la Beaulieu — în 
castelul Beaurevoir va fi deţinută din august pînă în 
noiembrie —, Universitatea din Paris a cerut lui Filip 
cel Bun si lui Jean de Luxembourg să o încredinţeze 
pe prizonieră Inchiziției, ca suspectă de erezie, sau „bi- 
nevoiţi să o preldati si să o incredintati în mîinile reve- 
rendului părinte întru Domnul și prea cinstit senior 
al nostru, episcopul de Beauvais, care a cerut-o si el, 
deoarece a fost prinsă în jurisdicţia lui“ 44. Cererea 
episcopului, în urma căreia, la începutul lui decembrie, 
loana d'Arc a fost predată regelui Franţei — firește, 
celui englez —, cuprindea și făgăduiala unor mari su- 
me de bani în schimbul prizonierei : „ca răsplată 'pen- 
tru cei care au prins-o şi păzit-o, regele binevoiește în 
dărnicia lui să le dea pînă la 6 000 de franci, iar bas- 
tardului ce a prins-o să-i dea și să-i hărăzească un ve- 
nit pentru a-și ţine rangul pînă la 200—300 de livre“ 45. 
Odată trecută din mîinile autorităţii laice în ale celei 

ecleziastice, Ioana päsea pe un drum la capătul căruia 
o aștepta rugul. Dar judecarea ei ca eretică e cu totul 
meobișnuită pentru tratamentul prizonierilor. Dimpotri- 
vă, faptul că s-a recurs la judecata bisericii denotă ră, 
în ciuda funcţiei sale militare, pästorita din Domrémy 
nu putea fi osindită, ca orice bărbat prizonier de răz- 
boi, pentru trădarea faţă de suveranul „legitim“, Henric 
al VI-lea 4%. 

Legile războiului, a căror aplicare este în principiu 
obligatorie in apusul Europei, încetează să mai functio- 
neze in cruciadă. Pe continentul creștin, reacţia față 
de crescinda ameninţare otomană se traducea, în epoca 
lui Petru al II-lea al Ciprului și Amedeu de Savoia, 
printr-o înteţire a pregătirilor de luptă din partea pa- 
palitätii si a unor feudali apuseni, cărora Genova si 
Veneţia, interesate in menţinerea echilibrului politic în 
Mediterana orientală pe care se bazau beneficiile comer- 
ciale ale orașelor italiene, le opuneau o dirză rezistenţă. 
Cel puţin pe planul declaraţiilor, predicatorii cruciadei 
dovedeau o înflăcărare a cărei nemijlocită urmare a fost 
o concepţie mai aspră a războiului, tinzind la excluderea 
unor atitudini moderate care îngăduiau luarea de prizo- 
nieri 47. Într-adevăr, necredincioșii nu meritau nici o cru- 
tare, de vreme ce ei înșiși tratau pe captivi cu o cruzime 
despre care povesteau toţi pelerinii întorși din Tara 
Sfintä #8. Asa se face că, în ajunul luptei de la Nicopole, 
cavalerii cruciați au măcelărit un mare număr de prinși 
turci 19. „Cu ochii în lacrimi“, cucernicul monah de la 
Saint-Denis înseamnă această cruzime revoltătoare, pe 
care unii încercau să o scuze, arätind că de pe urma 
prizonierilor săraci nu s-ar fi putut agonisi nici o răs- 
cumpărare („dicerent eis facultates non suppetere pro 
redempcione taxata“). Răzbunarea divină, invocată de 
cronicar împotriva celor care călcaseră jurămîntul 
— chiar faţă de păgini — n-a întîrziat 50. Bătălia avea 
să fie pentru creștini o înfrîngere cum n-a mai fost „de 
la bătălia de la Roncevaux, unde au fost räpusi si în- 
vinsi cei doisprezece pairi ai Franţei“ 51, În afară de pu- 
tini fugari, care-şi căutau scäparea peste Dunăre 5?, su- 
pravietuitorii au fost, în mare parte, cäsäpiti cu singe 

rece 53, Cei mai de vază dintre ei și-au datorat viaţa ace- 
lorași considerente economice (si se pensa bien que pour 
les garder auroit d’eulx grand trésor et finance). Au 
fost deci întemnițați la Brusa „en bonne et forte prison“. 
Vestea captivitätii lor ajungînd. la Paris de Crăciun, 
banii răscumpărării au început să fie adunaţi în pri- 
mele luni ale anului următor 55. Isabelle de Lorraine 
ruga, la 31 decembrie 1396, pe dogele Veneţiei să in- 
tervină pentru eliberarea soţului ei, Enguerrand VII 
de Coucy, „per immanem et infidelem Turcorum (!) 
barbariem (!!) captivus“, iar la 1 ianuarie 1397 si Louis 
d'Orléans solicită bunăvoința Republicii pentru prizo- 
nierii printre care se găsea, pe lingă mulţi prieteni ai 
săi, si Ioan fără Teamă 56. Contribuţia negustorilor ita- 
lieni a fost însemnată, căci numai zaraful din Lucca 
Dino Rapondi a împrumutat, el singur, 200 000 de flo- 
rini pentru răscumpărarea contelui de Nevers 57. Pen- 
tru 110 000 de florini s-a pus chezaș despotul din Les- 
bos, Francesco Gattilusio 58. Același bancher genovez 
care plătise această sumă, Ansaldo Spinola, a răscum- 
părat în 1399 cu 600 ducați pe un cavaler flamand, Tris- 
tan de Messeur, deținut în Turcia 5. Suferințele prizo- 
nierilor care așteptau, și cite trei ani unii, să se întoarcă 
cei trimiși în țară ca să stringä banii necesari, au im- 
presionat adînc pe contemporani: „Sint prinși, sînt în 
stăpînirea și în lanțurile acelui neam crunt și barbar, 
întemnițați în nespusă, vai ! mizerie si sărăcie !“ 60. 

Cu tot insuccesul său, cruciada de la Nicopole nu a 
fost ultima din șirul expedițiilor care, în secolul al 
XIV-lea, au căutat să vină în ajutorul Imperiului bizan- 
tin. O escadră comandată de Boucicaut a plecat, în 
iunie 1399, din Aigues-Mortes “t, În cursul luptelor care 
au urmat, Jean de Châteaumorand, asediat în Constan- 
tinopolul înfometat, „lua citeodată prizonieri buni și îi 
puneau ai noștri să se răscumpere, care cu bani, care 
cu merinde“ 62. Nevoia așadar silise pe aliaţii francezi 
ai lui Manuil al II-lea să asculte îndemnul lui Philippe 
de Mézières de a trata cu blindete pe „sarazinii“ prinși 
în luptă, „ba chiar citeodată să-i elibereze numai în 
nădejdea unui folos pentru oaste“ 63. 

NOTE 


m 


Vezi capitolul IIL 
Froissart, IX, p. 118. 

3 Ibid., V, p. 431—432, 450—451. După un an de îngrijiri, 
rămîne totuşi schilod şi, pentru a fi eliberat, plăteşte 6000 de 
nobles (monedă în valoare de 45 sous). 

4 Ibid., XIII, p. 222—223. Motivul acestei solicitudini este 
mărturisit clar: „dacă poate să mai scape cu viaţă, imi va 
plăti bucuros douăzeci de mii de franci ori şi mai mult“. Vezi 
ibid., XI, p. 117—118 despre paguba provocată de moartea 
anui prizonier „din lipsă de ingrijire, căci gazda căreia îl în- 
credințase ca să-i oblojească rănile, l-a lăsat atîta să sîngereze 
pînă a murit“. 

5 Ibid., V, p. 438. 

6 Ibid., p. 442—443. 

T Jean de Hainaut. 

8 Froissart, JII, p. 39—40. O altă versiune a cronicii (cf. 
ibid., p. 59) fixează primul preț la 1200 de florini: e aceeaşi 
sumă. Despre lupta de la Cocherel, Le Bascot de Mauléon po- 
vesteste : „acolo am fost prins, dar am nimerit-o bine, fiindcă 
s-a întîmplat că un văr al meu mi-a cerut pe loc o mie de 
franci ca răscumpărare şi mi-a dat drumul cu un salvconduct, 
să mă întorc acasă“ (ibid., XI, p. 109). 

9 Ibid., p. 177—178. Cf. ibid., XIII, p. 220, o variantă des- 
pre scoțieni care îşi tratează prizonierii „atît de curtenitor încât 
fiecare rămîne mulțumit de celälalt şi, la despărțire, obisnu- 
iesc să-şi spună : „Mulţumesc“ 

10 F, S. Shears, The Chivalry of France, p. 73: „Fără în- 
doială, alături de cîte un act de generozitate în istoria Räz- 
boiului de o sută de ani, se pot număra o duzină de cruzimi 
si trădări însă, pentru istoria veacului al XIV-lea, nu e nesem- 
nificativ faptul că aceste gesturi cavalerești sînt cele mai sub- 
liniate de cronicarii contemporani“. 

11 Froissart, V, p. 462. Ceea ce interesa nu era atit averea 
personală a prizonierului, cât creditul de care acesta se bucura. 
Gautier de Mauny, acceptînd din partea prizonierului lui o 
răscumpărare de numai 3000 de scuzi, îi spune: „Grismouton, 
Grismouton, ştiu bine că, dacă aş vrea să te string cu uşa, 
mi-ai putea plăti cinci sau şase mii de scuzi, că doar eşti un 
cavaler vestit în Normandia şi foarte iubit de duce“ (ibid, 
p. 97). Eliberarea pringilor fără a le cere răscumpărare este o 
situaţie atât de neobişnuită încât provoacă de fiecare dată ad- 
miratia cronicarului (ibid., p. 327—328). In mod cu totul excep- 
tional, lui Eustache de Ribeaumont i s-a acordat şi un premiu 
pentru vitejie de regele Angliei, care „l-a scutit de închisoare, 
ba i-a mai si dat doi cai si 20 de scuzi ca să se întoarcă 
acasă“ (ibid., p. 247). 

12 Henry Knighton, II, p. 43. Trei dintre ei sînt trimiși la 
York, la 14 februarie 1347 spre a fi deţinuţi acolo (Rymer, 
III, 1, p. 5). 

13 H. Knighton, II, p. 90—92. Cf. aceeaşi listă la Robert de 
Avesbury, p. 470—471. 

14 The Great Chronicle of London, p. 40. 

15 Jbid., p. 93. Sînt 1600, după Monstrelet, p. 377—379, şi 
Lefèvre de Saint-Rémy, p. 405. Jean Juvénal des Ursins, p. 519, 
dă cifra exagerată de 14000. Jean de Wavrin, II, p. 383—384, 
îşi aduce aminte de toate numele burgunzilor prinsi la Com- 
piègne „care pe urmă plătind mari räscumpäräri au fost eli- 
berati 

16 Richard Talbot, John Stryvelyn si John Felton, în 1334, 
„au fost prinşi de William de Keith şi Geoffrey de Ross, cava- 
leri scoțieni, si deținuți sub pază în castelul Dumbarton“, pre- 
cum consemnează Chronica monasterii de Melsa, II, p. 372, 
însă „după ce slujitorii si arcaşii lor au fost ucişi“. E prins 
si contele de Athol („comes vero Dascetelle“), dar însotitorilor 
lui li s-a îngăduit să se întoarcă în Anglia (ibid, p. 373). Im- 
presia de vinätoare de oameni e sugerată de Froissart, V, 
p. 433, prin remarca: „Il y avoit bien V hommes d'armes sur 
ung gentilhomme prisonnier“. 

17 The Great Chronicle of London, p. 37. 

18 R. de Avesbury, p. 410. 

19 Chronique du religieux de Saint-Denis, ed. L. Bellaguet, 
II, Paris, 1840, p. 32. Monstrelet, p. 28, nu aminteşte din 50 de 
prizonieri decît numele seniorului de Blacqueville, probabil cel 
mai înalt în rang. 

20 Ibid., II, 559, şi Lefèvre de Saint-Rémy, p. 470. Vezi 
încă J. Chartier, I, p. 57, 81, si Chronique de la Pucelle, p. 249— 
250. Cf. J. de Wavrin. II, p. 287, despre prinderea fratilor de 
la Pole-Suffolk în 1429, împreună cu o suită de 60 de oameni. 

21 Monstrelet, p. 547 : Lefèvre de Saint-Rémy, p. 467—468. 

22 J. de Wavrin, II, p. 65. 

23 G. Chastellain, p. 74—75, povestirea e însă tîrzie şi în- 
curcată. „Messire Charles le Bouteiller“ nu e de fapt ucigașul 
prințului englez ci, dimpotrivă, a încercat să-l salveze, pentru 
a-l schimba apoi cu seniorul său, Charles d'Orléans, care era 
prizonier în Anglia, cum o spune R. Blondel, p. 178 („Karolus 
Pincerna, fidelissimus miles, supra ducem resupinum sese pro- 
jecit hunc a morte praeservare arbitrans, ut mutua redempcione 
compensata ducem Karolum Aureliensem, suum dominum cap- 
tivum, a carceribus Angliae liberatum iret“). Cf. G. Cousinot, 
Chronique, ed. Vallet de Viriville, Paris, 1859, p. 180—181. Lefèvre 
de Saint-Rémy, p. 454, nu dă detalii, fiindcă nu le-a găsit la 
Monstrelet, p. 501—502. 

A Froissart, XI, p. 179. In 1584, Francisco de Vitoria va 
declara : „Nu se cuvine să fie ucişi dușmanii după ce biruința 
a fost cîştigată“, dar crezînd şi el potrivit să adauge: „decit 
dacă ar ameninţa din partea lor vreo primejdie“ (J. Baumel, 
op. cit., p. 39). 

25 Charles Augustus Cole, Memorials of Henry the Fifth 
King of England, Londra, 1858, p. 38. 

29 Răsunetul evenimentului a fost atît de mare incit, aproape 
două veacuri mai tirziu, Shakespeare a simţit încă nevoia să-și 
convingă spectatorii de dreptatea eroului său (Henry V, IV, 
4, 6, 7). 

27 Lefèvre de Saint-Rémy, p. 401. Cf. Monstrelet, p. 376, 
şi Juvénal des Ursins, p. 519. Si la Aljubarrota, „fiecare îi 
omora prizonierul, iar celui care nu voia să-l omoare îi era 
ucis în brațe“, după cum relatează Froissart, XI, p. 179. 

28 Ibid., p. 180. Vita Henrici Quinti descrie emfatic valurile 
de singe şi gemetele răniților („Gladio et ferro confossi ad 
unum omnes ; gemitus et dolor audiebantur, sanguine et cruore 
amnia prope posita natabant“), iar Lefèvre de Saint-Rémy 
încheie cu compătimire adîncă: „tare jalnic lucru fu si acela, 
cäci, cu sînge rece, întreaga nobilime franceză a fost acolo 
urisă si tăiată în bucăți, capete si obraze, privelişte de pomină“. 

2 J. de Wavrin, II, p. 52—57. 

2 Froissart, III, p. 128: „Acolo a fost prins şi ținut cu sila 
şi un tînăr scutier din Limousin, nepot al papii Clement, pe 
care-l chema Raymond, dar, deşi fusese luat prizonier pe cre- 
dintä, l-au omorît din lăcomie, pentru zalele lui frumoase“. 

3t Chronica monasterii de Melsa, II, p. 370. 

32 J. Calmette, Les grands ducs de Bourgogne, p. 127—129, 
174, 192—193. Renuntind la mitra episcopală în 1417, pentru a 
pretinde succesiunea fratelui său, acest personaj sinistru, cäsä- 
torit cu văduva unui cumnat mort la Azincourt, Elisabeta de 
Gōrlitz, fiica fostului împărat Wenceslas de Luxemburg, va 
muri în 1424, în toiul conflictului cu nepoata sa, Jacqueline de 
Hainaut. 

33 Monstrelet, p. 47, 135. Cf. Lefèvre de Saint-Rémy, p. 322, 
şi Chronique de G. Cousinot le chancelier, p. 122—123. 

“ Rymer, III, 1, p. 6. Celui din urmă i se îngăduie, la 
13 aprilie 1850, să părăsească Turnul Londrei şi să meargă în 
Scotia pentru a-şi agonisi răscumpărarea, „pro redemptione sua 
quaerenda“ (îbid., p. 52). 

35 Froissart, III, p. 259—269, 264, povesteşte, de exemplu, 
întîmplarea lui Wauflars de la Croix care, fugind, se ascun- 
sese în nişte mlastini, în päpuris, cu nădejdea să rămînă acolo 
neobservat pînă seara, dar a fost descoperit de nişte vinători: 
(„fu zărit de nişte oameni care călăreau prin smircurile ace- 
lea, după zborul şoimilor, şi erau în slujba seniorului de Saint- 
Venant.. Ei îl prinseră si fl duseră în tabără și-l dară stă- 
pînului lor care, timp de o zi întreagă, l-a ţinut ascuns în 
locuinţa lui şi bucuros l-ar fi scăpat, numai să fi putut, fiindu-i 
milă de el, căci ştia bine că i s-a pus capul la pret“). 

35 Chronique de Du Guesclin, p. 21. 

31 G. Chastellain, p. 112. Aceeaşi recomandare la Monstre- 
let, p. 550, şi Lefevre de Saint-Remy, p. 463. 

% Totuşi, un cavaler, după Froissart, V, p. 175: „messire 
Jehan de Hartecelle“. 

39 Vezi Michael Jones, The Ransom of Jean de Bretagne, 
Count of Penthièvre : an Aspect of English Foreign Policy, Bul- 

letin of the Institute of Historical Research, XLV, 3, 197, 
p. 7—8. 

40 Chronique de Du Guesclin, p. 7. Acest text fiind în mare 
parte o operă literară — un strat epic suprapus peste unul 
istoric — mărturia e nesigură, deşi afabularea n-a putut dena- 
tura fondul real al episodului. 

41 Pare să fi fost fiul natural al contelui Louis de Bour- 
bon-Vendôme. Vezi P. Champion, op. cit., II. p. 336. 

42 J. de Wavrin, II, p. 358—359. 

43 Despre cariera lui, vezi Michelet, Jeanne d'Arc, p. 173— 
174, 179, si R. A. Meunier, Les rapports entre Charles VII et 
Jeanne d'Arc, p. 205. Nu avem ştiinţă despre o biografie a inte- 
resantului personaj, pentru care cronica lui Monstrelet oferă 
material din belşug. 

4 P. Champion, op. cit., I, p. 5—8. Dioceza Beauvais fiind 
ocupată de trupele lui Carol al VII-lea, procesul a avut, cum 
se ştie, loc 1a Rouen, într-o regiune încă sub ocupație engleză. 

45 Ibid., p. 9—10. 

46 Pierre Cauchon recunoștea că n-ar trebui considerată pri- 
zonier de război: „combien qu'elle ne doye point estre de prise 
de guerre, comme il semble“ (loc cit.). 

47 Propaganda antiotomană dîn secolul al XV-lea a fost în 
ultima vreme tratată cu destulă rea-credintä drept „invective 
isterice“, produse de „o sensibilitate morbidă“ sau de „fanatism 
intolerant“. Vezi Paul Coles, La lutte contre les Turcs, trad. 
H. Couffignal, Paris, 1969, p. 149, 151—152. 

48 Vezi povestirea continuatorului lui Adam de Murimuth, 
p. 200—201, şi Eulogium, p. 238. 

49 J. Juvenal des Ursins, p. 409: „deşi luaseră mai multi 
prizonieri cărora le făgăduiseră să nu-i omoare. ci să-i pună să 
se răscumpere, totuşi îi uciserä“. 

5 Chronique du religieux de Saint-Denis, II, p. 500: ini- 
quitatem pepererunt, quam scribere siccis oculis non volemus. 
Tune illis excidit fidelitatis tenor, eciam infidelibus inviolabi- 
liter observatus, nam quotquot ex adversariis se fidelitati eorum 
submiserant, spretis condicionibus cum juramento firmatis, o 
Deus ulcionum et humanorum actum, censor equissime, occidi 
crudeliter preceperunt“. 

51 Froissart, XV, p. 315—317. 

52 Peripețiile întoarcerii lor n-au fost descrise numai în 
memoriile bavarezului Schiltberger (vezi Călători străini în țările 
române, I, ed. Maria Holban, Buc., 1968, p. 26—31), sau în po- 
vestirea versificată a lui Peter von Rez, (ibid., p. 32—85), ci, de 
asemenea, în două texte contemporane, pînă astăzi neutilizate de 
istoricii români — cu excepţia lui N. Iorga, Histoire des rela- 
tions entre la France et les Roumains, Paris, 1918, p. 27 — şi edi- 
tate de Kervyn de Lettenhove în anexa la Froissart, XV, p. 407— 
411, 486—487. Vezi şi articolul lui B. A. Pocquet du Hant-Jussé, 
Le retour de Nicopolis, „Annales de Bourgogne“, 1937. 

55 Froissart, XV, p. 324—327, şi Juvénal des Ursins, p. 410, 
socotesc 300 de victime. Ch. Oman admite, abătindu-se de la pru- 

denta sa obisnuitä, cifra de 10 000 pentru prinsii executati. O apre- 
ciere moderată a efectivelor, între 9000 şi 16 000 pentru creştini, 
a dat generalul R. Rosetti, Notes on the battle of Nicopolis, Sla- 
vonic and East-European Review, XV, 1937, p. 629—638 (şi la 
sfîrşitul lucrării citate a lui F. Lot, vol. I). 

5 Histoire du maréchal de Boucicaut, ed. Th. Godefroy, p. 100. 
Juvénal des Ursins, p. 410, povesteşte legenda tirzie după care, 
in 1396, Igan fără Teamă ar fi fost lăsat în viaţă la sfatul unui 
„sarrasin nomme Nigromancien, (sic !) devin ou sorcier“, care ar 
fi prezis cît sînge crestinesc va curge din cauza lui. 

55 Froissart, XV, p. 332. Mesagerul, Jacques de Helly, tre- 
cuse probabil prin Lorena, fiindcă scrisoarea ducelui Robert de 
Bar câtre venețieni prin care le cere să înlesnească răscumpă- 
rarea fiului său, Henry, poartă data 23 decembrie (L. de Mas-La- 
trie, în Mélanges historiques, Paris, 1870, III, p. 167—168). 

5 Mas-Latrie, ibid., p. 168—170. Seniorul de Coucy va muri 
in captivitate la Brusa, în februarie 1398, vezi Froissart, XVI, 
p. 30—31. Diata lui a fost editată de A. Tuetey. Testaments enre- 
gistrés au Parlement de Paris, sous le regne de Charles VI, in 
Mélanges historiques, III, p. 279—284. E. Deschamps i-a închinat 
o odă, cf. A. S. Atiya, The Crusade of Nicopolis, Londra, 1934, 
p. 130. 

57 J. Calmette, op. cit., p. 85. Povestirea slujitorului lui 
Guy de Blois ne lämureste : „deşi răscumpărarea lor, care tre- 
buia plătită sultanului, nu era decît de 200 000 de florini, cheltu- 
ielile celelalte în legătură cu această pricină se ridicau şi ele la 
suma de încă 200000 de florini peste răscumpărare“ (Froissart, 
XVI, p. 434). 

58 Ducas, Istoria turco-bizantinä, ed. V. Grecu, Buc., 1958, 
p. 80. 

5 Froissart, XVI, p. 258—263. Răscumpărarea lui Bouci- 
caut fusese mult mai mare, 30000 de franci (Histoire du mares- 
chal de Boucicaut, p. 109). Cifra globală pe care o reconstituie 
A. S. Atiya, op. cit., p. 155—156, anume 2302000 franci, e re- 
zultatul unui calcul aproape exact. Totalul sumelor plătite în 
acele împrejurări, cu peşcheşuri cu tot, e imposibil de stabilit 
cu precizie. 

60 Mas-Latrie, art. cit., p. 170. Cf. H. Bonet, L'apparicion 
maistre Jehan de Meun, p. 648—660. 

6 Chronique du religieux de Saint-Denis, II, p. 690—692. 
Conducătorul expediției mai cälätorise prin Europa orientală 
(Grecia, Bulgaria, Ungaria), slujind trei luni pe Murad I la 
Gallipoli, şi chiar în Tara Sfintä. Vezi bibliografia referitoare 
la el, la Francesco Surdich, Genova e Venezia fra Tre e Quat- 
trocento, Genova, 1970, p. 47. 

62 Histoire du mareschal de Boucicaut, p. 136. Cf. G. Schlum- 
berger, Un héros français des arriere-croisades, în Byzance et 
croisades, I, Paris, 1927, p. 281—336. 

63 N. Iorga, Philippe de Mézières, 1327—1405, et la croisade 
au XIV-e siècle, Paris, 1896, p. 513, n. 1. 

VI. SOARTA PRIZONIERILOR 
ÎN URMA UNUI ASEDIU 


O comparaţie între luptele în cimp deschis și asedii, 
în perioada Războiului de o sută de ani, dă la iveală o 
prejudecată nobiliară în favoarea celor dintii. „Ca un 
cavaler cu suflet mare și viteaz, el spunea: Haide, hai, 
în numele Domnului și al sfintului Gheorghe împotriva 
vrăjmașilor noștri, căci mai drag mi-e să mor cu cinste 
pe cîmpul de luptă decit cu necinste să fiu închis între 
zidurile unui oraș“ 1. 

Totuși, pentru nevoile cercetării noastre, am întru- 
nit 50 de exemple de orașe sau castele cucerite ori supuse 
în urma unui asediu, cîtă vreme numărul bătăliilor 
menţionate în capitolul precedent se ridica abia la ju- 
mătate. Marea frecvenţă a asediilor în Războiul de o 
sută de ani se lămurește prin faptul că pentru englezi 
era absolut necesar ca în timpul expedițiilor pe terito- 
riul Franţei să nu lase nuclee de rezistenţă izolate care 
să amenințe spatele frontului. Pe de altă parte, luarea 
cu asalt a unor orașe bogate, prilej de jaf, aducea cis- 
tiguri însemnate năvălitorilor. Totodată, prizonierii fă- 
cuti cu acest prilej reprezentau partea cea mai valoroasă 
din pradă. Jurnalul de campanie al lui John de Gaunt, 
în 1356, sub titlul: „ces sont les journées de la chivache 
monseigneur le duk de Lancastre en Normandie“, nu 
uită niciodată să noteze, aproape zilnic, „ce oraș a luat 
cu asalt monseniorul, unde au fost luaţi mai multi pri- 
zonieri și mai multă pradă“, pentru a adăuga în în- 

cheiere : „și fiecare din aceste orașe unde a fost primit 
monseniorul era oraș frumos, mare și bogat, si în fie- 
care zi oamenii cucereau alte cetăţi și luau din belșug 
prizonieri si pradă“ 2. La intrarea într-un asemenea oraș, 
în care a luat o mulţime de prizonieri, contele de Saint- 
Pol, din casa de Luxemburg, mulțumește solemn lui 
Dumnezeu pentru biruintä 3. 

Din cele 50 de exemple studiate, care cuprind peri- 
coada dintre 1318 și 1448, se constată 24 de capitulări. 
Tinind seama că n-au intrat în calcul două sau trei ca- 
zuri incerte, proporţia e egală sau chiar superioară în 
favoarea capitulărilor. Durata asediilor variază de la o 
zi-două, pentru aşezările mici, sumar întărite, pînă la un 
an și jumătate — probabil cel mai îndelungat asediu 
fiind al portului fortificat Calais. 

La scurtarea asediilor contribuie și actele de intimi- 
dare la care recurge adversarul, fără a se da în lături 
de la sacrilegii sau fapte care s-ar numi astăzi crime de 
război. De pildă, la Lihons, în 1440, în văzul tirgovetilor 
asediați, englezii ard o biserică in care se refugiaseră 
numeroși ţărani: „Deoarece englezii nu puteau pune 
mîna pe ea, au dat foc și a ars toată biserica si s-a 
därimat, cu toate averile ei și ale celor ce se adăposti- 
seră înăuntru. Acolo au murit arși în chip jalnic trei 
sute și mai bine de oameni, bărbaţi, femei, precum și 
copii, și puţini au scăpat din cei care se aflau în bise- 
rică. Din pricina acelor cruzimi, cei din cetate, văzînd 
nenorocirea bietilor lor vecini și prieteni, au căzut la 
învoială pentru a-și răscumpăra viețile și o parte din 
averi și le-au dat o mare sumă de bani. Pînă să o plă- 
tească, au lăsat mai multi ostatici, bărbaţi si femei, care 
au fost pe urmă prizonieri vreme îndelungată“ î. Dar 
amenințările vrăjmașilor nu sînt singura cauză a capi- 
tulărilor. 

Într-o epocă de tehnici agrare rudimentare, produc- 
tia de grîne, chiar dacă anii de război nu coincid tot- 
deauna cu cei de secetă, nu putea fi înldestulătoare pen- 
tru asediați, mai ales că populaţia urbană creștea bruse 
cu numărul locuitorilor din împrejurimi pe care apro- 
pierea duemanului îi silise să-și caute un adăpost între 
zidurile orașelor 5. Foametea e principalul auxiliar al 

trupelor asediatoare si, cîteodatä, face ravagii mai mari 
decit ele. În 1419 „a trebuit ca cei din Rouen să se pre- 
dea regelui Henrik al Angliei numai cu vieţile lor cru- 
tate, färä să ia cu ei nimic din averea lor, si au făcut-o 
fiindcă rămăseseră cu totul fără merinde, de își mîncau 
caii, iar oamenii sărmani din oraș mâncau, de foame, 
cîini, pisici, șobolani, șoareci și altele asemenea — jal- 
nic lucru. Si au murit de foame prin șanțuri si în oraş 
zece sau douăsprezece mii, după cum s-a aflat fără 
greş“ 6. 

„Les povres gens“, oamenii săraci, al căror gind îl 
urmărește stäruitor pe cronicar”, ei îndură toate greu- 
tăţile unui asediu. Nu-i de mirare că, uneori, fac tot 
ce le stă în putinţă ca să-l oprească. Avem chiar ex- 
punerea deosebit de clară și de sugestivă a unui con- 
flict izbucnit la Rennes între municipalitatea patriciană 
și „cei mici“ : „cei din Rennes se sfădeau, cei mici cu 
cei mari, și făceau mare zarvă în piaţa unde se adu- 
naseră cu toţii, căci sărăcimea voia să înkhine orașul 
[...] la care tot bogătașul si burghezul înstărit se împo- 
triveau și ziceau că niciodată nu vor înșela sau trăda 
pe doamna și stäpina lor. Acestea precum si multe al- 
tele asemenea au fost arătate de cei mari și mici. Nu 
voiau nicidecum să se înţeleagă, ci au sunat clopotele 
și au dat fuga să se înarmeze, de s-a iscat mare larmă 
și :dezbinare între obștea de dînd și cei mai avuti din 
oraș care li se puneau împotrivă, și aceia s-au năpustit 
asupra lor iar aceștia s-au apărat. Au căzut mai mulţi 
morţi și răniţi dar, în cele din urmă, sărăcimea a izbîn- 
dit și a rămas stăpină netägäduitä 8, 

Acest patriciat neputincios să stăpinească răscoalele 
avea cel putin mijloacele de a plăti răscumpărările ce- 
rute de asediatori. O cucerire a scotienilor e înregistrată 
într-o cronică engleză prin următoarele cuvinte: „în 
orașul Beverley n-au ucis pe nimeni, deoarece burghezii 
și canonicii s-au răscumpărat cu 400 de livre“. Tot 
pentru a stoarce o răscumpărare cît mai mare, merce- 
narii lui Francois de Surienne au pus stăpînire pe orașul 
Fougères : „au aruncat pe orășeni în lanţuri si în tem- 
nitä, că dacă nu se vor indupleca sä le cedeze aurul stors 

prin tot felul de cazne, să piară în chinuri neome- 
neşti“ 10. 

Prin asemenea sacrificii, asediatii izbuteau cîteodată 
să obţină clementa învingătorilor. Cind Robert Bruce a 
cucerit Berwick în 1318, „n-a omorît pe nimeni din cei 
ce au vrut să i se supună“ 11, iar cînd englezii au recu- 
cerit orașul, la 24 ianuarie 1356, „atunci la fel domnul 
rege, milostiv ca de obicei, a îngăduit tuturor scotie- 
nilor să plece în libertate“ 12. În general, invinsii cer 
să li se asigure viaţa și averea, „vie et biens sauves“ 15, 
Vom vedea mai departe că această condiţie nu era tot- 
deauna acceptată, nici respectată intocmai. O altă obli- 
gatie impusă uneori de asediați asediatorilor era elibe- 
rarea unor captivi, în schimbul despresurării fortăreței. 
De pildă, garnizoana engleză din Falaise capitu- 
lează cu condiţia ca lui Talbot. — „care era prizonier al 
regelui Franţei în castelul Dreux“ — să i se dea dru- 
mul din închisoare 14, 

O condiţie indeobste impusă de asediatori era eli- 
berarea tuturor prizonierilor. De pildă, la ocuparea ace- 
leiasi cetăţi Falaise de către englezi, la 1 februarie 
1418, se prevăzuse clauza următoare : „also it is accor- 
ded that they delyver and .yolden up all the prisoners 
Englysh or any other holdyng of oure liege lord the 
Kyng the which there have been lprisoners“ 15, Si la 
Meaux, asediat multă vreme de Henric al V-lea, unul 
din articolele capitulării suna : „Item, rendront quittes 
et délivrés tous les prisonniers qu'ils tiennent, tant au 
dit marché cémme ès forteresses et autres lieux à eux 
obeissants, et les acquitteront de leur foi“ 16. 

În martie 1423 se predä si Pont-de-Meulan, iar cei 
însărcinaţi să intocmeascä textul capitulării nu uită 
nici de astă dată să menţioneze : „dacă vreunii din ce- 
tate ar fi avînd sau ar fi ascunzînd pe undeva prizo- 
nieri, fie ei englezi, francezi, burgunzi sau de alt neam, 
fie negustori sau oșteni mercenari sau supuși ‘ai rege- 
lui Angliei ori ai monseniorului regent, să le dea dru- 
mul si să-i sloboadă cinstit, fără a lua de la acei pri- 
zonieri sau de la ostaticii lor vreo răscumpărare sau 
alți bani“ 17. Această prevedere a fost totuși omisă în 
iulie 1429, la Troyes, ceea ce a prilejuit intervenţia 

Ioanei d'Arc, care a eliberat prizonierii francezi rămași 
în seama garnizoanei engleze ce părăsea orașul, răs- 
cumpărarea fiindu-le apoi plătită din vistieria regală 18. 

În momentul intrării inamicului într-un oraș sau 
într-o fortăreață, , soarta apărătorilor săi putea oferi 
una din următoarele patru variante : să treacă în rîn- 
durile armatei dușmane, să se retragă în libertate, să 
fie duși în captivitate sau să fie — cu toţii, ori numai 
în parte — executaţi. 

Cel dintii caz se întilneşte cel mai rar. În 1423, John, 
duce de Bedford, regent al Franţei, se străduia să atragă 
în tabăra lui pe cit mai multi partizani ai delfinului 
Carol. De aceea, ispitindu-i cu scutirea de răscumpă- 
rare, el proclamă că „dacă unii gentilomi sau alții [...] 
ar fi gata să se predea și să treacă sub astultarea rege- 
lui, stäpinul și domnul nostru, rege al Franţei si An- 
gliei, și a monseniorului regent, ca adevăraţi vasali ai 
lor, si să se bată împotriva dușmanilor lor, aşa cum o 
făceau pe vremuri contra stäpinului nostru regele si a 
monseniorului regent, monseniorul regent, în bunăvoința 
sa, îi va primi fără să plătească mici o răscumpărare, 
cu condiţia să dea totuși ostatici si zălog“ 19. Dar nu 
trebuie să confundäm simple declaraţii cu faptele. Dat 
fiind oprobriul legat de persoana transfugilor, situaţiile 
de acest fel nu erau frecvente 2. 

Primul exemplu de oraș evacuat de garnizoana sa, 
fără împotrivire din partea asediatorilor, este Com- 
piegne, pe care burgunzii au pus stăpînire în iunie 
1422. „Erau la număr peste o sută de călăreţi și o mie 
de pedestrași, fără a mai socoti cinci sute de femei stri- 
cate si desfrinate“ — socotește Burghezul din Paris. 
„Toți s-au jurat să nu mai lupte niciodată împotriva 
regelui Franţei și al Angliei și au putut să plece slo- 
bozi si nestingheriti, luînd cu ei tot ce puteau căra“ 21, 
La rindul lor, englezii s-au aflat și ei într-o situaţie 
asemănătoare în 1450, plecînd din Bayeux, „fiecare nu- 
mai cu un băț în mînă, si erau la număr nouă sute [...] 
iar francezii, care cinstesc purtările alese, le-au lăsat 
o parte din cai cu care să poarte pe iubitele lor şi pe 
unele doamne de neam, dindu-le chiar cîteva căruţe 
în care să ducă pe cuccanele englezoaice care mergeau 

cu bărbaţii lor, jalnică priveliste, căci din oraș au ple- 
cat așa trei sau patru sute de femei, fără a mai socoti 
o droaie de copii; pe unii îi purtau în leagăn pe cap, 
pe cei mijlocii îi duceau atirnaţi de gît, iar pe cei mai 
măricei îi ţineau de mină“ 22. 

În această perspectivă se înscrie gi capitularea 
Melunului (1420). Cu acest prilej însă, învoiala de a se 
retrage teferi, fără răscumpărare, („sauves leurs vies et 
sans les mettre à aucune finance“) a fost cälcatä în chip 
neașteptat. „Cu toate că se așteptau să le dea drumul 
să plece doar cu un băț în mînă, totuși englezii si aliaţii 
lor altfel tălmăciră învoiala, anume că se vor duce, cu 
vieţile crutate, dar nu oriunde şi de capul lor, ci în 
temnitele regelui la Paris“. În ochii lui Jean Juvenal 
dæ Ursins, arhiepiscop de Reims gi, la răgazuri, cro- 
nicar, vina englezilor era cu atît mai mare cu căt chiar 
fratele său, șambelanul Louis Juvenal, baliv de Troyes, 
se aflase printre prizonieri, „care răstălmăcire fu mir- 
savä si rusinoasä pentru un zege așa de viteaz, ba a 
supărat prea tare chiar pe multi englezi“ 23. 

În atitudinea lui Henric al V-lea trebuie văzută și 
tradiţia de severitate faţă de învinși a secolului prece- 
dent, dar, totcdată, actul corespundea caracterului 
acestui monarh pe care un cercetător recent îl zugră- 
veste vindicativ și ipocrit 24. În timpul domniei lui se 
generalizează obiceiul capturării și deportării unor lo- 
cuitori ai orașelor luate cu asalt sau chiar ocupate în 
urma unei capitulări. La Harfleur, de pildă, Henrik 
„puse să fie prinși toţi nobilii și oștenii care se găseau 
înăuntru și numaidect porunci să li se înscrie numele 
pe un răboj, apoi îi sili să jure pe credinţa lor că se 
vor întoarce toţi ca prizonieri în orașul Calais, la sfintul 
Martin ce vine, după care îi lăsă să plece. De asemenea, 
fură luaţi prizonieri o mare parte din orășenii cu stare, 
fiind nevoiţi să se răscumpere cu bani multi“ %. Înainte 
de campaniile lui Henric al V-lea în Franţa aceste si- 
tuatii nu se produc după o capitulare decît excep- 
tional, ca în cazul burghezilor din Calais, care însă 
“furent mis en prison courtoise“ 2. În schimb, aceasta 
era regula pentru orașele cucerite cu sabia?7. Cel 
puţin în Franţa, dreptul armelor atribuia regelui 

pe toţi prizonierii luaţi în centrele întărite. Că uzanta 
exista si în Anglia o dovedește faptul că în 1346 nu 
mai putin de 300 de prizonieri din Caen au fost incre- 
dintati de către rege contelui de Huntingdon spre a-i 
transporta pe ţărmul celălalt al mării 2. Către areeasi 
vreme, contele de Derby cucerea Bergerac, „urbis mu- 
nitissima“, luînd prizonieri 11 nobili si mai multi înso- 
titori ai lor, însă nu ni se spune dacă aceștia îi apar- 
ţineau lui sau regelui 2%. Deși capturat „in villa de 
Sancto Amando“, Pierre Arnaud a fost prizonierul per- 
sonal al lui John de Brocas %. În 1420, burgunzii luînd 
cu asalt Château-Thierry, „au fost prinși La Hire și o 
seamă din oamenii lui care apoi au fost eliberaţi în 
schimbul unei răscumpărări“ 31. Cucerirea de către fran- 
cezi a orașului Pont-Audemer e povestită prolix și 
grandilocvent de Blondel, al cărui erou — Dunois — 
e pe cît de viteaz, pe atit de milostiv cu englezii în- 
vinși 32, | 

Dacă, la rigoare, s-ar mai putea înţelege luarea în 
captivitate a unora care au luat parte efectiv la luptă, 
acest tratament pare cu totul nejustificat în cazul 
necomibatantilor. Astfel, bastardul de La Baume a 
readus Crevant sub ascultarea regelui Franţei, ,scor- 
moninid prin casele cele mai bogate și luînd prizonieri 
din cei mai înstăriți, pe care i-a dus într-un turn [...] 
aruncindu-i acolo într-o groapă foarte adincä“ (,four- 
rageant les meilleurses maisons et prenant des plus no- 
tables prisonniers, lesquelz ils menèrent en une tour [...] 
en une fosse moult (parfonde“) 33. De asemenea la cu- 
cerirea Parisului (13 aprilie 1436), „hanurile au fost sco- 
tocite pentru a găsi englezi si toți 'cei care au fost 
descoperiţi acolo au fost jecmäniti și puși să se räscum- 
pere, precum si multi capi de familie si tirgoveti“, no- 
tează acel observator oportunist și sceptic căruia i s-a 
dat numele de Burghezul din Paris 34, 

Cu toate acestea, în perioada Războiului de o sută 
de ani, învingătorii nu s-au mărginit mereu să ia pri- 
zonieri. Uneori își găseau aplicarea cuvintele biblice 
despre asediul unei cetăţi: „Cînd Domnul Dumnezeu o 
va da în mîinile tale, să lovești cu ascutisul sabiei pe toţi 
cei de parte bărbătească din ea. Numai femeile şi copiii, 


135 


https://biblioteca-digitala.ro / https://www.acadsudest.ro 


vitele si tot ce-i în cetate, toată prada ei să o iei pentru 
tine și să te folosești de prada vrăjmașilor tăi, pe care 
ti i-a dat Domnul Dumnezeu în mînă“ (Deuteronomul, 
20, 10—15). 

Din cele 15 cazuri luate aici în considerație, numai 
trei masacre au avut loc în timpul asaltului. Deci, o 
explicaţie ar fi de găsit în înverşunarea luptei, dar 
numai pînă la un punct. La Limoges au fost măcelăriți 
fără îndurare 3 000 de bărbaţi, femei și copii nevino- 
vati, așa încât cronicarul nu se poate stăpini să nu scrie: 
„nu ştiu cum nu le era milă de bietii oameni [...] 
Dumnezeu să le odihnească sufletele, căci cu adevărat 
mucenici au fost“ („Je ne scai comment ils n'avoient 
pitie des povres gens [...] Diex en ait les âmes car ils 
furent bien martir“). Totuşi, in aceeași împrejurare, 
patru cavaleri francezi sînt crutati de către ducele de 
Lancaster, care le primește spadele cu cîteva cuvinte 
curtenitoare 3. Contrastul îndepărtează ipoteza exce- 
selor cauzate de o legitimă indignare militară. Acestea 
sint crime săvirșite cu sînge rece. În Galicia, englezii 
jefuiesc si ard Ribadavia, deși orașul fusese predat de 
locuitorii săi. „Cu toţii strigau: «Ne predăm!» Dar 
nimeni nu le vorbea nici nu le răspundea. Și englezii 
sältau de rîs de ce vedeau și ziceau: “Ticăloșii ăștia 
își bat joc de noi, poftindu-ne să-i luăm prizonieri, 
acum cind orașul e la cheremul nostru». — «Nu, nu», 
ziceau ‘cei mai multi englezi, «nu știm ce spuneţi. Nu 
știm să vorbim spaniolește. Vorbiti frantuzeste sau en- 
glezește, ca oamenii, dacă vreţi să vă înțelegem“ 36. 
O deosebită brutalitate au arătat și francezii în cursul 
campaniei din 1385 din Flandra și Zeelanda. La cuce- 
rirea orașului Damme a fost nevoie de intervenţia re- 
gelui pentru a stăvili violențele: „Totul a fost jefuit 
si inhätat de francezi, care omorau si căsăpeau tot ce 
găseau în cale. Într-un tîrziu regele a dat poruncă prin 
crainici ca, sub pedeapsă cu moartea, să nu mai fie 
uciși oameni dezarmaţi“, iconcluzia fiind totuși: „et y 
eut grande occision“, („a fost mare măcel“) 37. Dimpo- 
trivă, în altă împrejurare, iniţiativa regală are drept 
efect exterminarea prizonierilor, „ca să-și primească pe- 
deapsa“ pentru împotrivirea lor înverșunată 38, 

Citeodată, execuțiile corespund unui plan dinainte 
stabilit cu o rară sălbăticie. În 1421, cînd englezii cu- 
ceresc Longueil, taţi cei 60 de apărători ai castelului 
sînt înecaţi în rîul Yonne „din pricină că în acel asalt 
murise un singur englez“ 3%. Doi ani mai tirziu, Pont- 
sur-Seine fiind 'cucerit de englezi, „cea mai mare parte 
din francezii aflaţi înăuntru au fost osinditi la o moarte 
năpraznică* 4, Alteori nu erau condamnaţi decit frun- 
tașii rezistenţei, ca la Meaux (1422): „unii au fost exe- 
cutati iar alţii au fost trimiși în diferite închisori, atit 
în Anglia cît si la Paris, unde multi și-au sfirșit zilele 
în mare jale iar ceilalţi au fost siliţi să plătească răscum- 
părări peste măsură de mari“ îl. În octombrie 1423, 
Jean de Ligny îl învinge 'pe mareșalul de Xaintrailles, 
eliberind fortăreața Ham; deși răniţi grav, prizonierii 
Jehan de Fontenel și Wallerand de Saint-Germain au 
fost totuși executaţi 42. Cu toată apărarea seniorului de 
Bournonville, englezii pierd orașul Soissons, iar capii 
rezistenței, fncärcati în căruțe, fură duși la Paris, ju- 
decati si condamnaţi la moarte („tous furent emmenés 
prisonniers par charretees ă Paris, et tous moururent 
par le jugement des Armagnacs“) 4. Revansa engleză nu 
se lasă mai prejos ca asprime în 1428, cînd Nogent-le- 
Roy cade în mîinile lui Salisbury: „y eut grant partie 
de ceulz de dedans executez par justice, et les autres 
eschapèrent parmy payant bonnes finances“ 44. 

După acest lung pomelnic siîngeros, e locul să ne 
întrebăm ce înţeles au faptele amintite, de o sălbăticie 
egală într-o tabără ca si în cealaltă. Oare nu au alt rost 
decit să vădească ce năpraznic se poate schimonosi firea 
omenească în război? lată purtarea faţă de învinși a 
nobilului Bertrand du Guesclin, podoabă a timpului său 
si adevărat model al tuturor virtuților cavalerești. 
În 1372, la cucerirea cetăţii Saint-Sévère, „seniorul 
Bertrand puse să fie insfäcati de slugi toţi francezii pe 
care îi aflase laolaltă cu englezii în Saint-Severe, şi să 
fie spinzurati de copacii din jurul zidurilor orașului, 
pe cînd pe englezi îi eliberă în schimbul unei răscumpă- 
rări“ 45. Străinii beneficiază deci de tratamentul prizo- 
nierilor de război, ca adversari leali, cîtă vreme compa- 
triotii care au trădat jurămîntul de vasalitate sînt exe- 

cutati. Tot așa, la cucerirea castelului Malicorne, „les 
Anglois furent tous mis ă finance et ceux de la langue 
de France qui s’estoient rendus à la volonté des dits 
seigneurs de Roye et de Beaumanoir furent tous pen- 
dus“ 4, Mentalitatea se schimbă rapid. Încă la Evreux 
apărătorii francezi sint uciși, pe cînd englezii și navarezii, 
supuși ai regelui Carol al II-lea, sînt numai luaţi pri- 
zonieri. Carol cel Rău fiind și conte de Evreux, chiar 
localnicii da acolo ar fi avut, după unii, dreptul să-l ur- 
meze în lupta sa contra regelui Franţei 47. În schimb 
francezii care o făceau erau socotiți trădători 48. Dar în 
1429 francezii cuceresc Aumale „și au fost găsiţi patru 
sau cinci englezi înăuntru, împreună cu mulţi locuitori 
ai orașului ; englezii au fost omorîti pe loc, pe cînd lo- 
calnicilor, după ce au jurat să fie de-acum înainte buni 
francezi, li s-a cruțat viaţa, luîndu-le doar ceva bani“ 4. 
Sintem în anul ridicării la luptă a maselor populare 
franceze, simbolizate mai degrabă decît conduse efectiv 
de Ioana d'Arc. Străinii nu mai sînt luaţi ‘prizonieri, bi- 
ruitorii își rezervă induigenta pentru cei de același neam 
cu ei. Englezii de la Aumale au trebuit să moară, fiindcă 
e moartă lealitatea feudală. În noul echilibru pe care 
lumea nu va întirzia să-l afle, cavalerii au ajuns ana- 


cronici. 


NOTE 


1 Froissart, XIII, p. 167. 

2 Robert de Avesbury, p. 462-—465. 

3 Pierre de Fenin, p. 580: „apres ce que le conte Valeran 
eut gaingni la place [...] et pris beaucoup de prisonniers, il fut 
moult joyeux et remercia Nostre Seigneur Jhesu-Christ“. 

4 Monstrelet, II, p. 792, Cf. ibid., p. 628, cu zece ani înainte, 
contele de Huntingdon asediase pe ţăranii închişi în biserica din 
Verberie. În 1420 sînt spânzurați din ordinul lui Henric al V-lea 
20 de prizonieri, în fața castelului din Montereau, pentru a-i 
hotărî pe apărătorii atestuia să se predea; vezi Monstrelet, 
p. 484—485, Lefèvre de Saint-Rémy, p. 447, Pierre de Fénin, 
p. 605, şi G. Castellain, p. 48—50. 

5 Pierre Cochon, Cronique normande, ed. Vallet de Viriville 
p. 435, vorbeşte despre mulţimea refugiaților din împrejurimi: 
„il avoit en la ville trop de peuple de hors de la ville, qui estoit 
venu à reclain, qui y furent enfermés“. 

6 Pierre de Fénin, p. 596. Cf. Pierre Cochon, p. 435: „Et fut 
la ville si affamée qu'il convenoit mangier les chevaux. chienz, 
chas, ras, à bonne saveur“. 

1 Ceea ce explică de ce, căutînd „cărţile reprezentative în 
viața omenirii“, N. Iorga nu l-a ales, de pildă, pe fălosul 
Froissart, veşnic preocupat de gloria deşartă a perfectilor cava- 
leri, cu toate că, incontestabil, opera pe care i-o datorăm e şi 
mai întinsă şi literar superioară, ci s-a aplecat cu iubire asupra 
acestui modest martor al conştiinţei democratice şi naţionale 
din veacul lui. Vezi capitolul despre Pierre de Fenin, op. cit. 
III, Buc. 1929, p. 26—38. 

8 Froissart, III, p. 3650—3651. 

9 Adam de Murimuth, p. 38. În '1439, Châteauvillain a fost 
jefuit de soldații seniorului de Commercy, Robert de Sarrebruck, 
care s-a tocmit cu oräsenii pentru o răscumpărare de 1200 de 
galbeni („saluts“). Paguba, echivalind cu 1680 de livre, este 
denuntatä de un document din 9 martie 1441, publicat de 
A. Bossuat în Annales de Bourgogne, XXIII, p. 19, n. 5. Cf. 
Monstrelet, p. 218: „aussi furent pris plusieurs des bourgois 
d'icelle ville (Saint-Oloud) qui là furent mis à finance, 
nonobstant leurs excusations“. 

10 Robert Blondel, De reductione Normanniae, p. 5, si Gilles 
le Bouvier (heraldul Berry), Le recouvrement de Normandie, 
ed. J. Stevenson, Londra, 1863, p. 235—241. 

11 Adam de Murimuth, p. 29. 

12 Robert de Avesbury, p. 451. 

13 G. Chastellain, p. 38. Cf. Froissart, ed. Buchon, I, p. 15, 
despre .Hugh Despenser cel Bătrîn şi Edmund Fitz Allan, conte 
de Arundel, asediați în Bristol, care cer să capituleze „sauves 
leurs vies, leurs membres et leur avoir“, ceea ce nu reuşesc să 
obțină. După ce se predau fără condiţii, sînt judecați si exe- 
cutati. 

14 Berry, p. 362. Lordul Talbot fusese guvernatorul orașului. 
Filip cel Bun determină oraşul Saint-Riquier să capituleze tot 
în urma unui schimb de prizonieri. 

15 The Great Chronicle of London, p. 97, 100—102. Cf. ibid., 
p. 105, la capitularea Rouenului (19 ianuarie 11419), „li se îngăduie 
tuturor supuşilor domnului nostru regele care au fost ori mai 
sînt prizonierii cuiva din acest oraş, sau ostatici, să plece liberi“. 

16 Monstrelet, p. 521, si Lefèvre de Saint-Rémy, p. 460. O 
clauză specială avea în vedere pe contele de Conversan, Pierre 
de Luxembourg, care, fiind prizonierul lui Pierron de 'Luppel, 
comandantul cetății Meaux, si eliberat pe chezăşia fratelui său, 
Jean de Ligny, care se angajase a plăti „certaine grand somme 
de pâcune“, a obținut apoi anularea datoriei. Vezi Monstrelet, 
p. 516, Lefèvre de Saint-Rémy, p. 458, şi G. Chastellain, p. 54, 
100—103. 

17 Jean de Wavrin, Il, p. 14—15; cu unele incorectitudini si 
lacune, acelasi text la Monstrelet, p. 540, si The Great Chronicle 
of London, p. 125. Cf. Heraldul Berry, pe. 354 (la Caen), si 
Monstrelet, p. 492 (la Melun). 

18 J. Michelet, Jeanne d'Arc, p. 158. si R. A. Meunier, Les 
rapports entre Charles VII et Jeanne d'Arc, p. 153. 

19 Monstrelet, p. 540. Vezi supra, cap. III, n. 89. 

20 R. Blondel, p. 120: Heraldul Berry, p. 289—290 ; Froissart, 
III. p. 418. Vezi si Chronique de Du Guesclin, p. 93: luat pri- 
zonier in 1380, seniorul de Denois „a făgăduit că se va face 
francez. Dar, după ce ducele l-a scutit de răscumpărare, n-a trecut 
multă vreme şi s-a făcut iar englez, din care i s-a tras mare 
ocară“. 

21 Journal d'un Bourgeois de Paris, p. 79. 

2 J. de Wavrin, V, p. 155, care a introdus în textul său 
relatarea heraldului Berry, p. 342—343. Acesta povesteşte pre- 
darea fortäretelor Harcourt, Argentan, Château-Gaillard, Vire 
si Saint-Sauveur-le-Vicomte în condiţii asemänätoare : „leurs 
corps et leurs biens saufz [...] s'en allèrent, ung baston au poing 
tant seulement“ (p. 275, 287, 322, 338 si 343). Englezii din Caen 
se retrag cu toate bagajele : „tous les Anglois qui s’en vouldroient 
aller, s'en yroient avec leurs femmes, enfans, chevaulx, harnois 
et autres biens meubles. Et pour porter les dits biens on leur 
bailleroit charroy et vaisseaulx pour mener en Engleterre, et non 
ailleurs“ (ibid., p. 354). Cf. R. Blondel, p. 354. 

23 J. Juvénal des Ursins, p. 561. Cf. Lefèvre de Saint-Rémy, 
p. 450, si G. Chastellain, p. 61. 

% G. Akenhead Knowlson, Jean V duc de Bretagne, p. 78-—79, 
merge atît de departe in demitizarea personalităţii lui Henric 
— teatral, nestatornic, bănuitor — încât declară: „pentru un 
englez e greu de închipuit un caracter mai putin englezesc“. 
După moartea lui, în 1422, situaţia prizonierilor pare să se fi 
îmbunătăţit. Cf. H. F. Hutchison, Henry V, Londra, 1969. 

25 Lefèvre de Saint-Rémy, p. 391. Ibid., p. 403, la îmbarcarea 
regelui, la 11 noiembrie 1415, înainte de plecarea în Anglia, 
s-au prezentat şi prizonierii de la Harfleur dar, în cursul tra- 
versării, pe furtună, mulţi s-au înecat, cf. şi Monstrelet, p. 370. 
Departe de a avea sensul unui gest de clementä, pe care caută 
să i-l dea în apologia lui versificată Thomas de Elmham, Liber 
metricus, ed. Cole, p. 107, eliberarea provizorie a captivilor de 
la Harfleur a fost impusă de faptul că puţinele forte engleze 
erau incapabile, ca şi la Azincourt, să asigure paza mulţimii 
de prizonieri. 

26 Froissart, V, p. 218—219, în încheierea celebrului episod: 
„au fost trimişi în Anglia domnul Jehan de Vienne si tovarășii săi 
şi au rămas vreo jumătate de an la Londra, apoi s-au răs- 
cumpărat“. 

21 M. H. Keen, op. cit., p. 18, n. 3. 

23 H. Knighton, II, p. 35, si Adam de Murimuth, p. 205, re- 
latează cum prizonierii au fost împărțiți între Turnul Londrei 
şi alte fortărețe din Anglia unde aveau să-și petreacă toată cap- 
tivitatea. 

29 Monahul din Saint-Albans, p. 19. 

3 Rymer, II, 4, p. 114. 

3t Monstrelet, p. 500. 

32 R. Blondel, p. 70. Cf. Heraldul Berry, p. 263—264 (420 de 
prizonieri). 

33 J. de Wavrin, II, p. 48. 

4 Journal d'un bourgeois de Paris, p. 154. 

35 Froissart, VIII, p. 43. 

36 Ibid., XII, p. 86. Fireşte aici ignoranta unei limbi străine 
este simulată dar, cînd ea era reală, putea fi o piedică în relațiile 
dintre aliaţi chiar. Froissart, X, p. 335, notează că scotienii 
spuneau despre francezi: „Ils ne nous entendent point, ne nous 
eux ; nous ne savons parler ensemble“. Deci, pe lingă dificultatea 
comunicaţiilor, încă un motiv practic pentru ca lumea să-i 
pară mare omului medieval. 

37 J. Juvenal des Ursins, p. 366. La aceeași pagină citim: 
„au luat ce au găsit şi a fost acolo multă moarte de om“. 

3 Loc. cit. La acea dată, Filip cel Îndräznet, duce de 
Burgundia si conte de Flandra, conducea trupele monarhiei fran- 
ceze împotriva orășenilor răsculați. Ostilitățile din 1385 au, de 
aceea, cruzimea caracteristică conflictelor sociale. O dovedeşte 
împotrivirea dirză a Zeelandezilor care „răspunseră că ar voi mai 
bine să moară şi că, după moartea lor, osemintele lor, dacă ar 
mai putea, încă s-ar ridica împotriva stăpânirii regesti si cu multă 
bărbăţie stăruiră în această părere şi credință“ („ils respondirent 
qu'ils aimaient mieux mourir et que, apres leur mort, leurs os, 
s'ils pouvoient, resisteroient à ce qu'ils ne fussent en l’obéissance 
du roy, et très constamment persistèrent en ceste opinion et 
volonté“). = 

33 G. Chastellain, p. 35. Cf. Monstrelet, II, p. 656, despre alti 
150 decapitati la Rouen. 

49 Ibidem, p. 544. Adevărul pare să fie la mijloc, între ver- 
siunea lui J. de Wavrin, II, p. 30 („tous les François cruelement 
occis qui estoit pitié à veoir“) şi cea a lui Lefèvre de Saint-Rémy, 
p. 467, după care prinsii ar fi fost gratiati („ils eurent remission, 
car aultrement ils euissent esté tous morts“). 

41 Juvénal des Ursins, p. 563. Cf. si Pierre de Fénin, p. 613. 

12 J. de Wavrin, II, p. 86. 

43 Journal d’un bourgeois de Paris, p. 30. 

44 J. de Wavrin, I, p. 241. 

15 Chronique de Du Guesclin, p. 81—82. Stäruinta cu care e 
povestit evenimentul, pe două pagini, arată cea mai deplină 
aprobare. Nu e decit unul din exemplele care trădează veritabila 
fizionomie morală a vestitului conetabil care, ţinînd seama de 
rolul său în Spania şi de faptul că transformase războiul „na- 
tional“ într-o întreprindere personală din cele mai rentabile, 
pare să fi fost în realitate un crunt geambaş de oameni. Era, 
dealtfel, încă din 1846, şi părerea lui Prosper Mérimée, Corres- 
pondance générale, ed. M. Parturier, IV, Paris, 1946, p. 450 („un 
escroc fieffé qui faisait la guerre comme un métier très lu- 
cratif“). 

46 Chronique de la Pucelle, p. 243. Jean Chartier, I, p. 53, 
adaugă chiar cu satisfacţie: „et en ce fut fait bonne justice“ ! 

47 Froissart, VI, p. 26: „din firea lor, cei din Evreux au iubit 
totdeauna mai mult pe regele Navarrei decit pe cel al Fran- 
tei [...] precum se şi cuvine să țină omul la seniorul său“. 

#8 Froissart, VII, p. 13: „atunci au fost luaţi prizonieri en- 
glezii si navarezii şi lefegiii străini, dar toţi francezii găsiţi 
acolo au fost ucişi fără milâ“. E vorba de „Franchois*“ sau de 
„pillars de la nation de France“. 

4 Monstrelet, II, p. 612. 

VII. CORSARI SI PIRAȚI PE MARE, 
TÎLHARI PE USCAT 


Operatiile Războiului de o sută de ani nu s-au desfă- 
șurat numai pe uscat, ci si pe mare. E adevărat că n-au 
avut loc mari bătălii navale — ‘cu două excepţii: Sluys 
(1348) si La Rochelle (1382). Fără a dispune de prea 
multe informaţii în privinţa prizonierilor luaţi în aceste 
lupte, se poate totuși presupune că legile războiului erau 
încă mai des nesocotite pe mare decît pe uscat. Stă măr- 
turie înecarea a 300 de prizonieri răniţi! si spinzurarea 
amiralului Nicolas Behuchet, după ce fusese prins de 
englezi la 24 iunie 13402. Aceasta și pentru că flota 
era considerată — 'ca, mult mai tîrziu, în Germania și 
Rusia — o armă plebee, marinarii fiind îndeobște pescari 
din porturile coastei. 

De cele mai multe ori sînt însă ciocniri fără conse- 
cinte, atacuri neașteptate, urmate de retrageri grabnice. 
Tehnica unor astfel de acţiuni piraterești este pusă în 
lumină de povestirea unui cronicar englez despre ostili- 
tăţile din toamna anului 1338 : „galerele regelui Franţei 
au prins cinci corăbii mari ale regelui Angliei care se 
găseau în portul Sluys, fiind totuși aproape goale, căci 
marinarii erau în oraș, și le-au dus în părţile Norman- 
diei. Iar în lunea după Sfîntul Mihail, pe la nouă ceasuri, 
au venit fără veste cincizeci de galere pline de oameni 
înarmaţi la Southampton și în ziua aceea au prădat orașul 
si au cărat cît au putut pe galerele și navele lor, si au 
rămas toată noaptea în oraș, fugărind si omorind pe cei 

din oraș. lar a doua zi au dat fot orașului din cinci 
părți şi s-au întors la corăbii“ 3. 

Au fost destule asemenea nopţi in timpul cărora limbi 
de foc se înălţau fără veste, mistuind casele și avutul 
pescarilor englezi. Chiar la vreme de pace incursiunile 
piraţilor bretoni nu conteneau, după cum se plingeau 
trimisii lui Henric al VI-lea: „ont continué leurs prises 
et destrousses sur la mer en forme de guere ouverte 
contre le roy, nostre dit seigneur, ses pays, seigneuries et 
subgets, ont pris sur la coste d'Angleterre gens pri- 
sonniers et mis a raençon“ 4. 

Este neîndoielnic 'că englezii nu pierdeau nici o oka- 
zie de a răspunde în același fel. În 1340, o flotă strinsă 
din cele Cinci Porturi (Sandwich, Dover, Hythe, Romney 
și Wye) atacă Boulogne la adăpostul ceţii, „in tempore 
nebuloso“ 5. Acești corăbieri încercaţi se abăteau asupra 
țărmului Bretaniei, Normandiei și Picardiei, incendiind 
recoltele si luind prizonieri, „boutoient feu ès maisons 
du plat pays, comme ès grains, et partout ou ils pou- 
voient prenoient prisonniers et les menoient en An- 
gleterre et piteusement les traitoient“ 6. Aceeași imagine 
e înfățișată de debarcarea englezilor la Tréport : „după 
ce au luat toate averile, cu oameni cu tot, au dat foc“1. 
Se constată așadar că unul din principalele scopuri ale 
expedițiilor 'piraterești era luarea de prizonieri. 

Citeodată, aceștia din urmă aveau o însemnătate po- 
litică. Atunci, dar numai atunci, regalitatea era asociată 
la profituri. În 1377, un nobil gascon din partida pro- 
engleză, seniorul Florimond de Lesparre, s-a îmbarcat 
la Bordeaux pentru a trece în Anglia dar, împins de vint, 
a nimerit în calea unor nave spaniole și, datorită alianţei 
dintre Franţa și Castilia, a fost luat prizonier 8. La 7 iu- 
nie 1387 sînt trimiși la Turnul Londrei 20 de prizonieri 
prinși „supra mare, per carissimum consanguineum 
nostrum, Richardum comitem Arundellae, admirallum 
Angliae, et alios in comitiva sua“. Un an mai tirziu, 
corsari din Falmouth au pus mîna pe o corabie portu- 
gheză incärcatä de mărfuri, luînd în captivitate tot echi- 
pajul împreună cu un călător de vază, infantele dom 
Deniz, însuşi fratele regelui Joaô 110. De astă dată era 
o gafă politică, deoarece Anglia nu se afla în război cu 

Portugalia, dimpotrivă, îi dăduse ajutor în 1385. Alteori, 
cîte un naufragiu se dovedea util cauzei engleze ca, în 
1451, al lui Guillaume II Cousinot de Montreuil, baliv de 
Rouen presupusul autor al unei cronici, care se întorcea 
dintr-o misiune în Scoţia sau „ambaxade par devers nos- 
tre très chier et très ame frère, cousin et alyé, le roy 
d'Escosse“. Avem într-un act emis la 4 iunie 1455 de can- 
celaria lui Carol al VIl-lea ecoul lamentatiilor solului, 
deţinut trei ani în Anglia „și atît de amarnic si de aspru 
s-au purtat cu dînsul încît a fost cît pe-aci să-și vadă 
sfîrşitul nenorocit al zilelor sale“ 11. Dar piraţii și corsarii 
înfruntau riscuri mai mari si soarta lor era mai crudă 
decît a victimelor lor. Dacă erau prinși, nu puteau as- 
tepta nici o milă. „l-au omorît pe toţi.“ („omnes piratas 
interfecerunt“), înseamnă netulburat un cronicar, după 
respingerea atacului francez asupra portului Plymouth 12. 

Capturile de nave atrăgeau ca răspuns arestarea ne- 
gustorilor străini în ţara care avusese de suferit de pe 
urma pirateriei. Dreptul represaliilor era acordat de su- 
veran or de autorităţile locale 13. Arestarea unor negu- 
tätori englezi în Flandra si sechestrarea mărfurilor lor 
în 1380, un act de ostilitate normal din partea contelui 
Louis de Maele, aliat al Franței, a fost replica la reti- 
nerea unor 'corăbii flamande în porturile Angliei de 
vest 14, 

Existenţa unui drept maritim care asigura libera na- 
vigatie în apele teritoriale ale unor state aliate este 
atestată în mai 1388, de scrisorile lui Richard al II-lea 
către conducerea orașului Zierikzee și către seniorul său 
Albert de Bavaria, conte :de Olanda și Zeelanda. Richard 
al Il-lea protestează prin sus-zisele scrisori contra ră- 
pirii de către piraţii zeelandezi a trei negustori din 
Colchester, „prinși în chip silnic și samavolnic, împreună 
cu o mare cantitate de bunuri și mărfuri ale lor, în 
valoare de o sută de livre, aruncați întîi pe o corabie, 
împotriva oricărei dreptäti si a dreptului maritim (contra 
legem maritimam), apoi în temniță, deţinuţi cu cruzime 
odată cu averile și mărfurile lor, 'deși se tocmiseră cu cei 
care i-au prins și cu alți oameni din acel oraș Zierikzee 
pentru o răscumpărare de 75 de mărci 15%. Acest drept 

maritim, sub protecţia căruia se puneau prizonierii, su- 
ferea deci frecvente încălcări. 

La începutul secolului al XV-lea, Anglia, întărindu-și 
puterea navală, a trecut la organizarea unei adevărate 
blocade de-a lungul tärmurilor de nord si vest ale Fran- 
tei, pe care le controla prin porturile Calais, Cherbourg, 
Brest, Bordeaux și Bayonne. Aceasta a fost politica lui 
Henric al IV-lea, mai putin costisitoare pentru Anglia 
decît campaniile victorioase ale fiului său, dar destul de 
păgubitoare pentru comerţul francez. De pildă, din cauza 
intereselor engleze în bogata regiune viticolă Bordelais, 
importul de vinuri din Franţa de nord era interzis, iar 
corăbiile intermediarilor flamanzi confiscate, cu toată în- 
cărcătura lor de butoaie 16. Echipajele acestor nave erau 
deținute mult timp în Anglia de unde, citeodatä, nu 
puteau scăpa decit plătind o răscumpărare. O întreagă 
corespondenţă ni s-a păstrat, în acest sens, privind rela- 
tiile cu Ordinul teutonic si cu Hansa. Cea din urmă 
se plingea, la 18 ianuarie 1404, că niște corsari englezi 
au atacat o navă hanseatică, luîndu-i pe corăbieri cu 
dînșii, împreună cu mărfurile aflate pe vas și pästrind 
totul fără nici un drept („nauclerum ejusdem [...] cum 
suis mercatoribus in navi existentibus secum captivos 
perducentes navem cum suis mericandisis in spolium 
detinentes“) 18. 

Primejdii asemănătoare amenințau pe călători si dacă 
ar fi ales un alt itinerar pe uscat. Ei ar fi trebuit, în 
primul rînd, să ocolească regiunile în care se desfășurau 
operaţii militare. Teama de indisciplina trupelor era tot 
atit de mare ca de tilhari. ,Ostasii, bintuind peste tot, 
jefuiau, prădau, luau prizonieri, siluiau femeile, rusinau 
și pingăreau fetele, sävirseau toate ticälosiile pe care 
le pot face dușmanii“ 1%. O altă mărturie ne informează 
că, în 1339, garnizoana franceză din Tournai organiza 
din cînd în cînd ieșiri pentru aprovizionare, devastind 
tot ţinutul care, fiind în stăpinirea contelui de Hainaut, 
era locuit de aliaţi. Într-o singură împrejurare au fost 
astfel adunate 10 000 de vite cornute — cifră de necre- 
zut — „și peste cinci sute de bărbaţi, femei și copii, pe 
care i-au pus să se răscumpere, dar unora le-au dat dru- 

mul de frica lui Dumnezeu“ 20. Frica de Dumnezeu nu-i 
împiedica pe ostașii englezi sau burgunzi care asediau Pa- 
risul în toamna 1417 să ia prizonieri oameni pașnici, ca 
să le smulgă räscumpäräri cât mai mari 21. La rîndul lor, 
mercenarii conetabilului d'Armagnac nu se lăsau mai 
prejos, ba, dacă ar fi să dăm crezare „burghezului din 
Paris“, marele lor dușman, „unii din acești oșteni erau 
atit de haini și de asupritori încît frigeau de vii pe băr- 
batii si copiii care nu-și puteau plăti răscumpărarea“ 22. 
Că aceasta nu era o exagerare pătimașă se vede din 
descrierea torturilor îndurate de prizonierii lui Jean de 
Rigny, judecat de Parlament cu cîţiva ani mai înainte 
pentru crime oribile : pe unul care, ,întepat si fript în 
timpul caznelor“, murise, „l-a azvîrlit pe cîmp unde l-au 
mâncat câinii“ 23, 

Cu aceasta ar putea începe galeria figurilor sumbre 
de cavaleri bandiți care terorizau regiuni întinse în timp 
de război și își continuau activitatea, deși pe scară mai 
restrînsă, și la vreme de pace. Unul dintre ei este si- 
nistrul bastard de Vauru. „Orice ţăran pe care-l putea 
descoperi și prinde și de la care se dovedea că nu poate 
să stoarcă nici o răscumpărare, era numaideciît legat de 
coada unui cal“, spune cronica. „Alţi țărani care nu pu- 
teau plăti erau înecați pe loc sau spinzurati fără milă“ 24, 
Cutare altul, executat la 10 aprilie 1437, era chiar un 
om de lege, cel puţin la origine, fost procuror al Parla- 
mentului din Paris 3%. Nu odată, concurenţa între răufă- 
cători îi pune în situaţia de a-și plăti unii altora o 
răscumpărare care nu era decât o vamă asupra celor mai 
ilicite câștiguri 26. 

Atrași de ispita unei răscumpărări, astfel de 
„latrunculi“ nu se dau în lături, în 1363, să ia prizonieri 
pe solii regelui Aragonului, nesocotindu-le neutralitatea, 
sau să treacă Rinul, în frunte cu un burghez din Mont- 
pellier, Berenger Vidal, pentru a răpi „in terra Imperii“ 
pe contele de Nandenburg, consimtind să-l elibereze nu- 
mai în schimbul sumei ide 40 de mărci de argint pe care, 
după ce seniorul german a plătit-o, o va pretinde, ca 
amendă, justiţia franceză 27. Altădată, tilharii prind pe 
contele de Roussy, împreună cu întreaga sa familie, si, 

pînă la plata celor 12 000 de florini ai răscumpărării, îi 
închid în propriul lor castel?8. Situaţia s-a repetat de 
mai multe ori, deoarece briganzii doreau să-și asigure 
o bază de atac sau de apărare, ca, de pildă, donjonul 
unui feudal breton, vicontele de Comborn, despre care 
Froissart relatează că fiind reţinut astfel, („misent en 
prison le signeur en son chastiel meismes“) a trebuit în 
cele din urmă să se răscumpere cu 23 000 de scuzi 2%. 

Cum situaţia aceasta dăinuie pină tirziu, pe un mal 
al Rinului ca si pe celălalt, mentalitatea răzvrătită si 
batjocoritoare a tilharilor se intilneste exprimată cu deo- 
sebită vigoare în amintirile lui Götz von Berlichingen, 
„reiter“ rapace si îndrăzneţ care, incepindu-si cariera 
militară prin 1495, este cu tot sufletul lui un om al acelui 
veac al XV-lea spre sfirsitul căruia se născuse. Ce-are a 
face că va fi amestecat — fără voia lui, după cum se jura 
la bätrinete, deși nimeni nu i-a dat crezare — în frămîn- 
tările singeroase ale Reformei, jucind un rol în marele 
Război țărănesc german ? Aspectul cel mai reprezentativ 
din memoriile sale e frecventa povestire a împrejurărilor 
în care a oprit la drumul mare clerici bogaţi sau negus- 
tori cu carele încărcate. Caracteristică mai ales este o 
anecdotă despre niște călători pe care i-a prins în fai- 
moasa pădure Spessart, între care era unul „pe care-l 
prindeam a treia oară în șase luni, după ce-i mai luasem 
altădată niște marfă. Ceilalţi erau niște coropcari din 
Nürnberg. M-am prefăcut că vreau să le tai tuturor capul 
și mîinile, dar nu era decit o glumă. I-am silit să ingenun- 
cheze şi să întindă braţele pe butuci. Atunci, m-am apro- 
piat pe la spate, i-am dat unuia un picior, pe altul l-am 
tras de ureche, asta fiindu-le toată pedeapsa, și le-am dat 
drumul“ 30, 

În puţine cuvinte, se poate vorbi de incursiunile tîl- 
harilor și piraţilor, alături de operaţiile militare pro- 
priu-zise, atît datorită faptului că, în această perioadă, 
nu există trupe regulate ci numai armate de strinsură, 
gata să se destrame la orice lovitură mai puternică și să 
continue apoi să trăiască pe seama localnicilor, cit și 
fiindcă rezultatul celor două activităţi era același : lua- 
rea de prizonieri, în scopul răscumpărării lor. 

NOTE 


1 Ferdinand Lot, L'art militaire et les armées au Moyen Age, 
I, p. 246. E vorba de împrejurări mai vechi, din războiul franco- 
aragonez : la 5 septembrie 1285, flota franceză, sub comanda lui 
Enguerrand de Bailleul, a fost împrăștiată iar dintre prinşi 260 
au fost orbiti din ordinul învingătorului, Roger de Loria. 

2 Simeon Luce, Le soufflet de l’Ecluse et la chanson des 
pastoureaux normands, în La France pendant la guerre de Cent 
Ans, II, Paris, 1893, p. 3—15. 

3 Adam de Murimuth, p. 87. Cf. ibid., p. 88, un atac similar 
la 24 martie 1339, la Harwich. 

4 J. Stevenson, Narratives of the expulsion of the English 
from Normandy, p. 418, 498. Chronicon Angliae ab anno Domini 
1328, p. 168, aminteşte că, în 1377, „starețul de Lewes a fost luat 
prizonier de o ceată de francezi nävälità pe neaşteptate si tirit 
la corăbiile lor, împreună cu doi cavaleri care îl intoväräseau“. 
Răpirea starețului s-a petrecut în 1373, după J. Cabaret d'Orron- 
ville, p. 125: „şi făcând el parte din prada amiralului, acesta 
l-a păstrat un an şi a căpătat de la el 7000 de galbeni“. Ami- 
ralul, numit în text Renier de Grimoult, era genovezul Gri- 
maldi. Data de 1373 e corectă deoarece în 1375, cînd dealtfel 
se încheie pacea, „Reyner Grymbaud jenevoys“ a căzut prizo- 
nier (Rymer, III, 3, p. 34). 

5 Adam de Murimuth, p. 103—104. 

5 J. Juvénal des Ursins, p. 339. 

1 Monstrelet, p. 277. 

8 Froissart, IX, p. 6: „il eut-une fortune qui le bouta en la 
mer d'Espaigne. Si fu rencontré de nefs espaignolles à qui il 
eut la bataille et fu pris et menés prisonniers en Espaigne et 
la fu plus d’un an et demi“. 

9 Rymer, III, 4, p. 13. Contele fiind căsătorit cu Philippa 
Mortimer, strănepoata lui Eduard al III-lea (prin bunicul ei ma- 
tem, Lionel de Clarence), putea fi socotit „consanguineus nos- 
ter“ de către Richard al II-lea. Chiar el, Richard Fitz Allan, a 
fost întemnițat în Turn între 3 şi 10 august 1394 (ibid., p. 101). 

10 Ibid., p. 28, la 29 iulie 1388, Richard al II-lea porunceste 
ca prinşii să fie pe dată eliberaţi. 

11 Chronique de la Pucelle, ed. Vallet de Viriville, p. 76—79. 

12 Adam de Murimuth, p. 89—90. 

13 Vezi la Marie-Rose Thielemans, Bourgogne et Angleterre, 
p. 333—343, o adevărată istorie a pirateriei în Mările Nordului si 
Miînecii, în prima jumătate a secolului XV. 

14 Ed. Perroy, The Diplomatic Correspondence of Richard II, 

15. 

15 Ibid., p. 54—55. Răscumpărarea cerută echivala cu 450 
de livre. 

16 F., C. Hingeston, Royal and Historical Letters during the 
Reign of Henry IV, I, Londra, 1860, p. 194—199, în ianuarie 1404. 

17 Ibidem, p. 162—166 (Consiliul către marele maestru Con- 
rad von Jungingen, la 5 octombrie 1403), p. 242—244 (Henric 

al IV-lea către acelasi, dînd vina pe pirați pentru captura unei 
corăbii a ordinului, la 5 iunie 1404) si p. 274—276 (răspunsul 
marelui maestru, la 16 iulie 1404). 

18 Ibid., p. 208—209. Protestele se repetă la 2 iunie 1404 
(p. 236—239) şi din partea Senatului din Hamburg, la 5 iunie 
(p. 240—241). 

19 Juvénal des Ursins, p. 340. Ibid., p. 345, denunță färädele- 
gile soldaților ducelui de Berry în Languedoc : „jefuiau şi prädau 
prin tot ținutul şi săvîrşeau tot ce poate face duşmanul, pirjo- 
luri şi omoruri, şi luau prizonieri şi îi sileau să se räscumpere“. 
R. Blondel, p. 97, pomeneşte doar de isprăvi mai mărunte: „su- 
cesc giturile giştelor şi siluiesc muierile“. 

2 Froissart, IJI, p. 121. 

31 Journal d'un bourgeois de Paris, p. 42: „oamenii veniți 
din Normandia la Paris şi care scăpaseră de englezi plătind 
răscumpărare sau altminteri erau iarăşi prinşi de burgunzi, 
apoi de francezi şi tratați atît de crud de parcă ar fi fost sara- 
zini; negustori de treabă m-au încredințat că ei fuseseră luați 
prizonieri de toate cele trei ostiri şi că de fiecare dată nu scă- 
paseră decât cu bani grei“. 

A Ibid., p. 44. Vezi si jaful oraşului Fougères, pentru care 
guvernatorul englez al Normandiei, ducele de Somerset, își de- 
clină orice răspundere, în 1448 (Heraldul Berry, p. 239; R. Blon- 
del, p. 13). 

23 Yvonne Lanhers, Crimes et criminels au XIV-e siècle, Re- 
vue historique, CCXL, 1968, p. 326. Fiind condamnat să fie 
spînzurat ca un criminal de rînd, seniorul de Rigny a obținut, 
la cererea unor prieteni sus-puşi, grația de a fi înecat, supliciu 
mai puțin infamant. 

2% Journal d'un bourgeois de Paris, p. 76—78. 

25 bid., p. 159: „a fost prins la Beauvoir-en-Brie, unul Miles 
de Saulx, procuror da Parlamentul din Paris. El mai fusese prins 
pe vremuri dar fusese eliberat la fägäduiala lui că va păstra 
credința şi în schimbul soției si celor doi fii ai lui, ca ostatici. 
Dar uitindu-si cuvintul, nevasta şi copiii, ajunsese cel mai mare 
tilhar, pîriolitor si ucigaș din Franţa si Normandia“. 

2 Froissart, IX, p. 143. 

21 Vezi E. Molinier, Etude sur la vie d'Arnoul d' Audrehem, 
p. 127, 131—132, 144, 251—2583, 312—314, un oarecare Louis Rou- 
baud „de comitiva Magni Societatis“ este adesea menționat în 
documente. 

28 Froissart, VI, p. 115—118. Spre nenorocul său, gentilomul a 
mai fost o dată luat prizonier după numai cîteva luni (ibid. 
p. 151—152). 

29 Ibid., V, p. 225. Vezi si J. M. Richard, Documents relatifs 
aur Grandes Compagnies (1326—1366), Bulletin historique et phi- 
lologique, 1895, p. 539—547. 

3% Les exploits chevaleresques de Messire Goetz de Berlichin- 
gen à la Main de Fer écrits par lui-même, trad. E. Dupont, 
Abbeville, 1930, p. 101 (şi p. 77—81, 99—100). În aceeaşi uimi- 
toare autobiografie ce a inspirat pe Goethe si pe Sartre se ci- 

tează cu satisfacţie răspunsul împăratului Maximilian I, alt tip 
medieval, la jalbele unor burghezi din Nirnberg împotriva ca- 
valerilor : „Dacă un negustor pierde un sac de piper, trebuie 
chemat la arme tot imperiul. Dar dacă se iveşte vreo împreju- 
rare care priveşte pe măria-sa împăratul şi întreg imperiul, ori 
avînd de a face cu vreun regat, principat, ducat sau altă senio- 
rie, nimeni nu e în stare să vă adune!“ Comentariul memoria- 
listului nu e mai puţin interesant: „Această mărturie a măriei- 
sale mi-a plăcut atît de mult încât mi-a umplut inima de bucu- 
rie; şi nu-mi pot aduce aminte să fi uneltit cumva în toată 
viaţa mea împotriva împăratului sau a casei de Austria. M-aş 
fi putut nimeri pe acolo pe unde erau de luat bänisorii lui, dar 
n-am făcut-o, din plecată smerenie faţă de slăvitul nostru stăpîn 
si senior, măria-sa împăratul. Si am scos-o altfel la capăt, cum 
am putut Si eu, ca un sărman nobil şi oştean ce eram, trecînd 
prin aventuri si primejdii cum nimeni n-a mai înfruntat vreo- 
atā“. 

VIII. CONDIȚIILE DE VIAŢĂ 
ALE PRIZONIERILOR 


Seniorii francezi prinși în război așteptau citeodată 
ani de zile pină cind le erau agonisite, de ţăranii lor, răs- 
cumpărările ; între timp ei trăiau ca niște oaspeţi de vază. 
la conacele englezilor care îi luaseră prizonieri. Läsin- 
du-se dus de imaginaţie, istoricul ar putea chiar preciza 
cum iși petreceau vremea acești străini bine crescuţi: 
ei vinau impreună cu bărbații, făceau curte doamnelor 
şi de la ei simplicitatea provincială engleză învăța că 
orice gentilom trebuie să poarte veșminte de cutare cro- 
ială sau să aibă cutare fel de bucate pe masă 1. Imaginea 
de confortabilă viață rustică împrumutată dintr-un ma- 
nual ce se bucură de cea mai îndreptăţită popularitate 
nu e pe de-a întregul lipsită de temei. Într-adevăr, așa 
trecea viaţa nobililor de ţară, deveniți, pentru mai mult 
timp decit ar fi vrut-o, gazdele prizonierilor lor. După 
întoarcerea acestora acasă, relaţiile amicale înnodate cu 
acel prilej continuau, după cum rezultă din corespon- 
denta lui John Talbot cu Olivier de Coëtivy, în legătură 
cu vinzarea unor butoaie de vin al căror preţ urma să 
fie scăzut din valoarea răscumpărării celui din urmă 2. 

Ospitalitatea acordată, ca și prietenia creată ca ur- 
mare a ospitalităţii, erau mai mult decit termeni senti- 
mentali de afecţiune umană. În lumea feudală acestea fu- 
seseră legături foarte concrete, evocatoare de drepturi și 
datorii de onoare, dar în perioada Războiului de o sută 
de ani ele începeau să-și piardă sensul. E un moment 

critic: o conceptie potrivit cäreia au träit oameni nu 
dispare dintr-odată, ci se färimiteazä. De aceea, Froissart, 
observator neîntrecut al moravurilor contemporane, îm- 
parte popoarele după respectul arătat încă tradiţiilor ca- 
valerești. 

În geografia lui morală, scotienii, deşi unii sînt „mari 
tîlhari* — „Escots aucuns sont grans larrons* — ocupă 
locul întîi pentru vitejia și curtenia lor: „Cei care sînt 
prinși și apoi sloboziti pe cuvint își plătesc răscumpă- 
rarea, dar știți cum? Atit de grabnic si de curtenitor 
încât fiecare rămîne mulţumit de celălalt și la despărţire 
își spun : Mulţumesc ! 4 

Purtarea dușmănoasă a germanilor faţă de prizonierii 
lor prilejuiește de patru ori izbucniri vehemente de minie 
ale cronicarului : „Nemţii își pun prizonierii în fiare sau 
în butuci, cînd îi tin ca să le stoarcă mai multi bani. 
Blestematii ! Oameni fără milă și fără lege, nici unul 
n-ar trebui lăsat cu viaţă“. Protestul bunului Froissart 
încerca să salveze convențiile îndătinate care alcătuiau 
temeiul moralei cavalerești 5. Orice încălcare a lor, orice 
zguduire a credințelor vechi, lui i se părea de nesuferit : 
„Nemţii sînt foarte hräpäreti, mai lacomi decît oricare 
alt neam și n-au milă de nimeni care ajunge în stăpi- 
nirea lor, ci îl aruncă în cea mai adincă temniţă si în 
butuci grei, în fiare, în caltavete si în alte jucării de în- 
chisoare, la care sînt mari meșteri, pentru a stoarce o 
răscumpărare cît mai mare si cînd iau prizonier pe cîte 
un mare senior sau vreun alt bărbat nobil și viteaz, îl 
duc cu ei în Boemia sau în Austria, prin văgăuni de cas- 
tele. Cine să-i mai scoată de acolo? Asemenea oameni 
sînt mai Cîinoși decît sarazinii“. Cu aceeași indignare 
adaugă cronicarul : „Mai norocos ar fi un gentilom să 
cadă în mîinile necredincioșilor, cât ar fi ei de pägîni și 
sarazini, decît în ale nemților, căci nemţii chinuie pe 
prizonierii de neam în temniță amarnică, în butuci de 
fier, în obezi, în caltavete si în tot felul de închisori, pes- 
te fire si închipuire, prin care schilodesc și zdrobesc mă- 
dularele oamenilor, pentru a stoarce de la ei o mai mare 
plată“ 6. 

Altădată, cei criticati pentru brutalitatea cu care își 
tratează prizonierii sînt spaniolii, comparati în această 

privinţă cu germanii, fiindcă obișnuiau să-i lege pe cei 
prinși, punindu-i în lanţuri si în cätuse. ,Aultre cour- 
toisie ne scevent li Espagnol faire ; ils sont samables as 
Alemans“ 7. 

În sfîrşit, cea mai grea captivitate e cea otomană. 
În izvoarele apusene, suferințele prizonierilor creștini 
în orient își fac intrarea cu ocazia bătăliei de la Nicopole. 
Descrierea lor, pusă de Honore Bonet în gura unui turc, 
foloseşte aceste interesante versuri din poemul L'appa- 
ricion Maistre Jehan de Meun: ,Maintenant les fault 
houer / Et labourer vos festes toutes / Ou endurer quinze 
ou vint soutes! / Vostre dimenche et Noé / Les fault 
labourer mal leur gré, / Aler sans chausses, sans chap- 
pel, / Sans seinture et sans coustel, / Garder les brebis, 
les moutons / Mengant pou de pain sans oignons, / Servir 
les boeufz et les chevaulx / A pluye, a vent, par les che- 
zaulx. / Jamais en lit ne coucheront / Tant qu’en Tur- 
quie esclaux seront“ 8. Ceea ce, într-o nedibace traducere 
românească, ar suna astfel : „Musai acum să boronească, / 
Să are de sărbătorile voastre / Sau să îndure zeci de cio- 
megi, / Duminica si de cîslegi / Cu de-a sila să mun- 
cească, / Fără opinci, fără căciulă, / Fără chimir, fără cu- 
tit, / Turmele să le ciobănească, / Mincind o pită fără 
ceapă, / Boii şi caii să-i păzească, / Pe imaș, în vint și 
în zloată. / Să nu doarmă în pat vreodată / Cit le va fi 
robia îndelungată“. Mai bine informat, probabil chiar 
prin mijlocirea unuia din captivii de la Brusa care s-au 
întors, Froissart era în măsură să precizeze că prizonierii 
otomanilor primeau zilnic un mertic de carne nu destul 
de bine friptă, dar condimentată din belșug si piine 
de mei al cărei gust neplăcut era necunoscut francezilor 
(„ils estoient servis de! grosses viandes, de grosses chers 
et mal cuittes et mal appareillies [...] De toutes manières 
d'épices avoient-ils à plente et à largesse de pain de 
milet qui durement est doucereux et hors de la nature 
de France“)?. Această alimentaţie neobişnuită ar fi fost 
chiar cauza multor boli, din care unor prizonieri li s-a 
tras și moartea. 

Oricit de brutal ar fi tratamentul prinșilor în gene- 
ral, el cunoaște diferenţe care nu sînt decît o continuare 
sau chiar o accentuare în captivitate a inegalitätii so- 

ciale. La Froissart revine adesea principiul solidaritätii 
clasei feudale de pretutindeni. Luarea unui prizonier 
nobil punea la încercare acest principiu : „aducîndu-i la 
Paris pe cavalerii englezi pe care-i aveau prizonieri, i-au 
primit bine pe cuvintul lor și i-au lăsat să umble în voie 
în sus și în jos și să călărească prin tot locul, fără vreo 
bănuială, nici silnicie, așa cum s-ar cuveni să se poarte 
toţi gentilomii între ei (ainsi que tout gentilhomme par 
raison doient faire li uns de l’autre) si așa cum obisnu- 
iesc englezii si francezii în războiul lor, cäci totdeauna 
au fost foarte curtenitori unii cu alţii“ 10. Vom vedea, pe 
baza documentelor, în ce măsură afirmaţia corespunde 
adevărului. 

Prizonierilor francezi de rang înalt li se recunoaște 
egalitatea în drepturi cu aristocrația engleză, alături de 
care iau parte la turniruri |! si la ospete 12. Acestora li se 
adaugă alte divertismente, ce contribuiau la crearea 
unei ambiante ospitaliere : „contele de Saint-Pol si tînăra 
doamnă se îndrăgostiră unul de altul și erau mereu îm- 
preună la toate dansurile și jocurile“ 13. O altă distracţie 
foarte apreciată era vinätoarea : „seniorul Charles de 
Blois, contele de Guines și contele de Tancarville ieșeau 
la vinätoare cu șoimi și ereti afară din Londra și puteau 
să-și ia câmpii cât voiau“ 14, Unuia din seniorii amintiţi i 
se acordă 12 arcuri si 12 tolbe de săgeți, însă nu pentru 
vînătoare — doar urmau să fie împărțite la 40 de călăreţi, 
însoțitorii săi! — ci drept arme de apărare, singurele la 
care avea dreptul ca prizonier 15, 

Totuși, libertatea fiecărui prizonier, în limite mai 
strimte sau mai largi, varia, cum e lesne de înțeles, de la 
un caz la altul. În general, seniorii francezi „niciodată 
n-au fost ţinuţi în temniţă grea, ci curtenitor învoiti pe 
cuvînt de cinste și puteau umbla prin întreaga Londră, 
pentru jocuri și petreceri“ 16. Despre unul din ei aflăm: 
„răminînd tînărul conte de Saint-Pol prizonier pe cu- 
vînt al regelui Angliei, i s-a îngăduit să circule liber prin 
castelul Windsor dar să iasă pe poartă numai cu încu- 
viintarea străjilor“ 17. O precauţie răspîndită era cea de 
a nu îngădui prizonierului să se depărteze la mai mult 
de o jumătate de leghe (circa 2 km) de reședința lui. De 
această libertate supravegheată el nu se putea bucura 

decit între răsăritul și apusul soarelui, după cum rela- 
teazä Jean de Grailly, închis la Meaux : „Mi s-a îngăduit 
să merg cît ţine lumina soarelui prin acest oraş și chiar 
prin împrejurimile lui pînă la o jumătate de leghe, cu 
condiţia ca înainte de asfintit să mă întorc în turnul din 
piață unde să petrec noaptea si de unde să nu mai pot 
ieşi pînă a doua zi după răsăritul soarelui“ 18. După ce, 
la 24 ianuarie 1363, jură contelui de Foix că nu vor fugi, 
seniorii prinși în bătălia de la Launac primesc autori- 
zatia să vâneze din zori pînă în amurg dar, în caz de 
evadare, erau prevăzute amenzi de cîte 100 000 de flo- 
rini sau chiar dublu 19. Minuţioasa grijă cu care erau re- 
glementate mișcările prizonierilor se manifestă și în le- 
gătură cu pretendentul francez la ducatul Bretaniei care, 
împreună cu principalii prizonieri scoțieni, David Bruce 
si contele de Murray, „fu, cu toată cinstea cuvenită, pus 
la popreală în Turnul Londrei [...] dar nu rămase acolo 
timp îndelungat, căci la rugămintea doamnei regine a 
Angliei, care-i era verișoară primară 2, a fost invoit pe 
cuvînt si călărea după voie prin împrejurimile Londrei 
dar nu putea dormi decît o noapte afară din oraș, dacă 
nu era în tovărășia regelui Angliei sau a reginei“ 21. 
După cităva vreme, Charles de Blois a primit și aproba- 
rea de a lipsi cîte patru zile din capitală, dar într-a cin- 
cea era obligat să se întoarcă la Londra, putînd pleca 
iarăși îndărăt în ziua următoare 22. 

În timpul captivităţii, marii feudali erau înconjurați 
de numeroși slujitori care le împărtășeau soarta. Astfel, 
un ordin regal de la 10 aprilie 1347, pentru întemnițarea 
contelui de Tancarville „sub sigură si strasnicä pază, în- 
tr-o cetätuie bine zidită“ (detentiunea avea să dureze mai 
bine de 13 ani) pomenește pe „servitores suos“ 23, De- 
scriind captivitatea lui Ioan al V-lea de Bretania, croni- 
carul se înduioșează „de singurătatea lui, rămas numai cu 
un slujitor („et avoit pour le servir tant 
de ses varlets de chambre“) 24. 

Alături de categoria prizonierilor, merită amintită cea 
a ostaticilor, a căror situaţie Juridică deosebită nu e lo- 
cul să o expunem, dar ale căror condiții de viață erau 
aceleași. Cu privire la ele, nu sînt lipsite de interes indi- 
catiile dintr-un document cu data de 26 martie 1362, re- 

feritoare la Jean de Luxembourg, castelan de Lille, aflat 
în Anglia ca ostatic #5. După moartea acestuia — „viam 
universae carnis ingressus“ —, corpul său neînsufleţit 
urma să fie transportat pe o corabie, pentru a odihni în 
tärîna sfințită pe care și-o alesese nobilul senior în in- 
cinta unui lăcaş din Normandia. Îl însoțeau slujitorii „cu 
patru șoimi“ — încă un amănunt legat de îndeletnicirile 
cinegetice ale defunctului — „cu bani si alte averi ale 
sale“, dar fără arcuri, săgeți sau alte arme, nici cai sau 
scrisori, „litteras suspectas“ 26. Fiind eliberat la 27 iulie 
1365, Enguerrand de Coucy mărturisea „cu adevărat din 
bunăvoia si placul nostru si fără de nici o silnicie, că in 
toată vremea cît am fost ostatic, am fost cinstit si găzduit, 
de rege si de oamenii lui, după cuviință si potrivit ran- 
gului nostru“ 27. Ceea ce ultimul descendent al unei se- 
culare dinastii feudale considera a fi tratat după rangul 
lui („selonc nostre estat“) a fost îndeajuns de limpede 
sugerat de exemplele precedente. Le putem adăuga un 
altul, spicuit din „Istoria vieţii, faptelor vitejesti si călă- 
toriilor slăvitului print Ludovic, al treilea duce de Bour- 
bon“, redactată în 1429 de Jean Cabaret d'Orronville (sau 
d'Orville) 28. După bătălia de la Poitiers, ducele a fost os- 
tatic în Anglia pentru o parte din suma răscumpărării 
datorate de regele loan și a rămas acolo vreme de șapte 
ani trecuţi, pe cheltuiala sa, „ridicîndu-se cheltuiala la 
peste patruzeci de mii de franci, pe lingă grosul sumei 
care pretuia o sută de mii de franki de aur“. Acești 
140 000 de franci au fost plătiţi de domeniile din Franţa 
ale ducelui („lesquelx cent mil francs, ses pays de Bour- 
bonnais et Beauvoisin payerent comptans avec toute sa 
despense“) 29. Ostaticii mai mărunți, desigur mai putin 
costisitori, erau si ei intretinuti cu bani din ţară. Astfel, 
la 1 mai 1371, Jean de Pressia și Louis de Fuer, aflaţi 
în Anglia ca ostatici pentru rege, adeveresc primirea su- 
mei de 3 000 de franci, trimisă de conducerea orașului 
lor Lyon, prin mijlocirea unui bancher din Lucca %. 

Aceste date prezintă un binevenit prilej de reflecţie 
la variațiile pe care le-a cunoscut în cursul timpului 
și în legătură cu poziţia socială a prizonierilor costul în- 
tretinerii lor, amînind pentru un capitol viitor chestiu- 
nile referitoare la răscumpărare. 


157 


https://biblioteca-digitala.ro / https://www.acadsudest.ro 


Cronologic, primele indicaţii precise apar în august 
1335, cînd contele de Murray era închis in donjonul din 
York. „Pro expensis praedicti comitis“, vice-comitele de 
York, Peter Middleton, primește 32 de șilingi pentru 8 
zile, cît a avut în pază pe nobilul scoţian („videlicet, pro 
quolibet dierum praedictarum quatuor solidos“) 31. Chel- 
tuiala pentru întreținerea aceluiași prizonier în castelul 
Nottingham, unde a fost deținut între 13 august si 29 de- 
cembrie 1335, era de numai 20 silingi pe săptămînă, deci 
o livră sterlină, iar la sfirsitul acestei perioade din cap- 
tivitatea lui i se plătesc castelanului William Eland 10 
mărci de argint, echivalînd cu 44 livre de Tours (170,72 g 
aur), ceva mai mult de 8 livre sterline pentru 18 săptă- 
mini ! 32? La 16 martie 1337, pentru John de Murray, în- 
temnitat din toamna precedentă în Turnul Londrei, costul 
întreținerii se ridică la 26 silingi si 8 pence pe săptă- 
mînă 33, Alți prizonieri erau tratați cu mai multă zgîr- 
cenie: de pildă, pentru fiecare zi în care William de 
Ramsay şi Walter de Haliburton fuseseră în seama lui 
timp de două luni încheiate, conetabilul castelului Wind- 
sor nu capătă, la 24 noiembrie 1347, decit cite 2 șilingi 34. 
În decembrie 1347, prizonierii scoțieni din castelul Not- 
tingham, William Douglas și William de Vaux, aveau 
doar un șiling pe zi, ca şi David de Anand în donjonul 
din Bristol 35. 

Castelul Nottingham slujea drept închisoare pentru 
prinșii cei mai de vază, căci treizeci de ani mai tirziu 
se găseau acolo, în paza lui Nicolas d'Aubercicourt, fiii 
lui Charles de Blois, păstraţi ostatici și după moartea 
tatălui lor, în 1364, în bătălia de la Auray, în ciuda pre- 
vederilor convenției de la Westminster (10 august 
1356) 36. La mutarea lor în castelul Devizes, Roger de 
Beauchamp, noul lor temnicer, va primi 200 livre pe an 
pentru hrana și îmbrăcămintea lor („pur la sustenance et 
vesture des ditz deux fils“) 37. E vorba, bineînțeles, de 
livre sterline, deci de aproape 11 șilingi pe zi. Soco- 
teala se făcea negreșit pe lună : cîte 100 livre de Tours. 

Pentru întreţinerea celor 20 de seniori scoțieni osta- 
tici în Anglia, ca să asigure îndeplinirea tratatului de la 
Berwick, urma să se plătească anual suma de 6 666 mărci 

de argint, pe lîngă cele zece rate de cîte 10 000 de mărci 
care intrau în obligaţiile asumate de Scotia 38. 

Tot ca ostatic venise în 1412 în Anglia si Jean d'Or- 
léans, conte d'Angoulême. El era chezaș pentru suma de 
150 000 de scuzi, fixată prin tratatul de la Buzançais ca 
datorie a familiei lui către ducele de Clarence și repre- 
zentată de solda mercenarilor acestuia pe durata unei 
scurte și infructuoase campanii. Deși, în cele din urmă, 
s-au plătit aproape 300 000 de scuzi, eliberarea prizo- 
nierului a zăbovit pînă în 1445! De-a lungul acestei 
captivitäti de 33 de ani, Jean d'Orléans și-a schimbat de 
trei ori stăpinii : întîi prin uciderea ducelui de Clarence 
la Bauge (1421), apoi prin moartea văduvei sale, lady 
Margaret (1439), și dispariţia fiului ei, John II Beaufort, 
conte de Somerset. Reședința lui obișnuită era Londra, 
cîteodată castelele Maxey si Gombridge 39. 

Fratele său, Charles d'Orleans, pe care versurile sale 
ni-l amintesc la Dover, uitîndu-se în zare la țărmul ţării 
iubite, a fost închis mai mult în centrul Angliei de unde 
nu putea avea o asemenea priveliște. Fiind luat prizo- 
nier la Azincourt, a avut drept domiciliu forțat Windsor, 
apoi Pomfret. În 1422 era în castelul Bolingbroke, cu 
un tain de „vynt souldz le jour“, deci de 20 de șilingi zil- 
nic, scăzut în 1430 la ceva mai mult de 14, exact „qua- 
torze sols et quatre deniers par jour“ 40. Acest tratament 
privilegiat i se cuvenea în calitatea sa de print de sînge, 
moștenitor prezumtiv al tronului Franţei, fost soţ al unei 
regine a Angliei — Isabela de Valois, văduva lui Richard 
al II-lea, moartă în 1409. 

Întretinerea lui Arthur de Richemont, fratele ducelui 
de Bretania, ca și a lui Charles d'Artois, conte d'Eu, sau 
a mareșalului Boucicaut, costa 23 șilingi pe săptămînă, 
pe cînd simplii cavaleri Ouchart de Sesse sau Pierron de 
Luppel nu aveau dreptul decît la 16 șilingi 4t, 

Asemenea cifre lipsesc din păcate în Franţa 4, unde 
știm că totuşi Camera de Conturi a Parlamentului din 
Paris verifica socotelile pentru cheltuiala transporturilor 
de prizonieri și întreţinerea lor la cel mai scăzut preţ cu 
putinţă. După acest control, plătea suma respectivă celor 
care se însărcinaseră cu transportul și întreţinerea pînă 

la încarcerarea captivilor la Paris, printr-un mandat asu- 
pra vistieriei 43. : 

Sarcina întreţinerii prizonierilor, în cazul că aceștia 
erau întemnițați pentru datorii, revenea creditorilor j 
În august 1380, Jean de Melun nu se învoia să plătească 
pentru scutierul englez Henry Poinffroit decît 4 deniers 
pe zi. Motivarea acestei hotäriri este interesantă pentru 
cunoaşterea condițiilor de viață în cea mai mare închi- 
soare din Paris, Châtelet: „e obişnuit să joace zaruri 
si joacă zilnic, cistigind la acest joc multe sume de 
bani ; pe de-asupra mai are si un prieten in Paris care-i 
poartă de grijă si încă fiind, ca prizonier mai vechi, un 
fel de staroste peste ceilalți prizonieri, si din această pri- 
cină are din ce trăi“ 45. 

Osebit de jocul zarurilor, ceea ce umplea necăjitele 
zile ale prizonierilor era mai ales teama de un sfirsit 
năpraznic, pe care li-l aminteau strigătele unei gloate 
sîngeroase : „trei sau patru sîmbete la rînd se aduna in 
fatä la Châtelet mare mulțime de norod si umbla zvonul 
şi vorba: «O să-l spînzure pe Gautier de Mauny, hai- 
deti fuga să-l vedem !»“46 Nu era oare pregătirea de 
moarte una din preocupările esențiale ale omului medie- 
val? De aceea, cîte un osîndit își căuta mingiierea în 
practici pioase : „avea inima tare strinsä si punea să se 
cînte liturghia zilnic în temniță dinaintea lui si în fiecare 
zi împărțea pomeni [...] si oamenii sărmani se rugau pen- 
tru el si ar fi vrut chiar, de dragi ce le erau banii lui 
şi ca să mai capete de pomană, să rămînă încă multă vre- 
me la închisoare“ 47, 

Cu atît mai grav era, între alte privatiuni si maltra- 
tări îndurate de prizonierii englezi în Bretania, refuzul 
cuminecăturii, contra căruia protestase consiliul regal la 
2 decembrie 1432 si în care trebuie văzută o formă de 
implacabilă aversiune a bretonilor față de un inamic ere- 
ditar, asemănătoare cunoscutului răspuns al scutierului 
lui Charles de Blois care, la Londra, refuza să se roage 
într-un cimitir deoarece „aici zac cei care i-au ucis pe 
părinții și pe fraţii mei“. În temniţă prizonierii sufereau 
și alte constringeri mai directe și mai brutale. Semnalăm 
cazul lui Robert de Magonville, prins prin 1365 și ţinut 
în lanţuri cîtva timp în castelul Breval : a fost nevoit să 

Bătălia de la Crécy. Miniatură dintr-un manuscris al cronicii 
lui Jean Froissart. (Reproducere după R. S. Lopez, The Brith 
of Europe) 

Unul din episoadele cele mai însemnate din războiul de 

o sută de ani, asasinarea ducelui Burgundiei, Ioan fără 

Teamă, pe podul de la Montereau. (Reproducere după 
J. Calmette, Les grands ducs de Bourgogne) 


Intrarea armatei burgunde în Paris (1415), dupä o miniaturä din 
sec. XV. (Reproducere dupä J. Calmette, Les grands ducs de 
Bourgogne) 

Konrad Witz, 
„Regele David 
si cei trei 
cavaleri“ 
(Muzeul 

din Basel) 

Scene de luptă (şi exe- 
cutarea prizonierilor) 
în Spania veacului al 
XIII-lea, după o mma- 
tură contemporand. (Re- 
producere după R. S. 
Lopez, The Brith of Eu- 
rope) 


Bătălie din timpul răz- 
boiului de o sută de 
ani. Miniatură după un 
manuscris burgund. (Re- 
producere după A. H. 
van der Linder, La Bel- 
gique. Album histo- 
rique) 

Scenä de luptä din timpul räzboiului de o sutä de ani. (Repro- 
ducere dupä A. H. van der Linder, La Belgique. Album historique) 


Scenă de asediu din timpul războiului de o sută de 
ani. Miniatură din Cronica lui Diebold Schilling, 1485. 
(Reproducere după Histoire du Valois 

Scenä de asediu din 
timpul războiului de o 
sută de ani. (Desen din 
epocă, reprodus în His- 
toire du Valais) 

Fortăreaţă din timpul 
războiului de o sută de 
ani. (Reproducere după 
Cronica lui Diebold 
Schilling) 

Luptä navalä din tim- 
pul războiului de o sută 
de ani; miniatură din- 
tr-un manuscris fla- 
mand din sec. XV. (Re- 
producere după A. H. 
van der Linder, La Bel- 
gique. Album histo- 
rique) 


Tronul regilor Angliei 

Westminster Abbey. 

(Reproducere după Gui- 
de of London) 

Unul dintre marii co- 
mandanţi ai războiului 
de o sută de ani care a 
tras însemnate foloase 
din răscumpărările pri- 
zonierilor : Eduard — 
Prinţul Negru. Mormin- 
tul la Catedrala din 
Canterbury 


După un război înde- 

lungat în ani de pace: 

fresca lui Ambrogio Lo- 

renzetti la Palatul co- 

munal din Siena (1358— 
1359) 

se răscumpere, amanetind pămîntul său si al fratelui, 
dar „vreo cincisprezece zile după ce a fost eliberat din 
temniță, din suferinţele și chinurile pe care le îndurase 
de la navarezi, a trecut de la viață la moarte“ 48, Chiar 
contele de Pembroke, un mare feudal englez, fiind pri- 
zonjer în Spania, „în temnitele regelui Henric, a fost 
ținut cu sträsnicie și crunt schingiuit“, dacă nu e cumva 
o exagerare din partea lui Du Guesclin care-și atribuia 
meritul răscumpărării acestui adversar nenorocos 4%. Mo- 
ravurile nu se schimbă nici între cei din aceeași tabără. 
În 1432, La Hire îl ia prizonier prin viclenie pe seniorul 
d'Offemont și poruncește „să fie pus în fiare și aruncat 
într-o groapă. Astfel, l-a ţinut o lună în închisoare cu 
mare asprime si grele cazne, pînă cînd i s-au frînt trupul 
și mădularele și s-a umplut de păduchi, și în sfirsit a 
plătit ca răscumpărare 14 000 de galbeni“ 50. Asemenea 
carceri („fosses“) se găseau în fiecare castel si ele erau 
rareori goale, dovadă situaţia pe care a găsit-o Mathieu 
de Foix-Castelbon cînd a preluat succesiunea lui Gaston 
Febus, la care cronicarul face următorul comentariu : 
„Vicontele de Castelbon, la venirea lui, a iertat pe toţi 
prizonierii care erau întemnițați în castelul din Orthez, 
în număr foarte mare, căci contele de Foix, de slăvită 
amintire, fusese foarte aspru cu răufăcătorii si nu cruța 
pe nici un om viu, cît de mare să fi fost, dacă îl supă- 
rase, ci îl repezea tocmai în fundul gropii și îl ţinea acolo 
la piine și apă, după bunul său plac“ 51, 

Spre a întregi imaginea hidoasă a închisorilor timpu- 
lui, va fi suficient să amintim că în 1432 englezii țineau 
în temniţă niște femei, „luîndu-le răscumpărări mari, 
cum se obișnuiește cu bărbaţii, dar cele mai multe din 
ele erau însărcinate și nästeau copii acolo — groaznic 
lucru și de plins“ 52. Nașterea și moartea se învecinau pe 
aceleași paie mucede, între aceleași ziduri slinoase : „la 
Châtelet, la Paris și în alte închisori din oraș, erau multi 
prizonieri, care în mare parte mureau ca niște nenorociti 
de frig, de greutăţile temnitei si de foame, iar după ce 
muriseră îi ducea afară din oraș, aruncîndu-i prin san- 
țuri și-i lăsa acolo, fără milă, să-i mänînce ciinii, păsă- 
rile și alte jivine“ 53. 

În 1420 oraşul Melun a capitulat, cu condiţia crutärii 
invinsilor. Totuşi, garnizoana si burghezii mai înstăriți 
„au fost duși la Paris cu bărcile, unii închiși în fortă- 
reata Saint-Antoine, alţii la Palat, la Châtelet, la Tem- 
plu si prin alte temnițe. Așa au ştiut ei să păstreze în- 
telegerea de a le da drumul, cruţindu-le vieţile și fără 
nici o răscumpărare“, comentează incisiv istoriograful. 
„Dar crutarea vieților lor a fost să-i pună pe mai 
mulţi laolaltă în hrube, mai ales la Châtelet, și să-i lase 
să moară de foame, iar cînd cereau de mincare și strigau 
că li-e foame, le dădeau fin și le ziceau cîini. Mare hulă 
si necinste pentru regele Angliei“ 54, 

Pentru oamenii acelei vremi zbuciumate era un spec- 
tacol obișnuit să vadă convoaiele de prizonieri îndreptân- 
du-se către temniţă : „cîţiva ostași, numai în tunicile 
lor, cu capetele goale, dintre care unii aveau fringhii în- 
nodate în jurul gîtului, care se tîrau pe pămînt, si alte 
funii legate de jur împrejurul trupului. Alţii îi ţineau 
la mijloc între săbiile goale cu virful cărora îi impungeau 
în pintece, si așa călăreau prin Paris“ 55. Treceau așa, 
präfuiti de drum si insingerati de lupta abia sfirșită. 
„Jalnică priveliște“, înseamnă un martor. ,Suiti pe cai 
inalti care pășeau repede, erau duși doi cîte doi către 
pîinea obidită a ‘emnitei, fiind împerechiaţi cu zgărzi 
zdravene ca, la vinat, cîinii. Prizonierii erau fără pălării, 
toți cu capul gol, îmbrăcaţi fiecare cu niște biete zdrente, 
toţi fără nădragi și cei mai multi desculți, li se luase 
așadar tot, pînă la izmene... Cei care nu puteau plăti o 
răscumpărare erau mînaţi prin piaţa Grève către Cheiul 
Paielor (Port aux Foins), erau legaţi de miini si de pi- 
cioare fără nici o milă, ca niște cîini și înecaţi de faţă 
cu tot poporul“ 56. | 

Contra maltratărilor 5, torturilor si chiar masacre- 
lor 5, le răminea prizonierilor un singur mijloc de scă- 
pare : evadarea. Pentru a-și salva viaţa, captivii pun la 
cale să fugă si, citeodată, izbutesc 5. S-a văzut că şi ju- 
riștii vremii le recunosc acest drept 60, Uneori e un gest 
colectiv 61, Chiar cînd unul singur are parte de succes, 
acesta se datorează, de obicei, complicilor dinăuntrul sau 

dinafara închisorii. Jean de Croy, arestat la 12 ianuarie 
1414 din ordinul Isabelei de Bavaria, a fost deţinut în 
donjonul de la Montlhéry pînă cînd a fugit. O cronică 
ne-a păstrat dialogul său cu castelanul înșelat, care „a 
alergat în mare grabă la poartă și văzindu-l pe domnul 
Jean de Croy călare și gata să-i scape din miini, îi zise: 
«Ah, monseniore, dacă plecaţi astfel, s-a zis cu mine». 
Domnul Jean îi răspunse : «Mi-ar părea rău să-ţi pricinu- 
iesc supărare și pagubă. Totuși, cu ajutorul lui Dumne- 
zeu, am de gind să plec, dar dacă vrei să vii cu mine, 
nu-ţi va lipsi mila tatălui meu, nici a mea». Si cu aceste 
cuvinte, plecă“ 62. Altădată, însuși temnicerul consimte 
să-l ajute pe prizonier să evadeze. Iată, într-o insufletitä 
relatare contemporană, pregătirea „psihologică“ a eva- 
dării lui Raymond de Maruel : „a început în temnita lui 
să se vaite și să se jeluiască, de parcă ar fi fost cel mai 
nenorocit om din lume, pînă ce străjerul s-a înduioșat și 
a început să-l îmibărbăteze cu blindete. Domnul Raymond 
care nu vedea nici o nădejde pentru trebile sale, căci 
urma să fie dus în Anglia la rege, i s-a destăinuit pazni- 
cului său și-i zise : «Prietene [...]» După ce îi spune foarte 
convingător ceea ce noi știm, englezul, care era un biet 
om, s-a gîndit că domnul Raymond era în mare primejdie 
a vieţii si că-i făgăduia o dărnicie fără margini, s-a În- 
durat și s-a milostivit de el, spunîndu-i în sfîrşit că se 
va strădui să-l scape“. Urmează descrierea peripetiilor 
evadării : „cînd a venit noaptea, englezul, care avea cheile 
castelului si ale turnului în care era domnul Raymond, 
i-a deschis temnita si l-a scos afară pe o portitä dosnică 
a castelului [...] și cîte au îndurat în noaptea aceea nu 
poate nimenea să crează, căci au umblat pe jos șapte le- 
ghe și și-au zdrelit picicarele pe gheaţă“ 63. Și din aceste 
împrejurări dramatice se poate recunoaște precaritatea 
condiţiilor de viață ale prizonierilor. După strălucirea 
amăgitoare ce înconjura pe captivii de neam mare, po- 
trivit cu noblețea obîrsiei lor, la un nivel inferior o 
realitate dureroasă se dezvăluie : aceeași în toate timpu- 
rile, prea putin schimbată de strădaniile legiuitorilor. 

NOTE 

1 G. M. Trevelyan, Illustrated English Social History, I, 
p. 67. RE St 23, 31 
2? P. Marchegay, La rançon d'Olivier de Coëtivy, p. 23, 3t, 
la sfirsitul e p aia Scrisori, lordul dictează See etanol 
său pentru limba franceză scuza : „je l'eusse escript să ile a 
mais je croy que ne les eussiés point entendu . Convorbirea din- 
tre Olivier de Mauny şi adversarul său englez se desfăşoară şi 
ca „moult courtoisement“ (Froissart, VI, p- 24—25). 

3 Ibid., XIII, p. 204. 

4 Ibid., p. 219—220. | Nr 

5 Aceste principii își găseau loc în primul rînd în manuale 
pentru ostaşi, ca „Le livre de chevalerie“ al lui Geoffroy de 
Charny, sau în cîte un roman didactic ca „la très elégante, deli- 
cieuse, melliflue et très plaisante hystoire du très noble, vic- 
torieux et excellentissime roy Perceforest“, despre care vezi 
Jeanne Lods, Le roman de Perceforest, origines-composition-ca- 
ractères-valeur et influences, Lille, 1951. 

6 Froissart, V, p. 462, 464; VIII, p. 54; X, p. 229; XIII, p. 102. 

1 Ibid., VIII, p. 144. 

8 V. 648—660 (ed. Ivor Arnold, p. 31). 

9 Froissart, XV, p. 340—341, pasaj interesant pentru dife- 
renta de alimentație dintre Occident si Orient. 

10 Jbid., VIII, p. 50. Cf. ibid., XIII, p. 56—57. 

11 Eulogium, p. 227: „s-au făcut turniruri nemaiväzute din 
vremea regelui Arthur (...] la care au luat parte cavaleri englezi, 
scoțieni şi prizonieri francezi“ (23 aprilie 1358). Cf. Rymer, III, 
1, p. 181, la 13 martie, un salvconduct pentru slujitorii conților 
de Tancarville şi Joigny, prizonieri în Anglia, care sînt trimişi 
în Franţa ca să aducă armăsari de luptă, probabil în vederea 
acelei ocazii. 

1? Lefèvre de Saint-Rémy, p. 408. La vizita lui Sigismund de 
Luxemburg la Londra a avut loc „un frumos şi îmbelșugat ospăț 
la care împăratul era aşezat în mijlocul mesei şi la dreapta 
lui ducele d'Orléans, iar mai încolo ducele de Bourbon, contele 
d'Eu, seniorul de Estouteville şi seniorul de Gaucourt, cu toţii 
prizonieri ai regelui Angliei“. Vezi la Rymer, III, 1, p. 176, un 
ordin de la 13 decembrie 1358 pentru transportul a 4 butoaie 
de vin din portul St. Botolph pînă la castelul Somerton unde 
era deţinut regele loan. Cf. ibid. p. 93, privilegiul acordat la 
30 ianuarie 1354 lui Boucicaut-tatăl, şi el prizonier la acea dată 
ca să aducă din Guyenne o anumită cantitate de vin „ad com- 
modum suum“ — dar nu e vorba de consumul personal — fiind 
600 de buti! — ci se referă la o activitate comercială, poate 
legată de plecarea lui Boucicaut în pelerinaj la Compostella, „ver- 
sus Sanctum Jacobum“, şi în Tara Sfintä pentru a lupta „contra 
inimicos Christi“. i 

13 Froissart, IX, p. 132. Căsătoria dintre Waleran de Luxem- 
bourg şi Mathilda Holland să fi fost din dragoste? Zestrea mi- 
resei era Jumătate din răscumpărarea lui: „fu mis le conte à 

finance à VI XX m. frans, desquels, quant il aroit espouse la 
dame, on l'en rebateroit LX m. et les autres LX m. il paieroit“. 
Dupä Rymer, III, 3, p. 88—89, totalul sumei n-a depäsit 100 000 
franci. 

14 Froissart, V, p. 251. 

15 Rymer, III, 1, p. 210, la 18 iunie 1360. 

16 Froissart, V, p. 251. 

17 Ibid., VIII, p. 334—335. 

38 Jurămîntul captalului de Buch (Nouvelle collection de 
mémoires, I, p. 579), datat din septembrie 1364 de editorii Mi- 
chaud si Poujoulat, cuprinde o aluzie la o călătorie viitoare ce- 
rută de regina Ioana (presupusă a fi Jeanne d'Evreux, văduva lui 
Carol al IV-lea cel Frumos), deşi la Delisle, op. cit., p. 93, se 
găseşte un ordin de plată din 25 martie 1364 pentru 1000 franci 
„pour faire certain voiage que de présent li a commis à faire 
nostre très chière et amée dame la royne Jehanne“ (identificată 
cu Jeanne d'Auvergne, văduva lui Ioan al Il-lea cel Bun). Frois- 
sart, VII, p. 5, menționează că prizonierul a fost deținut 6 săp- 
tāmîni la Meaux, fiind apoi chemat la Paris unde „i s-a-ingä- 
duit pe cuvînt să umble în voie la jocuri si petreceri pretutin- 
deni, după placul său, ba chiar regele îl poftea foarte des la 
prînz şi la cină“. Cf. Chronique de Du Guesclin, p. 29—30. 

19 P, Tucco-Chala, op. cit., p. 88. 

2 Ioana de Navarra, căsătorită întîi cu loan al IV-lea de 
Bretania apoi, în 1402, cu Henric al IV-lea de Lancaster. 

21 Froissart, V, p. 228. 

22 Vezi mai sus, notele 14 si 16. 

23 Rymer, III, 1, p. 9. Personaj secundar față de fratele său 
Charles, Philippe d'Orléans, conte de Vertus, n-avea mai putin 
de 16 slujitori (G. G. Coulton, The Chronicler of European Chi- 
valry, Londra, 1930, p. 27). 

2 Monstrelet, p. 499. 

io Căsătorit cu Jehanne Bacon du Molay, cf. Delisle, op. cit., 
p. ; 

2 Rymer, III, 2, p. 56. Despre controlul corespondenței pri- 
zonierilor în 1347, v. ibid., III, 1, p. 9: „nici să nu aibă vreo 
discuție cu cineva dinafară sau să comunice în vreun fel, prin 
viu grai ori prin scris, fățiș sau pe ascuns, fără încuviințarea 
noastră specială“. Froissart, XIII, p. 57, face aluzie şi la unele 
acte de spionaj din partea prizonierilor : „cum mergeau prin oraş 
în voie, au rămas acolo cincisprezece zile şi în vremea aceasta 
au aflat multe despre starea şi rînduiala oraşului, pentru care 
oraşul Montferrand şi împrejurimile au plătit mai tîrziu o sută 
de mii de franci“. 

21 Rymer, III, 2, p. 100. 

28 Paternitatea acestei cronici a fost atribuită lui Jean de 
Châteaumorand de către G. Schlumberger, art. cit., p. 286. Ori- 
cum, de la el par să provină majoritatea informaţiilor. 

% Cabaret d'Orronville, ed. Buchon, p. 1104. Despre feudele 
acestei familii coboritoare, prin Robert de Clermont, din Sf. Lu- 
dovic însuși, care au ajuns treptat să formeze un apanaj 'auto- 

nom, vezi André Leguai, Les ducs de Bourbon pendant la crise 
monarchique du XV-e siècle, Paris, 1962. Cu privire la un alt 
personaj însemnat, ostatic între 1360 şi 1366, cu întreruperi în 
1361 şi 1364, vezi Françoise Lehoux, Jean de France, duc de Berri, 
sa vie, son action politique, I, Paris, 1966, p. 153, 163, 166, 177, 191. 

30 G, F. Duckett, Original Documents, p. 52—53, 56—59. Un 
burghez din Compiègne, Henri de la Voulte, va rămîne ostatic 
15 ani (Delisle, op. cit., p. 588). _ 

31 Rymer, II, 3, p. 132. Un şiling valorează 12 pence, pe cînd 
un penny pretuieste în medie 6 deniers tournois, deci suma, in 
livre de Tours, ar depăși 9 livre, aproximativ 35 g aur. 

32 Ibid., p. 133, 041. 

33 Ibid., p. 161. Ar fi greu de spus în urma cărui calcul s-a 
ajuns la această cifră (de fapt, 6 zile a cîte 4 şilingi, plus vinerea, 
zi de post) dacă m-am şti că reprezintă exact 8 livre de Tours. 

34 În total 6 livre sterline. La 12 martie 1347, cei doi sco- 
tieni părăsiseră Turnul Londrei, unde intraseră la 20 ianuarie 
(ibid., III, d, p. 3), fiind duşi la Windsor, unde au rămas „În 
hrubele castelului, sub sigura şi straşnica pază a temnicerilor“, 
pînă la 12 mai, cînd au fost strămutați în castelul Bodiham 
(Rymer, III, 1, p. 8, 11, 24). William de Ramsay pare să fi rămas 
în captivitate 30 de ani, deoarece, în Foedera, ştirea următoare 
despre el este abia la 6 iunie 1377 când, fiind bolnav, i se îngă- 
duie să meargă în Scotia un an (ibid., III, 3, p. 59). 

35 William de Vaux sosise la Nottingham împreună cu An- 
drew Campbell la 20 august 1347, pe cînd în aceeaşi zi David de 
Anand si William Douglas erau duşi din Turnul Londrei la 
castelul Rockingham, care nu va fi pentru ei decît un scurt popas 
(ibid., III, 1, p. 19, 25). Cel din urmă era închis din 1333, fiind la 
28 martie în castelul Carlisle, „in prisona nostra, salvo et secure“ 
(ibid., II, 3, p. 91) şi va muri curînd după eliberarea lui la 17 iu- 
lie 1352 (ibid., III, 1, p. 78, 79, 87, 104, 109—110). Un alt William 
Douglas „cel Tinăr“, prins la Nevill's Cross, era transferat din 
Turn la castelul Winchester la 12 martie 1347 (ibid.,-p. 7). 

36 Ibid., p. 126—128. Cei doi fraţi au fost captivi, Guy, mezi- 
nul, pînă la moarte, iar Jean „trente cinq ans ou environ“ 
(Froissart, XII, p. 56). În realitate trecuseră aproape 40 de ani 
de la lupta în care fusese luat prizonier părintele său cînd, in 
1386, Jean de Bretagne a fost răscumpărat de Robert de Vere, 
conte de Oxford, cu 120 000 franci. După ce seniorii rebeli înfring 
la Radcot Bridge (decembrie 1387) trupele regale comandate de 
Oxford, acesta fuge din ţară. Învingătorii, facțiunea ostilă trata- 
tivelor lui Richard II cu Franţa, împiedică plata răscumpărării 
care l-ar fi îmbogăţit pe fostul favorit, ale cărui averi fuseseră 
pie ai ne va muri în exil, la Louvain, în 1392. Vezi 

. Jones, e ansom o 
thièvre, p. 7—26. san a “Goune aj. RE 
31 Rymer, III, 3, p. 54, 61. 


3 W, Croft Dickinson, op. cit i 
iată complet p. .„ P. 182. Suma n-a fost achi- 

33 G. Dupont Renier, La captivité de Jean d'Orléans comte 
d'Angoulême, Revue historique, LXII, 1892, p. 42—74; idem, 
Jean d'Orléans, comte d'Angoulême, dapres sa bibliothéque, în 
Mélanges d’histoire du Moyen-Age, III, 1897, p. 39—88 (citea 
deja „Povestirile din Canterbury“ !). 

0 În martie 1436 era deținut la Wingfield, castel al lordului 
Cobham. Informaţiile de mai sus sînt desprinse din mediocra 
biografie a lui Constant Beaufils, Etude sur la vie et les poésies 
de Charles d'Orléans, Paris, 1861. Critica secolului al XIX-lea n-a 
înțeles nimic din acest poet, decretat de Michelet „un Béranger 
al veacului al XV-lea“! 

41 G. A. Knowlson, Jean V, p. 100—101. Arthur de Richemont 
semnează la 30 aprilie 1419 angajamentul de lealitate prealabil 
eliberării, dar la 27 august, pe neașteptate, Henric al V-lea îi 
ordonă cavalerului Thomas Burton să-l conducă pe prizonier în 
castelul Fotheringham din regiunea mlăștinoasă Ely si, după alte 
amînări, nu va fi pus în libertate decît în ianuarie 1421 (ibid., 
p. 111—119). 

42 Deşi se arată în Chronique de Du Guesclin, p. 93, că Ber- 
tucat d'Albret „a plătit peşin, pentru fiecare zi în care fusese 
închis, cîte cincizeci de franci de cheltuială împreună cu leafa 
paznicilor săi“, din context reiese că suma reprezintă o amendă, 
nu costul real al întreținerii captivului. 

43 Henri Jassemin, La Chambre des Comptes de Paris au 
XV-e siecle, Paris, 1933, p. 272. 

44 P, C. Timbal, La guerre de Cent Ans, p. 313. 

45 Ibid., p. 315. La Châtelet erau condamnatii la moarte, 
„comme cils qui estoit des François grandement hays“ (Froissart, 
V, p. 99, cf. Monstrelet, p. 353). Garnizoana si notabilii din 
Melun au fost în 1420 „emprisonnés au Châtelet, en la maison 
du Temple et en la Bastille et aultres places“ (Lefèvre de Saint- 
Rémy, p. 450, parafrazat de Chastellain, p. 61). 

46 Froissart, V, p. 97. 

47 Ibid., p. 105. 

48 Delisle, op. cit., p. 247—249. Vezi si ibid., p. 481—483, jalba 
din 1372 a lui Pierre de Tournebut, arătînd că „din vina duş- 
manilor din castelul Saint-Sauveur, din marile suferinte si chi- 
nuri pe care le-au îndurat de la ei, i-au murit doi copii, härä- 
ziti din mäscare să moştenească cinstire si bogăție, dar pe care 
a fost silit să-i lase ostatici cînd a mers să adune banii de răs- 
cumpärare“. 

49 Froissart, XVIII, p. 512. La Hire avea nevoie de castelul 
Clermont, stăpînit de familia d’Offemont, ca bază de atac contra 
burgunzilor. Suma cu care s-a răscumpărat Guy d'Offemont co- 
respunde cu 19 600 livre, bani pe care La Hire a trebuit să-i res- 
tituie în 1434, cînd el însuși a fost prins. 

50 Froissart, XIV, p. 342. 

51 Monstrelet, II, p. 657. 

52 Ibid., p. 225. Vezi si Journal d'un bourgeois de Paris, 
p. 18. 

55 Juvenal des Ursins, p. 561. 

54 Lefèvre de Saint-Rémy, p. 467. Cf. Journal d'un bourgeois 
de Paris, p. 75—76, despre deportarea în Anglia a 250 de prizo- 
nieri din Meaux, în mai 1422; „aceia au fost puşi în fiare doi 
cîte doi, încătușaţi de picioare, înghesuiți ca porcii, în afară de 
episcop si de un cavaler care-l însoțea, pe care i-au aşezat de 
o parte, într-o barcă. Nu li s-a dat decît o pîine neagră de două 
livre la cîte trei-patru, foarte slab tain şi de băut numai apă“. 
M. H. Keen, The Laws of War, p. 171, n. 1, citează cazul lui An- 
selin de Pommelain, ostatic pentru răscumpărarea lui Jean de 
Saint-Gaubert, care a fost ţinut la regimul de piine şi apă, în 
lanţuri care cîntăreau cam 25 kg. („in duobus paribus ferrorum 
et incontinente in aliis ferris ponderis quinquaginta librorum“). 

55 Journal d'un bourgeois de Paris, p. 170—171, sau ibid., 
p. 124. 

56 Ibid. 

57 Juvénal de Ursins, p. 474, descrie torturile la care a fost 
supus Mansart du Bois, înainte de execuție (of. Pierre de Fénin, 
p. 579, şi Monstrelet, p. 225). Mai vezi Monstrelet, p. 183, unde 
se descrie un interogatoriu („fut gehainé pour savoir s'il avoit 
été complice“) sau Froissart, Il, p. 176—177, despre mutilarea 
unor „povres prisons“. 

58 După Journal d'un bourgeois de Paris, p. 47—49, masa- 
crele din 12—13 iunie 1418 au făcut 1518 victime, cifră apropiată 
de cea — 1600 — dată de Lefèvre de Saint-Rémy, p. 435—436. 
Monstrelet, p. 426, le-a socotit 3000. Juvenal des Ursins, p. 542 
menţionează că seniorul de l'Isle-Adam s-a îmbogăţit cu peste 
100 000 de scuzi pe seama prizonierilor, din răscumpărările („gros- 
ses Done de ei. - 

ezi despre unele încercări nereuşite Pi áni 

p. 595, şi Journal d'un bourgeois de Paris, rer. de. 

: EL mel sus, cap. III, n. 129. | 

n 9, prizonierii burgunzi de la Coucy pun stäpîni 

castel şi omoară pe comandan à i, Pi api 
(Monstrelet, a ri db tul fortăreței, Pierre de Xaintrailles 
în ta Lefèvre de Saint-Remy, p. 365. Cf. Mo 
şi Pierre de Fénin, p. 581—582. Cu trei ani eta A Tean de 
Croy obținuse eliberarea tatălui său, seniorul de Renty în schi E 
A sau i ie cu pe care îi răpise cu acest on 
À ri de situații ciudate produse de iubirea filială sînt 
citate de Monstrelet, p. 183—184, 220— è int-Æ Ha 
p. 326, 332—333 si Pierre de Férin 4 a rea, 

63 Froissart, VIII, p. 57—58. í i 

IX. PRIZONIERII 
ȘI OPINIA PUBLICĂ 


Frecvența prizonieratului ca fenomen în epocă obliga 
conștiința contemporanilor să-l înregistreze. Pentru a da 
o idee de intensitatea acestui ecou, iată de la început 
cîteva exemple ale funcţiei simbolice pe care o dobin- 
deste condiţia de prizonier. 

Din punctul de vedere al moralei cavalerești, princi- 
pala încercare căreia i se supune un prizonier este păs- 
trarea credinței jurate față de stäpinul său. Aici se intil- 
nesc si se regăsesc toate comparatiile sugerate imaginaţiei 
medievale. Două, cel mai frecvent, aproape obsesiv. 

La 1 ianuarie 1415, Jean de Bourbon, ,gindind să cis- 
tige astfel renume și bunăvoința preafrumoasei pe care 
o slujim supus“ — după cum o mărturisește el însuși —, 
face jurämint împreună cu alți cavaleri și scutieri să 
poarte în fiecare duminică, timp de doi ani, la piciorul 
sting cätuse de aur sau argint, potrivit rangului t. Soarta 
i-a răspuns ironic ducelui prin intrarea lui într-o capti- 
vitate mai reală, la Azincourt °. Treizeci de ani mai tirziu, 
la Anvers, vestitul Jacques de Lalaing cunoaște pe un 
„cavaler rătăcitor“ sicilian care purta și el la piciorul 
sting un lanţ de aur, ca semn al misiunii sale. În acea 
împrejurare se remarcă trecerea de la o semnificaţie mai 
concretă la o interpretare mai nobilă. 

Sublimarea devine sacralizare odată cu lanţurile si 
cătușele purtate cu pietate de pelerini sau de procesiunile 
de penitenti, si pentru mortificare, firește, dar îndeosebi 

ca semn al vocatiei, al consacrärii lor ca servi Dei. Oa- 
menii vremii nici nu atribuiau vieţii alt tel mai înalt 
decit a-l sluji pe Dumnezeu. La capătul ei, fiecine era 
chemat să dea socoteală și să plătească preţul, întocmai 
ca un prins către stäpinul său. De aceea, cînd poeţii laici 
caută să redea apropierea morții, ei recurg la aceeași 
metaforă a captivitätii ca Froissart scriind la bätrinete 
versurile acestea, care se întretaie încă sprinten : 


„Ren-toy. — A qui ? — Tu le sauras... 
— Je me rens. — Celle foy tenras“ 3 
„Predă-te. — Cui ? — Vei şti-o îndată... 
Mă predau. — Să-ţi ţii vorba dată“ 


Deși critici grăbiţi au socotit-o o biografie criptică a 
lui Carol Temerarul, protectorul iubit al autorului, opera 
lui Olivier de La Marche, Le chevalier délibéré, nu e, 
nici ea, decît o meditaţie medievală asupra bătrineţii si 
morţii. Scriitorul se înfăţişează în chip de cavaler rätäci- 
tor „după înfățișarea cinstită a bunilor cavaleri räposati“ 
(„ensuivant la maniere honneste / Des bons chevaliers 
trespassez“). Un personaj alegoric, Virsta, îl atacă: 
„Quant Aage me eut desarme / De mon bo écu d'espe- 
rance / Il s’est du tout abandonné / Pour oe qu’il me 
sentoit foulé / Et affoybly en ma puissance / Et ne doiz 
autre recovrance / Pour eschapper de ce dangier / Que 
de me rendre prisonnier. / Lors me rendiz rescoux ou 
non / A Aage pour son grant vouloir / Et luy promis foy 
et prison / Assurent de payer rançon / De son désir à 
mon povoir / Doulcement me voult recepvoir / En pre- 
nant mon gantellet dextre / Comme mon vinceur et mon 
maistre“. Pină aici s-a putut vedea că vechiul familiar 
al curţii burgunde n-a uitat nimic din ceea ce-l învățase 
o lungă experienţă a protocolului. Descrierea minuțioasă 
nu trece cu vederea nici un gest. Metafora continuă: 
„Puis me dist qu'il me traiteroit / En prison moult cour- 
toisement / Mais tenir foy me convenoit / Et faire ce 
qu'il me diroit / [...] Premier en la terre amoureuse / 
Ne veuille pas que tu te boutes / Lă est plaisance dolo- 
reuse / Doulce saveur trop venimeuse“ 4, După acest sfat 
înțelept, alte condiţii sint să nu se căsătorească („c'est 

ung très périlleux passaige“, ne previne autorul, care 
o făcuse de trei ori), să evite curțile princiare (el, maes- 
trul de ceremonii!) si turnirurile5, încheind cu reco- 
mandarea : „et garde lâme pour ton Dieu“! Cu toate 
zorzoanele de care pedanteria bätrinului gentilom cre- 
dea că nu se poate lipsi, pietatea lui rămîne mișcătoare 
și, mai ales, acest strai împodobit pe care i l-a dat ne 
îngăduie să surprindem condiția prizonierului în litera- 
tură, ca și în celelalte forme ale mentalitätii colective. 

Dacă ne întrebăm acum ce reacţii emotive trezeau 
prizonierii în societatea franco-engleză din perioada Răz- 
boiului de o sută de ani, trebuie să recunoaștem că, ori- 
cît de neîntemeiată ar fi fost, convingerea că sistemul 
nu lasă nici un loc abuzului sau violenţei criminale se 
generalizase între contemporani. Opinia contrară se în- 
tilnește întîimplător sub pana unui cleric. „Au îndurat 
jugul vrednic de ură al răscumpărării“, „odibile jugum“, 
scrie călugărul. Atît și nimic mai mult. Ce aflăm în 
schimb ? Monstrelet spune undeva în cronica lui: „după 
această faptă, englezii bucuroși de norocul lor s-au în- 
tors cu toţi prizonierii lor în tabără“. Mai tirziu, același 
pasaj în relatarea heraldului Lînă de Aur sună precum 
urmează : „după această faptă, englezii, foarte bucuroși 
de norocul lor, s-au întors în tabără si au adus cu ei 
mare mulțime de prizonieri, care mai tirziu au fost slo- 
boziti în schimbul unor mari răscumpărări, cum se obis- 
nuiește în asemenea împrejurări“ 7. Simplă amplificare, 
procedeul obișnuit al compilatorilor ? Desigur, însă adao- 
sul final e semnificativ, venind din partea unui cunos- 
cător al eticii cavalerești tradiționale. Un scepticism ne- 
păsător pare să fi călăuzit în această privinţă acțiunile 
contemporanilor, judecînd, între altele, după răspunsul 
dat prizonierilor de la Montereau, pe care englezii i-au 
silit să se roage de camarazii lor asediați să predea cas- 
telul 8 : „Camarazi, la război nu e decît aşa cum vrea în- 
timplarea. Cine-i prins, s-a ars“. În același spirit e ra- 
portat și dialogul dintre episcopul de Durham și sir Ja- 
mes Lindsay, cu prilejul luptei de la Otterbourne (5 au- 
gust 1388): „Lindesee, vous estes prins. Rendés-vous à 
moy. — Qui estes-vous ? dist Lindesée. — Je suis l’éves- 
que de Durem [...] et vous vendrés avecques moy au Neuf 

Chastel. — Il le fault bien, dist Lindesée, puisque le 
voulés. Jay prins et je suis prins. Ainsi vont les aven- 
tures d'armes“ 9. Din nou, concepția agonistică a războiu- 
lui iese la iveală. Ce importanţă are cine cîștigă, dacă 
jocul e leal ? Acesta e sensul răspunsului dat de Prinţul 
Negru lui Jean d'Armagnac, care-l solicita intervenția pe 
lingă Gaston de Foix, pentru ca acesta să consimtä a-l 
scuti de răscumpărarea fixată la uriașa sumă de 250 000 
franci. „— De ce, conte d'Armangnac ? Ai fost prins cu 
arma în mînă, în luptă cinstită, și vărul nostru, contele de 
Foix, şi-a primejduit capul și oamenii împotriva domniei 
tale. Dacă soarta i-a fost lui prielnică și potrivnică dom- 
niei tale, nu e drept să fie el păgubit“. Îndată urmează 
argumentul care va fi cintärit cel mai greu atit în cugetul 
moștenitorului de tron englez cît şi în relaţiile dintre 
contemporani îndeobște : „Din aceeași pricină, nici slăvi- 
tul meu părinte, nici eu n-am asculta bucuroși pe cine 
ne-ar ruga să scutim ori să păsuim cu răscumpărarea pe 
cei prinși la Poitiers prin destoinicia și norocul nostru“ 10, 

Printre rînduri, din această pagină de cronică se des- 
prinde o concepţie despre un tip ideal de prizonier, 
căruia, nu-i vorbă, nu-i corespundea contele d'Armagnac 
și cu greu i s-ar fi găsit seamăn între atîtia alţi feu- 
dali. Literatura însă se încumetă să-i precizeze trăsă- 
turile. Un erou de epopee — și, după pilda lui, orice 
cavaler — trebuie să-și îndure bărbătește captivitatea, 
fără a trăda printr-un gest măcar dorul său de liber- 
tate ; ca Richard de Caumont, „el chefuieste oricît ar fi 
de mihnit“ (il maine vis chère quoi qu’ait le coeur 
dolent) 11. 

Așa ajunge Froissart să culeagă și să comenteze cu 
laudele cuvenite faptele lui Guillaume de Juliers în 
cursul unei nenorocoase călătorii în Prusia : „ducele de 
Gueldres s-a recunoscut acolo prin cuvînt, chezășie și 
jurämint prizonierul unui scutier numit Conrad, si po- 
recla nu i-o mai știu“. Cind însuși marele maestru al 
Teutonilor, în fruntea cavalerilor săi, îi vine în ajutor, 
scutierul fuge, spunindu-i totuși: „duce de Gueldres, 
ești prizonierul meu iar eu îţi sînt stăpîn. Eşti nobil si 
om de cuvint. Mi-ai făgăduit si jurat că oriunde m-aș 
duce, mă vei urma“. Deși cu oarecare întîrziere, prizo- 

nierul își respectă legämintul, „drept care toţi cei care 
au auzit vorbindu-se despre aceasta, l-au lăudat pentru 
marea lui cinste si bărbăţie“ E. 

Acestui ideal al prizonierului îi corespunde un tip 
al învingătorului perfect în legăturile sale cu captivii. 
E Du Guesclin, mult idealizat în istoriografia medie- 
vală, despre care se spune că, la moarte, a fost regre- 
tat de dușmani : „si l’aimoient-ils fort, pour sa loyaulté 
et droicture, et pour ce que amiablement et sans dure 
prison et rançons les traitoit et gouvernoit, quant il les 
prenoit“ 13. Näzuinta către lealitate si generozitate este 
afirmată în repetate rînduri, ca un topos stereotip. 

Ar fi o greșeală însă a înţelege că aceeași etică in- 
tervenea și în lupta dintre creștini și musulmani. Dim- 
potrivă, aici era admisă întrebuintarea tuturor mijloa- 
celor într-o înfruntare nemiloasă. În legendara expu- 
nere a vieţii primului împărat latin al Constantinopo- 
lului, un cavaler occidental își somează adversarul în- 
vins să se boteze, „dar ticălosul pägîn n-a vrut să audă 
de asta, ba i-a spus că dacă s-ar îndupleca să-i lase 
viaţa, i-ar da atita aur și argint cît ar pofti să-i ceară. 
Dar Baudouin răspunse că n-are ce face cu ele, fiind 
destul de bogat“ 14 — și îl ucide. Pasajul merita relevat 
ca indiciu al unui sentiment general în secolul al XV-lea 
si fiindcă ne ajută să explicăm gestul din 1475 al lui 
Ștefan cel Mare, refuzind răscumpărarea oferită de pri- 
zonierii turci aproape cu aceleași cuvinte: „Dacă aveți 
atiţia bani, ce ati căutat în țara mea ?“15, E si un reflex 
de apărare propriu lumii mediteraneene, care se sim- 
te înconjurată de ostilitatea „barbarilor“ de altă lege. 
„A fi sclav la Cairo“ însemna, în secolul al XIII-lea, 
chiar situaţia cea mai mizerabilă cu putinţă. Ar fi de 
citat aici versurile poemului Galeran: „Mieulx vous 
vaudroit estre outre mer / Et estre esclaves au Kahaire“, 
reluate aidoma în Le lai de l’ombre, din aceeași peri- 
oadă : „Il vous vaudroit miex estre pris / Aus Turs et 
menez en Chaaire“. Eroina din Flamenco (compus pe 
la 1240) ajunge și ea să spună: „mai bine aș fi roabă 
la armeni sau la greci, în Corsica sau în Sardinia și să 
car pietre sau lemne“ 16. 

Chiar în apusul Europei, cultura feudală înregistrează 
puţine dovezi de sensibilitate faţă de soarta prizonieri- 
lor 17. Totuși textele vădesc anumite scrupule care nu 
mai sînt dictate de interesul material. Acest sens pare 
să-l aibă contractul încheiat la 5 aprilie 1369 de Ame- 
deu al VI-lea de Savoia, „contele verde“, cu un aventu- 
rier care urma să i-l predea pe Frederic al II-lea de 
Saluzzo și pe fiul lui dar numai după acceptarea condi- 
tiei, de o nebănuită delicateţe, „că domnul conte nu le 
va aplica un tratament prea crud sau din care să li se 
tragă moartea“ 18. Cea mai grăitoare mărturie o datorăm 
însă unui poet și se citește în culegerea postumă a ver- 
surilor sale, Fortunes et adversités de feu noble homme 
Jehan Régnier. (Întîmplările si prigonirile răposatului no- 
bil J. R.) Prigonirea prizonierilor englezi, în general ab- 
sentă din izvoarele franceze care preferă să deplingă 
suferințele unor compatrioți, n-a fost niciodată infäti- 
satä cu mai sinceră cäintä de un adversar : 


„De son grand mal pitié avais 
Et aussi mon coeur se doutait 
Que un jour avoir en pourrais 
Autant, qui me desconfortait, 


Et quand à lui on demandait : 

— Hélas, qwavez-vous, mon ami ? 
Autre chose ne respondait : 

— God and Our Lady, help my“ 19 


Nota veridică a crimpeiului de dialog se lipseşte de co- 
mentarii. Ele sint totuși necesare pentru a explica această 
manifestare stingheră de compătimire. 

În primul rînd, data textului : 1432 sau 1433. Ar părea 
plauzibil ca spre sfirșitul unui conflict îndelungat oa- 
menii vremii să fi resimţit mai intens suferinţele răz- 
boiului și, ca atare, să se înduioșeze mai lesne de vic- 
timele lui. În realitate, tocmai ultima fază a ostilităţilor 
a fost cea mai sîngeroasă, după cum o demonstrează 
analiza amănunțită, sprijinită pe documente, a factorilor 
social-economici și politici care au stat la baza victoriei 

finale a statului francez către jumătatea secolului al 
XV-iea. 

Cu mai multă indreptätire s-ar putea cerceta origi- 
nea personajului, dar putinul care se știe despre el des- 
curajează eventualele inductii ale criticilor prea încli- 
nati să confunde stratificarea mentală si stratificarea 
socială. Purtind un nume fără particulă — dar, pină 
tîrziu în secolul al XVI-lea, particula nu e semnul nea- 
pärat al nobletei — Jean Régnier a fost baliv de Auxerre, 
figurind așadar în fruntea nobilimii de robă. 

În fine, un detaliu semnificativ atrage atenția în strofa 
citată : presimtirea că si lui, poetului, i-ar fi sortită cap- 
tivitatea. Ea nu-l înșelase. Régnier, fiind prins de bur- 
gunzi, aliaţii englezilor, la 14 ianuarie 1432, a fost în- 
tr-adevär deţinut la Beauvais timp de 18 luni și eliberat 
în 1433 numai pe chezășia soţiei și a fiului, ostatici pen- 
tru o răscumpărare de 10 000 de galbeni %0. Prin urmare, 
versurile reproduse mai sus au fost scrise în prizonierat. 
Numai fiindcă repeta el însuși aceeași experienţă, Jean 
Régnier a înţeles atit de bine durerea bietului soldat 
robit de străini. Încă o dată, un poet se vădea cel mai 
bun interpret al unei stări sufletești pe care numai sen- 
sibilitatea lui aleasă o poate deslusi în psihologia co- 
lectivă. 


NOTE 


1 Datorăm acest exemplu, ca şi cel următor, lui Huizinga, 
Le déclin du Moyen Age, p. 109—110, după izvoare inaccesibile 
direct. Oare lanţurile din metal preţios erau un privilegiu al 
prizonierilor princiari sau e numai o legendă al cărei ecou îl 
culegem în legătură cu prinderea lui Isaac Comnenul în 1192? 
V, The Great Chronicle of London, p. 2: „The same yere Kyng 
Richard toke the Ile of Cipre and the prynce thereof and in 
silver bondes ledde hym with hym“. Alăturarea simbalică dintre 
dragoste si captivitate este o temă des abordată, cf. mai jos, 
nota 3, si Young Abernathy Neal, Les poésies complètes de Jean 
de Garancières, Paris, 1953, p. 44—49 (Le débat des quatre che- 
valiers prisonniers) sau 89—95 (Le lai de la prison). 

2 Vezi J. Huillard-Bréholles, La rançon du duc de Bourbon 
Jean I-er, 1415—1436, Mémoires présentés à l’Académie des Ins- 
criptions et Belles-Lettres, VIII, 1874, p. 37—91, si Fr. Cognasso, 

L'intervento di Amedeo VIII per îl riscatto del daca CE re 
Bollettino storico-bibliografico subalpino, 1966, Bri S rofan 
3 Froissart, I, 1, p. 457; însă el a tratat mu a Do E 
aceeaşi temă literară în poemul La prison la de pe 
fastidioasă alegorie desprinsă din Roman de la pa a P 
simbolismul prețios al Astreei (ibid., XIII, P- 3 1— Ha TA 

4 Cităm după reproducerea fotografică a ediției din 1 y a 
shington, 1946). Traducerea versurilor €, aproximativ, Mera! “es 
rea : „Cînd Virsta smulsu-mi-a „amarnic Frumosul meu scu de 
nădejde, / Mi-a-ngäduit să mă ridic, Căci mă simțea de e 
slăbit / Şi rău înfrânt şi umilit, I Încît altă scăpare nam, in 
primejdie, eu, särman, | Decît prizonier să mă dau. / A 
fără cîrteli mă-nchinai / Virstei, juruindu-i credintä, d eci 
unui stăpîn mai dihai, / Si răscumpărare după dorinţă I Pri- 
mirea-i fu blîndă si bună, / Mănuşa-mi dreaptă luînd, I Ca-nvin- 
gătoare stăpînă. / [...] Îmi zise-apoi că mă va ține / În stäpinire 
fără gratii, / Că s-o ascult se cuvine I Si să fac tot ce-mi va spu- 
ne. / [...] Întîi şi-ntii de dragoste te lasă, | Nu vreau să te mai 
prindä-n leasă, / Amară e acea plăcere / Si veninoasă îmbiere“. 

5 Olivier de la Marche e şi autorul unui Traité du duel 
judiciaire, publicat de B. Prost, Paris, 1872—1878. 

6 Chronique du religieux de Saint-Denis, Il, p. 398, 644. 

T Monstrelet, p. 515, si Lefèvre de Saint-Rémy, p. 548. 

8 Chastellain, p. 48—49 : „Toţi aceşti nobili prizonieri înge- 
nunchiară, împreunară mîinile plineînd, iar unii îi rugară ca 
de dragul Patimilor lui Isus Hristos să primească a închina cas- 
telul regilor francez şi englez ori, de nu, să cunoască cruzimea 
regelui Angliei care-i amenintase că vor muri şi-şi vor sfârşi 
zilele în chip jalnic, fără răscumpărare“. 

9 Froissart, XIII, p. 235. „Te-am prins, Lindsay. Predä-te. 
— Cine eşti ? zise Lindsay. — Eu sînt episcopul de Durham [...] 
şi ai să vii cu mine la Newcastle. — Aşa să fie, spuse Lindsay, 
dacă vrei aşa. Am prins pe alţii şi sînt şi eu prins. Aşa-i noro- 
cul la război“. Cf. ibid., VII, p. 105: „Biruiau întii unul, pe urmă 
altul, după cum se întîmplă la război“ („ensi que tels aventu- 
res aviennent en fais d'armes“). Alt personaj mărturiseşte : „Pu- 
tini ştiu în afară de mine, care să nu fi fost ucişi pe cîmpul 
de luptă. Eu am fost cîteodată doborit şi sărăcit, de n-aveam 
nici pe ce încăleca, dar, alteori, eram destul de bogat, după 
cum se întîmpla“ („ainsi que les bonnes fortunes venoient“) ; 
vezi îbid., XI, p. 118. Lindsay a fost predat în paza contelui de 
Northumberland la 25 septembrie 1388 (Rymer, III, 4, p. 33). 

10 Froissart, XI, p. 17—18. Fiul lui Eduard al III-lea a cîş- 
tigat pe seama prizonierilor de la Poitiers 20000 de livre ster- 
line (G. Holmes, The Later Middle Ages, 1272—1485, Edinburgh, 
1962, p. 125). 

H Li bastars de Buillon, poème du XIV-e siecle, ed. Aug. 
Scheler, Bruxelles, 1877, p. 15. 

12 Froissart, XIII, p. 291—293. 

___ 13 Chronique de Du Guesclin, p. 94. „Mult îl iubeau pentru 
cinstea şi dreptatea sa, şi fiindcă se purta cu ei binevoitor şi îi 

stäpinea fără temniţă grea şi räscumpäräri, cînd îi lua prizo- 
nieri“. 

14 Le livre de Baudoyn conte de Flandre, suivi de fragments 
du roman de Trasignyes, ed. C. P. Serrure şi A. Voisin, Bru- 
xelles, 1836, p. 32. 

15 Vezi partea a II-a, capitolul IV. 

16 Charles-Victor Langlois, La vie en France au Moyen Age, 
de la fin du XII-e au milieu du XIV-e siècle, daprès des ro- 
mans mondains du temps, Paris, 1926, p. 3, 169. 

17 Între alte poveţe către fiicele sale, Geoffroy de la Tour 
Landry desprindea din „les trois enseignements que Cathon 
dist à Cathonet son filz“ următorul aforism : „A doua învăţătură 
este să nu crutati pe nici un om care a meritat moartea si în- 
deosebi pe acela învechit în rele, căci de relele pe care le-ar 
sävirsi după aceea veţi fi răspunzători, şi de toate fărădelegile 
sale, pe bună dreptate“ (Le livre du chevalier de La Tour Lan- 
dry pour l’enseignement de ses filles, ed. A. de Montaiglon, Paris, 
1854, p. 278—279). Această învăţătură așa de puţin adecvată pen- 
tru fete este extrasă dintr-o scriere medievală de largă răs- 
pindire, „Distihurile lui Cato“. 

18 N. Iorga, Thomas III marquis de Saluces, étude histo- 
rique et litteraire, Paris, 1893, p. 31, n. 6. 

1% „De suferința lui milă mi-era / Si-o bănuială inima-mi 
cerca / Într-o zi că şi eu aș putea / Să pătimesc tot asemenea. 
De-l întreba oareşicînd cineva: / — Spune-ne, prietene, ce te 
doare ? / Alt răspuns el nu da nimänuia : / — «Doamne şi Maică 
Precistă-ndurare» (G. Ascoli, La Grande Bretagne devant l’opi- 
nion française, depuis la Guerre de Cent Ans jusqu'à la fin 
du XVI-e siecle, Paris, 1927, p. 181). 

20 Vezi studiul lui A. Bossuat, Les prisonniers de Beauvais 
et la rançon du poète Jean Régnier, bailli d'Auxerre, în Mélan- 
ges Halphen, p. 27—32. 

X, RASCUMPARARILE 


S-a stabilit că profiturile războiului pentru englezi 
ca si pentru francezi erau prada și răscumpărarea prizo- 
nierilor. Pe lingă acestea, englezii, datorită poziţiei lor 
constante de agresori în timpul unui secol de ostilitäti, 
aveau încă alte surse de cistig : veniturile feudelor fran- 
ceze intrate în posesia lor (inclusiv domeniul regal), 
taxele impuse locuitorilor din teritoriul ocupat, indemni- 
zatiile pretinse pentru a renunţa la devastarea unei re- 
giuni, etc.i. Pentru învingători, principalul izvor de îna- 
vutire îl constituia răscumpărarea, ceea ce a reieșit si din 
expunerea de pînă aci 2. Această concluzie este îndreptă- 
titä de tendinţa izvoarelor de a sublinia o realitate tot- 
deauna prezentă în conștiința contemporanilor. 

După cum ne încredinţează un martor ocular, „această 
bătălie de la Brignais a adus mult şi mare câștig celor din 
Companie, care înainte erau cu toţii săraci. Acolo și 
atunci s-au îmbogăţit toţi de pe urma prizonierilor lor“ 
(„ceste bataille de Brynay fist moult grant prouffit aux 
compaignons car par avant ils estoient tous povres. Si 
devinrent là tous riches de leurs prisonniers“) 3. Croni- 
carul ținea să precizeze rentabilitatea oricărei expediţii 
militare : „ils orent de prouffit en ce voiage la valleur 
de cent mille frans en leurs prisonniers seulement 4. 
Rareori uită să pună în evidenţă si prestigiul ce se adăuga 
beneficiului material legat de luarea de prizonieri — 
„dont ils eurent honneur et prouffit“ 5. 

Räscumpärarea prizonierilor prilejuieste afaceri a cä- 
„ror cifră masivă face să reiasă din plin spiritul comer- 
cial al feudalilor. Interesul lor crescînd pentru luarea de 
prizonieri, devenită un mijloc de îmbogăţire rapidă, re- 
prezintă un indiciu al acelei „patimi a aurului“, pe care 
Sombart credea că o poate surprinde, în afara activităţii 
economice normale, încă din secolul al XIII-lea 6. Această 
atitudine nu se mărginește numai la revendicarea unui 
pret cît mai mare. Chiar plata unei răscumpărări consti- 
tuia o investiţie, dacă cel în numele căruia se achita dato- 
ria era capabil să-l despăgubească cu dobîndă pe cel care 
a înaintat suma. Scena următoare, desprinsă dintr-o altă 
cronică, oferă un curios exemplu de legătură strînsă în- 
tre camătă si tilhărie, două operaţii deopotrivă de bă- 
noase, chiar dacă morala oficială a timpului le înfiera 
cu asprime. 

„— Cred că ati venit aici ca să-mi cereti bani pentru 
eliberarea lor, nu-i așa ?% zise căpitanul. — „Da, răspun- 
seră ei, nimeni n-are totdeauna noroc să cîştige“. — „Nu 
vreau să știu, spuse, nici de cîştig, nici de pierdere, de 
la mine n-au să aibă nimic“. La acest răspuns, solicita- 
torii „fură buimäciti si rusinati, căci nu puteau, nici nu 
știau de unde să mai găsească bani, și fură tare supăraţi 
o zi si o noapte“. După o matură chibzuinţă, îi fägäduiesc 
atunci posesorului de fonduri, care nu-i altul decît ves- 
titul aventurier Pierrot le Bearnais, să-l despăgubească 
cu dobîndä. „Atunci, el căzu pe gînduri, apoi le zise: 
«Am să vă dau banii». Deschise o ladă în care avea peste 
patruzeci de mii de franci, toți adunaţi din jaf, înţelegeţi 
d-voastră, că doar nu din veniturile lui [...] numără 2 200 
franci si încă o sută de franci pentru cheltuielile lui. 
Apoi chemă pe cei trei tovarăși care veniseră să cerșească 
banii : — «Tineti, le spuse, vă dau 2 200 de franci. Prie- 
tenul la nevoie se cunoaște» 7. Neindoielnic, în acest caz, 
avem de-a face cu o operație financiară ale cărei riscuri 
au fost bine cîntărite. 

Orice tentativă de a calcula precis variațiile räscum- 
părărilor raportate la solda trupelor și la nivelul gene- 
ral de viaţă se izbeste de dificultăţi atît de mari încît un 
studiu paralel al sumelor plătite în Franţa și Anglia la 
diferite epoci n-ar putea fi întreprins aici decît cu pre- 

tul superficialitätii. Cea dintii piedicä o ridică marea va- 
rietate a monedelor engleze și franceze (livre de Tours, 
Paris, Bordeaux si sterline, franci, scuzi ai regelui Filip 
sau ai regelui Ioan, florini vechi sau noi, nobili, reali, 
dubloni, moutons, saluts şi mărci), la care cîteodatä se 
adaugă unele străine (livrele de Barcelona și ducatii ge- 
novezi sau venetieni). Reducerea lor la un numitor comun 
prin convertirea în aur este considerabil ingreuiatä de 
mutatiile monetare care au schimbat de nenumărate ori 
în cursul acestei perioade titlul, despre care posedăm 
numai informaţii vagi, cînd provin din izvoare, ori de-a 
dreptul contradictorii, atunci cînd le furnizează istoricii 
moderni. Ar trebui experienţa unui numismat și răb- 
darea unui benedictin pentru a duce la bun sfirșit o ase- 
menea lucrare pe care nimeni nu s-a încumetat să o în- 
cerce pînă acum și asupra interesului căreia, pentru isto- 
ria cantitativă, e de prisos să mai stăruim. 

Cu toate aceste neajunsuri, credem că, pe baza ma- 
terialului bogat pe care-l prezintă cronicile si documen- 
tele, se pot trage unele concluzii de ordin general. În 
lipsa unor echivalente monetare, de a căror rigoare 
avem temei să ne îndoim, paginile de faţă urmăresc să 
compare cuantumul răscumpărărilor de la o ocazie la 
alta și cu preţurile cunoscute din acea vreme. 

Răscumpărările regale, cu privire la care textele 
dau ştirile cele mai amănunțite dar, nu o dată, cele mai 
confuze, ating firește nivelul maxim. În cazul regelui 
loan al II-lea al Franţei, luat prizonier la 19 septembrie 
1356, cifra stabilită prin cel dinţii tratat de la Londra, 
în 1358, este de 4 000 000 de florini-scuzi : „ledit adver- 
saire pur sa deliverance de prison paiera audit nostre 
seigneur roi quatre milions de florins d’or al escut [...] 
chascun escut compté sous la valeur de XL deniers 
d 'esterlings“ 8. Dar 40 de pence („deniers d’esterlings) 
inseamnă 240 deniers de Tours, așadar o livră. Tratatul 
de la Brétigny, încheiat la 7 mai 1360, reduce suma la 
3 000 000 de scuzi, „dont les deux valent un noble de 
la monnaie d'Angleterre“ 9, în termen de patru luni dupä 
debarcarea regelui la Calais (8 iulie 1360), urmau plă- 
titi 600 000 de scuzi, iar restul, timp de 6 ani, în rate 
anuale de cite 400 000 scuzi. În vederea achitării dato- 

riei, delfinul Carol a apelat încă de la 22 mai la un îm- 
prumut forţat 10, iar la 5 decembrie 1360 a fost instituită 
o taxă de 12 deniers la livră pe toate mărfurile vindute 
sau cumpărate, la care se adăugau cincimea pe sare, o 
altă dare echivalentă cu a treisprezecea parte din costul 
vinului etc. 1! Ioan cel Bun a fost eliberat a doua zi după 
tratatul de la Calais (24 octombrie 1360) dar, pentru 
a ispăși nerespectarea unor clauze ale acestui act, el s-a 
întors în captivitate de bunăvoie 12. Pînă la moartea lui, 
la 8 aprilie 1364, pe care o înseamnă chiar o cronică 
engleză, și anume cea mai legată de viaţa marelui oraș 
care începuse a fi Londra t, nu se plătise decit aproxi- 
mativ a treia parte din răscumpărare 14. Värsämintele au 
continuat însă și după aceea — ultimul, probabil, în 
noiembrie 1367 — și dovezi există pentru plata a 
1 291 200 de coroane, mai putin de jumătate din suma 
pretinsă de englezi 15. 

Cu privire la împrejurările captivitätii lui David al 
II-lea Bruce, se ştie că el a fost luat prizonier de en- 
glezi la 17 ootombrie 1346, în bătălia de la Nevill's 
Cross : „fu acolo prins regele David al Scoției de un scu- 
tier englez pe care-l chema John Copland, căruia regele 
Angliei i-a dat pe urmă ca răsplată tot pămîntul pe 
care-l stăpinea în Anglia, pe-atunci, seniorul de Coucy“ 16. 
Froissart a aflat aceste amănunte în 1365, cînd a fost în 
Scoţia, la curtea regelui David, despre care își amintea 
că „știa să vorbească bine frantuzeste, căci din tinereţe fu- 
sese crescut în Franţa [...] si de multe ori l-am auzit vor- 
bind și povestind cu acei cavaleri și curteni ai săi află- 
tori acolo, despre bătălia în care fusese prins“ 17. Întem- 
nitat în Turnul Londrei, după ce i s-au vindecat rănile 
căpătate în luptă 18, prizonierul a fost apoi transferat la 
Berwick, mai aproape de frontieră. În septembrie 1351 se 
pregătea să plece în Scoţia pentru a-și aduna răscumpă- 
rarea, lăsînd chezăşie pentru întoarcerea sa șapte osta- 
tici 19. Ordinul de a-l reține pe Bruce la Newcastle, dat 
în ultimul moment, a ajuns prea tirziu 20. În martie 1352, 
pentru primirea sa, Eduard al III-lea trimite instrucțiuni 
oficiale în latineste, dar din aceeași zi avem o scrisoare 
tainică a lui, în limba franceză, poruncind întemnițarea 
lui David la Berwick sau Newcastle?! În această din 

urmă fortăreață, pe malul rîului Tyne, a petrecut monar- , 
hul scoţian anul premergător tratatului de la 13 iulie 
1354. Răscumpărarea fixată cu acest prilej, de plătit A 
9 ani, revenea la 90 000 de mărci sterline %. Totuși, din 
cauza reluării războiului în Franţa, eliberarea prizonie- 
rilor a mai zăbovit trei ani. Numai după bătălia de la 
Poitiers şi abdicarea lui Edward Balliol, „David regele 
scotienilor, pe la sărbătoarea tuturor sfinţilor, a fost eli- 
berat din zilnica pază în care era ţinut în castelul Bodi- 
ham, în schimbul unei răscumpărări de o sută de mii de 
mărci, avind să fie plătite în următorii zece ani“. („Da- 
vid rex Scotorum, circa festum Omnium Sanctorum, de 
diuturna custodia, qua tenebatur in castro de Odiham, 
liberatur, mediante redemptione centum millium marca- 
rum solvendarum in proximo sequentibus decem an- 
nis“) 23. Însemnarea călugărului englez se referă la noul 
tratat încheiat la Berwick la 3 octombrie 1357, care im- 
punea lui Bruce o răscumpărare sporită cu 10000 de 
mărci 24. Fiind de plătit în următorii zece ani, era un 
adevărat tribut impus Scoției de puternica ei vecină. La 
24 iunie 1358, potrivit invoielii, solii lui David sosiseră 
cu primele 10 000 de mărci %, dar întreaga sumă, cople- 
sitoare pentru resursele ţării, n-a intrat niciodată în vis- 
tieria engleză. Douăzeci de ani după moartea lui Bruce, 
în martie 1391, erau încă revendicate 24 000 mărci, ră- 
mäsita neplătită a răscumpărării 26. 

Strădaniile succesive ale Angliei de a menţine Scoţia 
în stare de vasalitate prin intervenţii repetate si de un 
succes nestatornic aveau să fie, o dată mai mult, slujite 
de soartă, care a condus pe încă un rege scoțian în mîinile 
englezilor : în martie 1406, Iacob Stewart, trimis în 
Franţa de tatăl său, a fost luat prizonier pe drum, la 
capul Flamborough, de corsari. O lună mai tirziu, la 
moartea lui Robert al III-lea, el îi urma cu numele la 
tron, în vreme ce puterea avea să fie exercitată, pe toată 
durata celor 17 ani ai absenței sale din țară, de către doi 
regenti: unchiul său Robert, duce de Albany, și, din 
Es, fiul acestuia, Murdoch. Prin tratatul de la Londra 
e hau 1423, răscumpărarea prizonierului a fost 
san ln 50 900 de mirch mumă mai mobi ac 

pus înaintașul său si din care 10 000 


182 


https://biblioteca-digitala.ro / https://www.acadsudest.ro 


au si fost scăzute cu ocazia punerii în libertate a lui Ia- 
cob I, în aprilie 1424, ca zestre a logodnicei sale, Joan 
Beaufort 27. 

Într-o vrema în care toate ţările Europei erau cirmuite 
cu sabia, obligaţia unui monarh de a-și răscumpăra cu 
bani grei libertatea pierdută în luptă era o situaţie frec- 
ventä. Lăsînd la o parte aventurile dintr-un trecut mai 
dăpărtat ale cruciaților Ludovic cel Sfint si Richard 
Inimă-de-Leu 28, trei exemple din epoca Războiului de o 
sută de ani vor fi de ajuns. Regele Majorcăi, Iacob al 
III-lea (1336—1375), prins în august 1349 în bătălia de 
la Lluchmayor, în care tatăl său și-a găsit moartea, n-a 
fost eliberat decit în 136229. În Suedia, luptele pentru 
coroană duc mai întîi la înfringerea din 1365, la Enkö- 
ping, a lui Magnus al II-lea Eriksson și întemnițarea lui 
timp de 7 ani 3, dar mai tîrziu, în 1389, uzurpatorul Al- 
bert de Mecklemburg, învins la Falkôping de Haakon al 
VI-lea Magnusson, soțul reginei daneze Margareta, este 
la rîndul său deţinut pînă în 1395, cînd va fi silit să plă- 
tească drept răscumpărare „immensa summa pecunie“ 31, 
De asemenea, în conflictul pentru stăpînirea Lorenei, sfîr- 
şit prin victoria lui Antoine de Vaudémont, la care a 
contribuit esențial ajutorul lui Filip cel Bun, René d’An- 
jou care, datorită moştenirilor după care alergase în- 
treaga-i viață, cumula titlurile de duce de Bar, conte de 
Provența si rege nominal al Neapolelui si Siciliei, a fost 
luat prizonier la Bulgnéville si închis la Dijon între 1431 
si 1437 32. l 

Nu știm cu exactitate suma plătită în ultimele cazuri, 
dar scrisoarea lui Pierre Cauchon către Filip de Bur- 
gundia (1430), prin care îi cere să-i predea pe' Ioana d'Arc, 
lasă să se înţeleagă faptul că, „după obiceiul și dreapta 
uzantä din Franţa“, se ajunsese în acea perioadă la un 
tarif minim pentru „regi, principi sau alte slävite mă- 
rimi“, anume 10 000 de franci 33. 

Oricît de considerabile ar fi fost în genere răscumpă- 
rările oferite de această categorie de prizonieri, puţine 
s-ar putea totuşi compara cu obligațiile asumate de Char- 
les de Blois, pentru a pune capăt unei captivitäti de 
9 ani. Luat prizonier la 20 iunie 1347, la Roche-Derrien 34, 
nefericitul pretendent fusese nevoit să asiste neputin- 

cios la perindarea soliilor care, între Bretania și Anglia, 
teseau nădejdi de libertate %. Preţul asupra căruia s-a 
căzut de acord în cele din urmă era de 100 000 livre ster- 
line 3. Poate că salvconductul obţinut de prizonier în 
noiembrie 1354, ca să meargă să adune suma necesară, 
a rămas neîntrebuinţat 37. În orice caz, un altul va fi emis 
la 7 august 1356, pe cînd convenţia de la Westminster 
care fixa condiţiile eliberării poartă o dată cu trei zile 
mai tirzie. În document se precizează în ce monedă și 
pînă la ce termen se va face plata : „le dit Monsieur Char- 
les eis promis loialment et se fait fort de paier a nous, 
ou à noz heirs, pur sa rançon et delivrance de prison [...] 
sept centz mil florins del escut d'or fin, de droitz pois 
et coyn (chascun escut comptée sur la value de quar- 
rante deniers d’esterlings bons corauntz en Engleterre) 
ou or et argent fyn à la value, en nostre cité de Londre, 
en cink ans preschein à venir“ 38, Deși suma de 700 000 
florini-scuzi era de aproape trei ori mai mică decit da- 
toria lui Ioan cel Bun din aceeași vreme, ea atinge to- 
tuși proporții impresionante dacă se are în vedere faptul 
că Charles de Blois își pierduse, în parte, averea în răz- 
boi si nu dispunea de tezaurul Bretaniei aflat în mîinile 
rivalului său, Jean de Montfort, iar regele Franţei care, 
ca suzeran și văr, l-ar fi putut ajuta, era el însuși silit 
să plătească o răscumpărare masivă. Cu toate că al doilea 
termen a fost achitat la 1 noiembrie 1357 39, fiii prizonie- 
rului, rămași în Anglia ca o chezășie pentru continua- 
rea plăţilor, n-au fost eliberaţi. E de semnalat o altă 
clauză a actului care pretindea ca răscumpărarea să fie 
plătită pînă la capăt dacă, în acest interval, Charles ar 
muri de moarta bună. Mai departe citim : „Dacă în răs- 
timpul în care va avea de plătit răscumpărarea, ar fi ucis 
de vreunul din supușii si credincioșii noștri, ne înduple- 
căm și chezäsuim, noi și în numele moștenitorilor noştri, 
ca toți ostaticii să fie atunci scutiţi si să se poată întoarce 
în Bretania“. Se știe că ostaticii au mai fost deţinuţi încă 
13 ani după moartea părintelui lor pe cîmpul de luptă de 
la Auray “, dar englezii ar fi putut obiecta că proce- 
dează astfel ca sancțiune, deoarece Charles de Blois se 


inarmase impotriva lor înainte de plata întregii răscum- 
părări. 

Din veacul urmätor, al XV-lea, reținem exemplul lui 
Charles d'Orleans, a cărui captivitate a durat de la 25 oc- 
tombrie 1415 la 2 iulie 1440 41. Numai prin vînzarea co- 
mitatului Soissons și a altor feude însemnate către Filip 
cel Bun, unchiul soţiei sale Marie de Cleves, a putut pri- 
zonierul de la Azincourt să însumeze cei 100000 de 
nobles ai răscumpărării 12. Tovaräsul lui de captivitate, 
ducele Jean de Bourbon, deţinut vreme de 19 ani la 
Pomfret, Dieppe si Rouen, făgăduia în schimbul liber- 
tätii o sumă de numai 100 000 livre 43. Răscumpărarea 
ducelui d'Alencon, prins în bătălia de la Verneuil, se 
ridica la 200 000 de scuzi, ceea ce înseamnă 270 000 de 
livre 44. Gaston de Foix, unul din cei mai nemilosi ex- 
ploatatori ai prizonierilor, a cîștigat prin victoria de la 
Launac (5 decembrie 1362) cel puţin 600 000 de florini, 
reprezentind răscumpărările conților d'Armagnac, Mon- 
lezun și Comminges, precum și ale seniorilor d'Albret, de 
la Terride, du Falga, de Lanta, d'Aspret, de Pardiac, de 
Xaintrailles, de Barbazan, de Castelbajac, de Sensacq, 
de Lomagne, de Rivière, de Moncaut, de Vergonhat, de 
Pontenas, de La Barrière și de Ribsera #5, „S-au umplut 
de ei toate castelele din ţinut“, înseamnă cronicarul Ar- 
naud Esquerrier. Dintre acești prizonieri, cel mai însem- 
nat, Jean I d'Armagnac, n-a putut plăti pesin din dato- 
ria de 300 000 de florini decît 50 000 și, de aceea, com- 
pletează suma cu giuvaeruri în valoare de 75000 de 
florini si cu feudele Tournay și Arrens, evaluate la 10 000 
de florini, care trec în stăpînirea contelui de Foix. 
Restul va fi adunat printr-un impozit extraordinar. 
Amanieu d'Albret datorează și el 100 000 de florini, din 
care 60 000 îi împrumută de la regele Navarrei 46. Värul 
său, Bérard d'Albret, plătește numai 10 000, Jean d’Ar- 
magnac viconte de Fezensaguet 5 000, Guilhem de Jau- 
lin 150047. De la marele feudal la nobilul mărunt pre- 
turile descresc ierarhic, fiindcă aceia care i-au prins 
ştiu cât pot să aștepte de la fiecare. 

După bătălia de la Poitiers, arhiepiscopul de Sens, 
Guillaume de Melun, „prizonierul scumpului și credin- 
ciosului nostru Thomas de Beauchamp conte de War- 
wick“, s-a văzut prețuit la 48 000 de scuzi 48. Waleran 

de Saint-Pol are de plătit 50 000 de franci în 1379 49. 
Prins în 1430 de trei cavaleri francezi — Thibaud de 
Termes, Arnaud Guilhem de Bourguignan si Bertrand de 
Thoujouse —, seniorul burgund Guillaume de Château- 
villain nu poate evita îndatorirea răscumpărării deși, după 
eliberarea sa pe chezășie în 1431, a trecut și el de par- 
tea lui Carol al VII-lea. Nici căsătoria cu o văduvă 
bogată nu-l poate ajuta să adune suma de 32 000 de 
saluts de aur, căci tocmai acum cumnatul său, atotputer- 
nicul favorit regal Georges de La Tremoille, cade în 
dizgrație si, pe de altă parte, englezii îi devastează do- 
meniile ca răzbunare pentru retractarea sa. În conse- 
cintä, are loc un proces continuat și după moartea prin- 
cipalilor interesați 50. 

Acel Pierre Arnaud care în 1341 se răscumpără de 
la moștenitorii lui J. de Brocas nu va fi fost un simplu 
scutier, deoarece textul precizează calitatea lui de „mi- 
les“, dar, fără îndoială, un cavaler sărac, căci suma pe 
care o plătește, 400 de florini, socotind în florinii „vechi“, 
de cîte 15 sous, bătuţi sub Filip al VI-lea, nu reprezintă 
decît 300 de livre5l, De la un burghez din Clermont, 
Michel Amonis, bretonii care l-au prins în 1363 obţin 
3 248 de florini. E adevărat că între timp florinul s-a 
devalorizat, pretuind numai 12 sous și 6 deniers. Totuși, 
răscumpărarea acestui personaj înseamnă peste 2418 
de livre, o sumă apreciabilă 52. Prin 1430, un morar plă- 
teste o răscumpărare de 200 de scuzi de aur, într-o vreme 
cînd 26 hectare de pămînt costau 40 de scuzi5. Era 
pămîntul ieftin ? Probabil, avînd în vedere riscul devas- 
tării înainte de recoltă, cara făcea ca mari întinderi să 
rămînă în pirloagă cu anii, pînă la destelenirile masive 
al căror semnal îl va da pacea. Dar mai ales e vorba de 
lăcomia nepotolită a unor mercenari hräpäreti care store 
şi ultimul ban de la oameni obișnuiți să calculeze în mo- 
nede divizionare, „sous“ şi „deniers“, toată agonisita lor. 

Cuantumul răscumpărării varia deci foarte mult 5, 
N umai rareori plata se face pe de-a întregul în numerar. 
intelegindu-se cu prizonierul säu cu privire la datoria 
acestuia, John Talbot conte de Shrewsbury consimte sä 
primească, odată cu 12 000 de scuzi, bani peşin, asupra 

calitätii si greutätii cärora stäruie cu tot dinadinsul, o 
anumită cantitate de argintärie, în valoare de 100 de 
mărci, si un cal de luptă 5. În 1364, răscumpărarea cerută 
de Gaudry de Bellore lui Robert Chesnel cuprindea, pe 
lîngă 12 000 de florini, un cal și o iapă, o spadă, un pum- 
nal și un fier de lance, cu specificarea că armele trebuiau 
să fie din cele făurite la Bordeaux 56. Richard d'Enfer- 
net, prins de englezi în lupta de la Aulnay, e nevoit să 
plătească, în afară de 920 de reali, 18 coti de postav, 
6 butoaie de vin, argintărie în valoare de 68 de franci 
și două blănuri 57. Dacă pentru a întruni o răscumpă- 
rare relativ mică, de 1 380 de livre, se constată o ase- 
menea lipsă de numerar, ea nu putea decît să se vădească 
încă mai mult în cazul unor mari seniori ruinati de räz- 
boi, ca Charles de Blois sau. contele de Denia. 

Contele de Denia ! Acest nume nu evocă doar lunga 
captivitate a unei familii întregi ci, mai cu seamă, inci- 
dentele dramatice de care a fost semănată. Laolaltä, 
toate acestea prezintă un interes de netăgăduit pentru 
mecanismul lent și adesea imprevizibil al răscumpără- 
rilor. De aceea, ne vom îngădui, a expune pe scurt eveni- 
mentele, așa cum s-au succedat 58 

La 30 aprilie 1367 a avut loc bätälia de la Najera, 
în care trupele engleze venite în ajutorul regelui Petru I 
al Castiliei au cîștigat o biruintä glorioasă, deși vremel- 
nică, asupra pretendentului la tron susținut de francezi 
si de cîţiva granzi spanioli. Printre cei din urmă se găsea 
contele de Denia y Ribagorza, care a căzut prizonier în 
acea zi 5. Cei care l-au prins, Robert Hawley si Richard 
Chamberlain, simpli scutieri, s-au bucurat desigur de 
norocul lor, fără să prevadă șirul nesfirșit de necazuri 
pe care avea să le atragă după sine nobilul aragonez. În 
primul rînd, intervenția Prințului Negru. În calitatea sa 
de comandant suprem al armatei, lui îi reveneau după 
uzantele războiului captivii de o oarecare importanţă 
politică și economică. Nu-i de mirare deci că, din răs- 
cumpărarea fixată la 150 000 de dubloni de aur — pe 
cînd lui Du Guesclin, prins în aceeași bătălie, i s-au 
cerut numai 60 000 de dubloni, sumă pentru care, dacă 
i-am da crezare poetului, trebuiau să toarcă toate fe- 
meile din Franţa —, Eduard de Wales s-a grăbit să 

reclame o treime. Totodată, el s-a oferit să vindä acest 
drept lui R. Hawley si John Shakel, pe care de-acum ina- 
inte îl intilnim în locul lui Chamberlain, care, probabil, 
își vinduse și el partea lui de iluzii. Moștenitorul Angliei 
a acceptat din partea celor doi scutieri 41 000 de dubloni, 
cu un scont deloc neglijabil de 9000 de dubloni, dind 
astfal dovada spiritului comercial care pare să-l fi carac- 
terizat pe acel distins general. Fără îndoială, el socotea 
că proprii lui supuși sînt niște debitori mai lesne de con- 
strîns decit un străin al cărui rang îl punea la adăpost 
de violenţe. Cu același gind, desigur, Eduard al III-lea 
își face si el cunoscute drepturile asupra prizonierului. 
Acesta fusese deţinut la Bordeaux între 1367 si 1371, 
apoi la Orthez în 1371—1372, pe cind fiul său Alfonso 
era ostatic în Anglia. Contele Gaston de Foix-Bearn, în- 
vingătorul de la Launac, manifesta faţă de el un interes 
deosebit, exprimat prin făgăduiala de a plăti creditorilor 
englezi jumătate din datorie, deci 75 000 de dubloni. La 
22 decembrie 1367, J. Shakel declară că renunţă în fa- 
voarea regelui la partea ce i se cuvine din acea sumă 60, 
Era vorba de 91 785 de florini, din care spaniolul, läsin- 
du-si pe al doilea fiu ostatic în Béarn, plătise 30 000 
lui Gaston-Fébus. În martie 1375, regele Eduard și-a 
cedat partea din răscumpărare în schimbul a numai 6 900 
de dubloni. Se vede că valoarea creantei scăzuse consi- 
derabil. Cumpărătorii erau iarăși Hawley si Shakel, ale 
căror cheltuieli în această afacere au fost compensate la 
momentul oportun de 15 000 de dubloni. După trimiterea 
lor, contelui de Denia nu-i mai rămineau bani lichizi si, 
de aceea, el revenise la curtea Aragonului, pentru a ob- 
ține prin stäruinte ca Petru al IV-lea, vărul său, să-i 
ceară noului rege al Angliei, Richard al II-lea, renunța- 
rea creditorilor la restul răscumpărării și eliberarea lui 
Alfonso, reținut 10 ani ca amanet. Sosirea la Londra a 
unei solii spaniole în 1378 a semănat panică printre cre- 
ditori 64. Îndeosebi, cei doi scutieri se simțeau în primej- 
die să piardă, odată cu singura lor garantie — ostati- 
cul —, orice posibilitate de a fi vreodată despägubiti 
pentru sumele pe care fuseserä obligati sä le pläteascä 
Prințului Negru și tatălui său, fără a mai socoti alte chel- 
tuieli. Într-adevăr, la refuzul lui Hawley și Shakel de 

a-l preda pe don Alfonso de Villena, interpretat ca un 
act de răzvrătire împotriva monarhului, asociaţii au fost 
aruncaţi în Turnul Londrei. Evadarea lor de acolo a dus, 
după o urmărire spectaculoasă, la o crimă și la un sa- 
crilegiu. În dimineaţa da 11 august 1378, zbirii stăpi- 
nirii au năvălit în timpul liturghiei în catedrala West- 
minster, unde se adăpostiseră fugarii, au ucis pe Hawley 
si l-au prins pe Shakel, ducîndu-l îndărăt la închisoare 62. 
Curînd, în 1379, același Shakel va fi silit să plătească 
20 000 de franci pentru răscumpărarea lui Florimond de 
Lesparre, un nobil gascon din tabăra engleză luat pri- 
zonjer de către Henric al II-lea al Castiliei 6. Richard 
al II-lea avea interesul să elibereze cît mai repede pe 
unul din cei mai activi agenţi ai săi din Guyenne și, de 
aceea, i-a impus lui Shakel, încă închis în Turn, să-i 
achite datoria tot din venitul nesigur al răscumpărării 
contelui de Denia, ipotecatä înainte de a fi fost încasată. 
Cel căruia avea să-i revină, în chip cu totul neprevăzut, 
dacă nu întreaga sumă, cel putin jumătate dintr-însa, 
75 000 de dubloni, a fost contele de Foix, cel care, prac- 
ticind camăta pe scară mare, așteptase 18 ani acest mo- 
ment. Obtinind de la Richard al II-lea, în schimbul alian- 
tei sale din care Anglia nu avea să tragă multe foloase, 
declaraţia că este liber de orice datorie relativă la răs- 
cumpărarea contelui de Denia 64, Gaston de Foix a produs 
o chitantä din 1372 prin care, după un an de captivitate 
la Orthez și un acont de 30000 de florini, prizonierul 
recunoștea că-i mai datorează 61 875 de florini. Pentru 
plata acestei sume, regele Aragonului. acum loan I, 
a dispus vinzarea la mezat a domeniilor contelui de 
Denia 65. Acestuia i-a fost dată singura consolare de a-și 
revedea fiul, pe Alfonso de Villena, eliberat după 25 de 
ani. Mezinul, Pedro, n-a părăsit decît în 1392 Béarnul, 
unde fusese trimis ca ostatic cu 20 de ani în urmă. Ca 
răspuns la plingerile creditorilor englezi, al căror număr 
sporisa inexplicabil — John Ellsworth (750 de mărci), 
William Talbot (330 de mărci), Hugh Talbot (305 mărci), 
William Briggeford (250 de mărci), John Lutton (100 de 
mărci) și, bineînţeles, John Shakel —, regele Richard, în 
urma unâr eforturi zadarnice de a-l face pe Ioan I să 
plătească 66, le acordă la 23 si 25 octombrie 1393 dreptul 

de a pune stäpinire pe orice navă aragoneză, ca repre- 
salii, „nomine reprisaliae“ 67, Tocmai la 111 ani după cap- 
tura contelui de Denia se întilnește ultima referire la 
răscumpărarea lui, abia atunci luînd sfirsit această cause 
célèbre, ale cărei peripeții complicate sînt caracteristice 
pentru sistemul de răscumpărare a captivilor obișnuit în 
secolele XIV și XV. 

Concluzia este că prizonierii de război reprezentau o 
valoare de credit si de schimb. Rostul lor era fie de a 
plăti datorii vechi, fie de a sluji drept creantä 8. Pină 
tirziu acest rol economic al prizonierilor a fost recunoscut 
fățiș. Grotius încă îl admitea : „Nu mă îndoiesc“, spunea 
el, „că dreptul de a cere un pret de“răscumpărare de la 
captiv poate fi trecut de la cel care deţine pe prizonier 
la altul, deoarecé natura îngăduie ca si lucrurile incor- 
porale să fie înstrăinate“ 69. 

Documentele dezvăluie o speculă fără friu, manifes- 
tată prin repeziciunea cu care prizonierii își schimbă 
preţul și stăpinii. În timpul relativ scurt dintre campania 
din iulie-august: 1346, care a culminat prin bătălia de 
la Crecy, și 8 ianuarie 1348, data documentului din care 
desprindem informaţiile următoare, arhidiaconul Beran- 
ger d'Aumont („de Monte Alto“) cunoscuse succesiv pa- 
tru proprietari diferiţi. Fiind prins de un arcaș englez 
din garnizoana orașului Calais, care apoi dezertase, cle- 
ricul francez a fost răscumpărat de către Nicholas de 
Stanway, abate de Colchester. Starețul englez nu pare 
însă cu acest prilej să fi dat ascultare pornirii firești de 
solidaritate între două fete bisericești, deoarece n-a în- 
tirziat să-l vindä lui John Ballard, care l-a vîndut la 
rindul său lui Henry Book. După cinci luni, la capătul 
acestor vicisitudini, prizonierul atinsese prețul de 50 de 
livre sterline și era revendicat de însuși regele Angliei 70. 

Un alt text pune în lumină interesante relaţii de coin- 
teresare între rege — pe atunci Henric al IV-lea —, si 
un pirat. În scrisoarea la care ne referim, din 14 iulie 
1404, John Hawley din Dartmouth 7! relatează meticulos 
cum a cumpărat jumătate din drepturile asupra răscum- 
părării unui prizonier breton : „A venit la mine Richard 
Leyne și mi-a oferit să-mi vindă jumătate din acest pri- 
zonier, spunindu-mi că îl luase prins în încăierarea de 

la Blackpool si l-a läsat pe prizonier în paza lui Thomas 
Hill, așa încît am cumpărat jumătate din prizonierul zi- 
sului Richard“ („Richard Leyne venoit a moy et moy 
offrast a vendre la moite dudit prisoner, en disant a 
moy qu'il avoit abatu ledit prisoner en la sconfiture a 
Blakpolle, et lessast le dit prisoner en ia gard dudit 
Thomas Hille et ency jeo ay achate le moite dudit pri- 
soner dudit Richard“) 72. Pe acest Olivier Orelle îl tri- 
mite regelui, de la care așteaptă o răsplată: „cît pri- 
veste acea jumătate din răscumpărarea prizonierului, mă 
las cu totul în seama prea nobilei și prea milostivei 
voastre hotäriri“ („touchant le moite dudit prisoner, je 
me mette toust en vostre tres noble et tres gracious or- 
denance“). Hawley, cu doi ani în urmă, în iunie 1402, je- 
fuise si o corabie a unor negustori din Bruges 7%. 

Conform aceluiași sistem, corsarul îi propune lui Hen- 
ric al IV-lea să-i cumpere dreptul la jumătate din răs- 
cumpărarea vestitului Tanneguy du Châtel, afacere la 
care Hawley era copärtas : „jeo avoie et ay achate de 
Antony Johan le moite de Tange Castelle, frere au seig- 
neur de Castella, prisoner, lequel Tange est en vostre 
très excellent, très puissant et très redouté commande- 
ment“ 74, 

Faptul că prizonierii erau considerați ca o investiție 
reiese si din împrejurările capturii contelui de Saint-Pol. 
Acesta fusese prins de către un scutier din Gueldres de 
la care l-a cumpărat în aceeaşi seară — „după cină“ — 
seniorul de Gommignies, la prețul de 10 000 de franci 75. 
Regele Angliei, dorind să-l schimbe pe conte cu captalul 
de Buch, care fusese prins de francezi în 1372, „a dat 
de veste printr-o scrisoare si printr-un scutier al său se- 
niorului de Gommignies să vină să-l vadă în Anglia si 
să-i aducă prizonierul. Seniorul de Gommignies n-a avut 
încotro si s-a supus [...] Făcîndu-i o plecăciune, precum 
se cuvine înaintea regelui, seniorul de Gommignies i s-a 
înfățișat și i-a predat pe contele de Saint-Pol [...] Pentru 
acest dar, regele i-a mulțumit foarte bucuros seniorului 
de Gommignies si a poruncit să i se plătească 20 000 de 
franci“ 16. De la o vînzare la alta, preţul s-a dublat. El 
rămîne totuși mult mai prejos de sumele plătite de Prin- 
tul Negru pentru doi seniori francezi prinși în ajunul 

bätäliei de la Poitiers. Räscumpärarea lui Jean de No- 
yers, conte de Joigny, prizonierul vicontelui Ramon d'Or- 
thez, se ridica la 30 000 de florini. Contele d'Auxerre, 
Jean de Châlon, a fost prins de cätre Bertrand de Mont- 
ferrand, Douet de Gayan si Gaillard de Saint-Germain, 
ale cäror pretentii insumeazä 170 000 de florini, fără a 
mai trece la socoteală încă 3 000 de florini dati de prin- 
tul de Wales, pentru același prizonier, contelui de Suf- 
folk 77. 

Importanţa luptei de la Poitiers pentru finanţele en- 
gleze a fost subliniată de mai multe ori. Crecy n-a fost 
o victorie atit de categorică, iar la Azincourt majoritatea 
prizonierilor au fost măcelăriți. Citeva exemple de răs- 
cumpărări stabilite după Poitiers nu vor fi, poate, de 
prisos. Pentru Jacques de Bourbon, conte de Ponthieu, 
prizonierul său, captalul de Buch cere Prințului Negru 
25 000 de scuzi, primind, pînă în februarie 1361, 23 200 de 
scuzi iar restul abia la 18 ianuarie 136278. Mareșalul Ar- 
noul d'Audrehem a fost prins de o ceată de gasconi: 
patru cavaleri (Manant de Bern, Bertrand de Prichac, 
Bernard Doudens si Loubat d'Orthez) și trei scutieri (Jean 
Bocoyran, Bernard du Casset si Lancelot de La Trau), 
Eduard al III-lea plătește pentru el 12 000 de florini 79. 
Tot lui îi cedează Robert Clinton dreptul asupra unui 
sfert din răscumpărarea arhiepiscopului de Sens, căpă- 
tind în schimb 600 de livre bani peșin, trei castele și o 
moară în valoare de 400 de livre 8%. 

În toate aceste cazuri, rolul de cumpărător a revenit 
familiei regale engleze êt, Activitatea ei legată de prizo- 
nieri nu se limita numai la achiziţii, ci, adesea, cumpă- 
rătorul se transforma neîntirziat în vinzätor. De pildă, 
la 13 mai 1376, John de Harleston şi Philippe La Vache 
au vîndut regelui Eduard doi prinşi, pe Gautier de Châ- 
Hion, eu 1 000 de livre, și pe Jean de Poys, cu 1500 de 
livre “. Cel din urmă, încă de la 19 august, deci la un 
interval de trei luni, trecuse în mîinile lui Gérald d’Al- 
bret viconte de _Tartas, senior de Puysan, pentru 1 000 
de mărci, o sumă de patru ori mai mare decit cea plătită 
prima oară 83, > 

Nu o dată scopul negocierii este despăgubirea unor 
creditori. Documentele atestă pentru răscumpărarea lui 

Jean de Châlon-Auxerre suma de 173 000 de florini. Edu- 
ard al III-lea, avind de plătit 18 00 de florini contelui 
Hugo de Geneva, unchiul lui Jean de Châlon, i-a destinat 
această sumă din fondul răscumpărării prizonierului. În 
1365 moare Hugo, urmat în 1366 de nepotul său, care apu- 
case să-i plătească doar 1 500 de florini. Restul datoriei 
e revendicat de la moștenitorii contelui d'Auxerre de că- 
tre Aymon de Geneva, apoi, cînd moare și el în 1369, de 
sora lui, Beatrice, soţia marchizului Frederic de Sa- 
luzzo 8. Prinţul Negru datora, în 1370, 1 000 de livre, în 
locul cărora își cedează drepturile asupra unui prizonier 
francez, Hugues de Roussy 8%. Mai grav este, în 1375, ca- 
zul lui Henry de la Voulte, care, deși ostatic, se văzuse, 
după 15 ani de captivitate, tratat ca un prizonier și, ca 
atare, cedat de regele Angliei seniorului de Guermig- 
nies 86. Același mijloc de a-și plăti datoriile se cunoştea 
si în Franţa, unde Bertucat d'Albret, unul din bastarzii 
lui Bernard-Ezi al II-lea, a fost prins de ducele d'Anjou, 
„Și, înainte de a putea ieși din închisoare, i-a înapoiat 
ducelui, drept răscumpărare, douăzeci și șapte de castele 
ce se găseau sub ascultarea sa, însă ducele nu i-a îngă- 
duit să se răscumpere decît la rugămintea seniorului d'Al- 
bret, care-i era rudă“. E vorba, desigur, de fratele pri- 
zonierului, Arnaud-Amanieu, tatăl conetabilului care va 
fi ucis la Azincourt. „Seniorului d'Albret îi datora ducele 
o mare sumă de bani, o sută cincizeci de mii de franci, 
bani pe care ducele i-a cerut domnului Perducas, pentru 
a-i da apoi seniorului d'Albret înapoi“ 8. 

Se constată cum, la altă scară, marii feudali imitau 
exemplul dinastiilor din Anglia și Franţa în specula răs- 
cumpărărilor. În această privinţă, cea mai caracteristică 
pildă o dă Gaston de Foix, care împrumută unor prizo- 
nieri ai altor seniori sumele necesare răscumpărării, cu 
obligaţia pentru aceștia să se considere drept prizonierii 
lui, dacă ar întirzia să-i restituie datoriile respective 88. 
Nerespactarea termenului era pedepsită cu o amendă 
grea, care ascundea dobinda cămătărească. Rapacitatea 
personajului e dezvăluită și de un alt episod semnifica- 
tiv. Luîndu-l prizonier în 1371 pe contele de l’Isle-Jour- 
dain, scutierii bearnezi Samsonet de Baleix și Raymond 
P? Aspois îi fixează la început o răscumpărare destul de 

ușoară, 3000 de florini. Ei sînt însă vasalii lui Roger- 
Bernard de Castelbon, vărul si succesorul prezumtiv al 
lui Gaston de Foix. Pentru a-și însuși partea ce Il re- 
venea vicontelui de Castelbon, Gaston îl aruncă în tem- 
nitä, unde va muri peste zece ani, punind totodatä in 
vedere celor doi scutieri creditorii direcţi ai prizonieru- 
lui, că părțile lor, în caz de deces subit, le-ar mosteni 
acum el, ca senior al lor. Cu asemenea mijloace de con- 
vingere, se înţelege că în curind el devine singurul cre- 
ditor al contelui de l’Isle-Jourdain care, înglodat în da- 
torii, şi-a ipotecat pădurile, a plătit 10 000 de florini și 
se mai recunoștea încă dator cu 7000 de franci, în 
1374 ! 89 

Cumpärarea dintr-o datä a 40 de prizonieri scotieni, 
de care se arată capabil sir Maurice de Berkeley, în 1400, 
este un adevărat gest de „capitalist“, angajind fonduri 
neobișnuit de mari într-o singură operaţie %. 

Exemplele s-ar putea înmulţi, fără o neapărată utili- 
tate, deoarece s-a văzut îndeajuns importanţa obișnuită 
a profiturilor. Dar ceea ce este pentru unii prilej de afa- 
ceri înfloritoare înseamnă pentru alții secătuirea averii, 
ruina. De aceea, ne putem întreba pe drept cuvint : cine 
a plătit răscumpărările ? Cu toată celebritatea sa, orgo- 
liosul răspuns atribuit lui Du Guesclin 


„N'a filaresse en France qui sache fil filer, 
Qui ne gaignast ainçois ma finance à filer 
Qu'’elles ne me vosissent hors de vos las geter“ 91 


nu cuprinde nici o lămurire valabilă. Cercetind docu- 
mentele, care prezintă o mare varietate de situaţii, aces- 
tea se pot grupa în șase-șapte categorii mari : räscum- 
părări plătite de către prizonier însuși, de alt prizonier, 
de familie, de prieteni, de „fraţii de arme“, de alte per- 
iile SA ua cu a prin încadrarea în același 
ipar social — seniorul, î i î —, in i | 
e a rul, în primul rind —, inclusiv de 

Într-adevăr, solidaritatea familială reprezintă una din 
perspectivele către libertate deschise captivilor. E drept 
că Bérard I d'Albret simte nevoia să stimuleze cu limbă 
de moarte afecțiunea fräteascä dintre moştenitorii lui, 

hotärind printr-un codicil al testamentului său din 2 sep- 
tembrie 1346 ca fiecare să contribuie proporţional cu 
partea lor din succesiune la răscumpărarea unuia din fiii 
săi. Totuși, legăturile de sînge sînt încă foarte puternice 
si ele actioneazä în sensul tradiţiei. Astfel, Tristan de 
l'Isle si sotia sa, Blanche de Podensac, vind canonicilor 
de la Saint-André, la 18 septembrie 1438, dijmele nel 
parohii pentru a-şi răscumpăra fiul, pe Gaston de l'Isle % 
Dupä cum ne informeazä diata lui, de la 1 august 1419, 
Nicolas de l’Espoisse, notar și secretar al regelui, între 
alte dovezi de bunătate faţă de nepotul său Thévenin 
Gauchier „pe care l-a dat să înveţe pe cheltuiala sa me- 
seriile de cizmar si postăvar“, îi împrumutase si 100 sous 
pentru a-l ajuta să-și plătească răscumpărarea — „pour 
aidier à paier sa rançon des Armignas“ — deși unchiul 
era dușmanul Burgunzilor, din vina cărora își pierduse 
slujba 9%. Dealtfel criza tuturor ierarhiilor politice si so- 
ciale n-a făcut decît să întărească legăturile de familie, 
dintr-o nevoie generală de protecţie, în creștere spre 
sfîrșitul veacului de război %. 

Altă dată, cîte un salvconduct, ca cel acordat la 24 
aprilie 1358 prizonierului Jean Quaykin ca să meargă în 
Bretania și Normandia, conţine formula „pro redemp- 
tione sua inter amicos suos quaerenda“ %, deci ca să-și 
stringă răscumpărarea de la prietenii săi. La răscumpă- 
rarea lui Charles d'Orleans au participat, alături de verii 
săi Carol al VII-lea al Franţei, Ioan al V-lea de Bretania 
si Bernard al VIII-lea d'Armagnac — dealtfel, fostul lui 
cumnat din prima căsătorie —, alţi feudali nelegati de el 
prin vreo înrudire: Louis de Vendôme, Hardouin de 
Maille, Andre de Laval, arhiepiscopii de Rouen si Nar- 
bonne 9. 

Un rezultat analog îl au asocierile sau „înfrățirile“ dic- 
tate de interese comune unor cavaleri din aceeași ta- 
bără 9%. Acest legămînt prevedea împărţirea oricărui cîs- 
tig prilejuit de război: „Voim si consimtim ca din toate 
dobînzile si drepturile care ne-ar putea veni de-acum 
înainte, atit de la prizonieri prinși în război de către noi 
sau oamenii noștri și a căror răscumpărare ne-ar aparţine, 
cît și de la locuitorii liberi puși la contribuţie, să aveţi o 
întreagă jumătate“ 9. Declaraţia de mai sus a lui Ber- 

trand du Guesclin a fost repetată de Olivier de Clisson 
la pecetluirea aliantei dintre ei, la 23 octombrie 1370, 
la Pontorson, si își află confirmarea în menţiunea din- 
tr-un alt izvor a unui prizonier „pe care seniorul de 
Clisson l-a trimis domnului Bertrand“ 1%. Obligatia de 
asistenţă reciprocă în războaie sau procese (concepute deci 
tot ca un război, o competiţie), presupunea și datoria de 
a contribui la răscumpărarea celeilalte părţi contrac- 
tante 101, 

Paralel cu familia de singe si inrudirile simbolice, 
există în societatea acestei vremi o largă colaborare 
umană, în care unii au recunoscut aspectul major al Evu- 
lui Mediu, corespunzător acelei „democraţii organice“ în- 
drăgite de N. Iorga 1%. O asemenea solidaritate se re- 
marcă în mediul comunelor, al cetăților, ca în 1434 cînd 
francezii iau prizonier pe primarul din Bordeaux şi ora- 
sul întreg, pe atunci supus englezilor, ii plătește răscum- 
părarea 1%. Ba chiar, în cazul unui prizonier din Com- 
piegne, iau parte la răscumpărare și orașele Soissons, 
Saint-Quentin, Chauny și Nesle 104. | 

Totuși, cea mai frecventă aplicare a principiului de 
întrajutorare își găsește locul, fără îndoială, în relaţiile 
vasalice. Așa se face că Bérard al II-lea d'Albret, în 1374, 
lasă prin testament 1 000 de livre unui cavaler „pentru 
a-l libera și scoate din temnitele unde era ţinut, deoa- 
rece spune că a fost prins pe cînd se găsea în slujba lui 
și asculta de poruncile sale“ 1%, La 29 septembrie 1370, 
ducele de Berry dăruia un cal cavalerului Jean de Vaux 
le Comte, fost odinioară prizonier al englezilor în orașul 
Limoges, ceea ce pare să fie o compensație tardivă, la 
sfirşitul captivitätii 1%. În schimb, la 10 octombrie, soco- 
telile aceleiași vistierii ducale înregistrează alt dar, că- 
tre Thomassin le Moine, „pentru a-l ajuta să-și plătească 
răscumpărarea“, si la 29 iunie 1371, 400 de livre, räs- 
cumpărarea lui Renaud de Montléon, luat prizonier de 
englezi cu nouă luni în urmă 1%. Înainte de a fi însuși în 
aceași situaţie, Charles d'Orléans îi ajuta pe nobilii fran- 
cezi căzuţi în miinile englezilor în lupta de la Fronsac 
(1414), împrumutind în acest scop de la un negustor din 
Paris 530 de livre („pour les frais et despens“) 108. În 
1430—1432, loan al V-lea, duce de Bretania, e nevoit să 

pläteascä räscumpärarea unor vasali ai säi ca Jean de 
la Bellière, senior de Malestroit, sau Pierre de Rieux, ma- 
resal al Franţei, cu acesta din urmă tocmindu-se pină 
cînd, de la cele 15 000 de coroane făgăduite iniţial, con- 
tributia ducelui se reduce la numai 2 000, dealtfel com- 
pensate cu prisosintä de alte avantaje 1%. Fratele lui Ca- 
rol al V-lea, Louis d'Anjou, poruncește la 1 februarie 
1369 să i se plătească seniorului d'Audrehem 2 000 de 
îranci, în contul răscumpărării, dar iniţiativa aparţine 
chiar regelui Franţei care, la 2 martie 1369, ridică suma 
pînă la 6 000 de franci „pe care i-am dat și acordat ace- 
lui sfetnic al nostru, ca ajutor pentru răscumpărarea lui“. 
Ordinul se repetă la 9 mai, cu specificarea că banii ar 
fi plătiți din ajutorinta Languedocului, („des deniers des. 
diz aides ès parties de la Langue d'Oc“) 110. 

Tezaurul regal fiind aproape în permanenţă gol, mo- 
narhia recurgea la stările provinciale cărora le reco- 
manda cu generozitate pe unul sau pe altul dintre pri- 
zonierii care aveau vreun titlu la recunostinta ei. Iată 
pe acelaşi Arnoul d'Audrehem în căutarea banilor pen- 
tru cea de a treia răscumpărare a sa, după Poitiers — cea 
menţionată adineauri fiind a patra, după lupta de la Na- 
jera, căci a mai fost luat prizonier la Calais în 1346 și 
la Saint-Georges-la-Valade în 1351 — scriindu-le la 23 
februarie 1360 stărilor provinciale întrunite la Toulouse : 
„După cum aţi putut afla, am fost prins și din ura unor 
englezi si gasconi față de mine, am fost pus la o răs- 
cumpărare atît de grea încît nicidecum n-aş putea-o 
plăti fără ajutorul regelui si al domnilor și prietenilor 
mei, si cu toate că știu că nu-mi sîntaţi cîtuși de putin 
indatorati, în afară de bunăvoința domniilor voastre [...] și 
cu voia lui Dumnezeu, cînd îmi va ajuta Dumnezeu să 
fiu iarăși liber, vă voi sluji și eu în viitor“ 111, Nu în- 
cape îndoială că stările n-au putut rezista rugämintii 
locotenentului regal în Languedoc, funcţie în care d'Au- 
drehem, înzestrat deja cu feude în regiunea aceea, fusese 
numit la o dată apropiată de cea a scrisorii. Dacă solici- 
tantul era de însemnătate secundară și nu avea decît o 
notorietate locală, stările provinciale, din proprie ini- 
tiativä si fără vreo stăruinţă din partea regelui, acordau 
acea sumă pe care o găseau de cuviinţă. 

Dat fiind interesul acestor manifestäri ale organelor 
reprezentative care iau acum © parte crescindä la cir- 
muirea tärii, gäsim indreptätit a reproduce unele date 
din lista subsidiilor votaté spre sfirsitul räzboiului. 

Stările din Haut-Limousin : în noiembrie 1425, 200 de 
livre pentru Jean Foucaud și alte 200 lui Jean de Roche- 
chouart, senior de Mortemart ; în august 1437, 30 de livre 
pentru Perrinet le Jeune și 20 pentru Jean Paris, scu- 
tieri ; în ianuarie 1441, 40 de livre pentru Jean de Mont- 
brun, 30 de livre pentru Guillaume de Saint-George și 
Giron Bardot. 

Stările: din Bas-Limousin : în februarie 1439, 120 de 
livre pentru Bertrand de Saillant. 

Stările din Basse-Auvergne : în ianuarie 1432, 300 de 
livre pentru scutierul Robert Coustave şi 120 de livre 
pentru Lancelot de Bonneville ; în decembrie 1436, 300 
de livre pentru Gonnin de Blot (care, în iulie 1438, mai 
capătă 150 de livre) ; în august 1443, 450 de livre pentru 
Jacques d'Ussel 112. 

Așa fiind, greutatea sarcinii răscumpărărilor era re- 
partizată între diferitele ţinuturi ale Franţei și puterea 
centrală 113, 

Nu trebuie uitat nici faptul că regalitatea susținea cu 
pensii modeste pe diverși cavaleri infirmi, adevăraţi in- 
valizi de război, ca scutierul Moinpennot de Flez, căruia 
la 11 iulie 1364 i se plăteau 100 de franci de aur pentru 
că în lupta de la Cocherel, din luna mai a aceluiași an, „a 
fost schilodit și și-a pierdut ochiul stîng, ba fiind si stră- 
puns cu spada prin gură și astfel sfirtecat și rănit încît 
a fost lăsat ca mort printre morții acelei bătălii“ 114, Alte 
pomeni sint menţionate la 23 ianuarie 1365, cînd s-au 
plătit „lui Galoys le Jumel, cavaler, neputincios calic 
de pe urma războaielor noastre, 40 de franci, iar lui Ap- 
toine Guérin, scutier din Viennois, care, din pricina ră- 
nilor primite în ultima bătălie din Bretania, a orbit cu 
totul, 60 de franci, pe care li i-am dat ca milostenie si 
pomană“ 115. Nu lipsesc nici räsplätile pentru cei care 
s-au întors din captivitate 116. 

Dintr-un sentiment de răspundere față de vasali si 
supuși, regele lua asupră-și numeroase răscumpărării, mai 
ales în Franţa 117. O justificare explicită a gestului se află, 

la 7 octombrie 1372, cu prilejul unei donatii de 60 de 
franci pentru scutierul Guillemet de Grouchy, „fiindcă 
[...] toată viaţa lui ne-a slujit și și-a pus în primejdie 
sănătatea și tinereţea în războaiele noastre și că, în lupta 
care a fost de curînd în Normandia, a fost prins împreună 
cu Guillaume de Bricqueville, senior de l’Aune, și laolaltă 
cu Guillaume de Manneville, cavaler, și au fost puși la 
o grea și nemăsurată răscumpărare, pe care n-ar putea, 
nici n-are de unde, să o plătească, mai ales că putinul 
pămînt pe care-l are în ţinutul Normandiei nu-i aduce 
nici un cîştig, și nu poate scoate nimic dintr-insul, nici 
să-l are măcar, de răul dușmanilor care bintuie si jefu- 
iesc zi de zi ţinutul, și care atita l-au jecmănit și furat 
pe acest Guillemet încît nu i-au mai lăsat nimic“ 118. Deși 
contribuţia regală la răscumpărările unor mari seniori se 
ridica la sume importante 11%, totuși majoritatea cheltuie- 
lilor de acest fel privesc nobili cu o situație modestă la 
curte. ` 

Jean de Fricamps, căruia delfinul Carol se îndură să-i 
dea 1 000 de scuzi pentru răscumpărare, pour cause de sa 
raençon“, la 26 decembrie 1361, era, precum stim, un agent 
personal al prințului, implicat în negocierile cu Na- 
varra 1%. La 23 aprilie 1362, delfinul acordă 60 franci- 
aur unui slujitor al său, capturat de Marea Companie, 
lîngă Lyon „ă nostre bien ame panetier, Jehan de Boves, 
lequel a este pris et mis ă grant raencon, perdu touz ses 
biens, chevaux et harnoys en la besogne qui derrenière- 
ment a este vers Lyon sur le Rosne contre ceulx de la 
grant compaignie“) 121, Un om de casă al celui de-al doi- 
lea Valois este și „messire Guillaume de Melun, cheva- 
lier et chambellan de Monseigneur“, care capătă la 8 mai 
1362 „la somme de mil frans d'or pour paier sa raençon 
aux ennemis desquelz il a este pris“ 122. Carol al V-lea 
arată aceeași bunăvoință curtenilor săi, dovadă ordinul 
de plată de la 21 decembrie 1364 pentru 1 000 de franci 
„à nostre ame et féal chevalier et chambellan Charles 
de Poitiers, prisonier de noz ennemis pour li aidier ă 
paier sa raencon“ 123, De danii asemănătoare beneficiază 
și unele persoane despre ale căror legături cu monarhul 
sîntem mai putin bine informaţi 124, Într-unul din aceste 

cazuri, totusi, se poate presupune că Yvon de Treman- 
gon, un cavaler menţionat şi cu alt prilej, era rudă cu 
acel Evrart de Tremangon, apropiat al regelui și cărturar 
de oarecare renume, căruia i s-a atribuit paternitatea 
vestitei scrieri Somnium Viridarii 1%. Câteodată se adaugă 
lămurirea că acest ajutor li se dă unor oameni lipsiţi 
de mijloace si cu totul scäpätati, ca Hugues de Surgè- 
res, „prins et mis à grant et excessive rançon, pour la- 
quelle paier il li convint vendre ses heritages“ 126. Da- 
rul de 200 de franci primit de seniorul de Hezeques este 
astfel motivat : „a fost prins de dușmanii noştri în vre- 
mea din urmă, împreună cu prea iubitul și credinciosul 
nostru văr, contele de Saint-Pol, si a fost silit, pentru 
a-și plăti răscumpărarea, să vindă aproape toate bunu- 
rile sale, care încă nu-i ajung ca să plătească“ 177. Dintre 
reclamatiile al căror ecou se găseşte în aceste documente 
mai cităm pe cea a lui Aubert de Tinière, senior de la 
Courtine, al cărui fiu a fost „prins de dușmanii noștri în 
orașul Limoges în tovărășia iubitului și credinciosului 
nostru sfetnic episcopul de Limoges, unchiul său, si n-a 
avut cu ce să-și răscumpere fiul, fără ajutorul nostru“, 
drept care dobindește päminturi confiscate de la seniorul 
de Mirambel, Simon de la Chassagne, în decembrie 
1370 128, 

Nu-i mai putin adevärat cä plata sumelor häräzite 
de mărinimia regală putea zăbovi foarte mult. Stă măr- 
turie pentru aceasta faptul că între ordinul de la 11 fe- 
bruarie 1364 de a se plăti 200 de franci, „avind în ve- 
dere bunele și plăcutele slujbe pe care ni le-a făcut sau 
ni le face iubitul și credinciosul nostru cavaler Fou- 
quier Paynel în războaiele în care a fost prins și pus la 
răscumpărări nesuferit de mari, de două ori într-un an, 
fiind el încă deocamdată prizonier al dușmanilor noștri“, 
și data de 2 ianuarie 1375 cînd, repetindu-se hotărirea, 
cavalerul nu fusese încă eliberat, au trecut aproape. 
11 ani 1%. La 26 octombrie 1364, Carol al V-lea poruncea 
să i se plătească sambelanului Pierre d'Omont suma de 
1 000 de franci, datorată de la 2 iunie 1363 ca ajutor de 
răscumpărare. Două săptămîni mai tirziu, la 8 noiem- 
brie, i se atribuie din nou 1000 de franci, fiind numit 
comandant al castelului Néaufle de lingă Gisors. Cei 

2000 de franci îi revin, la 20 noiembrie, lui Philippe 
d'Omont, probabil în urma dispariţiei tatălui său, si cu 
același prilej aflăm că încă de la 1 februarie 1360 
familia lor avea dreptul la 3 000 de moutons de aur 1%. 

Dovada că regele cunoştea întirzierile vistiernicilor 
săi este stăruitoarea recomandare ce urmează (4 decem- 
brie 1364); „ÎL trimitem grabnic pe iubitul si credin- 
ciosul nostru cavaler Henry de Coulombieres prin părțile 
Normandiei, cu însărcinări foarte însemnate si tainice, 
atingătoare de onoarea și interesul nostru și, pentru a 
ajuta la plata răscumpărării zisului Henry care și de 
curînd, după mai multe alte däti, a fost prins în răz- 
boaiele noastre și pus la răscumpărări peste măsură de 
mari, i-am dat pentru totdeauna suma de 500 de franci 
de aur [...] fie din ajutorinta pentru eliberarea tatălui 
nostru, fie din banii pe care-i avem de luat pe luna 
viitoare, ori din cheltuiala casei noastre, ori altminteri, 
cu orice mijloc. Căci el este unul dintre cavalerii din 
ţară care ne-a slujit mai bine și în care ne putem mai 
mult încrede, iar trebile cu care îl trimitem sînt foarte 
grabnice. Si să știți că avem la inimă această treabă și 
vrem ca acest cavaler să fie eliberat fără zăbavă“. După 
care, socotind, desigur, că atita n-ajunge, regele adaugă 
si post-scriptumul autograf : „Luaţi seama să nu gresiti, 
că îl avem la inimă și ne e foarte apropiat, pentru unele 
lucruri de taină pe care i le-am încredinţat ca să le facă 
neîntîrziatk 131, l 

Tocmai din cauza dificultăților de plată, monarhii An- 
gliei evitau uneori să achite în numerar aceste subsi- 
dii. Astfel se explică măsura luată de Eduard al III-lea, 
la 25 noiembrie 1356, abătîndu-se de la quasi-monopolul 
regal al comerțului cu lînă, de a îngădui lui Thomas Grey, 
prins de scoțieni „nuper de guerra per Scotos inimicos 
nostros captus“, să transporte de la Norham la New- 
castle 100 de saci de lînă si, plătind vamă pentru fie- 
care sac 50 de sous — „custuma et subsidio quinquaginta 
solidorum pro quolibet saccorum eorumdem“ —, să-i 
încarce pe corăbii spre a-i vinde în Flandra si cu pre- 
tul lor să-și plătească răscumpărarea 132, 

În aceste condiții, chiar cautiunea oferită de un ad- 
versar se demonstra mai eficace. Cazul nu e rar : bună- 

oară, în 1360, Jean de Campremy, prizonierul englezului 
Hopkin Lichefier, e răscumpărat de Thomas Stafort, care 
fusese el însuși prins, cu un an mai înainte, de fran- 
cezi, recistigindu-si apoi libertatea cu ajutorul compatri- 
oților săi 133. | 0. 

O ultimă precizare rămîne necesară. Indicatiile des- 
pre situația averii prizonierilor pe timpul absenței lor, 
care, după cum s-a văzut se putea prelungi cu anii și 
zecile de ani, sînt in general succinte și răzlețe. Poate 
fiindcă norma, cu rare excepţii, era ca bunurile prizo- 
mierilor să treacă în posesia celor care i-au prins, regulă 
confirmată și teoretic de o sentință a sfintului Raymund 
de Peñafort 14, Abaterile de la ea sint totdeauna în func- 
tie de bunul plac al suveranului. Astfel, cu prilejul eli- 
berării lui Gautier de Mauny, „regele Franţei a poruncit 
să i se socotească și să i se plătească tot ce cheltuise la 
Paris, atît în închisoare cit şi aiurea“ 1%, adică mai ales 
preţul liturghiilor pe care cucernicul prizonier pusese să 
i le slujească în vederea morții pe care o crezuse apro- 
piată. În acest caz, despăgubirea tindea să repare o in- 
justiţie flagrantă, nesocotirea unui salvconduct, cîtă vre- 
me, altădată, ea acoperă doar cu numele o spoliere la fel 
de brutală ca și prima : „așa au fost acel Louis Bourdon 
și alţi gentilomi odată cu dinsul trimiși la Paris, la 
Châtelet, iar mare parte din bunurile acelui Bourdon, cu 
un cal foarte bun pe care-l avea, au fost date seniorului 
de Rouq, ca despăgubire pentru ce cheltuise cind fusese 
el prizonier“ 136. 

' În actele solemne de reconciliere, această problemă 
revine numai de două ori. O menţiune în armistițiul de 
la Vannes de la 19 ianuarie 1343 prevede restituirea pri- 
zonierilor din amindouä taberele „și a tuturor bunurilor 
luate de o parte si de alta“ 157. Datorită caracterului său 
general, ea era desigur destinată să rămînă literă moartă 
și nimic mai mult. Aproape un secol mai tirziu, un arti- 
col al păcii de la Arras, încheiată la 21 septembrie 1435, 
preciza „că regele va elibera și despăgubi de pierderile 
lor, ca și de răscumpărările lor, pe cei care au fost prinși 
în ziua morţii răposatului domn, ducele Ioan, Dumnezeu 
să-l ierte! și care și-au pierdut atunci bunurile și au 
fost puși la răscumpărări mari și grele“ 138, După cum 

rezultă din text, e încă una din clauzele menite să asi- 
gure ispășirea crimei de la Montereau și deci nu o putem 
atribui unei sincere preocupări faţă de soarta captivilor, 
în care caz ea ar fi trebuit extinsă la toţi prizonierii de 
război cărora îndelungatul conflict le dărimase vetrele 
și le împrăștiase familia ! 

Deosebit de sugestiv în legătură cu asemenea nenoro- 
ciri aduse de război chiar în tabăra învingătorilor este 
cazul unui arcaș englez, Henry de Upatherle, prins de 
scoțieni în bătălia de la Stirling și eliberat numai după 
un an, în schimbul răscumpărării de 40 de livre sterline, 
o sumă foarte mare pentru un simplu yeoman. În lipsa 
lui, doi vecini, Thomas de Upatherle și Robert de Prest- 
bury, au pus stăpînire pe petecul lui de pămînt și i-au 
jefuit casa. La întoarcere tot ei s-au grăbit să-l dea în 
judecată și, sub acuzaţia de complicitate cu inamicul, 
„numitul Henry a fost prins și întemnițat în castelul 
Gloucester multă vreme“, primind apoi, cînd în sfîrșit 
judecata îi dovedise nevinovăția, o bătaie soră cu moar- 
tea de la pirisii lui 139. 

Cu atit mai critică pare să fi fost situația în Franţa, 
unde numărul prizonierilor care aveau de suportat răs- 
cumpărări grele a fost mai mare și unde pinä si locui- 
torii provinciilor nordice care-și păstraseră libertatea 
indurau exigente fiscale sporite faţă de cei din „zona li- 
berä“, cauzate de creșterea cheltuielilor militare engleze. 
În regiunile Calais și Harfleur a avut loc chiar un ade- 
vărat schimb de populație, prin așezarea vremelnică a 
unor coloni englezi care plăteau arendă vistieriei pen- 
tru pămînturile confiscate de la francezi si cultivate acum 
de ei 140. Deși confruntate cu suferința generală pagu- 
bele prizonierilor sînt mai putin vizibile, ele au avut 
fără îndoială o gravitate dovedită și de documentul din 
care spicuim citatele următoare : „În timpul războaielor 
noastre, răposatul Guy d'Aubusson, cavaler [...] a fost 
prins, rănit si întemnițat de dușmanii noștri în castelul 
său de la Monteil, împreună cu nevasta și copiii săi, și 
și-a pierdut toate averile mișcătoare și i-au fost ogorul 
pustiit iar oamenii bătuţi“. După o lungă captivitate, ca- 
valerului i s-a fixat preţul răscumpărării la 3 000 de flo- 
rini, pentru plata cărora el s-a hotărît să vîndă o parte 

din pämintul lui si a insärcinat cu vinzarea pe un nepot 
al său, Pierre de Malemont. „Ca împuternicit al lui Guy, 
Pierre s-a dus la Avignon dar n-a pus în vinzare pă- 
mintul, precum făgăduise, deoarece îl rîvnea chiar pentru 
sine, si astfel, din vina lui Pierre, Guy nu și-a putut 
plăti răscumpărarea la sorocul hotărit şi, miniati din 
această pricină, dușmanii i-au pîrjolit pămîntul L-J] si, 
in cele din urmä, räposatul Guy a murit tot prizo- 
nier“ 141, | 
Asa stind lucrurile, se înțelege cum räscumpärärile, 
prin dezechilibrarea averilor senioriale, au contribuit la 
dezmembrarea structurilor economice traditionale, pro- 
ces declansat de räzboi. 


NOTE 


1 K. B. Mac Farlane, War, the Economy and Social Change. 
England and the Hundred Years War, Past and Present, 22, 1962, 
p. 3—4. 

2 G. Holmes, The Later Middle Ages, p. 125. Räscumpä- 
rarea poate fi plătită si prin serviciu, ca în cazul cavalerului 
breton prins la Auray de J. Chandos, care l-a întovărâşit in 
Spania cu o ceată de 30 de lăncieri (R. Boutruche, op. cit., 
p. 348, n. 6). 

3 Froissart, XI, p. 108. Cf. ibid., V, p. 285. 

4 Ibid., XIII, p. 78. 

5 Ibid., V, p. 239. Despre un personaj se spune că a dobin- 
dit din luare de prizonieri „multum thesaurum et in militia ma- 
ximum honorem“ (Eulogium, III, p. 236). 

6 Werner Sombart, Le bourgeois, contribution à l'histoire 
morale et intellectuelle de l'homme économique moderne, tr. S. 
Jankélévitch, Paris, 1926, p. 4. 

1 Froissart, XIII, p. 55—59. 

8 R. Delachenal, op. cit., II. p. 62—63. Autorul a fixat în mod 
neîndoielnic data şi circumstanțele alcätuirii acestui act, care 
menționează o sumă cu un milion mai mare decît cea stabilită 
ulterior. La 24 martie 1359 a fost semnat al doilea tratat de la 
Londra (ibid. p. 81—87), în care cifra de 4000000 rämînea ne- 
schimbată. 

8 Ibid., p. 199—207. Delachenal calculează 1 „nobil“ = 6 sous 
şi 8 deniers. Pornind de la aceeaşi indicație, Duckett, Origi- 
nal Documents, p. 7—8, atribuie scudului valoarea de 13 sous 
si 4 deniers, pe cînd Georges d'Avenel, Histoire économique, 
de la propriété, des salaires, des denrées et de tous les prix en 
général depuis l'an 1200,.1, Paris, 1894, I, p. 482, îl socoteste 
egal cu 22 sous. În sfirsit, un pasaj din Froissart, VI, p. 20, pare 

să arate în 1356 între „nobil“ şi marcă (148 sous, după d'Avenel, 
op. cit., p. 481) un raport de 5:1. 

10 Textul ordonanţei, la P. C. Timbal, op. cit., p. 375—383. 

11 G. F. Duckett, op. cit., p. 48—50. 

12 La 4 decembrie 1363 (Delachenal, op. cit.. p. 352) şi nu la 
6 ianuarie 1364, cum afirmă Funck-Brentano, Le Moyen Age, 
p. 446. 

13 The Great Chronicle of London, p. 41. 

14 Delachenal, op. cit., p. 325—331: un milion din trei, mai 
exact 999 200 de livre sterline față de 500 000 în total. 

15 Cf. Dorothy M. Broome, The Ransom of John II King of 
France, 1360—70, Camden Miscellany, XIV, L. 1926, Carol al 
V-lea susținea că a plătit încă 393800 de coroane a căror chi- 
tantä nu există nicăieri, poate sume mai mici încasate de unii 
seniori englezi. În lucrarea citată a vicontelui d'Avenel, p. 93, 
se consideră că totalul răscumpărării ar fi corespuns ca titlu cu 
41 000 000 de fr. din 1894 — data apariţiei cărţii — sau chiar 
123 000 000 de fr., ţinînd seama de diferenţa dintre cele două 
epoci în ce priveşte puterea de achiziție a aurului. Francul 
actual are, firește, o valoare mult inferioară celui dinainte de 
primul război mondial. 

16 Froissart, V, p. 125. La 20 ianuarie 1347, Eduard al III-lea 
îi acordă o rentă ereditară de 50 de livre lui John Copland şi îl 
înalţă în rang : „eundem Johannem in statu bannereti posuimus“, 
iertîndu-l şi pentru orice fărădelege săvîrşită în trecut (Rymer, 
III, LP. 3). Cf. ibid, III, 2, p. 108, despre moartea personajului, 
în 1366. 

17 Froissart, V, p. 133, reproducînd si un dialog între Bruce 
si Copland (amplificat în altă versiune, p. 138—140). 

18 Ordinul de încarcerare e datat 16 decembrie 1346 (Rymer, 
III, 1. p. 1) şi socotelile închisorii confirmă data din cronica 
lui Adam de Murimuth, p. 219: 2 ianuarie 1347. Cf. Henry 
Knighton, Il, p. 46: „circa Epiphaniam“ (vezi şi p. 56—57). 

1 Rymer, III, 1, p. 72—73. 

20 Ibid., p. 74, expediat la 3 noiembrie. 

2 Ibid., p. 78, 85. Între mai 1353 si iunie 1354, prizonierul 
a fost deţinut în Turnul Londrei. 

22 Ibid., p. 98—99. În acest pret erau asociaţi lui Bruce alţi 
trei captivi scoțieni: Walter de Haliburton, David de Anand şi 
Andrew Campbell. La 5 octombrie 1354 nu erau încă eliberaţi 
ostaticii din 1351 (ibid., p. 102—103). 

23 Cronica monahului de la Saint-Albans, p. 37. Ci, Marea 
cronică a Londrei, p. 38. 

2 Vezi Froissart, VI, p. 20, care dă cifra de 500000 de „no- 
bili“ pentru 100000 de mărci. La această dată, marca valora 
7 livre şi 8 sous. Textul tratatului, la G. Donaldson, Scottish 
Historical Documents, Edinburgh-London, 1970, p. 63—64. 

25 Rymer, III, 1, p. 167—168. 

2 Ibid., III, 4, p. 68. Vezi noi date la W. N. Balfour-Mel- 
ville. Papers relating to the captivity and release of David II, 
Miscellany of the Scottish Historical Society IX, 1958, p. 1—56. 

27 W., Croft Dickinson, Scotland, p. 203—205. Textul tratatu- 
lui, la G. Donaldson, op. cit., p. 73—75. Cf. Chastellain, Chroni- 
que du bon duc Philippe, p. 68, cu data greşită 0420. Vezi si 
Donaldson, Scottish Kings, Londra, 1967, p. 42—43, 63—68. | 

28 Vezi The Great Chronicle of London, p. 2, o notitä din 
1193 : „În acelaşi an, regele Richard la întoarcerea din Tara 
Sfintä a fost prins de ducele de Austria şi dus la împărat iar 
acolo întemnițat şi mai tîrziu răscumpărat cu 100 000 de livre, 
pentru plata cărora toate cupele de argint din Anglia au fost 
zdrobite, ca să se bată monedă din ele. Și călugării cistercieni 
şi-au vîndut cărțile ca să plătească răscumpărarea regelui“. 

29 Froissart, VIII, p. 100: „regele Majorcăi era prizonier al 
conetabilului Franţei şi a venit sub paza lui la Montpellier. Cu- 
rînd după aceea, eliberarea lui a fost mijlocită de marchiza de 
Montferrat, sora lui, şi de regina Neapolelui, soția lui, în schim- 
bul a 100000 de franci pe care-i plătiră seniorului Bertrand“. 

30 Chronica Erici Olavi {Scriptores rerum Suecicorum Medii 
Aevi, II), Uppsala, 1828, p. 111: ,Svezii se näpustesc împotriva 
şvezilor, fratele pe frate nu-l crutä, fiul îl înjunghie pe tată si 
îl sugrumă. În cele din urmă, iată, biruința i se închină lui Al- 
bert, pe cînd regele Magnus, al cärui fiu a fugit, e luat prizonier, 
dus în robie la Stockholm şi ținut acolo într-o temniță întune- 
cată vreme de şapte ani“. 

3t Ed. Perroy, Diplomatic Correspondence, p. 106—110, 122— 
124, publică 4 scrisori ale lui Richard al II-lea care, prin soția 
sa, Ana de Luxemburg, se înrudea cu Albert, despre care a aflat 
că „l-ați luat prizonier impreunä cu singurul său fiu si cu alți 
principi şi magnați, prieteni ai săi, în mare număr“ — si stäruie 
pentru eliberarea lor. 

32 J. Calmette, Les grands ducs de Bourgogne, p. 201. 

33 P, Champion, Le proces de condamnation, I, p. 10. 

4 Robert de Avesbury, p. 389, 411: Chronica monasterii de 
Melsa, III, p. 64 ; Henry Knighton, II, p. 49. 

% Rymer, III, 1, p. 35—36, 58, 81—82, salvconducte pentru 
diverşi trimişi ai săi. La 4 septembrie, Jeanne de Penthièvre 
primește ingäduinta să vină să-şi vadă soțul (ibid., p. 72). Copiii 
lor erau, în iunie 1353, împreună cu tatăl „in custodia nostra in 
Anglia“ (ibid., p. 85). 

36 R. de Avesbury, p. 418. 

3 Rymer, III, 1, p. 106. 

38 Ibid., p. 126—128. Deoarece an penny valorează, în medie, 
6 deniers, un scud-florin echivalează cu o livrä de Tours 
(6 x 40 = 240 deniers), care corespunde cu 3,88 g aur. 

| 3 Ibid., p. 159. Dacă prima jumătate a datoriei ar fi fost 
plătită punctual, din celelalte soroace urma să se scadă jumătate, 
deci LE a ee intreaga sumä. 
ichael Jones, The Ransom of Jea 
Penthièvre p. 7-26. f n de Bretagne, Count of 

41 La inceputul lui 1441, Journal d'un bourgeois de Paris, 

p. 169, înregistrează întoarcerea lui: „le samedi 14 janvier, le 

duc d'Orléans rentra à Paris après avoir été prisonnier des An- 
glais dans leur pays plus de vingt-cinq ans“. 

42 M. R. Thielemans, Bourgogne et Angleterre, p. 186—137. 
Dind unui „nobil“ valoarea de 54 sous (faţă de 20, cîti avea o 
livră), ar fi 270000 de livre. E exagerat zvonul transmis de Jean 
Chartier, I, p. 260: „disoit-on que sa rançon lui coustoit plus 
de quatre cens mille escuz“, cifră egală cu 300 000 de livre. 

43 A. Leguai, Les ducs de Bourbon pendant la crise monar- 
chique, p. 83—84. 

44 Chronique de la Pucelle, p. 249—250 ; J. Chartier, I, p. 57, 
81 ; Monstrelet, II, p. 655. 

45 P. Tucoo-Chala, op. cit., p. 89—92. Însuşi papa Urban al 
V-lea a intervenit de trei ori în cursul anilor 1364 şi 1365 pentru 
a pune capăt riguroasei captivitäti îndurate de nobilii gasconi 
prinşi la Launac. 

46 Jbid., p. 300—351. La 29 ianuarie 1364, Gaston de Foix pri- 
meste 33333 de florini, „primul vărsămînt din răscumpărarea 
datorată de seniorul d'Albret“. 

41 Ibid., p. 90—92. 

48 Deci 36 000 de livre (Rymer, IN, 2, p. 57, 75). 

49 Ibid., p. 77, 88—89. Achitînd numai 8000, îşi lasă fratele, 
pe Pierre de Luxembourg, ca ostatic. 

50 A, Bossuat, Les prisonniers de guerre au XV-e siècle, 
p. 11—12. 

51 Rymer, II, 4, p. 114. 

5 S, Luce, Bertrand du Guesclin, p. 295. 

53 G. d'Avenel, op. cit., I, p. 93, n. 2, şi p. 518—519. Calculind 
un scud la cursul de 1 livră 5 sous, totalul corespunde cu 250 de 
livre. Cf. R. Boutruche, op. cit., p. 77, n. 3, un muncitor agricol 
avea un venit anual mediu de 40 de livre. 

54 Media pentru răscumpărarea unui cavaler ar fi fost. 1 000 
de franci, după Froissart, XI, p. 110—111. Cf. Juvénal des Ursins, 
apud P. Champion, op. cit., II, p. 336: „Nu se afla arcaș prins, 
să fi fost cît de sărac, căruia să nu i se ceară două sau trei sute 
de scuzi ca răscumpărare. Gentilomii erau la cîte zece mii, opt, 
şase sau patru mii de scuzi şi, din ei, multi au fost prinşi. Cît 
despre englezi, era putin de cîştigat din răscumpărarea lor, cel 
mai adesea o nimica toată“. 

55 P. Marchegay, art. cit., p. 10. 

56 P, C. Timbal, op. cit., p. 317. 

57 S. Luce, ap. cit., p. 295. 

58 Datele ce urmează sînt în mare parte extrase din articolul 
lui Ed. Perroy, Gros profits et rançons pendant la guerre de Cent 
Ans; lVaffaire du comte de Denia, în Mélanges Halphen, 
501—480. 

5 The Great Chronicle of London, p. 42: „There toke the 
Erle of Dene“. Un izvor francez spune din greșeală că a fost 
ucis în luptă — Chronique de Du Guesclin, p. 48. 

60 Rymer, III, 2, p. 133, Cf. ibid., p. 193, în martie 1372, 
R. Hawley mai avea un prizonier, pe flamandul Johan Blome. 


207 


https://biblioteca-digitala.ro / https://www.acadsudest.ro 


S An English Chronicle, p. 1—2, şi Continuatio Eulogii, 
p. 342, relateazä, ambele, aceste evenimente. 

6 The Great Chronicle of London, p. 45: „The day of Seynt 
Laurence the morowe after Robert Hawley was sleyne in the 
chirche of Seynt Peter at Westmynster“. Încălcarea privilegiului 
ecleziastic de azil a atras excomunicarea ucigasilor, la 19 august. 
Cf. V. H. H. Green, The Later Plantagenets, p. 212, şi J. Calmette, 
E. Déprez, La France et l'Angleterre en conflit, p. 106—108. 

63 Ed. Perroy, Diplomatic Correspondence, p. 236—287. Des- 
pre călătoria seniorului de Lesparre în Cipru, vezi articolul, care 
mi-a fost inaccesibil, al lui J. Rabanis, Notice sur Florimont, sire 
de Lesparre, „Actes de l’Académie de Bordeaux“, 1843, p. 75—154. 
V. cap. VII, n. 8. 

4 Rymer, III, 4, p. 55, la 10 martie 1390. : 

& P, Tucoo-Chala, Gaston-Fébus et la vicomté de Béarn, 
p. 284—285. 

66 Ed. Perroy, op. cit., p. 110—111, 239, la 10 octombrie 1392 
şi 4 martie 1393. Despre un alt episod al acestei lungi afaceri, 
A. Rogers „Hoton versus Shakell“ : a Ransom Case in the Court 
of Chivalry, 1390—1395. „Nottingham Medieval Studies“, VI, 1962, 
p. 74—108, si VII, 1963, p. 53—78. 

67 Rymer, III, 4, p. 91. 

6 G. d'Avenel, op. cit., I, p. 92. 

6 H. Grotius, op. cit., p. 819. 

10 Rymer, III, 1, p. 2—3. Pentru 80 „florenos ad mutonem“ 
(monedă al cărei curs variază între 1 livră 5 sous şi 1 livră 
8 sous), Jean Mauclerc îl răscumpără de la englezi pe Erard de 
Jaucourt, senior de Dinteville, acceptă chezăşia lui Oger de 
Donjeux, care lasă amanet pe un slujitor şi un scutier, cu doi 
cai, dar îi reţine doi ani în aşteptarea răscumpărării (P. C. Tim- 
bal, op. cit., p. 329—331). 

5 T1 Despre acest personaj, v. si Ed. Perroy, op. cit., p. 126—127, 
150—151. 

12 F, C. Hingeston, Royal and Historical Letters, p. 272. 

13 Ibid., p. 141—113, la 18 iulie 1402, episcopul de Rochester 
acuză de această nelegiuire pe „Johannes Hawle et sui complices 
de Dartmouth“. 

à 14 Ibid., p. 272. v. text. Deci ,suszisul Anthony John l-a 
prins în ziua luptei de la Blackpool iar acesta făcea parte din 
prada lui împreună cu un anume Stephan Nodberie“, 

% Froissart, VIII, p. 332. În 1380, francul echivala cu livra, 
pe cînd leafa zilnică a unui scutier era de o jumătate de livrä. 
Alt scutier, Julien le Roy, luînd parte în 1429 la prinderea lor- 
dului Scales îşi vinde numaidecit drepturile pentru 200 saluts 
aur, comandantului său, Guyon du Coing (D'Avenel, op. cit., 
, P. 93, n. 1). 

18 Froissart, VIII, p. 334. 

11 R. Delachenal, op. cit., II, p. 208—209, n. 5. 

18 Rymer, III, 2, p. 38, 53. 

19 Delachenal, op. cit., I, p. 235, n. 3. 

8 Rymer, III, 1, p. 169—170. 

SL Prins de către Thomas Cheyne, la 8 aprilie 1867, Du 
Guesclin a fost vîndut lui Eduard al III-lea la 20 iulie (Dela- 
chenal, op. cit., III, p. 411, 451—459). 

82 Rymer, III, 3, p. 42. 

83 [bid., p. 49—50. Chezaşii, din marea nobilime gasconä, 
sînt : Raymond de Mounthaut, senior de Mussenden, Gaillard de 
Durfort, senior de Duras, Arnaud de Curton si Bernard de Les- 
parre. Ei garantează plata sumei în patru ani, cîte 125 de mărci 
pe an, la Paşti şi la Sf. Mihail. 

& P., C. Timbal, op. cit., p. 385—338. 

85 G. d'Avenel, op. cit., I, p. 93. 

86 L. Delisle, op. cit., p. 588—589. Pentru a grăbi plata celor 
120 de mărci, s-a recurs chiar la amenințarea cu moartea pri- 
zonierului. 

87 Chronique de Du Guesclin, p. 92—93. Si Juvénal des Ur- 
sins menționează faptul că pe unii prinşi regele Angliei „ii 
dădea unor prizonieri din tabăra lui, care-i puneau să se răs- 
cumpere ca, din acei bani să-şi plătească ei răscumpărarea“. Cf. 
P. Marchegay, art. cit., p. 24—26, 32—34, 38—A2, contele Jean de 
Foix-Candale, prins de francezi în lupta de la Castillon, a fost 
cedat de Carol al VII-lea lui Olivier de Coëtivy, care era el însuşi 
prizonier al englezilor. În 14461, răscumpărarea nefiind încă plă- 
tită în întregime, regele a murit, Ludovic al XI-lea, ostil consi- 
lierilor tatălui său, i l-a confiscat lui Coëtivy pe prizonier şi l-a 
silit să restituie banii. 

8 P, Tucco-Chala, op. cit., p. 360, la 3 mai 1380 : „Cunoască 
toți că eu, Thomas Felton, cavaler, am fägäduit si promit prin 
cele de față nobilului şi prea puternicului senior, contele de 
Foix, că, pînă la Crăciunul ce vine, mă voi întoarce la numitul 
domn de Foix sau îi voi înapoia si plăti pînă la acel soroc suma 
de treizeci de mii franci-aur si o mie de florini aragonezi pe 
care amintitul domn de Foix mi i-a împrumutat ca să plătesc 
o parte din răscumpărarea mea“. Cf. L. Delisle, op. cit., p. 251— 
253, 264, 275, Gaston de Foix împrumutase 6000 de franci mare- 
şalului d'Audrehem, ca să se räscumpere după lupta de la 
Najera. 

8 P, Tucco-Chala, op. cit., p. 287, 321, 353—354. Cf. Froissart, 
XI, p. 71. 

% G. G. Coulton, The Chronicler of European Chivalry, p. 120, 
n. 20. 

% „Nu-i torcätoare-n Franța să cate firu-a toarce 

Ce n-ar şti räsplätirea-mi din munca ei a stoarce 

Din latul vostru astfel ca să mă scape vrînd“. 
(Ch. Lénient, La poésie patriotique en France au Moyen Age, 
Paris, 1891, p. 337). 

2 E interesantă indicatia din culegerea juridică a lui Beau- 
manoir, Le livre des coutumes et des usages du Beauvoisis, după 
care, în secolul al XIII-lea, se răscumpărau prizonieri de război 
si cu condiția să devină iobagii celor care plătiseră suma. Cf. Fr. 
Pall, Structure sociale de la France d'apres le traite de droit 

féodal de Beaumanoir, in Nouvelles études d'histoire, II, Buc., 


1960, p. 196. 

93 R. Boutruche, op. cit., p. 347. so 

4 Alexandre Tuetey, Testaments enregistrés au Parlement de 
Paris sous le règne de Charles VI, în Mélanges historiques, III, 
p. 608. Notarul era un om cärturar, deoarece, pe lîngă o scurteică 
de blană si o căciuliță, îi lăsa tinärului Alixändria lui, ca sä 
petreacă si să înveţe să citească“ („son roman d'Alixandre, pour 
esbatre et apprendre à lire“), mai avînd în bibliotecă operele lui 
Boethius, lui Pierre de Blois si ale Sfîntului Bernard, PIstoire de 
Troye la grant si Histoire d'Oultremer (cronica lui Guillaume 
de Tyr). 

M Paama Le Roy Ladurie, Les paysans de Languedoc, 
Paris, 1969, p. 34—42. 

3% Rymer, III, 1, p. 165. 

97 G. A. Knowlson, op. cit., p. 169—170. Se poate vorbi de o 
solidaritate de clasă, documentată şi de exemplele citate de 
M. Defourneaux, La vie quotidienne, p. 204—208. 

% Vezi în special articolul lui M. H. Keen, Brotherhood in 
Arms, History, XLVII, 1962. 

99 Michaud-Poujoulat, Nouvelle collection des mémoires, I, 

. 574. 
ci 100 Chronique de Du Guesclin, p. 74, despre Robert de Neu- 
ville, prins în 1370. 

101 Cf. Henri Morel, Une association de seigneurs gascons au 
XIV-e siècle, în Mélanges Halphen, p. 523—534, pe marginea unui 
document semnat la Toulouse, la 4 februarie 1360, de Jean d'Ar- 
magnac, viconte de Fezensaguet şi Bruilhois, Arnaud-Guilhem 
conte de Pardiac, Jean de Lomagne, senior de Fimarcon, şi Jean 
de La Riviere, senior d'Aure. 

102 De aici interesul pentru „strânsa frâtie patriarhală“ evo- 
cată de N. Iorga, Cinci conferințe despre Veneţia, Vălenii-de-Mun- 
te, 1926, şi Evoluţia ideii de libertate, Buc., 1928. 

103 R. Boutruche, op. cit., p. 223, n. 2 si 347. Nu e o regulă: 
pentru Albert Guichard, primarul din Poitiers, plăteşte seniorul 
de Ruffec 500 de scuzi (P. C. Timbal, op. cit., p. 360). 

iar ducele d'Anjou, cerind de astă dată ca răscumpărarea să fie 
achitată din contul „fumăritului“, un nou impozit aplicat în ve- 
derea apărării statului („les diz aides soient tant chargées que 
le dit sire d'Audrenehan ne pourroit de present avoir ladite 
somme de six mille frans, ne paier sa dite rançon, par quoi le 
conviendroit longuement demourer en sa prison, laquelle chose 
desplairoit à Monseigneur et à nous, mesmement que sa venue 
est moult necessaire ès parties de par deça pour la deffense du 
pais, pour quoi vous mandons et commandons [...] que ladite 
somme de VI m. frans d'or vous baillez et delivrez audit sire [...] 
des deniers de ce present subside de deux frans et demi pour 
feu e e RE imposé“). 

114 Delisle, op. cit., p. 45, dar aceeași sumă era dată de rege 

Burgundia, pe cînd el se afla în slujba noastră“ (P. C. Timbal, 

XI. CONSECINTE SOCIALE 


Un scurt bilanț al modificărilor pe care Războiul de 
o sută de ani le-a pricinuit sau numai le-a prilejuit în 
cadrul structurilor sociale din Franţa, ca și din Anglia, 
va fi concluzia firească a acestor paginil. Date fiind 
strinsa legătură dintre aspectul militar si cel social al 
lumii feudale, solidaritatea spirituală și juridică a arma- 
telor medievale cu mediul din care erau recrutate, cea 
dintii constatare care se impune este că urmările răz- 
boiului sînt mai direct sensibile în organizarea militară. 
Pe acest teren, așadar, se cade să înceapă cercetarea. 

Avem aici de-a face cu un proces de durată, care se 
manifestă prin succesele, aproape neîntrerupte vreme de 
peste o jumătate de veac, ale trupelor engleze. Această 
serie de victorii asupra unui adversar arhaic ca tactică 
și armament ţine de utilizarea infanteriei. Organizarea 
militară engleză a evoluat rapid la începutul secolului al 
XIV-lea, în funcţie de folosirea arcului, armă ieftină, 
minuitä cu iscusintä de o categorie de oameni liberi, de- 
tinätori în anumite condiţii ai unor petece de pămînt. 
S-a făcut observaţia că originea „modernizării“ structu- 
rii armatelor, axată pe arc, ar trebui căutată în Scoţia 
vecină și dușmană Angliei. Acest punct de vedere se 
justifică prin faptul că scotienii erau instruiți de expe- 
rienta altui mod de a lupta decît cel obișnuit dincolo de 
Tweed. El își făcuse drum sub presiunea condiţiilor na- 
turale, a reliefului în primul rînd, accidentat și stîncos. 

împrejurare a cărei evidentiere se impune din capul lo- 
cului. Dar pentru a zădărnici formarea unei cavalerii în 
munţii Scoției era de ajuns orînduirea socială existentă în 
această ţară de clanuri, un prefeudalism al cărui caracter 
patriarhal amintește întrucitva de primele alcătuiri po: 
litice locale pe care le-au adăpostit văile românești <. 
Anglia, în schimb, cel puţin după cucerirea normandă, 
adoptase schema socială feudală 3. Prin urmare, însușirea 
exemplului scoţian nu s-a putut produce decit graţie si- 
tuatiei interne din Anglia. Ea a fost favorizată de con- 
flictul dintre monarhie și marii baroni — între altele, 
şi cu privire la serviciul militar obligatoriu — care, sub 
Eduard al II-lea, învins în repetate rînduri de scoțieni, 
se ascutise pînă la a provoca numeroase execuţii conse- 
cutive dejucănii unor comploturi, culminind cu detrona- 
rea si asasinarea regelui. Tinind seama că succesorul său 
va fi învingătorul de la Crecy și Poitiers, bătălii în care, 
cum se știe, arcasii au jucat un rol hotăritor, avem drep- 
tul de a presupune mai mult decit o coincidenţă între 
politica internă a Plantagenetilor, prefacerile din organi- 
zarea militară și triumfurile din Franţa de la mijlocul 
veacului. De aici inainte înnoirea armamentului a conti- 
nuat fără încetare. Cind arcul va însemna, la rîndul lui, 
o etapă depășită, iar artileria, datorită progreselor teh- 
nice, va fi devenit o armă mai eficace, către 1420—1430, 
francezii se vor grăbi să o preia, recunoscindu-i superio- 
ritatea, pentru a-i depăși astfel pe englezi. Cunoscute 
fiind reformele militare ale lui Carol al VII-lea, impor- 
tanta socială a creării unei ostiri permanente, în care ape- 
lul la cavaleri e mai puţin insistent decît în trecut, co- 
mentariile sînt de prisos. 

Paralel cu acest proces, a cărui influenţă se simte în 
ambele ţări, se petrece altul mai de adincime, interesind 
ansamblul raporturilor de producţie si consum din eco- 
nomia rurală a statelor beligerante. Lăsînd la o parte 
„Vestul îndepărtat“ al continentului, Peninsula Iberică, 
asupra căreia războiul s-a întins pentru un sfert de veac, 
aducînd și acolo mari pagube, e neîndoielnic că Franţa a 
suferit mai greu de pe urma trupelor devastatoare. În 
același timp nici Anglia nu a fost crutatä de grele în- 
cercări : epidemiile, cea mai violentă fiind ciuma. Adău- 

gindu-se acestor calamitäti si, în bună parte, cauzată de 
ele — mai degrabă decit de fluctuațiile climatice în care 
unii istorici manifestă o încredere care nu-și poate afla 
o bază documentară suficientă —, foametea face ravagii 
în rîndurile populaţiei. Ruptura pe care toate acestea în- 
mănuncheate o determină în evoluţia demografică a Eu- 
ropei apusene (excepție făcind Olanda sau Lombardia, 
deci tocmai regiuni ocolite de război), este cu atit mai 
adîncă cu cît, înainte de război, numărul locuitorilor se 
găsea în plină creștere 4 În unele ţinuturi din Franţa 
populaţia atinsese densități comparabile cu cele din se- 
colul al XVIII-lea sau chiar al XX-lea (un spor de 23 
între 1292 și 1322 în regiunea Nimes etc). Nu e desigur 
o întîmplare că depresiunea demografică din anii urmă- 
tori, în care se înscriu frecvente scăderi de 500/o, se în- 
tinde pe o perioadă mărginită de cadastre între 1348 și 
1450, cea din urmă fiind data la care se înregistrează ni- 
velul minim, „gradul zero“, dincolo de care o stagnare 
de 20—30 de ani premerge unei noi erupții, în care Le 
Roy-Ladurie nu soväie să vadă o „renaștere malthusia- 
nă“. Fireşte, 1450 e o dată aproximativă care s-ar putea 
tot așa de bine înlocui cu 1453, anul care marchează 
sfîrșitul Războiului 5. Regresului demografic îi corespun- 
de reducerea suprafețelor cultivate. Prin părăsirea zo- 
nelor pustiite se schimbă cu repeziciune peisajul agrar. 
În aceste împrejurări în Anglia au dispărut sute de sate, 
cîte unul din cinci. Cînd populaţia dintr-un sat nu a 
dispărut în totalitate, exodul se îndreaptă spre orașe 6. 
Noua repartiție a päminturilor pare să favorizeze un strat 
intermediar, de proprietari funciari mijlocii. Creșterea 
salariilor agricole, pe care nici un regulament n-o mai 
poate stăvili, datorită răririi mîinii de lucru, si, ca răs- 
puns al seniorilor, înlocuirea treptată a corvezilor prin 
redevente în numerar precum și părăsirea gestiunii di- 
recte a domeniilor au contribuit esenţial la tranziţia de 
la relaţiile tradiţionale la altele mai apropiate de o eco- 
nomie monetară, dar vremea cînd ele nu vor mai avea 
nimic feudal decit numele e încă departe. Deocamdată, 
censul, după reduceri succesive și exprimat într-o mo- 
nedă care se devalorizează pe zi ce trece, nu mai repre- 
zintă o povară reală pentru masele țărănești. Evident, nu 

e aici locul pentru disjunctii analitice care, comparînd 
sistemele de producţie agricolă în Anglia și în Franţa, să 
scoată în relief contrastele, lesne perceptibile dealtfel. 
Desigur, „merry old England“, Anglia fericită de odini- 
oară, după care vor suspina urmașii Elisabetanilor, era 
tînără în zilele lui Chaucer dar, cu toate progresele abo- 
lirii serbiei, nu se simţea deloc fericită. Pe continent, eli- 
berarea personală si economică a ţărănimii pune încă 
invätatilor probleme complicate, întrucit diferențierea în 
interiorul acestei clase accentuindu-se riscă să dezmintă 
o judecată de ansamblu despre prosperitatea ei. 

Mai presus de orice îndoială e însă, în cursul acestei 
perioade, scăderea veniturilor senioriale. Ieftinirea pă- 
mintului pe de o parte, scumpirea vieţii, urmată de curba 
ascendentă a salariilor, pe de alta, primejduiesc faţada 
strălucitoare a existenţei nobiliare. Așa cum s-a observat, 
„îndărătul decorului păstrat cu mari cheltuieli, actorii 
răsfoiesc cu neplăcere condicile de socoteli în care veni- 
turile se împuţinează și se vaită de vremurile nenoro- 
cite“ 7. În acest sens, ni se par semnificative cifrele citate 
de un eminent cunoscător al istoriei rurale franceze : în 
raporturile dintre proprietar si cultivator, cel dintii pri- 
meste 2/5 sau numai un sfert din recoltă în 1384—1393, 
iar în 1413 încă se mulțumește cu o treime. În condiţii de 
fertilitate și productivitate egale, exigenţele proprieta- 
rului din secolul al XVI-lea vor creşte pînă la jumătate 
din roadele pămîntului 8. Cu o sută de ani mai devreme, 
situaţia seniorului era cu mult mai critică. Alături de 
diminuarea nominală și efectivă a obligaţiilor feudale, 
la baza crizei averilor stau cheltuielile somptuare me- 
nite să întărească prestigiul aristocrației în mentalitatea 
populară neobișnuită să despartă de fast o poziţie so- 
cială superioară. Färîimitarea patrimoniilor a fost acce- 
leratä de fundaţiile pioase pe care seniorii le înmulţesc 
cu o nesăbuită dărnicie, cu atît mai mare cu cît își simt 
conştiinţa mai încărcată în pragul morţii. Pe de altă 
parte, ctitorii lasă moștenitori numeroși, între care prac- 
ticile succesorale ale epocii permit împărțirea, spre deo- 
sebire de „ocrotirea primogeniturii în Anglia 9. Despre. 
Vicisitudini de un alt ordin, politic, mărturisesc ruinele 

arse ale atitor castele. Declansatä de război, o criză de 
autoritate vine ca să complice pe cea economică. Dato- 
rită confiscărilor repetate care säräcesc cîteva din ve- 
chile familii, feudele își schimbă stäpinii unul după altul. 
Acest transfer al proprietăţilor, deposedind dinastiile lo- 
cale înrădăcinate în pămînt, lasă ţăranii la dispoziţia cîte 
unui beneficiar vremelnic al muncii lor, totdeauna gră- 
bit să stoarcă maximum de cîştig. 

Şi încă pagubele războiului nu se opresc aici. E lim- 
pede că în aceiași ani se vădeşte o sleire a resurselor 
clasei nobiliare, produsă de efortul de a răscumpăra ani 
de-a rindul pe membrii ei căzuţi în captivitate. Răscum- 
părările pe care le atrăgeau capturile au avut o puternică 
inriurire asupra situaţiei materiale a prizonierilor, în- 
deosebi a celor nobili, impunîndu-le sarcini coplesitoa- 
re 10. Marile averi rezistă la aceste încercări. Destinate 
să cunoască succesiv măreţia și decăderea, unele prin- 
cipate formate pe teritoriul Franţei în raporturi de vasa- 
litate nominală faţă de autoritatea centrală se menţin în- 
că, deși, de pildă, ducii de Bourbon repetă experienţa 
captivitätii, o generaţie după alta 11. În schimb, aceleași 
împrejurări au contribuit la scăpătarea nobilimii mici și 
mijlocii 12. Fluctuatia permanentă a propriilor patrimonii 
le face mai vulnerabile. În majoritatea lor, membrii aces- 
tor straturi vînd mult și cumpără puţin, nefiind în stare 
să reziste concurenţei burghezilor innobilati. O înnoire 
a clasei feudale e în curs. De fapt, atit pentru gentilomii 
provinciali cît și pentru marii seniori, răscumpărările au 
fost plătite din agonisita ţărănească #3, Aceasta explică 
exasperarea ţăranilor față de numărul mare de prizo- 
nieri nobili. E, în același timp, dovada că, în vremi de 
război ca si de pace, relațiile de producție funcţionează 
normal. Dar dezechilibrul crescînd dintre veniturile și 
necesităţile seniorilor îi îndeamnă să-și părăsească pă- 
minturile, cäutind o iluzorie reabilitare în activitatea 
războinică spre care se simt chemaţi prin instinct eredi- 
tar si educaţie. Tipul „fiziocratic“ al nobilului de ţară 
care-și administrează singur moşia va apărea numai în 
secolul al XVI-lea, în mediile influențate de Reformă. 
Pînă atunci, feudalii mireni se angajează fără excepţie în 

cariera armelor. Principalul avantaj la care visează sînt 
tot răscumpărările. Întocmind o listă a personajelor care 
revin în izvoare cu oarecare stäruintä în situaţia de „co- 
lectionari“ de prizonieri, vom da peste aceleași nume : 
Gaston de Foix, Bertrand du Guesclin, Jean de Grailly, 
Jean de Luxembourg, Jacques de Harcourt 1. Concluzia 
ni se pare a fi una singură : aceste profituri erau reunite 
în mîinile unui grup de fruntași ai tagmei cavalerești. 
Dar, la o cercetare mai atentă se pot deosebi fără greu- 
tate două nivele la care se concentrează cîstigul räscum- 
părărilor. Unul este cel al simplilor cavaleri, dintre care 
cîțiva, speculind cu abilitate prețul prizonierilor, reali- 
zează adevărate lovituri de bursă, care-i imbogätesc pe 
neașteptate și pe care nu le încearcă decit atunci cînd 
socotesc profitul sigur : un John de Harleston sau John 
Hawley. Cazuri care, graţie hazardului norocos al unei 
răscumpărări princiare, să suie deodată mai multe trepte 
ale ierarhiei feudale, ca J. Copland, care va muri vice- 
comite de Northumberland 20 de ani după actul ce îl 
scosese din obscuritate, sînt rare și au valoare probantă 
doar pentru un destin individual. Dezavantajati de pozi- 
ţia lor subalternă, scutierii sînt siliţi să-și vindä prizo- 
nierii de rang înalt pentru o sumă inferioară celei pe 
care o va pretinde ca răscumpărare noul stäpin, un se- 
nior puternic și avut 15. Acesta reprezintă a doua cate- 
gorie, în fapt personaje venale cărora situaţia le îngăduie 
să-și exploateze singuri prizonierii, taxindu-i fără cru- 
tare. Contii de Warwick, sir Thomas Holland, lord Willi- 
am Latimer, cărora li se pot adăuga numele înșirate mai 
sus, sint în această privinţă figuri reprezentative. Uneori 
ei obţin aceste profituri cu spada în mînă, pe cîmpul de 
luptă. Totuși, într-o măsură tot mai mare, ei se transfor- 
mă în rentieri ai războiului pe care au mijloacele să-l 
prelungească. Au trecut timpurile eroice în care Eduard 
al III-lea se bătea, cu coiful în cap, între cavalerii săi și 
după ele tinjeste numai un Filip cel Bun (cu aceeași po- 
reclă pe care o purtase străbunicul său, „bunul“ cavaler 
de la Poitiers), principele burgund în caracterul căruia 
trăsăturile medievale sînt atît de puternice încît îl fac 
pe istoriograiul lui să remarce că mai dornic era de 

laudă înaltă decît de bani multi („plus estoit desireux de 
hault los que de grand argent“) 16. Acum, din ce în ce 
mai des, cei care iau prizonieri sînt scutierii (plebei sau 
mezini din familii nobile care n-au primit învestitura), 
dar răscumpărările umplu cuferele marilor seniori. De 
aceea, în jurul acestor magnați, care pînă la Războiul ce- 
lor Două Roze oferă unele asemănări cu marii feudali 
din Europa centrală (panii poloni, de pildă), roiește o cli- 
entelă militară vitează și săracă. 

Pe baza unei documentări indirecte și fragmentare, 
concluzia nu e oare prematură ? Poate, dar noi am for- 
mulat aici, cu precautiile necesare, o ipoteză de lucru. 
Studii ulterioare, mai complete, vor arăta cîtă crezare 
i se cuvine. Interesul lor va fi cu atit mai mare cu cit 
vor confirma o legătură care, credem, trebuie încercată 
de pe-acum între răscumpărările prizonierilor francezi și 
profiturile aduse Angliei de evenimentele militare și po- 
litice din secolele XIV și XV. 

„Astfel“, observă un istoric britanic, într-o pagină în 
care capacitatea de sinteză se îmbină cu pătrunderea ana- 
liticä 17, „cu greu poate fi evitată impresia, susținută în 
parte de opinia experților, că războaiele din Franţa s-au 
dovedit o investiţie rentabilă, îndeosebi pentru aristo- 
cratie. Pe lingă soldă și alte cistiguri suplimentare, nu 
lipseau ocaziile de a obţine o răscumpărare bogată de la 
un prizonier de viţă nobilă si de a dobindi daruri din 
avutul străin și pradă de tot felul. De vreme ce se soco- 
tea că o răscumpărare n-ar trebui să fie niciodată ne- 
dreaptă, pretenţiile erau adesea foarte oneroase, îndea- 
juns pentru a duce de rîpă în cele din urmă multe fa- 
milii nobile. În această privință, nobilii englezi se găseau 
avantajati faţă de contemporanii lor francezi deoarece 
prizonierii aparţineau în număr mai mare aristocrației 
franceze decit celei engleze“. Declaratiilor amintite li s-a 
alăturat și regretatul K. B. Mac Farlane 18. Obiectiile 
care n-au întirziat nici ele par, la prima vedere, decisive, 
date fiind hotărirea cu care sînt formulate si autoritatea 
unanim recunoscută a savantului din partea căruia 
vin, prof. M. M. Postan, un specialist în istoria economică 
medievală 1%. După o analiză a mediilor din care se re- 

crutau trupele engleze, mai ales pentru campaniile din 
1346 si 1415, dar si cu prilejul altor expeditii minore, 
apreciind cä marile cheltuieli reprezentate de lefuri erau 
agravate de scăderea miinii de lucru în viaţa civilă, au- 
torul studiază fenomenul financiar, mai uşor de urmărit, 
și anume perceperea impozitelor în perioada Războiului 
de o sută de ani. Postan consideră că răscumpărările plă- 
tite de orașele cucerite, funcţiile remuneratoare deţinute 
în Franţa și alte forme de compensație nu au dus totuși 
la o balanţă favorabilă pentru Anglia, adică echivalentă 
sau superioară celor 5 milioane de livre sterline cît a 
costat Războiul. Această argumentare nu poate fi pri- 
mită fără rezerve. Ele tin mai cu seamă de natura ma- 
terialului documentar folosit, care nu permite decit 
cunoașterea finanţelor statului. N-ar fi prima oară că vis- 
tieria e goală pe cînd particularii obţin beneficii satisfă- 
cătoare (provenite, în acest caz, din răscumpărări, de 
care Postan nu se ocupă). O apreciere de ansamblu, fie 
și aproximativă, a cistigului şi pierderilor, la scara „âVu- 
tiei naţionale“, e cu neputinţă. E mai probabil că, în 
contrast cu scăpătarea stratului inferior al clasei nobi- 
liare sau cu deficitul tezaurului regal, marii feudali en- 
glezi adunaseră profituri considerabile 2, Dacă aceste 
fonduri s-au irosit în scurt timp, vina o poartă mentali- 
tatea învingătorilor care s-au grăbit să le cheltuiască. 
După bătălia de la Poitiers, Froissart notează că gasconii 
și englezii „au tinut-o toată vara şi toamna următoare 
pină în post numai într-un chef si o petrecere, si nisipeau 
nebunește aurul și argintul pe care le dobîndiserä din 
räscumpäräris 21, 

Este, în această iute și nesocotită cheltuire a averilor 
îndelung acumulate ca să fie pierdute deodată, o învă- 
țătură care îndeamnă la reflecţie pe martorii jocului ine- 
xorabil al forțelor istorice. Cu atît mai mult cu cît pe 
învinși, a căror soartă, dealtminteri, o va împărtăși no- 
bilimea engleză, numai după trecerea citorva ani, luptele 
civile dintr-a doua jumătate a secolului al XV-lea i-au 


ruinat, „cînd tocmai prin război nădăjduiau să se îmbo- 
gäteascä. 

NOTE 


1 Vezi articolul lui M. M. Postan, Some Social Consequences 
of the Hundred Years War, Economic History Review, XII, 1940. 

2 Apropierea a fost sugerată de N. Iorga, Les permanences 
de l’histoire, Buc., 1938, p. 20. 

3 Extrem de clară si instructivă, expunerea lui Christopher 
Brooke, The Saron and Norman Kings, Glasgow, 1967. 

4 Cronologia acestui fenomen a fost stabilită, primind şi o 
interpretare exemplară, de Emmanuel Le Roy-Ladurie în primele 
capitole ale tezei sale Les paysans de Languedoc, Paris, 1969. 

5 Începuturile acestui val de mortalitate sînt plasate încă 
prin 1290 de Georges Duby, L'économie rurale et la vie des 
campagnes dans l'Occident médiéval, II, p. 564—565. Autorul, 
preocupat să schiteze un tablou cît mai cuprinzător şi mai 
nuantat al cauzelor crizei, recunoaşte că dintre toate calamitätile 
care loveau societatea rurală, cele mai greu de îndurat erau 
războiul şi sarcinile fiscale (ibid., p. 601—602). 

6 Marc Bloch, Seigneurie française et manoir anglais, Paris, 
1967, p. 104. În cadrul urban, o oarecare activitate comercială, 
contrastind cu declinul capacităţii productive, este semnalată de 
V. H. H. Green, The Later Plantagenets, p. 30. 

1 R. Boutruche, op. cit., p. 247. 

8 E. Le Roy Ladurie, op. cit., p. 42—46. 

9 R. Boutruche, Aux origines d’une crise nobiliaire : donations 
pieuses et pratiques successorales en Bordelais du XIII-e au XV I-e 
siècle, Annales d'histoire sociale, I, 1939, p. 161—177, 257—277, 
reluat în La crise d’une société, p. 273—295. 

10 À. Bossuat, art. cit., p. 8, 32—35. Cf. idem, Les prisonniers 
de guerre au XV-e siècle: la rançon de Jean seigneur de Ro- 
demack, Annales de l'Est, 5-e s., 2-e an., 1951, p. 145—162. 

11 A. Leguai, Un aspect de la formation des états princiers 
en France à la fin du Moyen Age, Le Moyen Age, LXIV, 1964, 
p. 49—72. Cf. idem, Le problème des rançons au XV-e siècle; la 
captivité de Jean I-er duc de Bourbon, Cahiers d'histoire, VI, 
1961, p. 41—58. 

12 J, Calmette, E. Déprez, La France et l'Angleterre en con- 
flit, p. 457—458. 

13 G. Duby, op. cit., II, p. 601. 

14 Acesta din urmă se ilustrase în 1419 prin captura vărului 
său, contele d'Harcourt, pe care îl ţine în temniță pînă la moarte, 
vezi P. de Fénin, p. 596. În 1420 l-a trădat pe ducele de Burgundia. 
A fost ucis in 1423 cu ocazia unei Încercări neizbutite de a-l 
prinde şi pe unchiul säu, seniorul de Parthenay. Cf. Monstrelet, 
p. 550, Lefèvre de Saint-Rémy, p. 469, Pierre de Fénin, p. 620. 

15 Merită semnalat că din 25 de exemple culese din tabăra 
engleză, 12 îşi vind prinsii, pe cînd, în două cazuri, aceştia 
sînt confiscati — în ambele däti fiind vorba de scutieri. Paralel, 
în tabăra franceză, numărul celor care-şi vînd prizonierii e de 4 
dintr-un total de 8, deci aceeaşi proporţie. 

16 George Chastellain, p. 96. 

17 V., H. H. Green, op. cit., p. 189. 
18 În comunicarea England and the Hundred Years War, pu- 


blicatä în Past and Present, 22, 1962, p. 3—18. 

19 Articolul The Costs of the Hundred Years War a apărut 
tot în Past and Present, 27, 1964, p. 84—53. 

2 G. M. Trevelyan, Illustrated English Social History, 
I, p. 42. 

21 Froissart, V, p. 70: „se tenoient et tinrent tout le saison 
ensievant jusques au quaresme [...] en grant solas et en grant 
revel, et despendoient follement et largement cel or et cel 
argent“. 

PROBLEMA PRIZONIERILOR 
DE RĂZBOI 

ÎN ŢĂRILE ROMÂNE 

ÎN PERIOADA FEUDALĂ 


I. CÎTEVA GENERALITĂŢI 


Problema prizonierilor este doar un aspect al reac- 
ţiilor societăţii medievale față de război, deci într-o si- 
tuatie-limitä, deseori repetată în cursul zbuciumatei sale 
istorii. Angajind, direct sau indirect, nu numai ,elitele“ 
nobiliare ci si straturile sociale cele mai largi, numita 
situatie are repercusiuni dincolo de domeniul strict mi- 
litar (înzestrarea și structura armatelor) : consecinţe eco- 
nomice și sociale, determinind la rîndul lor modificări 
considerabile ale concepţiilor juridice. Poate cele mai 
greu de surprins, dar — o mărturisim — cele mai fasci- 
nante sînt urmările fenomenului asupra stărilor de spirit, 
a psihologiei maselor — într-un cuvint, în evoluţia acelui 
„mental colectiv“ pe care cîțiva fruntași ai istoriografiei 
pozitiviste de la sfîrşitul veacului trecut și, în zilele 
noastre, numeroși cercetători cu cele mai variate tendințe 
si metode n-au încetat să-l studieze. 

Cartea din care, acum, cititorul a străbătut prima 
parte nu putea să trateze un subiect atît de vast altfel 
decît prin sondaje, rämînind ca imaginea care rezultă 
din ele să fie întregită prin intervenţii viitoare, care, în 
alte împrejurări, vor fi mai bine documentate. Așadar, 
volumul de faţă prezintă două secţiuni în societatea me- 
dievală europeană, alegind pentru investigare regiuni si 
perioade depărtate între ele. Nenumăratele detalii con- 


crete de care sint intesate aceste pagini — date, cifre 
bănești, nume, înrudiri — nu au fost păstrate numai de 
223 


https://biblioteca-digitala.ro / https://www.acadsudest.ro 


dragul culorii pe care o dăruie expunerii, ci şi pentru că 
astfel contribuie la precizarea adevăratelor dimensiuni 
ale problemei, fără de care generalizärile ni se par pri- 
mejdioase. ` | ; _ 

De ce Franţa și Anglia în vremea Războiului de o sută 
de ani? Așa cum a reieșit din capitolele precedente, e 
vorba de un război extraordinar de îndelungat și, totodată, 
primul conflict de proporţii europene. Lăsind la o parte 
Peninsula Iberică sau alte regiuni devenite ocazional tea- 
trul ciocnirilor celor doi beligeranti principali, cum ar fi 
Țările de Jos, de pildă, zona franco-engleză are încă în 
secolele XIV—XV un caracter unitar pe care-l va pierde 
tocmai în urma acestor lupte. Să amintim că regatul An- 
gliei nu a fost în primele patru veacuri de după cucerirea 
normandă — cu tot ce găsise ea aici — decît una din 
„Franțele de peste mări“ create de feudalitatea franceză 
într-un uriaş elan de expansiune, considerat de N. Iorga 
ca un fenomen unic, atunci cînd îl urmărea pînă în te- 
ritoriile cucerite de cruciați în Orient 1. Legile războiului 
sînt aceleași pe ambele tärmuri ale Minecii. Răscumpă- 
rarea prizonierilor oferă ocazia unei remarcabile accele- 
rări a circulaţiei bunurilor și, prin acumularea acestora, 
cu trecerea timpului, în mîinile marii nobilimi, accen- 
tuează diferenţele sociale. Dealtfel, chiar compoziţia cla- 
sei senioriale s-a schimbat după un veac de război, în 
aceasta și răscumpărările avind rolul lor, deoarece au 
ruinat mari averi și au durat în loc altele. Cu același 
prilej se vădește raritatea metalelor preţioase, caracte- 
ristică pentru perioada medievală (vezi, de exemplu, se- 
cătuirea resurselor engleze de aur și argint, în urma 
uriașei răscumpărări a regelui Richard I sau același fe- 
nomen în Franţa, din cauza captivitätii lui Ioan al II-lea). 
În sfîrşit, perspectiva asupra vieţii zilnice pe care o în- 
lesneste studiul condiţiilor în care se purta războiul este 
cea a unei permanente, dramatice insecuritäti. Nesoco- 
tirea, la tot pasul, a dreptului, teoretic recunoscut, al 
populaţiei civile de a fi crutatä în toiul ostilităţilor duce 
la atrocitățile atît de des menţionate de-a lungul lucrării 
noastre. 

„Răspunsul, în acțiune și în principii, la nenumăratele 
solicitări ale războiului este căutat și în paginile urmă- 

toare, de astă dată însă în condiţiile societăţii românești 
din secolele XIII—XVIII, cercetate dintr-un punct de 
vedere nou. Într-adevăr, cunoașterea trecutului nostru 
medieval a realizat indiscutabile progrese în ultimul 
veac, dar abordarea istoniei militare s-a făcut de cele mai 
multe ori unilateral, cu un interes marcat numai pentru 
bătălii — datarea și localizarea lor —, organizarea oastei, 
fortificaţii, armament etc. Cu o excepţie: N. Iorga, el 
iarăși, în Istoria armatei românești, a văzut în întregimea 
lui amestecul violent și răvășitor al războiului în viaţa 
poporului nostru care, altminteri, ca traiul tuturor co- 
munitätilor rurale, mici sau mari, s-ar fi desfășurat 
într-o izolare autarhică. 

Războiul, nu numai ca factor de dezechilibru politic, 
ci cu consecinţele lui dezastruoase asupra activităţii eco- 
nomice si chiar culturale, tindea să pună sub semnul 
vremelniciei orice progres, orice împlinire. Reacţia n-a 
fost totuși totdeauna o resemnare lucidă în faţa împreju- 
rărilor. Dimpotrivă, necesitatea de a-și apăra ființa na- 
tionalä împotriva cotropirilor străine sau, pur și simplu, 
simburele organizării de stat sub coaja suzeranității oto- 
mane, au dat marilor izbinzi ale românilor, îndeosebi 
în domeniul culturii, sensul unor acte de sfidare. Vala- 
bilă în primul rînd pentru Țara Românească și Moldova, 
constatarea rămine exactă și pentru Transilvania, aflată 
în orbita politicii unor state central-europene (regatul 
maghiar, apoi imperiul habsburgic), unde sentimentele 
majorităţii locuitorilor au fost mereu favorabile unei 
alianţe defensive cu unul sau altul din principatele de 
peste Carpaţi. Alianțe care s-au închegat de multe ori 
și care au asigurat voievozilor români fie sprijinul curții 
de la Alba Iulia, fie pe acela al orașelor Brașov si Sibiu, 
îndatorate de interesele lor comerciale să ajute Tara 
Românească si Moldova 2. 

De aici și caracterul unitar pentru toate trei provin- 
ciile românești al dreptului consuetudinar al războiului. 
Într-unul din capitolele ce urmează sînt examinate anu- 
mite elemente ale acestui drept, legate de situaţia prizo- 
nierilor : inviolabilitatea solilor și, în cazul că ea nu era 
respectată, dreptul de represalii, obiceiul extrădării si 

reglementarea obligatiilor familiei prizonierului. Vechiul 
drept românesc distingea două categorii de robi, în prima, 
cea mai numeroasă, fără a reprezenta totuşi vreodată 
un factor caracteristic al producţiei sociale, intrind ti- 
ganii, asupra cărora apăsa o severitate ereditară. Cea de-a 
doua singură îi grupează pe prinșii de război. Condiţia 
specială a ţărănimii aservite fiind una intermediară între 
robie și libertate, ,ruminii“ care izbuteau să fugă din 
captivitatea otomană deveneau, la întoarcerea în ţară, 
oameni liberi. Cel putin la prima vedere, această preve- 
dere pare originală în ansamblul normelor juridice din 
Europa medievală. 

În continuare, vor fi analizate două etape istorice în 
care un număr de prizonieri, îinsträinati în urma expedi- 
tiilor de pradă pe teritoriul românesc, au ajuns să fie 
vinduti ca sclavi în regiunile din sudul Mării Negre și 
Mediteranei. În secolele XIII—XIV, epocă în care românii 
nu aveau încă organizarea trainică a unuj stat care să-i 
apere, ei au fost adeseori victima traficantilor de sclavi 
genovezi sau catalani. 

Mai tirziu, incursiunile turco-tătare în scopul jafului 
și al procurării de robi au reprezentat unul din princi- 
palele mijloace de exploatare a ţărilor române de către 
Imperiul otoman, unul, poate, mai oneros decit însuși 
haraciul. Înrobirea locuitorilor din Moldova si Tara Ro- 
mânească, însoţită de devastarea teritoriului, provoca 
populaţiei grele suferinţe și, prin răscumpărări, o povară 
economică foarte apăsătoare. De aceea, nu este de prisos 
a sublinia că raidurile, reînnoite aproape an de an si 
faţă de care domnia, lipsită aproape cu totul de forte 
militare proprii, va sfîrsi prin a se recunoaște neputin- 
cioasă, au avut efectele cele mai nefaste asupra demo- 
grafiei, a situaţiei materiale a maselor și chiar a psiho- 
logiei lor. 

În cursul luptelor purtate de români cu turoii, trata- 
mentul prizonierilor a fost, în linii mari, același în amîn- 
două taberele — folosirea ca mînă de lucru, în așteptarea 
răscumpărării —, ceva mai aspru totuși în Imperiul 
otoman. Se poate spune că turcii căutau cu tot dinadinsul 
robi pentru a-i vinde ori a-i sili să se răscumpere, pe 

cind valoarea prinsilor era, la români, mai cu seamä 
aceea de forță de producţie. În orice caz, din motive 
care vor fi explicate mai departe, românii, in aceste 
îndelungate războaie, au luat un număr incomparabil mai 
mic de prizonieri decît adversarii lor. 

Pe lingă poziţia românilor faţă de prizonierii musul- 
mani, o vom avea de cercetat si pe aceea adoptată de 
ei atit în raport cu compatrioții lor înșiși, în urma unor 
războaie civile, sau cu polonii, ungurii sau austriecii care 
cotropeau pămîntul ţării, cît si cu creștinii robiti de turci. 
Dacă în primele cazuri, severitatea tratamentului de- 
pindea de diferite consideraţii politice, în schimb, aproape 
întotdeauna cînd era în joc soarta unor vecini ajunşi în 
captivitatea otomană (ruși, poloni, etc.) se intervenea în 
ajutorul lor la Poartă sau la hanul Crimeii, desigur din 
motive de simplă omenie dar și cu gindul întăririi, pe 
această cale, a unor alianţe care se puteau dovedi mai 
tîrziu folositoare. 

În luptele dintre Moldova si Tara Românească sau 
în împrejurările în care oștile unuia sau altuia din vo- 
ievozi treceau munţii în Transilvania, deși se constată în 
perioada mai veche (secolele XV—XVII) acte de cru- 
zime, situaţia prizonierilor se va ușura treptat, ei ajun- 
gînd a fi schimbaţi sau de-a dreptul înrolați în oastea 
învingătoare, iar alteori solidaritatea dintre locuitorii 
acestor trei provincii, conștiința unităţii lor de neam s-au 
manifestat chiar prin apărarea reciprocă înaintea tur- 
cilor. 

Faptele de mai sus se înscriu într-o viitoare, nece- 
sară, istorie a românilor care, în loc să studieze structu- 
rile sociale și comportarea acestora într-un repaos comod, 
de natură să creeze o imagine a lor statică, falsă, va ţine 
seama de permanenta încleștare în care a trăit poporul 
nostru în Evul Mediu, opunind tentativelor unor puteri 
vecine de a-l ademeni sau a-l supune, rezistenţa, cînd 
activă, cînd pasivă dar întotdeauna eficace, care i-a în- 
găduit împlinirea destinului său istorie pe un teritoriu 
în sfirșit unit, parte de lume în care, nici în cele mai 
vitrege împrejurări, viața sa de stat nu s-a întrerupt 
niciodată. 

NOTE 


1 Vezi Andrei Pippidi, Orientul latin în opera lui Nicolae 
Iorga, în culegerea de studii Nicolae Iorga — istoric al Bizanțului, 
ed. Eugen Stănescu, Buc., 1971, p. 45—62. 

2 Pentru caracterul acestor relaţii, nu putem să nu relevăm 
interesantul document publicat de M. Popescu în Tara Birsei, 
IX, 1937, o scrisoare a lui Nicolae Mavrogheni (1 martie 1788) 
către sfatul braşovean, căruia domnul fanariot îi făcea chiar 
propunerea Unirii: „nu văd de ce nu v-aţi alcătui însăşi la 
acest Principat de unde v-aţi desghinat şi vă primim cu orice 
legături şi privileghiuri.“ 

II. UZANTE ȘI LEGI 
ALE RĂZBOIULUI ANTIOTOMAN 


Absența unor dovezi scrise nu trebuie să ducă la pă- 
rerea greşită că ţările române nu ar fi cunoscut legi ale 
războiului mai vechi decît veacul al XVI-lea. În această 
privinţă, feudalismul, orînduirea predominantă în Europa 
occidentală și centrală, a construit și păstrat în vigoare 
un adevărat cod al comportamentului cavaleresc, a cărui 
apărare a fost încredinţată instituţiilor medievale celor 
mai respectate, biserica și monarhia. În, drum spre o or- 
ganizare feudală de tip diferit, principatele de la răsări- 
tul și sudul Carpaţilor n-au avut un sistem social capa- 
bil să dea naștere dintru început unor reglementări iden- 
tice. 

Dimpotrivă, cînd voievodatele românesti.s-au substi- 
tuit stäpinirii mongolilor si cumanilor, ele au mostenit 
de la dînsii, între alte practici, folosirea în procesul de 
producţie a prinsilor de război, cu alte cuvinte o sclavie 
patriarhală t. Abia dacă mai trebuie precizat că baza 
producţiei a constituit-o în toată perioada medievală 
munca liberă a țărănimii libere sau, cu vremea, aservite. 

Primele menţiuni documentare despre robi se referă 
la ţigani, începînd din 1385 în Tara Românească 2, si tă- 
tari, după 1402, în Moldova. În legătură cu faptul că 
robii tătari, niciodată amintiţi în Tara Românească, dis- 
par către jumătatea secolului al XVI-lea, s-a emis ipo- 
teza că denumirea de „tătari“ ar fi fost dată ţiganilor 
din Moldova, datorită pătrunderii lor în această regiune 

cu prilejul invaziilor mongole si spre a-i deosebi de cei 
veniţi din sudul Dunării întîi în Tara Românească, apoi 
şi peste Milcov. E insă greu de crezut ca distincția să 
se fi putut păstra timp de cel putin două veacuri dacă 
intre o categorie de robi şi alta singura diferență ar fi 
fost locul de obîrsie. Documente ca cel de la 1 noiembrie 
14875, pomenind un rob tătar alături de țigani, arată 
limpede că, pentru contemporani grijulii să evite confu- 
ziile, originea lor etnică nu era aceeași. Astfel stînd lu- 
cerurile, concluzia cea mai sigură este că, din momentul 
întemeierii statelor muntean si moldovean, aici a existat 
o categorie de robi din naştere, la ale cărei începuturi 
se găseşte lupta de eliberare dusă împotriva mongolilor. 

Ceea ce din partea autohtonilor era o acțiune de ,re- 
cucerire“ a coincis în parte cu strădaniile regatului ma- 
ghiar de a cîştiga teren spre est, la adăpostul misiunii 
sale apostolice, considerînd ţările române drept teritorii 
de cruciadă 6. Încă sub influenţa moravurilor tätärästi, 
robia a căpătat în cazul ţiganilor un caracter ereditar des- 
tinat să dăinuie pînă în plin secol al XIX-lea. În pagi- 
nile ce urmează, această categorie de robi nu va fi luată 
în discuţie decît întimplător, în acele ocazii în care, fiind 
prinși de război, ţiganii sufereau o dublă servitute. Pe 
de altă parte, societatea feudală apuseană preluase si ea 
instituţia sclaviei, generală în lumea veche, cu evidente 
schimbări și cu o restricţie: teoretic, îi erau sortiti nu- 
mai necredincioşii din Orient, ţinta obișnuită a crucia- 
delor. În treacăt fie zis, cruciații aplicau „sarazinilor“ 
căzuţi în miinile lor un tratament atît de sălbatic și de 
neomenos încit Philippe de Mézières îndemna pe cava- 
lerii noului ordin creat de el să se poarte cu prinsii „mai 
blind decît e obiceiul“ 7. 

Războiul, în concepţia medievală românească, nu era 
nedespärtit de o declaraţie care să preceadă izbucnirea 
ostilităţilor. Juridic vorbind, situaţia lor față de Poartă 
nici nu îngăduia domnilor Moldovei sau Ţării Românești 
din secolele XVI—XVII un asemenea act de indepen- 
dentä. Chiar corespondenţa lor cu Brașovul, cu Sibiul, 
cu Bistriţa, are, între altele drept rost să prevină efectul 
de surpriză al năvălirilor turcești. Cel dintii care recurge 
la o proclamaţie adresată supușilor lui este Despot 8, ur- 

mat abia mult mai tirziu, cu indreptätiri istorice, dupä 
exemplul „universalelor“ prin care Rusia sau Imperiul 
habsburgic își vesteau intrarea în luptă, de Dimitrie Can- 
temir °. 

Să se observe însă aceeaşi ignorare a convențiilor si 
în privința tratatelor de pace. Încheierea acordului tur- 
co-polon din 1616 nu a protejat cîtusi de putin pe locui- 
torii ținutului de margine învecinat cu Moldova, după 
cum notează cu amărăciune Miron Costin : „toate aceste 
în vintü au fostii, că bine n-au sfirșitii pacea si au purces 
ostile si aceste şi acelea în direptü, iară tătarii pre de 
altă parte au si loviti în Podoliia, în ţara Lesascä, si au 
făcut citeva robii“ 10. 

Cauzele luării de prizonieri, așa cum rezultă din tex- 
tele înregistrate de cercetarea noastră, erau în primul 
rînd interesul pentru răscumpărare și apoi obţinerea de 
informaţii — „a prinde limbă“ expresie frecventă în- 
tr-o epocă în care tactica armatelor evoluează foarte 
putin. În legătură cu scopurile urmărite sau cu împre- 
‘jurärile capturii, tratamentul prinsilor varia: ei erau 
executaţi, räscumpärati, schimbaţi sau pur și simplu în- 
rolati în armata biruitoare. Prin urmare, soarta învin- 
silor era repede hotărită, iar captivitatea lor nu dura 
prea mult. Cu totul răzlețe întîlnim cazuri în care oameni 
liberi sînt utilizaţi ca mînă de lucru, cum era practica 
generală în Imperiul otoman. În schimb, se urmărește 
capturarea de robi ţigani, ca unul din beneficiile obis- 
nuite ale unei victorii. 

De timpuriu întîlnim premisele unui drept al răz- 
boiului, concretizate în unele uzante privitoare la luarea 
de prizonieri ce se vor impune treptat în relaţiile dintre’ 
beligeranti. Printre cele de care ei s-au arătat conștienți 
mai devreme a fost inviolabilitatea solilor. Încă din 1474, 
voievodul Ţării Românești, Laiotă Basarab, atrăgea aten- 
ţia brasovenilor care se făcuseră vinovaţi de încălcarea 
acestei reguli : „Nu știu ce lege este aceea că nu se dă 
drumul solilor, o așa lege n-am văzut nici la turci, nici 
la leşi“. Autoritatea invocată este deci cutuma internatio- 
nală. Stăruind pentru eliberarea trimisului său, Dumitru 
postelnicul, domnul continua : „Și pînă la domnul craiul 
noi am trimis oameni, dar pe soli el nu i-a ținut, și prin 


231 


https://biblioteca-digitala.ro / https://www.acadsudest.ro 


toate țările nicăieri solii nu se opresc. Turcii, că sînt 
turci nebotezati, umblă acum la dinsii solii lui Stefan 
voievod si ei nu-i rețin pe ei“ 1. Rîndurile de mai sus re- 
flectä si o formă de conştiinţă a unităţii de neam prin 
revendicarea unor drepturi comune pentru munteni ca și 
pentru moldoveni. | 

Alte documente dezvăluie existența în ţările române 
a dreptului de represalii, îndeobște recunoscut în apus. 
Într-o scrisoare adresată judeţului si pirgarilor brașoveni, 
Vlad Dracul le cerea să-l lase pe credinciosul său Vlad 
să prindă si să jefuiască nestinjenit pe moldovenii, pro- 
babil negustori, pe care i-ar descoperi în țara Birsei, 
deoarece, în timpul misiunii unui slujitor al său în Mol- 
dova, cei de acolo „l-au prins si l-au legat și l-au predat 
lui Aldea și lui Albul, și ce am avut marfa mea în Mol- 
dova toată mi-a luat“. E, desigur, vorba de pretendentul 
rival la domnie, Alexandru-Aldea, si de un alt adversar 
statornic al Drăculeștilor marele boier Albul. Ca urmare, 
domnul ia măsuri pentru recuperarea prizonierului si, 
în același timp, pentru a se despăgubi de suma avansată f 
„acum pe sluga mea voi să o răscumpăr de la Aldea și 
de la Albul, iar ei îmi cer pentru el mai muit de 1 000 
florini de aur. Drept aceea, am lăsat pe sluga mea Vlad 
să prindă pe moldoveni si să le ia lor ce poartă cu 
dinșii“ 12. Asemănătoare va fi reacţia lui Calotă, mare 
vornic al lui Neagoe Basarab, atunci cind intervine pe 
lingă Hans Benckner și pirgarii din Brașov ca să fie 
slobozit Coman al lui Grozav, întemnițat de ei în chip 
samavolnic. „Dacă nu-l veţi lăsa, ci-l veţi ţine“ — ame- 
ninfä boierul muntean — „apoi Milostivirii Voastre să 
nu-i pară rău dacă eu voi găsi în țara noastră dintre oa- 
menii vostri şi-i voi apuca pentru omul nostru“ 13, 

Cine are în minte faptul că prizonierul de care se vor- 
bește în documentul citat mai sus (datat cu probabilitate 
din 1431) a trecut din mîinile ostașilor lui Alexandru cel 
Bun în ale altor dușmani ai lui Vlad Dracul, partizanii 
lui Alexandru-Aldea, nu-l poate interpreta decit în le- 
gătură cu dreptul de exträdare, recunoscut atît între Tara 
Romäneascä si Moldova, cît si între acestea si Transilva- 
nia. Gäsim o mărturie în același sens în misiva expediată 
brașovenilor de Radu cel Frumos din primul an al dom- 

niei lui, reclamiînd pe boierii pribegi peste munți : Mihail, 
Stan, Mircea, Stoica si Mînzealt. Nu mai putin grăitoare 
în privinţa unor angajamente bilaterale între Brașov si 
Tara Românească este o scrisoare a lui Alexandru Aldea 
din 1432—1433, cerînd să-i fie predati boierii pribegi 
Stan, Todor, Stanciul, Tatul, Vasile și Ulan, deoarece 
și el a intervenit pentru eliberarea unor robi ardeleni, 
duși de turci în Bulgaria 15. În aceeași ordine de idei, 
ni se par semnificative cuvintele lui Alexandru Läpus- 
neanu, în încheierea unei scrisori către bistrițeni, în care 
descrisese pe larg torturile cumplite la care au fost su- 
puși supraviețuitorii din oastea înfrîntă a uzurpatorului 
Ştefan Mizgă, executaţi în cea mai mare parte: „Vă ru- 
gäm stăruitor pe d-voastră să vă sirguiti întru aceia ca 
pe lotrii scäpati, mai ales pe cel căruia-i zic Sava si Un- 
gurean sulgerul și pe Mihai Benche să-i trimeti la noi 
pe ascuns, iar pe Ioan si pe Lupu, frații Ungureanului, 
să-i ucideti acolo. Si, dacă veţi face aceasta, vă vom fi 
multumitori“ 16, Asemenea acte de cruzime aveau meni- 
rea de a nimici opoziţia unor grupări boierești, după ce 
o răzbunare sîngeroasă eliminase pe boierii care se soli- 
darizaseră cu Despot sau cu Stefan Tomşa. În legătură 
cu această prigoană, începută îndată după reinscăunarea 
lui Alexandru-vodă în septembrie 1564, Hasan, beiul de 
Akkerman, și cadiul de Bender și Chilia căpătaseră po- 
runcă de la sultan să prindă pe räzvrätitii moldoveni adă- 
postiti în preajma Cetăţii Albe, care jefuiau și omorau 
raialele de acolo, „să îi lege de miini si de picioare și să-i 
trimită voievodului Moldovei“ 17, 

Aici, prin extrădarea prizonierilor, suzeranul acordă 
ajutor unui vasal. Cazul contrar se prezintă mai des. Nu 
încape nici o îndoială că țările române au cunoscut 
aceeași reglementare ca în apus a situaţiilor în care va- 
salul deţinea un prizonier asupra căruia seniorul său, ri- 
dica pretenții : el era obligat să i-l cedeze. Dovadă, o 
clauză a jurämintului vasalic prestat de Stefan cel Mare 
lui Cazimir al IV-lea (2 martie 1462), prin care regele 
primea asigurări că doi fii ai hamului tătar din Crimeea 
deţinuţi în Moldova nu vor fi predati decit Poloniei: 
„pe fiii lui Sedi-Ahmed cari, prin mila lui Dumnezeu, 
sînt acum în miinile noastre, împreună cu alți căpitani 

si ulani, avem să-i ţinem cu tărie si statornicie, în miini 
tari și credincioase, și n-avem să le dăm drumul nici- 
odată, nici să-i dăm în vreo parte oarecare sau în mina 
cuiva, fie litvanilor sau Basarabilor, îie țarului Aj-Ghe- 
rei, fie turcilor sau ungurilor. Dacă însă ni-i va cere 
cumva mai întîi domnia sa craiul sau ne va aduce aminte 
de ei, atunci noi avem să-i dăm în miinilor domnului și 
stăpînului nostru, prea înältatului crai“ 18. Acelaşi princi- 
piu se aplică si în cazul genovezilor fugari de la Caffa, re- 
ţinuţi în Moldova între 1475 si 1481, cu toate revendi- 
cările repetate ale sultanului, dar, în cele din urmă, res- 
tituiti acestuia cînd Stefan i-a recunoscut suzeranitatea. 

Declaraţia categorică a lui Radu Greceanu: „acest 
obiceiu ca să dea dentr-o ţară într-alta boiari fugiţi, 
nici au fost, nici iaste“ decurge din interese politice și 
de clasă. Brincoveanu, patronul cronicarului, luase apă- 
rarea unor boieri moldoveni care se refugiaseră în Tara 
Românească în urma unui conflict cu domnul lor, Con- 
stantin Duca : „au scris la Poartă de s-au rugat ca să nu 
să facă acest nou obiceiu, care dă cînd sînt aceste două 
țări, n-au fost“ 19. Neadevărul acestor afirmaţii era oare 
limpede pentru contemporani ? Mai curînd avem de-a 
face cu un caz de remodelare a trecutului în memoria 
„Mitică“ a clasei dominante, conform prejudecätilor ei 
interesate. În orice caz, cu mulţi ani în urmă, aceeași 
clasă stäpinitoare se ridicase impotriva aplicării de către 
domnie a angajamentului reciproc cu Poarta, dovadă acu- 
Zatia adusă lui Radu Mihnea de boierii conspiratori, în 
scrisoarea din 29 aprilie 1614 către Radu Șerban : „robii 
carii au scăpat de pre în catarge și de pre într-alte robii 
măcar de la Mihaiu Vodă, domnul cine iaste în tearä, el 
îi dă turcilor“ 2. Ultima oară că se intîlneste o situaţie 
asemănătoare este, la începutul epocii fanariote, în vre- 
mea lui Mihai Racoviţă, dar atunci „pe acei care fugiseră 
ȘI se inapoiaseră în ţară si au venit stăpînii lor la domn 
să-i ceară, domnul nu i-a dat înapoi“ 21, 

Din exemplele precedente rezultă că vechiul drept 
românesc al războiului — unic pentru toate cele trei 
provincii — avea un caracter consuetudinar. El poate 
fi întrevăzut în exprimarea aluzivă a unor 'documente 

ca cele din 1445 si 1470, care mentioneazä, aläturi de un 


„BOAOCKO Sakon“ — probabil, tälmäcire slavonă a lui „jus 
valachicum“ 22 —, un „drept al robilor si al tătari- 
lor“ 23, 


Din păcate, asemenea indicaţii răzlețe sînt prea su- 
mare ca să îngăduie mai mult decît simple presupuneri 
asupra condiţiei prizonierilor de război în secolul al 
XV-lea. La reconstituirea ei ajută însă un remarcabil 
text juridic — aşa-zisa „lege a lui Iustinian“ — alcătuit 
către sfîrșitul veacului al XVI-lea și începutul celui ur- 
mător, la Ohrida sau Pec24. Printre dispoziţiile lui, cele 
cuprinse în paragraful 34 au fost preluate din codul bul- 
gar BAKOH CSAHNIH ARAHMH (paragraful 19), si, deşi elaborate 
încă din secolul al X-lea, continuau să aibă o va- 
loare practică în nordul Dunării de vreme ce n-au 
fost înlăturate, ca altele, din noua compilaţie : „Dacă ci- 
neva cumpără un rob, acesta, dacă e bogat, să-i plătească 
preţul plătit pentru el, iar dacă e sărac să muncească trei 
ani pentru cumpărător si după aceea să fie liber“ 25. Se 
stabilește deci că exploatarea prizonierilor era permisă 
doar sub forma răscumpărării, iar folosirea lor ca mînă 
de lucru nu putea fi decit accidentală și subordonată 
aceluiași scop. Totodată, se amintește cumpărarea de robi 
ca o activitate economică rentabilă. Prin urmare și în 
sud-estul Europei răscumpărările făceau obiectul unor 
tranzacţii, ca multe alte surse de cistig. 

Este poate locul să subliniem un pasaj din hrisovul 
acordat în 1406 mănăstirilor Tismana și Vodița de către 
despotul sirb Ştefan Lazarevici si în care sînt exceptati 
de rechemarea în patrie aceia dintre fugarii în Ungaria 
sau Bulgaria care „au păgubit cu ceva împărăției mele 
sau au furat pe un vlastelin al meu sau vor fi ucigași sau 
hoţi de cele bisericești sau sînt robi cumpăraţi pe avere 
sau siluitori de fecioare“ 26. Spre deosebire de celelalte 
cazuri, ce se referă la diferite crime, a căror pedepsire 
revenea în mod normal autorităţii centrale de stat, ter- 
menul »POEh KUNAEHk HA Hmb“ are în vedere pe pri- 
zonierii vinduti după captura lor si a căror eliberare de- 
venise astfel o chestiune privată. În sprijinul acestei 
interpretări vine, de altminteri, pomenirea insistentă în 

cursul actului a infringerii din 1389 de la Kossovo, unde 
îsi aflase moartea si „fericitul părinte“ al despotului, iar 
nenumărați sîrbi fuseseră duşi în robie. _ 
Din punctul de vedere al problemei care ne preocupă, 
Cartea judecății, după titlul pe care-l poartă versiunea 
românească a „legii lui Iustinian“, oferă încă informații 
preţioase în capitolul intitulat pentru cei de sînt la robie. 
Aici se prevede dezmoștenirea ca sancțiune pentru cei 
care n-ar da ajutorul datorat rudelor aflate în captivi- 
tate : „Dă să va întîmpla vreun părinte la robie și prunci 
nebăgind în samă pintru dăscumpărarea lor, așa tribue a 
socoti pricina pintru ce n-au dăscumpărat, scris iaste de 
toată averea lui să să lipsască și dă i să va întimpla 
moartea în robie și pintru nebăgarea în samă a cwpiilor 
nu iaste cu ertare a ţinea avirile părinţilor, numai să să 
ia și să să înpartă la sfinte mănăstiri, iară dă va fi scris 
părinţi copiilor parte mai înainte pînă a nu cădea la ro- 
bie, acea scrisoare și parte să să strice și să să dăscum- 
pere cel robit, iară dă dăscumpără dă bună voia sa să-şi 
ia partea sa, și de vor fi la virste mai mică ca de 18 ani 
poate să-și ia partea“ 27. Paragraful repetă ideea expusă 
în redacţia slavă (articolul 68) și care va fi transmisă, cu 
unele alterări pînă la începutul secolului al XIX-lea 28. 
Forma slavă a aceluiași cod atribuit împăraţilor Con- 
stantin și Iustinian conţine și recomandarea reciprocă : 
părintele să fie deposedat de avere „dacă și-a lăsat fiul 
în robie fără ajutor“. În realitate, averea prizonierului 
räminea să fie administrată de familie, cu consimtämin- 
tul acestuia care, deseori, lua forma unei donaţii între 
vii, ca cea la care asistăm în 1615 — din partea boie- 
rului muntean Stroe, ajuns rob pe o galeră a sultanului, 
către părinţii săi, Neacșa si Mogoş spătarul ?9. Aceștia, 
după dorința celui plecat fără nădejde de întoarcere, îl 
vor moșteni cu condiția să-l „pomenească pe el ca pe 
un om mort“. Obligatia e amintită si în cazul unor rude 
mai depărtate : „pe Paraschiv l-au robit turcii si tătarii 
ȘI n-a rămas nimeni din trupul si neamul lui Paraschiv, 
nici fii, nici fiice, nici o altă rudenie mai apropiată, 
afară de Maria, căci Paraschiv a fost văr al Mariei. Iar 
apoi Maria, după robirea lui Paraschiv, ea a făcut toate 
pomenile lui Paraschiv de l-a pomenit ca pe un mort“ 30, 

Destrămarea familiilor în asemenea circumstanţe a 
pus pe legiuitori înaintea necesităţii de a fixa îndatoririle 
soţiei faţă de soţul înstrăinat și, uneori, dispărut. Pravila 
din 1652 se referă explicit la procedura bizantină : „cum 
trebue ostäsoaelor să ştie și să întreabe de moartea și 
dă peirea bărbaţilor lor, murit-au au ba, porunceaște 
nearaoa lui Iustinian 117 la a șaptea titlă carea iaste în 
cartea împărăției 22, a cäriia puteare se-au scris şi în ca- 
nonul 89 a șaselui săbor de la Trulla. lară acest canon 
dă oarece ertăciune muerilor ostașilor decit celoralte 
mueri, acărora li se duc bărbaţii încătrăova și pier, iară 
eale neauzind mai nainte bine de moartea lor, se mă- 
riită“ 31, Termenul stabilit pentru recăsătorirea soției 
este, după același text, de un an de la primirea veștii că 
soțul a murit și de cinci ani de la luarea lui în captivi- 
tate : „Toate pravilele împărătești dau voe muerii să-și ia 
al doilea bărbat cînd va rămînea de bărbat o seamă de 
vreame, după cum se-au tocmit. Cum se-ar zice, deaca 
se va afla cum i-au robit bărbatul, atunce să-l așteapte 
cinci ani, numărîndu-i de în ce vreame l-au robit“ 32. 
Dacă, totuși, soţul s-ar mai întoarce după acest termen, 
Indreptarea legii, într-un pasaj inspirat direct din No- 
mocanonul lui Manuil Malaxos care, la rîndu-i invocă o 
novelă a lui Leon al VI-lea, îi recunoaște dreptul de a-și 
relua soţia, anulind a doua ei căsătorie: „pentru cei ro- 
biţi, nearaoa lui Leu Înțeleptul porunceaste : muiarea să 
nu afle vinuială pentru bărbatul ei carele se află în ro- 
bie, să ia alt bărbat; iară de va și lua alt bărbat, atunce 
să fie volnic neapărat bărbatul ei cel ce-i e pre leage, 
cînd va veni de în robie, să o despartä de acel bărbat al 
doilea, să o ia acel de întîi, ca pe un mädular al lui“ 33, 

De remarcat însă că răscumpărarea prizonierilor cădea 
în sarcina familiei de singe si anume, în lipsa părinţilor, 
ea revenea rudelor colaterale, fraţilor. O dată, domnia 
întărește niște sate unui personaj, „pentru că Ivașcu au 
răscumpărat pe soră-sa, pe Stana, de la tătari“ 3% Altă- 
dată, există însăși mărturia unui rob evadat despre în- 
grijirile primite de la fratele său : „Scris-am eu Negre, 
fratele Nedei, peintru să se știe că m-au fost robit täta- 
riie. Deci am scăpat de la tătaru tăiat și plenă de virmi; 
deci m-au căutat frate-miu Nedea si m-au spălat pînă la 

vreme de moarte“ 3. În același scop se încheiau adevă- 
rate convenţii de ajutor reciproc, formă de solidaritate 
care imită familia, ca acest zapis din 1603: „am făcut şi 
noi împreună cu fratele nostru Ivan înfrățire şi jură- 
mint pe sfinta Evanghelie ca, pe această vreme de ne- 
voie si de robie, să caute el de nevoia noastră și noi de 
a lui, pînă la moarte, si căruia dintre noi i se va Întîmpla 
robie, fie nouă, fie lui Ivan, cine va rămîne să räscum- 
pere pe cine va fi rob“ 36, 

Documentele sînt din primii ani ai veacului al 
XVII-lea, perioadă în care problema captivitätii se pu- 
nea atît de stăruitor încît a produs unele consecințe ju- 
ridice însemnate : evadarea le îngăduia foştilor robi, dacă 
erau țărani aserviti, să ceară eliberarea din serbie. 
Atunci, în inevitabilul conflict cu stăpînul feudal, ei 
primeau sprijinul statului, după cum o dovedesc nume- 
roase hotărîri domneşti. La 7 septembrie 1614 se judecă 
un proces care pune în lumină încercarea ,ruminilor“ 
de a interpreta în sensul cel mai larg acel principiu care 
actualiza străvechiul jus postliminii din dreptul roman. 
Este neîndoielnic că boierimea a exercitat presiuni asu- 
pra domniei pentru a-i limita aplicarea. Reproducem cu 
titlu de exemplu un pasaj din actul respectiv: „Mirican 
și muiarea lui Anca și feciorii lui şi Bălinca cu fiu său 
Tatomir, ei au rădicat toţi piră de au venit înnaintea 
domniei mele de s-au pîrît de faţă cu Chirca comisul. Si 
așa pirăia ei toţi, cum au fost ei robiti, ca să scape de 
rumiînie. Iar într-aceia domniia mea am căutat și am ju- 
decat pre dirept si pre lege si am adeverit domniia mea 
cum mai mult de muiarea lui Mirican n-au fost robi, și 
o am iertat domnia mea de ruminie, den divanul domniii 
mele, iar alalti toţi n-au fost robiţi, ce i-am dat domniia 
mea să fie rumini cum s-au vîndut, numai să fie în pace 
de ruminie care au fost rob si au scăpat, iar cine n-au 
fost rob, el tot să fie rumîn“ (sublinierea noastră) 37. 

Principiul va fi enunțat limpede, cîtiva ani mai tir- 
ziu, de Alexandru Iliaș, într-o hotărire dată împotriva 
egumenului de la Mihai-vodă din București, care pretin- 
dea că un ţăran care fusese „rob în țara Turcească“, era 
vecin al mănăstirii — „căci nici nu pot fi robii vecini“ 38, 
Reluarea acestor procese, după ani şi ani, pentru a se 

reveni asupra primei sentinte, constituie un fenomen 
caracteristic în acea epocă. Deciziile predecesorilor săi 
Radu Mihnea si Alexandru Iliaș cu privire la niște rumini 
din satul Cretinești sînt anulate în 1632 de Leon Tomșa, 
pretextind că se bazau pe declaraţii false. Se pare, în- 
tr-adevăr, că „de cindu au fostu cele räotäti în tearä și 
robii, ei au fugit de au trecut Dunărea decindea“. Moti- 
vul emigrării pe malul sudic al fluviului indică data apro- 
ximativă la care s-a petrecut faptul, spre sfîrşitul anului 
1610, după intrarea trupelor lui Gabriel Bâthory în Tara 
Românească. Momentul întoarcerii fugarilor din Bulgaria 
se plasează în septembrie 1611, deoarece „în urma lui 
Särban voevod, pre vreme cîndu au venit răposatul Radul 
voevod la domnia dentîiu si au vrut să treacă Dunărea 
aicea în tearä, la scaun, acești rumîni ai mănăstirii i-au 
esit înainte la Dunăre si zicîndu către domnia lui cum sînt 
robi, ca să le facă cărţi de robie, să fie în pace de rumiînie. 
Intra aceia, Radul voevod i-au crezut și le-au făcut pre 
cuventele lor cărţi de robie si de ertăciune“ 39, Mai tîrziu, 
călugării mănăstirii Sfinta Troiță vor stabili cu martori 
că ţăranii de care a fost vorba nu avuseseră dreptul să 
ceară recunoașterea libertății lor. 

Cu privire la alţi șerbi fugiţi „în teara Turcească“, 
domnul, avind să judece reclamatia unui turc împotriva 
lor, declară că „i-am dat pre mîna acelui turcu, ca să-i 
fie ca niște robi“ 40. Izbitoare în această formulă este tre- 
cerea invinuitilor din situaţia de rumini în cea de robi. 
E drept că, fără să fie efectiv predati turcului, ei au fost 
räscumpärati de Alexandru Ilias si de marele boier 
Ivașcu Băleanu, așa după cum procedau curent stäpinii 
de moşii în căutare de mînă de lucru. 

De la asemenea tranzacţii private care au darul să ne 
informeze despre unele aspecte ale regimului prizonieri- 
lor de război, e timpul să trecem la convențiile dintre 
state, care-l reglementează. Problema prizonierilor a fost 
adeseori prezentă în cursul tratativelor de pace purtate 
atit de Moldova cît și de Țara Românească cu puterile 
vecine. Bunăoară, într-o memorabilă justificare a politicii 
sale de înţelegere cu Poarta înfățișată sibienilor în 1432, 
voievodul muntean Alexandru Aldea, fäcind cele mai 
energice declaraţii de credinţă faţă de Sigismund de Lu- 

xembung si de sfinta coroanä, desi tocmai se închinase 
lui Murad al II-lea, susținea că devastarea țării de către 
turci, precum și marele număr de captivi luaţi de aceștia, 
îi impuseseră capitularea : „Eu dacă m-am dus la turci, 
m-am dus pentru nevoia mea și am făcut pace țării, cîtă 
este rămasă, si vouă tuturora, si mi-am scos trei mii de 
robi“ 41. Argumentul, îndeajuns de convingător pentru 
aliaţii ardeleni, a cumpănit desigur greu în adoptarea so- 
lutiei de politică externă la care consimtise vremelnic ma- 
rea boierime. La interval de un secol și mai bine, o 
situaţie tot atit de critică va duce la acelaşi rezultat în 
Moldova. Pentru a obţine restituirea prizonierilor, în 
urma campaniei lui Soliman Magnificul din 1538, domnul 
înscăunat de turci, Stefan Lăcustă, se va expune unor 
umilinte care aveau să-i surpe orice prestigiu chiar în 
ochii propriilor săi sfetnici. Lucrul se desprinde clar din 
istorisirea lui Ureche : „Decii Stefan vodă cu vlädicii si 
cu toţi boiarii au petrecut pe împăratul pînă la Dunăre și 
acolo au întorsă împăratul tot pleanul și robii, cîti s-au 
aflatu de faţă“ 42, 

Fără îndoială, cu totul alta fusese atitudinea lui Ste- 
îan cel Mare în momentul în care, spre a lua-o înaintea 
pregătirilor unui atac turcesc de mari proporţii, în pri- 
măvara anului 1476, incercase unele negocieri de armisti- 
tiu care prevedeau un schimb de prizonieri. Alegerea 
acestei căi de soluţionare a conflictului arată că Moldova 
se considera indreptăţită să trateze pe un plan de egali- 
tate cu Imperiul otoman. Credem necesar a stărui asupra 
unor mărturii a căror valoare n-a fost suficient remar- 
cată de cercetători, și anume rapoartele din Constanti- 
nopol ale agenţilor genovez și venețian. Cucerirea Man- 
gopului în decembrie 1475 adusese în temnitele turcești 
pe Alexandru, cumnatul domnului Moldovei, si pe multi 
curteni ai săi, între care desigur românii supraviețuitori 
din cei 300 de ostași trimiși de Stefan în Crimeea 43. În 
schimbul acestor prizonieri, pe care izvorul îi amintește 
prin expresia : „lo signore de lo Todoro, che era parente 
del Vlacho, et altri signori de Gutia“, solul moldovean 
ar fi făgăduit în numele domnului său pe prinsii de la 
Vaslui din anul precedent, „dare tuti quelli Turchi che 
erano prexoni in Vlachia con lo figliolo de Isaach-Bassa 

et molti altri nominati“ #4, Cuvintele citate ale genove- 
zului Antonio Buonfiglio sînt întărite de versiunea con- 
ditiilor de pace pretinse de sultan pe care o comunica la 
Veneţia, trei zile mai tîrziu, Battista de Tobia. Voievodu- 
lui i se cereau nu numai „li prexoni turchi luy haveva“, 
dar și unul din fii drept ostatic, „el castello de Licostomo“ 
— ceea ce, o știm acum, nu înseamnă Chilia 4 —, hara- 
ciul din anii trecuţi, ba chiar „li puti di Caffa che l’anno 
passato fuzirno in Amocastro cum uno navigio che veniva 
de Caffa in Pera“, aluzie la un faimos episod de care ne 
vom ocupa mai departe 46. Deoarece însă rudele de la 
Mangop ale lui Ștefan și oștenii lui fuseseră uciși, dom- 
nul a răspuns prin execuţia prizonierilor turci pe care 
informatorul genovez o descrie astfel: „si fece issire 
tuti li Turchi che erano in prexon et el loro ambassatore 
si messe tuti da una banda quelli che voleva et, messi 
da banda, lo Vlacho li disse: «Tu voy tuti questi ?» Li 
disse di si. Alhora lo Valacho si prexe tutti quelli che 
lo Turco domandava et se li fexe tuti tagliare et im- 
palare“. Scena dramatică ce ne-a fost relatată în toate 
amănuntele ei a provocat, bineînţeles, ruperea acordului 
abia încheiat, urmată de înfrîngerea de la Războieni 47. 

Un adevărat schimb de prizonieri s-a desfășurat, de 
astă dată fără nici o piedică, în 1510 dar, făcînd parte 
din relațiile Moldovei cu Polonia, actul este aici mentio- 
nat doar în treacăt, pentru comparație #8. 

Există, în sfirsit, un caz de capitulare condiționată 
care, cel putin pe hirtie, respecta interesele învinșilor, 
cărora li s-a făgăduit că nu vor fi luaţi prizonieri. Actul, 
care a avut probabil o formă scrisă ce nu ni s-a păstrat, 
a fost întocmit la Roșcani, la 14 iunie 1574. Moldovenii 
și cazacii au considerat necesar pentru siguranţa lor să 
ceară chezășii, iar turcii le-au acceptat formal condiţiile 
pe care, scurt timp după aceea, aveau să le încalce. Ei 
„trimiseră la lon-vodă, de-i jurară pre pofta lui, ca să-l 
ducă viu la împăratul, pre cazaci să-i lase neatinsi, să să 
ducă de unde au venit, iară de aceialaltă adunătură să-i 
sloboază volnici să să ducă la casile lor, că nu va fi 
paguba lui, ce a împăratului, căci sîntu robi împără- 
teşti“ 49% Prin ultimul termen, echivalent cu cuvintele 

kapu-kuli, li se arăta învinșilor că ar fi, de drept, prizo- 
nierii sultanului 50. SE | | | 

După pierderea independenţei ţărilor române, în regi- 
mul prizonierilor luaţi în cursul diferitelor incursiuni 
turco-tătare vor interveni unele norme mai durabile care, 
în principiu, ar fi trebuit să înfrîneze abuzurile consta- 
tate atît de adesea. La începutul secolului al XVIII-lea, 
Dimitrie Cantemir susţinea că eliberarea fără răscumpă- 
rare a românilor prinși de turci ar face parte dintre atri- 
butiile capuchehäilor la Poartă : „cei pe care soarta i-a 
dus la Constantinopol sînt totuși norociti, căci acolo rezi- 
dentii domnilor pe un captiv moldovean, oriunde l-au 
aflat, pot să-l capete fără pret şi să-l puie în libertate“ 51, 
Nu se cunosc însă în perioada anterioară efecte ale aces- 
tei dispoziții legale, așa încit autenticitatea ei pentru se- 
colele XVI—XVII poate fi pusă la îndoială, în aceeași 
măsură ca și altele din drepturile invocate pentru Mol- 
dova de învățatul ei domn pe baza unei experienţe isto- 
rice. 

În privarea de libertate a „robilor împărăteşti“ existau, 
pare-se, mai multe grade. Ceea ce permite să o presu- 
punem este un pasaj din memoriile lui Constantin Mihai- 
lovici de Ostrovita care, participant la evenimentele pe 
care le povestește — expediţia împotriva Ţării Româ- 
nești din anul 1462 —, amintește, între măsurile luate 
de Mahomed al II-lea pentru a-și încuraja oastea, pe 
aceasta : „pe toţi ienicerii care încă nu erau liberi, i-a 
făcut liberi, să poată lăsa cui vor voi averea lor, după 
moarte“ 52. Printr-o ficţiune juridică, ienicerii fiind con- 
siderati sclavi ai sultanului, el era, teoretic, moștenitorul 
lor. Mai tîrziu, dreptul de a testa va fi recunoscut tutu- 
ror prizonierilor, chiar si celor ajunși vislasi la galere, 
valabilitatea unor asemenea acte nefiind contestată în 
țară 53, 

Dealtfel, echipajul creștin al navelor de război oto- 
mane nu era compus numai din prizonieri, ci şi din vis- 
lași salariaţi. În 1566 si 1572, în cadrul activităţii febrile 
de inarmare ce precede expeditiile impotriva Astraha- 
nului (1569) si a Ciprului (1570), apoi în ajunul luptei de 
la Lepanto, domnii Țării Românești au fost somati să-și 
dea concursul pentru completarea efectivelor de vislasi 54, 

Numärul de 20 000 de oameni, indicat în scrisoarea arhi- 
episcopului Timotei, reprezintă numai pretenţiile Portii 
si nici pe departe contribuţia reală a românilor la echipa- 
rea galerelor turcești 55. Cum însă nu e vorba, în nici un 
caz, de prizonieri de război, cercetarea acestei probleme 
poate aștepta alt prilej. 


NOTE 


1 Adoptăm aici punctul de vedere expus de prof. H. H. Stahl, 
Teorii si ipoteze sociologice privind fazele premergătoare înte- 
meierii domniilor noastre, în volumul Studii de sociologie isto- 
rică, Buc., 1972, p. 5—62 (în special, p. 33, 40, 52). 

2 Documenta Romaniae Historica, B, I, nr. 7, doc. din 3 oct. 
1385, prin care Dan I înzestrează mănăstirea Tismana cu 40 de 
sălaşe de ,atigani“, ca adaos la dania lui Vladislav I din 1374 
(ibid., nr. 6). - A 

3 Documente privind istoria României, A, XIV—XV, I, nr. 16, 
doc. din 31 oct. 1402. 

4 N. Grigoraş, Robia în Moldova, p. 32—35. Prin 1535—1540, 
G. Reichersdorffer apreciază numărul tătarilor trăitori în Maol- 
dova la 500 de familii (Călători străini despre țările române, 
I, ed. Maria Holban, Buc., 1968, p. 197). Ultima menţiune a robilor 
tătari este de la 31 martie 1555 (D.I.R., A, XVI, II, p. 72). Vezi 
un excelent rezumat al problemei la H. H. Stahl, Contribuţii la 
studiul satelor devälmase româneşti, III, Buc., 1965, p. 280—285. 

5 DIR., A, XIV—XV, IL, nr. 75, citat si de N. Grigoraş, art. 
cit., p. 33, n. 16. E mai normal să ne închipuim că tătarul res- 
pectiv fusese luat prizonier într-una din campaniile lui Ștefan 
cel Mare. 

6 P, P. Panaitescu, Introducere la istoria culturii românești, 
Buc., 1969, p. 249. 

1 N. Iorga, Philippe de Mézières, 1327—1405, et la croisade au 
XIV-e siècle, Paris, 1896, p. 513, n. 1. 

8 Hurmuzaki, II, p. 415—416. Miron Costin va scrie cu oare- 
care mirare: „Au acesti obiceiu împărații, de dau ştire unul 
altuia cînd vori să facă războaie unul asupra altuia“ (Opere, 
ed. P. P. Panaitescu, 1958, p. 76). 

9 Textul a fost publicat de N. Iorga, Carol al Xill-lea, Petru 
cel Mare şi terile noastre (1709—1714), Analele Academiei Române, 
seria II, memoriile secţiunii istorice, XXXIII, p. 100—102. Asu- 
pra rostului şi concepţiei manifestului din 1711, v. articolul nos- 
tru prilejuit de descoperirea unui nou exemplar la British Mu- 
seum, în Studii, 26, 1973, p. 923—946. 

1 M. Costin, op. cit., p. 66. 

11 Gr. Tocilescu, 534 documente istorice slavo-române din 
Tara Românească si Moldova privitoare la legăturile cu Ardealul, 
1346—1603, Viena, 1905 (-Bucuresti, 1931), p. 83—84, datat din 

august-septembrie 1474 de Marta Andronescu in pretiosul Re- 
pertoriu al documentelor Țării Românești publicate pină azi, 
I. 1290—1508, Buletinul comisiei istorice a României, XVI, 1937— 
1938, p. 102. Cf. P. P. Panaitescu, Documente privitoare la isto- 
ria lui Mihai Viteazul, Buc., 1936, p. 123—124, scrisoarea hat- 
manului Udrea către St. Zolkiewski, la 23 iulie 1600: „Noi ştim 
că solii niciodată nu se opresc şi nici noi nu vrem să-i oprim. 
Şi acum trimitem pe acest om al vostru şi voi de asemenea să 
lăsaţi pe acel postelnic, omul nostru, care este acolo la voi, căci 
așa se cuvine unui sol să meargă în pace şi să nu fie oprit de 
nimeni“. 

12 Tocilescu, op. cit., p. 43. 

13 Ibid., p. 416—417. Cf. şi Hurmuzaki, XV/I, p. 87—88: la 
25 februarie 1476, Laiotă Basarab se plinge sibienilor că îi asu- 
presc oamenii în Făgăraș şi îi închid, luîndu-le bani pentru răs- 
cumpărare. 

14 Tocilescu, op. cit., p. 73—74. Despre logofătul Mihail din 
Rusi, fiul său Stan spătarul, Mircea comisul si Stoica al lui 
Vintilă, vezi notițele biografice pe care li le consacră N. Stoi- 
cescu, în Dicţionarul marilor dregători din Tara Românească 
si Moldova în sec. XIV—XVII, Buc., 1971, p. 22—25. Minzea, 
absent din acest repertoriu, dar cunoscut ca boier al lui Vlad 
Călugărul (Tocilescu, op. cit., p. 165) este însuși bunicul lui Nico- 
lae Olahus — „Manzilla“ din Argeş. 

15 Ibid., p. 37—38. 

16 N. Iorga, Scrisori de boieri, scrisori de domni, ed. II, Vă- 
lenii de Munte, 1925, p. 213—214. 

17 M. Guboglu, M. Mehmet, Documente turcești privind fä- 
rile române, I, în ms. 

18 Hurmuzaki, II/2, p. 694—699 : I. Bogdan, Documentele lui 
Ștefan cel Mare, II, Buc., 1913, p. 294. 

1? Radu Greceanu, op. cit., p. 136. 

2 N. Iorga, op. cit., p. 49, reeditat recent în DIR. B, XVII, 
II. p. 269. 

21 Cronica Ghiculeștilor, Istoria Moldovei între anii 1695 și 
1754, ed. N. Camariano şi A. Camariano-Cioran, Buc., 1965, p. 215. 

a Valentin AL Georgescu, La place de la coutume dans le 
droit des Etats feodauz roumains de Valachie et de Moldavie 
Jusqu'au milieu du XVII-e siècle, Revue Roumaine d'Histoire 
VI, 1967, 4, p. 553—586. : 

23 M. Costăchescu, Documentele moldovenești înainte de Ste- 
fan cel Mare, TI, Iaşi, 1932, p. 236—237 ; I. Bogdan, Documentele 
lui Ștefan cel Mare, I, p. 140—141. 

# Este opinia lui Gh. Cront, editorul (în colaborare cu 


M. Andreev) al textului Loi de jugement, versions slave et rou- 
maine, Buc., 1971, p. 148. 


25 Ibid., p. 50—51. 

26 D.R.H., B, I, p. 68—69. 

21 Loi de jugement, p. 177. 

28 Jbid., p. 92—93. Cf. Manualul juridic al lui Andronachi 
Donici, ed. A. Rădulescu şi colaboratorii, 1959, p. 127 („de să va 
întîmpla să moară în închisoare sau în robii“). 

2 D.LR., B, XVII, II, p. 362—363. 
30 Jbid., p. 256. 
31 Îndreptarea legii (1652), ed. A. Rădulescu ş.a., 1962, p.539— 


32 [bid., p. 232, 515. 

33 Ibid., p. 231, 841—842. Vezi un caz de recăsătorire a băr- 
batului, soţia si copiii fiind în robie la turci, D.I.R., B, XVII, I, 
p. 69. 

3 N. Iorga. Studii și documente cu privire la istoria romä- 
nilor, VI, p. 73. Cf. I. Bogdan, op. cit., I, p. 187. 

3 D.I.R., B, XVII, I, p. 67, act din 1602. 

36 Ibid., p. 98—99. Despre „înfrățire“, vezi Gh. Cront, Insti- 
tuții medievale românești, Buc., 1969, p. 9—80. 

37 D.LR., B, XVII, II, p. 322. 

3% D.R.H., B, XXII, p. 74, doc. din 15 martie 1628. Din necu- 
noaşterea locului foştilor robi în vechiul sistem juridic românesc, 
s-au putut face unele aprecieri contestabile asupra împrejurărilor 
cercetate aici. De pildă, V. Stănică, Pe marginea cîtorva articole 
ale unor medievisti sovietici, Analele Universităţii Bucuresti, 
seria ştiinţe sociale, istorie, XII, 1963, p. 184—185, după ce relevă 
din studiul lui S. O. Schmidt, Robii ruși în Crimeea si sistemul 
răscumpărării lor, „faptul că mulţi ruşi preferau să rămînă în 
Crimeea, intrînd în viaţa economică de acolo, decît să se în- 
toarcă la boierii din Rusia ca șerbi“, socotește necesar să adauge: 
„lucru care credem că este valabil şi pentru cei din ţările 
române“. 

33 D.R.H., B, XXIII, p. 554. act din 27 aprilie 1632. Ibid., 
p. 242, 248, două documente din august 1630 menţionează pe nişte 
„rumîni“ din Lichireşti, robiti de turci în vremea lui Mihai Vi- 
teazul şi ulterior eliberaţi din serbie pentru acest motiv. 

40 Ibid., XXII, p. 440, document din 10 februarie 1629. 

41 Tocilescu, op. cit., p. 33. | 

42 Gr. Ureche, op. cit., p. 146. Vezi, despre lovitura de stat 
nobiliară din 1540 căreia i-a căzut victimă Stefan Lăcustă, minu- 
tioasele indicaţii prosopografice ale lui St. S. Gorovei, Gänestii 
și Arbureștii, Cercetări istorice, II, 1071, p. 143—158. 

43 Virginie Vasiliu, Sur la seigneurie de „Tedoro“ en Crimée 
au XV-e siècle, à l’occasion d'un nouveau document, Mélanges 
de l’Ecole roumaine en France, 1929, 1, p. 330—333. 

44 N. Iorga, Acte si fragmente cu privire la istoria românilor, 
III, Buc., 1897, p. 55, la 20 mai 1476. 

45 O. Iliescu, Localizarea vechiului Licostomo, Studii, 25, 1972, 
3, p. 435—462. Cetatea fusese distrusă şi părăsită de moldoveni 
în anul precedent, cf. N. Iorga, op. cit., p. 89. 

46 Ibid., p. 56, 23 mai 1476. Editorul documentului îl rezumă 
în Istoria lui Stefan cel Mare, Buc., 1966, p. 141, si în Istoria 
românilor, IV, Buc., 1937, p. 187. 

47 Cu toate că a surprins exact consecințele relaţiilor dintre 
Stefan si boieri asupra războiului antiotoman, B. T. Câmpina, 
Cercetări cu privire la baza socială a puterii lui Stefan cel Mare, 
Buc., 1956, p. 81, 86—91, pierde din vedere un document extrem 
de semnificativ cu privire la opoziția internă în 1476, semnalat 
de N. Iorga, op. cit., p. 186—187. E vădit faptul că şi în ajunul 
marii expediții turceşti în Moldova, sub presiunea boierilor, 
domnul a fost obligat să trateze cu duşmanul, dar n-a consim- 
tit să o facă decît în condiţii de egalitate. 

48 M. Costăchescu, Documente moldovenești de la Bogdan 
voevod (1504—1517), Buc., 1940, p. 462—463, 477—478. 

49 Gr. Ureche, op. cit., p. 191. Detalii despre capitularea de 
la Roscani se găsesc si în ms. Egerton 1090 de la British Museum 
(un microfilm ne-a fost pus la dispoziție cu amabilitate de 
prof. E. D. Tappe, de la Universitatea din Londra, căruia îi 

50 Mai putin plauzibilă este explicaţia lui Dinu C. Giurescu, 
Jon Vodă cel Viteaz, Buc., 1963, p. 173, inspirată probabil de 
N. Costin, Letopisețul țării Moldovei, ed. I. St. Petre, Buc., 1943, 
p. 536: ar fi vorba pur şi simplu de supuşi ai Porții, raiale. 

51 Dimitrie Cantemir, Descrierea Moldovei, ed. 1974, p. 301. 

62 Călători străini, I, p. 127. 

53 Vezi mai sus, n. 29. 

5 N. Iorga, Românii si lupta de la Lepanto. Revista istorică, 
X, 1924, p. 106—107, şi acelaşi, Ordinul lui Selim al II-lea către 
Alexandru Vodă al Țării Românești (1572), ibid., XI, 1925, 
p. 153—155. Cf. C. C. Giurescu, Construcţii navale, în Princi- 
patele române în secolele al XVII-lea si al XVIII-lea, în Omagiu 
lui P. Constantinescu-lași, Buc., 1965, p. 318—319. 

55 Cea mai recentă ediție a documentului i se datorează lui 
G. T. Kolias, "EmoroAn roi unrponohitov TiuoBéov npòç tov nánav 
Iliov (1572) în Eis uviiunv K.I. 'Apavrov 1874—1960, Atena, 1960, 
P. 391—412. Asupra pregătirilor de război, în vederea cărora erau 
rechiziționați sclavi din tot imperiul pentru a lucra pe şantie- 
rele navale, vezi J. Radonić, Acta et diplomata Ragusina, II, 2 
Beograd, 1938, p. 335. i 

III. ROMÂNII ÎN COMERŢUL CU SCLAVI 
DIN MAREA NEAGRĂ 


Traficul de oameni în Europa medievală a atins în 
secolele XIII—XV proporţii impresionante, fenomenul 
sclaviei dezvoltindu-se ca un subprodus al cruciadei. 
Lupta dintre creștinătate și Islam a alimentat masiv acest 
comerț, practicat pretutindeni, din Sicilia pînă la Trape- 
zunt. Totodată, ea oferea și un pretext multor oameni de 
afaceri întreprinzători, italieni îndeosebi. Limitată în 
Franţa la zona mediteraneană — Languedoc și Provence, 
chiar Roussillonul catalan, vasal al Aragonului —, sclavia 
era un fenomen caracteristic al vieţii sociale urbane din 
Peninsula Iberică. Principalele surse ale negotului cu 
sclavi erau aici pirateria si „reconquista“, cărora nu va 
întîrzia să li se adauge luarea în stäpinire a insulelor „fe- 
ricite“ de peste mări. 

Marea Neagră, de pe ale cărei maluri se recrutaseră 
încă din antichitate mase de sclavi, a redevenit, după apa- 
ritia corăbiilor venețiene și genoveze, înlesnită de cuceri- 
rea Bizanțului în 1204 de către apusenii cu crucea pe 
steagurile lor, centrul comerţului cu sclavi care lega Egip- 
tul mamelucilor de porturile creştine din Marea Adriatică 
sau Tireniană 1. Neîncetatele conflicte care opun alternativ, 
potrivit alianțelor vremelnice, în prima jumătate a seco- 
lului al XIII-lea, statele de pe litoralul pontic — Imperiul 
bulgar al Asăneștilor, Imperiul de la Niceea, Imperiul la- 
tin al Constantinopolului, Sultanatul selgiucid de Rum și 
Trapezuntul — au avut desigur un mare rol în furnizarea 

de robi. În rivalitate cu venețienii favorizati de dinastia 
franco-flamandă care uzurpase tronul bizantin, genovezii 
încheiau un acord cu stäpinitorul Asiei Mici, loan Vatat- 
zes, în urma misiunii lui Buonvassalo Usodimare „ad Va- 
thacium Romaniae“ la 1239 2. În același an prind să se ur- 
nească efectivele mongole care, în înaintarea lor spre 
mare, vor cuceri Tiflis, Kars și Ani, în Caucaz si Arme- 
nia 3. Pe frontul de nord, ofensiva lor atinsese un alt 
punct comercial important : Sughdak (Soldaia), în Cri- 
meea, deja devastat în 1223, iar în interior cnezatele ru- 
sesti de Vladimir — Suzdal, Cernigov si Kiev nu mai pre- 
zentau nici un obstacol. Marea invazie ‘din 1241—1242 va 
aduce pe tătari, la întoarcerea din Ungaria, prin Croaţia, 
Bosnia, Serbia și Bulgaria, în regiunea gurilor Dunării, 
desävirsindu-se în acest mod controlul lor asupra tärmu- 
rilor răsăritean, nordic si apusean ale Mării Negre. Se 
instituia astfel într-o regiune imensă o exploatare de ca- 
racter complex, dar precumpănitor fiscal sub formele tri- 
butului si vămii. Consecințele faptului, de o însemnătate 
covirșitoare pentru istoria întregului bazin al Pontului, 
n-au întirziat să se arate. Ca și toate celelalte ramuri ale 
negotului, traficul de sclavi intră în mîna cuceritorilor, 
deveniți nu numai mijlocitori, ci și furnizori activi pentru 
„pieţele“ care se aflau în porturile de pe coasta de miază- 
noapte. 

De aceea, peste numai cîțiva ani, în 1246, papa Inocen- 
țiu al IV-lea era nevoit să scrie clericilor catolici din Ie- 
rusalim ca să intervină pentru a fi eliberaţi „grecii, bul- 
garii, rușii și vlahii creştini, atît bărbaţi cît si femei“ care 
sint vinduti „sarazinilor“ (arabilor) de către negustorii ge- 
novezi, pisani si venețieni 4 S-a crezut că se poate preciza 
pe baza enumerării: „Graecos, Bulgaros, Ruthenos et 
Blaccos“ locul de baștină al acelor români, și anume Mol- 
dova stăpinită de tătari ?, Fără a exclude cu totul această 
ipoteză, se cuvine reamintit că „Rutheni“ sînt rușii, nu 
= ne es ci deși conexiunea între ele e 
spre miazănoaptek erat n. ie gr dna a ur 
inversă, adică valahii a sara esti ae aştepta la ordinea 

, i să fie pomeniti mai întii. 

Desi n-a atins niciodatä cifra reprezentatä de cer- 

chezi, croati, sloveni sau rusi în comerţul cu sclavi, ele- 

mentul românesc figurează constant în registrele nota- 
riale italiene care cuprind asemenea tranzacţii. Unul din 
principalele centre de afaceri era orașul cretan Candia. 
Aici se înregistrează la 23 august 1312, de către notarul 
Marinus Dato, vînzarea unei sclave „de nacione Blaco- 
rum“, în proprietatea unui negustor din Lucca 6. Acelaşi 
notar consemnează la 30 septembrie eliberarea robului 
valah Nicolae, urmată la 20 octombrie de cea a lui Mihail, 
poreclit ,Pullopiasco“, despre care se poate afirma că era 
originar din Vlahia Mare, deoarece, în afară de indicatia 
obișnuită „de nacione Bulacorum“, se adaugă că a fost 
cumpărat de Gheorghe Callerghi de la Bernardo Bleda 
din Barcelona”. Menţiunea unui catalan sugerează că 
omul fusese luat prizonier de almogavari în anul prece- 
dent. Aceeași soartă o avusese negreșit „Hemanuel“ (Ma- 
nuil) „Bulaco de Lopatra“, deci din Neopatras. Se știe că, 
după năvălirea mercenarilor lui Thibaud de Cépoy în 
Tesalia (1308), o parte a teritoriului Vlahiei Mari a for- 
mat ducatul de Neopatras, deţinut de ramura siciliană a 
casei de Aragon 8. Ostașii din compania catalană și-au cîș- 
tigat curînd un renume temut datorită prädäciunilor si 
înrobirilor la care supuneau populaţia acelei regiuni. De 
acolo proveneau fără îndoială atit Mihail „de nacione Bu- 
lacorum de loco qui dicitur Phecleo“, vîndut la Candia la 
23 septembrie 1312 de către Petrus de Negroponte, cît şi 
Nicolae „de nacione Grecorum Bulacorum, ortum de par- 
tibus Romanie de loco qui dicitur Fersalla“, cumpărat læ 
Famagusta de un negustor din Piacenza, spre a fi revîn- 
dut la 2 aprilie 1313 unui cretan din Arkadi ?. În termeni 
mai preciși decît formulele uzuale, se vorbește aici de 
„Vlahii greci“ pentru a-i deosebi de românii din nordul 
Dunării, a căror existenţă e implicit recunoscută. 

Din nordul fluviului venea probabil robul Mihail „de 
la Blachia de natione Bulacorum“, amintit la 14 mai 1313. 
La 4 iulie 1326, trei greci din Candia vînd „unum nostrum 
sclavum nomine Michali Blachum de partibus Blachie“, 
care poate fi pus alături de un „Dimitri de partibus Bla- 
chie*, cumpărat la 3 ianuarie 1329. Dacă, așa cum credem, 
e vorba de Țara Românească, cei de mai sus ar îi putut 
fi prinși în cursul luptelor lui Basarab cu tătarii din anii 
1324—1328 10, 

Totuşi, românii sud-dunäreni se întîlnesc în număr 
mai mare în socotelile notarilor din Candia, din care des- 
prindem exemplele următoare. O roabă numită Maria 
valaha este vindută, la 29 iulie 1329, de un catalan din 
Barcelona care o cumpărase la Teba, ducelui venețian al 
Cretei, Giovanni Morosini 11. Trei ani mai tîrziu, la 1 oc- 
tombrie 1332, nobila doamnă Fiordeligi Corner plăteşte 
43 de hiperperi pentru roaba „Herini“ (Irina) catalanului 
din Perpignan Guilhem Simon 12, Același negustor, cu 
locuinţa la Teba, vinde, la 24 martie 1333, lui Mihail 
Vlaco, al cărui patronimic îngăduie bănuiala că era el 
însuși vlah, pe Nicolae „de Blachia, de loco vocato Sanc- 
tus Johannes“ 13. În toate aceste cazuri, prezenţa catalani- 
lor trimite la incursiunile de jaf ale almogavarilor. 

În ultimul document, alături de sclavul originar din 
Ianina, figurează un altul „de partibus Turchie de palatia 
Smail“, ceea ce pare să fie prima apariţie în vreun izvor 
istoric al localităţii Ismail. Indicatia, că, la acea dată, 
1333, teritoriul de la nordul gurilor Dunării era denu- 
mit Turcia contribuie la cunoașterea împrejurărilor în 
care a avut loc controversata debarcare a emirului de 
Aydin, Umur-beg, în vecinătatea Chiliei 14. Nu poate lipsi, 
în aceeași ordine de idei, apropierea de mărturia geogra- 
fului arab Abulfeda care, în preajma anului 1321, descria 
Cetatea Albă ca „un oraș din țara bulgarilor și turcilor“, 
dar situa Isaccea, aflată pe malul drept al Dunării, în 
„tara valahilor“ 15. Nu e, firește, locul să zăbovim asupra 
acestor texte, dar ele ne îndreaptă spre concluzia că ho- 
tarul voievodatului muntean era pe cursul fluviului, după 
confluența sa cu Siretul. Situaţia politică a regiunii avea 
să se complice însă, în 1335—1337, prin căderea cetăţii bi- 
zantine Vicina sub loviturile tătarilor 16. 

S-a observat că dezvoltarea comerţului de sclavi în 
secolul al XIV-lea corespundea unei grave regresiuni 
demografice în apusul Europei 17. Amploarea acestui tra- 
fic la Veneţia, unde pînă în 1366 a existat în Rialto un 
tîrg de robi, se vede din marele număr de decrete pe care 
cirmuirea Republicii le-a socotit necesare pentru a regle- 
menta condiţia sclavilor 18. Pe de altă parte, deprinzin- 
du-se cu navigația, turcii încep să practice si ei pirateria. 
Cancelarul Ciprului, Philippe de Mézières, afirmă că 

„turcii, care odinioară nu îndrăzneau să se avinte pe 
mare, astăzi intră adesea în regat si iau cu duiumul robi 
creștini în Turcia, din care multi își pierd credinţa si 
viaţa“ 19. Insula n-avea mai putin de suferit de pe urma 
corăbierilor venețieni care, ca în 1436, răpeau și robeau 
locuitorii de pe coastă 20. Alături de tătari, ruși, cerchezi 
sau negri, la Veneţia, în 1438, 1443, 1469—1470 21, se gă- 
sesc la Siena în 1438, 1445, 1456 robi croaţi, sloveni, ruși, 
tătari, din insulele Canare sau chiar „ex partibus india- 
nis“ 22, Știrile respective se explică prin intensul negot cu 
sclavi practicat în statul bahmanid din India, în urma in- 
vaziei afgano-turcmene, despre care scrie si călătorul rus 
Afanasie Nikitin 2%. 

Alt călător, Pero Tafur, a văzut vinzindu-se la Caffa 
în 1437 „ruși, mingrelieni, caucazieni, cerchezi, bulgari, 
armeni si alte semintii creștine“ 24%. Problema religiei scla- 
vilor nu pare să-i fi preocupat din cale afară pe negusto- 
rii italieni, dovadă rugămintea lui Gheorghe din Caffa, 
răpit de genovezi în 1450, ţinut în robie șapte ani la Chios 
și trei ani la Ancona, „che christiani non sienno presi et 
venduti in questa vostra magnificha città“ 25. Sclavii din 
monarhia catalano-aragoneză si din regatul Majorcăi fu- 
seseră pînă în veacul al XIV-lea mai mult musulmani din 
Spania însăși ori din nordul învecinat al Africii. Cînd, în 
1306, suveranul acestor două state, Jayme al II-lea, e in- 
vestit de papa Boniiaciu al VIII-lea şi cu titlul de rege 
al Sardiniei și Corsicei, sclavii se vor recruta şi dintre 
insularii răsculați împotriva dominaţiei străine 26. Înrobi- 
rea ortodocșilor devine frecventă după instalarea compa- 
niei catalane la Teba. Documentele pomenesc de sclavi 
din Grecia, Rusia, Caucaz și Crimeea, din Armenia și din 
părţile balcanice 21. Asemenea menţiuni sînt chiar mai 
vechi, ca în diploma regelui Martin I al Aragonului, de 
la 8 iulie 1401, prin care se abrogă unele dispoziţii din 
timpul domniei lui Juan I (1387—1395), de care benefi- 
ciaseră creștinii răsăriteni „din părțile sau din ţinuturile 
supuse împăratului de la Constantinopol“ (de partibus 
aut regionibus Constantinopolitano imperatori subiectis). 
Noul edict hotăra ca de-acum înainte să nu mai fie slo- 
bozit nici un rob decît dacă s-ar răscumpăra si ar trece 

la catolicism, ceea ce era menit să sporească numărul neo- 
fitilor în anii următori. pe f 

“ Interesantă este, în acest context, apariția robilor 

Bloschs“. Întilnit mai rar decît albanezii sau bosniacii 
bogomili, dar alături de aceștia, grupul denumit „Bloschs“ 
a fost identificat cu valahii 2. Atîtea cite s-au putut cu- 
lege din diferite publicaţii, informaţiile referitoare la ei 
înscriu ca surse de aprovizionare cu sclavi aceleași puncte 
pe harta Mării Negre. : | 

Primul, cronologic, dar nu ca importanţă, e colonia ve- 
netianä Tana. Aici, la 5 aprilie 1408, Salomone Salvazo 
eliberează pe sclava sa Caterina, în vîrstă de 23 de ani, 
„de genere Bulgararum vel Vlacharum“ %. Ca tirg de robi, 
Tana e amintită, împreună cu Caffa si Moncastro (Ceta- 
tea-Albă), în scrisoarea din 14 decembrie 1438 a lui Bar- 
tolomeo de Giano : „de Cayro, de Alexandria et ex aliis 
partibus Orientis saraceni mercatores adveniunt quolibet 
anno, quandoque a sultano directi, ad Cafam, ad Tanam 
et Moncastrum et ad alias christianorum terras et ibi a 
christianis christianos emunt pretio magno superque 
christianorum naves portant“ 30. 

Locuitä de „genovezi, români si armeni“, după mărtu- 
ria lui Ghillebert de Lannoy 3t, Cetatea Albă se afla 
atunci în stăpînirea domnului Moldovei. La întrebarea 
care din fiii lui Alexandru cel Bun, tara fiind condusă de 
diarhia Ilias-Stefan, controla comerțul marelui port, răs- 
punsul e : încă, Iliaș. Înzestrat din 1435 cu Chilia „și cu 
vama ei“, coregentul Stefan, cu resedinta la Vaslui, va 
primi apanajul Cetății Albe numai în 1439 32. În legătură 
cu acest trafic ce unea extremitatea sud-estică a Moldo- 
vei cu Egiptul îndepărtat si pe care îl putem atribui lesne 
coloniei genoveze, merită relevată declarația aceluiași că- 
lător burgund, după care sultanul mameluc al Siriei si 
Egiptului, pe care Lannoy l-a cercetat în 1422, avea în 
slujba sa robi „din țara tätäreascä, din Turcia, din 
Bulgaria, din Ungaria, din Slavonia, din Valahia, din Ru- 
sia, din Grecia“ etc 33, 

i Desigur, neputind negocia fățiș vinzarea robilor ro- 
mâni, din cauza prezenţei dregătorilor moldoveni la Ceta- 
tea Albă, genovezii recurgeau la un subterfugiu pe care 
îl surprindem în 1455, în împrejurarea cunoscutului con- 

flict dintre orășeni si fraţii Senarega. Răscumpărarea 
unor robi români de la tătari le servea negustorilor ita- 
lieni drept pretext pentru obținerea de mari sume de 
bani, fie direct de la cei în cauză, ca despăgubire, fie, 
cînd aceștia se dovedeau insolvabili, prin revinzarea lor. 
Astfel, cei 14 tirgoveti din Cetatea Albă (nonnulli homi- 
nes et incole Mocastri, partium Velachie) prinşi de tătari 
în mai 1454, au fost apoi räscumpärati cu 3 400 de ducați 
de familia Senarega și deţinuţi în castelul Lerici, de la 
gura Niprului, „pînă cînd vor înapoia zisii bani“ (donec 
dicta pecunia restitueretur sau donec pretium redemptio- 
nis sue rederetur)“ 34, 

Că acesta este sistemul practicat de mult de genovezi 
se vede din povestirea unui boier muntean, luat prizo- 
nier de turci la Nicopole în 1396, cînd fusese, cu cuvin- 
tele lui Wavrin, „slujitor al seniorului de Coucy, care 
totdeauna ţinea bucuros pe lîngă dinsul pe nobilii români 
care știau vadurile din ţara Turcească“ 35, Turcii l-au 
vîndut genovezilor, în a căror captivitate învățase limba 
italiană pe care o vorbea încă, după 50 de ani, cu Wa- 
vrin. Evident, acolo avusese parte de un tratament mult 
mai aspru decît prizonierii venețieni deţinuţi la Caffa 
care, după informaţii primite de doge și senat în 1433, 
puteau circula citeva ore pe zi și mergeau la liturghie 
duminica 3%. 

Principalul centru al negotului genovez cu sclavi 
— Caffa — i s-a părut mai mare și mai populată decît Se- 
villa călătorului spaniol care ne-a lăsat observaţiile urmă- 
toare : „În acest oraş se vind mai mulţi sclavi, bărbaţi și 
femei, decit oriunde în lume, și sultanul Egiptului are 
oamenii lui aici care cumpără robi și îi trimit la Cairo și 
le zice mameluci. Creștinii au o bulă din partea papii, 
îngăduindu-le să cumpere și să stăpînească robi creștini 
de alte neamuri, pentru a-i împiedica să cadă în mîinile 
maurilor si să-şi lepede credinţa“. Pero Tafur încheie cu 
mărturisirea : „Am cumpărat acolo două femei și un băr- 
bat pe care-i am încă la Cordova, cu copiii lor“ 37, 

O asemenea strămutare pe meleaguri străine au sufe- 
rit nu o dată robii români ajunși la Genova. Fiind mult 
mai rari decît bulgarii, albanezii, sîrbii, grecii sau turcii, 
s-a întîmplat să ni se păstreze numai patru nume: Ana, 

în 1447, închiriată cu 25 de lire pentru 3 ani, dupä care 
urma să fie eliberată ; Caterina, în virstă de 30 de ani ca 
si precedenta, pretuitä la 60 de ducati de aur și eliberată 
în 1478; Nicolae, un băiat de 15 ani, vîndut în 1484 cu 
50 de lire ; și o fată de aceeași vîrstă, Caterina, vîndută 
cu 200 de lire în 1487 38. E de presupus că şi pentru acești 
băștinași din ţinuturile dunărene portul de imbarcare spre 
Italia va fi fost Caffa. Erau ultimii. Împutinarea din ce 
în ce, pînă la dispariţie, a robilor români trebuie pusă în 
legătură cu întărirea statelor libere Tara Românească și 
Moldova, care vegheau acum asupra autohtonilor și îi 
ocroteau împotriva piraţilor. 

În aceeași vreme, pe coasta răsăriteană a Mării Negre, 
principatele feudale din Mingrelia si Georgia cunoșteau 
si ele sclavia domestică drept soartă a prinsilor de război. 
Pe deplin grăitor e, în această privinţă, un pasaj din me- 
moriile demnitarului bizantin Gheorghe Sphrantzes care, 
în cursul unei misiuni la Trapezunt, în 1451, a primit în 
dar „doi robi pe care împăratul Iviriei, pornind asupra Sa- 
mahinului, i-a luat pradă de război“ 3. Totuşi, prinsii se 
bucurau de un tratament diferit în funcţie de poziţia lor 
socială, ceea ce, prin 1444—1445, atrage localnicilor apre- 
cierea unui apusean, surprins să descopere aici normele 
unei etici cavalerești cu nimic mai prejos de cea respec- 
tată la curtea burgundä, Ca și contele de Artois în Un- 
garia 4, Geoffroy de Thoisy se socotea îndreptăţit să con- 
sidere regiunea Caucazului ca un teritoriu de cruciadă 
menit devastării, în ciuda avertismentelor care nu i-au 
lipsit ^. Despre comportarea blindă a celor care l-au prins 
citim cu interes : „[...] depuis sa prise fut doucement traic- 
ties, car, nonobstant que en ce dit pais que l’on appelle 
Mygrelye soient estranges gens et d'estrange vie, toutes-. 
fois entre eulx cely s’est deshonnorés qui aroit mal 
traictes ne faire vilonnie à ung prisonnier“ 42, 

Spre a întregi, în liniile-i mari, imaginea exportului 
de localnici, din bazinul pontic în direcţia Mediteranei 
orientale, se cuvine adăugat, la celelalte mari pieţe de 
sclavi de pe litoral, Constantinopolul însuși. Potrivit ace- 
luiași martor care ne-a transmis știrile despre Tana, Caffa 
și Cetatea Albă, călugărul minorit Bartolomeo de Giano, 
pe care îndatoririle sale îl obligau să cunoască îndea- 

proape situaţia celor căzuţi în captivitatea otomană 43, 
spune că în 1443, prin Bizantul imperial si ortodox, tre- 
ceau în fiecare zi cîte 150 de robi înläntuiti, ,minati ca 
vitele la tîrg“ 4, Dacă scena se petrecea într-adevăr sub 
ochii negustorilor venețieni și genovezi, ne-ar veni greu 
a crede că dînșii „plingeau amar“ la această priveliște, 
știind doar că atunci cînd erau în joc propriile lor inte- 
rese comerciale, ei rămîneau cu totul indiferenți la sufe- 
rintele sclavilor. Numai cînd beneficiarii neomenosului 
trafic erau alţii, și anume turcii, victimele, dacă aveau 
rude puternice si bogate, se învredniceau de mila lor #5. 
Documentul citat, al cărui interes vom mai avea prilejul 
de a-l sublinia, dezvăluie că robi originari din „Serbia, 
Slavonia, Dalmația, Valahia, Transilvania, Bulgaria, Bos- 
nia și îndeosebi din regatul Ungariei“ porneau către Ori- 
entul apropiat chiar din Constantinopol, cu zece ani îna- 
inte de cucerire. În rîndurile raportului pe care misiona- 
rul franciscan îl trimitea priorului Sfîntului Ioan din Ie- 
rusalim își face loc recunoașterea puterii unui nou impe- 
riu. În statul otoman, bazat pe cucerire și întreținut prin 
expediții de pradă, prizonierii de război vor fi inevitabil 
sclavi. Deslusiri în legătură cu condiţiile captivitätii lor 
sint de căutat în capitolul următor. 


NOTE 


1 Problema a fost temeinic tratată, în raport cu rolul geno- 
vezilor în activitatea economică de la gurile Dunării în secolele 
XIII-XV, de către regretatul Barbu Câmpina, într-o lucrare deo- 
sebit de prețioasă, retipărită recent în Scrieri istorice, I, ed. 
D. Mioc şi E. Stănescu, p. 47—135. Prezentarea care urmează a 
confruntat acest material cu cercetările mai noi. 

2 Michel Balard, Les Genois en Romanie entre 1204 et 1261. 
Recherche dans les minutiers notariaux génois, Mélanges d'ar- 
chéologie et d'histoire, LXXVIII, 1966, 2, p. 467. 

3 G. I. Brătianu, La Mer Noire, des origines à la conquête 
ottomane, München, 1969, p. 202. 

4 St. Pascu, Contribuţii documentare la istoria românilor în 
sec, XIII si XIV, Sibiu, 1944, p. 15. 

5 C. C. Giurescu, Tirguri sau orașe şi cetăţi moldovene, Buc., 
1967, p. 44—45. 

6 Charles Verlinden, Le recrutement des esclaves à Venise 
aur XIV-e et XV-e siècles (Studia historica Gandensia 108), Gent, 
1968, p. 169. 

7 Ibidem. i G 

8 i Catalani si vlahi în Europa sud-orientală a 
secolului al XIV-lea, Revista istorică, XXXII, 1946, p. 55—91. | 

9 Ch. Verlinden, op. cit., p. 170. La 11 aprilie 1313 e citat un 
alt vlah cumpärat de la catalanii care-l prinseseră („quem emit 
in compagnia a Chatellanis“). 

10 [storia României, II, Buc., 1961, p. 151. 

11 Verlinden, loc. cit. AA 

12 Idem, L'esclavage dans l'Europe médiévale, I, Brugge, 1955, 
p. 397. 

13 Ibid., p. 398. i 

14 În 1841, după P. Lemerle, L'Emirat d'Aydin. Byzance et 
l'Occident. Recherches sur „la geste d'Umur-pacha“, Paris, 1957, 
p. 129—143. Vezi şi M. M. Alexandrescu-Dersca Bulgaru, pentru 
o dată mai timpurie, în Studia et acta orientalia, II, 1960, p. 3—24. 

15 Abulféda, Géographie traduite de l'arabe en français par 
Reinaud, II, Paris, 1848, p. 316—317. . 3 | 

16 V, Laurent, Le métropolite de Vicina Macaire et la prise 
de la ville par les Tartares, Revue historique du sud-est euro- 
péen, XXIII, 1946, p. 225—232. 

17 M. Balard, Remarques sur les esclaves à Gênes dans la se- 
conde moitié du XIII-e siecle, Mélanges d'archéologie et d'histoire, 
LXXXI, 1968, p. 635. Cf. Robert Delort, Quelques précisions sur 
le commerce des esclaves à Gênes vers la fin du XIV-e siecle, 
ibid., LXXVIII, 1966, p. 215—250. 

18 Ch. Verlinden, La législation vénitienne du Bas Moyen Age 
en matière d'esclavage (XIII-e — XV-e siècles) (Studia historica 
Gandensia 102), Gent, 1969. Vezi si unele acte editate de René 
de Mas-Latrie, Commerce et expéditions militaires de la France 
et de Venise au Moyen Age, în Mélanges historiques, choix de 
documents, III, Paris, 1880, p. 150—152. 

19 Philippe de Mézières, Le songe du vieil pélerin, ed. 
G. W. Coopland, I, Cambridge, 1969, p. 299. 

% E. Thiriet, Régestes des délibérations du Sénat de Venise, 
III, p. 54. 

21 Mas-Latrie, op. cit., p. 153—155. Cf. N. Iorga, Documents 
concernant les Grecs et les affaires d'Orient tirés des registres de 
notaires de Crète, Revue historique du sud-est européen, XIV, 
1937, p. 100—103. 

a G. Prunai, Notizie e documenti sulla servitù domestica nel 
Ne senese, Bolletino senese di storia patria, n.s., VII, 4 
apud N. Iorga, în Revue historique d Š Opéen TII. 
1941, p. 299. q u sud-est européen, XVIII, 

7 À. Nikitin, Călătorie peste trei mări, traducere, note şi co- 
mentarii de Virgil Cândea, Buc,, 1960, p. 60, 176. 

# Pero Tafur, Travels and Adventures 1435—1439, trad. şi 
ed. Malcolm Letts, Londra, 1926, p. 132 

25 V. mai sus, nota 22. 


` ai Ch. Verlinden, L'esclavage dans l'Europe médiévale, I, 

27 Idem, Esclaves du Sud-Est et de l'Est européen en Espagne 
orientale à la fin du Moyen Age, Revue historique du sud-est 
européen, XIX, 2, 1942, p. 371—408. 

2 Ibid., p. 381, 390, si vol. cit., p. 345, 397—398. 

29 Sandro de'Colli, Moretto Bon, notaio in Venezia, Trebisonda 
e Tana (1403—1408) (Fonti per la storia di Venezia, sez. III. ar- 
chivi notarili), Venezia, 1963, p. 39. Vezi Ch. Verlinden, La colo- 
nie venitienne de Tana, centre de la traite des esclaves au XIV-e 
et au début du XV-e siecle, în Studi in onore di Gino Luzzatto, 
II, Milano, 1950, p. 1—25. 

3 N. Iorga, O menţiune neobservată a românilor la bizantini, 
Rev. istorică, XIX, 1933, p. 159. E vorba de cunoscuta epistolă De 
crudelitate Turcarum in Christianos, al cărei adresant era călugă- 
rul Alberto de Sarteano. Cf. Agostino Pertusi, Premières études 
en Occident sur l'origine et la puissance des Turcs, Bulletin de 
l'AIESEE, X, 1, 1972, p. 51, n. 4 

31 Călători străini, I, p. 50. Cf. comentariul Mariei Holban, 
ibid., p. 58—61. 

32 Argumentele profesorului Emil Vîrtosu, Titulatura domnilor 
si asocierea la domnie în Tara Românească si Moldova (pină în 
secolul al XVI-lea), Buc., 1960, p. 166—168, 262—264, sînt absolut 
convingătoare. 

33 Călători străini, I, p. 51—52. În afară de transporturile ma- 
ritime anuale de sclavi, arabii întreprindeau expediții în căutare 
de pradă şi robi, ca 'cele din 1425 si 1426 împotriva Ciprului 
descrise de cronicarul Zahîri (text tradus în excelenta antologie 
a lui Gaston Wiet, Grandeur de lIslam, Paris, 1961, p. 310—313). 

%4 N. Iorga, Acte si fragmente, III, p. 32—34 şi urm. Bänuiala 
că frații Senarega se îndeletniceau în realitate cu importul de 
sclavi este confirmată de un document publicat recent: la 1449, 
doi dintre ei, Geronimo şi Agostino, figurează cu 17 robi numai 
pe o singură navă dintr-un transport (Domenico Gioffrè, Il mer- 
cato degli schiavi a Genova nel secolo XV, Genova, 1971, p. 160). 
Inițiativa oräsenilor care au atacat cetätuia genoveză a fost sub- 
liniată stăruitor de B. Câmpina, în revista Studii, VI, 3, 1953 
(Scrieri istorice, I, p. 123—127), punct de vedere adoptat de 
C. C. Giurescu, op. cit., p. 205. i 

35 Wavrin, ed. Iorga, p. 139 : „lors estoit serviteur au seigneur 
de Coucy, quy tousjours voullentiers retenoit vers lui les gentilz 
compaignons vallaques qui sçavoient les aguez du pays de 
Turquye“. ; 

3 F. Thiriet, Régestes des délibérations du Sénat de Venise 
concernant la Romanie, III, Paris — La Haye, 1971, p. 28. 

21 Pero Tafur, op. cit., p. 133. Despre negotul de robi cerchezi 
sau tătari la Caffa, vezi E. S. Ževakin, N. A. Pentko, Richerche 
sulla storia delle colonie genovesi nel Caucaso occidentale nei 
secoli XIII —XV, în Miscellanea di studi storici, I, Genova, 1969, 
p. 39—44. Conditiilé generale ale coloniei către mijlocui veacului 
al XV-lea au fost studiate de G. G. Musso, Il tramonto di Caffa 
genovese în Miscellanea di storia ligure in memoria di Giorgio 
Falco, Genova, 1966, p. 311—389. 

3 D. Gioffrè, op. cit., p. 53 si tabelul „schiavi valacchi“ de la 
sfîrşitul cărții. 

39 G. Sphrantzes, Memorii 1401—1477, ed. V. Grecu, Buc, 
1966, p. 78. 


40 Vezi mai sus, p. 23. ÎN 
41 Îi zise doar împăratul Trapezuntului că acolo erau cres- 


tini“ — observă Wavrin, p. 105 — „el însă n-a vrut să plece, 
räspunzind că avea poruncă să se lupte cu toți schismaticii nesu- 
puşi sfintului nostru părinte“. 

12 N. Iorga, Les aventures „sarrazines“ des Francais de Bour- 
gogne au XV-e siecle, în Mélanges d'histoire générale, ed. C. Ma- 
rinescu, Cluj, 1927, p. 33. 

43 Francisc Pall, Renseignements inédits sur l'activité domi- 
nicaine dans l’Europe du Sud-Est (XV-e — XVl-e siècles), Revue 
historique du sud-est européen, XXII, 1945, p. 256—263 (în special. 
doc. II, IV, IX si X). 

44 N. Iorga, art. cit., p. 36—37. 

15 Donado da Lezze, Historia turchesca, ed. I. Ursu, Buc., 1909, 
p- 14. Seniorii unguri si germani prinşi în bătălia de la Kossovo 
(1448) „furono riscattati dalle nationi christiane che si trovavano 
in Constantinopoli“. 

IV. INCURSIUNILE TURCO-TĂTARE 
ÎN ȚĂRILE ROMÂNE — SURSĂ 
DE PRIZONIER 


A stabili numărul prizonierilor români luaţi de turci 
si tătari în timpul războiului întrerupt și reluat de atitea 
ori în secolele XV—XVIII nu este posibil nici măcar cu 
aproximaţie. Se înţelege că în această mulţime nu intră 
numai ostașii prinși în luptă, ci și persoanele căzute în 
robie fără să fi opus rezistenţă, doar fiindcă s-au aflat 
în drumul armatelor cotropitoare. Cum se va vedea, ci- 
frele izvoarelor sînt adesea contradictorii sau de-a dreptul 
imposibil de admis, ceea ce împiedică orice apreciere 
exactă a marilor pierderi suferite pe această cale de 
populaţia Principatelor. Contemporanii n-au simţit întot- 
deauna nevoia de a exprima în cifre dimensiunile dezas- 
trului pe care-l reprezenta o campanie otomană în nor- 
dul Dunării și, oricum, nu aveau mijloacele de a le apre- 
cia realist. O însumare a cazurilor răzlețe de captivitate 
ar fi fost zadarnică. Așadar, o limitare serioasă a cerce- 
tării de faţă se datorează materialului de care dispunem. 

Totuși, nu va fi poate de prisos a desprinde din an- 
samblul relațiilor noastre cu Imperiul otoman momentele 
în care Tara Românească și Moldova, autonome, au fost 
pradă unor incursiuni care le tinteau direct sau erau în- 
dreptate, dincolo de ele, împotriva Transilvaniei ori a Po- 
loniei. Fie și numai frecvenţa unor asemenea raiduri pus- 
tiitoare este sugestivă pentru istoria economică. Pentru 
studiul mentalităților colective este deopotrivă de semni- 
ficativ că psihologia poporului român a fost adinc trau- 

matizatä de masacrele, inrobirile definitive sau vremel- 
nice si bejeniile prilejuite de fiecare expeditie turco-tă- 
tară. În sfirsit unele concluzii cu caracter social vor putea 
fi trase din comparatia răscumpărărilor unor prinşi și 
din soarta averilor lor. i ae 

Cea dintii pomenire a unui contact între români și 
turci se găsește în epopeea Diisturname a lui Enveri şi se 
referă la luptele purtate de Umur, emir de Aydin, cu re- 
şedinţa la Smirna, în regiunea de nord a Deltei Dunării, 
la o dată care variază, după diferitele interpretări ale unui 
text deosebit de obscur, între 1337 si 1341 1. În aceste îm- 
prejuräri au fost prinşi „nenumărați băieţi destoinici şi 
multe fete frumoase“, expresie care pare să constituie un 
loc comun în cronicile otomane2. Se povestesc însă si 
unele atrocități săvîrșite asupra prizonierilor, măcelăriți 
în mare parte 3. În urma expediției, „întreg ţinutul Aydin 
s-a umplut de tineri prinși si de bogății“ 4. 

Fără a mai căuta informații precise în versurile lui 
Enveri, sarcină la care au renunţat alţii mai învăţaţi, ne 
îngăduim a releva, într-un document publicat de mult dar 
insuficient analizat, unele știri despre robii români luaţi 
în anul 1400 de turci. O expediţie a acestora în Transil- 
vania, șase ani după lupta de la Rovine, este semnalată de 
relatarea unui corăbier grec venit de la Salonic în Creta, 
comunicată la Veneţia la 3 martie 1401. Scrisoarea vor- 
beste de 66 000 de turci, din care s-au mai întors doar 
3 000 după infringerea lor de către oastea Ţării Româ- 
nesti : „LXVI m. Turchorum iverant ad partes Ungarie 
pro depredando et derobaverant multas et innumeras 
gentes et cum depredatione predicta redierunt ad partes 
Vlachie suppositas Turcho et ibi voluit capitaneus exer- 
citus accipere pendamerium, scil. de quibus libet quinque 
captivis unum, secundum morem suum et, dum sic forent 
in dictis partibus Vlachie, venit illuc exercitus magnus 
de Hungaria cum quodam, nomine Milço Vlaho’, et con- 
flegit dictos Turchos taliter quod Turchi fuerunt aliqui 
capti et aliqui occisi et aliqui sumersi, et non evaserunt 
nisi circa triamilia Turchorum“ 5. 
| Prima intrebare care se pune este în legătură cu loca- 
lizarea evenimentelor. Din acest punct de vedere ne atrag 
atenția două indicii : expresia „Părţile Valahiei supuse 

turcului“ si menţiunea că unii din oastea pusă pe fugä 
au fost „înecaţi“. Ni se pare a recunoaște o aluzie la ce- 
tatea Turnu, în faţa Nicopolei, în jurul căreia turcii în- 
cercau să statornicească o raia și pe care Sigismund al 
Ungariei o luase vremelnic în stăpînirea sa în 1395. Ipo- 
teza că Mircea cel Bătrin ar fi reluat-o în 1397, după 
infringerea uzurpatorului Vlad care o mai ocupa în anul 
precedent 6, chiar dacă s-ar dovedi justă — ceea ce nu e 
cazul, deocamdată —, nu exclude ocuparea cetăţii, la in- 
terval de cîteva luni, de către Baiazid 7. De aici drumul 
spre Transilvania se deschidea pe Valea Oltului şi e cu 
putinţă ca întorcindu-se pe aceeași cale, turcii să fi fost 
înecaţi în Dunăre de oștirea biruitoare a domnului 
muntean. 

Numele acestuia este indicat corect: „Milco Vlacho“, 
dar sublinierea că acțiunea lui a pornit din Ungaria 
— „venit illuc exercitus magnus de Hungaria“ etc. — ri- 
dică o altă problemă. Răspunsul trebuie să ţină seama de 
data documentului care ne interesează. După ce îl datase 
din 1401, N. Iorga l-a reeditat, propunînd acum anul 1402 
sau chiar 1403 8. Deoarece însă în ultima parte a scrisorii 
se transmit vești cu privire la campania lui Timur în 
Anatolia, cucerirea Erzindjanului și a Sivasului (august- 
octombrie 1400) nu încape îndoială că prima dată este cea 
exactă 9. Bătălia lui Mircea cu turcii a avut deci loc în 
toamna anului 1400. Adevăratul caracter al relaţiilor vo- 
ievodului român cu regele Ungariei, departe de condiţiile 
de „egalitate deplină“ ale tratatului de alianţă din martie 
1395 10, este mărturisit fără înconjur chiar în iulie 1400 
într-un document „datum in arce nostra Arges, în care 
Mircea, proclamindu-se ,stäpinitor pînă la Dunăre si 
peste munţi în țara Făgărașului pînă la Olt“, se referă la 
urmașul său prezumtiv „din neamul meu sau din alt 
neam sau dintr-un neam din țara Ungurească“ 11, Formula, 
absolut excepțională în diplomatica noastră medievală, 
nu lasă nici un dubiu asupra situaţiei de vasalitate în care 
se găsea la acea dată domnul față de Ungaria. Termenul 
„Hungaria“ din scrisoare ar putea însemna şi banatul Se- 
verinului. 

Retinem din document obiceiul, numit din grecește 
pendamerium, de a păstra partea comandantului — un 

prizonier din cinci — despre care ne informeazä si Ducas 
în cronica sa. Sultanul lua „după legea lor“ a cincea parte 
din prinșii de război pentru a alimenta corpul ienicerilor. 
În același scop, alţi robi erau cumpăraţi de la stăpinii lor 
de slujbasii împărătești, „toți copii de creștini : greci, 
sirbi, bulgari, români, unguri“ 1?. | 

înşişi istoriografii otomani nu lipsesc de a sublinia 
succesul fiecărei campanii pe care o povestesc prin men- 
tiunea stereotipă a marelui număr de prizonieri. Astfel, 
Bitlisi, relatind expediţia lui Evrenos-bei-zade Ali-bei din 
1436—1437 în Transilvania, notează : „au luat atiţia robi 
încît cei din tabăra islamică se temeau si se päzeau pe ei 
înşişi. Indurind multe greutăţi în dusul nenumăratelor 
prăzi si a robilor fără număr, ei s-au întors cu bine“ 15. 
Că, dincolo de exagerarea retorică pe care cititorul o bă- 
nuieste, se ascunde o realitate cumplită, ne-o dovedesc 
memoriile de prizonieri — cel mai valoros izvor pentru 
cunoașterea condiţiilor captivitätii otomane. 

Sirul lor se deschide cu relația de călătorie a bava- 
rezului Johann Schiltberger, participant la bătălia de 
la Nicopoli. Ajungînd cu acest prilej în robie, el a în- 
sotit armata sultanului Baiazid I în Asia Mică, a fost 
capturat în lupta de la Ankara și a trecut apoi din 
stăpînirea lui Timur în cea a descendenților săi, în slujba 
cărora cutreieră diferite ţări ca Armenia, Georgia, Siria, 
pentru a reveni apoi în Caucaz, de unde, fugind la Con- 
stantinopol, va lua drumul spre casă, pe la Chilia și 
Cetatea Albă, prin Moldova 1. 

Din aceeași categorie face parte lucrarea scrisă prin 
1475—1480, Tractatus de moribus, condicionibus et ne- 
quicia Turcorum, a asa-zisului „Captivus Septemcastren- 
sis“. Impresionantă e pagina în care autorul, prins de 
turci la asediul Sebesului în 1438, își amintește cum a 
fost pus în lanţuri si condus, peste Dunăre, la Adrianopol, 
pentru a indura, vreme de douăzeci de ani, chinuri tru- 
pești la care se adăuga ispita dureroasă a renegării: 
„Me... mercatoribus venditum tradiderunt, qui me, cum 
ceteris captivis positum in cathena, transito Danubio, 
usque in Edrinopolim, ubi est sedes ipsius Turci Magni, 
deduxerunt. De anno autem Domini predicto usque ad 
annum Domini MCCCCLVIII inclusive, illius durissime 

captivitatis gravissima onera et intollerabiles angustias, 
non sine corporis et anime periculo, sustinui, et tandem, 
Deo auxiliante, ut infra declarabo, liberatus, superavi“ 15. 

Spre deosebire de unii contemporani, ca „ienicerul 
sîrb“ Constantin Mihailovici de Ostrovita sau vicentinul 
Gian-Maria Angiolello, care, găsindu-se în situaţii simi- 
lare, au fixat în scris observaţiile lor, fără a descrie și 
împrejurările în care au fost luaţi prizonieri, Jörg von 
Nürnberg ne-a lăsat o scurtă relatare despre peripetiile 
prin care a trecut el însuși. Meseria lui de armurier 
(,Büchsenmaister“) i-a dat prilejul să ia parte la luptele 
din Bosnia, unde venise în 1456 ca tunar al hertegului 
Ștefan Vuktic, apoi, după capturarea sa de turci în 1460, 
la campaniile lui Mahomed al II-lea împotriva Trape- 
zuntului și a Moldovei. Ultima parte a însemnărilor pri- 
zonierului german deplinge tocmai suferinţele celor că- 
zuti în robia turcească 16. 

Deși detaliile variază de la un caz la altul, aceste bio- 
grafii au în comun o caracteristică : distanţele uriașe la 
care sînt înstrăinaţi prizonierii nu numai faţă de patria 
lor, ci chiar de locul unde au fost prinși — la Schiltber- 
ger, Siberia, sau Egiptul pentru Jörg von Nürnberg si, 
mai tîrziu, pentru Angiolello. 

Acesta este si motivul pentru care, în 1433, domnul 
Țării Românești Alexandru Aldea s-a străduit să obţină 
de la Poartă ca ardelenii robiti de turci în anul prece- 
dent să nu fie duși în interiorul Imperiului otoman, unde 
li s-ar fi pierdut urma. Voievodul o spune limpede într-o 
scrisoare către braşoveni: „cîţi robi sînt la Nicopoli, eu 
am trimis la Nicopoli ca să nu-i ducă departe, pinä cînd 
pe ei îi veţi răscumpăra“ 17, Din aceeași vreme ni s-a 
păstrat si dovada unui adevărat contract între doi par- 
ticulari, Sterca din Făgăraș și un anume Turcul (pare să 
fie un nume de persoană), prin care al doilea se angaja 
să-i aducă celui dintii soţia de la Nicopoli, după ce ar fi 
răscumpărat-o. Personajul era probabil un fel de misit 
specializat în astfel de tranzacţii, căci se referă în docu- 
ment și la un oarecare Talabă căruia „i-am scos capul și 
femeia si copiii de la turci“ 18, 

Brutalitatea turcilor față de prizonieri este recunos- 
cută și de mărturii externe, ca de pildă cronica lui Wa- 

vrin, bazatä pe povestirea unui participant la luptele de 
la Dunăre din 1445. lată aici schitatä infätisarea unui 
convoi de prizonieri în drum spre acel hotar al Țării 
Românești dincolo de care îi aștepta, pentru cine știe 
citi ani, o existenţă de nesfirsite chinuri si umilinte : 
turcii „erau încărcaţi de prăzi si duceau cu dinsii sume- 
denie de bärbati si femei pe care-i luaserä în robie, de-a 
valma cu un mare număr de vite“ 19, Altădată, cruciatul 
burgund observa că, intorcindu-se acasă, cotropitorii „ra- 
menoient foison prisonniers, hommes, femmes et enfans, 
avec grant butin de bestail et autres meubles que gens 
d'armes en tel cas peuvent emporter“ 20. 

Adeväratele proportii ale transferului de populatie, nu 
numai din nordul Dunării, ci din întregul sud-est euro- 
pean pot fi măsurate doar din raportul lui Bartolomeo 
de Giano, care semnalează creșterea activităţii negutäto- 
rilor de sclavi în anii 1437—1443. Uriasä cum este, cifra 
de 400 000 de robi nu pare exagerată, dacă avem în ve- 
dere teritoriul vast pe care, tocmai în acei ani, cucerirea 
otomană a Peninsulei Balcanice îl pune la dispoziţia ,pie- 
telor“ pontice si mediteraneene, preţul omului coborînd 
acolo pînă la zece, șase ori chiar patru florini 21 În mii- 
nile turcilor ajunseseră ţinuturile pe care le înşiră fra 
Bartolomeo : ,tant des royaumes et pais de Servie, Scla- 
vonie, Dalmachie, Valachie, Transilvanie, Bulgarie, Bos- 
nie et, par especial, du royaume de Hungarie et de Sa- 
xonie“, ultima menţiune privind desigur părțile săsești 
din Transilvania. Călugărul nu și-a putut stäpini la- 
crimile, văzînd pe „sărmanii creștini și creștine, tîrîți în 
robie, doi cîte doi, legaţi cu fringhii sau ferecati în lan- 
turi [...] precum se mînă vitele la tirg, plingind și gemînd 
dureros, cersind îndurare de la Dumnezeu si rugindu-se 
de ajutor de la crestinii pe dinaintea cărora trec, fără ca 
vreunul din cei de faţă să cuteze a zice un cuvint“. „Am 
văzut“, continuă martorul infricosat al acestor suferințe 
omenești, „copii mici și tinere fecioare cärati în custi, ca 
păsările în colivie, în care și pe cai, de ti-era mai mare 
Jalea să-i priveşti“. După asigurările aceluiași Bartolo- 
meo di Giano nu era nici un ostaș turc care să nu aibă 
cel putin șase, opt sau zece robi 22. Marele număr al pri- 

zonierilor europeni strämutati în Asia în acei ani era, 
în credinţa naivă a unui contemporan italian, singurul 
mijloc ca să se nască și în ţara turcilor. spîni oameni cu 
barbă 2% ! 

Pentru occidentali se impunea numaidecit distincţia 
dintre prizonieri și robi, dar ea dispărea în Imperiul oto- 
man, după cum fuseseră nevoiţi să o constate încă din 
anul 1396, după infringerea de la Nicopole 24. La rindul: 
său, Wavrin observa despre un român care, prins cu ani 
în urmă, muncise ca salahor la construcţia fortului de 
la Turtucaia : ,quant ladite tour fut faite, il estoit es- 
clave aux Turcqz, non prisonnier“ 2%. La baza celor mai 
multe din judecätile severe asupra comportării turcilor 
faţă de prinșii lor stă o experienţă îndelungată si, de 
multe ori, scump plătită, într-o vreme în care primejdia 
otomană creștea la Dunăre. 

În împrejurările domniei lui Vlad Țepeș în Tara Ro- 
mânească, noi știri despre acţiunile militare turcești re- 
zervă un loc mai însemnat decit înainte prizonierilor. 
Astfel, în legătură cu înaintarea lui Mahmud-pașa în 
nordul fluviului, în mai 1462, Angiolello, deși n-a fost 
prezent, știe că vizirul „si trovo ad un castello et lo 
prese, et saccheggid et porto seco da circa X m. anime 
christiane“ 26. Acești 10 000 de robi — cifră evident exa- 
gerată — ar fi fost apoi liberati de Vlad, cînd a înfrînt 
avangarda turcească. 

Rezistenţa îndirjită a românilor a avut drept rezultat 
transformarea incursiunilor turcești de pînă atunci, în- 
treprinse îndeosebi în scopul prinderii de robi, într-un 
adevărat război de exterminare. Cronicarul otoman Tur- 
sun-bei, scriind despre campania din 1462, afirmă că 
+3 700 de luptători ghiauri au fost aduși vii și apoi des- 
picati în două“ 27. Alt autor, Kemal-pașa-zade, dă numai 
cifra de 2 700, dar el scria în secolul al XVI-lea, deci o 
transcriere greșită de către copisti e cu putință 2. Par- 
ticipant el însuși, fără voie, la luptele din Tara Româ- 
nească, „ienicerul sirb Constantin de Ostrovita se măr- 
gineste a spune: „au prins cîteva sute de români și îm- 
păratul a poruncit ca pe toţi să-i taie în două“ 28. 

Același caracter îl au, în parte, pierderile moldoveni- 
lor în bătălia de la Războieni (27 iulie 1476). Ca urmare 

a uciderii de către Stefan cel Mare a prizonierilor turci 
de la Vaslui, sultanul a luat o hotărire asemănătoare, sa- 
crificînd, se spune, 7 000 sau 8000 de robi chiar pe 
cîmpul de luptă 3. _ fi 

Aceste exemple de cruzime ilustrează o atitudine frec- 
vent adoptată de armata otomană în Peninsula Balcanică 
si pusă în aplicare chiar în 1478, cu prilejul cuceririi 
Albaniei. Convins de faptul că românii, în cazul că s-ar 
fi împotrivit forțelor turcești, s-ar fi expus tratamentului 
de care avuseseră parte apărătorii cetăților Kruja, Dri- 
vasto, Alessio și Zabljak, Basarab cel Tinär scria braso- 
venilor : „și încă mi-a venit veste de la împăratul de la 
Poartă cum că a luat toată țara aceea și trei cetăţi: 
Cruigrad si Drevost si Les, si cu cetatea Jabiiak; iar 
cine nu s-au predat, apoi împăratul i-a tăiat pe bărbaţi, 
iar pe femei si pe copii i-au robit“ 31. 

Totuși, se pare că, în afară de cazuri excepţionale, 
în care înverșunarea învingătorilor era stirnită de re- 
zistenta opusă, la turci predomină interesul pentru lua- 
rea de sclavi. Asa se face că, la sfîrșitul expediției lui 
Ali-beg Mihaloglu în Transilvania, „gaziii au dat către 
beilic, la schelă, pengik pentru 30 000 de robi“ 32. Expre- 
siile altor cronici otomane, bunăoară cu privire la cam- 
pania contra Moldovei din 1484, sînt tot atît de grăi- 
toare : „Fericitul padisah a dat beilor și ostașilor săi robi 
și sclave în număr atit de mare încît nu se puteau so- 
coti“, sau : „Precum leii nimicesc turmele de gazele, așa 
i-au nimicit gaziii pe prizonieri. Au fost luate ca pradă 
atitea turme de oi si atitia oameni încît numărul lor nu 
poate fi socotit“ 3. Pasajele de mai sus, de o infloritä 
retorică, proprie istoriografiei orientale, sint întregite de 
cuvintele referitoare la atacul turcesc din septembrie 
1485, menit să înscăuneze la Suceava, în locul lui Ștefan, 
pe pretendentul Petre Hronoda : „au fost luaţi în prin- 
soare din Moldova nenumărați băieţi si multe fete fru- 
moase ca cele din Casmir“ 34. 

În privinţa românilor ajunși în captivitatea otomană, 
este poate locul să remarcăm că n-au trecut decit extrem 
de rar la islamism, deși acest mijloc de a-și ușura soarta 
le stătea oricind la dispoziţie, fiind chiar folosit în chip 
curent de robii de alt neam. Se cunose numai vreo trei 


266 


https://biblioteca-digitala.ro / https://www.acadsudest.ro 


boieri moldoveni renegati: un Saidir turcul, contem- 
poran cu Stefan cel Mare %, un Sinan celebi, de baștină 
din Tara de Jos si întors ca sol al sultanului în Moldova 
la 1523 3, un Ionuţ beg, agă turcesc în 1546 si aflat încă 
în viaţă la 15553. Unele din aceste informaţii au fost 
interpretate oarecum forțat, ca exemple „pentru adinci- 
mea la care pătrunsese pe alocuri curentul turcofil din 
Moldova, încă din ultimii ani ai veacului al XV-lea“ 38, 
Li se poate alătura turcirea a doi boieri munseni arestaţi 
în 1560 la Brăila, după un complot neizbutit contra lui 
Petru cel Tinär 3. Totuși, în ansamblu, apostaziile pro- 
vocate de luarea în captivitate rămîn cîteva, izolate. 

Documentele înfățișează atîtea situaţii diverse, care 
se rezolvau pe calea tirguielilor particulare, încît singura 
normă generală ce se desprinde din ele este că statul nu 
lua asupră-și obligaţia răscumpărării prizonierilor de 
război. Rarele abateri de la această regulă se explică 
printr-o favoare deosebită arătată de voievod cutărui 
boier. Ar fi însă greșit a considera că domnia nu s-a pre- 
ocupat de această problemă. Nici n-ar fi fost cu putinţă, 
date fiind condiţiile vremii. Expresia limpede a acestei 
preocupări se găsește în acea sumă a experienţei politice 
românești de la începutul veacului al XVI-lea care sint 
Învățăturile lui Neagoe Basarab către fiul său Theodosie. 
Voievodul nu uită să-i atragă atenţia viitorului său suc- 
cesor : „Feciorii boierilor tăi și ai slugilor tale să fie mai 
înapoi de unde să va face războiul. Ci să nu cumva să 
lași feciorii boiarilor si ai slugilor tale înainte, iar tu să 
te dai să faci războiul înapoi, si aceia să cază în mîinile 
vrăjmașilor tăi și în robie“. 

Rîndurile următoare, prin explicaţia pe care o dau 
solicitudinii domnești faţă de familiile feudalilor, con- 
tribuie la conturarea unei imagini realiste a raporturilor, 
adeseori încordate, dintre voievod și boierime : „Că deaca 
vor cădea feciorii boierilor în robie, deacii toţi boiarii si 
slugile tale te vor părăsi și vor merge după dinșii. Pen- 
tru aceia te învăţ, fătul mieu : feciorii și fetele și fămeile 
boiarilor și ale slugilor tale să fie mai îndărăt de oști“ 40. 
Justificarea acestui sfat poate fi lesne găsită în evenimen- 
tele care au precedat venirea la domnie a lui Neagoe, dar, 
pentru a-i confirma înţelepciunea, va fi suficient să ară- 

ăzută de autorul Învăţăturilor s-a 
col si jumătate mai tirziu. E 


vorba de scena, relatată de Neculce, a părăsirii lui Ştefan 
Petriceicu de boierii săi: „au început a să ruga lui Pe- 
triceico-vodă să-i lase pe acasă să-și ie fimeile și copiii, 
să-i dè în laturi, să nu-i iè tătarii“. E interesant că expo- 
nentul punctului de vedere boieresc a fost în 1674 însuși 
cronicarul Miron Costin. „Iară Miron logofătul au răs- 
punsü: «Ori să fie voia Mării Tale, ori să nu fie, noi nu 
ne vom lăsa casăli să le iè tătarii». Și s-au închinat si 
i-au dzis «Să fii Măriia Ta sănătos» si au ieşit“ 4. Este 
cea mai convingătoare dovadă că, într-a doua jumătate 
a veacului al XVII-lea, societatea românească trăia incă 
pe coordonatele moral-politice moștenite, poate nu din 
cauza lipsei unei dinamici interne, ci ca reacţie la o ame- 
nintare externă rămasă constantă. 

Într-adevăr, dacă relaţiile cu Poarta au tins, cel pu- 
tin la începutul acestei perioade, spre un echilibru pas- 
nic, plătit cu banii tributului, tătarii au continuat să de- 
vasteze periodic unele ţinuturi. Deși Bogdan cel Orb 
păstra bune raporturi cu turcii, invaziile din 1510 şi 1513 
ale hoardelor lui Mengli Ghirai în Lituania, unde „multă 
pagubă au făcut și mulţi robi au luat“, au avut conse- 
cinte dramatice pentru Moldova : ,Asijdirea pre aceiași 
vreme, Bet Ghirei, ficiorul hanului, au întratu la Mol- 
dova, de au prădat ţara pînă la lași și au arsu tirgu și 
ținutul Cirligäturii și au ajunsu și pinä la Dorohoiu si 
pînă la Ştefăneşti. Iară alții au prădat în jos la Lăpușna 
si la Chigheciu si, de sîrgu vrind să iasă cu robii, în Nis- 
tru multe suflete au înecatu si robi si de ai săi“ 42. 

Știm cu certitudine că după trecerea unui sfert de 
veac, campania lui Soliman Magnificul împotriva lui Pe- 
tru Rareș a prilejuit din nou robirea multor moldoveni. 
Rezultatele catastrofale ale campaniei din 1538 sînt re- 
cunoscute chiar de logofătul lui Ştefan Lăcustă, Toma 
(Barnovschi ?) 43 — deci un membru al acelei grupări 
boierești care sustinuse necesitatea colaborării cu sul- 
tanul. 

Într-o scrisoare particulară, el îi mărturisea birăului 
Bistriţei : „Dumnezeu năpusti asupra noastră răutatea sa 
si repezi pe turci si ne-a gonit si ne-a risipit prin toată 

lumea [...] Nu ne-au rămas nouă nici case, nici sate, nici 
mori, nici marfă, nici oi, nici albine, nici case (sic !), nici 
biserici, nici haine si nimic alta“ 44, 

E greu de determinat numărul prinșilor în expedițiile 
menţionate, dar avem un termen de comparaţie în cazul 
năvălirii tătărești din 1564. Evenimentul se reflectă în 
cronica ţării doar prin însemnarea sobră : „au purces tă- 
tarii în timpinarea lui Alexandru Vodă, de au acoperit 
țara pînă în Prut, prädind și arzind“ #. Avind însă în 
vedere informaţia transmisă de Alessandro Guagnini, a 
cărui participare personală la unele din aceste lupte îi dă 
o autoritate incontestabilă, că tătarii care veneau să re- 
înscăuneze pe Alexandru Lăpuşneanu au robit nu mai 
putin de 21 000 de oameni, ni se pare că se poate pre- 
supune că incursiunile precedente — în orice caz, cea 
din 1538 — au provocat capturarea mai multor prizo- 
nieri decît ultima 46. 

Următorul conflict româno-otoman se plasează în 
anul 1574, cînd, în urma ïinfringerii lui loan-vodă cel 
Cumplit, o nouă și năprasnică invazie a tătarilor s-a abă- 
tut asupra Moldovei: „tătarii s-au lăsat în pradă peste 
toată ţara, de au robit, de n-au fost niciodată mai mare 
pustiitate în ţară decit atuncea“ 47. Numărul robilor a 
impresionat pinä si pe turci, care se pare că au încercat 
să oprească masivul transfer de populaţie peste Dunăre. 
Motivul acestei măsuri, rămase pînă la urmă fără succes, 
a fost faptul că depopularea lăsa în paragină întinse te- 
renuri arabile, mai ales în estul tării, și reducea simţitor 
producţia agricolă, împiedicind astfel îndeplinirea obli- 
gatiilor față de Poartă #8. Larga acţiune de înrobire a 
unor locuitori pașnici se reflectă în raportul solului polon 
la Constantinopol, Andrei Zborowski, către cardinalul 
Francesco Commendone : „Înălţimea Voastră să știe că 
întreaga Moldovă a fost îngrozitor devastată prin foc și 
sabie. multi creștini au fost robiti și toţi, copii si bă- 
trini, au fost minaţi ca vitele de către opt mii de turci, 
treizeci de mii de tătari și cîţiva creştini munteni“ 49. 

Repetarea, în citeva rînduri, a intervenţiei otomane, 
întovărășită de fiecare dată de incendieri, devastări si, 
mai ales, capturarea de noi robi, a avut ecoul așteptat 
în documentele epocii. Unul din ele, la 8 septembrie 

1589, consemnează că „Petru vodă au miluit pre al său 
cinstit si credincios boer Andrei hatmanul cu satul Po- 
dolenii, care au fost drept domnesc, supt ascultarea bra- 
nistii, pentru mare slujbă ci-au făcut domniei si täräi, 
cind au trecut pe aicea turcii, de au prädat Tara Le- 
sască. Si au prădat si au robit 3 sate aicea pe Jijiia, si 
Andrei hatman au scos robii aceia de la turci“ 50. 

După cum se vede din exemplele citate pînă aici, 
Tara Românească a fost în cursul secolului al XVI-lea 
mai la adăpost decît Moldova, pe care vecinătatea cu tă- 
tarii din Bugeac o expunea des atacurilor. Situaţia se 
schimbă în vremea lui Mihai Viteazul, cînd teritoriul 
dintre Carpaţi și Dunăre devine teatrul celei mai vio- 
lente lupte antiotomane din inițiativă românească (fapt 
fără precedent în istoria munteană, cu excepţia energicei 
acţiuni a lui Vlad Ţepeş din iarna anului 1461). Împre- 
jurările din 1595 cind victoria, răsunătoare, dar vremel- 
nică, de la Călugăreni n-a putut împiedica înaintarea os- 
tirii otomane în inima ţării, iși găsesc cea mai expresivă 
relatare în cuvintele spaniolului Diego Galan care în- 
sotea, ca rob el însuși, expediţia lui Sinan-pasa : turcii 
„au luat în prinsoare o mulţime atit de mare de cres- 
tini încît nu mai știau ce să facă cu ei, nici unde să-i 
țină“ ; dar, „cum turcii nu erau în propria lor ţară, ei 
fugeau foarte ușor“ 51. ‘Aceeasi formă de rezistenţă din 
partea prizonierilor rezultă și dintr-un document intern 
cu privire la satul Marotin, unde „au robit turcii pe toţi 
oamenii din sat și a rămas satul pustiu“. Aici, în anii ur- 
mători, s-a format o slobozie, adică un sat de colonizare, 
în care s-au așezat „mulţi oameni fără dajdie și fără stă- 
pini, adunaţi din alte tări străine, sirbi, moldoveni și robi 
vlahi care au fugit din ţara Turcească“ 52. Tot un prins 
evadat era și Negrea, cel care, în 1602, povestește cum 
„au scăpat de la tătaru tăiatu și plenă de virmi“ 53, 

Nu totdeauna însă robii își revedeau familia, casa, 
averea. Dimpotrivă, multi din cei prinşi în neincetatele 
lupte duse cu turcii, și după moartea lui Mihai Viteazul, 
de clasa feudală, pentru care, odată, N. Iorga va folosi 
denumirea : „la chevalerie roumaine“ 54 nu se vor mai 
întoarce, ca acel Stroe, fiul logofătului Mogoș, căruia, 
prin 1604, „i s-a întîmplat robie de la tătari“. Docu- 

mentul, zguduitor în precizia lui lapidară, adaugă : „Așa 
a trecut cîtăva vreme, cam 6 ani de cînd nu se știa de 
numele lui, dacă a pierit sau este viu sau mort“, după 
care „a venit carte de la acel rob, anume Stroe, unde 
era și se găsea, dar nu mort, ci viu și în mare chin de 
catarga împărătească“. Despre tragedia obscură a boie- 
rului muntean ajuns pe veci rob pe o galeră turcească 
știm numai cele scrise de el, iar ecoul celor relatate se 
întilnește în actul oficial de întărire a unor moșii: „a 
scris răvaș și l-a trimis cu mare dorinţă și cu mare rugă- 
minte către tatăl său, Mogoş logofăt, și către mama sa, 
jupanita Neacsa, ca să-l pomenească, că era ca si un om 
mort, pentru că nu avea el nădejde să scape vreodată“. 
Acea neobișnuită scrisoare se încheia, dealtfel, cu o for- 
mulă care, prin insolitul ei, lasă să se ghicească sufe- 
rinta crincenä a prizonierului : „cu mare blestem a lăsat 
acel rob Stroe, cum e scris în rävasul lui, că cine se va 
ridica să ia mai sus numita parte din ocina lor sau din 
atigani, fie din sîngele sau din altă rudenie a lui, acel 
să fie blestemat și afurisit de 318 părinţi sfinţi ce sînt 
la Nicheia si să aibă parte la un loc cu Arie, si să ajungă 
acel om în locul unde trăiește el, în catargă împără- 
tească“ 55. l 

Chestiunea averii prizonierilor de räzboi apare si în- 
tr-un act din 1614, în care se declară că „Maria, după 
robirea lui Paraschiv, ea a făcut toate pomenile lui Pa- 
raschiv, de l-a pomenit ca pe un mort si nici n-a vîndut 
ocina lui Paraschiv, nici n-a închinat-o dinainte vreme, 
nici n-a pus-o nimănui zälog“ 56, 

Rezonanta unor astfel de mărturii se amplifică da- 
torită altor documente contemporane care, tot atît de 
sobru, evocă destinul colectiv al necunoscutilor porniti 
pe aceeaşi cale : „cînd a fost în zilele lui Alexandru vo- 
jevod, fiul răposatului Radul vojevod“ — deci, probabil 
în 1618 — „tătarii au robit pe toţi vecinii din sat, de a 
rămas satul pustiu, fără oameni, nimic, fără numai ocina 
pustie“ 57. Marea majoritate a prizonierilor rămîne ano- 
nimă, izvoarele narative retinind doar pe aceia a căror 
origine boierească îi apropia de cronicar. Insistenta cu 
care un ideolog al regimului nobiliar ca Miron Costin 
menționează asemenea cazuri, cu prilejul marii näväliri 

tătăreşti din 1650, dezvăluie poziţia sa de clasă prin 
tendinţa de a solidariza boierimea, fie si in extremis, 
cu categoriile sociale exploatate. De pildă: „Plian, robi, 
au luat fără număr, multe şi case de boeri au robitu. 
Atunce au luat pre giupiîniasa lui Miron Ciogolii stolnicul 
cu o cucoană 58 a lui, care n-au mai esit din robie în veci 
[...] Atunce au robit casa Sturdzii jicniceriului, carele 
apoi au cădzut și vistiernic mare, si multe case înteme- 
iate li-au dus în robie“ 5%. Unele familii au izbutit, cu 
vremea, să se refacă, dar cu mare greutate. În 1655 Pă- 
trasco Hăugul nu achitase încă o sumă împrumutată „de 
ne-am plătit ficiorul de la robie“ 60. 

Numai nouă ani despart evenimentele relatate de 
Costin de următoarea invazie a tătarilor în ţările ro- 
mâne. Motivată de încercarea de răscoală antiotomană 
a lui Constantin Şerban și Mihnea al III-lea Radu, inter- 
ventia militară din 1659 a constituit pentru tătari o bine- 
venită ocazie de a-și reimprospäta rezervele de sclavi. 
Evlia Celebi, care a făcut parte din oastea otomană, amin- 
teste de izbinda forţelor de represiune, lingă lași, la 
21 noiembrie, cind au fost prinși în luptă 12 000 de oa- 
meni 61, Printre prizonieri se afla si comandantul arma- 
tei muntene trimise de Mihnea în sprijinul aliatului său : 
„pre Gheorghe dvornicul Băleanul îl cuprinseră acolo viu 
și-l duseră rob la Crim“ 62. Captivitatea lui n-avea să ia 
sfirsit decit în 1662, după cum se arată în cronica atri- 
buită lui Radu Popescu : „l-au prins tătarii în Bahlui în- 
noroit și pă mulţi alții din Țara Românească, care peste 
doi ani ai robiei lui cu mulţi bani s-au răscumpărat“ 65. 
La aceeași imprejurare se referă si Miron Costin, care 
adaugă : „Aicea în oraș era mănăstirile pline de bietii 
oameni tirgovefi si sărăcimea au dat toată bani, de s-au 
răscumpărat ca din robie“ 64, 

La începutul lunii decembrie 1659, Tara Românească 
a fost ȘI ea atacată de tătari, aceștia „luînd de asemenea 
o mulțime de pradă și mii de prizonieri“ 6. Numărul lor, 
după o informaţie din corespondența ambasadorului im- 
perial la Constantinopol, se ridica la 50 000 6. Confrun- 
tată cu spusele lui Evlia Celebi : „trei zile si trei nopţi 
în păduri, vii, strimtori, sate și locuri întărite, n-au mai 
lăsat un fir de iarbă crescind, un cocoș cintätor. Ostasii 

biruitori au jecmănit atitea mărfuri, vite si robi, încît 
așa ceva nu s-a mai întîmplat niciodată“ 67, cifra indicată 
pare verosimilă, dar rămîne uriașă. Ea sugerează de-a 
dreptul existenţa unei populaţii româneşti dincolo de ho- 
tarele ţărilor române, a cărei prezență masivă se între- 
vede periodic în documente. Parte din ea urma să se 
asimileze treptat într-un mediu străin, iar altă parte să 
se resoarbă, întorcîndu-se la vetre după trecerea mul- 
tor ani. 

Este îndeajuns de caracteristic exemplul Alexandrei 
„din ţara Muntenească“, prinsă în 1659 la Tirgoviste și 
dusă de tătari în Crimeea. A fost eliberată din robie în 
1661, cînd „bielgorodeanul Zosim Maslov cu oștenii săi 
au pustiit ulusul tătăresc“, apoi a trăit la Moscova. În 
ianuarie 1667 ea îi scria ţarului Alexei Mihailovici, ce- 
rindu-i să i se dea drumul în Tara Românească, la pă- 
rinti, împreună cu o rudă a ei, cneazul sirb Bogdan Mi- 
loradovici 68. 

Războiul antiotoman dus de români nu a luat sfirsit 
odată cu moartea lui Mihnea al III-lea, căci, reluate 
vremelnic și în Moldova, în timpul lui Constantin Şerban 
sau Ştefan Petriceicu, domni „de-a călare“ — după ex- 
presia folosită mai tirziu pentru un biet fanariot fugărit 
de trupele intervenţiei străine 6% —, ostilitățile continuau 
în principatul autonom al Transilvaniei. Nu vom stărui 
totuși asupra acestor lupte care, depășind caracterul de 
conflict local, angajează Imperiul habsburgic și ating ast- 
fel proporţii europene, anevoie de urmărit în cadrul lu- 
crării de faţă, decit pentru a aminti că, în cursul lor, 
a fost prins de turci pielarul saxon Nikolaus Schmidt, ale 
cărui memorii de captivitate, cu nimic mai prejos de ale 
lui Jörg von Nürnberg din veacul al XV-lea, au rămas 
aproape necunoscute. „Scurta și adevărata descriere“ pe 
care a lăsat-o acest tirgovet din Dresda, ajuns în Ardeal 
ca ostaş împărătesc, apoi, ca rob, prin Bulgaria, la Con- 
stantinopol, cuprinde date interesante despre viaţa pri- 
zonierilor ©. Povestirea celor văzute de autor poate sta 
alături de alte „turcica“ din aceeași vreme, cum ar fi în- 
semnările lui Johann Dietz, felcerul marelui elector Fre- 
deric, despre campania din Ungaria de la 168671. 

Dupä cum se stie, intrarea în luptä a Tärii Românești 
împreună cu puterile Ligi Sfinte, proiectată de Șerban 
Cantacuzino după cucerirea Belgradului „de austrieci 
(1688) nu s-a mai produs, fiind împiedicată de moartea 
subită a domnului. Urmașul său, Constantin Brincoveanu 
va fi nevoit, dimpotrivă, să recurgă la tătari ca auxiliari 
împotriva trupelor imperiale care, sub comanda genera- 
lului Heissler, pătrunseseră în Muntenia. Teama ca ser- 
viciile intimplätoare ale acestor duşmani ereditari să nu 
fie prea scump plătite se manifestă în stăruința cu care 
Radu Greceanu, colaborator apropiat al lui Brincoveanu, 
caută să-l justifice pe acesta, repetind: „în tot chipul 
domnul muncea și să nevoia ca si pre nemți fără pri- 
mejdie din ţară să-i scoaţă și pre turci si pre tătari 
să-i oprească, să nu între în ţară ca să nu calce si ei, Si 
doar să o si prade si să robeascä aici, în ticălosul pămint“. 
Mai departe se vorbește de rugămintea adresată sulta- 
nului „ca să nu dea ţara în pradă și în robie, că nimini 
nu iaste vinovat de a päti ticăloasa ţară una ca aceia“ 72. 
Întregul capitol e străbătut de preocuparea domnului si a 
boierilor ca „să păzească de stricăciunile tătarilor să nu 
facă, mai ales să nu robească pre cineva și să nu răpească, 
ca niște lupi de oameni ce sînt acei varvari“ si, în inche- 
jere, se subliniază încă o dată „că porunca împărăției nu 
era la dinsii ca să facă vreo stricăciune sau robiciune tă- 
rii, iar unde calcă oastea, nu poate locul acela scăpa în- 
treg, cu cit dar mai virtos unde neamul acesta a călca“?3. 

Nu este exagerat a spune eä un obiectiv constant al 
politicii externe a lui Constantin Brincoveanu a fost evi- 
tarea oricărei ciocniri cu forțele mult superioare ale Im- 
periului otoman. De aceea, domnul va asista într-o pru- 
dentă așteptare, intii în tabăra de la Urlaţi, apoi de la 
Tirgoviste, la acţiunea lui Dimitrie Cantemir, la jonc- 
tiunea oastei moldovene cu trupele rusești și la incercui- 
rea lor la Stănilești 74. Cu toate că tratatul prin care Pe- 
tru I a obţinut atunci dreptul la retragere prevedea imu- 
nitatea aliaților săi români — ţarul refuzind să-l pre- 
dea pe Cantemir —, priveliștea cunoscută a cäläretilor 
tătari minind vite si prinși apare iarăși din paginile lui 
Neculce. Cronicarul însuşi i-a fost martor, ca si oștenii 
a căror conducere îi fusese încredințată, care își vedeau 

„părinţii si fămeile si feciorii lor robi la tătari“. Cu dez- 
aprobare pentru încercarea generalului Seremetev de 
a-i opri pe moldoveni să intervină în ajutorul familiilor 
lor, Neculce relatează eliberarea unor prizonieri : „i-au 
tăiet pe tătari, mai pre toți, și i-au dat și în Prut, de. 
s-au înecat. Si au scos acei robi toţi. Si intr-acei robi 
s-au fost timplat de robisă și pe un căpitan, atunce pur- 
cesü din laşi, anume Tudosie Ciohoranul“ 5. Numărul 
mare de oameni care și-au pierdut atunci libertatea re- 
iese dintr-o altă cronică, în care se povestesc amănunțit 
demersurile lui Lupu Costachi, caimacam al Moldovei, 
pe lingă marele vizir. Acesta, fiind prevenit că „urdia 
întreagă a Măriei-Sale este plină de robi moldoveni“, a 
luat măsuri de întărire a pazei pe malul Dunării, „ca să 
impiedice pe turci şi pe tătari să treacă peste hotare pe 
cei luaţi robi din ţară“ 76. 

Eșecul politicii de independenţă a lui Dimitrie Can- 
temir și al celei de echilibru între Poartă și Habsburgi 
a lui Ștefan Cantacuzino a dus la întărirea dominaţiei 
otomane asupra ţărilor române. Războiul austro-turc iz- 
bucnit în 1716 nu va întirzia, totuși, să- pună în primej- 
die existența regimului fanariot. Rezistenţa față de in- 
staurarea acestuia s-a vădit la sfirșitul acelui an prin 
mișcarea populară din București, provocată de prinde- 
rea lui Nicolae-vodă Mavrocordat de un detașament aus- 
triac. În timp ce domnul era condus sub escortă la Sibiu, 
capitala munteană ajunsese în stăpînirea răsculaților. 
Ura lor faţă de „grecii constantinopolitani“ (A. M. del 
Chiaro), de „creștinii tarigrädeni“ (M. Gregoras) dove- 
dește caracterul pronunţat antiotoman și antifanariot al 
revoltei 17. Ea a atras în scurt timp asupra ţării repre- 
salii grave. Într-un raport al său, la 3 martie 1717, con- 
sulul francez din Gdansk, referindu-se la invazia tăta- 
rilor de care se zvonise în Polonia, scria: „Les Tartares 
et Turcs, regardant les Valachiens comme des traitres 
et rebelles de la Porte ottomane, ces premiers ont fait. 
une invasion en la Valachie et y ont enlevé 17 000 per- 
sonnes qu'ils ont emmenées en esclavage en Tartarie“ 78. 
Situaţie redată și de cronicarul Radu Popescu : „lua robi 
de pin sate, de pe unde trecea“. 

Este necesarä interventia personalä a domnului, Ioan 
Mavrocordat, pentru a se elibera doar o zecime din to- 
talul prinsilor : „Ci viind această veaste lui Ioan vodă au 
incälecat calul lui si cu un pasä ce era în Bucureşti 
atunce si au mers de au ţinut calea tătarilor la Cornățel, 
la podul de piatră, şi au scos vreo mie şi șapte sute de 
suflete din miinile si din robia lor“ 79. Umilinta nobilului 
si învățatului fanariot în faţa tătarilor, cărora le datora 
de fapt tronul său, este patetic descrisă : „Tatarii încă 
s-au dus la ţara lor luînd multă sumă de suflete de cres- 
tini. lar Măria Sa lon Vodă intelegind de aceasta s-au 
milostivit spre bietii creștini ce-i robise de le-au eșit 
înainte la podul de piatră, ducind daruri scumpe și rugin- 
du-se la cel mai mare, au scos multime multä de robi de 
tot felul de virstă, bărbaţi, fămei, copii, D-zeu să-l pome- 
nească întru împărăția cerului“ 80. 

Chiar în raport cu această teribilă încercare prin care 
a trecut Tara Românească, trebuie ţinut în seamă fap- 
tul că, în același an 1717, Moldova a îndurat trei năvăliri 
tätäresti, în ianuarie-februarie, în mai și în august. Che- 
mati în ajutor de Mihai Racoviţă pe care-l ameninţa 
soarta lui Nicolae Mavrocordat — și aici imperialii fiind 
primiţi cu simpatie de mica boierime militară care-l spri- 
jinise pe Cantemir —, tătarii „au prins pe toţi moldovenii 
pe care i-au găsit în ţinut, luînd mai multi robi ca să nu 
se întoarcă cu miinile goale ; numai acei care fugiseră în 
băjenii au scăpat“. Domnul a protestat la Poartă, după 
un obicei care începuse să se stabilească. „Împărăţia a 
dat poruncă să fie inapoiati robii ; tătarii însă n-au scos 
la iveală nici măcar unul la sută ; astfel au scăpat nu- 
mai cei care au putut fugi“ 81. Toată partea de apus a 
Moldovei, dintre Siret și Subcarpati, a fost devastată; 
au căzut în robie „cam patruzeci de mii de suflete“ 82. 

Constatăm că reclamatiile domniei au avut și de astă 
dată prea puţin efect. Deoarece procedura întrebuințată 
cu această ocazie este de o complicaţie caracteristică 
pentru sistemul de recuperare a robilor, să ni se îngăduie 
a reproduce un pasaj mai lung din cronică : „Din nou îm- 
pärätia a dat poruncă să fie dati robii înapoi, deoarece 
tara este raia împărătească si locuitorii au fost robiti 
fără firman împărătesc. A fost trimis si un capugi-basa, 

anume Sultan-zade, ca să îndeplinească porunca [...] Pină 
să fie trimis zisul capugi-bașa și să meargă după obicei 
la cadiii Chiliei si Ismailului ca să arate firmanul si să 
fie trecut în condica mehchemelei și pe urmă să-l pună 
în aplicare, a trecut jumătate din vară, şi tătarii au avut 
tot timpul să vindă pe robi în Anatolia, în Misir și în alte 
locuri mai îndepărtate ale lumii. Dar împărăţia a dat în 
același timp domnului un alt firman, ca să ia pe robi 
oriunde i-ar găsi, așa că și pe acei pe care i-a găsit în 
altă parte i-a luat [...] Chiar Tudorachi, capuchehaia 
domnului, a scos din înseși mîinile lui Nuredin-sultan 
treisprezece oameni“ 8. Sintem indrituiti să ne întrebăm 
citi români ajunși în Asia Mică sau în Egipt se vor mai 
fi întors din robie. 

încă din ianuarie 1718, Dimitrie Cantemir, aflat în 
exil, în Rusia, se grăbea să comunice ţarului Petru ulti- 
mele știri primite din ţară : „anul trecut au fost luate în 
robie 80 000 de suflete si au fost stricate bisericile si 
sfintele mănăstiri arse“ 8. Cifra atit de mare ar arăta că, 
nutrind nădejdi de restaurare, el se gindea la amindouă 
principatele. În Moldova, fostul domn ar mai fi găsit 
desigur credincioși care să-i deschidă calea spre lași, pe 
cînd boierii munteni refugiaţi la Brașov își puneau toate 
speranțele în cuceritorul Belgradului, Eugeniu de Sa- 
voia 8, Oltenia era acum iarăși invadată: „vrind un 
Regep pașa să între în Ardeal prin țara de peste Olt, au 
ars multe mănăstiri și case si au robit ca la 9 000 de 
suflete“ 86. 

Abuzurile armatelor turco-tătare nu  întîmpinaseră 
pînă atunci o reală opoziţie pe plan diplomatic. Oricît 
de ciudat ar părea, subordonarea Principatelor față de 
Poartă în secolul al XVIII-lea a înlesnit situaţia prizo- 
nierilor, rezolvată acum prin acte de stat. Relativa auto- 
nomie din perioada anterioară nu permitea decît răs- 
cumpărarea personală a prinsilor de către cei direct in- 
teresati sau, uneori, eliberarea lor în masă, în schimbul 
unor daruri bogate, la “intervenţia domnului si a boieri- 
lor. Frecvența cazurilor în care robii erau eliberaţi prin 
luptă deschisă a mers descrescînd cu timpul. Deci ar fi 
nedrept a nu releva strădaniile unor domni fanarioți de 

a-si sustrage supusii de la inrobire sau de a obtine resti- 
tuirea lor. S-a văzut acţiunea în acest sens a lui M. Ra- 
covitä. ` y ne 

Se cunoaste, de asemenea, cererea de despägubiri 
adresată hanului de capuchehäile lui Grigore Matei Ghica 
al Moldovei în 1728, pentru că „tătarii nogai au venit 
atunci cînd întraseră cătanele în ţara noastră și ne-au 
robit copiii și nevestele și pe mulţi i-au vindut în alte 
părţi ale lumii“ 8. Același domn, după încheierea păcii 
de la Belgrad (1739), a revendicat eliberarea neintirziatä 
a moldovenilor prinși de tătari, pe baza tratatului care 
prevedea un schimb între prizonierii ruși si turci 5. Cro- 
nica vorbeşte cu multă satisfacţie de succesul acestui de- 
mers : „Văzînd mirzacii stăruitoarele porunci ale împă- 
rätiei si ale hanului, precum si marea sirguintä a seras- 
chierului, s-au grăbit să dea înapoi mai multe vite și lu- 
cruri si nu putini robi. Unii chiar atunci, alţii după aceea 
si multi s-au înțeles cu boierii domnului să dea atiţia 
robi moldoveni și atitea lucruri, ca să nu mai fie ur- 
märiti [...] De la ceilalţi însă, Grigorie vodă nu înceta de 
a cere robii moldoveni“ 89. 

În septembrie 1758, în fața prădăciunilor cumplite 
săvirșite de tătari, caimacamii lui loan Theodor Calli- 
machi făceau socoteala prinșilor — 14 000, după infor- 
matia rezidentului suedez la Constantinopol, Celsing %, 
sau 15 000, cum raporta Vergennes, ambasador al Franţei 
la Poartă %. Numărul lor era apreciat chiar la peste 
20 000 de consulul francez în Crimeea, Charles de Peys- 
sonnel %. În orice caz, mitropolitul Iacov I Putneanul, 
episcopii, egumenii ieşeni si toţi dregătorii Moldovei 
spuneau răspicat în arzul alcătuit pentru a îndupleca pe 
căpeteniile tătărești : „videm că toţi săracii din raiaua 
Moldovei să pradă de tot, să jăcuescu, să omoară și să 
robescu, și să ardu cu focul finatele și ariile cu pine, 
si casele pe la tirguri si pe la sate de către tătarii Nohai 
și Bugeci, si toată raiaua s-au risipit și s-au bejenit prin 
păduri si aiure, unde nici acolo nu pot sä se mistuiască, 
și nu numai că-i pradă de bucate si de altele ce au pe 
afară, ci necontenit și acolo prin pădure năvălind tătarii 
cu armele lor mulțime de oameni din săraca raia au omo- 
rit, și pe cîți prinde vii îi robescu și-și facu batjocoră de 

femeile si fetele oamenilor, si alte multe nevoi si supä- 
rări“ %. Pledoaria pentru locuitorii ţării devastate e in- 
conștient literară, căci pasiunea o încarcă cu elocintä : 
„Socotiţi dreptatea lui Dumnezeu că nu sintem cu nimica 
vinovaţi ; nici sintem cu nimica vinovaţi, nici sîntem 
haini împărăției sau măriilor voastre si să fie mila mă- 
riilor voastre să porunciti să se oprească prada, să se ri- 
dice tătarul de asupra săracilor raialei, că n-are margini 
răutatea aceasta ce s-au făcut în ticăloasa ţară“. 

Netăgăduitul patos al tinguirilor boierești să nu ne 
amăgească : insistența de a se pune capăt inrobirilor co- 
respunde dorinţei, în mare parte inspirate de poziţia de 
clasă a autorilor arzului, de a statornici cu orice preţ 
organizarea fiscală, economică și socială a ţării. Captu- 
rarea de către tătari, ca și fuga ţăranilor — la care se 
face chiar aluzie% — luaseră proporții, lipsind statul 
feudal de un mare număr de contribuabili și de cultiva- 
tori. În dubla lor calitate de oameni politici si de stăpini 
de moșii, boierii au recunoscut primejdia %. Dovada este 
că unii din semnatarii apelului de mai sus, fiind însăr- 
cinati de I. Th. Callimachi cu calcularea despăgubirilor 
care se cuveneau Moldovei, au pretins în folosul lor per- 
sonal sume exagerate sau, cum îi denunța însuși domnul, 
în ianuarie 1799, „s-au silit a să arăta între dinșii cei mai 
păgubași decit alţii, arätind some mari ca cele de 
pagube“ %. 

Departe de a reprezenta totalul mărturiilor documen- 
tare privitoare la captivii români în războiul antiotoman, 
materialul pe care l-am avut la indeminä poate fi socotit 
suficient pentru ilustrarea legilor medievale ale răz- 
boiului în Moldova și Tara Românească. Ele nu diferă 
prea mult de cele din Occident. Ca şi acolo prizonierii 
erau luaţi în vederea răscumpărării. În consecinţă, se 
regăsește și aici același ansamblu de preocupări. Europa 
feudală, cu rinduielile. ei ostășești, se întindea pînă la 
Dunărea de Jos, barieră dincolo de care tratarea prinșilor 
ca robi contrazicea absolut, în teorie dacă nu și în prac- 
tică, tradiţia creștinătății. L-am văzut pe Wavrin con- 
statind că turcii nu au prizonieri, ci sclavi. Totuși, pentru 
unii, ca și pentru ceilalţi, exista posibilitatea de a-și plăti 
libertatea cu bani. 

Se pune problema dacä aceasta a fost dintotdeauna 
regula, cu alte cuvinte dacä dreptul la răscumpărare a 
fost recunoscut din cele mai vechi timpuri şi dacă exi- 
gentele învingătorilor erau oricind satisfăcute în nu- 


ei pedt ultima întrebare, răspunsul este mai anevoios, 
din lipsa informaţiilor. Se știe că raritatea monedei în 
Peninsula Balcanică sau Europa centrală şi răsăriteană 
în secolul al XIV-lea a avut drept urmare tezaurizarea 
argintului în lingouri, asemenea celor atestate în Țara 
Românească la 1330 97. Totodată, erau folosite inele, bră- 
ţări sau zgărzi din acelaşi metal preţios, ocazional frag- 
mentate ca echivalență a unei diviziuni monetare 38 Se 
poate presupune că în plata răscumpărărilor intrau ade- 
sea obiecte de podoabă. Pînă tirziu, în veacul al XVII-lea, 
plăţile erau efectuate în mari cantităţi de alimente, nece- 
sare aprovizionării unor garnizoane de graniţă, cai de 
călărie, soimi, veșminte etc. %. Desigur, vechimea siste- 
mului e și mai mare. 

Îndoiala privitoare la dreptul de răscumpărare se 
risipește înaintea ştirilor abundente și precise despre 
soarta prinșilor de la Nicopole, de care a mai fost vorba 
în paginile precedente, sau în cazul prizonierilor, turci 
de astă dată, care, după bătălia de la Vaslui, ofereau lui 
Ștefan cel Mare „care patru, care două, care o mie de 
galbeni“ 100, 

O lărgire a cîmpului de investigaţii ne arată, numai cu 
cîţiva ani mai tirziu, tocmai la celălalt capăt al Europei, 
în Spania, supraviețuitori ai emigrației bizantine pe cale 
de a aduna, cu ajutorul milostiv al lui Ferdinand de 
Aragon, răscumpărarea familiilor lor aflate în captivi- 
tatea otomană. După mai bine de un sfert de secol de la 
cucerirea Constantinopolului se mai găseau „în temnita 
cea grea a turcilor“ (duris carceribus Teucrorum) mama 
și surorile celor doi fraţi, Gheorghe și loan, despre care 
documentul din 14 iulie 1479, pe care-l cităm, nu spune 
decit că erau fiii „unui comite grec“ numit Teofil, dintre 
curtenii cei mai apropiaţi ai fostului împărat 101, În ter- 
meni asemănători, încuviințarea de a cersi pentru răs- 
cumpărarea mamei si a surorilor (și în acest caz!) era 
dată, la 17 mai 1480, lui Ioan Alexandru, rămas ciung din 

lupta cu turcii si alungat de ei pe aceleasi meleaguri 
străine 102. Aventurierii aceștia reprezintă un tip frec- 
vent în diaspora bizantină. Mai lesne de identificat decit 
cei de mai sus este un membru al nobilei familii con- 
stantinopolitane Rhalli („Aralli“), loan, refugiat un timp 
în despotatul Moreii, pînă la cucerirea lui definitivă în 
1480 18, Tot în 1480 apăreau la Toledo pribegii sirbi (ex 
regno Servie) Vasile, lancu — „Yangola“ —, Constantin 
si fiul acestuia, Dimitrie. Răscumpărarea lor, pentru plata 
căreia li se fixase un soroc de cinci ani, s-ar fi ridicat 
la 40 000 de ducați, cifră enormă, inacceptabilă 104. 

Obiceiul de a cutreiera Europa pentru a aduna banii 
de răscumpărare s-a păstrat și în secolul al XVI-lea. 
Examinarea actelor consiliului privat al Angliei rezervă 
în această privinţă surprize, ca înregistrarea, la 30 mai 
1577, a doi călători maghiari, nobilii „Paulus Sexmery“ 
(Szemere Pál?) si „John Busas“, prizonieri ai turcilor, 
eliberaţi pe chezășie 1%. Unui cunoscut negustor grec din 
Patmos, Iacov Miloita, eliberat de turci pe garanţia soţiei 
și a copiilor săi, deţinuţi ca ostatici, i se îngăduie la 
18 februarie 1593 să stringă din Anglia fondurile nece- 
sare și el nu părăsise încă această ţară, sau revenise acolo, 
în octombrie 1595, deși permisul de colectă îi expi- 
rase de un an 1%. 

Iarăşi un ungur, Szekely András sau, cum i se zice, 
„Andrew de Rimu Sechei“, figurează în aceeași culegere 
de documente pentru ajutoarele primite în 1599, în 
vederea răscumpărării sale de la turci 107. Dacă numele 
său ar arăta într-adevăr o origine secuiască, e cu putinţă 
ca el să îi luat parte la acţiunea antiotomană a lui Mihai 
Viteazul și Sigismund Bâthory. | 

Fără îndoială că, în 1621, atunci cînd povestește cum 
a fost jefuit de mărfurile în valoare de 4 000 de ducați 
pe care le ducea în Țara Românească și Transilvania 
(„Valachia and Dacia“), un grec din Salonic, cu numele 
de Pancratius Grammaticus, se referă la tătarii trimiși 
împotriva Moldovei, unde Gaspar Graziani ridicase, spri- 
jinit de poloni, steagul unei noi răscoale. Negustorul se 
plinge că tătarii i-au robit fiul, Filip, cerind ca răscum- 
părare 800 de ducați 198. 

Asemenea stiri nelipsite, poate, de exagerare au ne- 
voie de o confirmare pe care, singure documentele in- 
terne ne-o oferă. De exemplu, în hrisovul prin care 
Alexandru Mircea întărește fraţilor Ivașcu si Albu Go- 
lescu o ocină, se spune că aceasta „a fost de moștenire 
jupanitei Marga de la Caracal. Însă cind a fost în zilele 
răposatului Radul voevod, iar jupaniia Marga, ea, a avut 
niște fii ai ei in Tara Turcească și n-a avut bani ca să-i 
plătească de turci, ci a vindut această mai sus-zisă ocină 
lui Radul voevod pentru 30000 de aspri gata, de și-a 
plătit fiii ei cu acei mai sus-ziși aspri și i-a scos de la 
turci“ 19, Episodul datează așadar din vremea domniei 
lui Radu Paisie, mai probabil din 1539, cînd forţe oto- 
mane au înfrint răzvrătirea lui Șerban banul din Izvo- 
rani. Acesta era, dealtfel, văr prin alianţă cu Marga, ai 
cărei fii se cheamă Matei și Vălsan 110. Socotrnd ducatul 
la 60 de aspri — cursul oficial de pînă în 1584 — rezultă 
cifra de 500 de ducați, echivalind cu preţul unei moșii. 

Suma aproximativă de 19 000 de aspri pentru răscum- 
părarea unui prizonier este confirmată de un alt docu- 
ment contemporan care relatează amănunţit peripetiile 
lui Dragul, fiul lui Stan din Mănești. Acesta făcuse parte 
dintre boierii urmăriţi din motive politice de Mircea Cio- 
banul, fugise in Moldova și, fiind acolo prins de tătari, 
a fost vindut de ei cu 10 000 de aspri unui turc din Bel- 
grad care, mai tirziu, a primit pentru prizonierul său o 
răscumpărare de 14 000 de aspri. lată, în hrisovul lui 
Alexandru-vodă Mircea de la 20 noiembrie 1565, poves- 
tirea, de un adevărat interes istoric, a celor întimplate : 
„lar întru aceia, Dragul a fugit, în zilele răposatului Mir- 
cea voievod, de a ieșit pribeag din Țara Românească în 
țara Moldovei. Și acolo a petrecut multă vreme, pină 
cînd l-au luat tătarii rob. lar după aceia, un turc din 
Belgrad, anume Hasan, l-a răscumpărat de la tătari, de 
a dat 6 000 aspri gata și 4 cai buni, preţul unuia cite 
1000 aspri. lar după aceia, în zilele răposatului Petru 
voevod acel Hasan turcul a venit în ţară la părinţii lui 
Dragul, la mama lui, Stana, ca să-i plătească asprii și caii 
pe care el îi dăduse tătarilor și să-l sloboadă ca să 
vină la casa sa. lar mama lui Dragul nu a avut altceva 
ca să-i dea, ca să-l scoată. ci a vindut Stana, mama lui 

Dragul, acest sat mai sus zis lui Stan cel Gros pircälab, 
pentru 14 000 aspri gata. Și întru aceia, Stana, mama lui 
Dragul, a adus acei aspri si i-a dat toţi în mîna lui Hasan 
turcul, de şi-a scos pe fiul ei Dragul din lanţuri, din 
temniță“ 111, i 

Cum era şi de așteptat, întîlnim mai multe informaţii 
relative la răscumpărări în anii următori marii expediţii 
turco-tătare din 1574. Nu întimplător, două acte men- 
tioneazä, ambele, aceeaşi persoană care, prin imprumu- 
turi, găsise mijlocul de a se îmbogăţi din răscumpărările 
prizonierilor, într-un moment de mare criză de numerar. 
E vorba de marele boier moldovean Ion Golăi, vel logo- 
făt între 1572 si 1578, care, într-unul din aceste cazuri, 
a împrumutat bani lui Nicoară Liciul si lui Romäscel 
ca să-și răscumpere niște robi de la tătari, primind în 
schimb ca zălog două sate: Fauri si Grumăzești 112. Cu 
alt prilej, la 14 decembrie 1575, Petru Șchiopul întă- 
reste lui Ion Golăi satul lucșani pe Jijiia (cu loc de 
moară), pe care îl cumpărase de la „Sanda și sora ei 
Dräguta, fiicele Mariitei, nepoatele cneaghinei lui Vlad 
cel bätrin pircălab, strănepoatele lui Grozea comis“ 113. 
Spre deosebire de Liciul si Romäscel, simpli boiernași, 
numele de mai sus, cu o genealogie precisă care suie de- 
parte în trecut, pînă la sfirşitul veacului al XV-lea 114, 
arată pe descendentele unui vechi neam boieresc. Ele 
„s-au răscumpărat din robie de la tătari“ cu 1000 de 
zloți tätäresti, monedă aproximativ egală cu ducatul, 
ceea ce indică o sumă apropiată de cele citate pină acum. 
Merită reţinut faptul că logofătul Ion Golăi fusese prin- 
cipalul conducător al opoziţiei din sfatul domnesc faţă 
de Ion vodă și că, după victoria, prevăzută de el, a tur- 
cilor, a avut numai de cîştigat din înspăimintătoarea 
devastare a ţării care i-a urmat 115. 

Din exemplele precedente se vede că nivelul răs- 
cumpărărilor se menținea foarte ridicat. O dovedește, 
pe lingă faptul că era uneori necesară vinzarea unui sat 
pentru a realiza suma respectivă, și comparatia cu lefu- 
rile mercenarilor care luptau în aceeași perioadă în ţările 
române. După calculul unui eminent istoric militar, în 
tot răstimpul dintre 1550 si 1595, un pedestraș se mul- 
tumea cu 2—3 florini sau taleri pe lună, în afară de 

aceleasi conditii, salariul lunar al 
unui cäläret varia între 5 si 6 taleri, deci maximum 60 de 
ducati pe an 116. Prin urmare, după cum se desprinde din 
documente, răscumpărarea putea atinge chiar nivelul 
soldei pe zece ani. Izbitoare este însă diferența dintre 
răscumpărări și preţul de vinzare a omului, a cărui ten- 
dintä de. scădere în timpul campaniilor victorioase care 
adunau multi prizonieri este adeverită de mărturia lui 
Diego Galan. Acest.martor al luptei de la Călugăreni 
declară că preţul unui rob coborise de la trei reali de 
argint la trei bani : „se plătea același pret pentru o femeie 
cu doi copii în braţe si nu se mai osteneau să ia robi“ 117. 
În general, răscumpărarea reprezenta o sumă cu mult 
superioară, stabilită după tocmeli îndelungate. 

Ultimii ani ai veacului al XVI-lea și cei dintii ai celui 
următor, epoca marii insurectii antiotomane, odată cu 
care s-a realizat vremelnic si unirea ţărilor române, va 
trece totuși în amintirea urmașilor drept „vremea răută- 
tilor“, adică a catastrofelor abătute asupra ţării după în- 
frîngerea lui Mihai. În numeroase documente ale vremii 
întîlnim astfel de formulări : „s-a întîmplat lui Dumitru 
vreme de robie, de l-au robit tătarii, cind au fost rău- 
tățile“ 118. 

În 1601, un oștean al lui Mihai Viteazul scria părin- 
filor lui: „Vă dau știre că simtul viu pînă acum, nu-s 
perit, ce amu scăpat de la Belgrad cînd au bătut Mihai 
Vodă războiu cu Ungarie, deciu m-au prinsu nește sași, 
deci a vrut să mă taie, eu m-amu rugat și am spus că 
simt fecior Mogildei, deci nu m-au perdut“. Povestirea 
peripetiilor prin care a trecut Cocrisel se încheie astfel: 
„De aci eu am trimis carte la Andriias din Bistritä, el 
au trimis la sas de m-au cerșit : ei au cersiut 300 tal., iară 
Andriias m-au scos dereptu 100 tal.“ 119 Observăm că 
suma solicitată „cind a căzut jupanita Neaga vorniceasa 
în robia turcilor“ 1% n-a putut fi procurată decit prin 
vinzarea a două sate. Fiică a lui Vlaicu vistierul din 
Rumceni și Cislău, această boieroaică fusese soția ma- 
relui „Vornic Mitrea din Hotărani, decapitat pentru tră- 
dare în 1596 121. Este de crezut că răscumpărarea, pentru 
care, pe lingă 28 000 de aspri turcești si 180 de aspri- 
galbeni, a fost necesar si un împrumut de 40 de galbeni, 

corespundea mai mult rangului familiei, înrudită si cu 
fostul domn Mihnea Turcitul, decit averii ei, supusă con- 
fiscărilor obișnuite în caz de „hiclenie“ 122. 

În documente se întrevede lesne specula prilejuită 
de răscumpărări. Vinzind marelui vornic Cirstea Ghe- 
novici un rob ţigan cu nevastă si cu copil, armäselul 
Marco Cudalbul mărturisea fără înconjur : „i-am răs- 
cumpărat din mîinile tătarilor, cînd au prădat pînă în 
Tara Românească si am dat pentru ei 2 000 de aspri, iar 
panului Cirstea vornic i-am vindut pentru patru mii de 
aspri“ 123. La despăgubire se adaugă deci un cîştig egal 
cu cheltuiala. 

Preocuparea stäpinilor de moşii de a umple golurile 
lăsate între braţele de muncă de desele năvăliri tătă- 
resti, așa încît să păstreze potențialul uman necesar unei 
bune functionäri a economiei domaniale, este dovedită de 
dezbaterea în divan a unui litigiu de ruminie la 1629. 
Monea din Siliște a fost răscumpărat din robia turcească 
de marele vornic Ivașcu Băleanu cu 25 de galbeni, „ca 
să-i fie rumîn“ — sumă destul de importantă de vreme 
ce un boier ca Udrea postelnicul se codea să o plătească, 
preferînd să se lipsească de un țăran serb 124. 

S-a văzut că primejdia captivitätii era un element 
permanent al condiţiilor de viaţă din țările române la 
începutul secolului al XVII-lea, amenintind toate catego- 
riile sociale. Un document de la 1 iunie 1620, refäcind 
istoria unui domeniu boieresc în cele două decenii pre- 
cedente, menţionează căderea în captivitate de două ori 
a postelnicului Dumitru din Slătioare, probabil în timpul 
luptelor lui Mihai Viteazul cu turcii — în orice caz îna- 
inte de 1605, cind marele boier Preda Buzescu, în stă- 
pinirea căruia trecuseră aceste moșii, le-a cedat vornicului 
Ivașcu Băleanu : „au ajunsu pre tată-meu Dumitru pos- 
telnic vreme de robie, de l-a robit, de în ruda noastră 
nimenea nu se-au aflat să-l scumpere de în robie, ci 
l-au scumpărat Preda banul Buzescul, de au dat 300 de 
galbeni. Deci, deac-au venit tată-meu Dumitru postelnic 
de în robie, nu se-au minat multă vreme, ci iar l-au robit. 
Apoi, Preda banul n-au vrut să se lase în pagubă de acele 
300 de galbeni, nici au aflat alte bucate ale noastre să 
ia pentru acele 300 de galbeni, ci ne-au luat toate satele 

si toate moşiile“ 125. Dintr-un hrisov al lui Leon Tomșa 
aflăm că, în timpul domniei lui Radu Șerban, jupanita 
Elina a lui Stan Buzianul și fiul ei Cazan au fost răs- 
cumpăraţi de la tătari cu 140 de galbeni, la care se adău- 
gau încă niște ferecături în valoare de 7 000 de aspri, 
de către Ion logofătul din Muti 1%. E interesant că acest 
Ion din Muti fusese si el prizonier, împreună cu fiul său 
Buzea, răscumpărindu-se cu numai 8000 de aspri în 
1605, probabil odată cu cei doi amintiţi !?7. În această 
împrejurare, el fusese nevoit să vindä cîțiva robi țigani. 
Mai frecvent, cuantumul răscumpărării era atins prin 
vînzările de pămînt, situaţie înfățișată, între altele, într-un 
document din 5 aprilie 1613, referitor la evenimente cu 
doi-trei ani mai vechi : „i s-a întîmplat lui Stefan robie, 
în zilele lui Şerban voevod. cind a esit de aici din ţară, 
cînd cu ungurii, i-au robit femeia si fiii lui, însă Stefan, 
el, n-a avut cu ce să-și scoată femeia si fiii lui din robie, 
ci a vindut ocina sa [...] pentru 12 000 aspri toţi gata, de: 
şi-a scos fiii din robie din miinile turcilor“ 128. 

S-ar putea crede că, pentru asemenea boiernași mă- 
runti care nu stăpineau mai mult de o jumătate sau un 
sfert de sat, obligâtia de a plăti o răscumpărare atît de 
mare era ruinătoare. Exemplele nu lipsesc. Cind, la 
25 aprilie 1632, Alexandru Iliaș întărește lui Ciudin vis- 
tiernicel si fraţilor lui o ocină în satul Ciripcäuti, se 
precizează că e „cumpărătura tatălui lor, lui Caraghioz, 
de la Ionașco, fratile lui Moschiciu biv pircălab, drept 
250 zloți tătărești, cu cari bani acel Ionașco s-au răscum- 
pärat un ficior al său din ţara Turcească“ 12. Sau un 
alt caz de transfer de proprietate: ,Iurasco cäzind la 
păgini și în robie, l-a plătit pe el Boul visternic din acea 
robie si dat-a pentru el 200 taleri“. Toader Boul, el în- 
suşi prins de tătari în 1612 și răscumpărat de Stefan 
vodä Tomşa, a păstrat drept despăgubire satul Frătești, 
prețuit la 320 de taleri deci de o valoare mai mare 1%. 
Aceasta, ca și citeva situaţii similare, sugerează că mulţi 
prizonieri își datorau răscumpărarea unor tovarăşi de 
captivitate mai bogaţi. Cîteodatä, trecea vreme îndelun- 
gată pină la achitarea întregii sume. De pildă, într-o îm- 
prejurare menţionată mai sus, cel care avansase fondurile 

necesare in 1605 nu fusese încă despăgubit nici după un 
sfert de veac, iar datornicii muriseră între timp. 

Faptele înșirate de-a lungul acestui capitol tind să im- 
pună unele concluzii. În primul rind, reiese din mărtu- 
riile documentare o notabilă fluctuatie demografică deter- 
minată de războaie. Periodic, dar într-un ritm inegal, în 
secolele XVI—XVIII, înmulţirea populaţiei din Moldova și 
Tara Românească este frînată de incursiunile turco-tă- 
tare : nu numai fiindcă fac numeroase victime, ci mai 
ales prin numărul de prizonieri, mai mare decit al celor 
uciși — ce bătălie din această epocă lasă 50 000 de morți 
pe cîmpul de luptă? Ei pleacă deseori definitiv; să nu 
uităm că puţinele, foarte puținele nume pe care le cu- 
noaștem sînt numai ale unora care s-au întors. Alături 
de mortalitatea ridicată din momentele de epidemii sau 
din anii de foamete — crize vremelnice ale unei econo- 
mii cerealiere care ar trebui mai bine studiate 131 —, acest 
transfer de populaţie peste Dunăre contribuie hotăritor 
la descreșterea sau imobilizarea nivelului demografic. 
Pentru a măsura exact dinamica fenomenului, depopu- 
lările și repopulările, creșterea numărului de locuitori 
întretăiată de cîte un brusc regres sau de încetiniri care 
pot dura un deceniu întreg, ar trebui să se formeze serii 
statistice, ceea ce izvoarele românești, pînă în veacul al 
XIX-lea, nu îngăduie decit cu foarte mare aproxima- 
tie 132, 

Aceeași dificultate ne-a obligat să restrîngem investi- 
gatiile cu privire la răscumpărări la intervalul de un 
secol cuprins între 1540 si 1640. Limitarea în timp pre- 
zintă însă un avantaj, cel de a oferi date absolut coerente, 
bazate pe aceleași unități. monetare, reflectind perfect 
raporturile sociale dintre diferitii prizonieri : valoarea 
răscumpărării unui boier era cam de zece ori mai mare 
decit a unui ţăran aservit. 

O ultimă chestiune care, oricît de sumar tratată aici, 
nu putea fi lăsată la o parte: atitudinea statului feudal 
față de dezorganizarea produsă de fiecare năvălire turco- 
tătară, prin scăderea capacităţii de apărare a ţării, rări- 
rea (deci, scumpirea) miinii de lucru, înstrăinarea unei 
mari cantităţi de metal preţios (în numerar sau nu) 


287 


https://biblioteca-digitala.ro / https://www.acadsudest.ro 


datoritä räscumpärärilor, desträmarea legäturilor de fa- 


milie etc. 

Socotim că a fi subliniat însemnătatea acestor pro- 
bleme, chiar fără a stărui asupra lor, nu era inutil pen- 
tru cunoașterea, în toată complexitatea lor, a sarcinilor 
materiale impuse ţărilor române de către dominaţia oto- 


mană. 


NOTE 


1 P. Lemerle, op. cit., p. 129—143, şi M. M. Alexandrescu- 
Dersca Bulgaru, L'écpédition d'Umur-Beg d'Aidin aux bouches 
du Danube (1337 ou 1338), Studia et acta orientalia, Il, 1960, 
. 3—24. 

R 2 M. Guboglu, M. Mehmet, Cronici turcești privind țările 
române, extrase, I, Buc., 1966, p. 37. 

3 Față de neclaritätile izvorului. profesorul Lemerle adoptă 
o atitudine sceptică, presupunînd că episodul respectiv reflectă 
mai degrabă evenimente din 1462, expediția contra lui Vlad 
Tepes, la care cronicarul a participat. decît altele contemporane 
cu eroul poemului, Umur. 

4 Cronici turcești, p. 38. 

5 N. Iorga, Acte si fragmente, III, Buc., 1897, p. 4—5. 

6 Vezi „cronica de la Berna“ (Chronographia regum Fran- 
corum), ed. Kervyn de Lettenhove, Chroniques relatives à l'his- 
toire de la Belgique, III, Bruxelles, 1876, p. 224, 227—228, şi 
„Povestirea slujitorului lui Guy de Blois“, reprodusă de acelaşi 
editor în anexă la J. Froissart, Chroniques, XV, p. 486—487. 

T Istoria României, II, p. 370, 373, unde referirea la „schim- 
bätoare stäpiniri străine“ e insuficientă. Vezi H. Chircä, C. Bă- - 
lan. O inscripție din 1397—1398 privitoare la stăpînirea tur- 
cească de la Turnu, în Studii și materiale de istorie medie, III, 
1959, p. 359—363. 

€ N. Iorga, Documents concernant les Grecs et les affaires 
d'Orient, p. 5. Ca urmare, B. Câmpina, op. cit., p. 323, datează 
expediția din 1401, plasînd-o pe litoralul dobrogean. 

9 M. M. Alexandrescu-Dersca, La campagne de Timur en 
Anatolie (1402), Buc., 1942, p. 41—47. 

10 Istoria României, II, p. 360. 

E D.R.H., B, I. p. 36. Această particularitate n-a fost rele- 
vatä de D. Onciul, Titlul lui Mircea cel Bätrin şi posesiunile 
lui, în Scrieri istorice, ed. A. Sacerdoteanu, II, Buc., 1968, 
p. 19—142, nici de Räzvan Theodorescu, Despre un însemn sculp- 
tat și pictat la Cozia (În jurul ,despotiei“ lui Mircea cel Bătrîn), 
Studii și cercetări de istoria artei, seria arte plastice, 16, 1959, 
p- 191—208. 

Ducas, Istoria turco-bizantină = 
Buc., 1958, p. 179. dE a 

13 Cronici turcesti, I, p. 167. 

14 Călători străini, I, p. 26—31, biografie şi text. 

15 N. Iorga, Acte si fragmente, III. p. 10. Asupra scrierii şi 
a autorului ei, vezi A. Decei, Informaţiile istorice ale lui Cap- 
tivus Septemcastrensis, Anuarul Institutului de istorie națională, 
VII, 1936—1938, p. 685—693 ; Florio Banfi, Fra Giorgio di Sette- 
castelli O. P., Memorie domenicane, 56, 1939, p. 130—142, 202—210 ; 
C. Göllner, Der „Tractatus de ritu et moribus Turcorum des 
Ungenannten Mühlbachers, Deutsche Forschungen im Südosten, 
II, 1943, p. 600—643 ; J. A. Palmer, Fr. Giorgius de Hungaria 
O. P. and the Tractatus de moribus, conditionibus et nequicia 
Turcorum, Bulletin of the John Rylands Library, 34. 1951, 
p. 44—68. 

16 N. Iorga, Une nouvelle source sur les campagnes de Ma- 
homet II contre Etienne le Grand, prince de Moldavie, Revue 
historique du sud-est européen, XI, 1934, p. 341—342 : A. A. Va- 
siliev, Jörg of Nuremberg, a writer contemporary with the Fall 
of Constantinople (1453), Byzantion, 10, 1935, p. 205—209 ; Const. 
Karadja. Cronica lui Jörg von Nürnberg, în Omagiu lui Ioan 
Lupas, Buc., 1943, p. 398—409. 

17 Tocilescu, op. cit., p. 38. 

18 Ibid., p. 458—459. 

19 Wavrin, p. 64: „estoient fort chargiés de proyes et aussi 
amenoient grant foison d'hommes et femmes qu'ilz avoient prins 
comme esclaves, avec grant nombre de bestail“. Căzînd într-o 
ambuscadă, turcii îşi vor pierde prada şi prinşii. 

20 Ibid., p. 65. 

21 N. Iorga, O menţiune neobservată a românilor la bizantini, 
p. 159. 

22 Idem, Les aventures „sarrazines“, p. 37—38. 

23 Donado da Lezze, Historia turchesca, p. 13 : „usarono questi 
Turchi le solite correrie loro in diverse parti de’ Christiani, me- 
nando via anime infinite, et a questo modo nascono nel paese 
del Turco huomini con barba“. 

A Vezi unele texte ale poetului Eustache Deschamps culese 
de T. G. Bulat, La croisade de Nicopolis dans la littérature du 
temps, în Mélanges d'histoire générale, I, Cluj, 1927, p. 101—123. 

25 Wavrin, p. 118. 

% D. da Lezze, Historia turchesca, p. 24—25. Editorul, I. Ursu, 
p. 24, n. 5, crede că e vorba de Brăila. Numai 5000 de prizonieri 
recuperati de Vlad, cf. N. Iorga, Acte și fragmente. III, p. 13. 

21 Cronici turcești, 1, p. 72. 

28 Ibid., p. 205. 

29 Călători străini, I, p. 128. 

3%. Cronici turcești, I, p. 24 : „căpetenia oștirii fiind vinat în 
luptă împreună cu ceilalți serdari, a căzut în lanțurile robiei“. 
Boierul amintit aici este negreșit Bodea vornicul, care dispare 
din sfatul domnesc după această dată si a cărui principală atri- 
butie, comanda curtenilor, îi asigura conducerea oastei. Cf. A. Sa- 
cerdoteanu, Divanele lui Stefan cel Mare, Analele Universităţii 
C. I. Parhon, seria ştiinţelor sociale, istorie, 5, '1956, p. 183, 202. 

31 ilescu, op. cit., p. 107—108. Cf. ibid., p- 132—133, aceleaşi 
veşti e id tin Hanes Cretul si jupinului Paul 
din Braşov“. Data scrisorilor este, probabil, august 1478, am 
timpul asediului cetätii Scutari. Vezi F. Babinger, Mohame t II le 
Conquérant et son temps (1432—1481), tr. H. del Medico, Paris, 


1954, p. 446. y C 3 
if Cronici turcești, I, p. 208. Reprezentind o cincime din va- 


loarea de vînzare a fiecărui rob, darea pengik simboliza vechiul 
drept al sultanului la care ne-am referit sub numele de „penda- 
merium“. 

33 Ibid., p. 77. : ENS ROR 

4 Ibid., p. 79. Cf. ibid., p. 102, 104, două versiuni ale cronicii 
lui Aşîk-paşa-zadé. 

35 DI.R., A, XVI, I, p. 256—257. 

86 Arhiva istorică a României, I/1, 1865, p. 9—13. 

3 D.LR., A, XVI, I, p. 505, II, p. 72, III, p. 14—15. 

3 B, T. Cimpina, op. cit., p. 94. 

39 Cele două porunci („hükm“) ale sultanului de la 11 august, 
către cadiul de Silistra, şi de la 15 august, către domnul Țării 
Româneşti — la Biblioteca Academiei, manuscrise, doc. turc. 
1/50—51 — se referă la 10 fugari din lupta de la Boiani. 

40 învăţăturile lui Neagoe Basarab către fiul său Theodosie, 
ed. Florica Moisil, Dan Zamfirescu si G. Mihăilā, Buc., 1970, 
p. 281. Vezi şi N. Stoicescu, La politique de Neagoe Basarab et 
ses Préceptes pour son fils Théodose, Revue roumaine d'histoire, 
IX, 1, 1970, p. 36. 

41 Ion Neculce, Letopisețul, p. 140. 

12 Gr. Ureche, Letopisețul, p. 182. Cf. Hurmuzaki, II/2, p. 612, 
numărul robilor din 1510 ar fi atins 70 000. i 

13 N. Stoicescu, Dicţionar al marilor dregători, p. 293, nu sem- 
nalează nici o funcţie în cariera personajului între 1527 şi 1563. 

41 Tocilescu, op. cit., p. 541. „Au venit împăratul turcesc si cu 
tătarii şi s-au robit neamul lor, pînă astăzi sînt periti în robie“, 
se spune într-un document din 30 mai 1546 (T. Codrescu, Urica- 
riul, II, Iaşi, 1852, p. 251—252). 

15 De la Ureche (p. 177), ştirea e preluată de N. Costin, 
p. 480, căruia-i sugerează comentariul de inspiraţie horatianàä : 
„Bine au zis unul: cînd nebunesc domnii, să stinge şi piiare cel 
nevinovat nărod* — aluzie la versul din Epode, I, 2, 14: „Quid- 
quid delirant reges, plectuntur Achivi“. 

45 Călători străini despre ţările române, II, Buc., 1970, p. 290. 
Cf. N. Iorga, Nouveaux matériaux pour servir. à Vhistoire de 
Jacques Basilikos l’Héraclide, dit le Despote, prince de Moldavie, 
Buc., 1900, p. 83—84, numai 15 000 de robi. 

11 Gr. Ureche, Letopiseţul, p. 192. Vezi si Azarie, în Cronicele 
slavo-române din sec. XV—XVI, publicate de I. Bogdan, ed. 
P. P. Panaitescu, Buc., 1959, p. 151. 

48 Dinu C. Giurescu, Jon Vodă cel Viteaz, p. 177, explică or- 
dinul sultanului prin dorința de „a linişti spiritele“. 

49 A. Veress, Documente privitoare la istoria Ardealului, Mol- 
dovei si Țării Românești, II, Buc., 1930, p. 39—40. Cf. Hurmuzaki, 
11/2, p 709. 712. 

i DIR, A, XVI, III, p. 445. Vezi I. Ilonaşcu, Despre hatma- 
nul moldovean Andrei, ajuns mare logofăt al lui Mihai Viteazul, 
Cercetări istorice, X—XI, 1936, p. 97—105. Cf. G. D. Florescu, 
Andrei vistierul și Andrei hatmanul — logofătul de la sfirsitul 
secolului al XVI-lea. Rectificări și precizări... , Buc., 1936. 

5t Călători străini despre țările române, III, Buc., 1971, p. 532. 

52 D.LR., B, XVII, III, p. 78, act din 31. decembrie 1616. 

58 DI.R., B, XVII, I, p. 67 (citat şi mai sus, cap. I. n. 35). 

51 N. Iorga. Histoire des Roumains et de leur civilisation, Buc., 
1922, p. 159—161. 

5 D.LR. B, XVII. II, p. 362—363, doc. din 23 ianuarie 1615. 
Cf. 1. C. Filitti, Neamul doamnei Neaga și mănăstirea Aninoasa 
(azi Buda) din Buzău, Buc., 1984, p. 14, n. 3. Neacşa, mama lui 
Stroe. căsătorită cu Mogoş logofătul, era vară primară cu doamna 
Neaga. fiica clucerului Vlaicu II din Rumceni, şi nepoată celei- 
lalte Neaga, vorniceasa, prinsă şi ea de tătari. Aceştia ar fi luat în 
1604 din Transilvania, Tara Românească si Moldova „100 000 de 
robi“ (B. P. Hasdeu, Documente inedite din Biblioteca Doria 
Panfilianä din Roma, Columna lui Traian VII, 1876, p. 311). 

56 D.L.R., B, XVII, II, p. 256. 

57 DI.R., B. XXII, p. 340, doc. din 23 octombrie 11628. 

38 = copilă. 

5 Miron Costin, Letopisețul țării Moldovei de la Aron Vodă 
încoace, ed. P. P. Panaitescu, Buc., 1944, p. 126. Împărtășim con- 
ceptia cu privire la gindirea politică a boierimii din secolul al 
XVIl-lea expusă de Eugen Stănescu, Valoarea istorică și literară 
a cronicilor muntene, studiu introductiv la Cronicarii munteni, 
ed. M. Gregorian. I, Buc., 1961, îndeosebi p. XLVI—XLVIII, LIV, 
LVI, LXV—LXVI, Cf. idem, Din istoria ideilor politice în evul 
mediu românesc (Miron Costin si problemele regimului boieresc), 
în Omagiu lui P. Constantinescu- -laşi, Buc., 1965, p. 309—316. 

60 Gh. Ghibănescu, Ispisoace si zapise, IH/i, Iaşi, 1910, p. 71. 
C£ ibid. p. 91. | 

61 A. Antalffy, Călătoria lui Evlia Celebi prin Moldova în 
anul 1659, Buletinul comisiei istorice a României, XII, 1933, p. 23. 

62 Letopiseţul cantacuzinesc, în Cronicari munteni, I, p. 178. 

5% Radu Popescu, Istoriile domnilor Ţării Românești, ed. 
C. Grecescu, Buc., 1963, p. 125. Vezi şi N. Iorga, Documente privi- 
toare la familia Cantacuzino, Buc., 1902, p. 24, un document din 
martie 1662, în legătură cu care N. Stoicescu, ap. cit., p. 117, mai 
citează un act inedit din Arhivele Statului București, fondul 
Episcopiei de Argeş, IV/10. ` 

& M. Costin, op. cit., p. 193. 

55 G. Zerva, Călătoria lui Evlia Celebi-Efendi, Buletinul .ce- 
misiei istorice a României, XVI, 1937—1938, p. 270. 

66 Eudoxiu Hurmuzaki, Fragmente zur Geschichte der ka 
mânen, III. Buc., 1884, p. 250. ‘ 

67 A, Antalffy, art. cit., p. 29. 

&8 Relaţiile istorice dintre popoarele U.R.S.S. si România, II, 
Moscova, 1968, p. 337, 339. 3 ne 

6 E, Virtosu. Dionisie Eclisiarhul — un manuscris din 1816, 
Arhivele Olteniei, VIII, 1929, p. 211. i h nab 

70 Kurtze und wahre Beschreibung der Fünff—jährigen har- 
ten Gefängnis welche Nicolaus Schmidt Bürger und Kirschner im 
Dresden unter den Türchen bendes zu Constantinopel... Leipzig, 
1684 (in Biblioteca Academiei din Bucureşti, 1 463413). Vocabu- 
larul de la sfirsit reprezintă o încercare, cu totul izolată la acea 
dată, de dicţionar turco-german, V. şi Călători străini, V. Buc., 
1973, p. 355. A Ds 

71 N. Iorga, Sur la croisade au XVII-e siecle, Revue historique 
du sud-est européen, XVIII, 1941, p. 28—30. 

72 Radu Greceanu, Istoria, p. 69. 

13 Ibid, p. 71. Făgăduiala sultanului de a nu ingädui jafuri şi, 
mai cu seamă, înrobirea populaţiei din Ţara Românească, e rele- 
vată si de Stoica Ludescu, vezi Cronicari munteni, I, p. 224. 

14 La 31 iulie 1711 Brîncoveanu înştiința pe contele de Stain- 
ville, comandantul armatei imperiale din Transilvania, despre 

81 Cronica Ghiculestilor, p. 211. Autorul adaugă : ,tätarii mai 
luaseră şi multe vite, pricinuind mare pagubă țării, si din rîn- 

scoase şi pîngărite“. 

urmă ultimei năvăliri tătăreşti (ibid. p. 279—280), | 

88 Ibid., p. 475, 476. HR T 

ţările române la mijlocul veacului a fost subliniată în două foarte 
bune monografii: V. Mihordea, Relaţiile agrare din Moldova în 
secolul al XVIII-lea. Buc., 1968, şi Florin Constantiniu, Relațiile 

91 O. Iliescu, Despre natura juridicä si importanta PT 
rilor oferite de Basarab Voievod regelui Carol Robert (1330), Stu- 

116 General Radu Rosetti, Evoluţia mijloacelor și a chipului 

Paisie (1635—1545), vezi D.LR. B, XVI, IV, p. 269. Mărturiile 

1574—1575 în Moldova, au apărut în Călători străini, II, p. 400, 
449. 

Vezi idem, Conjuncturi socio-politice si situația demografică în 

V. RIPOSTA MILITARĂ ROMÂNEASCĂ 
ŞI TRATAMENTUL 
PRIZONIERILOR MUSULMANI 


Acelora care s-ar opri aici cu lectura acestei cărţi, 
românii le-ar apărea ca un popor neputincios, resemnat, 
menit a fi, vreme de secole, victima fără apărare a agre- 
siunilor. Ar fi o părere greșită. Ca un răspuns la frecven- 
tele cotropiri ale teritoriului Moldovei sau Ţării Româ- 
nești, domni ca Vlad Țepeș, Ştefan cel Mare sau Mihai 
Viteazul au luat de multe ori iniţiativa unor incursiuni 
scurte și năpraznice pe malul Dunării, fie pentru a răz- 
buna pierderile suferite, fie pentru a preveni altele. 


Caracterul acestor operaţii militare — nu simple 
aventuri fără consecvență, ci expresie a unei temeinice 
concepţii strategice — a fost învederat de N. Iorga în- 


tr-o. pagină luminoasă : „Istoria noastră e plină de răz- 
boaie, dar mai toate nu sînt altceva decît războaie de 
apărare. Cînd Ștefan cel Mare si Petru Rares si, în oare- 
care măsură, și alţii intră peste graniţa de miazănoapte 
a Moldovei în Pocuția regelui polon, ei reclamă în pute- 
rea unui drept veșnic moştenirea lor de la Alexandru 
cel Bun. Ei apără deci un drept de moștenire. Cind Dan 
al Ilea și Vlad Ţepeş și Mihai Viteazul trec Dunărea si 
lovesc cetăţile turcești de pe malul drept, de la Vidin la 
Silistra, la Hirsova si la alte vaduri dobrogene, ei vreau 
să capete inapoi vama rîului, pe care pe vremuri ai noștri 
o avuseră. Pînă și cucerirea Ardealului, a Moldovei de 
către Mihai, cea mai îndrăzneață, mai personală din fap- 
tele războinice sävirsite de neamul nostru, are în ea ele- 


296 


https://biblioteca-digitala.ro / https://www.acadsudest.ro 


mentul defensiv mai mult decît acela de aventură, care 
totuși nu lipsește: cu Andrei Báthory peste munţi, Tara 
Românească ar fi fost strinsă între două oști mișcate de 
mîna sultanului, cu Ieremia Movilă în Hotin și Suceava, 
pasurile moldovenești ale Carpaţilor erau deschise ori- 
cînd unei năvăliri a polonilor, aliaţii turcilor. Împreju- 
rările pe atuncea erau așa încît ajungea acel instinct ad- 
mirabil al războiului defensiv care ne-a dat atitea și atit 
de mari biruintet 1. 

De cite ori, în cele ce urmează, va fi vorba de înain- 
tarea unor detașamente românești în teritoriul inamic, 
trebuie deci avut în vedere că acestea nu erau în primul 
rind incursiuni de înrobire, asemenea raidurilor turco- 
tătare studiate pină acum. 

Totuși, chiar cînd expedițiile făceau parte dintr-un 
plan politic de anvergură, la organizarea lor contribuia 
si un însemnat factor psihologic : dorinţa de faimă si de 
cîştig. Caracteristice oricărei societăţi feudale si luînd 
forma goanei după trofee, deși într-o măsură mult mai 
mică decît în occident, cele două aspirații se împletesc 
încă din primele texte istorice, cronici sau corespondenţă, 
izvoarele de căpetenie cu privire la politica externă a 
marilor domni din veacul al XV-lea. 

Niciodată studiat pînă în prezent în diferitele sale ma- 
nifestări atestate documentar, sentimentul gloriei apare 
destul de timpuriu, chiar dacă îl recunoaștem cu greu da- 
torită concepţiei religioase ce atribuie orice izbindä pro- 
tectiei divine 2. De aceea, atitudinea cronicarului este una 
de reprobare față de o excesivă încredere în sine. . 

„Așa norocește Dumnezeu pre cei mîndri și falnici“ 
— sună comentariul vindicativ-ironic al lui Ureche, po- 
vestind înfringerea ungurilor la Baia — „ca să să arate 
lucrurile omenești cîtu sînt de fragede și neadevärate, 
că Dumnezeu nu în mulţi ce în puţini arată puterea sa, 
ca niminea să nu nădăjduiască în puterea sa, ce întru 
Dumnezeu să-i fie nădejdea, nici fără cale războiu să 
facă, cărora li-i Dumnezeu împotrivă“ 3. Cu alte cuvinte, 
este limpede exprimată noţiunea de război drept, odată 
cu convingerea nestrămutată că Moldova poartă numai 
asemenea războaie. Ne mulţumim a semnala în pasajul 
citat un ecou din letopisetul anonim zis cîndva „de la 

Bistrița“, care formulează răspicat si grav același princi- 
piu : „să ne gîndim că biruința de la nimenea altul m 
poate veni decît de la domnul dumnezeul puterilor“ î. 
Aproape aceiași termeni, în orice caz același sens, se re- 
găsesc apoi la Neculce a cărui reflecţie : „nu bat cei multi 
pre cei putini, nici cei putini pre cel multi, ce numai 
cum va Dumnezeu“ 5 poate să-și aibă tot aşa de bine 
originea într-o filosofie a istoriei autohtonă ca și în lec- 
tura lui Herodot, înlesnită de traducerea românească din 
secolul al XVII-lea. 

Se cuvine însă relevat faptul că acest punct de ve- 
dere coexistă cu altul mai nuantat, exprimat de astă dată 
chiar într-o scrisoare a lui Ştefan cel Mare, trimisă în 
1475. Neuitind să amintească ajutorul divin, domnul dă 
totuși a înţelege că victoria a răsplătit vitejia oştenilor 
săi : „Cînd am văzut noi așa © oaste mare, ne-am ridicat 
vitejeste, cu trupul nostru si cu armele noastre, si le-am 
stat împotrivă, și, cu ajutorul lui Dumnezeu celui atot- 
puternic, am învins strașnic pe acei dușmani ai noștri 
si ai creștinătății întregi si i-am sfărimat si i-am călcat 
în picioare“ 6. La baza întregii orientări politice a voie- 
vodului stă astfel convingerea adinc înrădăcinată a unei 
misiuni. 

Zugrăvită de Grigore Ureche, cu umbre și lumini ce 
reflectă poziţia personală a cronicarului faţă de ideea 
domniei autoritare, dar si față de idealul de libertate po- 
litică a Moldovei, personalitatea lui Ștefan cel Mare are 
drept principală trăsătură aspiraţia spre glorie, acest ele- 
ment major al eticii feudale : „Ștefan vodă fiindu gata 
de războiu ca un leu ce nu-l poate îmblinzi niminea si 
el odihna altora îi părea că-i iaste cu pagubă“. 

În această privinţă este o deosebire fundamentală în- 
tre concepţia militantă, precumpănitoare în Moldova lui 
Ştefan cu „vrednicii ei cavaleri“ 8, şi teoria defensivă pe 
care Neagoe Basarab o va elabora în Tara Românească 
sleită de conflicte interne și de un veac de luptă antioto- 
mană. Deși autorul Învăţăturilor nu era cu totul insen- 
sibil la valoarea morală a onoarei, dovadă că își povă- 
tuieste odrasla : „să nu cumva să pierzi cinstea meat si 
că declara : „mai bună iaste moartea cu cinste, decit 
viața cu amar și cu ocară“ 9, el pune accentul pe virtu- 

tile crestine, modestie si evlavie. Parabola soimului si 
vulturului îi dă prilejul să susțină necesitatea de a face 
sacrificii pentru păstrarea păcii. În sfirșit, căutînd să 
arunce răspunderea vărsării de sînge asupra inamicilor, 
învățatul 'domn compune marea rugăciune de ridicare a 
armelor într-un pronunţat spirit apologetic justificativ : 
„noi am plecat smereniia noastră lor, iar ei n-au vrut 
să priimească smereniia noastră, ce s-au potrivit să fie 
mai puternici decit tine. Că tu, Doamne, însuţi mărturi- 
sesti și zici: «Cel ce să va smeri, să va înălța, iar cel 
ce să va înălța să va smeri». Sfaturile de ordin tactic, 
prezente și ele în capitolul „despre războaie“ al Învă- 
täturilor, sînt reduse la minimum, mai seci si mai putin 
eficiente decît preceptele vreunui „strategikon“ bizantin. 
Piosul voievod nici nu încearcă să înjghebe un tratat de 
artă militară, osteneală zadarnică pentru unul care se 
încrede numai în „judecata dreaptă“ a lui Dumnezeu. 
„Şi acum, într-această vreme de întristăciune, la tine 
alergăm, ca să ne fii ajutor spre vrăjmașii noștri. Nu 
pentru păcatele noastre, ci pentru mila ta cea multă, 
ajută noao, Dumnezeul mintuirii noastre, într-această 
vreme cu nevoe și grea“ 10. Dacă, pe plan moral concep- 
ţia lui Neagoe condamnă orice acţiune ofensivă ca pe un 
greu păcat, recomandind unui domn aflat în fruntea 
oastei să se reculeagă înainte de luptă 11, pe plan politic 
lucrurile se clarifică întrucitva, fără să se schimbe prea 
mult. 

După ce îl asigură pe Theodosie că, dacă va asculta de 
povetele sale, ,orincotro si spre ce vrăjmași de ai tăi 
vei merge, tot îi vei birui și-i vei pune suptu picioarele 
tale și te vei întoarce iar cu mare cinste și cu multă 
bucurie“ — aluzie privind inevitabilele lupte cu preten- 
dentii —, Neagoe găseşte cu cale să adauge: „Aşijderea 
vei birui si pre toţi päginii, carii vor veni asupra ta 
și-i va da Dumnezeu în mîinile tale, iar cîti vor scăpa, 
cu mare rușine si ocară să vor înturna în täräle lor“ 12, 
Textul pune aici în lumină obiectivul principal al poli- 
ticii externe a voievodului, fără a indreptäti totuși con- 
siderarea acestuia ca părtaș la pregătirea unei cruciade 
de eliberare a Peninsulei Balcanice de sub jugul oto- 
man 15. În pasajul citat, iniţiativa atacului viitor aparţine 

pe de-a întregul turcilor. Ipostaza de „fidei defensor“ în 
care-l aflăm pe Neagoe corespunde mai degrabă unei 
politici de apărare a independenței şi integrităţii terito- 
riale a Tärii Românești decit visurilor de restaurare a 
statelor creştine din Balcani pe care le intretineau multi 
din anturajul domnului 14. Ca atare, am căuta in zadar 
în învățături accente de laudă a gloriei militare. Cel 
mult, se poate spune că opera este pătrunsă de o idee 
moral-politică apropiată, cea a prestigiului nedespärtit 
de monarhia de drept divin, „slava“, care se întilnește si 
la marele predecesor al lui Neagoe, Mircea cel Bätrin ®. 

Aspectele atît de contradictorii ale cugetärii politice 
medievale nu trebuie să surprindă — avem doar mărtu- 
risirea lui Vlad Țepeș însuși, care-și păstrează valoarea 
pentru tot zbuciumatul veac următor: „Luaţi bine sea- 
ma, cînd omul sau domnul este puternic și tare, atunci 
poate face pace după cum vrea, cind însă va fi neputin- 
cios, altul mai tare va veni asupra lui si va face cu dîn- 
sul ce va voi“ 16. În aceste condiţii, e limpede că senti- 
mentul triumfului nu putea încerca decit vremelnic pe 
domnii români, feriti astfel de primejdioase iluzii. 

Cu contemporanul lui Neagoe, Petru Rareş, despre 
care s-a răspîndit în istoriografia noastră părerea că ar 
fi fost o personalitate asemănătoare cu cele ale Renașterii 
apusene, ne-am aștepta la o conștiință mai lămurită a 
gloriei. lată însă că vioiciunea și istetimea lui de gospo- 
dar moldovean, atit de chibzuit în fond, nu se împacă 
deloc cu patosul : amenințările tăioase cu care îi coplesea 
pe bistrițeni sau pe brașoveni în 1529, îndirjirea arătată 
în litigiul cu regele Poloniei pentru Pocuția, nu izbucnesc 
necugetat ci exprimă un simţ foarte ascuțit al posibilită- 
tilor. Un asemenea spirit pragmatic nu va urmări deci 
“idealuri pe care norocul schimbător al armelor le spul- 
beră de azi pe miine. Nesiguranta politică nu-l împiedică 
însă să teoretizeze, cel puţin o dată, raportul dintre mo- 
narh și oastea sa într-o memorabilă profesiune de cre- 
dintä în care autoritatea de stat apare nimbată de „slavă. 
Dezvoltind axioma : „tarul fără oştire nu poate fi“, Petru 
Rareș precizează apoi : „ţarul este puternic și slăvit prin 
oșteni. Țarul trebuie să fie în împărăţia sa cu binefacere 
dumnezeiască și cu mare înțelepciune, și faţă de oșteni 

să fie ca un părinte faţă de copiii săi, darnic, căci dăr- 
nicia împărătească faţă de oştire este înțelepciune, mina 
cea darnică cu nimic nu sărăcește și-și agoniseste mare 
slavă“ 17, Alături de elogiul fundațiilor pioase, despre care 
se știe că au dat strălucire domniei lui Rareș, întilnim 
aici principiul acelei munificente, „largesse“, care si în 
societatea feudală din Occident distinge pe suveranul bun 
și pe bunul cavaler. 

Dar, pentru a nu ne îndepărta prea tare de subiectul 
cercetării noastre, se cuvine semnalat un ecou, măcar 
o dată direct și sigur, al modului de a vedea gloria ca- 
racteristic Renașterii, în celebra proclamaţie a lui Despot 
din 1561 care, invocind latinitatea românilor („voi, vite- 
jilor si neam războinic, ce vă coborîti din vitejii romani, 
cari au făcut să tremure lumea“), își îndeamnă supușii la 
„fapte de cinste“ și face să fulgere pe dinaintea ochilor 
lor o viziune într-adevăr triumfală : „ne vom face cu- 
noscuti lumii întregi ca adevăraţi romani si coborîti din 
aceia, și numele nostru va fi nemuritor, si vom fi iarăși 
icoana părinţilor noștri“ 18. După cum se știe însă apelul 
n-a găsit ascultare. Adresîndu-se unor mercenari, Stefan 
Răzvan va face să intervină un element psihologic mai 
realist, înfăţișind în 1595 „cavalerilor cazaci“, pe care-i 
chema în ajutor contra turcilor, atracţia soldei 19. 

Acesta e, totuși, un moment cu osebire semnificativ, 
cînd, pentru boierimea războinică strinsä în jurul lui Mi- 
hai Viteazul, idealul uman nu-l mai reprezintă sfintul, ci 
cavalerul. Amintirea unor fapte vitejești tinde să fie păs- 
trată mai mult ca înainte: astfel, după piatra de mor- 
miînt a lui Radu de la Afumaţi cu pomelnicul bătăliilor 
lui 20, după lespedea lui Albu Golescu din bisericuţa de 
la Vieroș, cu inscripția: „Eu n-am uitat pîinea domniei 
lui, ci singur mi-am întors fața la vrăjmașii domniei lui 
și făcutu-m-am pavăză capului domniei lui și așa m-am 
sfîrşit“ 21, avem dirza înfruntare („Și nu fu pre voia cii- 
nilor de tătari“ !) din epitaful de la Stănești al lui Stroe 
Buzescu 72, toate trei monumentele prezentind reliefuri 
de un mare interes istoric”. 

Nu întimplător primul monument veșnicea acțiunile 
eroice ale unui domn, pe cînd celelalte ilustrează compor- 
tarea bărbătească a unor boieri jertfiți pe cîmpul de lup- 

tă, prilej de mîndrie pentru genealogiile nobiliare care-i 
numără printre strămoși. Mihai Viteazul însuși n-a fost 
înconjurat de „popularitate“ în mediul feudalilor mun- 
teni si, desigur, nici moldoveni sau transilvăneni, ba chiar 
locului său de odihnă, mănăstirea Dealului, nu i s-a 
acordat însemnătatea deosebită, de relicvariu, pe care 
apucase a o avea Putna sau pe care, în intenţia lui Ștefan 
cel Mare, ar fi trebuit să o aibă necropola dinastică a 
Rădăuţilor. Motivul : la începutul secolului al XVII-lea 
se încheie procesul de transformare a statului centralizat 
de tip domnesc într-o societate nobiliară destul de apro- 
piată de modelul polon. Așadar, figurii domnului, la a 
cărui glorie contribuia întreaga obște militară, i s-au 
substituit în memoria colectivă a clasei dominante tră- 
săturile unor mari feudali, etapă de mult depășită în des- 
fäsurarea istorică inversă pe care o cunoscuse apusul 
Europei. Mai tirziu, obligaţia în care, din solidaritate de 
clasă, se văzuse și Mihai Viteazul la sfirsit, de a încre- 
dinta sarcinile apărării independenţei unor mercenari, 
schimbă total caracterul luptei antiotomane, oricît de 
largă ar fi fost mobilizarea populară încercată de Mih- 
nea al III-lea, dar mitul vocației ostäsesti a boierimii va 
dăinui 24. 

O imagine nuanţată a concepției feudale despre război 
nu poate însă neglija din preocupările oștenilor un în- 
demn mai puternic decit gloria, și anume „dobînda“, 
cistigul, prada. Ar fi ispititor să cităm aici cuvintele 
unui personaj din Război și pace, prin care Tolstoi a ex- 
primat o realitate universală și veșnică : „notre chere ar- 
mée orthodoxe est terrible pour le pillage“! Ele fac 
ecou nenumăratelor expresii care şi în vechile noastre 
documente condiţionează succesui deplin al unei cam- 
panii de prăzi bogate si prizonieri multi. Cuvintele „tă- 
iară“, „arseră“, „prădară“, dar mai ales „se întoarseră 
cu dobindă in ţara lor“ răsună adeseori în cronici, fap- 
tul fiind acceptat de sensibilitatea medievală ca firesc si 
inevitabil. | 

E o coincidenţă cu moravurile adversarilor turci, dar 
ar putea fi si o influenţă a acestora. De aceea, cînd un 
cronicar otoman, Idris Bitlisi, aminteşte atacul lui Iancu 
de Hunedoara asupra Krusevatului (1443), el îşi mani- 

festă durerea dar nu surpriza, înregistrind faptul că cres- 
tinii au devastat orașul, „luîndu-i în robie și ducîndu-i în 
vilaieturile lor pe acei dintre musulmani pe care puteau 
să pună mîna“. De asemenea, după victoria de lingă Niș, 
„ghiaurii au trecut în grabă fluviul Dunărea și s-au dus 
în ţinuturile lor nenorocite, luînd cu ei si pe multi din- 
tre ostașii musulmani legaţi în lanţuri“ 3%. 

Doi ani mai tîrziu se produce un fapt extrem de su- 
gestiv. La cucerirea Turtucaiei, cruciații, în rîndurile că- 
rora se aflau unguri, români și burgunzi, se încaieră în- 
tre ei pentru robi („si s'entrebatirent pour les prison- 
niers“). Pentru a pune capăt invälmäselii pe care n-o 
putuse potoli nici cu lovituri de sabie în dreapta și în 
stinga, comandantul flotei aliate, Walerand de Wavrin, 
porunci să fie omorîti toţi prizonierii, sentință executată 
de bunăvoie numai de aceia care nu luaseră robi. O ho- 
tärîire asemănătoare mai fusese luată, într-un ceas de 
cumpănă, si de Henric al V-lea, în toiul luptei de la 
Azincourt. Contemporanii resimtiserä gestul ca pe o 
îndoită samavolnicie, nu numai pentru uciderea unor oa- 
meni fără apărare, dar si pentru spolierea stäpinilor de 
prizonieri de un bun al lor. Aceeași pricină stirnea acum 
protestul voievodului muntean Vlad Dracul: „a venit 
domnul românilor la seniorul de Wavrin și i s-a plins 
de cei de pe galere care îi lipsiseră și despuiaseră pe oa- 
menii săi de cistigul lor“ 26. Reiese de aici importanţa răs- 
cumpărărilor așteptate de la prizonierii turci. 

Totuși, interesul faţă de aceste foloase nu pare să fi 
fost destul de puternic pentru a-l reține pe acel ,Seita- 
noglu“ Vlad Țepeș, care, în februarie 1462, trecea prin 
foc si sabie amîndouă malurile Dunării. Dictind din Giur- 
giu o scrisoare către Matia Corvin, regele Ungariei, el 
îl anunţa : „am ucis oamenii și femeile, mari și mici, care 
locuiau de la Oblucita și Novoselo, unde se varsă Dună- 
rea în mare, pinä la Rahova, care se află chiar lingă 
Chilia, din jos și pînă la locurile Samovit și Ghighen, în 
număr de 23 884 [...], fără de cei ce au ars prin case sau 
ale căror capete n-au fost înfățișate dregătorilor noştri“ 27. 
La capătul unei contabilitäti de o sinistră precizie, găsim 
iarăși afirmaţia : „oamenii, bărbaţi și femei, şi tinerii și 

împreună cu pruncii, deopotrivă au fost 


copiii cei mici, 1 Re ee 
uciși“. Nici un cuvint despre prizonieri. ntr-adevär, e 


vorba de o expediţie de exterminare %. 

Comportarea lui Țepeș va fi imitată de Ștefan cel 
Mare în 1470, cînd arde Brăila 2. Aceasta îngăduie pre- 
supunerea că domnul Moldovei nu găsise înaintea sa ro- 
mâni, ci același inamic, deși legătura luptelor din 1470 
cu planul antiotoman nu e încă sigură. Pentru luarea în 
robie a unor ţigani din Tara Românească, menţionată în- 
tr-un act de danie al lui Ştefan, acea campanie a fost 
considerată „o acţiune de devastare și jefuire“, între- 
prinsă în vederea satisfacerii „unor pofte de pradă feu- 
dală“ 30. 

Aceeași semnificaţie li s-a atribuit, din cauza unei 
știri din cronica moldo-germană, și operaţiilor militare 
din anul următor, cînd Stefan „a luat 17 000 de ţigani cu 
dinsul în robie“ 31, A interpreta informaţia aceasta se do- 
vedește anevoios, dar nu i se poate tägädui însemnăta- 
tea 3. Dacă i-am da crezare întocmai, războiul a fost 
purtat pentru procurarea mîinii de lucru, dintr-o catego- 
rie de necombatanti. Agresorul era în 1471 Radu cel 
Frumos, iar bătălia de la Soci a avut loc în apropiere de 
hotarul Moldovei, ceea ce face de necrezut antrenarea 
unui număr atit de mare de simpli însoțitori dezarmati 
ai oastei muntene departe de baza acesteia 3. Ar decurge 
de aici că s-a transcris sau s-a tradus greșit „ţigani“ 
(Zyganen) acolo unde în textul iniţial apăreau „robi“, deci 
pur și simplu prizonieri. Fie și așa, cifra pare exagerată, 
ca și cei 64 000 de oameni pierduţi de Radu într-o nouă 
ciocnire cu moldovenii. Pe de altă parte, letopisetul ano- 
nim înscrie diferit lupta de la Soci: „și multi viteji au 
fost prinși atunci, care mai apoi fură tăiați, lăsat-au cu 
viaţă numai pe doi boieri mari, pe Mircea comis si pe 
Stan logofăt“ 34, Fapte asemănătoare sint de relevat în 
1473 3, 

Pentru explicaţia unor asemenea acte nu e destul a 
spune că erau o manifestare obișnuită a moralei timpu- 
lui. Ar fi chiar inexact, în sensul că orice morală, ca 
inmänunchere a normelor de viață socială respectate în- 
tr-o anume perioadă, are un caracter de clasă, vremel- 
nicia ei chiar provenind din faptul că insoteste cu prea 

putine schimbäri clasa respectivä in peripetiile ei isto- 
rice. Complexitatea problemei care ne retine atentia se 
înțelege în lumina experienţei cîstigate în lămurirea îm- 
prejurărilor din apusul Europei, tratate în prima parte 
a acestui volum. Acolo, în epoca Războiului de o sută 
de ani, s-au văzut coexistind două atitudini față de pri- 


zonieri, una dictată de regulile eticii cavalerești — nu 
dezinteresată, dar bazată pe respectul reciproc între feu- 
dali, indiferent de tabăra în care s-ar fi aflat —, alta 


dură, nemiloasă, a maselor populare franceze ori en- 
gleze, puse la grea încercare de război. Aceleași tendinţe 
se precizează în țările române, aproximativ un veac mai 
tirziu. Vom constata așadar că, spre deosebire de boie- 
rimea dornică să obţină răscumpărări de la prinsii de 
vază sau mînă de lucru servită (țigani), „sărăcimea“ — 
cuvîntul (Armut) apare în cronica moldo-germană — care 
participă în armata lui Ştefan cel Mare la lupta împotriva 
turcilor și a aliaţilor lor, tocmay incepind din 1473, de- 
termină pe domn să procedeze Ja execuţii în masă după 
unele din marile sale victorii. Probabil, aceleași conside- 
rente, dincolo de psihologia personală a lui Ţepeş, oricum 
neliniștitoare, contribuiseră la grozăviile sortite să intre 
în legendă din 1462, săvirșite si ele de o armată compusă 
aproape în întregime din „oameni de rind“. 

„Începute ca acţiuni în care domina voinţa de pradă 
a feudalilor, cu furturi de robi etc., expedițiile lui Stefan 
peste Milcov păstrează în parte acest caracter chiar și 
după ce li s-a adăugat scopul antiotoman pentru care 
ele au rămas vestite ; astfel, aducerea de robi și de co- 
mori din Tara Românească, menită pe semne să țină 
treaz interesul boierimii faţă de asemenea întreprinderi, 
se înregistrează și în 1473—1474“ 3%. Îîncheierile lui 
B. Cimpina, care capătă cu acest prilej o argumentare 
suplimentară, se bazau desigur pe relatarea cuceririi ce- 
tăţii Teleajenului de către Stefan, care „au tăiat capetele 
pircälabilor și pe femeile lor le-au robit, și multi ţigani 
au luat atuncea“ 37. Luarea în captivitate a unor boie- 
roaice muntene, care urmau să fie răscumpărate, si a 
unor numeroși robi indatorati la munci grele corespundea 
perfect mentalitätii clasei feudale. 


305 


https://biblioteca-digitala.ro / https://www.acadsudest.ro 


Totusi, prezenta unor insemnate forte populare în 
jurul domnului se reflectă în aplicarea pedepsei capitale 
prizonierilor în alte împrejurări. În 1474 Ştefan a adus 
din Tara Românească „mulţi oșteni prinși [...] dintre care 
a pus de au spinzurat 700 în faţa castelului“ 38, În bătă- 
lia de la Vaslui, după mărturia letopisetului anonim, 
„mulți si fără de număr au fost prinși de vii, care mai 
apoi au fost tăiaţi, numai pe unul îl lăsară viu, pe fiul 
lui Sac pașa“. Ceea ce versiunea de la Putna a vechilor 
anale moldovene repetă aproape aidoma: „pe multi i-au 
prins de vii și i-au tăiat, lăsînd în viaţă numai pe fiul 
lui Sak pașa“ 3%. Se știe chiar, datorită unei scrisori din 
Buda care, în februarie 1475, culegea zvonurile despre 
marea biruintä creştină asupra turcilor, că 400 de prizo- 
nieri au oferit să se răscumpere fără să-l poată îndupleca 
pe Ștefan să le crute viaţa 40. i 

Asemenea informații contradictorii au pus multă vre- 
me în incurcäturä pe istoricii care au încercat să le con- 
cilieze cu imaginea pe care si-o formaseră despre perso- 
nalitatea lui Stefan cel Mare si despre caracterul răz- 
boaielor purtate de el. Pentru aceia care ar vrea să păs- 
treze cu orice pret o figură idilică ‘a eroului — uitind că 
atunci, într-un veac brutal, locul său n-ar fi putut fi pe 
tron, ci într-o mănăstire — nu rămîne altă cale decit ig- 
norarea deliberată a izvoarelor care, pentru noi, impros- 
pătează pururi cunoștința trecutului. Ceea ce interesează 
mai presus de aprecierea unor autori moderni cu privire 
la dreptatea acţiunilor marelui domn 41 este părerea pe 
care contemporanii înșiși și-o făceau despre ele. Stefan, 
de pildă, spune cu neclintită siguranţă de sine despre răz- 
boiul din 1497 : „bellum justum inceptum [...] cum rege 
Albricht et Polonis“ 12. Iar pentru aliaţii săi occidentali 
nici o îndoială nu întina puritatea cauzei lui, el fiind 
„domnul Ștefan voievod al Moldovei, bărbat prea inte- 
lept si foarte iscusit în indeletnicirea cu armele“ („il sig- 
nor Stephano Vaivoda de Mundavia, homo sagacissimo 
et callidissimo in lo mestiere dell'armef“) 42. 

În concluzie, în vremea lui Ștefan nu existau robi 
turci în Moldova, cei tătari, puţini la număr, fiind pro- 
babil descendenţii unei populaţii aservite care locuia în 
țară de mai multe generaţii. Credem că de la Cetatea 

Albă, în continuare un însemnat tirg de robi, vor fi 
aduse sclavele turcoaice din „haremul“ lui Ilias Rares, 
despre care călugărul Eftimie scria cu dispreţ: „a tri- 
mis să cumpere cu multe mii de aspri si ducați de aur 
curve necurate agarence si le-a adus la dînsul 44, 

Odată cu reluarea luptei antiotomane în anul 1574, 
tratamentul prizonierilor, determinat de democratizarea 
recrutării, nu se schimbă. Ofensiva lui lon-vodă, care 
urmărea reciîștigarea unei ieșiri la mare si la gurile Du- 
nării, pierdute de statul moldovean încă din 1484, este 
relatată în acești termeni, deveniți banali, de cronicarul 
Grigore Ureche: „cu foc au arsu Tighina și Cetatea 
Albă și multă pradă au făcut și mulţi robi și plean au 
scos“ 45. În realitate, se pare că și aici turcii prinși au 
fost masacrați măcar în parte, din iniţiativa elementelor 
populare care alcătuiau cea mai mare parte a oastei: 
„Prins-au vii 200 de turci și-i mîna denapoi ca pre niște 
dobitoace, de i-au închinat lui Ion Vodă; și îndată au 
poruncit Ion Vodă de-i tăiară cu coasăle“ 46. Folosirea 
coaselor, armă țărănească, dovedește că boierii partici- 
panti la lupte — în prima lor fază — n-au avut nici un 
amestec în această acţiune. Executia prizonierilor era și 
consecinţa inferioritätii numerice a românilor si caza- 
cilor înaintea efectivelor turco-tätare, de două ori mai 
mari, domnului fiindu-i imposibil a-și păstra în rezervă 
trupe pentru paza robilor. 

Nu mai este nevoie să stăruim aici asupra sistemului 
militar inaugurat de Mihai Viteazul, care a înlocuit ce- 
tele țărănești prin mercenari sîrbi (haiduci, beșlii), ca- 
zaci sau maghiari (cătane, dărăbani) și prin curtenii ace- 
lor mari feudali a căror colaborare și-o asigurase 
vremelnic domnul #7. Era firesc ca politica socială a voie- 
vodului care și-a imprimat pecetea asupra alcătuirii ar- 
matei sale să se oglindească și în tratamentul învinșilor. 
Ceea ce atrage în chip deosebit atenția, pe lingă transferul 
de populație creștină de pe malul drept al Dunării pe cel 
sting, suficient de însemnat şi în vremi.normale dar 
atingind proporţii uimitoare la sfîrșitul secolului al 
XVI-lea 48, este luarea în captivitate a numeroși musul- 
mani, din rîndurile populaţiei civile din nordul Bulga- 
riei. Campania din 1598 capătă, în povestirea lui Radu 

Popescu, caracterul unei expediții de pradă, ignorin- 
du-se cu totul telurile ei politice, legătura cu mișcarea 
de eliberare a slavilor din Balcani #. „Ai noștri tăind, 
robind, arzind și luînd multe prăzi, s-au întors înapol 
cu bucurie“ — parcă am auzi relatarea unui cronicar 
otoman : într-atit sînt mai puternice decit diferențele 
etnice sau religioase asemănările dintre două societăţi 
feudale vecine! Pasajul exprimă pinä la capăt aceeași 
satisfacție la gîndul vechii revanse : „ajungînd oștile lui 
Mihaiu Vodă pînă la Varna, carea iaste lingă Marea 
Neagră si pînă în munţi, cite orașe și sate erau turcești, 
toate le-au ars si le-au prădat si au robit turci, tur- 
coaice, copii, de i-au adus în ţară“ 50. Avem, dealtfel, 
mărturia lui Ibrahim Pecevi care recunoaște că Mihai 
a obţinut la Nicopole, vadul obișnuit al incursiunilor de 
represalii, însingerat de multe înfruntări între creștini 
si turci, o victorie deplină, „luînd totodată în robie 
populaţia acelui ţinut“ 51, Transmisă de izvorul romă- 
nesc, informaţia reţine în primul rînd luarea de prizo- 
nieri : „Mihaiu Vodă [...] treace si el la Nicopoea, arde, fă- 
rimă, robeaste toate împrejuru-le, slujitorii încă se um- 
plură de dobinzi“ 5. Acesta este războiul după Radu 
Popescu, toate violențele lui crincene fiind fireşti pen- 
tru mentalitatea marelui boier. 

Dat fiind că atit acţiunea militară a lui Mihai Vitea- 
zul, cît și cele ale urmașilor săi timp de o jumătate de 
veac s-au sprijinit pe un grup de feudali și pe merce- 
nari, războiul îşi va păstra în continuare aspectul lu- 
crativ pentru o parte din participanţi. Dovadă, un do- 
cument de la 1 septembrie 1631, referitor la lupta din 
marginea Bucureștilor dintre Radu Leon și boierii pri- 
begi care incercaserä să-l detroneze. Domnul dăruiește 
„pentru slujba lor dreaptă“ unor lefegii ai săi, de ori- 
gine sud-dunăreană, „slugile domniei mele Hasan și 
Husein beslii și Pava sirbul“ pe un ţigan prins de ei 
în luptă și pe care-l vind mănăstirii Radu-Vodă pentru 
a împărţi apoi prețul 5. Așa se desfășurau, de obicei, lu- 
crurile : prizonierii, după confirmarea capturii de către 
domnie, erau räscumpärati sau, dacă erau de condiţie 
servilă, vinduti. Condiţiile rămîn neschimbate pină la sfir- 
şitul veacului al XVII-lea, după cum se vede dintr-un 


308 


https://biblioteca-digitala.ro / https://www.acadsudest.ro 


episod al cronicii lui Neculce: „Odată, iesindu Turculet 
cel mare la Ştefăneşti la drumul Camenitäi să iè limbă, 
au vădzut vro 40 de turci pre slah viind [...] Pe unii i-au 
triimis la craiul, de s-au făcut nume si cinste, pe alţii 
i-au ţinut la dinsul, la Bănila, de s-au răscumpărat“ 54 

În lipsa altor precizări din izvoare interne, unele surse 
contemporane maghiare și turcești contribuie la cunoaș- 
terea tranzacţiilor ce aveau loc în asemenea cazuri între 
prinși și cei care-i capturaseră. La o altă frontieră a Im- 
periului otoman, cea din Ungaria, relaţiile între garni- 
zoanele dușmane aveau același caracter ca la Dunărea de 
Jos : în mijlocul unei grave anarhii, raidurile de pradă 
și raptul de oameni reprezentau principala îndeletnicire 
a unei categorii de ostași numiţi în Polonia și Moldova 
„joimiri“, trupe a căror subordonare faţă de autoritatea 
centrală a statului respectiv era din cele mai vagi. Dacă 
acești „borderers“, pentru a le da denumirea pe care o 
purtau la hotarul la fel de neliniștit dintre Scoţia și An- 
glia, luau adesea prizonieri, ei se și expuneau tot atit de 
frecvent riscului de a fi prinși, ceea ce înseamnă că, sub 
forma răscumpărărilor, se petrecea dintr-o parte într-alta 
a graniţei un schimb aproape constant de produse și bani. 
Două exemple din 1647 : răscumpărarea unui prizonier a 
fost fixată la 300 de chile de sare și șase boi, a altuia la 
150 chile de sare si 200 de taleri 5. Documentele arată 
importanţa sării pentru conservarea cărnii, date fiind ne- 
cesitätile de aprovizionare ale fortäretelor din regiune. 
Din același motiv erau pretinse, în general, mari cantităţi 
de alimente. 

Pină la plata răscumpărării, prizonierul era deținut, 
uneori vreme îndelungată, avînd în acest răstimp chiar 
nenorocul de a trece în mîinile unui nou stäpîn care- 
cerea achitarea unei sume sporite prin adaosul propriului 
său profit la răscumpărarea stabilită. De pildă, în 1648, 
familia Batthyany cumpărase pe turcul Veher din Buda 
cu 500 de taleri. După doi ani, acesta se recunoaște dator 
cu 600 de taleri, diferența urmînd să fie acoperită cu pîn- 
zeturi în valoare de 100 de taleri, dar în 1660 el nu era 
încă eliberat, probabil fiindcă nu reușise să plătească. 
Fenomenul speculativ se remarcă și mai bine în cazul 
unui alt prizonier, Baba Hassan din Kanizsa, cumpărat în 

1640 cu numai 100 de taleri, care nu şi-a recăpătat 
libertatea decit peste 20 de ani, în schimbul unei räs- 
cumpărări din care făceau parte 400 de taleri, un covor 
de divan, o blană de leopard, șase covoare roșii, trei 
soimi si un cal de călărie 56. ie a aaa 
“În astfel de împrejurări se înţelege că prizonierii tre- 
buiau să recurgă la intermediari care să facă legătura cu 
familiile lor si să transmită răscumpărarea agonisită de 
ele. De cele mai multe ori, cu această misiune se însăr- 
cinau chiar tovarăși ai lor de captivitate, care la elibera- 
rea lor vremelnică lăsau un zălog %. Înapoierea mijlocito- 
rilor după o perioadă — două luni sau și mai mult — era 
chezășuită de alţii, rămași în captivitate, ameninţaţi, în 
caz de nerespectare a convenției, cu pedepse aspre: 300 
de lovituri de bici si pierderea unui dinte, a unui deget 
sau a unei urechi 58. 

Aceste uzante au inspirat baladelor născute în mijlo- 
cul vitejilor apărători ai graniţelor din Peninsula Balca- 
nică tema întoarcerii prizonierului, variantă a motivului 
revenirii soţului după o absenţă îndelungată. Cunoscut și 
în folclorul grec si bulgar, dar lipsind, în această formă, 
din cel românesc sau din cel maghiar, subiectul a circulat 
îndeosebi pe litoralul adriatic, la musulmanii din Bosnia, 
Muntenegru si Albania 5%. Faptul că tocmai acele balade 
localizate în mediul musulman stăruie cu tot dinadinsul 
asupra obligaţiei prizonierului de a reveni ca să-și plă- 
tească răscumpărarea, nu e deloc indiferent, dovedind că 
îndeplinirea ei era garantată de o etică feudală impärtä- 
şită în principiu de toţi membrii clasei stäpinitoare oto- 
mane. 

Așa, in härtuielile de graniță din Croaţia sau de la 
Dunăre, în a doua jumătate a secolului al XVII-lea, mai 
rezistă încă, deși vulgarizate, structurile mentale cavale- 
rești pe care Islamul le adoptase cu cinci veacuri mai 
devreme si pe care le preluase de la cruciații apuseni, 
dacă nu cumva ei au fost aceia care le transmiseseră 
apusului 60. 

În faţa turcilor, adversarii lor au multă vreme o mo- 
rală militară diferită, simplă și aspră. Fără să-și fi în- 
sușit vreodată statornic sentimentul onoarei care înfrina 
teoretic agresivitatea feudalilor occidentali, societatea me- 

dievală românească l-a înlocuit adeseori prin constiinta 
angajării într-un război drept — „bellum justum“ al lui 
Ștefan cel Mare, opus războiului „fără cale“ purtat de 
cotropitori — si care justifică deci mijloacele necrutä- 
toare, mai cu seamă cînd această luptă este îmbrăcată în 
haină religioasă, fiind dusă impotriva vräjmasilor cresti- 
nätätii 61. 

„Este motivul pentru care relaţiile cu populaţia orto- 
doxă din sudul Dunării au rămas bune, iar strămutarea 
unor elemente bulgărești la nordul fluviului în anumite 
momente ale războiului antiotoman n-a avut caracterul 
unei înrobiri în masă, ci a urmărit numai să dezechili- 
breze economic graniţa Imperiului, ba chiar a permis unor 
aliaţi să se pună la adăpost de represaliile pe care turcii 
le-ar fi putut dezläntui împotriva lor. 

Așadar, de-a lungul secolelor, tratamentul prizonieri- 
lor de altă credinţă din partea românilor a cunoscut 
forme variate. Sclavia patriarhală, ereditară, la care, în 
secolele XIV—XV, erau supuși atit țiganii cît și tătarii, a 
rămas soarta celor dintii. Prinsii tătari sau turci vor fi 
apoi deţinuţi în vederea răscumpărării, soluţie susţinută 
de boierime, deoarece această clasă beneficia în primul 
rînd de ea. Putem bănui că, atita timp cit, prin partici- 
parea lor la oastea ţării, masele populare au avut un rol 
activ în rezistenţa antiotomană, ele s-au împotrivit acestei 
concepţii a războiului, manifestindu-si nemulţumirea prin 
execuțiile de prizonieri prilejuite de victoriile lui Vlad 
Ţepeş, Ştefan cel Mare și loan cel Cumplit. Începînd din 
veacul al XVII-lea, atit în ţările române, apărate de trupe 
de mercenari, cit și în Imperiul otoman se statorniceste 
obiceiul răscumpărării. 

Mai este oare nevoie să adăugăm că, unui om din zi- 
lele noastre, moravurile crincene pe care aceste pagini 
le înfățișează nu-i pot produce decît o miîhnită uimire? 
Totuși, să o repetăm iarăși, ele erau răspîndite pretutin- 
deni în Europa medievală și numai cunoașterea lor veri- 
dică ne poate da măsura îndepărtării noastre de condiţiile 
cumplite în care trăiau acești strămoși care, prin suferința 
lor chiar, fie că au slujit unei cauze sau alteia, au deschis 
lungul drum care ne desparte de ei. 

NOTE 


1 N. Iorga, Acţiunea militară a României, București, 1913, 
p: Er Berza, Turcs, Empire Ottoman et relations roumano- 
turques dans Vhistoriographie moldave des XV-e — XVII-e 
siècles, Revue des études sud-est européennes, X, 1972, 3, p. 600. 

3 Gr. Ureche. Letopisețul, p. 86. er 

4 Ed. I. Vlădescu, p. 118, 119: Stefan cel Mare invinge pe 
Radu cel Frumos „cu milostivirea lui Dumnezeu şi cu ajutorul 
puternicului Dumnezeu Savaot“. La Vaslui, „i-a dat Dumnezeu 
în ascutisul săbiei pe ei, limbile necredincioase [...] biruit-a 
Domnul limbile pägine cu mîna robului său Ioan Ștefan voevod“ 
etc. (ibid., p. 120—123, 125). 

5 Ion Neculce, Letopiseţul, p. 295. Cf. Herodot, VII, 110, text 
citat şi comentat de D. M. Pippidi, Omul și divinitatea în opera 
lui Herodot, în Studii de istorie a religiilor antice, Buc., 1969, 

. 31. 

j 6 N. Iorga, Scrisori de boieri, scrisori de domni, p. 171—172. 
De asemeni, infringerea din 1476 este considerată de Stefan ca o 
sancțiune meritatä a greselilor lui: „socotesc că a fost voia lui 
Dumnezeu ca så mă pedepsească pentru păcatele mele, si lăudat 
să fie numele lui“. Vezi si G. Mihăilă, Contribuții la istoria cul- 
turii si literaturii române vechi, Buc., 1972, p. 164—182. 

7 Ureche, op. cit., p. 110. Ceea ce-i distinge pe Stefan şi pe fiul 
său Bogdan este näzuinta de a face „lucruri vitejeşti“, „lucruri 
mari“, „mai mari lucruri să facă“ (ibid., p. 83, 111, 126). Totodată, 
în locul explicatiei religioase din letopisetul anonim, Ureche 
motivează biruința de la Soci prin „vitejiia moldovenilor, -carii 
era gata au să moară, au să izbîndească“ (ibid., p. 88). 

8 Läudind pe Șendrea, cumnatul domnului, Cronica moldo- 
germană, p. 47, are expresia : „eyn retlycher Ritter“. 

9 Inväfäturi, p. 278, 281. Maxima este, cum a observat Dan 
Zamfirescu, desprinsă din Alerändria. 

10 Ibid., p. 279—280. 

11 „Să-ţi rädici gîndul si mintea la cer“ (loc cit.). Aplicarea 
întocmai a acestei recomandäri se constată la Ieremia Movilā, 
fără să se poatä spune cu certitudine dacă, asemenea înaintașului 
său Petru Șchiopul, cunoscuse chiar textul Învăţăturilor. Vezi 
descrierea de Miron Costin a luptei de la Areni, care a avut loc 
duminică, 5 decembrie 1595 : „Singur Ieremia Vodă fiindü în be- 
serecă la sfinta liturghie, i-au dat ştire cum oștile lui Răzvan 
amu să văd şi să apropiie de oştile ţării. Ce n-au vrut să iasă 
din beserecă pan nu s-au sävirsit sfînta slujbă. Si să agiungea 
amu härätii lui Răzvan cu oștile tării, cîndă BIW9JIS] Sa! ne 
Vodă la osti den beserecă“ (Opere, p. 46, 64). LS 

1? Învățăturile lui Neagoe Basarab, p. 138. 

Le Este teza susținută cu, Anăiestrie de Emil Lăzărescu în 
articolul O icoană putin „eunoscută din secolul al XVI-lea și 
problema pronaosului bisericii mănăstrii Argeşului, S.C.I.A. seria 
arta plastică, 14, 2, 1967, p. 187—199. 

11 Principiile paşnice ale diplomaţiei lui Neagoe au fost rele- 
vate de N. Stoicescu, La politique de N.B. et ses Préceptes, Re- 
vue roumaine d'histoire, IX, 19, p. 33—35. Mai vezi Manole Nea- 
goe, Despre politica externă a lui N.B., Studii, 19, 1966, p.-745— 
764, şi, despre legăturile cu Transilvania şi Ungaria, M. A. Meh- 
met, Două documente turcești despre N.B., ibid., 21, 1968, p. 929. 

15 În arenga unui document din 1388 pentru înzestrarea Co- 
ziei, el mulțumește lui Dumnezeu „care m-a proslävit pe mine si 
m-a ridicat cu slavă în scaunul părinților mei“, text copiat şi în 
preambulul altui hrisov din 1392, preluat apoi şi de Vlad Ţepeş 
în 1457 (amindouă documentele fiind pentru Cozia). Vezi D.R.H,, 
B, I, p. 27, 44, 200. În preajma anului 1400, Mircea îşi spune „sin- 
gur stăpînitor [...] rîvnind să urmeze vechilor împărați si domni, 
care cele lumești le-au cîrmuit cu pace, în binefaceri, şi s-au 
învrednicit de împărăţia cerurilor“ (ibid., p. 49). Surprindem deja 
tema dezvoltată mai tîrziu de Neagoe în acea solemnă definire 
a rosturilor sale prin care Mircea reclamă succesiunea tarilor 
sîrbi, dacă nu a basileilor bizantini. Vezi articolul citat al lui 
R. Theodorescu. Citînd ultimul text invocat de noi, împreună cu 
altele, Valentin Al. Georgescu, L’idée impériale byzantine et les 
réactions des réalités roumaines (XVl-e — XVIII-e siècles), By- 
zantina, 3, 1971, p. 321, exprimă îndoieli faţă de valoarea unor 
asemenea formule de cancelarie. 

16 „Considerandum est vobis: quando homo vel dominus est 
potens et fortis, tunc pacem potest facere sicut vult; cum autem 
impotens erit, forcior super eum veniet et faciet secum sicut 
vult“ (apud Maria Holban, Accente personale si influențe locale 
în unele scrisori latinesti ale domnilor români, Rev. istorică, 
XXIX, 1—6, 1943, p. 53). 

17 Călători străini, I, p. 459. Editorii acestui text, desprins din 
opera cunoscutului teoretician al monarhiei absolute din Rusia, 
Ivan Peresvetov, îl prezintă cu oarecare suspiciune, considerîn- 
du-l în cel mai bun caz o prelucrare a ideilor reale ale lui Petru 
Rareş. Numai o analiză internă aprofundată a izvorului, în com- 
paratie cu formulări incontestabil autentice ale gîndirii lui Rares 
— în corespondența lui sau în rapoartele solilor care l-au ascul- 
tat — ar putea decide chestiunea. 

18 Hurmuzaki, II, p. 415—416. Vezi şi A. Armbruster, Jacobus 
Heraclides Despota und der Romanitäts — und Einheitsgedanke 
der Rumänen, Revue roumaine d'histoire, X, 2, 1971, p. 257—265. 

19 P, P. Panaitescu, Documente privitoare la istoria lui Mihai 
Viteazul, p. 12. 

2 N. Iorga, Inscripții din bisericile României, I, Buc., 1905. 
p. 148—150 : „În ştire să vă fie voao, fraților, si voi să vă spun 
voao ceale ce am făcut eu. Atunci m-au dăruit Dumnezeu cu îm- 
pärätia şi schiptrul [...] şi cu cunună m-au încoronat şi cu cinstea 
bogăției şi cu multă mărire de dar aducătoare, si cu mulțimea 
ostimei fiind încungiurat, si cu mînă de ajutoriu întinsă cu 
milostivire“ etc. 

21 Vezi şi documentele din 25 ianuarie 1575 (D.LR., B, XVI. 
IV, p. 161—163) şi 30 ianuarie 1577 (ébid., p. 250—252), prin care 

e i îsi arată recunostinta pentru intervenția fra- 
i d pă îi. re Golescu în lupta de la Jiliste. 

“22 Bună reproducere a pietrei în Istoria României, II, p. 1007. 
Inscripţia subliniază: „au fost la toate războaiele depreună cu 
domnu-său ca o slugă credincioasă domnu-sâu . 

23 N. Iorga, Istoria românilor în chipuri și icoane, III, p. 38— 
40. Problema a fost reluată de curind de P. Chihaia, Mormintele 
din biserica mănăstirii Curtea de Argeș, în Glasul Bisericii, 1974. 

24 Marc Bloch a scris fără a prevedea ecoul pe care propria-i 
moarte în Rezistență îl va da acestor rînduri : „Pînă şi în socie- 
tätile noastre în care a-şi da viața pentru ţară a încetat cu desă- 
virsire a mai fi monopolul unei clase sau al unei bresle, senti- 
mentul tenace al unui soi de supremație morală legată de funcţia 
războinicului de profesie — prejudecată atit de străină „altor ci- 
vilizaţii, ca cea chineză, — rămîne ca o amintire a împărțirii de 
la începutul epocii feudale dintre ţăran şi cavaler“ (La societe 
feodale, Paris, 1968, p. 617). De comparat cu ideea utilității sociale 
a aristocrației argumentată pe sacrificiu pe care N. Iorga o pre- 
dica în anii întîiului război mondial şi în ajunul chiar al refor- 
mei agrare; vezi, de pildă, articolele sale Cei doi Golești şi 
Aceiasi doi Golești (Oameni cari au fost, II, Buc, 195, 
p. 268—274). 

25 Cronici turcesti, I, p. 172—173. Numärul prizonierilor turci 
s-ar fi ridicat la 4000, vezi Camil Muresan, Joan de Hunedoara 
si vremea sa, Buc., 1957, p. 76. 

26 Wavrin, p. 120, tradus în Călători străini, I, p. 97. 

27 N. Iorga, Scrisori de domni, p. 168—170, unde „Novoselo“ 
e identificat cu Enisala. 

% Si istoricul bizantin Laonic Chalcocondil, Erpuneri istorice, 
tr. V. Grecu, Buc., 1958, p. 284, accentuează caracterul necruţător 
al atacului lui Vlad: „a nimicit cu desăvirşire locuitorii împreună 
cu femei şi copii şi caselor le-a dat foc, arzând totul pe unde 
mergea“. Nelipsită de verosimilitate, afirmaţia lui Iorga, Istoria 
armatei, p. 60, că românii „putură prinde robi, pe cari-i strămu- 
tară prin sloboziile şesului muntean rău locuit“, are încă nevoie 
de probe documentare. 

29 Cronica moldo-germană, în Cronicile slavo-române, p. 30. 
În fond, luptele civile din Franța prilejuiseră sălbăticii asemä- 
nătoare, cf. mai sus. Comentariul lui N. Iorga este caracteristic 
pentru poziția istoricului : „Cine cunoaşte figura domnului, aprig 
numai cu turcii năvălitori în 1475. va privi cu greu ca adevărată 
această groaznică învinuire“ (Noua cronică germană a lui Ștefan 
cel Mare descoperită de d. Olgiend Górka, Buletinul comisiei is- 
torice a României, IX, 1930, p. 190). 

30 B. T. Cimpina, Cercetări, p. 76—77. 

# Loc. cit., p. 77, n. 6. Cf. Cronicele, p. 30. : 

3 N. Iorga, art. cit., p. 190, se multumeste să noteze: „e in- 
admisibil si ca număr si ca rost“. 

33 C. C. Giurescu, Despre lupta de la Soci, Studii si materiale 
de istorie medie, IV, 1960, p. 423—481. 

34 1. Vlădescu, Izvoarele istoriei românilor, I, p. 119. N. Iorga, 
Istoria românilor, IV, Buc., 1937, p. 168, presupunea că Mircea 
ar fi fost pretendentul din 1481, „fiul Călţunei“. În acest caz, 
Radu cel Frumos ar fi avut în sfatul lui un frate bastard. Cf. 
George D. Florescu, Divanele domnești din Tara Românească, I, 
Buc., 1943, p. 145—146, 201, 207, despre un Stan spătarul, fiu al 
lui Mihail din Ruși, probabil înrudit cu familia damnească, pe 
care îl credem acelaşi cu boierul prins la Soci. 

35 Cronicile slavo-române, p. 31. Acest supliciu e descris şi 
de Nicolae de Modrussa în povestirea despre aruzimile lui Vlad 
Ţepeş (G. Mercati, Notizie varie sopra Niccolo, Modrussiense, în 
Opere minori, IV, Città del Vaticano, 1987. p. 248). 

35 B. T. Cîmpina, op. cit., p. 82. n. 5. Dimpotrivă, M. Berza, 
în Revue historique du sud-est européen“, XXI, 11944, p. 271, n. 1, 
susține că: „Înseamnă a scădea zadarnic pe un domn mare care, 
chiar dacă a practicat acest sistem ca toţi contemporanii săi, nu 
poate fi transformat, numai de dragul descoperirilor, într-un sim- 
plu şef de bandă. Nici un izvor nu lasă să se constate o singură 
campanie avînd doar acest scop. Dacă în cronici e vorba la tot 
pasul de «o pradă bogată», nu e decât fiindcă în limbajul epocii 
aceasta înseamnă că biruința fusese deplină“. 

31 Ed. I. Vlădescu, p. 121 (Letopisețul anonim). Cf. Gr. Ureche, 
op. cit., p. 91: „au luat Stefan Vodă cetatea Teleajenului si au 
tăiat capetele pîrcălabilor si muierile le-au robitu si multi țigani 
au luoat“. 

38 Cronica moldo-germană, p. 32. Acelaşi izvor adaugă preci- 
zarea că, şi la Teleajen, voievodul „a pus să fie spintecati multi 
țigani, aşa încît sîngele curgea din castel afară“. 

3% Ca mai sus, n. 35. Acest Isaac paşa, renegat grec, căsătorit 
cu văduva sultanului Murad al II-lea, era un personaj de seamă, 
fost beglerbei al Anatoliei şi mare vizir (F. Babinger, Maho- 
met II, passim.), ceea ce explică tratamentul special acordat fiului 
său, pe care credem a-l putea identifica cu Isa, beg de Skoplje 
(L. Chalcocondil, op. cit., p. 271, 272, 301). 

40 N. Iorga, Acte și fragmente, TII, p. 94. 

"41 Afirmînd din capul locului caracterul just al războaielor 
lui Stefan, I. Focşeneanu și Gh. Diaconu, Bazele puterii militare 
a lui Stefan cel Mare, în Studii cu privire la Stefan cel Mare, 
Buc., 1956, p. 114, 167, se pronunţă astfel: „Se ştie că, îndeosebi 
după 1472, el nu duce războaie aventuriste pentru gloria feudală 
— atât de căutată în acea epocă — sau pentru cotropiri de pă- 
mânturi străine sau pentru jafuri, ci numai pentru eliberare sau 
apărare“. 

42 E. Stănescu, Cultura scrisă moldovenească în vremea lui 
Ștefan cel Mare, în Cultura moldovenească în timpul lui Ștefan 
cel Mare, ed. M. Berza, Buc., 1964, p. 37. 

#3 V. Makuscev, în Glasnik srpskog učenog društva, seria a 
II-a, t. XV, 1883, p. 137, scrisoare din 17 octombrie 1492 a bolog- 
nezului Francesco Trancedini către ducele de Milano. 

4 Cronicile slavo-române, p. 119. În 1531 se mai vindeau 
sclavi la Cetatea Albă, vezi Călători străini, I, p. 354. 

45 Op. cit, p. 188. Pentru conditiile generale ale actiunii din 

1574, vezi raportul nostru Les pays danubiens et Lépante la co- 
_locviul organizat în 1971 de Fundaţia G. Cini despre „Mediterana 

în cea de-a doua jumătate a veacului al XVI-lea“ (sub tipar, în 
revista Studi veneziani). 

46 N. Costin, Letopisețul, p. 527. ; , 

17 Despre schimbările în organizarea armatelor. vezi Istoria 
României, II, p. 794—795, 868—873, şi ibid., III, p. 92—95. 

48 În 1567, afluenta emigranților bulgari a motivat creşterea 
haraciului muntean, cf. M. Berza, Haraciul Moldovei si Țării Ro- 
mâneşti, p. 29—30. Mihai Viteazul declară şi el în 1598: „în ţara 
dimprejur, de la hotarul nostru pînă la Sofia, am ars peste 
2000 de sate si pe cei dinăuntru, ce s-au găsit bulgari, mari şi 
mici, după socoteala mea peste 16000 de suflete, cu averea lor 
toată, i-am trecut peste Dunăre, şi celor mai săraci le-am dat în 
tärisoara mea. unde s-a putut, atîta loc cît să-și poată găsi hrana“ 
(N. Iorga, Scrisori de domni, p. 233). 

49 Bistra Cvetkova, La situation internationale et le peuple 
bulgare à la fin du XVI-e et au début du XVIl-e siècle, Bulletin 
de l'Association internationale d’études du sud-est européen, 1, 
IX, 1971, p. 57—72. 

5 Radu Popescu, Istoriile, p. 72—73. 

51 Cronicile turcești, I, p. 509. 

52 R, Popescu, Istoriile, p. 76. Cf. Ioachim Crăciun, Însem- 
nările lui Szamoskôüzy privitoare la istoria românilor, Cluj, 198, 
p. 112. 

53 Arh. St. Buc., m-rea Radu-Vodä, XXXIX/10, apud N. Stoi- 
cescu, Curteni si slujitori, Buc.,-1968, p, 308. Între timp, a apărut 
în D.R.H., B, XXIII, p. 432—434. 

54 Op. cit., p. 182—183. Ibid., p. 159, cu ocazia unei incursiuni 
a trupelor moldo-polono-cäzäcesti în Bugeac, în 1683, se relevă 
marea cantitate de pradă, dar şi eliberarea captivilor deținuți de 
tātari („slóbodziè robii de pin obezi“). 

5 P. F. Sugar, The Ottoman „professional prisoner“, p. 90. 

56 Ibid., p. 84. 

5 Acesta putea atinge valoarea unei cincimi din totalul pro- 
priei răscumpărări (ibid., p. 83). 

58 Ibid., p. 88, cazuri de mutilări. 

55 Vezi Adrian Fochi, Le motif poétique du „retour du mari“ 
dans le folklore sud-est européen, în volumul Recherches compa- 
rées de folklore sud-est européen, Bucarest, 1972, mai ales p. 268, 
281—295, 299—304, 310—318. Se pune întrebarea dacă versiunea 
răspândită în mediul albanez islamic („tipul albanez II“, în clasi- 
ficarea lui A. Fochi), prin mențiunea luptelor cu „regele Spaniei“ 
n-ar permite datarea textului respectiv de la începutul secolului 
al XVII-lea. Cf. loc. cit, o tendinţă similară, mai târzie, în fol- 
clorul iugoslav de a localiza motivul comun prin referiri la țarul 
Rusiei şi la regele Poloniei („Lekovo“). i 

N. Iorga, Quelques observations sur les rapports entre le 
monde oriental et les Croisades, în Mélanges d’histoire du Moyen 
Age offerts à M. Ferdinand Lot, Paris, 1925, p. 268—274, a sugerat 

chiar o îndepărtată origine comună, persană, a mentalitätii cava- 
lereşti atît europene cât şi arabe. Semnalăm aici, ca semnificativ 
pentru cavalerismul otoman, faptul că, în 1565, turcii practicau 
monomahia, duelul, după cum arată o mărturie publicată de 
N. Tolu, Un récit français du XWI-e siècle sur les affaires de 
Hongrie, în Mélanges d'histoire générale, I, p. 340. 

êl Ilustrarea acestei concepţii în pictura exterioară mol- 
dovenească din secolul al XVI-lea — cu două teme majore: Ase- 
diul Constantinopolului și Cavalcada lui Constantin cel Mare — a 
fost studiată de Sorin Ulea, L'origine et la Signification idéologi- 
que de la peinture extérieure moldave, Revue roumaine d'his- 
toire, II, 1963, 1, p. 41—51. 

VI. TRATAMENTUL 
PRIZONIERILOR CRESTINI 


Existenta unui neincetat pericol extern s-a manifestat 
si pe alt plan, paralel cu cel al relatiilor romäno-otomane : 
raporturile, adeseori ostile, cu puterile crestine. Caracte- 
rul lor se datorează, în parte, reflexului de apărare a in- 
tegritätii teritoriale, primejduită de expansiunea unor 
state vecine — regatul polono-lituan, regatul Ungariei, 
apoi Imperiul habsburgic — și, în parte, neputinței de 
a păstra o libertate de acţiune în politica externă, dic- 
tată începind din secolul al XVI-lea de Poartă, ceea ce 
avea drept urmare angajarea involuntară în războaiele 
purtate de Imperiul otoman împotriva acestor state. Unor 
observatori străini si îndepărtați, situaţia le părea desigur 
paradoxală și autorul unor reflecţii asupra „creșterii și 
descreșterii“ Imperiului sultanilor — gen care are, înainte 
de Cantemir, o istorie de cel putin un secol — nu soväie 
să le zică românilor din toate trei provinciile „un fel de 
creștini pe jumătate mahomedani“. Indiscutabil, criteriile 
avute aici în vedere nu erau religioase, ci politice 1. 

În aceste condiţii, captivitatea de război este o situaţie 
frecventä în cursul conflictelor cu Polonia, Ungaria sau 
Imperiul si merită o tratare aparte în cadrul lucrării de 
fatä. Pe de altă parte, campaniile duse de unul din sta- 
tele feudale românești împotriva altuia pun aceeaşi pro- 
blemă, a prizonierilor creştini, prezentă chiar în luptele. 
interne provocate de interesele particulare ale unor fac- 
tiuni boierești. Omiterea lor din discuţie ar lipsi imaginea 

complexă pe care o căutăm de citeva din aspectele ei cele 
mai caracteristice. 

O bună metodă impune, credem, ca analiza noastră să 
înceapă tocmai cu împrejurările, deloc rare, în care orien- 
tarea politică diferită a Moldovei și Ţării Românești a 
determinat între ele un război. Este cazul, bunăoară, al 
violentelor lupte din vremea lui Ştefan cel Mare, în 
urma cărora, în cîteva rînduri, Moldova a reușit să obţină 
alinierea Ţării Românești în frontul comun antiotoman. 

Din 14822, scrisoarea dictată (după cum se vede din 
primele cuvinte, la persoana a treia) de vornicul moldo- 
vean Tricolici, prins de munteni într-o bătălie, apelează 
la „toţi ai miei iubiţi fraţi și prieteni“, zece persoane în- 
sirate pe nume, pentru a-l răscumpăra din captivitate: 
„Vă dau de știre că pînă în acest ceas sînt în viaţă și că 
am căzut în mîinile domnului Basarab Voievod si mă ţine 
ferecat“. Cu același prilej se transmite vestea că un alt 
dispărut din oastea lui Ștefan scăpase cu viaţă: „să mai 
știți că Soltan, fratele lui Cozma, este cu mine viu, pină 
ceasul ni va veni“. Gindul celui intrat în captivitate pînă 
la un termen pe care nu-l putea prevedea se îndreaptă 
intii spre gospodăria de acasă, ghicind-o ameninţată de 
năvala rudelor nerăbdătoare să-și împartă moștenirea : 
„nu lăsaţi să mi se risipească, ori marfă ce va fi, ori scule, 
si să nu vă certati pentru averea mea pînă ce veţi auzi 
că sînt viu, ci să îngrijiţi și să căutaţi cu milă caii si 
iepele și oile și porcii și toată averea cîtă este“. Recoman- 
dările vornicului sînt revelatoare pentru alcătuirea averii 
unui boier moldovean din secolul al XV-lea. Fără indo- 
ială, Tricolici va fi stăpinit și moșii, pe care însă nu le 
menţionează, socotindu-le mai la adăpost, cel putin în pri- 
mul moment. El adaugă apoi: „pe mine să nu mă uitaţi, 
ci tot aceia ce vi se va părea mai bine, aceia să faceţi, ca 
să nu pier“ 3. Rugămintea lasă să se vadă că prizonierii 
luaţi în luptele dintre Tara Românească si Moldova erau 
deținuți în așteptarea răscumpărării. 

Mai tîrziu, în epoca lui Mihai Viteazul, învinșii erau 
chiar înrolați în oastea învingătorului, ca în cazul acelui 
oștean al lui Ieremia Movilă care declara că „m-a prinsu 
Mihaiu Vodă la Hotin si m-au dus în Tara Ungurească“ 4, 
Despre soarta lui aflăm dintr-o scrisoare — de comparat 

cu aceea citată mai sus — trimisă părinţilor lui de la 
Bistriţa, după ce fusese prins a doua oară de unguri la 
Mirăslău. Documentul este o dramatică mărturie despre 
condiţiile de captivitate pe care pentru veacul al XV-lea 
le putem bănui încă mai aspre : „mă rog domnialor voas- 
tre ca lui Dumnedzäu den ceriu să nevoiţi să mă scoteti 
lingă voi în țară creștină și să nevoiţi să dati ştire părin- 
telui miu Mogîlde vornicului că eu dzacu în tämnitä de 
mincu liutul și piatra [...] Deci mă rog domilor vostre să 
no mă zäbävit aice, ce să mă scoteti [...] încă să es în ţară, 
să nu mor de dorul vostru, si imbätrinesc si am făcut o 
barbă pînă în briu“. Părinţii vor fi citit rîndurile buchi- 
site în închisoare cu inima strinsä de durerea fiului care, 
nădăjduind numai în ajutorul lor, se tînguia si în post- 
scriptumul ce însoțește iscălitura : „feciorul vostru Coc- 
risel, si sintu numai cu cămeșa“ 5. 

Citeodată, pînă să vină răscumpărarea pe care cei de 
condiție mai modestă nici n-o puteau plăti, unii prizonieri 
aveau norocul să evadeze și, cu mijloacele pe care li le 
scotea în cale intimplarea, se întorceau acasă. Un act din 
1644 a păstrat următoarea declaraţie : „adecă eu Dumi- 
trașcu și Vasile, feciorii lui Constantin vătaful, nepoţii lui 
Trifan celui bătrin den Sovoleti, însumi mărturisim cu 
cestu zapis al nostru cum am scăpat den Țara Munte- 
nească pedestri și cu peile“ 6. E vorba desigur de supra- 
vieţuitori din lupta de la Ojogeni-Nenișori, care avusese 
loc cu cinci ani în urmă. 

În această perioadă se amintesc totuşi unele execuţii 
sumare de prizonieri. După bătălia de la Finta, de exem- 
plu, în 1653, cînd Matei Basarab „cu biruintä s-au întors 
la scaun în Tirgoviste, ducind multi robi moldoveni si 
cazaci, pre carii i-au tăiat de la Fintina Tiganului pînă 
în Tîrgovişte“, Asemenea mărturii sint rare si răzlețe. 

„În general, domnii își rezervau severitatea pentru re- 
primarea unor răscoale care le puneau în primejdie tro- 
nul, în lupta cu diferiţi „hoţi“ sau „lotri“, nume sub care 
se înţeleg de obicei în documente rebelii. Acţiunile lor 
sînt adesea manifestări ale luptei de clasă faţă de care 
autoritatea de stat reacţiona cu cea mai mare violenţă. 

Înfringerea pretendentului la domnie Ștefan Mizgă, 
care se pare că se găsea în fruntea unei mișcări populare 

ANTE Aron panze 


Războiul în viziunea unui artist român din sec. al XVI-lea. 
Miniatură din Tetraevanghelul dăruit de Ieremia Movilă mănăs- 
tirii Suceviţa, 1598. (Muzeul de artă al Republicii Socialiste 
România) 

Icoanä moldoveneascä din sec. XVII reprezentind pe Sf. Ioan 
cel Nou de la Suceava ca rob la tătari, situaţie în care s-au 
aflat atîția români în evul mediu. (Muzeul de artă al 
Republicii Socialiste România) 

Miniatură din Psaltirea ilustrată de Anastasie Crimca, de la mă- 
năstirea Suceviţa, sec. XVII. (Muzeul de artă al Republicii 
Socialiste România) 

Asediul Constantinopo- 
lului, frescă la mänästi- 
rea Moldovița. (Repro- 
ducere după albumul 
Printed Churches of 
Moldavia) 


Cetatea Hotinului. 


Fortäreafä de la Alep 
(Siria), unde au fost de- 
ținuți si captivi români 

Bătălia de la Nicopole, 
după o ilustrație a cărții 
lui Johan  Schuldber- 
ger, participant la a- 
ceastă luptă. Reprodu- 
cere după Călători stră- 
ini despre ţările româ- T) 

h Poema haora tiesos i 


EI 

areto 4-a 


DA VALACHIA TRA L PRENCIPE 
BA XA His TRE y 


Bătălia de la Tîrgovişte, 
din 1595, după o gra- 
vură de G. Franco. Ca- 
binetul de stampe al 
Bibliotecii Academiei 
Republicii Socialiste 
România 


Armată otomană ocu- 

pînd o cetate în 1578. 

Reproducere după P. S. 

Coles, The Ottoman Im- 
pact on Europe. 

O armată din sec. XVII 
în mars „cu căţel si 
purcel“. Oastea lui Fa- 
raon, frescă la mănăsti- 
rea Suceviţa. Reprodu- 
cere după albumul Prin- 
ted Churches of Molda- 
via. 


Scene din captivitatea 

otomană, reproducere 

după o gravură din sec. 

al XVI-lea. P. S. Coles, 

The Ottoman Impact 
on Europe. 


jlah i 


PS 


HUE 

Portretul banului Bar- 
bu Craiovescu in lan- 
turi, inaintea Sf. Proco- 
pie, scenă inspiratä de 
salvarea sa din captivi- 
tatea otomană. Icoană 
din sec. XVIII, după 
una mai veche, la Mu- 
zeul de artă al Republi- 
cii Socialiste România 


RAA 


AVS 


Monezi care au circulat 
în ţările române în 
evul mediu. De la stin- 
ga la dreapta: monedă 
a lui Radu I, domn al 
Țării Româneşti, mo- 
nedă polonă din 1564 şi 
monedă turcească. 


Tîrg de sclavi la Constantinopol în secolul al XVII-lea. Gra- 

vură contemporană. Reproducere după P. S. Coles, The Otto- 

man Impact on Europe. „Le 24 (mai 1648) je fus à Constanti- 

nople pour voir le Marché des Esclaves...“ (Les Voyages de Mr. 
de Monconys en Syrie et en Anatolie, II, Paris, 1695) 

de oarecare amploare, este povestită cu seninătate de 
Alexandru Lăpușneanu, într-un moment — 1 iulie 
1566 — în care vinătoarea de oameni continua: „după 
ce s-au luptat cu ostașii noștri, acei lotri au perit mișe- 
leste, multi dintre ei au fost uciși în munţi și înnecaţi 
în ape, iar alţii au fost aduși vii în tirgul nostru în lași 
— dintre care pe multi am poruncit să-i taie și să-i ucigă, 
iar pe alţii, tăiaţi în patru bucăţi, să-i puie în frigare, 
căci erau toţi oameni aşa de primejdioși, iar pe cîțiva 
dintre ei îi ţinem încă vii“ 8. Descrierea acestor atrocități 
este foarte sugestivă pentru violenţa sălbatică a moravu- 
rilor epocii. 

Utilizarea mercenarilor în acea vreme pune probleme 
dintre care multe depășesc cadrul lucrării de faţă. Se știe 
că ei reprezentau un instrument de opresiune sau, în 
orice caz, de apărare a structurii social-politice feudale, 
după cum reiese din însăși mărturisirea domnului Moldo- 
vei, Gheorghe Ştefan : „Oastea cu simbrie nu o putem 
trimite de lingă noi, căci o ţinem pentru apărarea noastră. 
Dacă nici aceasta n-ar fi lingă noi, atunci prostimea ne-ar 
alunga din scaun, pentru dările multe pe care de nevoi 
le aruncăm asupra ei“ 9. La mijlocul secolului al XVII-lea 
se manifestă însă o adevărată criză a acestui sistem de 
organizare a armatei care se încadrează în criza generală 
a regimului nobiliar din Moldova si Tara Românească si 
care are drept rezultat o serie de răzvrătiri ţinîndu-se 
lanţ între 1650 și 165910. Faţă de transformarea acestor 
trupe într-un grav pericol pentru statul boieresc, clasa 
stäpinitoare nu a văzut altă soluţie decit intervenția 
străină sau tot angajarea de mercenari, germani sau sue- 
dezi, pentru a forma garda personală a domnului 1. Con- 
flictul din 1655 a dus după înfringerea răsculaților la 
Soplea, la măcelărirea lor în masă : „supt sabie i-au pus 
pe toţi seimenii [...] Deci, s-au dus Costandin Vodă la 
scaun, cu boierii, de cerca pă hoți, pă jäfuitorii ucigași, 
zorbalele, de-i întepa, spînzura, îi tăia cezvirti, cît au 
curätit ţara de răi“ 12. O represiune tot atît de singeroasä 
va avea loc în 1657, cind Hrizea din Bogdănei, nenoroco- 
sul pretendent domnesc surghiunit un timp în Transilva- 
nia, a fost executat împreună cu alţi 300 de prizonieri ale 
căror capete au fost „înfipte în pari“ 13, 

vulgus“, deci, cavaleri și oșteni de rind. Ar fi „cea mai 
veche știre despre obiceiul răscumpărării in războaiele 
purtate de români. Din păcate, această bătălie din munții 
Sipintului e cunoscută doar prin izvoare dintr-a doua 
jumătate a secolului al XV-lea, la cronica amintită adău- 
gindu-se o biografie, de celebrul umanist italo-polon Cal- 
limachus, a protectorului său, cardinalul Olesnicki. De 
aici, prin intermediul cronicii lui Bielski, informația a 
trecut în letopisetul lui Grigore Ureche, care spune: 
„cîţi n-au peritu de copaci i-au prinsu vii, pre carii mai 
apoi i-au răscumpăratu craiul Cazimir“ 19. 

Aceeași juxtapunere a izvorului tirziu peste cel con- 
temporan îngreuie analiza știrilor despre intervenţiile lui 
Stefan cel Mare în Podolia în ultimii ani ai domniei 
sale. Analele „de la Bistriţa“ arată că în 1498 moldovenii 
ajunşi la Trembowla „multe averi luară din cetate și 
multi ostași luară de acolo, care mai apoi cu toţii fură 
tăiaţi“ 20. Așadar, pe lîngă cruzimi sävirsite în toiul lup- 
tei — „pe alţii si nu puţini îi arseră în cetate“ —, se 
constată iarăși execuţii de prizonieri — e drept, limitate 
la combatanți (textul vorbește lămurit de „ostași“). O 
explicaţie ar putea fi căutată în dorinţa de a plăti cu o 
exemplară pedeapsă agresiunea polonă din 1497, nimici- 
tor oprită în codrii Cosminului. 

Soarta populaţiei civile a fost, se pare, strămutarea 
în Moldova, chiar dacă proporțiile acţiunii au fost apoi 
mult exagerate de cronicar. Expediția, plănuită de Ste- 
fan ca represalii, pătrunsese adinc în teritoriul po- 
lon, pină la Lwow, Przemysl, Buczacz,  Podchaicze, 
Sandomierz și Wroclaw. „Și mulţi oameni, bărbaţi, mu- 
ieri, copii, au scos în robie, mai mult de 100 000, mulţi de 
aceia au asezatu Ștefan Vodă în ţara sa, de si pînă astăzi 
trăiaște limba rusască în Moldova“ 271. Spusele lui Ureche 
sint confirmate de relaţia solului Poloniei la dieta din 
Freiburg, după care „aceia ale căror puteri și virstă erau 
mai zdravene au fost prinși cu toţii și duși în grea și 
jalnică robie“ 22. Prin urmare, oricît de putin convingă- 
toare ar fi ea, explicaţia etimologică încercată de cronicar 
pentru existența unei populaţii alogene în nordul Buco- 
vinei se bazează pe un fapt istoric neîndoielnic. Ce au 
insemnat, în Imperiul otoman, deportările ca mijloc de 

colonizare este lucru bine știut 23. Se poate chiar presu- 
pune că incursiunea turcească în Pocuția din același an 
1498 a avut acest caracter. 

Cit priveşte inițiativa asemănătoare a lui Stefan, se 
cuvine luată în seamă o altă indicație a lui Ureche, care 
precizează că voievodul a intrat cu oaste în Polonia. „de 
i-au arsu tirgurile şi i-au robit podaniit 24. Or, ,podanit 
are înțelesul de șerbi, ceea ce dezvăluie o situaţie foarte 
interesantă. În ce calitate au fost oare transferați în Mol- 
dova, unde formele și gradul de dependenţă al ţăranilor 
din acea vreme sînt încă obiect de discuţie între isto- 
rici 2%, acești ţărani aserviti a căror origine în mare parte 
românească e de bănuit 26? Reducerea lor la o stare de 
sclavie patriarhală pare cu desävirsire exclusă, iar simpla 
lor trecere din stăpînirea feudalilor poloni în cea a boie- 
rilor moldoveni nu este mai verosimilă. Dacă noua lor 
condiţie n-ar fi fost mai bună, nimic și nimeni nu i-ar fi 
putut împiedica să fugă cu prima ocazie înapoi, cîtă vre- 
me tradiţia istorică transmisă de Ureche arată clar că 
ei au rămas în Moldova. Înclinăm să credem că statutul 
social de care ei aveau să se bucure era cel de ţărani li- 
beri, stabiliţi în „slobozii“, si că abia din secolul următor 
vor împărtăși soarta localnicilor, treptat supuși exploa- 
tării feudale. 

Se adaugă si motivul că regiunea Pocutiei a fost în 
același an devastată de un raid tătăresc, după altul tur- 
cesc : aceste catastrofale pustiiri nu puteau decit să în- 
demne pe locuitori să-și caute o nouă așezare, la adăpos- 
tul graniţelor bine păzite ale Moldovei. 

Si după incursiunea lui Bogdan în Pocuția, din 1509, 
Ureche relatează că „robilor ce-i adusese din Tara Le- 
șască le-au impärtitu hotară în ţara sa“. Prin asemenea 
acţiuni, clasa cirmuitoare din Polonia a fost silită să-și 
pună de-a dreptul problema deportării întregii populaţii 
din Moldova, pe locul ei întemeindu-se o nouă ,colo- 
nie“ 27. Firește, plănuita strămutare a moldovenilor era 
condiționată de o victorie decisivă asupra lor, ce n-a fost 
însă cistigatä nicicind. Cu excepţia acestor episoade izo- 
late, în relaţiile româno-polone nu s-a recurs la soluţia 

transferului de populatie pentru problema captivilor de 
räzboi, ci numai la räscumpäräri sau schimburi de pri- 
zonieri. 

Campania din 1497 avusese sfirsitul cunoscut : dupä 
infringerea suferită de poloni, „alţii au căzut la legătură, 
cumu-i Tuncinschii Zbignev potcomori Cracäului, Pruh- 
nitschii, Targovetschii și alții multi“ 78. Însemnări con- 
temporane pe manuscrise din Polonia confirmă știrea : 
„multos dominos nostros magnificos captivaverant“ sau 
„in silva dicta Kussmynska bukowyna Moldawi nostros 
profligaverunt et multos captivos notabiles abduxerunt, 
inter quos eciam Alexander de Tarnow, Nicolaus Gard- 
zyna de Lyubranez, Ieronimus Odrowaschet alii quam- 
plures insignes sunt captivati“ 29. 

Cronica moldovenească dă detalii pe care izvoarele 
polone le evită ca înjositoare : „Pre unii, ai noștri i-au 
fostu spinzurindu cite doi de păr, că au fostu umblindu 
pre acele vremi pärosi ca și nemţii %. Si alte batjocuri 
multe le-au fostu fäcindu“. Nu e greu de văzut că mal- 
tratările la care au fost supuși prinșii, de rang oricit de 
înalt, urmăreau mai ales să-i jignească și să-i ridiculizeze, 
fără a fi vorba de torturi în adevăratul sens al cuvintu- 
lui, ca acelea îndurate de prizonierii turci. 

Ca orice alt stat ce a dus în trecut o politică de mare 
putere si Polonia are o „legendă neagră“ a ei. În conse- 
cintä, clasei dominante medievale polone i-a fost atribuită 
o serie de trăsături morale negative printre care, în pri- 
mul rînd, orgoliul. Era deci firesc ca moldovenii mai rus- 
tici să-și afirme dur sentimentul propriei lor demnități, 
căutînd totodată să-i umilească pe arogantii feudali poloni. 

Din aceeași cauză, tradiţia istorică românească a în- 
registrat cu satisfacţie explicaţia legendară a Dumbrăvii 
Roșii : „Pe mulţi i-au prinsu în robie și multe cazne le 
făciia moldovenii lesilor. Că au pus Stefan Vodă de au 
arat cu lesii pe o culme de deal la Botäsani si au simă- 
natu ghindă și s-au făcut dumbravă mare, de iaste pînă 
astăzi copaci mari“ 31, Deși susține că „leşii nu tăgăduesc, 
că scrie și în cronica lor“, Neculce a aflat probabil în 
cronica lui Ureche datele pe care el le amplifică pentru 
a motiva denumirea identică a mai multor localităţi din 
Moldova : „au pus pe leși la plug de-au și arat cu dinșii, 

de au sämänat ghindä, de au fäcut dumbrävi pentru po- 
menire, ca să nu să mai acolisascä de Moldova: Dum- 
brava Rosie la Botäseni si Dumbrava Roșie la Cotnari 
si Dumbrava Roșie mai gios de Roman“ 3%. Descoperirea 
unei legende paralele în opera istorică a lui Gheorghe 
Brancovici e un puternic argument în favoarea conside- 
rării acestei anecdote ca apocrifă si de caracter folclo- 
ric 33, 

Sub urmasul lui Stefan, Bogdan cel Orb, interventiile 
moldovene în Pocutia continuă, însoţite de luarea de pri- 
zonieri si pradă. Aceste incursiuni ca si expedițiile de 
represalii ale polonilor în Moldova sînt consemnate de 
analele ordinului minoritilor, redactate la Lwow de Jan 
Komorowski. În 1506 sînt aici menţionate pagubele pri- 
cinuite anual ori mai des în Podolia și Galiţia, în voie- 
vodatele Sandomirului și Lublinului, pînă în marginea 
Lituaniei — raptul de oameni și furtul de turme: „Illo 
enim tempore Turci, Walachi et Tartari per multos annos 
fere omni anno et aliquando bis per annum hostiliter, 
oculte et manifeste, terras Podolienses ac Russiae, San- 
domiriensem, Lubliniensem ac Lithuaniam invadebant, 
vastantes igne, gladio et captivitate, sine omni resistencia 
nostrorum, iusto Dei iudicio, populum et pecora abdu- 
cebant“ 34, Revansa nu se face mult asteptatä, căci hat- 
manul Nicolae Kamieniecki „a poruncit să fie spinzurati 
50 de boieri moldoveni, după ce a înfrînt două pîlcuri 
de-ale lor“ 35, Cînd găsi răgazul de a plăti această datorie, 
lucru de la care îl împiedicase conflictul din 1507 cu 
Radu cel Mare, ocrotitorul direct al pribegilor moldo- 
veni 365, Bogdan reveni ,arzind si prădînd țara“ în Polo- 
nia, unde „mulți oameni si boiari au robit si domnii lor 
încă i-au prinsu“ 37, Analele minoritilor au păstrat si ele 
amintirea acestei expediții la care ar fi luat parte 40 000 
de ostaşi, adică o armată însemnată pentru puterea mi- 
litară a Moldovei: „palatinus Valachie anno Domini 
1509 cum quadraginta millibus intravit Podoliam, eam 
igne et gladio populando“. Iarăşi, după raidul de la înce- 
putul lui iulie, urmară toamna represalii încununate de 
victorie în ziua chiar de 4 octombrie, a Sfîntului Fran- 
cisc, ceea ce sporește entuziasmul călugărului cronicar 

-pentru vitejia soldaţilor poloni care „au prins pe aproape 
toți boierii“ 38. 
-Tratativele de pace, începute curind după aceea, se 
vor încheia la 22 ianuarie 1510 prin tratatul de la Ca- 
menita între Bogdan cel Orb şi Sigismund I. Ambele 
părţi se obligau la schimbul prizonierilor : „oamenii prinși 
cari sînt prinși în lupte și la sträji si oriunde si în 
orice locuri, boieri, ţărani si oameni săraci, să se in- 
toarcă, din amindouă părțile“. Bogdan accepta să eli- 
bereze pe toţi captivii poloni „cu tot ce vor avea asu- 
pra lor“, dar cu condiţia tratamentului reciproc al mol- 
'dovenilor aflaţi în Polonia și chiar în Lituania, ceea ce ar 
da de crezut că proiectul deportării fusese adus la un 
început de realizare. „Asemenea, și Măria Sa craiul Po- 
loniei pe toţi oamenii din ţara Moldovei care vor fi 
prinși, de orice limbă toţi aceştia se vor trimite, de la 
mare la mic, cu tot ce vor avea asupra lor, si din țara 
Poloniei si din ţara Litvaniei“ 3%. Precizarea privind ,oa- 
menii din ţara Moldovei [...] de orice limbă ar fi“ pare 
să fie introdusă în tratat pentru a asigura restituirea tä- 
ranilor ruteni originari din regiunea subcarpatică și că- 
rora li se distribuiseră deja terenuri agricole în Moldova. 
Pentru a evita obligaţia de a elibera prizonierii la 
sfîrşitul ostilităţilor, Petru Rares va adopta în luptele 
sale cu polonii o altă soluţie. În 1531, hatmanul Oräs, 
„cu tătari“ și moldoveni, a năvălit în Podolia, la Ksieza, 
„unde au tăiat mulţi oameni [...] pe alţii, pe care i-au 
prins atunci, i-au vîndut ca robi la Cetatea Albă“ 40. Nu 
e exclus ca iniţiativa să fi venit din partea auxiliarilor 
tătari, în deprinderile cărora intra vînzarea ca sclavi a 
prizonierilor. Oricum, actul fățiș dușmănos a trezit pro- 
testele părţii adverse și a avut drept rezultat refuzul 
polonilor de a restitui pe ostașii lui Rareș prinși la Hotin 
în 1938. Despre o încercare a voievodului la începutul 
celei de-a doua domnii, de a obține eliberarea acestor 
prizonieri, citim în cronica lui Ureche : „[...] ca un păstor 
bun grijia de oile sale cele perite, ca să le afle. Trimisă 
solii săi la craiul lesescu, de-si ceriia robii, ceia ce-i luase 
Tarnovschii hatmanul cu oaste cîndu venise la Hotin. Ci 
nimica nu au folositu, că nici cu o ispravă s-au întorsu 
solii săi înapoi“ 4, 

Încetul cu încetul însă, aceste doleante reciproce se 
împăcară. În” documente si cronici, pe măsură ce s-a 
adincit conștiința pericolului otoman, îşi face loc ex- 
presia unui statu quo pe care, chiar după ciocniri vio- 
lente, atit partea polonă cit si cea românească se grăbesc 
să-l restabilească. După pierderea independenţei Moldo- 
vei, aceasta va urmări cu consecvență pacea, cel putin la 
hotarul său nordic. În secolul al XVII-lea se constată 
chiar ideea unei solidaritäti creștine care acţionează mai 
hotăritor decit obligaţiile faţă de Poartă ale principatului. 
Neculce pomenește aprobator iniţiativa lui Antioh Can- 
temir care a trimis „cărți cu rugăminte la craiu si la hat- 
mani, să nu pozvolească să sloboadză poghiazuri în ţară 
să o strice, că-i păcat că sînt creștini“. Domnul și boierii 
declaraseră atunci : „Cînd s-a timpla să margă cembururi 
tătărăști în sus, om faci si noi știre leșilor să să fe- 
rească“ 42, 

Ideea apare prin aceeași vreme și în politica lui Con- 
stantin Brincoveanu. Domnul Tärii Românești avea tot 
interesul să menajeze pe vecinii săi din Transilvania, 
Habsburgii, de care îl legau jurämintul de fidelitate din 
1688 și titlul său de principe al Sfintului Imperiu. Pre- 
zenta trupelor lor în preajma hotarului și chiar dincoace 
de el ar fi fost în orice caz un motiv suficient. Deci, 
uneori obligat să se alăture, cu efectivele sale, oștirilor 
sultanului, alteori atacînd pe austriaci, ca la Zărnești, în 
fruntea unei armate deasupra căreia flutura steagul Ţării 
Românești, cu oricîti turci sau tătari s-ar îi găsit totuși 
într-însa, Brincoveanu a acordat prizonierilor o atenţie 
deosebită, în funcţie de avantajele politice pe care le-ar 
fi putut aduce tratamentul lor privilegiat. Astfel se ex- 
plică schimbul dintre generalul Heissler si faimoasa ero- 
ină maghiară Ilona Zrinyi, contesă Thököly : „prins-au 
viu și pe Haizler ghinărariul, pre carele l-au luat rob, 
și mai trecînd cîtäva vreame l-au slobodzit pentru doam- 
na lui Tuchili ce era la neamti, făcindu-se schimb“ 43. 
După lupta de la Lugoj, în 1695, domnul a intervenit 
chiar pentru eliberarea unor demnitari si ofițeri superiori 
austriaci prinși de tătari sau turci, plătindu-le personal 
răscumpărarea : „Atuncea, acolea cît au mai șăzut si 
cîţiva nemți de la turci si de la tătari au răscumpărat, 

întru carii au fost si un Ioan Conrad Huber îl chema, ce 
era comisar ostii nemtesti, adecă ca un vistiâr mare, cum 
îi zic, de toate trebile ostii el purtător de grijă fusese, și 
alți oameni de cinste, căpitani, s-au răscumpărat“ #. 

Pe cînd la Brincoveanu era vorba de un calcul di-. 
plomatic, la cronicarii care-l consemnează atrage atenția 
compătimirea sinceră pentru „nemţii“ lipsiţi, în relaţiile 
lor cu turcii, de îndelungata experienţă pe care istoria 
a dat-o ţărilor române. Autorul Istoriilor Țării Românești 
deplinge uciderile si jafurile sävirsite de tătari în înain- 
tarea lor spre Viena, în ajunul marelui asediu, si îndeo- 
sebi luarea în captivitate a populaţiei pașnice : „mulțime 
dă oameni au tăiat si au robit, că era neamtii neinvätati 
de a vedea robii, ci şădea toţi pen casele lor, pe carele 
găsindu-i täea-i, robi-îi cumplit“ 45. Evident, distincţia 
dintre civilii necombatanti și profesioniștii războiului, 
adînc înrădăcinată in giîndirea occidentală din motive de 
clasă, nu avea nici un sens pentru orientali, deprinsi să 
considere serviciul militar ca o îndatorire generală a mu- 
sulmanilor drept-credincioși. Textul citat reprezintă o 
interesantă mărturie a conştiinţei de solidaritate a româ- 
nilor cu restul creștinătății. 

O cercetare a împrejurărilor în care a luat naştere 
această idee și a primelor ei manifestări în legătură cu 
prizonierii de război face necesară cernerea minuțioasă 
a unor texte pină acum crutate de analiza critică a isto- 
ricilor si, în acest scop, ne duce îndărăt cu două secole, 
în epoca luptei antiotomane purtate de Moldova sub 
conducerea lui Ştefan cel Mare. Adevăratele raporturi 
dintre acesta din urmă și aliații lui occidentali sînt în- 
vederate de episodul tinerilor genovezi din Caffa, luaţi 
în captivitate la cucerirea orașului de către turci şi a 
căror evadare în timpul transportului lor spre Constanti- 
nopol, pe o corabie care s-a refugiat în portul Chilia, a 
impresionat puternic pe contemporani. Ecoul deosebit al 
evenimentului rezultă din faptul că mai multe cronici 
l-au reținut, dindu-i dealtfel semnificaţii diferite. 

Autorul „istoriei moldovenești“ mai tirziu cuprinse 
în Kronika Polska a lui Bielski știa că 150 de robi fu- 
gari au cerut protecţia lui „Ştefan voievodul moldovenesc 
care i-a ascuns“ 46. La rîndul ei, Cronica moldo-germană 

inregistreazä primirea genovezilor la Chilia, unde bogä- 
tiile de pe nava lor ar fi fost confiscate de domn, proba- 
bil în virtutea „dreptului de epavă“, și încărcate în nu 
mai puţin de 400 de care (!) Mai departe, citim: „a îm- 
pärtit domnul pe tineri prin Suceava. În același timp au 
aflat caffezii si venețienii că copiii erau la Ştefan vo- 
ievod și au fost foarte bucuroși de aceasta. Şi i-au tri- 
mis foarte multi bani si cereri ca. el să lase liberi pe 
tineri“. Din izvor reiese că genovezii au fost considerați 
în Moldova prizonieri de război, sume mari fiind trimise 
în schimbul libertăţii lor. În cele din urmä, ofertele de 
răscumpărare ar fi fost acceptate si — aici ni se suge- 
rează între moldoveni și genovezi o afecţiune aproape 
fräâteascä — „Ştefan voievod a îmbrăcat pe toţi tinerii si 
i-a lăsat pe toţi liberi si care au vrut să se ducă acasă, 
pe aceia a poruncit să-i călăuzească în Tara Ungurească. 
Mulţi dintre dinșii au rămas în Suceava, cari și astăzi 
sînt acolo“ 47, Refuzul lui Stefan de a-i preda sultanului 
ar fi contribuit, potrivit aceleiași versiuni, la izbucnirea 
conflictului cu turcii din 1475. Observăm însă că pasajul 
a fost interpolat în povestire la o dată necorespunzătoare 
— februarie 1474 ! —, după o sursă polonă #8, cîtă vreme 
cucerirea Caffei se plasează în iunie 1475, deci la aproape 
o jumătate de an după bătălia de la Vaslui. 

Pe de altă parte, există două mărturii categorice, din- 
tre care una datorată prizonierilor înșiși, deţinuţi la Su- 
ceava, si transmisă prin legatul papal din Buda, Bal- 
dassare de Piscia 4, iar cealaltă provenită chiar de la 
Ștefan. Ni se va îngădui să o socotim mai conformă ade- 
vărului istoric pe cea din urmă : „Venind împăratul tur- 
cesc asupra noastră si a țării noastre, oamenii noștri să- 
raci din Suceava au fugit la Camenița ; împreună cu 
oamenii noștri săraci din Suceava se aflau și niște feciori 
din Caffa, ferecati toţi în lanţuri. Atunci camenitenii s-au 
sculat cu burmistrul și cu bătriînii tirgului si au pus mina 
pe acei feciori, iar împăratul turcesc a trimis la noi și 
ne-a cerut pe acei feciori din Caffa“. Așadar, în 1476, 
cind s-a produs retragerea în Polonia înaintea invaziei 
turco-tătare, nici un captiv nu fusese încă eliberat. La 
începutul anului 1481, încheierea unui tratat de pace în- 
tre domnul Moldovei și Mehmed al II-lea l-a silit pe cel 

dintii să extrădeze pe acei genovezi care se mai aflau în 
paza sa. „Ciţi erau la noi, i-am dat pe toţi, dar pentru 
cei ce nu mai erau, căci fuseseră luaţi de cameniteni, 
pentru acei douäzeci de feciori, am dat cite nouă mii pen- 
tru cinci insi, iar pentru ceilalţi cîte cinci mii de aspri 
de fiecare fecior“ 50. Despăgubirile plătite atunci sulta- 
nului s-au ridicat la 84 000 de aspri, adică o sumă, cal- 
culind florinul la 60 de aspri, egală cu 1 400,de florini, în 
timp ce cuantumul tributului la care Ştefan se angajase 
față de Poartă nu depășea 6 000 de florini 5. Se înţelege 
că în aceste condiţii este zadarnic a căuta tendinţele de 
solidaritate creștină în altă parte decit în declaraţiile pe 
care domnul le trimitea Veneţiei sau papii 5. 

Tot atit de înflăcărate erau și declaraţiile de devota- 
ment adresate Veneţiei în 1619 de Gaspar Graziani, ajuns 
pe tronul lui Stefan cel Mare ca recompensă pentru ser- 
viciile aduse ca diplomat Porții 55. Ce vedem însă, în pri- 
vinta aplicării acestei profesiuni de credinţă faţă de „cea 
mai sublimă și mai venerabilă Republică din lume“ ? La 
9 iulie 1620, rectorul și consiliul Ragusei îi răspundeau 
lui Graziani care le scrisese „despre robi“ (intorno agli 
schiavi), cu asigurarea că au încredinţat problema con- 
sulului lor din Napoli 5. Să fie vorba cumva de o inter- 
ventie în favoarea creștinilor robiti și puși să vislească pe 
galerele sultanului ? În realitate, cronicarul turc Ibrahim 
Pecevi ne arată că lucrurile stau tocmai pe dos: „un 
ghiaur de origine frincă, numit Gașpar, cumpăra de la 
ghiaurii frinci prizonieri musulmani naufragiati cu co- 
răbiile pe mare“ 55. Raguzanii aveau deci rolul de mijlo- 
citori pe lingă vice-regele spaniol al Neapolelui, în tem- 
nitele căruia se găseau numeroși turci din echipajele de 
corsari capturate de flota din Mediterana a lui Filip al 
III-lea. Gaspar Graziani îi răscumpăra numai spre a-i 
vinde mai departe, cu cistig, în Polonia sau aiurea. 

Strins legat de același clan al dragomanilor venețieni 
din Constantinopol, ca și Graziani 5, Vasile Lupu a folo- 
sit poziţia sa de domn al Moldovei pentru a interveni de 
mai multe ori pentru răscumpărarea unor prizonieri creş- 
tini. Chestiunea preocupă stăruitor state ca Polonia și 
Rusia, aflate în conflict cu Imperiul otoman. În 1640, de 
pildă, solul polon Woyciech Miastkowski a mers la Poar- 


332 


https://biblioteca-digitala.ro / https://www.acadsudest.ro 


tă pentru a obține eliberarea compatriotilor săi, printre 
care mai erau unii prinși în timpul războiului din 1620— 
1621 57. Întorcindu-se, el îi conducea „în cîteva zeci de 
care“, în afară de cei 130 de foști prizonieri care făcuseră 
pe o corabie drumul de la Constantinopol la Galaţi. În 
raportul lui către dietă, Miastkowski s-a grăbit să-l de- 
nunte pe Vasile Lupu că „cumpără de la tătari robi din 
șleahta polonă și-i trimite să muncească din greu la fer- 
mele lui de lingă Constantinopol“ 58. Poate că solul se 
lăsa influențat de antipatia sa pentru domnul iubitor de 
ceremonial fastuos, de ighemonicon, cu care avusese ci- 
teva ciocniri si pe care-l numea dispretuitor : „acest tă- 
ran încăpăţinat și prost“. Se vede totuși că, intrebuintind 
mină de lucru ieftină pentru a-și cultiva moșiile, Vasile 
Lupu nu a recurs la prizonieri decit pe ţărmul Bosforu- 
lui, cît mai departe de observatorii poloni. Gestul inami- 
cal față de vecinii de la miazănoapte va fi însă corectat 
peste trei ani prin ajutorul dat prizonierilor ruși ai tur- 
cilor, despre care ne informează corespondența cu țarul 
Mihail Fecdorovici Romanov. 

„Ni se scrie de la Măria Voastră împărătească“ — răs- 
pundea domnul Moldovei la 20 iulie 1643 — „că au venit 
cîțiva mîrzaci cu oaste tătărască dinspre Crimeia si de la 
cetatea Azovului și din alte ţinuturi tătărești, și au venit 
în locurile de margine și au cutreierat întinse ţinuturi 
din stăpinirile prea luminatei și marii voastre impärätii, 
și i-au luat în robie pe acei creștini pravoslavnici care 
locuiesc în acele părţi și i-au prins pe săracii oameni și 
au pricinuit multe pagube“. Deoarece însă „acei hoţi, 
mirzacii si tătarii au umblat ca niște lupi înräiti, fără 
știrea și porunca împăratului turcesc“, domnul a știut 
să profite cu abilitate de dezacordul dintre politica Porții 
si iniţiativele locale ale căpeteniilor de la graniţă pentru 
a crea ocazia unor contacte cu Rusia. Nu întimplător, în- 
trucît ea se situase pe poziţii opuse Poloniei, aliata lui 
Matei Basarab, în tot timpul Războiului de treizeci de 
ani, încă neîncheiat la acea dată. Din această cauză, Va- 
sile Lupu a intervenit în favoarea robilor ruşi din Cri- 
meea : „iar pe acei robi din cetăţile de margine, pe care 
i-au luat tătarii, și pe cei dinainte și pe cei de acum, pe 
toţi îi voi slobozi fără zăbavă, pentru că fratele Măriei 

Voastre împărăteşti sultanul Ibrahim, împăratul turcesc, 
va trimite porunca sa strașnică și hanului din Crimeea și 
lui Calga-sultan și lui Nuredin si pașii din Azov cu straș- 
nica sa minie si acei robi vor fi sloboziţi“ 5%. Negocierile 
nu s-au oprit aici. La 27 septembrie 1643 aflăm despre 
misiunea negustorului grec Anton Constantinovici Kurt, 
un agent al ţarului, care ,fägäduieste că în Țarigrad si 
în Caffa și în Azov si în Crimeea îi va găsi pe toţi robii 
și-i va trimite fără răscumpărare nouă, marelui domn, 
şi că pentru aceasta el se va lăsa de toate alișverișurile 
lui negustorești“. Mihail Romanov acceptase ca Vasile 
Lupu să aibă rolul rivnit de mijlocitor în tratativele ruso- 
turce ; de detalii urmau să se ocupe capuchehăile Mol- 
dovei în atribuţiile cărora intra si reclamarea prizonie- 
rilor români 60 : „boierii tăi aflaţi în Țarigrad despre acest 
lucru al nostru domnesc să aibă grijă și să-i dea ajutor 
lui Anton, pentru ca el să găsească pe toţi robii noștri 
ruși în Țarigrad și în Caffa și în Azov si în Crimeea si 
să-i trimită la noi, marele domn, fără răscumpărare“ 61, 

Acţiunea diplomatică a Poloniei pentru alcătuirea 
unei ligi antiotomane urmărește, tocmai în acești ani, 
atragerea domnului Moldovei de partea ei. Din 1645— 
1646, Vasile-vodă, devenit socrul marelui senior polon 
Janusz Radziwill, părăsește politica turcofilă pe care o 
dusese de la numirea sa la domnie. Concluzia va fi, în 
1649, o atitudine cu totul diferită de cea din 1640 față 
de robii luaţi de unul din raidurile tätäresti care devastau 
periodic sudul Poloniei și străbăteau la înapoiere Mol- 
dova. „Era descălecată orda cu temeiul la un sată anume 
Brătulenii la Răzina, incärcati tătarii de robi si de plean 
den Tara Lesascä. Nefiindü gata, au întratu ai noștri în- 
dată într-insii cu săbiile. Perit-au multi tătari și le-au 
luat ai noştri si pleanul și robii“ 62. Intervenţia cazacilor 
și tătarilor din anul următor va fi motivată ca o acţiune 
de represalii, dat fiind că „atunci cînd el, hanul Crimeii, 
se intorcea de la război din Polonia cu robi și cu pradă 
peste Nistru spre hotarul său, domnul Moldovei l-a hăr- 
tuit pe han în drum și i-a abătut multi robi“ 63, 

Nici de astă dată, totuși, nu era vorba de o reacţie 
spontană de întrajutorare, ci de o iniţiativă domnească 
dictată de interese politice și, chiar dacă ele aveau să se 

dovedeascä gresite, de calcule de oportunitate. Un trist 
trecut de suspiciune reciprocä a impiedicat sä se dezvolte 
pînă tirziu, în veacul al XVIII-lea, altfel decit ca o figură 
de stil, solidaritatea antiotomană între români și statele 
vecine lor. Adepții acestei idei căutau doar un sprijin 
în lupta de eliberare a poporului român în funcție de 
conjunctura politică. Acţiunile întreprinse în scopul eli- 
berării unor prizonieri. ruși, poloni sau germani eviden- 
tiazä greutatea cu care diplomaţia românească menținea 
un echilibru de forţe în această regiune a Europei osci- 
lind necontenit între starea cronică de război și coexis- 
tenta armată. 

Paralel cu încercările de a stabili o solidaritate cres- 
tinä 6, asistăm la un proces ale cărui temeiuri istorice 
ofereau o soliditate incomparabil mai mare şi anume dez- 
voltarea unor tendinţe de solidaritate între românii din 
cele trei state, reuniți de ideea apartenenţei la același 
popor. Dintre diversele chipuri în care se manifestă în 
Evul Mediu conștiința de neam a românilor, cel mai lim- 
pede este conștiința unităţii etnice, manifestată deopo- 
trivä de locuitorii Moldovei, Ţării Românești și Tran- 
silvaniei. Concluziile la care s-a ajuns pînă acum, înte- 
meiate pe numeroase atestări documentare ale acestei 
stări de spirit în societatea românească a veacurilor XV— 
XVII, se cer completate cu unele direct legate de su- 
biectul nestru. 65 Deosebit de semnificativă este, așadar, 
atitudinea adoptată de moldoveni sau munteni față de 
prizonierii români originari din altă provincie, aflaţi în 
captivitatea otomană. 

În momentul chiar în care recunoscuse suzeranitatea 
sultanului, în 1432, Alexandru Aldea, domn al Ţării Ro- 
mânești, adresa brasovenilor aceste asigurări: „pe robii 
voştri, pe eîti am putut, i-am răscumpărat, si cîti robi 
sint la Nicopoli, eu am trimis la Nicopoli ca să nu-i ducă 
departe, pînă cînd pe ei îi veţi răscumpăra“ 66, Cităm, în 
aceeași ordine de idei, și scrisoarea unui boier muntean, 
Mogoş spătarul, către localnicii din Sadu, Rämesti și 
Mäldäresti, părțile oltene care asigurau legătura Ţării 
Românești cu Sibiul, furnizînd informații despre mişcă- 
rile turcilor : „Şi iată că vă grăiesc: cind veniră turcii 
de ne călcară în picioare și ne prădară — pentru că la voi 

prädau și vă robeau iar la noi atita n-au robit, ci des- 
pre altă pradă întocmai ca și la voi —, atunci de ce folos 
ni-a fost domnul nostru, craiul ? Că el nici nu ne-a cău- 
tat, nici ne-a îngrijit, ci ne-a lăsat“. Pare a fi vorba de 
Ioan Zapolya, regele recunoscut de turci al Ungariei, și 
de expediţia otomană îndreptată sub ordinele lui Aloisio 
Gritti către Ardeal, în 1534. Cînd, mai departe, se spune 
că „au fost bătuţi turcii“, aluzia privește asediul Media- 
sului din același an. Firește, se cuvine disociată poziţia 
unor feudali munteni care au colaborat cu armata sulta- 
nului de cea a voievodului Vlad-Vintilă, care va sfirsi 
prin a se alătura lui Petru Rareș împotriva lui Gritti. 
Cel care scrie, fiul lui Mogoş banul, coboritor dintr-un 
vechi neam boieresc 57, a participat la o acțiune militară 
organizată de turci, independent de obiectivul lor prin- 
cipal, împotriva Craioveștilor ale căror domenii se găseau 
în această regiune, în împrejurimile ctitoriei lor, mănăs- 
tirea Bistriţa. Spre deosebire de vărul lor, Vilsan logofă- 
tul, ceilalţi fruntași ai familiei, Barbu banul si Şerban 
vornicul, rămăseseră credincioși domnului. „Deci“ — con- 
tinuă relatarea lui Mogoș — „acum, cînd au prădat turcii, 
m-au trimis domnii lor si pe mine cu oaste la locul vos- 
tru să vă prăd şi să vă robesc: că mi-au dat și turci, ce 
i-am avut, dar erau în veșminte românești“ 68 Dar marii 
boieri îşi înțelegeau în anumite limite colaborarea cu tur- 
cii, după propria mărturisire a lui Mogos : „am venit pin 
la casele voastre, și cind am fost acolo, ci au venit la noi 
oamenii voştri, Micul din Rimești si Toma din Măldă- 
resti, cu toţi ai lor, și mi s-au rugat pentru voi, ca să nu 
vă präd si să nu vă robesc. Deci am socotit eu că sînteți 
și voi creştini cum si noi sintem și m-am învirtejit fără 
să vă fac nici un rău“ 6%. Termenul „creștini“ capătă aici 
o acceptiune etnică, sprijinită de context, prin delimita- 
rea față de cotropitorii turci, de altă religie. 

Un fapt deosebit de grăitor în sensul solidarităţii din- 
tre moldoveni și munteni îl înregistrăm în 1623, cu oca- 
zia unei incursiuni tătărești în Pocuția : „au lovitu oar- 
dele [...] pre la Sneatin, toată Pocutiia fără veste, si au 
făcut mare robiie si plian. Si după aceie pradă a lesilor, 
curundu au lovitu și în Tara Muntenească pînă în Buzău, 
de au făcut cităva pradă la munteni. Ce au săritu făl- 

cianii și covurluianii si tecuceanii, cu poronca lui Radul 
vodă, de au lovit pre tătari la întorsu și li-au luatu toată 
dobinda și robii“ 70, 

Această ridicare la arme a ținuturilor din sudul Mol- 
dovei pentru a le tăia tătarilor calea spre Bugeac și a 
elibera prizonierii munteni reprezintă un act cu atît mai 
vrednic de atenţie cu cît a fost probabil o iniţiativă lo- 
cală, față de care porunca domnească, suprapunîndu-se 
tardiv, este menţionată numai în planul al doilea. Reac- 
tia spontană a țărănimii moldovene s-a dovedit capabilă 
de a influenţa însăşi orientarea domniei în raporturile cu 
Poarta : „şi au făcut Radul vodă si jalobă mare la îm- 
părățiie“. 

În sfîrșit, ultimul exemplu de solidaritate între lo- 
cuitorii diferitelor provincii româneşti pe care-l vom 
menţiona se leagă de cunoscuta mărturie a cronicarului 
grec Nicolae Chiparissa, potrivit căreia domnul Moldo- 
vei, Mihai Racoviţă, conducînd un corp de oaste pe Valea 
Rodnei, le-a poruncit trupelor sale ca „moldoveni să nu 
robească“, ci să-i ascundă de tătari. Se specifică apoi: 
„moldovenii ce zic nu sint din Moldova, ci moldoveni 
creștini ortodocși născuţi si crescuţi în Ungaria“ 71, Aceas- 
tă mărturie referitoare la românii din Transilvania la 
1717 este si ea foarte interesantă pentru starea de spirit 
contemporană. 

Între concluziile ce se desprind din paginile prece- 
dente, alături de acelea, de o egală însemnătate, care s-ar 
mai putea adăuga la o viitoare reluare a problemelor 
schitate aici, una deschide perspective luminoase în isto- 
ria poporului nostru. Ne place s-o recunoaștem: con- 
știința unităţii de neam a românilor s-a dezvoltat paralel 
cu evoluţia ideii de libertate, care-și manifesta treptat 
exigenţele și în tratamentul prizonierilor de război. 


NOTE 


1 Du Vignau, L”etat présent de la puissance ottomane, avec 
les causes de son accroissement et celles de sa décadence, Paris, 
1687, p. 342. 

2 Data „c. '1482* a fost susţinută de N. Iorga, Scrisori de bo- 
ieri, scrisori de domni, p. 11. Luna ianuarie corespunde cu cuce- 

rirea cetăţii: Crăciuna de Basarab cel Tinär, în decembrie 1481 
(după cronologia adoptată de N. Iorga în Istoria lui Ștefan cel 
Mare, p. 162-—163, şi Istoria armatei românești, p. 93). 

3 I. Bogdan, Documente moldovenești din secolele XV si XVI 
în archivul Brașovului, Buc., 1905, p. 57, nr. XXVI. 

4 N. Iorga, Documente româneşti din archivele Bistriţei, 
1, p. 6. 

Bogdan Ruginä, „de cumpărătură in Tara Munteneascä*, fusese 

cumpărarea ei, a vîndut o ocină cu 500 de taleri. 

6 N. Iorga, Anciens documents de droit roumain, I, Paris— 
Bucarest, 1930, p. 147. 

1 Radu Popescu, Istoriile, p. 107. 

8 N. Iorga, Scrisori de boieri, scrisori de domni, p. 212—214. 

9 V. Motogna, Două scrisori ale lui Gheorghe Sesan, Rev. 
istorică, XII, 1926, p. 318. 

10 Ultima lucrare despre ele este o valoroasă monografie asu- 
pra marii mişcări din 1655 : Lidia Demény, L. Demény si N. Stoi- 
cescu, Răscoala seimenilor sau răscoală populară ?, Buc., 1968. 
Vezi totuşi unele obiecții şi rectificäri în recenzia noastră din 
Analele Universității Bucureşti — Istorie, XIX, 1. 1970. p. 
131—135. 

11 Miron Costin, Letopisețul, p. 128, relatează reprimarea re- 
beliunii din 1650 de către Vasile Lupu, cu „nemţii ce avea den 
poruncă gata cu sinetele pline“. Vezi C. I. Karadja, Un amba- 
sador suedez la curtea lui Constantin Şerban, Rev. istorică, VI, 
1920, p. 212, si idem, Notele lui Rälamb despre Muntenia (1657). 
ibid., XV, 1929, p. 348, despre proiectul lui Constantin Șerban de 
a înrola 500 de soldați suedezi. 

12 R, Popescu, Istoriile, p. 115—118. 

13 Demény şi Stoicescu, op. cit., p. 176—182. 

4 D, Cantemir, Viața lui Constantin-vodă Cantemir, trad. 
N. Iorga, ed. Liliana N. Iorga, Craiova, 1943, p. 76. 

15 R. Greceanu, Viața, p. 106. 

16 Andrei Pippidi, Aux origines du régime phanariote en 
Moldavie et en Valachie, Revue des études sud-est européennes, 
XI, 1973, 2, p. 353—355. 

17 C. Erbiceanu, Cronicarii greci, p. 69, 75. 

18 Despre sclavii din Polonia în secolul al XIII-lea, vezi 
K. Tymieniecki, Quelques parallèles d'histoire agraire du Moyen 
Age, Acta Poloniae historica, I, 1958, p. 26. 

19 Singurul studiu, nu deplin satisfăcător, asupra numeroa- 
selor probleme pe care le ridică critica acestor texte, aparţine lui 
I. Nistor, Lucius Aprovianus eroul ţării Şipeniţului, Analele 
Acad. Rom., seria III, mem. sect. ist., t. XXIII, 1941, p. 133—176. 
Izvoarele sînt: J. Dlugosz, Opera omnia, ed. A. Przedziecki, I, 
1863, p. 552—553; Filippo Buonarcorsi (Callimachus), Vita et 

mores Sbignei Cardinalis, ed. I. Lichonska, Varșovia, 1962, p. 28— 
30 ; Gr. Ureche, Letopiseţul țării Moldovei, ed. Panaitescu, p. 68. 

20 I. Vlădescu, Izvoarele, p. 130. 

21 Gr. Ureche, Letopisețul, p. 107. Un interesant ecou al 
acestei informaţii, preluată din ediţia Kogălniceanu a cronicii, 

1009. 

XII, 1963, 30, p. 184). Prin bunăvoința colegului nostru I. R. Mir- 
cea, care pregăteşte editarea unui foarte important document, 
Condica de socoteli a lui Constantin Brincoveanu din 1709—1714, 
putem adăuga că domnul înseamnă la un moment dat cheltuiala 
a 200. de taleri, plătiţi „pe un popă rus de l-am răscumpărat 
den robie“. 
- 62 M. Costin, Letopisețul, p. 125. 

63 Relaţiile istorice, II, p. 227. Une 

% Nu intră aici în discuţie legăturile românilor cu popoarele 
slave din sudul Dunării, evocate sub acest aspect de C. Andreescu 
în eseul Despre o naționalitate ortodoxä, Biserica ortodoxă ro- 
mână, 9—10, 1934, deoarece, cu excepţia unor scurte insurectii 
locale, ele reprezentau mai mult un argument în proiectele de 
cruciadă tîrzie decât o forță politică reală. d Ea 

65 E, Stănescu, Premisele medievale ale conștiinței naționale 
românești. Mărturiile interne, Studii, 17, 1964, p. 967—1 000. Cf. 
idem, Numele poporului român si primele tendințe umaniste in- 
terne in problema originii si continuității, ibid., 1969, 22, p. 189— 
206, precum şi idem, Geneza noțiunii de „România“. Evoluţia 
conștiinței de unitate teritorială în lumina denumirilor interne, 
în volumul Unitate si continuitate în istoria poporului român, 

RÉSUMÉ 


L'historiographie actuelle, qui a abandonné les buts 
autant que les méthodes de ,,l’histoire-batailles“, tant de- 
criée, devrait s'intéresser au problème des prisonniers en 
tant qu'aspect des réactions de la société médiévale à 
l'égard de la guerre, donc dans des conditions exception- 
nelles quoique souvent répétées au cours de son exi- 
stence. En engageant, directement ou indirectement, les 
„élites“ nobiliaires et même les couches sociales les plus 
larges, ce problème entraîne des conséquences économi- 
ques et sociales, au délà des questions purement militaires 
(dotation et structure des armées), qui, à leur tour, vont 
modifier certaines conceptions juridiques. Peut-être les 
plus difficiles à saisir, mais aussi les plus fascinantes 
parmi les suites de ce phénomène sont celles qui concer- 
nent les états d’esprit, la psychologie des masses popu- 
laires, bref l’évolution de ce „mental collectif“ que plu- 
sieurs maîtres de la dernière génération du XIX-e siècle 
et, de nos jours, de nombreux chercheurs n’ont jamais 
cessé d’étudier. 

L'auteur de ce livre ne pouvait traiter un si vaste 
sujet autrement que par sondages, tout en éspérant que 
l’image qui en ressort sera completée et retouchée à 
lavenir, en des circonstances qui lui permettront une 
meilleure connaissance des derniers progrès de la re- 
cherche historique, ainsi que l'accès aux documents 
inédits. Pour nous en tenir à ces pages, simple ébauche 

d'un livre futur, elles présentent deux sections dans la 
société médiévale européenne, à des époques et dans des 
régions qu'on a choisi à dessein assez éloignées les unes 
des autres. Les innombrables détails concrets qui affluent 
dans notre texte (dates, chiffres, noms, parentés) n’ont pas 
été gardés pour la couleur locale, mais bien parce qu'ils 
contribuent à rendre les vraies dimensions du problème, 
mieux que les traits généraux que nous nous efforçons 
d'esquisser dans ce bref resume. 

Pourquoi donc la France et l’Angleterre à l’époque de 
la Guerre de Cent Ans? D'abord à cause de la longue 
durée du conflit et à cause de ses proportions : c’est la 
première guerre européenne. La Péninsule Ibérique mise 
à part, ainsi que les Pays Bas, contrées devenues par ha- 
sard le théâtre des combats entre les principaux Etats 
belligérants, la zone franco-anglaise garde encore aux 
XIV-e et XV-e siècles un caractère unitaire, qu’elle perdra 
justement à la suite de cette guerre. Car le royaume 
d'Angleterre, encore quatre siècles après la conquête nor- 
mande, n’était qu'une des „Frances d'Outremer“ créées 
par la féodalité française au cours de la même expansion 
qui, avec les croisades, la emportée jusqu’en Orient. 
Cette classe seigneuriale, à peu près la même des deux 
côtés de la Manche, puisqu'il faut penser aux mariages 
nantis de riches dots qui longtemps ont empêché le cli- 
vage national dans son sein, a provoqué la guerre et l’a 
entretenue ensuite comme une bonne affaire. Elle y a 
vu le rémède de la défaillance économique qui, au seuil 
du XIV-e siècle, sous les apparences trompeuses de la 
prosperite, menaçaït déjà la plupart de ses fortunes. Elle 
ne la laissera s'eteindre que lorsque la moitié française 
de ce vaste groupe social s’y sera abimee, corps et biens, 
tandis que la structure des armées se démocratisait rapi- 
dement. Ainsi, après le projet d’une expédition en Terre 
Sainte que Philippe VI entretenait encore entre 1331 et 
1337, en même temps que les aventures de plusieurs 
grands seigneurs tant français qu’anglais en Prusse ou 
en Hongrie, les débarquements français en Écosse, avant 
le conflit pour la Guyenne ou la rivalité commerciale en 
Flandre, ont été à l’origine de la Guerre de Cent Ans. 

Sa fin sera marquée par les changements dans la tech- 
nique militaire et le recrutement des armées qui substi- 
tuent un équipement „moderne“ et un esprit „bourgeois“ 
aux armes et aux traditions de la chevalerie. Cependant, 
jusqu’à ce que la guerre devienne une ,guerre de com- 
paignie“, faite sans merci contre les Anglais par les „jac- 
ques“ ou la plèbe des villes françaises, dont la haine 
n'était pas moindre envers leur propre noblesse qu'ils 
soupçonnaient d'entente avec l'ennemi, les lois de la 
guerre sont les mêmes dans les deux camps. Sous les 
noms de „droit d'armes“, „loi d'armes“, „lex armorum“, 
„jus armorum“ ou „jus belli“, tout un ensemble de cou- 
tumes, bientôt codifiées dans des „livres de chevalerie“ 
ou des traités juridiques latins, règlent les droits et les 
devoirs des prisonniers de guerre. Le prisonnier est une 
sorte de vassal : il prête hommage, il „jure prison sur sa 
foi“, avec des gestes rituels qui sont empruntés au ser- 
ment vassalique. Ceci nous invite à y voir un contrat 
comme l’autre, mais celui-ci engage la liberté personnelle 
et seulement pour un certain temps, tandis que les liens 
féodaux d’allégeance supposent des obligations pour toute 
la vie. Ces lois fonctionnent comme un privilège, jalouse- 
ment gardé, des gentilshommes. En sont exceptés, en prin- 
cipe, les femmes et les enfants (dont le rapt est pourtant 
assez fréquent) ainsi que les roturiers : paysans et mar- 
chands. À moins qu'ils ne fassent preuve de noblesse, les 
simples soldats ont à subir un traitement beaucoup plus 
rigoureux, étant pratiquement mis hors la loi. Le droit 
du vainqueur connaît des limites imposées par la „loi 
d'armes“ (par exemple, des conditions „humaines“ pour 
les captifs ou la defense d’en exiger des services desho- 
norants) mais il devient droit de vie et de mort envers 
un vassal infidèle, pris les armes à la main. Toutefois, 
au cours des dernières années de la guerre, lorsque le 
conflit prend un caractère national, on ne reconnaitra 
plus d’autres distinctions que celle entre Anglais et Fran- 
çais, l'ennemi pris étant souvent execute sans autre forme 
de procès. Heureux encore s'ils ne sont qu'emprisonnes 
„en basses fosses“, chargés de fers, au pain et à l’eau, en 
attendant des mois et des années durant qu'ils rachètent 
leur liberté ! 

D'ailleurs, ces dures conditions pénitentiaires ne sont 
infligées qu’à ceux qui ne peuvent se payer un régime 
meilleur. Aux princes du sang ou aux grands seigneurs 
on réserve une prison dorée, avec tous les divertisse- 
ments possibles (banquets, bals, tournois, chasses), dont 
les frais seront ajoutés à leur rançon. 

Il y avait aussi une autre categorie de prisonniers, 
auxquels, en les munissant d’un saufconduit, on rendait 
temporairement la liberté, sous deux conditions ; celle 
de rassembler jusqu’au terme fixé les fonds necessaires 
à la rançon et celle de ne plus reprendre les armes pen- 
dant ce temps. Cette liberté conditionnég leur était as- 
surée soit par des trèves intervenues entre les États, soit 
par un accord privé entre le prisonnier et son „maitre“. 
Parfois, des otages offraient leur garantie que les condi- 
tions seront remplies consciencieusement. 

Ce qui n'empêche pas d'âpres disputes d’éclater à ce 
sujet. Elles sont jugées par le chef militaire sous le com- 
mandement duquel se trouve le plaignant, si elles ne sont 
pas soumises à l’arbitrage d’une instance supérieure : le 
gouverneur de la province, le Parlement de Paris, la 
connétablie, la maréchaussée ou la haute cour de cheva- 
lerie. Moyen de trancher plus rapidement ces procès, les 
duels judiciaires permettent à la justice féodale de voir 
clair là où les dépositions des témoins se contredisent. 

Il y est aisé de reconnaître l'intérêt mis en cause : les 
rançons, principal but de la prise. Non seulement elles 
représentent la source de gains appréciables („moult grant 
prouffit“), mais elles donnent aux prisonniers une valeur 
de crédit et de change. Aussi verrons-nous ces chevaliers, 
qui, pour être des preux, sont aussi d'impitoyables créan- 
ciers, vendre et acheter soit l'obligation entière d'une 
rançon, soit la moitié, le tiers ou le quart de cette somme 
devant être perçue dans un avenir incertain. En même 
temps que les associations en vue de l'exploitation des 
rançons, d’autres se forment pour partager les pertes 
aussi bien que les profits de la guerre. Toutes les spé- 
culations possibles s'organisent autour de ces rançons qui 
additionnent au prix de l’homme celui de ses possessions 
et celui de son crédit auprès de son seigneur, prince ou 

roi, voire même l'appui qu’il pourrait trouver chez ses 
parents, ses pairs ou ses vassaux. 

Ainsi supputés, les chiffres varient beaucoup. Ils sont 
énormes pour les rançons royales, par exemple, celles 
que durent acquitter Jean II de France ou David II et 
Jacques I-er d'Écosse. En telles occasions, on peut cons- 
tater la rareté des métaux précieux qui caractérise l’Eu- 
rope médiévale. Les ressources françaises ou écossaises 
d'or et d’argent (comme celles anglaises auparavant, à 
l'époque de Richard Coeur-de-Lion) ont souffert de larges 
saignées, allant jusqu’à l'épuisement total. Tandis que 
de moindres rancons parvenaient tant bien que mal à être 
payées en monnayant des quantités de joyaux ou d'ar- 
genterie, sans dédaigner les chevaux ou les armes, dont le 
prix montait naturellement en temps de guerre, les grands 
seigneurs ont eu recours, pour se tirer d'embarras, aux 
paysans qui faisaient valoir leurs domaines. Ainsi, le 
duc Louis de Bourbon étant prisonnier en Angleterre, les 
100 000 frs. nécessaires à son rachat furent payés com- 
ptant par „ses pays de Bourbonnais et Beauvoisin“. 
L'alourdissement des tailles et les levées exceptionnelles 
d'impôt s'expliquent par la même cause: le besoin de 
numéraire des seigneurs, souvent pressés par l'obligation 
d’acquitter leurs rançons. Car la royauté n'hésite pas à 
se porter à leur secours, en leur accordant des sommes 
— fussent-elles modiques — prélevées sur la cassette 
personnelle du monarque ou sur les subsides arrachés 
aux Etats provinciaux. Souvent encore, les fonds sont 
prêtés par un autre seigneur, à des taux usuraires : c'est 
le système pratiqué par Gaston Fébus de Foix qui achète 
des créances d’un grand nombre de prisonniers. Ceux-ci 
s'endettent de plus en plus et finissent par perdre leurs 
terres. 

On s’aperçoit donc que les rançons, en provoquant 
un grave désequilibre des fortunes seigneuriales, ont 
contribué au démembrement des structures économiques 
traditionnelles, processus déclenché par la guerre. Les opé- 
rations financières que nous avons brièvement évoquées 
profiteront d’abord à des soldats de fortune — écuyers 
de petite noblesse, cadets ou bâtards d’une grande fa- 
mille — qui, en spéculant habilement sur les rançons, 

gagneront richesses et dignités, ensuite à quelques grands 
seigneurs ne se faisant pas faute d'enlever à leurs sub- 
alternes leurs prisonniers, dont les rançons rempliront 
des coffres armoiriés. La circulation des biens s'accélère 
de cette manière et leur redistribution produit un renou- 
vellement de la classe seigneuriale, au sein de laquelle 
l'inégalité s’est accentuée par la ruine de nombreuses 
maisons nobles. 

Quoiqu'en fin de compte les Anglais n'aient pas obtenu 
la victoire, notre enquête sur échange de biens occa- 
sionné par les rançons, pour incomplète qu'elle soit, ne 
démontre pas moins qu'ils ont gagné plus qu’ils n’ont 
perdu à la guerre. Au cours de ce siècle sanglant, les 
termes de „prouffit“ et de „finance“ acquièrent une nou- 
velle et brutale résonance, comme si l’on avait soudain 
pris conscience de leur importance. Désormais le temps 
n'est plus aux prouesses chevaleresques auxquelles rêve 
Philippe de Bourgogne, surnommé „le Bon“ comme son 
arrière-grand-père, le vaincu de Poitiers, et qui, selon 
son chroniqueur, George Chastellain, ,plus estoit désireux 
de hault los que de grand argent“. Le heurt des senti- 
ments nationaux français et anglais est aussi un résultat 
de la Guerre de Cent Ans plutôt qu’une de ses causes. 
Les vers chantés par un jongleur de cette époque („Soit 
la mer borne et desservrance/ De l’Ancleterre et de la 
France“) expriment dejà une conception moderne du ter- 
ritoire national. 

L'âme populaire ne réagit pas avec la même promp- 
titude à l'égard de la condition des prisonniers de guerre. 
La captivité sert de métaphore courante dans la littéra- 
ture des XIV-e et XV-e siècles, que ce soit pour désigner 
le service de Dieu, les rigueurs d'une belle ou les infir- 
mites de la vieillesse... Pour des chroniqueurs tels que 
Froissart, Jehan de Wavrin ou „Toison d'Or“, le sort pi- 
toyable des prisonniers n'a rien de choquant. On se con- 
tente de le marquer sans aucune compassion : „Telles 
denrées vend-on en guerre...“, „Ainsi vont les aventures 
d'armes...* Paroles qui reflètent un pessimisme et un 
fatalisme profonds, assez proches de l'attitude que la 
morale contemporaine voulait imposer aux prisonniers. 
Le massacre d'Azincourt n'inspire à Froissart que le re- 

gret des rançons ainsi perdues, pas plus que ne l’émeut 
Gautier de Mauny écoutant chaque jour la messe dans 
sa cellule de condamné à mort, car — nous dit-on — „il 
avait grand angoisse de coeur“. Le roi Richard d’Angle- 
terre avait raison de se lamenter, lorsqu'il était enfermé 
dans un château d'Autriche : „mort ni prisonnier n'a ami 
ni parent“, Il trouvera plus tard des imitateurs, Charles 
d'Orléans, Jehan de Garansères, Jehan Régnier, dont les 
poèmes forment un véritable genre littéraire („plaintes 
du captif“) et font preuve d’une sensibilité presque mo- 
derne. 

La seconde et dernière partie de l’ouvrage s'engage 
dans la même voie pour étudier la condition des prison- 
niers de guerre dans la société médiévale roumaine, ainsi 
que le sort des prisonniers roumains dans l’Empire Otto- 
man. Cette fois, non seulement l’espace éclairé est tout 
autre, s'étendant des frontières de la Pologne et de la 
Hongrie jusqu’au sud de la Mer Noire et de la Médi- 
terranée, mais les données documentaires ne sont plus res- 
treintes aux XIV-e et XV-e siècles. La durée exception- 
nelle du Moyen Âge sud-est européen, qui ne s'arrête 
qu’au XVIII-e siècle, a rendu nécessaires des recherches 
beaucoup plus amples, surtout parce que le terrain était 
absolument vierge. En effet, la connaissance de l’histoire 
des Roumains a fait des progrès aussi considérables que 
rapides, cependant, leur histoire militaire n’a été que 
trop souvent réduite aux batailles, dont on discutait la 
date ou l’emplacement, à l’organisation des armées, aux 
fortifications, à l'armement, etc. Or, l’irruption brutale et 
bouleversante de la guerre dans la vie du peuple roumain, 
qui, sans les bourrasques périodiques, se serait déroulée, 
comme celle de toutes les communautés rurales, petites 
ou grandes, dans un isolement autarcique, mérite d'être 
étudiée de plus près. 

Tandis que la romanite de la rive droite du Danube 
n'atteindra jamais un tel degré d'organisation politique, 
étant incorporée dans l’Empire byzantin ou dans les Etats 
slaves, au nord du fleuve la poussée hongroise a trouvé 
en Transylvanie les premières cristallisations statales aux- 
quelles avait abouti la constitution d’une classe de 
maîtres de la terre au sein de la population autochtone 

et qui seront bientôt saisies dans le conglomérat politique 
du royaume apostolique. Ce qui s’en détachera au XVI-e 
siècle, après la terrible défaite de Mohacs, sera une prin- 
cipauté autonome, un „pays d'états“ dirigé et régi par 
PUnio trium nationum au seul benefice des Magyars des 
Saxons et des Szeklers (ou Sicules) et qui jouera jusqu’au 
moment de son annexion par l’Empire des Habsbourgs 
(1688) un rôle de regroupement des forces politiques 
hongroises hors de leur territoire national, partagé en 
deux zones sous la domination étrangère — ottomane et 
autrichienne. C'est dire que le territoire transylvain, 
tourné plutôt vers l’Europe Centrale, malgré les senti- 
ments de la majorité de ses habitants, toujours favorables 
à une alliance défensive avec les Roumains d'en déça des 
Carpathes, aura un destin historique différent de celui 
des principautés de Valachie et de Moldavie. Celles-ci 
gagnèrent dans les premières décennies du XIV-e siècle 
une indépendance à l'abri de laquelle l'oeuvre d'unifi- 
cation territoriale se poursuivra encore pendant quelques 
dizaines d’années. L’avance ottomane les surprend en 
plein épanouissement économique et culturel et, sans par- 
venir à supprimer toute autonomie, elle impose une 
lourde vassalité, dont les conditions seront incessamment 
remises en question. 

Aussi la guerre, en tant que facteur permanent de 
déséquilibre politique, autant que cause d’un considérable 
retard économique, sinon culturel, tend-elle à compro- 
mettre tout progrès, tout espoir de stabilité. La société 
roumaine y a répondu souvent par une résignation lucide 
et habile à exploiter les moindres circonstances favora- 
bles. Toutefois, la nécessité de préserver leur propre exis- 
tence nationale contre les invasions a prêté à chaque vic- 
toire militaire des Roumains, comme au développement 
de leur vie intellectuelle, la signification d’un geste de 
défi. Il faut ajouter que, parfois, malgré une obscure 
conscience d'identité ethnique, les rivalités dynastiques 
ont opposé la Moldavie à la Valachie, selon que l’une ou 
l’autre des deux principautés recevait l’appui d'une puis- 
sance limitrophe — la Pologne ou l’Empire Ottoman — 
ou celui des villes de Transylvanie, poussées par le souci 
de leurs intérêts commerciaux. 

Ainsi, le contact constant et immédiat entre les trois 
provinces roumaines, unies ou désunies par le jeu chan- 
geant des alliances, explique le fait que le droit cou- 
tumier de la guerre y soit le même. Cadres juridiques et 
attitudes mentales se retrouvent partout semblables dans 
les terres roumaines. Telle est aussi la conclusion de nos 
recherches sur la condition des prisonniers de guerre en 
Valachie et en Moldavie. 

` Les premiers éléments communs en sont l’inviolabilité 
des ambassadeurs, le droit de représailles, l’extradition et 
la réglementation des devoirs de la famille envers l'ab- 
sent détenu en captivité. L'ancien droit roumain distin- 
guait deux catégories de prisonniers, sur un critère qui 
tient probablement à la foi religieuse. Les chrétiens seuls 
avaient, en principe, le droit de se racheter, bien que 
les cas de prisonniers turcs rançonnés ne soient pas ra- 
res, tandis que les Bohémiens et les Tatares étaient ré- 
duits en esclavage. L'esclavage patriarcal n'a jamais tenu 
une grande place dans la production sociale des pays 
roumains, mais il n’en demeure pas moins un facteur 
caractéristique de l’économie domaniale jusque très tard, 
au XIX-e siècle, une centaine d'années, après l'abolition 
du servage. Or, si les Gitans et, jusqu’au XVl-e siècle, 
les Tatares subissent une servitude héréditaire, les pay- 
sans roumains asservis, en vertu de leur statut intermé- 
diaire entre l'esclavage et la liberté personnelle, jouis- 
sent d'un privilège assez exceptionnel, comme le demon- 
trent les tentatives des boyards de combattre une pareille 
indulgence des lois : tout serf pris par les Turcs ou les 
Tatares était reconnu libre, s’il parvenait à s'échapper et 
à rentrer au pays. Il est permis de considérer cette situa- 
tion, assez fréquente au XVIl-e siècle, comme une sur- 
vivance originale du droit romain dans l’ensemble des 
normes juridiques médiévales en Europe du Sud-Est. 
Par ailleurs, des paysans n'étaient rachetés que pour 
devenir ensuite les serfs du boyard qui avait payé leur 
rançon. | 

Avant d'être pourchassés par les pillards turcs, les 
paysans roumains, surtout ceux de la région comprise 
entre le delta du Danube et l'embouchure du Dniestr, 
avaient fourni, au XIV-e siècle — période où ils n’étaient 

pas encore défendus par un Etat fort —, des esclaves 
destinés à l'Egypte des Mamlouks. Ceux qui, à l’époque, 
se chargeaient de ce trafic intense qui reliait au Caire 
les ports coloniaux italiens de la côte septentrionale de 
la Mer Noire étaient les Génois, succédant aux Catalans 
qui, s'étant emparés de la Thessalie, avaient offert de 
nombreux esclaves vlaques au marché pontique. La prise 
de Caffa en 1475, celles de Chilia et de Cetatea-Albä en 
1484, la conquête de l’Egypte en 1517 feront passer la 
traite des esclaves aux mains des Turcs. 

Les raids turco-tatares en quête de butin humain, 
que ce soit pour en soutirer des rançons ou pour le reven- 
dre à bas prix, ont acquis rapidement une place pré- 
ponderante dans le système d'exploitation des pays rou- 
mains par l’Empire Ottoman. Même le paiement annuel 
du tribut, avec les innombrables exactions qui l’accom- 
pagnaient, devait moins grever sur l’économie des deux 
Etats que ces chevauchées dévastatrices qui mettaient 
régulièrement ces contrées à feu et à sang. Sans prétendre 
nullement que la liste en soit complète, voici les dates 
des principales expéditions ottomanes en Valachie : 1394— 
1397, 1400, 1414, 1417, 1423, 1425, 1427, 1431, 1432, 
1436—1437, 1445, 1462, 1473, 1475, 1476, 1508, 1510, 1512, 
1521, 1522, 1524, 1530, 1539, 1553, 1595, 1599, 1601, 1602, 
1611, 1659. Pour la Moldavie, ce sont : 1439, 1440, 1454, 
1473, 1475, 1476, 1484, 1485, 1486, 1498, 1510, 1513, 1518, 
1523, 1538, 1541, 1564, 1574, 1592, 1612, 1616, 1620, 1621, 
1659. Les attaques des seuls Tatares sont bien plus nom- 
breuses. 

Ce que révèle d’abord, avec assez de netteté, notre 
bilan, c’est l’accablante fréquence des coups. Ils se succè- 
dent parfois d’une année à l’autre et, quelquefois, frap- 
pent simultanément la Moldavie et la Valachie. Ensuite, 
les taches blanches dans cette longue énumération ne 
signifient pas autant de moments de répit accordés aux 
habitants des deux principautés : dans ces intervalles, ils 
ont à repousser les attaques des Hongrois, des Polonais, 
sinon des Cosaques. Ou encore, la lutte entre l'autorité 
princière et les ligues seigneuriales fortes d’un soutien 
étranger fait passer à l'arrière-plan la préoccupation de 
la guerre antiottomane. Car, confronté à cette permanente 

pression extérieure, que peut le pouvoir princier, gra- 
duellement affaibli par la politique des boyards qui tend 
à y substituer un régime nobiliaire inspiré du modèle 
polonais ? Pour entrevoir les effets d’une pareille situa- 
tion sur la démographie, la dépendance économique des 
paysans vis-à-vis de leurs seigneurs, les structures fami- 
liales et même la psychologie des foules, il suffira d'ajou- 
ter que chaque incursion de ce genre enlevait à la popu- 
lation des milliers d'esclaves : 21 000 en 1564 en Molda- 
vie, 50 000 en 1659, lorsque les Turcs dévastèrent la Va- 
lachie et la Moldavie, 5 000 en 1717, à la suite d’un simple 
raid en Oltenie (Valachie occidentale), 15 ou 20 000 en 
1758 en Moldavie — chiffres probablement exagérés mais 
qui en disent long sur les effroyables saignées provo- 
quées par ces expéditions. 

L'état présent des recherches permet de retenir que 
le traitement des prisonniers roumains et turcs était à 
peu près le même dans les deux camps : emploi des 
hommes comme main d'oeuvre, en attendant la rançon: 
Les différences de traitement en fonction de la richesse 
ou de la noblese du prisonnier sont presque absentes. Peu 
de témoignages égalent à cet égard une lettre de 1615, 
envoyée par un boyard valaque devenu, depuis une di- 
zaine d'années, galérien sur un navire ottoman. Pour ce 
qui est du montant des rancons, les différences restent 
sensibles. La somme équivaut souvent au prix d’un ou 
deux villages. Certes, ceux qui parviennent à se rache- 
ter, de haut ou de moindre parage, apartiennent presque 
toujours à la classe des seigneurs, tandis que d'innombra- 
bles anonymes, manquant d’argent ou de chance, ne re- 
veront jamais leur patrie. Il nous faut donc souligner le 
rôle de réservoir d'esclaves tenu par les pays roumains 
pour une longue période (XIV-e — XVIII-e siècles) qui 
est celle de leur grandeur, d’abord (Etats indépendants, 
terre de refuge pour les orthodoxes balkaniques), et, en- 
suite, celle de leur décadence. 

Par ailleurs, ces mêmes regions n'étaient pas sans of- 
frir quelques garanties de sécurité par rapport à la Bul- 
garie, beacoup plus étroitement surveillée par les Turcs. 
En effet, lors des brèves campagnes outre-Danube menées 
par certains princes roumains, tels Vlad le Diable ou Mi- 

chel le Brave, les paysans quittent leurs villages pour se 
replier en masse au nord du fleuve, où ils seront colo- 
nisés dans de nouveaux villages clairsemés à travers la 
plaine valaque. Les principaux de ces essaimages se pro- 
duisent en 1445 (12000 persones) et 1598 (16 000 hom- 
mes et femmes). On retrouve la même situation à la fin 
du XV-e siècle et au début du XVI-e, à la frontière sep- 
tentrionale de la Moldavie. 

Ce brassage démographique, au cours duquel des re- 
fugiés remplacent les nombreux paysans roumains qui 
abandonnent le terroir pour fuir la disette, le fisc prin- 
cier ou l'oppression croissante des propriétaires fonciers, 
n'ébranle pas, jusqu’à la fin du XVI-e siècle, une solida- 
rité sociale assez étonnante. Ce n’est qualors qu'une 
grave crise économique (crise frumentaire qui atteint au 
nord les rives de la Baltique et au sud l’Arménie, crise, 
surtout, des revenus seigneuriaux) oblige Michel le Brave, 
prince de Valachie, à attacher le paysan à la glèbe, me- 
sure qui entend fixer sur place les imposables et, en 
même temps, assurer aux boyards un nombre suffisant 
de laboureurs. Or, les avantages obtenus par les seigneurs, 
qui se font payer ainsi les services qu’ils rendent comme 
„chefs de guerre“, éloigneront de l'autorité princière le 
petit peuple des campagnes. Désormais, il n’y aura plus 
— excepté l'épisode de l'insurrection moldave de 1711, 
appuyée par la Russie, — aucune levée en masse des 
paysans armés. C'est ce qui a augmenté dans les armées 
de Michel le Brave et de ses successeurs la proportion 
des soldats de métier, des mercenaires de Transylvanie, de 
Pologne et des pays balkaniques. Aussitôt, le caractère 
des guerres se modifie : l’appät de la rançon devient plus 
fort, jusqu'à fournir le seul but des brefs raids qui, au 
XVII-e siècle, opposent les borderers des deux côtés. 

Cette pratique, qui a mis du temps à se généraliser 
dans les circonstances de la guerre antiottomane, était 
depuis toujours établie pour les cas de guerre entre les 
chrétiens. Ceux-ci, s'ils sont faits prisonniers, ne peuvent 
être réduits en esclavage et courent plus rarement le 
risque d’être mis à mort. Une certaine solidarité avec 
eux est toujours sous-entendue, par rapport aux „mé- 
creants“, Turcs et Tatares. Elle inspire, à l’occasion, les 

démarches des princes de Moldavie ou de Valachie en 
faveur des esclaves russes, polonais, hongrois ou alle- 
mands, dont ils négocient à Constantinople le rachat. Il 
est vrai que, vassaux de la Porte, ils servaient aussi d'in- 
termédiaires pour le rachat des Turcs pris dans les com- 
bats de Hongrie, ils leur prêtaient même l'argent de 
leurs rançons, sans être toujours remboursés. Tel prince 
moldave (Basile Lupu, en 1640) faisait travailler des pri- 
sonniers polonais, loués probablement à bas prix, dans 
ses terres de Turquie, mais il s'efforcait de tenir secrète 
cette action peu reluisante. 

Peu à peu se précise une activité constante en vue de 
délivrer les prisonniers roumains, même si originaires 
d'une autre province (par exemple, en 1342, Alexandre, 
prince de Valachie, rachete 3000 esclaves, parmi lesquels 
des Saxons et des Roumains de Transylvanie ; en 1534, 
un boyard valaque réussit à épargner à des habitants 
d'Oltenie une razzia ottomane, en justifiant son attitude 
par le fait que „vous autres, vous êtes chrétiens comme 
nous le sommes“ ; des paysans moldaves délivrent en 
1623 un convoi de prisonniers valaques, etc.). Il est frap- 
pant de remarquer, sur le point de clore ces pages, que 
les progrès de la conscience nationale, en Occident comme 
dans le Sud-Est européen, ont été rejoints, à la fin du 
Moyen Age, par une idée plus humaine de la liberté. 

